
ÖNSÖZ 


Arşiv belgeleri ve vekayi'nâmeler Osmanlı tarihinin başlıca iki 
temel kaynağını teşkil etmektedir. Ancak bu kaynakların ilmi usul- 
lerle tasnifi ve yayınlanmasından sonra tarih çalışmaları spekülatif 
yorumlardan kurtularak sağlam bir zemine oturacağı şüphesizdir. 
Belgelerimizin henüz pek azının tasnif edildiği, çok sayıdaki Osman- 
lı Tarihlerinden henüz birkaçının tenkitli neşrinin yapıldığı düşünü- 
lürse Türk tarihçilerinin önlerinde katedilmesi gereken uzun ve me- 
şakkatli bir yolun olduğu açıkca görülür. Bu çalışmada Tarih-i Se- 
lâniki'nin neşrine girişilerek bu mesafenin ufak bir kısmının kate- 
dilmesi istenmiştir. 


XVI. yüzyılın ikinci yarısmda (1563-1600) Osmanlı Devletinin 
sosyal ve iktisadi tarihi, merkez, taşra, ilmiye ve askeri teşkilâtla- 
rının işleyişi konularında önemli bilgiler ihtivâ eden, genellikle mü- 
şâhedelere dayanarak ve birçok yerde olayların perde arkasına ışık 
tutarak kaleme alınmış olan Tarih-i Selâniki bütün bu özelliklerine 
rağmen uzun süre dikkati çekmemiştir. Ancak XVIII. yüzyılın baş- 
larından itibaren bolca istinsah edilerek bilinir ve kullanılır hale 
gelmiştir. 


Osmanlı Devletinde bir dönüm noktası teşkil eden bir devrenin 
olaylarını anlatırken Müellif sahip olduğu imkanlar ve kendi devlet 
tecrübesi sayesinde hadiselerin iç yüzünü öğrenmiş ve cesur bir ta- 
vır ile bunları ifadeden çekinmemiştir. Böylece eser bize aynı za- 
manda XVI. yüzyıldaki bir Osmanlı aydınının hadiselere bakışını, 
gelişmeler karşısmdaki tutumunu ve müşahedelerini yansıtmak- 
tadır. 


Selâniki'nin ifadelerinde yer yer mübhemlik ve muğlâklıklar 
bulunmaktadır. Eyaletlerden ve serhadlerden gelen arzlar ve haber- 
lerin nakledildiği pasajlarda bu muğlâklık daha sıkca görülmekte- 
dir. Bu durum nüshalar arası karşılaştırmalar ile bir ölçüde gide- 
rilmeğe çalışıldı, ancak çok fazla müdahaleden kaçınıldı. 


AAA AİTTİ 


x ÖNSÖZ 


Tek bir cild halinde düzenlenmiş olan eserin yurtiçi ve yurtdı- 
şmdaki Kütüphanelerde, birbirinden oldukca farklılıklar gösteren 
birçok nüshası bulunmaktadır. Bu çalışmada eserin mevcut nüsha- 
ları değerlendirilerek ve karşılaştırılarak metin tesisine çalışılmış- 
tır. Girişte müellifin hayatı, eserinin özellikleri, mevcud nüshaları 
hakkmda derli-toplu bilgi verilmiştir. 


Metin tesis edilirken, çeşitli özellikleriyle muteber bir nüsha 
olduğu tesbit edilen Süleymaniye Kütüphanesi, Esad Eefendi nr. 
2259 daki yazma esas almmış, varak numaraları metinde gösteril- 
miştir. Nüshalar arasmdaki önemli farklar notlar halinde metin 
sonunda varak numarası esas almarak gösterilmiştir. Metinde müm- 
kün olduğu kadar özel işaretlerden kaçınılmış, ancak zorunlu hal- 
lerde konulmuştur. Şahıs isimleri ve Osmanlı teşkilâtmda sıkca kul- 
lanılan terimler günümüz imlâsıyle yazılnııştır. 


Oldukça hacımlı ve problemli metnin hazırlanmasında daima 
yardım ve teşviklerini gördüğüm değerli hocalarım Prof. J.R. Walsh, 
Prof. Dr. B. Kütükoğlu, Dr. O.Ş. Gökyay, Prof. Dr. M. Kütükoğlu, Prof. 
Dr. N. Göyünç ve Prof. Dr. À. Çelebioğlu'na; değerli arkadaşlarım Prof. 
Dr. Í. Erünsal, Prof. Dr. Y. Halaçoğlu ve Prof. Dr. A. Özcan'a şükran- 
larımı sunarım. On yılı aşan, sıkıntılı bir çalışma süresi içerisinde 
daima bana destek olan ve eserin her safhasında yardım eden eşim N. 
İpşirli'ye bilhassa şükran borçluyum. Kitabın baskısı sırasında 
kolaylıklar gösteren, Türk Tarih Kurumu'ndaki arkadaşlara ayrıca 
teşekkürlerimi sunarım. 


Mehmet İPŞİRLİ 

GİRİŞ 


Selâniki Mustafa Efendi 


XVI. asrın ikinci yarısına ait önemli bir tarih kaynağının mü- 
ellifi olan Selâniki'nin hayatı hakkındaki bilgiler çok yetersizdir. 
Biyografik kaynaklarda kendisinden ya hiç bahsedilmemiş' veya 
birkaç satırla temas edilmiştir?. Ahmet Refik, Yeni Mecmw'a'da gı- 
kan makalelerinde? ve daha Sonra yayınladığı Âlimler ve Sawat- 
karlar adlı eserinde Selâniki ve eseri hakkında, kendine has uslubu 
ile topluca bilgi vermiş, yorumlar yapmıştır*. Babinger 1927 yılın- 
da yayınladığı Osmanlı Tarih Yazarları ve Eserleri adlı kitabında 
Selâniki'nin kısaca hayatına temas ettikten sonra eserin Avrupa ve 
İstanbul kütüphanelerinde bulunan bazı yazmalarının numaralarını 
vermiş”, G. Elezoviç ise makalesinde yine Târih-i Selâniki'den isti- 
fade ile Selâniki'den ve eserinden «traflıca bahsetmiştir!. B. Kütük- 
oğlu, İslam Ansiklopedisi'ndeki maddesinde Târih-i Selâniki'yi ta- 
rayarak müellifin hayatına dair bilgileri tam olarak tesbit etmiş, 
eserin özellikleri, mevcut başlıca nüshaları hakkında sıhhatli bilgi- 
ler vermiştir”. 


A 199. 


1 Meselâ bu dönemin biyografilerini ihtiva eden Atâ'i'nin 
Hadö'ikwl-hakâ'ik fi tekmiletş-Şakâ'ik (nigr. A. Özcan, İstanbul 
1989) 'de Selâniki'den ve eserinden bahsedilmemektedir. 

2 Bk. Cemaleddin Efendi, Âyine-i Zurefâ, İstanbul 1314, s. 36; 
Bursalı Mehmed Tahir, Osmanlı Müellifleri, İstanbul 1342, III, 68. 

3 Yeni Mecmw'a, nr. 5 (1917), s. 89-92; nr. 6 (1917), s. 109- 
112. 


4 Âlimler ve Sanatkarlar, İstanbul 1924, s. 34-58. 

5 E. Babinger, Die Geschichtsschreiberder Osmanen und ihre 
Werke, Leipzig 1927, s. 136-137, tre. C. Üçok, Osmanlı Tarih Yazar- 
ları ve Eserleri, Ankara 1982, s. 150-151. 

6 G. Elezovic, «Selânikli Mustafa Efendija injegova istorija, 
GLAS, Srpska Akademija Nauka, CXCIII, Odeljenje druştvenih 
nauka, 96, Belgrad 1949, s. 73-103. 

7 B. Kütükoğlu, «Selâniki», ZA, X, 349-351. 

Selâniki ve eseri üzerinde iki doktóra çalışması yapılmıştır. 
M. İpşirli, bu konudaki tezinin .giriş kısmında, müellifin hayatı ve 
eserinin özellikleri üzerinde durmuş, metin kısmında ise 1005-1008/ 
1597-1600 yılları olaylarını tenkitli metin olarak vermiştir? 
W. Peachy ise çalışmasında Tarih-i Selâniki'nin belli bir kısmının 
ihtiva ettiği olayları, özellikle tevcihat ve azilleri arşiv kaynakları 
ile kontrol etmiştir. 


Selâniki'nin ailesi, gençlik dönemi, tahsili, meslek hâyatı hak- 
kında eserinin muhtelif yerlerine serpiştirilmiş bazı cümleler ve 
paragraflardan başka bilgi bulunmamaktadır, Eserinde kendisinden 
«Selâniklü» diye bahsetınesine, babasının Selânik'te vefat ettiğini 
zikretmesine dayanarak Miellif'in Selânikli olduğunu söylemek 
mümkündür”, Kurana Kerim'i gayet iyi okuduğu hatta hâfız ol- 
duğu Kanuni'nin ölümü, techiz ve tekfini için verdiği bilgilerden 
anlaşılmaktadır”, Ayrıca eserinin içine aldığı yıllar süresince bir 


çok önemli maliye görevleri yüklenmiş, sorumluluk mevkiinde bu-. 


lunmuş olması, Selâniki'nin köklü bir maliye tecrübesine sahip bu- 
lunduğunu ve bu sayede maliye katipleri ârasında yer aldığını gös- 
termektedir. 


Selâniki 1566 Sigetvar seferine bizzat katılmış ve bu «Sefer-i 
Hümayun»un safahatını etraflı bir şekilde vermiştir. Sefer siire- 
since Veziriâzam Sokullu Mehmed Paşa'nın ve onun sır katibi Feri- 
dun Ahmed Bey'in yanında bulunmuş ve onlar tarafından verilen 


8 M. İpşirli, Mustafa Selâniki's History of the Ottomans, 
Edinburgh 1976, (Basılmamış Doktora tezi); Tezin giriş kısmının 
önemli bir bölümü ayrıca basılmıştır :. M. İp$şirli, «Mustafa Selâniki 
and his History», Tarih Enstitüsü Dergisi, Istanbul 1978, sayı IX, 
s. 417-472. I 

9 W. Peachy'nim ABD. nde yapmış olduğu tezin ismi tesbit 
edilememiştir. 


10 Babasının ölümü üzerine Sokullu Mehmed Paşa'dan izin. 


isterken «Selânik'te merhüm peder intikali haberi gelmekle» kaydı 
(Tarih-i Selâniki, s. 9); «Ali dahi tekrar kâtib olmak buyurulup 
Selânikli baka kaldı» ifadesi (Tarih-i Selâniki, s. 476); ayrıca 


muasır tarihçi Topcular Katibi Abdülkadir Efendi (Tarih, Esad - 


Efendi Ktb. nr. 2151, vr. 55a) Selâniki'nin göreve tayinirden bah- 
sederken «Selânikli Mustafa Efendi Paşa'nın ruznâmecisi hizmetin- 
de idiler» kaydı onun Selânikli olduğunu teyid etmektedir. 

11 Tarih-i Selâniki, s. 47; 

görevleri yerine getirmeğe çalışmıştır. Ancak gerek bu sefer sıra- 
sında gerekse bunu takip eden yıllarda hangi vazifede bulunduğu 
hakkında bilgi vermemektedir. Eserinde belirttiği ilk devlet hizmeti 
Haremeyn Mukataacılığıdır. Rebi'ulevvel 988 (Nisan 1580) de bu 
görevden azledildiğini yazmakta, ne zaman tayin edildiğini belirt- 
memektedir, 

Selâniki ahlak ve dürüstlüğün çok takdir ettiği Boyalı Mehmed 
Paşa (Kara Nişancı)'nın"* devatdârlık hizmetinde bulunmuş ve bu 
görevi dört yıl devam etmiştir, Sadrıazam Özdemir-oğlu Osman 
Paşa 992 (1584) de Üsküdar'da sefer hazırlığı içinde iken Selâniki 
Efendisi Mehmed Paşa ile birlikte 5000 aded tuğralı beyaz ahkam 
götürmüş ve Selâniki'nin bu hizmetinden memnun kalan Osman 
Paşa kendisine münasib bir görev verilmesi için Sadaret kaymakamı 
Mesih Paşa'ya «şsipâriş-nâme» göndermiştir", 

N Selânikî 22 Zilhicce 995 (23 Kasım 1587)’de Silahdârlar Kâtib- 
liğine tayin edilmiş ve bu görevde iken Cumâdelâhir 996 (Nisan- 
Mayıs 1588)'de Gence seferine katılması emredilmiştir. Bu inüna- 
sebetle sefere ait haberlerin bizzat verileceğini, merkeze ait haber- 
lerin ise İstanbul'dan gelecek bilgilere dayanılarak nakledileceğini 
eserinde belirtmektedir", Bu seferde bilhassa Gence kalesi inşâatın- 
daki hizmetleri dolayısıyle ulüfesi üç akça artırılarak, Dergâh-ı 
âli müteferrikalığı verilmesi Serdâr'ın ruüsuna yazılmıştı. Gence 
seferi sonuna doğru Miellif sipâhiler katibliğine nakledilmiş ve 
bütün sipâhilerin İstanbul'a dönmeleri üzerine, kendisinin de baş- 
kente gelmesi emredilmiştir. Ramazan 997 (Temmuz-Ağustos 1589)’ 
da İstanbul'a dönmüş ve sipâhilere reşen ulüfesini dağıtmıştır”. An- 
cak bir süre sonra 25 Şevvâl 997 (7 Eylül 1589)'da sebebsiz yere 
vazifeden alınmış ve yeri İbrahim Çelebi'ye verilmiştir. 


I Selâniki, bir çok tecrübe ve hizmetlerden sonra elde ettiği bir 
görevi «Zemâne ihdâsı» yeni çıkmış bir kimsenin kolayca elde et- 
mesinden duyduğu endişeyi acı bir dille anlatmakta bunları yapan 


12 Kezâ, s. 128. 

13 Hayatı için bk. Atâ“, s. 337-38. 
14 Tarih-i Selâniki, s. 129-30. 

15 Kezâ, s. 150-151. 

16 Kezâ,s. 202. 

17 Kezâ, s. 212-213. 


re il 

ilgilileri ağır bir şekilde tenkit etmektedir". Kısa bir müddet sonra 
kendi yerine tayin edilen İbrahim Çelebi'nin azl ve nefyedildiğini ver- 
mekte ve bunun, kendisine yaptığı iftiralar dolayısıyle ilâhi bir 
cezâ olduğunu belirtmektedir”, 


Veziriâzam Koca Sinan Paşa Safer 988 (Ocak 1590)'de, o sıra- 
da her hangi bir vazifesi olmayan Selâniki'yi çağırarak, İstanbul'a 
gelecek olan Haydar Mirzâ? başkanlığındaki İran heyetinin misa- 
fir edilmesi, ağırlanması işini vermiştir”, 


Ferhad Paşa veziriâzam olunca, 13 Şevval 999 (4 Temmuz 1591” 
de kendi adına ruznâme yazma görevini Selâniki'ye vermiş”, bun- 
dan bir süre sonra bu vazifeye ilave olarak Anadolu muhasebeciliği 
de kendisine havale edilmişti. Ancak Ferhad Paşa'nın sadaretten 
azlinden sonra Selâniki de 4. Receb. 1000 (17 Nisan 1592)'de Ana- 
dolu muhasebeciliği görevinden alınmış, daha önce birçok suçları 
sabit olan ve bazı kimselerin şefaatı ile cezadan kurtulan Ali Çelebi 
bu göreve tayin edilmiştir”. 


Selâniki azledildikten kısa bir süre sonra 17. Receb 1000 (29 Ni- 
san 1592)'de yeni Veziriâzam Siyavuş Paşa'ya bir arzıhal sunarak 
Gence seferindeki hizmetlerinden dolayı kendisine müteferrikalık 
verilmesi ve ulüfesinin günde üç akça artırılmasınm Serdar ruüsun- 
da” yazıldığını hatırlatması üzerine, Siyavuş Paşa Selâniki'nin arzı- 
halini kabul ederek onu 45 akça yevmiye ile Dergâh-ı âli müteferri- 
kaları zümresine dâhil etti?, 


18 «Müddet-i ömrümüzde vâsıl olduğumuz mansıba, zemâne 
ihdası bi-tekellüf gelüp alurlar», Tarih-i Selâniki, s. 215. 
19 Kezâ,s. 229. 


20 Haydar Mirza, Şah Abbas'ın yeğeni, İran veliahdı Hamza 


Mirza'nın oğlu, II. Murad zamanında sulh rehinesi olarak İstan- 
bula gönderilen İran şehzadesi, bk. B. Kütükoğlu, Osmanlı-İran 
Siyasi Münasebetleri, İstanbul 1962, s. 193-195. 

21 Tarih-i Selâniki, s. 217-219. 

22 Kezá, s. 249. 

23 Kezá, s. 266. 

24 Bu dönemde ruüs terimi için bk. N. Göyünç, «XVI. yüzyıl 
Dİ ve Önemi» Tarih Dergisi, İstanbul 1968, Cild XVII, nr. 22, 
g. 17-34. 

25 Tarih-i Selâniki, s. 266. 

Ülkesinin Safeviler tarafından işgal edilmesi üzerine Osmanlı 
Devletine sığınan Gilân Hakimi Han Ahmed İstanbul'a geldiğinde 
ağırlamak görevi Selâniki'ye verilmişti. Selâniki bu kıymetli misa- 
fir ile yakından ilgilenmiş ve kendisiyle ahbab olmuştu. Han Ahmed 
ile bir çok konularda ilmi sohbet ve tartışmalar yapan Selâniki, 
misafir üzerinde iyi bir intiba bırakmıştı”. 

Han Ahmed Cemaziyelâhir 1001 (Mart 1593) de İstanbul'da 
ümit ettiği yardımı bulamıyınca, rikab-ı hümayuna arzıhal suna- 
rak Kerbelâö'yı ziyaret etmek üzere izin istemişti. Sadrıazam Sinan 
Paşa Selâniki'yi huzuruna çağırarak mihmandarı olduğu Han Ah- 
met'le neden ilgilenmediğini sormuş, Selâniki ise- iknâ etmek için 
çok gayret ettiğini ancak başarılı olamadığını söylemiştir”, Zilka'de 
1002 (Temmuz 1594) de Bağdad'dan Şirvan'a giderken durumundan 
şüphe edilerek Gence beğlerbeği tarafından habsedilmiş, bunun üze- 
rine Han, güvendiği arkadaşı Selâniki'ye mektup yazarak yardımını 


bırakılması konusundaki teşebbiisleri fayda vermemiştir?:. 


Zilhicce 1002 (Ağustos-Eylül 1594) de Matbah-ı Âmire katip- 
liği boşalınca Selâniki bu görev için muracaat etmiş, Kadıasker 
Sunullah Efendi” tavassutta bulunarak yetkililere, Selâniki'nin 
güvenilir, işten anlayari bir kimse olduğunu belirtmesine mukabil, 
vezirler de bunu kabul ettiklerini ancak bu hizmetin hatt-ı hümayun 
ile Fedâ'i İsmail'e verildiğini bildirdiler. Geleneğe aykırı olarak 
böyle ehliyetsiz kişilerin tayini ile Matbah-ı Amire masraflarının 
nasıl arttığını anlatmaktadır”. 


26 Kezâ, s. 295-301. 

27 Kezâ, s. 309-310. 

28 Kezâ, s. 382. f 

29 Bu dönemde çok etkili bir şahsiyet olan Sun'ullah Efendi' 
nin siyâsi ve ilmi faaliyetleri için bk. M. İpşirli, «Şeyhülislâm Sun'ul- 
lah Efendi», Tarih Enstitüsü Dergisi, İstanbul 1987, sayı : 13, s. 
209-256. 

30 «Kadıasker Mevlânâ Sunullah Efendi sadr-ı. izzetde olan- 
lara “bu kişi kârdân u kâr-âğâhdur, ger‘ ile ve kanun ile su'âl u 
cevâba kâdir, kadimi sıdk u istikamet üzre hidmet ide-gelmişdür, 
bum istihdâm eyleseniiz yeğ değilmidür? didiler, Cimleden 'eyidir, 
biz de şâhidüz' diyü cevâb virüp velâkin “Padişâh-ı âlem-penâh haz- 
retleri Fedâf'ye virdi’ didiler». Bu cümleler Selâniki'nin Şahsiyetini 
göstermesi bakımmdan önemlidir, Tarih-i Selâniki, s. 386-387. 

Selâniki'nin bu sırada büyük güçlükler içerisinde ulüfe ve cülüs 
bahşişleri tevziine nezaret ettiği görülmektedir. Cemaziyelâhir 
1003 (Mart 1595)'de seferden dönen Bölük-halkı, Sadrıâzam Ferhad 
Paşa'dan yoklama yapılarak cülüs bahşişlerinin kendilerine ödenme- 
sini istemeleri üzerine bu tevziât Selâniki'nin nezâreti ile yapılmış- 
tır“i, Aynı şekilde Receb 1003 (Nisan 1595)'de müsaade ile İstan- 
bul'da bulunan Bölük-halkının ve Bölüğe yeni dahil olanların ulüfe- 
leri ve cülüs bahişleri Selâniki tarafından dağıtilmıştır*?. Fakat ulü- 
felerini İstanbul'da almak isteyen 150 sipahiye, cepheye dönmeleri 
ve cülüs bahişlerini orada almaları söylenmesi üzerine hadise çık- 
mış ve bunlar ancak Yeniçeriler tarafından dağıtılmıştı. Daha sonra 
bunların ulüfeleri Veziriâzam İbrahim Paşa'nın sarayında yine Selâ- 
niki'nin nezâreti ile dağıtılmıştır”. 


Ramazan 1003 (Mayıs 1595)'de Süleyman Ağa Sipahiler ağa- 
lığından azledilerek, Hüsrev Ağa'nın yerine tayin edildiğinde Katib 
Ali de Bölüğün katibliğine tayin edilmiş ve bir vazife ümit eden 
Selâniki açıkta kalmıştır. Bu sırada vazifelerin yüksek fiyatlarla sa- 
tılmasından duyduğu endişeyi üzüntü ile anlatmağa çalışır”, 

Ramazan 1004 (Mayıs 1596)'de Sadrıâzatn İbrahim Paşa tara- 
fından tutmağa memur edildiği ruznâme-i hümayün*' hizmetine ilâ- 
veten evkaf muhâsebeciliği görevinin de Selâniki'ye verildiği görül- 
mektedir”. Evkaf muhâsebeciliği hizmetinde iken Sadaret Kayma- 
kamı Hasan Paşa Haçova savaşından kaganların İstanbul'daki em- 
lâkinin müsaderesi işini Selâniki'ye vermiştir”. 


Dârüssaâde Ağası Osman Ağa Evkaf-ı Hümayün Nezâretine 
getirilince Selâniki 25 Ramazan 1006 (1 Mayıs 1598)'da Evkaf Muhf- 
sebeciliği görevinden alınmıştı. İki yıl bulunduğu bu görev sayesinde 
vakıfların durumu ve bünların idaresindeki bozuklukları ve yapılan 
israfı yakından görmek fırsatını bulmuş, ve bu konuda acı tenkitlet 


31 Kezâ, s. 457. 
32 Kezâ, s. 463. 
33 Kezâ,s. 467-473. 
34 Kezâ, s. 463-464. 


A 


35 Selâniki'nin bu sırada tuttuğu bir ruznâme defteri, BA. 


.MAD. 4676 numarada bulunmaktadır. 
36 Topcular Katibi, Tarih, vr. 55a. 
37 Tarih-i Selâniki, s. 648-649. 

yapmıştır*, Şa'ban 1007 (Şubat-Mart 1599) 'de cepheden gelen Bö- 
liik-halkının mevacibinin dağıtılması işine nezâret etmiştir., Rama- 
zan 1007 (Nisan 1599) ’de ikinci defa Anadolu Muhasebeciliğine ta 
yin edilmiş“, aynı ay içinde Bölük-halkının seferden dönettlerinin 
recec ve resen mevaciblerinin dağıtılmasına nezâret etmiştir*ı, Bir 
yıl sonra Şa'ban 1008 (Mart 1600)'de aynı şekilde cepheden gelen 


Bölük-halkının eski defterlere ör ci ini S 
Selâniki yapmıştır“, gore mevaciplerinin dağıtılmasını da 


Selâniki'nin kendi hayatı ile ilgili i i 
kf’ni gili eserinde verdiği son bilei 
e Şeyhülislâm Sun'ullah Efendi tarafından Vezir İbrahim Papa 
ir haberi bildirmek üzere geçici bir görev ile gönderildiğidir, 


f Müellifin doğum tarihi gibi ölüm tarihi ve nerede öldüğü de bi- 
linmemektedir. Bursalı Mehmed Tahir'in mezarının Yenişehir (La- 
rissa)’de Gelenbevi'nin mezarı kuzeyinde bulunduğu, mezar t 

sonradan kırıldığı şeklindeki kaydı şüphelidir”, — 


Tarih-i Selâniki 


XVL yüzyılın ikinci yarısı Osmanli Devleti'nde önemli bir dö- 
nemi teşkil etmektedir. Müesseselerde bozulma ve gevşeme bu dö- 
nemde kendini göstermiş, Doğu ve Batı cephelerinde savaşların 
uzaması, iktisadi durumu ve devletin temel nizamını sarsmıştır 
Eserin, böyle bir dönemi içine alması, olumsuz gelişmelere | b 
olan hadise ve âmilleri. vermesi önemini artırmıştır, s s. 


I Tarih-i Selâniki, Kanuni Sultan Süleyman'ın saltanatının son- 
AERE IH. Mehmed'in saltanatının ortalarına kadar (971-1008/ 
-1600) olan dönemi içine almaktadır. Devlet merkezinde cere- 


38 «Hakikaten evkaf-ı selâtin-i izâ i 
. 38 al en a -1 izâma za'f gelüp, ü bi 
T P r hedâyâlar ile tevliyet birinden bizin Vimeo na 
a A ss ei e vefâ itmeyüp ve erzâzil ü nâ-müstahak- 
Selâniki, Evan an vezâ'ife mutasarrıflar olup «Tarih-i 
39 Kezâ, s. 796. š 
40 Kezâ,s. 801; Topcular Kâtibi, Tarih, vr. 33b. 


41 Kezâ,s. 802; Topcul âtibi ; 
42 Kezâ,s. 849. peular Kàtibi, Tarih, vr. 52b. 


43 Kezâ, s. 861. 
44 Osmanh Müellifleri, III, 68. 


| 
| 

yan eden olayların, eyalet ve serhadlerden merkeze ulaşan çeşitli 
haberlerin, arzların, şikayetlerin günü gününe verildiği veya bun- 
lar hakkında tutulan notların daha sonra kaydedildiği eserin tet- 
kikinden anlaşılmaktadır. Bilhassa II. Murad'ın saltanatının son- 
larından itibaren olaylar, tevcihat ve aziller muntazam ve ayrıntılı 
bir şekilde verilmiştir. Serhadlerden belli aralıklarla gelen haber- 
ler, bir kimsenin göreve tayin edilmesi, bir kaç gün sonra vazife 
mahalline hareketi ve daha sonra göreve başlaması gibi safhalar 
arzeden olaylar vuku sırasına göre kronolojik olarak ayrı ayrı yer- 
lerde, verilmiş, araya başka konular girmiştir. 


Selâniknin kendi zamanı için yaptığı değerlendirmeler ise 


ayrı bir önem taşımaktadır. Yer yer «Havâdis-i ruzgâr», «Şikâyet ` 


ez ahval-i ruzgâr», «Hasbıhâl» gibi başlıklar" altında devletin ve 
halkın durumunun kötüye gidişini, miesseselerdeki bozuklukları 
dile getirmiştir. Selâniki, Kanuni devrinin huzurlu günlerini, II. 
Selim devrindeki nisbeten sakin dönenii idrak etmiştir. Daha sonra 
HI. Murad devrinde*' durumun birden değişmesi, harblerin uzaması 
ekonomik durumu temelinden sarsmıştır, her alanda bozukluk gö- 
rülür olmuştur. Bu durumdan etkilenen Tarihçi devrin padişahını, 
sadmâzamları, vezirleri, ulemâyı, asker zümresini, ticaret ve san'at 
erbabını misaller vererek tenkit etmiş, hatta suçlamıştır, Bilhassa 
Yeniçeriler ve ulemâ hakkındaki tenkitleri tamamen kendi gözlem- 
lerine dayanmaktadır. Bir kaç asır devletin güç ve kuvvetinin baş- 
lca kaynağı olmuş olan Yeniçerilerin bu dönemde teşebbüs ettiği 
olaylardan endişe ile bahseder. Din ve hukuku temsil eden ulemâ- 
nın ise asli görevi olan halkı doğruya teşvik ve kötülüklerden alı- 
koyma, kendi deyimi ile «ekemru b1-ma'Tüf ve'n-nehyu ani-mün- 
ker»i yapmadığı, kendi menfaatlarını kollamakla meşgul oldukları 
kanaatındadır*, 


45 Hızır Paşa'nın Tebriz'e, Elvend-oğlı Ali Paşa'nın Bağdad'a 
tayini ve ölümü ile ilgili safhalar için bk. Tarih-i Selâniki, s. 569- 
0; s. 718 721, 722. z 
v 46 Örnekler için bk. Tarih-i Selâniki, s. 87-88, 478-479, 257- 
258, 290-291. P Ya ei 
ñ 47 TM. Murad ve devrinin olayları için bk. B. Kütükoğlu, «Mu- 
rad Ili», ZA, VIII, s. 615-625. 
48 Tarih-i Selâniki, s. 87-88. 

Eserde sık sık karşılaşılan bu tenkitlerde, Müellif'in maruz 
kaldığı halsız muamelelerin de şüphesiz büyük rolü olmuştur. Ni- 
tekim azledildiği veya uğradığı bir haksızlığı ifade ettikten sonra 
bu nevi tenkitleri yapmış olması bunu göstermektedir. 


Selâniki HI. Murad'ın hastalığı ve ölümünü verdikten sonra sal- 
tanatının uzun ve etraflı bir değerlendirmesini yapmıştır. Buradaki 
kanaat ve tesbitler, Tarihçi'nin meselelere vukufunu, bozuklukları 
teşhisteki liyakatini, düşüncesini bağlı olduğu değerleri ortaya koy- 
maktadır. Saltanatının ilk yıllarında titizliğini ve devlet işlerine 
gösterdiği dikkati öven Müellif, son zamanlarındaki gevşekliği do- 
layısıyle onu şiddetle eleştirmiştir. Selâniki'nin, eski geleneğe uya- 
rak, doğrudan doğruya tenkit yerine bazan bir Kur'an ayeti, bir 
Hadis-i şerif, bir kelâm-ı kibâr veya bir şiirle kişileri tenkit ettiği 
de görülmektedir”. 


Tamamiyle kendi yaşadığı devrin olaylarını yazan Selâniki'nin 
her hangi bir tarihten faydalanmadığı, ancak bir takım yazılı ve 
şifahi kaynaklardan iftifade ettiği kendi ifadesinden anlaşılmakta- 
dır. Devrinin ileri gelen devlet ricali ile sıkı münasebeti olan, onlar 
tarafından kendisine havale edilen hizmetleri ifa eden Selâniki böy- 
lece hadislerin içyüzünü öğrenmiş, şahısların karakterlerini, zaafları- 
nı tanımak imkanını bulmuştur. Bu nevi bilgileri kimden duyduğunu 
veya öğrendiğini eserinde vermiştir. Selâniki'nin sık sık veya zaman 
zaman konuşup istifade ettiği şahıslar arasında Sokullu Mehmed 
Paşa, Feridun Ahmed Bey, Ferhad Paşa, Kızıl Ahmedlü Mustafa 
Paşa, Koca Sinan Paşa, Siyavus Paşa, Şair Baki, Şeyhülislâm Sun- 


49 Ruk'a (arzıhal) üzerinde TI. Murad'a sunulan şu şiir bu ko- 
nuda bir örnek olabilir : 
Durmayup Pâdişâhum zulm ile dünyâ yıkılur 
Düdmân-ı fukarâ beyt-i re'âyâ yıkılur 
Dehre her dün u deni hâkim ü vâli olalı 
Kalb-i câhil yapılur, hâtır-ı dânâ yıkılur 
Böyle dönerse eğer aksine bu çarh-ı felek 
Korkarız üstümüze kubbe-i minâ yıkılur 
Kesr-i ırz itme Şehâ yok yere hâtır yıkma 
Kalb-i mü'min şına arş-ı mu'allâ yıkılur 
Yıkılur diyü dilâ gam yime bu çarh-ı kühen . 
` Katı çokdan yıkılupdur dime hâlâ yıkılür. 
Tarih-i Selânikâ, s. 228. 

ullah Efendi gibi kimseler bulunmaktadır. Bunlar tarihinin şifahi 
kaynağı durumundadır"?, Selâniki şifâhi kaynaklarının ismini na- 
diren zikretmekte, genellikle, «Sıkattan mesmü' olunup sebt olun- 
dı»51, «Hatm-i kelâm eyledükleri tahkik olunup bu mahalle sebt 
olundı»”, «Sırr mektüm oldı, taşra haber sızmadı»"?, «Lâkin per- 
deden taşra hiç kelâm şâyi' olmadı» gibi ifadelerle belirtmiştir. 


Selâniki'nin kullandığı yazılı kaynaklar ise eyalet ve serhat- 
lerden merkeze gelen arzlar, mektuplar”, Divan-ı Hümayun kayıt- 
ları, çeşitli maliye defterleri, teşrifat ve muhallefat defterleri", fe- 
tihnâmeler” gibi resmi devlet belgeleridir. 


Selâniki Tarihi'nin kaynak olarak kullanılması hususuna ge- 
lince, biitün bu özelliklerine rağmen, eser uzun süre ilgi çekmemiş- 
tir. Yapılan incelemelerden anlaşıldığına göre, Tarih-i Selánikš'nin 


içine aldığı dönemi kısmen veya tamamen ihtiva eden Peçevir”, 
Hasan Beğ-zade”, Katib Çelebi“, Naimâ“* gibi tarihçiler Selâniki' 
den bahsetmemişlerdir. Ancak tesbit edilebildiği kadarıyla Solak- 
zâde'nin”? Tarihinde bazan «Bir rivayetde» şeklinde belirterek, ba- 


50 Mir-âhur Ferhad Paşa'dan naklettiği bilgiler için bk. Ta- 
rih-i Selâniki, s. 7-8. 
51 Kezá, s. 18. 
52 Kezâ, s. 4 
53 Kezd, s. 680. 
54 Kezâ, s. 792. 
55 Kezâ, s. 718. 
56 Kezá, s. 351, 657. 
57 Kezá, s. 35; 
58 Peçevi, Tarih, I-II, İstanbul 1283. 
59 N. Aykut, Hasan Beyzâde Tarihi, (Basılmamış doktora 
tezi), İstanbul 1980, I, s. 87-112, Tarih-i Selâniki kaynakları ara- 
emektedir. ! 
ci "F Kütükoğlu, Katib Çelebi «Fezleke»sinin kaynakları, İs- 
1974, s. 17. : Senyas a š a 
ke er Tefik, Naimâ'nın Tarih-i Selânik yi incelediğini 
sadece söylemekle yetinmekte, kaynak belirtmemektedir ( Âlimler ve 
Samwatkarlar, s. 55) ; Naimâ üzerine bir araştırma yapan L.V. Thomas 
ise Tarih-i Selâniköyi kaynakları arasında zikretmemektedir (L.V. 
Thomas, A Study of Naima, New York 1972) ` sz I 
62 Solâk-zâde Mehmed Hemdemi Çelebi (6. 1068/1657-58) 
nin hayatı ve eserleri için bk. M.K. Özergin, «Solak-zâde», LA, X, s. 


748-750. 

gan da hiç belirtmeden Selâniki'den nakiller yaptığı górülmektedirss., 
Bu konuda aşağıdaki iki örneğe bakılabilir : 


«Tarih-i hicret-i Nebeviy- 
ye'nün salla'llâbu aleyhi ve sel- 
lem-sene ihdâ ve seb'in ve tis'a- 


-miede vâki' selh-i muharremibl- 


harâm ve gurre-i saferü'-mu- 
zafferün dü-şenbih gününde se- 
herden hazret-i Pâdişâh-ı din- 
penâh -eyyede'llâhu ta'âlâ ve 
kavvâhu- Halkalu Deresi'ne 
şikârgâha teveccüh buyurup, et- 
râf u eknâfda alâmet-i bârân 
müşâhede eylemekle leb-i deryâ- 
da vâki' Ayastefanoz dimekle 
meşhûr karye kurbunda miri 
İskender Çelebi Bağçesine sür- 
‘atle yetişiip nüzül ü iclâl buyur- 
duklarında evzâ'-ı felekiyye ve 
ecrâm-ı ulviyyeniin harekâtı bir 
vechile oldı: ki hiç bir devirde 
görülmiş ve işidilmiş değil acib 
ü mehib berk-ı hâtıf ve sâ'ikaya 
âğâz eyleyüp, gerdün-ı gerdân 
güm giim gümleyüp âfâk inle- 
meğe başladı. Azim furtınalar 
ile bir gün bir gice kâmil şiddet 
ile bârân-ı bi-pâyân yağdı, me- 
hâbet üzre yetmiş dört def'a 
yıldırım indi.» 


(Selâniki, Tarih, s. 1). 


<... araba içinde Hâs-oda 
oğlanlarından Bosnaviyyü”-asl 
mümtâzü'l-kadd aruk yüzlü, tø- 


«Tarih-i hicret-i Nebeviyye 
-sallallâhu aleyhi ve sellem- ün 
dokuz yüz yetmiş saferinün 
evâ'ilinde Şehriyâr-ı âli-vakâr 
hazretleri arzu-yı temâşâ-yı 
sayd u şikâr ile Halkalu Pınar 
câniblerine hareket buyurmış- 
lar idi. ...etrâf u eknâfda alâ- 
met-i bârân müşâhade kılınma- 
gın leb-i deryâda vâkı' İskender 
Çelebi Bağçesine sür'at u şitâb 
ile yetişiip nüzül ü iclâs buyur- 
duklarında ol sâ'at âlemi zulmet 
kaplayup, mehâbet üzre yetmiş 
dört def'a yıldırım inüp, sadâ-yı 
ra'd u berkden gerdün-ı gerdân 
güm güm gümleyüp bir gün bir 
gice kâmil şiddetle bârân-ı bi- 
pâyân yağdı.» 


(Solak-zâde, Tarih, s. 568). 


«Bir rivâyetde, Hâs-oda oğ- 
lanlarından mütekâ'id Bosna- 
viyyi”l-asl uzun boylı aruk yüz- 


63 Solak-zâde, Tarih, İstanbul 1298, s. 568, 580. 

gan burunlu köseç sakallu has- li, toğan burunlı kösece sakallı 

taca mizâclu, boynı sarğulu Ha- ve boynı sargılu hasta mizâc 

san Ağa nâm kimesne asâkir-i Hasan Ağa nâm kimesne asâ- 

mansürenün yemin ii yesârına kir-i mansürenün yemin ü yesâ- 

selâm virürdi.» rında gâh u bi-gâh selâm virür 
idi.» 


(Selâniki, Tarih, s. 46). 
(Solak-zâde, Tarih, s. 580). 


Dil ve üslub açısından eserin kendine has özellikler taşıdığı gö- 
rülmektedir. Bilindiği gibi, XVI. yüzyıl Osmanlı tarih yazıcılığının 
müstesnâ bir gelişmeye mazhar olduğu bir dönemdir“, Büyük mün- 
giler yetişmiş, bürokrasi ve diplomaside mükemmel bir yazışma tek- 
nik ve üslubu 'geliştirmişler, tarihçiler her türden mükemmel tarih- 
ler ortaya koymuşlardır. Yetişme tarzı ve meslek hayatı bakımın- 
dan farklı bir özellik taşıyan Selâniki, külfetten uzak üslubu ve 
ifadesi, konulara yaklaşımı ile değişik bir tarih yazıcılığı türünün 
mükemmel örneğini vermiştir. Şüphesiz eserinin kıymeti, dili veya 
üslubundan ziyade, müşahedeye dayanması, ihtiva ettiği bilgilerin 
zenginliği, çoğu kere yetkililerden çeşitli vesilelerle elde ettiği bil- 
giler ile olayların perde arkasını vermesinden gelmektedir. 


Tarih-i Selâniki'de zaman zaman diğer kaynaklara nisbetle gün 
ve ay farkı gösteren tarihler bulunmaktadır. Bunların çoğunda Se- 
lâniki'nin daha sıhhatli olduğu ancak bazılarında hataya düştüğü 
görülmektedir. İ. H. Danişmend, İzahlı Osmanlı Tarihi Kronoloji- 


64 Bu dönem tarih yazıcılığı ile ilgili bazı çalışmalar için bk. 
H. İnalcık, «The Rise of Ottoman Historiography», Historians of 
the Middle East, London 1962, s. 152-167; C.H. Fleischer, Bureauc- 
rat and Intellectual in the Ottoman Empire, Princeton 1986, s. 235- 
252; A. Özcan, «Historiography in the Reign of Suleyman the Mag- 
nificent» The Ottoman Empire in the Reign of Suleyman the Mag- 
nificent, İstanbul 1988, II, 167-222; J.R. Walsh, «The Historiog- 
raphy of Ottoman-Safavid Relations in the Sixteenth and Seven- 
teenth Centuries», Historians of the Middle East, London 1962, s. 
197-211; C. Woodhead, «An Experiment in Official Historiography: 
The Post of Şehnâmeci in the Ottoman Empire», WZKM, Wien 
1983, 75, s. 157-182. 

sönde bunların belli başlılarına işaret etmiştir, Tayin ve azillerle 
ilgili pek çok kaydın tarihlerinin sıhhatinin araştırılması ise ayrı 
bir çalışma konusudur. 


Eserde başhklar Türkçe olmakla birlikte bazan Farsça. başlik- 
ların konulduğuna da rastlanmaktadır“. Gerek metin kısmında ge- 
rekse başlıklarda zaman zaman imlâ hatalarma rastlanmaktadır. Bu 
nevi hatalara bazı nüshalarda sıkca bazılarında ise nadiren rastlan- 
maktadır. Bu nevi imlâ hataları muhtemelen müstensihlerden kay- 
naklanmaktadır. Du'â cümleleri konusunda de nüshalar arasında 
önemli farklılık görülmektedir. Bazı muahher nüshaların du'aları 
büyük ölçüde terkettikleri, neşre esas alman nüshada ise du'â cüm- 
lelerinin tam olarak verildiği dikkati çekmektedir. Daha çok yaşa- 
yan devlet adamlarına hayırlar temenni eden genellikle Arabca*” teg- 
kilâtının ve devlet adamlarının düzelmesini dileyen Türkçe ve Arab- 
ça) du'â cümlelerinin, olayları bir hatıra defteri gibi günü gününe 
yazan Selâniki tarafından konulmuş olması, o andaki hissiyatının bir 
ifadesi olması kuvvetle muhtemeldir, Bahislerin sonlarına getirdiği 
du'aların bazan üç dört satır uzadığı; bu cümleler, bozuklukları olan- 
ca açıklığı ile gören ancak du'âdan başka elinden bir şey gelmeyen 
bir kimsenin ruh haletini ifade etmektedir, 


Metin içerisinde çok sayıda Türkçe, zaman zaman da Farsça” 
şiir, kıt'a, beyt ve mısralara rastlanınaktadır. Türkçe şiirlerin şair- 
leri genellikle belirtilmiş”, kısa manzum parçaların kimler tarafın- 
dan yazıldığı belirtilinemiştir. Diğer taraftan Arabça ayet, hadis, 
kelâm-ı kibar ibareleri metin içerisinde uygun yerlere yerleştiril- 
miştir”, 


65 Selâniki'deki tarih, gün-ay farkı, Selâniki'nin Pecevi 
Katip Çelebi, Hasan Bey-zâde ile tarih ihtilâfına örnekler için. bk. 
S rE as "aps Osmanlı Tarihi Kronolojisi, İstanbul 1948 

, 340-341, 360, 371; İstanbul 1950, HIT, 115, 1 ? 
192, 198, de: 5, 134-135, 180, 183, 185, 
© ei a bk. Tarih-i Selâniki, s. 66-88. 
etinde devamlı rastlanan dual i Ó için ! 
Tarihi Belang a S an ualara bir kaç örnek icin bk. 

68 Örnek için bk. Tarih-i selâniki, s. 24, 88, 90, 543. 

69 Örnekler için bk. Kezá, s. 4, 5, 11, 15, 83, 88, 97. 

TO Örnekler için bk. Kezd, s. 16-17, 63, 307-308. 

71 Örnekler için bk. Kezâ, s. 83, 89, 130, 306. 

Eserin tenkitli nesrinde takip edilen usule gelince: Tarih-i Se- 
lâniki gibi, Türkçe imlâda tam geçiş ve intikal döneminde yazılmış 
bir eserde imlânın bugünki alfabe ile verilmesi büyük zorluklar gös- 
termektedir. Bununla beraber aynı dönemde yazılmış harekeli bazı 
tarih kaynaklarınm elde bulunması imlâ konusunda büyük yardım 
sağlamaktadır. Bu harekeli metinlerde halâ eski imlânın korundu- 
gu, konuşma dilinde telaffuzları değişik olsa bile yazı dilinde eski 
kuralların hüküm sürdüğü görülmektedir. Bu bakımdan bu çalış- 
mada bu kaynaklar esas alınarak kelimeler ona göre verilmiştir. 


Fiillerin edilgen şeklinde ses uyumuna göre hareket edilmiş, geç- 
miş zaman takılarında daima (mış, miş, dı, di) şekli kullanılmıştır. 
Kelimeler yazılırken hemze (') ve ayın (') gösterilmiş, ancak keli- 
melerin başındaki ayın harfiyle, sonundaki hemze gösterilmemiştir. 
Bunun dışında harflerin altına veya üstüne işaretler konulması yo- 
luna gidilmemiştir. Ancak «kaf» ve «gayın» harflerinden sonra ge- 
len uzun seslilerin ince ve yanlış telaffuzunu önlemek için (gâye) ve 
(kânün) misallerinde olduğu gibi düz çizgi konulmuş ve bunun dışın- 
daki bütün uzatmalar için (i) işareti kullanılmıştır. Bugün kulla- 
nılmayan, ancak eski metinlerde zaman zaman geçen arkaik Türkçe 
kelimelerin telaffuzunda TDK. Tarama Sözlüğü'nün”? imlâsı esas 
alınmış, bazı Arabça ve Farsça kelimelerin telaffuzlarmda ise Yeni 
Türkçe-İngilizce Sözlük" esas almmış, ancak birleşik kelimelerde 
aralarma çizgi konulmuştur. Arabça ayet, hadis, darbımesel gibi un- 
surlar yeni harflerle italik olarak, Farsça şiirler ve şiir parçaları 
kendi harfleri ile verilmiştir. 

Daha önce belirtildiği üzre, imlâsından ve üslub özelliklerinden 
en eski ve muteber nüsha olduğu kanaatına varılan Esad Efendi 
Ktb. nr. 2259 esas olarak alınmış, varak numaraları metinde göste- 
rilmiştir, Diğer sağlam nüshalarda görülen önemli farklar gösteril- 
meğe çalışıhnıştır. 


Tarih-i Selâniki'nin Bilinen Niishaları 


Bugün yurtiçi ve yurtdışındaki kütüphanelerde Tarih-i Selânik? 


nin birçok nüshaları bulunmakla beraber bunların hiç birisi ınüellif 


72 Tamklarıyle Tarama Sözlüğü, I-VIII, Ankara 1963-1977. 
73 J. Redhouse, Yeni Türkçe-İngilizçe Sözlük, İstanbul 1968. 

nüshası özelliğini taşımamaktadır. Elde ınevcut nüshaların büyük 
çoğunluğu Lale Devri'nde ve sonrasında istihsah edilmiştir. Tarih-i 
Selâniki'yi okuyup beğenen Nevşehirli Damad İbrahim Paşa kendi- 
kütüphanesi ve yakınları için birçok nüshalar intinsah ettirmiştir”, 


Bilinen nüshaların bulundukları kütüphaneler ve tavsifleri : 


1. Esad Efendi Ktb. nr. 2259" : Nesihle yazılmış 469 varak 
olup, istinsah tarihi bulunmamaktadır. Varak 469a da tarih tamam- 
lanmakta, bundan sonra, hicri 1033, 1202, 1213 yıllarına ait 
değişik kimseler tarafından yazılmış bazı ilâveler bulunmaktadır. 
Her padişahın saltanatmın başladığı sayfalar tezhibli, diğer say- 
falar kırmızı çerçeve içine alınmış, bahislere kırmızı mürekkeble 
muntazam olarak başlıklar konulmuştur. Bazı varaklarda bir iki sa- 
tırlık boşluklar muhtemelen daha sonra doldurulmak amacıyla bı- 


rakılmış, diğer nüshalarda bu kısımlar her hangi bir şey ilave edil> . 


meden kaldırılmıştır. Ayrıca bu nüshada bazı sayfalarda bulunan 
ve aynı miistensihin kaleminden çıktığı anlaşılan derkenarlar di- 
ger bazı nishalarda metne alınmıştır. Müstensih muhte.nelen kop- 
ya ederken sehven buraları atlamış, fakat mukabele ederek bu kı- 
sımları kenara kaydetmiş ve «sah» veya «minhü» kelimeleri ile be- 
lirtmistir. Bu nüshanın diğer bir özelliği ise birçok öztürkçe kelime 
eski şekliyle verilmekte, daha sonra istinsah edilmiş nüshalarda 
bunlar genellikle Türkçeye girmiş Arabça ve Farsça karşılılklarıyle 
verilmiştir, I 


2. Üniversite Ktb. TY. nr. 2608. 1084 (1673-4) yılında istinsah 
edilmiştir. İstinsah tarihi ihtiva eden en eski nüshadır. Çok bozuk 
ve kötü bir hatla yazılmış 435 varaktır. Ancak 11-150. varaklar 
arası eksik bulunmaktadır. Ayrıca yazmanın muhtelif yerlerinde 


bazı kısımlar atlanmış veya ihmal edilmiştir. Varak 408-427 arası | 


değişik bir yazı ile yazılmış ve ibu kısım Esad Efendi 2259 nolu 
nüsha ile tamamen aynıdır. Ayrıca diğer nüshalarda bulunmayan 
bazı bahisler burada bulunmaktadır. 


74 B. Kütükoğlu, «Selâniki», ZA, X, s. 351. 
75 İstanbul Kütüphaneleri Tarih- -Coğrafya Yazmaları Kataloğ- 
ları, İstanbul 1944-51, s. 258. (TCY KK). 

3. Hamidiye Ktb. nr. 9027s. Nesihle yazılmış 423 varak olup, 
yazı, muhteva ve imlâ bakımlarından Esad Efendi Ktb. 2259'a çok 
benzemektedir. Büyük ihtimalle aynı müstensihin kaleminden çık- 
mıştır. Ancak bu nüshada bazı bahislerin atlandığı ayrıca varak 
283'den sonraki bir, 381'den sonraki üç varak diişmüş bulunmak- 
tadır. 


4. Üniversite Ktb. nr. 6027. İnce ta'lik ile yazılmış 341 varak 
olup ser-levha ve çerçeveler tezhiblidir. 1142 (1729-30)'de istinsah 
edilmiştir. Güvenilir bir nüsha olmasına rağmen imlâ hatası olarak 
sık sık (kef) yerine (nun) kullanmaktadır. 


5. Bağdâd Köşkü Ktb. nr. 202." 325 mm X 194 mm ebâdında 
neshle yazılmış, 212 varaktır. Her sayfada 31 satır bulunmaktadır. 
Ser-levha ve çerçeveler altın yaldızlıdır. İmlâ özelliklerinden ve us- 
Iâbundan bu yazmanm muahhar bir yazma olduğu ve muhtemelen 
XVIII. yüzyıl sonu, XIX. yüzyıl başlarında istinsâh idildiği anlaşıl- 
maktadır. Pek nâdir imlâ hatası yapılmış, hatta diğer nüshalarda 
geçen galat-ı meşhüre tarzındaki kelimeler bu nüshada fasih şek- 
liyle verilmiş bazı muğlak kısımlara açıklık getirilmiş ve müsten- 
sih büyük çapta tasarrufta bulunarak, yer yer birer ikişer kelimelik 
ilâveler yapılmıştır. Hamidiye kbb. nr. 903 ile birlikte matbu metne 
esas teşkil etmiştir. 


6. Hamidiye Ktb. nr. 9037: 320 mm X 197 mm ebadında neshle 
yazılmış, 22 varaktır. Her sahifede 33 satır bulunmaktadır. Çer- 
çeveler kırmızı , birinci varakta I. Abdülhamid'in vakf miihrii bu- 
lunmaktadır”. Gerek imlâ gerekse yazı çeşidi ve muhtevâ bakımın- 
dan Bağdâd Köşkü Ktb nr. 202'e benzemektedir. H. 1281 de basılan 
metnin sayfa numaraları bu nüshanın kenarına kırmızı mürekkeble 
yazılmış, böylece matbu metnin buradan alındığını şöpheye meydan 
bırakmıyacak şekilde ortaya koymaktadır. 


76 TCYK, s. 258. 

TT F.E. Karatay, Topkapı Sarayı Müzesi Kütüphanesi Türkçe 
Yazmalar Kataloğu, İstanbul 1961, I, 243 (TSTYK). 

78 TCOYK, s. 250. 

79 Bu mühür «El-hamdü lillâhi'llezi hedânâ li-hazâ ve mâ 
künnâ li-nehtediye levlâ en hedâne'llâh, Vakf-ı Abdülhamid Han 
bin Ahmed Han el-muzaffer dâ'imâ şeklindedir, bk. G. Kut-N. Bay- 
raktar, Yazma Eserlerde Vakıf Mühürleri, Ankara 1984, s. 39. 

T. Nurüosmâniye Ktb. nr. 32329: 314 mm. X 165 mm. ebâ- 
dında ta'lıkla yazılmış 347 varaktır. Sayfada 25 satır bulunmakta- 
dır. Ser-levha ve çerçeveler tezhibli, varak(la)da III. Osman'ın vakf 
mührü bulunmaktadır". Hatimede belirtildiğine göre 1123 (1711-2) 
de müstensih Hüseyin Paşa-zâde Mir Mehmed Avfi tarafından kop- 
ya edilmiştir. Bu nüsha Damad İbrahim Paşa'nın isteği üzerine 
kütüphanesi için istinsâh edilmiştir. Uslüb ve imlâ bakımından sağ- 
a bir metin olmasına mukabil ancak dörtte üçünü ihtiva etmek- 
edir. 


8. Revan Ktb. nr. 11375: 215 mm. X 130 mm. ebâdında düzgün 
nesihle yanlmış 443 yaprak. Sayfada 27 satır bulunmaktadır. Ser- 
levha ve çerçeveler tezhibli, varak (1a) da III. Osman'ın vakf mührü 
bulunmaktadır. 1149 (1736-7) da istinsah edilmiş, müstensih bir 
hayli tasarrufta bulunmuş ve metne müdahale etmiştir. 


9. Emânet Hazinesi Ktb. nr. 1426 77 mm. uzunluğunda sahi- 
fede 25-satır bulunmaktadır. 457 varak ve talikle yazılnuştır. Ser- 
levha ve çerçeveler tezhiblidir. Hâtimede bildirildiğine göre Darüs- 
sa'âde Ağası El-hac Beşir Ağa, Pir Mehmed'den kendisi için bir 
nüsha istemiş, Pir Mehmed'de Ali b. Abdullah'ı bu işe ıgörevlendir- 
miştir. 1135 (1722-3) de istinsâh edilmiştir. Bu nüsha Üniversite 
SE ME Revan 1138'e ifade ve uslub bakımından çok benzemek- 
tedir. 


"10. Üniversite Ktb. nr. 2380: Ta'lik ile yazılmış 503 varak- 
tır. Her sayfada 25 satir bulunmaktadır. Ser-levha ve çerçeveler 
teğhiblidir. Hâtime'de belirtildiğine göre Reisülküttâb Mehmed 
Efendi için Süleyman b. Mustafa tarafından 1136 (1723-4)'da is- 
tinsâh edilmiştir. 


11. Revan Ktb. nr. 1139% 314 mm. X 180 mm. ebâdında 314 
varak, nes-ta'lik, sahifede 31 satır bulunmaktadır. Ser-levh'a ve çer- 
çeveler tezhibli. Varak la'da Abdullah Fâö'ik'in mührü ve temellük 


80 TCYK,s. 256. 

81 Bu mühür için bk. G. Kut-N. Bayraktar, G@.g.e., s. 35. 
82 TSTYK, s. 243. 

83 TSTYK,s. 243. 

84 TSTYK,s. 243. 

kaydı bulunmaktadır. Revan 1138 ile çok yakınlığı bulunmakta- 
dır. 


12. Revan Ktb. nr. 1138 ; Düzgün nes-ta'lik ile yazılmış 326 
varak, sahifede 31 satır bulunmaktadır. Ser-levha ve çerçeveler 
tezhibli, varak 1 a'da III. Osman'ın mührünü ibtiva etmektedir. 


13. Nuruosmâniye Ktb. nr. 3133“ Ta'likle yazılmış 355 varak, 
sahifede 25 satır bulunmaktadır. Başında III. Osman'm vakıf mührü 
bulunmaktadır. Bu niishada bazı bölümler atlanmış ve yer yer imlâ 
hatası yapılmıştır. 


14. Hamidiye Ktb. nr. 901% ; Talik ile yazılmış 494 varak 
ihtiva etmektedir. Sahifede 25 satır bulunmaktadır. Ser-levha ve 
çerçeveler tezhiblidir. 494 a'daki hatimeye göre III. Ahmed devri 
Kaptan-ı deryalarından Mustafa Paşa Pir Mehmed Efendi'den Se- 
lâniki Tarihi'nin bir nüshasını istemiş, o da bu görevi Ali b. Ab- 
dullah'a vermiştir. 1136 (1723-4) yılında tamamlanmıştır. 


15. Hekimoğlu Ali Paşa Ktb. nr. 698“ Ta'lik ile yazılmış 387 
varak ihtiva etmektedir. Sahifede 25 satır bulunmaktadır. Ser-levha 
ve çerçeveler tezhibli. 


16. Esad Efendi Ktb. nr. 214485. Tatik ile yazılmış 347 varak 
ihtiva etmektedir. Sahifede 25 satır bulunmaktadır. Ser-levha tez- 
hiblidir. Bu yazmada bir çok bölümler atlanmıştır. 


17. Atıf Efendi Ktb. nr. 1844”, Neshle yazılmış 339 varak ih- 
tiva. etmektedir. Sahifede 27 satır bulunmaktadır. 1142 (1729-30) 'da 
istinsah edilmiştir. 

18. Veliyyüddin Efendi Ktb. nr. 236881 ; Ta'lik ile yazılmış 221 
varak ihtiva etmektedir. Sahifede 29 satır bulunmaktadır. 


19. Türk Tarih Kurumu Ktb. nr. 59: İnce nesh ile yazılmış 
251 varak ihtivâ etmektedir. Sahifede 25 satır bulunmaktadır. 


85 TSTYK, s. 243. 
86 TOYK., s. 259. 
87 TOYK.,s. 257. 
88 TCYK,, s. 257. 
89 TOYK.,s. 257. 
90 TOYK.,s. 257. 
91 TOYK. s. 259. 

Zilka'de 1180 (1766)'de istinsâh edilmiştir. Yazısı Bağdad nr. 202'ye 
çok benzemektedir. f 

20. Uppsala Üniversite Ktb. nr. 284% İnce Tadik ile yazılmış 
420 varak ihtiva etmektedir. Sahifede 23 satır bulunmaktadır. 


21. Vienna Nat. Bibl. nr. 1030% Neshle yazılmış 417 varak ihti- 
va, etmektedir. Sahifede 27 satır bulunmaktadır. Ser-levha ve çer- 
çeveler tezhiblidir. 


22. Paris, Bibliothèque Nationale Nr. 1060** Nes-ta'llik ile ya- 
zılmış 446 varak ihtivâ etmektedir. I 


23. Rouen, nr. 1506. 
24. The Free Library of Philadelphia nr. 93%, 400 varak. 


25. Esad Ef. Ktb. nr. 2167°%, Bu eksik nüsha 345 varaktır. 
Sadece 971-1003 (1563-1594/5) yıllarmı ihtivâ etmektedir”, 


. 92 C.J. Tornberg, Codices Arabici, Persici et Turcici Biblio- 
thecae Regiae Universitatis Upsaliensis, Uppsala 1849, s. 136. 

A as yl r Persischen und Türkischen 
ndschriften eiserlich-Königlichen Hofbibli ; ` Wi 
Vienna 1866, II, 246. e 2 

94 E. Blochet, Catalogue des Manuscrits Turcs de la Bibli 2 

que S ORA, Paris 1932, II, 149. EEE 

, M.A. Simsar, Oriental Mss of the John Frederick Lewis 

Collection in the Free Library of Philadelphia, Fhiladelphia 1937 

s. 159, nr. 93. I 
96 TCYK., s. 258. 


97 1989 yazmda feci bir yangında hayatmı kaybeden tanm- 
mış Türkolog saym Klaus Schwarz ile son görüşmemizde elinde hiç 
bir yerde kayıtlı olmayan bir Tarih-i Selâniki yazması bulunduğunu, 
incelemek üzre bana fotokopisini göndereceğini söylemişti. Türk 


kültürüne büyük hizmeti geçen Dr. Sehwarz'm hatırasmı saygı ile 
anıyorum. 

—Şâh-ı memâlik-i Acem Tahmasb Han ilçisi, Revân ve Nahcıvân 

Sadrıa'zam Ahmed Paşa be-sarây-ı ukbâ rahmetu'llâhi aleyh 128. 
—Vezâret-i bâ-sa'âdet-i Mustafa Paşa 128. —Reften-i Kethiidâ-i 
Kapucıyân Hasan Ağa ve âmedenr-i ilçi-i Kızılbaş ve vefât-ı mer- 


XL MEHMET İPŞİRLİ 


hüm Mustafa Paşa ve isâl-i mühr-i izzet-i uzmâ be-Sinan Paşa 129. 
—Kâim-makâmi-i Sadrıa'zam Siyâvuş Paşa ve Vezir şüden-i Nişâncı 
Mehmed Paşa 129. —Sinan Paşa hazretleri seferden ılgar ile avdet 

—Sinan Paşan'ın sâbıkâ merhüm Süleyman Paşa gibi Malgara'ya 
gitmesidür 137. —Sadr-ı vezâret ve mühr-i izzet Siyâvuş Paşa haz- 
retlerine virildüğidür 137. —Ferhad Paşa hazretleri beğlerbeği olup 

177. — Acâ'b-i umürdan altmış vakiyye taş atan topi, Kızılbaş meteris- 
lerinde uyurken palamar takılup, Rüm gāzîleri topi aldukları 177. 
—Padişâh-ı âlem-penâh hazretleri merhüm ivaz Efendi kabrine 
varduğıdur 178. —Vezir Ca'fer Pasa vefât itdüğidür ie —Vezír-i 
merhümün tevemàn oğulları doğduğıdur 179. —Re isi Divân 
Hamza Beğ ma'zül ve Tâc-zâde Mehmed Çelebi re'is olduğıdur. 179. 
—Beğlerbeği hazretlerine hil'at-ı fâhire-i vezâret buyrulduğıdur 
179. —Cerrâh Mehmed Paşa hazretleri nâgehâni vezâretden azl 
olunduğıdur 180. —Su'üdi Efendi medreseden azl olunduğıdur 180. 
—üveys Pasa Mısr Beğlerbeğisi olduğı ve defterdârlar tebeddiilâtı 

180. —Vezîr Ali Paşa hazretleri Budun'dan ma'zül olduğıdur 181. 
—Okcı-zâde Mehmed Paşa hazretleri vefâtıdur 181. Ali Paşa'nun 
azli haberi varmadın vefât itdüğidür 181. —Mahrüsa-i Mısr kadısı 
Abdülgani Efendi ma'zül Bahâeddin-zâde Kadı ve Bostlan-zâde 
Efendi Rümili kadıaskeri oldı 181, —Serdâr hazretleri serhadd-i 
mansüre ahvâlin bildürür 182. —Bu dahi serhadd-i mansüre umü- 
rıdur 182. —Nâgehâni İstanbul Efendisi ma'zül olduğıdur 182. 
—Burhâneddin Efendi defterdârlıkdan ma'zül iken kendisi bir ka- 
lem ifrâz üdüp defterdârlık itdüğidür 183. —Müfti Çivi-zâde mer- 
hüm vefât idüp Şeyhi Efendi müfti olduğıdur 183. —Zekeriyyâ 
Efendi Ka'betullâh'dan gelüp el öpdüğidür 183. İbrahim Paşa 
hazretleri lutfından mâl-i kefâlet virdüğidür 184. —Vilâyet-i Yemen 
hâkimi evlâd-ı Mutahhar'un beş neferini Vezir Hasan Paşa hazret- 
leri Âsitâne-i sa'âdete gönderdiüğidür 184. —iİspanya la'inün Der- 
yâ-yı muhitde alınan gemilerinün kapudan ve re'isi Âsitâne-i sa“ 
âdete gelüp Klapudan virdüğidir 185. —Serdâr hazretlerinin Kızıl- 
baş tâ'ifesi sulha tâlibleridür diyü arz itdüğidür 185. — Vezir Meh- 
med Paşa tekrâr vezir olduğıdur 185. —Kapudan Kılıç Ali Paşa 
âlem-i ukbâya gitdüğidür 186. —Merhüm Kapudan Paşa'nun mâ- 
meleki zabt olduğıdur 186. —İbrahim Paşa hazretleri vezâretle ka- 
pudan olduğıdur 186. —Serdâr hazretleri bu sene Gürcistân vilâye- 
tinde kal'alar yapduğıdur 187. —Serdâr-ı bâ-vakâr hazretleri Şâh-ı 
Acem Hudâbende sulha talib ü râğıbdur didüği arzlardur 187. —Öz- 
bek Hanı Abdullah Han'un nâme ile ilçisi Divâna geldüğidür 188. 
—Mekketu'lâh-i mükerreme şerifi envâ“-ı tuhaf gönderip kisve-i 
Şerife tecdidini arz itdüğidür 188. —Budun Beğlerbeğisi Yusuf Paşa 
serhad leşkerinün atları çayırda iken gaflet ile kâfir basup ardınca 
yetişip kâfiri sıyup başları Divâna geldüğidür 189. —Serhad leş- 
keri beğleri tahrik idüp düşmen-i din hilesine düşüp şikest vâki' ol- 
duğı 189. —Kapucı-başı Kurd Ağa serhadden haber getürmeğe gitdü- 
gidür 190. —Deryâda kâfir gemileri Anatolı yakasından çıkup. âdem 
devşürdüğidür 190. —Ejderhan vilâyetini Pâdişâh-ı âlem-penâh 
hazretleri alup ortadan götürmek lâzımdur diyü ilçiler geldüğidür 
190. —Ejderhan fethi tedbini için vüzerâ-i izâm cem'iyyet eylediik- 
leridür 191. —Taht ikadılıkları tevcih ve tebeddülât-ı ulemâ efen- 
diler 191. —Diyâr-ı Mısrıyye Beğlerbeğisi Üveys Paşa sâbıkâ Beğ- 
lerbeği olan Sinan Paşa zimmetinde mubâlağâ mal vardur diyü arz 
idüp ol dahi kaçup Âsitâne'ye geldüğidür 192. —Defterdârlar teb- 

dilidür 193. —Defterdârlar teğayyüridür 193. —Serdâr hazretleri 
Gürcistân ahvâlin arz idüp kala yiapduğın ilâm eyledüğidür 193. 
—Kapucı-başa Kurd Ağa kapucılar ile Budun serhaddinden geldü- 
gidür 194. —Donanma ile deryâya gidüp Yedi-kulle'ye habs varan 
Ca'fer Paşa ve yanınca sâbıkâ Mısr Beğlerbeğisi Sinan Paşadur 
194. —Bağdad kadılığı mahlül olduğıdur 194. —Merhüm Kadıasker 
Abdülgani Efendi intikal itdüğidür 195. —Bölük kâtibleri ref‘ oldu- 
gıdur 195. —Gürcistan seferinden Sipâhiler ağası gelüp, bölük hal- 
kınun terakki defterlerin getürdüğidür 195. —Serdâr Ferhad Paşa 
hazretleri Kızılbaş-ı bed-ma'âş ahvâlin arz eyledüğidür 196. —Mek- 
ke-i mükerreme Kadılığı arz olunduğıdur 196. —Diyârbekir Beğ- 
kelâm-ı hikmet 197. —Defterdâr İbrahim Efendi azl buyurulup 
habs olundı 197. —Mezbür İbrahim Efendi'nün mâ-meleki zabt olun- 
duğıdur 197. —Minârelerde kanâdil yanmak .buyurulduğıdur 197. 
—Rakka Beğlerbeğiliği virildüğidür 198. —Âli Efendi defterdâr ol- 
duğıdur 198. —Serdâr-ı asâkirsi mansüre Ferhad Paşa hazretleri- 
nün serhadd ahvâlin bildirdüğidür 198. —Tekrâr diyâr-ı Şark se- 
feri fermân olunduğıdur 199. —Bölük ağaları kapusına ulüfe üs- 
tünde okunmağa hükümler gönderildi 199. —Sol-bölük Bağdad'a 
ta'yin olduğıdur 199. —Defterdâr İbrahim Efendi ıtlâk olundı 199. 
—Erzurum Beğlerbeğiliğinden ma'zül olan Hasan Paşa Âsitâne-i 
sa'âdete geldüğidür 200. —Ay tutulduğıdur 200. —vVilâyet-i Lahsa 
ve Revân Beğlerbeğiliği virildüğidür 200. —Sipâhi oğlanları ağa- 
sı Hurrem Ağa ma'zül olup yerine Ali Ağa oldı 200. —Kadıasker 
Ahdiilbâkı Efendi azl olunup, Döğmeci-zâde Efendi kadıasker ol- 
duğıdur 201. —Kırım Hanı İslâm Giray Han vefât idüp, Gazi Gi- 
ray Han olduğıdur 201. —Vâkı'ât ve havâdis-i ruzgâr, burudan 
Şark seferine gitmeğle, anda olan vekayi' yazılup Südde-i sa'âdetde 
olan tebeddülât u havâdis rivâyet ile tahrir olunmak lâzım geldi 
202. —Âsitâne-li sa'âdet ahbârındandur 202. —İbtidâ-i vekâ“i se- 
fer-i zafer-rehberdür, bâ-Serdâr-ı âli-kadr 202. —Vukü' bulan tedbir 
ü tedârik Âsitâne-i sa'âdete arz olunduğıdur 204. —Asâkir-i man- 
süre bayram eyleyüp göçüldükde kapu halkı ittifâk ile terakki is- 
tedüğidür 204. —Düşmen-i din üstüne ılgâr gildildüğidür ki varup 
basıldı 207. —Üç 'bin beş yüzden mütecâviz âdem muhâfazaya kal- 
duğıdur 209. —Âsitâne-i sa'âdetde sipâhiler cem'iyyet idüp Beğ- 
lerbeği kıssası haberi geldüğidür 209. —İç-oğlanları taşra, kanün 

üzre bölüklere çıkup tevzi' olunduğıdur 212. —İstanbul'da nâge- 
hâni âteş düşüp azim ihrâk olduğıdur 213. —Az zamân içinde tek- 
râr âteş düşüp Yeniçeri Ağası çıkup tebeddülât olduğıdur 213. 
—Rümili Beğlerbeğisi derneğe çıkduğıdur 214. —Leh vilâyetine 
Tatar Hanı akın itdüğidür 214, —Rümili Beğlerbeğisi kışlaya dön- 
düğidür 214. —Kapucı-başılık virildüğidür 214. —Feakir-i hakir si- 
pâhiler kitâbetinden ref‘ buyurulduğıdur 215. —Kiği sancağında 
Celâli paydâ olduğıdur 215. —Serdâr hazretleri Şâh Abbas tara- 
fından şehzâde çıkup gelmek mukarrer adı diyü arz itdüğidür 216. 
—Diyâr-ı Mısır'da kul tö'ifesi Üveys Paşa üstüne hücüm eyleyüp, 
Âsitânei sa'âdete arz olundukda vezâret hükmi ve kılıç ve kaftan 
gitdüğidür 217. —Sadrıa'zam Sinan Paşa hazretleri bu hâksârı Şâh 
oğlı Haydar Mirza gelür diyü mihmândârlık hidmetin buyuruldu- 
gıdur 217. —Çaşnigir Veli Ağa Kapucılar kethüdâsı olduğıdur 
220. —Kânün üzre acemi-oğlanı devşürülmek buyuruldı. Ve Yeni- 
çeri Ağası tebdil oldı 220. —İstanbul'da ihrâk olduğıdur 221. —Beğ- 
lerbeğiler vixildüğidür 221. —Tezkireci-zâde Mahmud Efendi Mısr 
Defterdârı olduğıdur 221. —Merhüm ve mağfürun-lehâ Siyâvuş 
Paşa Sultânı intikâlidür 222. —Merhüm İstanköylü Ahmed Paşa 
şehid olduğı ve hurüc iden Celâlinün helâkidür 222. —Yahya Ce- 
lâli derisi geldüğidür 223. —Gence üstüne gelen Kızılbaş'un ser- 
dârmı serhadd leşkeri basduğıdur 223. —Defterdârlar azli ve nas- 
bıdur 224. —Edirne ve Bursa kadılıkları verildüğidür 224. —Kadı- 
ların Yedi-kulle'de habs olunduğı ve Rümili Kadıaskeri Zekeriyyâ 
Efendi azlidür 225. —Budun Beğlevbeğisi Gâzi Ferhad Paşa şehid 
olduğıdur 225. —Nâgehâni Vezir Yusuf Paşa kulları evinde helâk 
idüldüğidür 226. —Re'is-i divân Hamza Beğ azl olunup, Tezkireci 
Dal Mehmed re'is oldı 226. —Divân kâtiblerinün hö'inlerine siyâset 
olunduğıdur 227. —Silahdâr-başı beğlerbeğisi olup ağalarda silsile 
olduğı 227. —Pâdişâh-ı âlem-penâh hazretlerine ruk'ada yazılan 
gazeldiür 228. —Şehr-emini habs olup halâs olduğıdur 228. —Mü- 
bârek tâ'ün sukün bulduğıdur 229. —Ebnâ-i Sipâhiyân Ağası ve- 
fât idüp, kâtibi merdüd olduğıdur 229. —Dârüssa'âde Ağası Meh- 
med Ağa vefât eyledüğidür 229. —Çavuş-başı Hızır Ağa'nun vefâ- 
tidur 230. —Yeniçeri tâ'ifesi küstahlığı ile kethüdâ azl olduğıdur 
230. —Yeniçeri Ağası tebdil olup Hızır Paşa vezir olduğıdur 231. 
—Hükm-i şerif gitdiiğidür 231. —İstanbul Bezzâzistânında emânet 
konulan mubâlağa akçalar zâyi olup, yine bulunup, iden siyâset 

olunduğıdur 231. —Sadrıa'zam Sinan Paşa hazretleri Ayan gölüni 
İznikmid deryâsına akıtmak tedârük eyledüğidür 232. —Sâbıkâ Bu- 
dun Beğlerbeğisi Ferhad Paşa'yı şehid idenleriin haklarından ge- 


lündüğidür 233. —Donanma-yı Hümâyün içün gemiler yapdırılma- 
ga a'yân-ı sa'âdete akçalar salınduğıdur 234. —Fermân-ı âli-şân _ 


sâdır oldı virilen akçaları bakâyâdan tahsil idüp alalar diyü hükm 
virildüğidür 234. Kadıasker Efendiler ve İstanbul Kadısı, Edirne 
ve Bursa, Şâm ve Haleb kadıları tecdid olunduğıdur 235. —Kapucı- 
başılık ve Toğancı-ağalığı virildüğidür 235. —Mansür oğlı ve Ga- 
miza helâk olduğıdur 235. —Rümili Beğlerbeğisi Apostol Hasan 
Paşa azl olunup sürüldüğüğidür. Ve beğlerbeğilere silsile olduğıdur. 
Nevrüz-ı Hümâyün olup Galata Kadılığı tebdil olunduğıdur 236. 


—Nevrüz-ı Hümâyün olup Galata Kadılığı tebdil olunduğıdur 237. 


—Şâm Kadılığı Ve Mekke-i mükerreme Kadılığı virildüğidür 237. 
—Büyük Devâddarlık virildüğidür 237. —Sakarya suyı ve Sabanca 
göli İznikmid deryâsına câri olmak husüsıdur ki görülneğe gidildi 


238. —Eflâk voyvodalığı virilen mel'ün katl-i nefs itmeğle habs olun- 


duğıdur 239. —Kızılbaş Ziyad oğlı Gence hâkimi Âsitâne-i sa'âdete 
gelüp iltifât olunduğıdur 239. —Serdâr hazretleri teftiş ü iltizâm 
eyleyen Hızır alay-beği habs olunduğıdur 240. —Kadılıklar tevcih 
buyurulduğıdur 240. —Sultân-zâde sancağa çıkduğı ve Eflâk voy- 
vodası gitdüğidür 241. —Çavuş-başı Koca Hüseyin Ağa mütekâ'id 
olup, Mustafa Ağa Çavuş-başı olduğıdur 241. —Mısr'da Vezir Üveys 
Paşa vefât 'tdüği ve Beğlerbeğilik tevcih buyurulduğıdur 242. 
—Sâbıkâ Mısr Beğlerbeğisi olan Sinan Paşa, Üveys Paşa ve Ali Ça- 
vuş'dan 'da'vâ itdüğidür 242. —Rümili Beğleribeğisi Divân-ı âliye 
.geldüği ve Defterdâr tebdilidür 243. —Şerif-ı Kaibe-i mu'azzama 
Fbü Nümeyy evlâdı Âsitâne-i sa'âdete geldükleridür 243. —Sadrıa' 
zam Sinan Paşa hazretleri kendü mâliyle yaptırduğı kasr-ı mu'allâ- 
dur 243. —Meccânen Rüznâmeci ref‘ olunup, yeri virildüğidür 246. 
—vVe Kapudan Hasan Paşa füc'eten vefât idüp, Kapudanlık vezâ- 
retle Cığala-zâde'ye virildüğidür 246. —Kazâ-i nâgehâni ile Tophâ- 
ne-i Âmire kurbında âteş vâki' olup, şe'âmeti Yeniçeri vâsıtasıyle, 
—Mübârek id-i şerif olduğıdur 248. —Sadrıa'zam Sinan Paşa haz- 
retlerinden def'a-yı sâniyede mühr-i izzet alınduğıdur 248. —Fakir-i 
hakirün Paşa rüznâmecisi olduğıdur 249. —Serhad beğlerbeğileri 
tebdil dolunup, Divân-ı âliye geldükleridür 249, —Rümili Beğlerbe- 

gisi Hasan Paşa derneğe çıkup erkân-ı sa'âdet gönderi gitdüğidür 
250. —Beğlerbeğilikler alınup virildüğüdür 250. —Re'is-ı Divân azl 
olunduğıdur 250. —Bursa Kadısı azl olumip nasb olunduğıdur 251. 
—Sehzâmdelerden birisi vefât itdüğidür 251. —Vezir olan Hızır Paşa 
hazretleri İstanbul'a geldüğidiir 251. —Kızılbaş Hakimi Şâh Ab- 
bas'dan ilçi geldüğidür 251, —Vilâyet-i Gilân hâkimi Han Ahmed’ 
den ilgi geldüğidür 252. —Serhadd-i mansüreden Vezir Cığala-zâde 
Kapudanlık ile İstanbul'a dâhil olduğıdur 253. —Kızılbaş'dan gelen 


ilçi Divân-ı âliye geldüğidür 253. —Divân-ı âliye Leh Kıralı ilçisi 


gelüp virgüsin getürdüğüdür 254. —Hazine-i Âmire efendilerinden 
rifat-i derece ve tebeddülât olduğıdur 254. —Cebeciler kâtib- 
liği virildüğidür 254. —vVilâyet-i Basra Defterdârlığı virildii- 
gidür 254. —vilâyeti Basra Beğlenbeğiliği virildüğidür 255. 
—vVilâyet-i Boğdan Voyvodalığı virildüğidür 255. —vVilâyet-i Gilân 
hâkimi Han Ahmet ilçisi Divân'a geldüğidür 255. —id-i kurbân ol- 
duğıdur 256. —Sa'âdetlü Pâdişâh-ı âlem-penâh hazretleri Sadrıa' 
zam Ferhad Paşa hazretleri evinde erkân-ı devlete tedbir ii meşve- 
ret fermân buyurulduğıdur 256. —Divâne İbrahim Paşa tekrâr ikrâm 
u ihtirâm olunup beğlerbeği olduğıdur 256. —Sancak-beği ve Çavuş 
siyâset olunduğıdur 257. —Masar ulüfesi virildüğidür 257. —Haleb 
Defterdârı Nuh Efendi ref‘ buyuruldı ve Tezkireci-zâde Mahmud 
Efendi Haleb'e ibuyuruldı 258. —Trablusşâm Defterdârlığı Mesih 
Paşalu Müteferrika Mehmed Efendi'ye ve Diyârbekir Defterdârlığı 
Zarif Mehmed Efendi'ye buyuruldı 258. —Sarı Mustafa Efendi yine 
munfasıl oldı 259. —Defterdâr Nuh Efendi Kıbrıs Beğlerbeğisi oldı 
259. —Merhüm Zal Paşa Hüseyin'i Erzurum Defterdârı olup müte- 
ferikka Mansür Çelebi elinden aldı, ba'dehü yine Hüseyin Efendi 
Defterdâr oldı 259. —Zâl Mahmud Paşa oğlı Mehmed Beğ Tomanis 
Beğlerbeğisi oldı 260., —Serdâr hazretleri oğlı Mehmed Beğ Kasta- 
monı sancağı ibeği olmışken Haleb Beğlerbeğiliği sadaka buyuruldı 
260. —Serhadd teşkerlerinün beğlerbeğilere serkeşlik idüp küstah- 
lıklardur 260. —Bağdad Beğlerbeğisi Mehmed Paşa ref‘ buyurulup, 
Hızır Paşa fermân olundı 26. —Diyârbekir Beğlerbeğisi İbrahim 
Paşa teftişin alduğı Melik Ahmed ve Lâle-izâr Ahmed Efendi der- 
zencir teslim olundı 261. —Nişâncı Vezir Mehmed Paşa hazretleri- 
nün iki oğlı intikâl eyledi 262. —Haleb Beğlerbeğisi şevket ile gö- 
çüp Haleb'e gitdüğidür 262. —Sinan Paşa hazretleri oğlı Mehmed 
Paşa Budun Beğlerbeğisi oldı 263. —Erzurum vilâyetinün eşirrâsı 

şikâyeti aslıyle ma'lüm olup birkaçı siyâset olundı 263. —Bilâ-sebeb 
Yeniçeri fitnesiyle Veziria'zam Ferhad Paşa ref' buyuruldı 264. 
—içeriden Yeniçeri Ağası Silahdâr-ı hâssa Halil Ağa mülakkab 
oldı 265. —Yeniçeri inukâbelecisi ref‘ olunduğıdur 266. —Anatolı 
Muhâsebeciliğinden fakir u hakir ref‘ olunduğıdur 266. —Bu fa- 
kir-i hakir Dergâh-ı âli müteferrikası olduğıdur 266. —Hayâli Beğ-zâ- 
de tekrâr Haleb'e defterdâr oldı 267. —Yeniçeriler Kethiidâsı Mah- 
mud Beğ ref olundı 267. —Acem Şâhı Şâh Abbas'dan ilçi geldi 
267. —Şâh nâmesintin şâyi' olan mefhümıdur 267. —Tebdil ya'ni mu- 
bâdele 268. —Süret-i rastda ağrâz-ı nefsâniyye 268. —Sinan Paşa 


hazretleri bu bàbda kelâm-ı hak beyân eyler 269. —İhrâk vâki“ ol- ` 


duğıdur 269. —Müftilenâm Bostân-zâde Efendi nâgehâni azl oldı 
270. —Vilâyet-i Şirvân muhâfazasında olan Hasan Paşa hazretleri 
Gilân hâkimi Han Ahmed ahvâlin erz eyledüğidür 271. —Vâli-yi vi- 
âyet-i Acem Şâh Abbas namesinün mefhümidur 271. —Def- 
terdâr Haleb'e gitdüğidür 272. —Ali Ağa Kapucı-başı oldı 272. Ça- 
vuga siyâset olundı 272. —Acem ilçisi ziyafet olundı ve vilâyet-i 
Boğdan Voyvodası tecdid olundı 272. —Ferhad Paşa hazretlerine 
şehre gelmeğe izn-i hümâyün virilmişken te'hir olundı 273. —Kal- 
lâblara siyâset olundı 273. —Ağalıklar virildi, bölük-ağası beğler- 
beği oldı 273. Diyârbekir'den acib ü garib haberler gelmeğin Kapu- 
cılar 'kethüdâsı gitmek fermân olund 273. —Beğlerbeğiler tebed- 
dülâtıdur 275. —Mahmud Paşa Kars Beğlerbeğisi olduğıdur 275. 


—Tegayyurât-ı ruzgâr ve umür-ı munaklibedür 276. —Mübârek idi ; 


sa'id olduğıdur 276. —İhtilâfât ve umür-ı gayr-i marziyyedür 277. 
—Mekke-i mükerreme kadılğı virildi 277. —Nişâncılık mahlül olup 
virildi 278. —Yeniçeri Ağası Kastamonu beği oldı, yeni ağa geldi 278. 
— Yeniçeri katibi azl buyuruldı 279. —Rümili Kadıaskeri azl buyu- 
ruldı 279. —Çavuş-başı Mustafa Ağa'ya sancak buyurulup gitsün 
didükleridiir 280. —Vezir Kethüdâsı ref‘ olunup, sancağıyle ve yüz 
bin akça terakki ile Mustafa Kethiidâ buyuruldı 280. —Mütevelli azl 
olundı 281. —Sipâhiler kâtibi azl olundı 281. —Server Ağa azl bu- 
yuruldı 281. —Sâbıkâ Erzurum'da Dergâh-ı mu'allâ kullarına ihâ- 
net idenler teftiş olunup, haklarmdan geline buyuruldı 281. —İs- 
tanbul'da mübârek tâ'ündan çok kimse intikal eyledi 282. —Meh- 
med Beğ vefât eyledi 283. —Mütefermika-başı vefât itdüğidür 283. 
—Kıssa-i garibedür 283. —Vilâyet-i Tebriz muhâfazasında olan 
leşkerün bi-edeb ve nâ-insâflıkları mukâbelessinde Ca'fer Paşa haz- 

retleri haklarından geldüğidür 284. —Halk-ı âlem def'i tâ'ün içün 
münâcât itdükleridiir 285. —Kapudan Paşa gemisiyle deryâyâ git- 
düğidür 285. —bBosna Beğlerbeğisi Hasan Paşa ol serhad- 
lerde itdüği hünerlerdür ki bâ'is-i havâdisdür 285. —Îd-i sa'id-i 
adhâ alâ ihtilâfm vaki‘ olduğıdur 286. —Şehzâde Sultân Mehmed 
hazretlerinin Lalası ve sâ'ir erkânı tecdid olundı 286. —Alem- 
dağı'na halk-ı âlem def*i belâ ve şifâ-i sıhhat içün niyâza çıkdılar 
287. —Du'âlar müstecâ'b olmak üçün m'ahbüslar âzâd buyuruldı 287. 
—Merhüm Kilâri Mehmed Efendi vefât itdüğidür 288. —Kâfirler 
ile olan muhârebe vü mukâteleniin asârı gelmeğe ibtidâ eyledi 288. 
—Diyârbekir'den Kapucılar Kethüdâsı geldüğidür 288. —Ümerâ-i 
serhadd-i mansüreden Hasan Beğ Âsitâne-i sa'âdete başlar ve ya- 
rar diller gönderdüğidür 290. —Südde-i sa'âdetde turan ilçilere Kı- 
ralı lainden gelen mektüb haberidür 290. —Hasbıhâl-i ahvâl-ii 
ruzgâr-ı zür-kâr 290. —Boğdan Voyvodası ihânet idüp ele geldükde 
dâr-ı siyâsete çekildüğidür 291. —Şâm Defterdârı Mahmud Efendi 
hakkında Âsitâne-i sa'âdete gelen arzlar haberidür 291. —Vâcib-i 
lezez ulüfesi virildüği ve ba'zı küttâb tebeddülâtıdur 292. Re'âyâ-yı 
memlekete ziyâde cizye tahrir olunduğıdur 292. —İrâd-ı hazine 
mesârife kifâyet itmedüği, ihrâcât-ı hâssa fevka'l-had ve'l-gâye ol- 
duğıdur 292. —Mısr Defterdârı tebdil olunduğıdur 293. —Haleb 
Defterdârı ve Beğlerbeğilik virildüğidür 293. —Müftilenâm Bos- 
tân-zâde Efendi tekrâr Rümili Kadıaskeri olduğıdur 293. —Vezir-i 
bâ-tedbir Kapudan Cığala-zâde Donanma-yı Hümâyün ile deryâdan 
limana geldi girdi 294. —Vilâyet-i Basra Beğlerbeğiliği virildüği- 
dür 294. — Erzurum Defterdârlığı virildüğidür 294. —vViülâyet-i Mu- 
sul Beğlenbeğiliği virildüğidür 295. —Vilâyet-i Gilân hâkimi Han 
Ahmed —dâmet ma'âlihi- envâ“ı fezâ'il-i ulüm ile ârâste, fermân-ı 
fermâ-yı İrân u Turân Şâh Abbas ile mâcerâsı olup, milketinden 
âvâre Südde-i sa'âdete geldüğidür 295. —Han Ahmed hazretleri 
kânün-ı kadira üzre hil'ât-ı fâhire ile südde-i sa'âdete iletüp, pâye-i 
serir-i âlem-masire yüz sürdüğidür 299. —Han Ahmed -dâmet 
ma'âlihi- hazretleri kuvvet-i ilmiyyesiyle ba'zı beyân ütdükleri vukü' 
bulduğıdur 300. —Teğayyurât u inkılâbât ahvâl ii etvâr-ı nâ-marzıy- 
yedür ki müsâmaha ile ihtiyâr oluna oluna kabâhat u şe'âmeti nâ- 
gâh devlet ü saltanat üstüne düşüp kıyâmete dek dâstân-ı âlem ol- 
mağa sebeb ü bâ“is olan eşrât-ı sâ'atden olduğıdur 301. —Hasşan 
Paşa hazretlerine vezâretle Budun fermân olunup diğer Hasan Pa- 

şa'ya Rümili Beğlerbeğiliği virildüğidür 304, —Ve Siyâvuş Paşa 
hazretlerinden yine mühr-i izzet almup Sinan Paşa hazretlerine 
ta'yin buyurulduğıdur 304. —Diyârbekir Beğlerbeğiliği virildüği- 
dür 305. —Sipâhi oğlanları ağalığı virildüğidür 306. —Hâkim-i 
Gilân Han Ahmed hazretleri Sadrıa'zam hazretlerine dest-büsa var- 
duğıdur 306. —Rümili Beğlenbeğisi olan Hasan Paşa derneğe fer- 
mân olunduğıdur 306. —Muhtaru'l-wemâ vel-meşâyih Tatar Şeyh 
İbrahim Efendi intikâl itdüğidür 306. —Cebeci-başılığı ve Bölük- 
ağalığı virildüğidür 307. —Defter emâneti ve riyâset virildüğidür 
307. —Sivas Beğlerbeğiliği virildüğidür 309. —Ve Han Ahmed 
ümid ü arzusından me'yüs ruk'a sunup Kerbelâ'ya gitmeğe icâzet 
istedügidür 309. —Mahıfsa-i Mısr ve Şâm ve Mekke-i mükerreme 
kadılıkları tevcih buyurulduğıdur 311. —Dal Mehmed Efendi Reisül- 
küttâb olduğıdur 311. —Taşköpri-zâde Kemal Efendi Haleb kadısı 
olduğıdur 312. —Edirne, Bursa, İstanbul kadılıkları virildüğidür 
312. Defterdârlık virildüğidür 312. —Zelzele vâki' olduğıdur 312. 
—Ferzend-i Şâh-ı Acem Haydar Mirza sünnet olup düğün olduğ- 
dur 313. —Kefe Beğlerbeğiliği Matbah-ı Âmire'yerevgan-ı sâde yetiş- 
dürmek üzre virildiiğidür 313. —Ba'zı e'âli Divân'a geldüğidür 313. 
—Tebdil ü tağyir-i kânün-ı kadim 314. —Trablusşâm Beğlerbeğiliği 

—Adana hükümeti virildüğidür 314. —Rümili Beğleribeğiliği ve Tı- 
mışvar Beğlerbeğiliği virildüğidür 314, —Rümili Beğlerbeğisi Meh- 
med Paşa tamâm-ı şevket ii haşmet ile derneğe çıkduğıdur 315. 
—İstanbul'da ihrâk vaki‘ olduğıdur 316. —Kefe Beğlerbeğiliği fer- 
mân olunan Behram Paşa teftiş lâzım gelüp Beğlerbeğilik ahara 
tevcih buyurulduğıdur 316. —Vezir Ca'fer Paşa hazretleri Bağdad' 
dan Şirvân muhâfazasına fermân olunduğı 317. —vVilâyet-i Şirvân 
muhâfazasmda olan Hasan Paşa hazretleri Âsitâne-i sa'âdete gel- 
mek buyuruldı 317. —Vezir Nişâncı Mehmed Paşa -rahmetu'lâhi 
aleyh- sefer-i âhiret ihtiyâr itdüğidür 318. —Halil Paşa hazretleri 
mesned-i vezârete geldüği ve beğlerbeğiler tebeddülâtıdur 319. —Vü- 
zerâ-i izâm cizye defterlerin Sipâhilere virdükleridiür 319. —Gurre-i 
şehr-i şevvâl sene ihdâ ve elf 319. —Merhüm ve mağfürun-leh Sul- 
tân Bayezid Han Köşki mahalline müceddeden binâsı fermân olunan 
kasr-ı âli itmâm olduğıdur 320. —vVilâyet-i Bosna Beğlerbeğisi Ha- 
san Paşa ve Sultân-zâde Mehmed Beğ meydân-ı gazâda şer'bet-i şe- 
hâdet içdükleridür 320. —Sadrıa'zam Sinan Paşa hazretleri vilâyet-i 

Üngürus'a sefer itmek lâzım gelüp serdâr u sipeh-sâlâr olmak fer- 
màn olunduğıdur 321. —Erkân-ı sa'âdet ile hil'at-ı bahâri geymek 
için Müfti Zekeriyyâ Efendi Divân-ı Aliye gelüp bi-emri'l-kâdir 
füc'eten vefât idüp Divân-ı Hakk'a gitdüğidür 322. —Müftilik ve 
Kadıaskerlik tevcih buyurulduğıdur 323. —Teftiş olunan Kefe Beğ- 
lerbeğisi habs olunup akça alınduğıdur 323. —Defterdâr Burhan 
Efendi ma'zül olduğı ve yerine âhar defterdâr geldüğidür 324. —Rel- 
sülküttâb tecdid olduğıdur 324. —Sadrıa'zam ve serdâr-ı ekrem 
hazretleri teftih-i memâlik-i Üngürus azimetine sefer-i zafer-reh- 
bere çıkup 'gitdükleridür 324. —Ordu-yı hiimâyün birkaç gün mu- 
kim olup göçdükleridür 326. —Ferhad Paşa hazretleri Divân-ı mu'- 
alâda sadr-nişin olduğıdur 327. —Vilâyet-i Şirvân'dan Vezir Hasan 
Paşa geldüğidiir 327. —Vezir Ca'fer Paşa Bağdad'dan vilâyet-i Şir- 
vân muhâfazasma fermân olunduğıdur 327. —Vezir-i haşmet-âyin 
Hızır Paşa hazretleri vilâyet-i Bağdad muhafazasına fermân olun- 
duğıdur 328. —Vezir-i izzetrehin Halil Paşa hazretlerine sarây-ı 
mia”müre ta'yin buyurulduğıdur 328. —Elvend-oğlı Ali Paşa'ya 
giliği virildüğidür 329, —Şirvân muhafazasında gelen Hasan Paşa 
hazretleri Divân-ı âliye gelüp oturduğı ve Hızır 'Paşa haz- 
retlerinün Bağdad'a gitdüğidür 329. —Yeni-hisar'da tutsak ya- 
rar kâfirler kaçduğı ve dizdâr ve kethiidâ siyâset olunup salb ol- 
duğıdur 330. —Serdâr-ı asker-i İslâm tarafmdan gelen serhadd-i 
mansure ahbarıdur 330, —Bosna vilâyetinde Siska kal'asm Beğler- 
beği Mustafa Paşa asker-i mansüre ile muhâsara eyledüği 331. 
—Rümtili Beğlerbeğisi Mehmed Paşa vilâyet-i Bosna'ya varmak ile 
küffâr firâr idüp kal'alar alunduğıdur 331. —Yeniçeri ha- 
vâdisidür ki Eflâk voyvodası murâdlarmca olmamuşdur 331. —BâJi 
Çavuş habs olunup itlâk buyurulduğıdur 332. —Eflâk Voyvodası 
kal'aya buyurulduğıdur 332. —Serhaddi4 memâlik-i Şark ahbârı- 
dur, yani Şah Abbas leşker-i Kızılbaş ile Kazvin'den Hemedan'a 
geldüğidür 332. —Memâlik-i mahrüsadan emvâl tahsil olunup kula 
ulüfe virildüğidür 333. —Divân-ı mu'allâya Deryâ-yı Muhit'den 
İngiltere ilçisi geldüğidür 334. —Kapucı-başı Hasan Ağa Arabis- 
tân bakayâsı tahsiline gitdüğidür 334. —Bağdad ve Üsküdar ka- 
dılığı virildiiğidür 335. —Nil-i mübârek murâd üzre gelmedi, arâzi 
tamâm reyy olmadı didükleridür 335. —Sefer-i zafer-rehbere mü- 
te'allık serdâr-ı âli hazretlerinden gelen ahbârdandur 335. —Rümi- 

li Muhâsebeciliği virildüğidür 337. -— Anatolı Muhâsebeciliği virildü- 
gidür 337. —Hadım Cüce Zeyrek Ağa'nun Beğlerbeği olduğıdur 338. 
—Beytülmâl emânetleri uslüb-ı sâbık üzre birikdirülüp bir kimseye 
virildüğidür 338. —Beytülmâle ta'yin olunduğıdur 338. —Diyârbe- 
kir ve Erzurum Defterdârlıkları virildüğidür 338. —Serdâr-ı ek- 
rem tarafından küffâr-ı hâksârun memâlik-i İslâmiyye'ye duhüli 
haberi geldüğidür 339. —Vezir-ii müşir Halil Paşa hazretlerinün 
Sultân-ı ismet-penâh hazretlerine ittisâlleri ve düğün cem'iyyetidür 
340. —Ziyâfet-i ulemâ-i izâm 342. —Ziyâfet-i cem'iyyet-i kübrâ 342. 
— Azizu'l-vucüd pir tarik-i Nakşibendiyye Şeyh Şa'bân Efendi in- 
tikalidür 343. —Defterdâr Efendilerün azl ü nasbıdur 344. —Ser- 
dâr-ı a'zam hazretlerinden gelen mektüb haberleridür 344, —Yeni- 
ceriler kâtibi ref olduğıdur 345. —Asker i&ifesinün serdâr hazret- 
lerinden tekavvülât ü şikâyetyeridür 345. —Serdâr hazretlerinün 
mektüb-ı şerifleri mefhümıdur 347. -—İmâm-ı hâssa Mevlâna Ab- 
dülkerim vefât itdüğidür 347. — Vezir Hasan Paşa hazretlerinin 
nâgehân özlidür 348. —Vilâyet-i Kefe Beğlerbeğiliği virildüği- 

dür 349. —Diyârbekir Beğler'beğisi İbrahim Paşa'nun tahsil eyle- 
düği akça geldüğidür 349. —Vezir Kapudan Cığala-zâde Sinan Paşa 
hazretleri deryâ muhâfazasından Donanma.yı Hümâyün ile geldüği- 

dür 349. —Sa'âdetlü Pâdişâh-ı din-penâh hazretleri Donanma-yı Hü- 
mâyün tedâriki içün Kapudan Pasa hazretlerine hazine virdiiğidür 
350. —F'odula kitâbeti ve kağıd-emâneti wirildüğidür 350. —Özbek Ta- 
tarı Hanı Abdullah Han nâmesi ve ilcisi gelüp istikbâl olunduğudur 
350. —Ve Diyârbekir'den ma'zül olan İbrahim Paşa Divân-ı âlide piş- 
keş çekdüğidür 351. — Ozbek Tatarı Hanı ilcisi Divân-ı âliye geldüği- 
dür 352. —Kapucı-başı Yemişci Hasan Ağa tahsilli mâl-ı ferâvân 
ile geldüğidür 352. — Harem-i şerifden Cehüd Cüce taşra bırağıldu- 
gıdur 353. —Merkümun mensübâtı ve tevâbi'i tebdil ü tagyirâtıdur 
353. —Hasan Paşa hazretlerini yine mesned-i vezârete oturduğı- 
dur 354. —Hazreti Halife-i zemin ü zemân Cellâd-zâde Mevlânâ 
Hüsam'ı İmâm-ı hâssa eyledüğidür 354. —Ferhad Paşa haaretleri 
höş olmaduğıdur 354. © Mihaliclü Ahmed Paşa Beğlerbeğiliği- 
dür 354. —Umümen Yeniçeri ile sefere gitmek fermân olunduğı- 
dur 355. —Divâne İbrahim Paşa yine tekrâr Diyârbekir'e Beğler- 
beği olduğıdur 355. — Özbek Hanı ilçisi icâzet elin öpüp gitdüği- 
dür 356. —Ahvâl-i ruzgâr nâ-sâzkârlığıdur 356. —Serdâr-ı âli haz- 
retleri küffâr ahvâlin ilâm eyledüği ve leşker-i İslâm yetişmekde 

s eylesünler didüğidür 357. —Sefere gidecek beğlerbeği- 
ER buyurulduğıdur 357. —Cığala-zâde Sinan Paşa hazret- 
' onanma husüsunda ikdâm ile söz söylediğidür 358. —Trab- 
“aaa i virildüğidür 358. —Haleb Beğlerbeğisi tebdil 
p sefere fermân olunduğıdur 358 —Ka m. 

i n í ; pucı-başı Veli A er- 
EDS maslahata gidüp haber getürdüğidür 359. — ikin Bağa 
Yars dan Van'a gitdüğidür 359. —Serdâr Sinan Pasa hazret- 
E hazine istedüğidür 360. —Havadis-i Divâniyye 
ür . —Mahrüsa-i Galata kadılığı virildüği 

I. i gı virildüği ve medreseler sil 

pi IEE R —Beğlerbeğiler tebdil buyurulduğıdur 361, —Di- 
yârbe eğlerbeğisi İbrahim Paşa Divân-ı âliye ak ön ü 
gidür 361. Musul Beğlerbeğiliği virildüğidü İl A 
giliği virildüğidür 361. —Müderri i 
Çelebi azl olduğudur 362. —Divâ i l Ml Su 
) . —Divàne İbrahim Paşa Yeni-hisar'da h 
e olunup mâmeleki miriye zapt olunduğıdur 362. — 

+: . i virildüğidür 363. —Tevliyet virüldüğidür 363 
—Memâlik-i mahrüsayı hıfz u hirâsetde ihmâl i i 

EAA ayı h eylemek ile harami 
i genâ' at eyledüğidür 363. —Sâbıkâ Şeyhülislâm olan delik 
7 eyi Efendi intikal eyledüğidür 364. —Yeniçeri Ağası Meh- 
Mera nl så i Do ağaları sefere gitmek içün icâzet elin öpdük- 

. —Erkân-ı sa'âdet hilat-ı bahiri ü idi 
pi : l geydükleridür 364. 
Ta bek bırağup İstanbul'a dilinciliğe gelen din yohsullarınun 
1 ie x o n an Ağası umümen Yeniçeri ile sefere çıkup 
kleridür . —Ve Cebeci-başı dahi icâzet elin öpüp tü diki 
düğidür 366, —Vezir-ı lâ-nazir s í 
igi 66. ira lâ-na Mehmed Paşa hazretlerinün Câmi“-i 
E yea ibtidâ namaz kılınduğıdur 366. Havâdis-i San 
r-1 zür-kârdur 366. —-Delü İbrahim P i i 
ae ır 366. - : aşa Yedi-kulle'ye gitdü- 
A li —Yeniçeri Agğasmun mektüb haberidür 367. — 
bil Al u © çıkup gitdüğidür 368. İçeri sa'âdetlü 
apudan Paşa'ya donanma içün hazine 3 
— m c ( : çıkduğıdur 
ah TAR A âf e aral 369. —Müderris Müft-zhde 
t jdür . —Seferde serhadd-i Budun'da ceng-i azi 

ii 269. š ! g-i azim ol- 
pa Ur geldüğidür 369. —Âsitâne-i sa'âdet e adaa şehid 
s a 370. —Serdârdan gelen düsmen leşkeri ahbâ- 
ie ye PER an eline düşen kıla‘ ahvàlidür 371. —Yeni- 

' âdişâh-ı âlem-penâha kağıd gönderi al; 

l u em-pi p ahvà) arz olun- 
PAE serdâra altı yüz bin filori gitdüğidür 371. —Südde-i sai 
T piept olanlardan isteyenler gazâya gitdükleridür 373 

r Hanı Gâzi Girây hazretlerinin suyı geçüp sefere gitdüği. 

dür 373. —Sefere gitmeyenlerün tımarları bedeli zabt olunduğıdur 
373. —AÂmme-i âlem Ok-meydanı sahrâsıma mümâcâta çıkdukları- 
dur 374. —Şirvân -zemin mahsülünden harir-i ham irsâliye geldü- 
gidür 374. —Revân ve Nahçıvan Beğlerbeğiliği virildüğidür 375. 
— Gence defterdârlığı virildüğidür 375. —Ulüfe virildüğidür 375. 
-—Mübârek bayram olduğıdur 375. Donanma-yı Hümâyün Serdâr-ı 
bâ-vakâr Vezir ve Kapudan Cığala-zâde deryâ seferine çıkduğıdur 
376. —Çaşniğir-başılık ve doğancı ağalıkları virildüğidür 377. 
— Serhadd-i Tımışvar'un kadimi serkeş re'âyâsı isyâna bahâne is- 
terken baş kaldırup kıtâl eyledükleridür 378. —Defterdâr Efendi- 
ler azl olundı. Ve Hasan Efendi Yedi-kulle'de habs olunup mâ-me- 
leki zabt olunduğıdur 379. —Nuh Paşa Baş-defterdâr ve Piri Beğ 
Şıkk-ı sâniye defterdâr olduğıdur 380. —Defterdâr Hasan Efendi 
esbâb u. erzâkı kabz olunduğıdur 380. —Sinan Paşa hazretleri oğlu 
Rümili Beğlerbeğiliğiyle vezâret fermân olunduğıdur 381. —Donan- 
ma-yı Hümâyün bakiyyesi Emin Efendi ile çıkup gitdüğidür 381. 
Mısr Kadısı Ma'rüf Efendi ref‘ olup Dukakin-zâde Osman Efendi 
olduğıdur 381. —Vilâyet-i Gilân Hâkimi Han Ahmed'i Gence Beğ- 
lerbeğisi habs idüp Âsitâne-i sa'âdete arz itdüğidür 382. —Anatolı 
muhâsebeciliği sâbıkâ Yeniçeriler kâtibi Mehmed Beğ'e virildüğidür 
382. —Beytülmâl emâneti Abdullah Çavuş'a virildüğidür 383. — Se- 
fer-i zafer-eserden Yeniçeri ahbâr-ı sahîha getürdüğidür 383. —Cr 
ğala-zâde Kapudan Paşa'nun tersane Ağası nâgehâni mazhar-ı ga- 
zab-ı Pâdişâhi olduğıdur 383. —Defterdâr Piri Beğ Siidde-i sa'âdete 
geldüğidür 384. —Seferden Yeniçeriler gelip ahvâl beyân eyledük- 
leridür 384. —Âmme-i âlem niyâz u zâride olduklarıdur 385. —Bay- 
ram gün Mısr'dan kadırga gelüp Beğlerbeğisine vezâret e hükm git- 
düğidür 385. —Bayram gicesi nâgehâni ihrâk vaki' olduğıdur 385. 
— Bu hâkden kemter vüzerâ-i izâm huzürlarında Matbah-ı Âmire 
kitâbeti mahlül olup tâlib olduğumdur 386. —Matbah-emini ve 
şehr-emini ref “olunup yerleri tevcih buyurulduğıdur 387. —Matbah- 
emini habs buyurulduğıdur 387. —Hademe-i Matbah-ı Âmire'den ti- 
mara çıkanlardur 387, —Vilâyet-i Haleb'e defterdâr olanları tekrar 
meclis-i âli idüp su'âl eyledükleridür 388. —Dâr-ı musâdereye giren 
Defterdâr Hasan Efendi ahvâlidür 389. —Sefer-i zafer-eserden ka- 
pucılar gelip ahbâr-ı sahiha getürdükleridür 390. —Müderris Ni- 
hâli Çelebi azl olunup redd-i beled olduğıdur 390. —Beğlerbeğiler 
tebdil olduğıdur 391. —Ulüfe çıkduğıdur 391. —Şâm-ı şerif kadı- 

lığı virildüğidür 391. —T'una Defterdâm habs olunup mal taleb 
olunduğıdur 392. —Kapudan Cığala-zâde hazretleri tereke ile | z 
lü harbi kâfir kalyonların alup mahzen-i âmireye gönderdiiğidür 
392. —Cevâhir-i-furüş Yahüdi kıssasıdur 393. —Sa'âdetlii Pâdişâh-ı 
âlem-penâh —halledellahu mülkehü— hazretleriniin yea 
a saway Serdâr-ı haşmet ü şevket-medâr Sinan Paşa kapu 
etl Üüdüsı Yusuf Ağa Kal'a-i Yanık ve tabur feth müjdesi ile gel 
düğidür 395. Serdâr-ı âli-kadr hazretlerinün erkân-ı sa'âdete ün. 
derdükleri feth ii zafer mektubıdur ki nakl olundı 395. —Tatar Ha > 
Gazi Girây hazretleri a'lemii'l-ulemâ mevâli-yi izâmdan Kefeli emi 
ona Hüseyin Efendi'ye feth ü zaferi beyân buyurduklari mektüb-ı 
sa e uslüblarıdur. Keyfiyyet-i sulüki tahrir eylemişlerdür 399 
5 dâr u giri gazâda ve kal'a cenginde şehid olan mesi: 
ir-i ümerå vü mirimirân esâmileridür, neferen 8 404. —Serdàr 
hazretleri asâkir-i mansüre ile Komaran kal'ası üstüne ıgitdükl 
ridür 405. —Tatar Han hazretlerinün terakkīsidür 405 — 
mayı Hümâyün geldüğidür 405. Vüzerâ-i izâm ve Müftilenâm haz- 
retleri fermân-ı şerif ile hazret-i Ebi Eyyüb kasabasında da'vâ di 
ledükle idür 406. —Cündi-başı Küçük Usta 'intikâlidür 406 vi 
kâbeleci Kara Kaymak vefât itdüğidür 406. —Vezir Pasa haz i 
leri tekrâr Sirván muhafazasına buyurulduğıdur 407. —Râh-ı hace i 
serif  müjdecileri geldüğidür 408. —Mekke-i mükerreme .kadılığı li 
rildüğidür 408. —Meşhür-ı ulemâ, meczüb-ı Vahdet Fa aq 
ini Fena azl buyurulduğıdur 408. — Yeniçerilerde ve Sokak. 
EEEE Ferhad Paşa hazretlerine ibi-edebâne kelâm söy- 
nl r. ue . —Vilâyeti Eflâk Voyvodası Mihal Ian isyân 
üp Müslimânları katl u gâret itdüğidür 409. —Yeni voyvoda ar 
olunduğudur 410. —Divân-ı Hümâyün'un pirleri kelâmıdur ki baki 
olundı 410. —Tatar Han hazretleri seferden avdete icâzet istedü- 
gidür 411. —Ayasofya-i Kebir hatibi intikâlidür 411, —Vilâyet-i Ef. 
lâk ve Boğdan Voyvodaları Divân'a geldükleridür 411 Eg š 
hlan zâbıtlarından arzlar gelüp Yağı küffâr ile Eflâk re'âyası ye 
yân idüp memleket pâymâl olduğıdur 412. —-Mar'aş ani sisi 
Mustafa Paşa Serdâr buyurulduğıdur 412. —Ve sâbıkâ Çavu D 1 
olan Mustafa Ağa Serdâr buyurulduğıdur 413. —Ferhad P Şi — 
retleri âdemleri sefere Eflâk üstine fermân olunduğıdur 413. — — 
dâr-ı a'zam hazretleri Komaran kal'asın bırağup asker-i EN ; 
ile kışlaya teveccüh itdükleridür 413. —Hâdis Beğlerbeğilikler e 

yânındadur 414. —Hazîine-i Âmive'den icerüye yetmiş bir buçuk 
yük akça gitdüğidür 414. —İsyân iden Eflâk ve Boğdan Voyvoda- 
ları arzlar gönderüp i“lâm-ı hal eyledükleri kiableridür 415. —Mat- 
baha Âmire'nün borçları emine i'timâd olunmayup vüzerâ-i izâm 
huzürlarında erbâb-ı hukük noksân ie haklaşılduğıdur 415. —Ka- 
pudan Pasa hazretleri bakıyye-i Donanma-yı Hümâyün: ile geldi- 
gidür 416. —Ayasofya-i Kebir çarşusunda ihrâk-ı azim olduğıdur 
416. —Şikâyet-i ez-ehl-i ruzgâr perişân-etvâr 416. —Meczüb ile 
vaki‘ olan soh'betdür ki bade'hü rumüzâtı bi-aynihi vukü buldu- 
gıdur 417. —Eflâk vilâyetine ta'yin olunan serdârlarun çıkup git- 
dükleridür 418. —vVâki' hâldür 418. —Kapudan Vezir Cığala-zâde 
Sinan Paşa hazretleri Divân-ı mu'allâya pişkeş çekdüğidür 418. 
Mekke-i mükerreme Kadısı Mevlânâ Kuş Yahya Efendi Divân'a 
geldüğidür 419. —Ayasofya-i Kebir tevliyeti virildüğidür 419. 
— Serdâr hazretlerinün selâm çavuşı gelüp yine gitdüğidür 419. 
— Hazret-i Rasül-sallâ'llahu aleyhi ve sellem- livâsı Sâm Yeniçe- 
rileriyle gazâya gitdüğidür 420. —Haaret-i —salla'Mâhu aleyhi ve 
sellem —alemi Hazine-i Âmire'ye seferden geldüğidür 421. —Se- 
ferden azl buyurulan Yeniçeri Kâtibi geldüğidür 421. —Ali Efendi 
tekrâr Yeniçeri Kâtibi olduğıdur 422. —Sipâhi-oğlanları Kâtibi 
Kara Ömer Çelebi iftirâ ile azl olunup İstanbul'a gelüp çavuş eline 
virildüğidür 422. —Sipâhi-oğlanları Kâtibi olan Ali Çelebi azl olu- 
nup çavuş eline virildüğidür 422. —Sâbıkâ Çavuş-başı serdâr olan 
Mustafa Ağa'ya Silistre sancağı hükmi gönderildüği 423. —Ulüfe 
tedârük olunup virildüğidür 423. Yeniçeri Ağası seferde kışlama 
yup İstanbul'da kışlamak evlâ görüldüğidür 423. —Merhüm Kadı 
Bakâyi Efendi intikalidür 424. —Beğlerbeğiler tebdilidür 424. —Ye- 
niçeri Ağası İstanbul'a geldüğidür 425. —Pâdişâh-ı âlem-penâh 
hazretleri hastalığı şâyi' olup halk dilinde söylendiğidür 425. 


Defter-i havâdis-i ruzgâr ve vâkı'ât-ı devrân ki 
der-zamân-ı saltanat-ı hazret-i Sultân Süleyman 
Han —hallede'llâhu ta'âlâ hilâfetehü— vâki şüde, 
der-in perişân evrâk-râ- sebti numüde süd. Eger 
be-murür-i eyyâm be-nazar-âyed ümmid ki sebeb-i 
duâ şeved. Ve bi'lâhi'l-ismeti ve't-tevfik. Hurrire 
fi-evWil-i şehr-i saferi'l-muzaffer, sene ihdâ ve 
seb'in ve tis'a-mi'e. 


Târih-i hicret-i Nebeviyye'nün -—salla”Ilâhu aleyhi ve sellem-— 
sene ihdâ ve seb'in ve tis'a-mi'ede vâki' selh-i muharremü'l-harâm 
ve gurre-i saferü'-muzafferün dü-şenbih gününde seherden hazret-i 
Pâdişâh-ı din-penâh —eyyede'ilâhu ta'âlâ ve kavvâhu-— Halkalu 
Deresi'ne şikârgâha tevecciih buyurup, etrâf u eknâfda alâmet-i bâ- 
rân müşâhede eylemekle leb-i deryâda vâki' Ayastefanoz dimekle 
meşhür karye kurbında miri İskender Çelebi Bağçesine sür'atle ye- 
tişüp nuzül ü iclâl buyurduklarında evzâ'-ı felekiyye ve ecrâm-ı ul- 
viyyenün herekâtı bir vechile oldı ki hiç bir devrde görülmiş ve? 
işidilmiş değil acib ii mehib! berk-i hâtıf ve sâ'ikaya âgâz eyleyüp 
gerdün-ı* gerdân gim giim gümleyüp âfâk inlemeğe başladı. Azim 
furtınalar ile, bir gün ve bir gice kâmil“ şiddet ile bârân-ı bi-pâyân 
yağdı, mehâbet üzre yetmiş dört def'a yıldırım indi. Ve ba'de" sa- 
lâti'z-zuhr Halkalu Deresi'nden' deryâ-misâl seyl-i revân gelüp uğ- 
raduğı yerlerde bulduğı hayvân u insânı helâk eyledi. Hây u hüy 
ile İskender Çelebi Bağçesini ihâta eyleyüp, sarây içine girüp esâ- 
sından yıka yazdı. Pâdişâh-ı cihân-penâh hazretlerini iç-oğlanların- 
dan bir tuvânâ ve gürbüzi arkasına alup,'musandıraya çıkarmak ile 
halâs eyledi. Rüy-i niyâzı hâk-i mezellete sürüp secdât-? şükr ü si- 
pâslar olundı. Ve müstehıkkine salât u sadakât içün (2a) mâl-i ferâ- 
vân bezl olunup kurbânlar eylediler. 


Beyt 


Niçe-kez secde-i Subhân itdüm 
Gusfend-i dili kurbân itdüm 

Nesr — Ve ol gice ale'l-ittisâl yağan yağmurlarun seyl-i azimi, 
müceddeden yapılan su yolları kemerlerinün gözlerini hâr u hâşâk 
ile memlü idüp, her vâdi deryâ-mânend olup irkilen sular kemerler 
üstünden esâsına akup, binâsına zarar idüp, bir uğurdan yıkup, gice 
içinde kıyâmet-mehib sadâ! ile, evvel Mağlava dimekle meşhür olan 
kemer yıkılup ve sâ'ir kemerler dahi bir ol denlü deryâ ile? birbirine 
ulaşup ve Kağıdhâne'de olan bülend çınar ağaçlarınun alâmet-i sey- 
lün hár u hâşâkı doruklarında idi, Kağıdhâne Deresi'ne gelen seyl, 
kasaba-i hazret-i Ebi Eyyüb Ensâri —aleyhi rahmetü ”1-Bâri— üs- 
tine akup, Türbe-i şerifi hayli mürtefi' yerdedür, içine girüp bir 
zirâ' çıkdı. Ve Halic-i İstanbul limanına ve Galata Boğazına sığma- 
yup ve kenârlarda olan kasırlar ve şeh-nişinlü evler tahammül it- 
meyüp yıkılup, harâb u virân oldı. Meğer ziyâde istihkâm üzre olan 
halâs oldı. Ve Sarây-ı Âmire Burnı, ki gâyet akındıludur, bir hafta 
mikdârı zamân reng-i deryâ müteğayyirü’l-levn ve't-ta'm olup akdı. 
Ve kasaba-i Silivri'de olan köpri ve Büyük Çekmece'de ve Küçük 
Çekmece'de ve Harâmi Deresi'nde ve her ne yerde istihkâm üzre 
köpriler varsa bu vâki' olan seyl-i azimün darb u sadmesine dayan- 
mayup harâb oldı. Ve hikmet-i Rabbü'l-âlemin ile satvet-i kâhire-i 
İlâhi zuhürından halk-ı âlem deng iü hayrân u dem-beste olup ve 
yolcılara geçmeğe* gemiler tedârük olınup envâ'-ı mihnet ve hezâr 
ta'b u meşakkat yüz gösterdi, E-hükmü Wilâhil-aliyyi-kebir. 


Tetimme-i kıssa 


Ve bu esnâda hazret-i Halife-i rüy-i" zemin ii zamân, bâ'is-i âsâ- 
yiş-i emn ii emân“ cümle erkân-ı devlet ve’ sa'âdet-unvândan vüze- 
râ-ı izâm hazretleriyle su kemerlerinin üstine, yıkılan yerlerin gör- 
meğe varup, ser-mi'mârân (2b) ve miihendisân-ı devrân Sinân Ağa'- 
ya hila“ı fâhireler geydirüp, «Âhar tavr ve uslüb-ı mergüb üzre 
müceddeden her ne denlü! mâl-ı ferâvân sarf olunursa makbülüm- 
dür» diyü buyurup ve «Kapudan Piyâle Paşa hazretleri tasarrufun- 
da olan cemâ'ât-ı rü'esâ ve azebân? ve forsaları ve Yeniçeriler!’ 
Ağası Ali Ağa fermânında olan yeniçeri üstâdları ve gılmân-ı ace- 
miyândan tuvânâ hidmetkârlar be-nevbet”: çalışup, cidd ii cehd ile 
tekmil ü ta'mir itmeğe sa'y eylesünler, kânün iizre terakkileri ve 
mertebeleri virilsün» diyü fermân olunup, heman edevât ve esbâb-ı 

binâ-i râh-ı âba himmet-i nehmet-i âliye ile şurü' olundı. Fi şehr-i 
rebi'ulevvel sene 971. 


Tetimme-i kıssadur 


Ve mukaddemâ Sofı Ali Beğ dimekle ma'rüf, kadimden Cebeci- 
başılıkda ve Kapucılar-kethüdâlığında istihdâm buyurulup ve san- 
cak ile kânigâr olup, Şehzâde-i civân-baht ve sezâvâr-ı tâc u taht 
Sultân Selim Han —idle bakāhu ve nâle münâhu— hazretleri lalası 
olmış, mücidd ii sâ'i kimesnenün emeğiyle yapılup tekmil olup yüz 
on lüle âb-ı zülâl-misâl, ki her lüle dört masuradur, İstanbul içine 
gelüp dâhil olup câri olmış iken ve mümâ-ileyh Sofı Ali Beğ'e, Tır- 
hala Sancağı-beği iken”, hidmeti mukâbelesinde Mar'aş Beğlerbeği- 
liği sadaka vü inâyet buyurulup ber-murâd olmış idi. Âfet-i semâvi 
ile kemerler bir niçe yerden harâb ü yebâb olup yıkılmak ile, halk-ı 
âlem kemâl mertebe zucret ü hayretde idiler. Eyyâm-ı hârrede on 
beşer akçaya bir at! meski suya Müslimânlar dil-teşne idi. Ve ih- 
tiyâc u muzâyaka nihâyetde olup, kuyular ve pınarlar def'-i zarü- 
ret-i ats idemeyiip ve Pâdişâh-ı zemin ü zamân hazretleri bezl-i mâl-i 
ferâvân idüp, cey'ân u atşân olan ekbâd-ı insân u hayvânı berg-i'* 
ihsân ile reyyân itmeğe kasd u niyyet eyleyüp ücür-ı azime fâiz 
olup, cihânda nâm u nişân kodulardı. Fi sene 972. 


Tetimme-i kıssadur 


Vezir-i kârdân u kâr-âgâh Sadria'zam Ali'5 Paşa-yı (3a) 
sa'âdet-destgâh —medde alluhü— hazretlerinden fikr-i me'âl vet 
âkıbet-endişlik bâbında, umür-ı mülk ü millet husüsında ferâset ü 
keyâsetleri ile bir garib hikâyet rivâyet olundı: Pâdişâh-ı gerdün- 
vakâr hazretleri suyı getürtmek endişesine düşüp, ekser-i zamânda 
Kağıdhâne suyı üstine şikâra süvâr olduklarında, kadimden kefere 
zamânlarmda tasarruf olunan mâ'-i câri tasarruf olunup, ve kârgir 
binâlarınun âsârı nümâyân olup, gelüp İstanbul içine çukur-bostan- 
lara akup, zahire idinüp müntefi' oldukları dahi mukarrer ü mu- 
hakkak olup, ve mürür u kürür-ı şuhür ve duhür-ı a'vâm ile virân 
olmağla terk olunmış ve ehl-i İslam'a nasib ve mukadder ü müyes- 
ser olaludan beri kesret ü vefret ve izdihâm-ı halk iktizâsına göre 
vilâyet ma'mür ü âbâdân olıcak Kiriz ( 5,95 ) Nikola dimekle meş- 

hür zimmi ve üstâd, binâlarda mahâreti tecribe olmış kâfiri Pâdi- 
şâh-ı din-penâh —eyyede'lâhu ta'âlâ ve kavvâhü— hazretleri niçe 
def'a şikârgâhda hergâh ol mahalde bulup, râh-ı âbun ahvâline 
müte'allik çok nesne? su'âl buyurduklarını? Vezir-i bâ-tedbir-i rüşen- 
zamir hazretleri mesmü'ı oldukda zimmi-i mezbürı getürdüp” birkaç 
gün mahfi habs eyledükleri şâyi' olup, el dilinde" söylendi. Sa'âdetlü 
Pâdişâh-ı gerdün-vakâr hazretleri sem'ine dahi yetişdükde", bir gün 
Kağıdhâne'de ayak-divânı idüp, Paşa-yı müma-ileyhe hitâb-ı bâ-itâb 
buyurup, «Su yolcı kâfirün habsine bâ'is ne oldı» diyü su'âl olun- 
dukda cevâb-ı bâ-savâb virirler ki «Ben kulunun haber ii âgâhı yoğ- 
iken izz-i huzür-i Şehenşâhi'ye külli hazine masârifiyçiin yol açup, 
mukaddemât bast eyledüğiniin sıdk u istikâmetine muttali' olmağ- 
içün birkaç gün saklanmışdur, görülsün, söyledüp bilelim ne uslüb 
üzre' olacakdur» dimişler ve «Hakikaten su getürmek gibi faziletlü 
ecr ü hasenât olmaz, Allâhu ta'âlâ tevfikin refik eyleye, müyesser 
ola, velâkin Pâdişâhum bu sunun cereyânı ile İstanbul'un her ma- 
hallesinde (3b) bir çeşme yapılup sular sebil oldukda etrâf u eknâ- 
fun ve? Arab u Acem memâlikinün cemâresi gelüp üşüp, kesret ü 
izdihâm-ı rufüsa sebeb olup bu vilâyete et ve &kmek ve sâ'ir za- 
hâir-i? me'külât yetişdirmek asir ve asâkir-i mansürenün maʻÎşet- 
lerine ziyâde muzâyaka düşmek mukarrerdür, bu vâsıta ile es'âr-ı 
Müslimin tefâvüt eyleyüp narh-ı câriler bozulup ve çift-bozanlardan 
İstanbul dolup, eker-biçer t&Wife' yerlerin hâli koyup terk eyleseler 
gerekdir. Eyyâm-ı ga'âdet-i Pâdişâhide her ne zahmet ü meşakkat 
olursa çekilür, ammâ mürür-ı eyyâm ile sonra gelen evlâd-ı kirâm 
u selâtin-i izâm zamânları ziyâde müşkil olacakdur» diyü hatm-i ke- 
lâm eylediikleri tahkik olunup bu mahalle sebt olundı. Fi sene 972. 


Fi'l-hakika otuz yıldan sonra saltanata lâzım gelecek muzà- 
yakayı kayırup” haber virmişlerdür. 

Cezire-i Malta'da vâki‘ kal'a-i metin-i küffâr-ı 

hâksârı almağa niyyet-i âli-himmet ile Donanma-yı 

Hümâyün tedârük olunup Serdâr-ı âli-şân Mustafa 

Paşa ile Kapudan Piyâle Paşa asâkir-i mansüre 
ile gitdükleridür. 


a | E ss yüz yetmiş ikisinde deryâ seferin.iden 
- erinün her-gâh arkurı güzergâhlar i 
nun dört pâre kadırgalarına sâbıkâ Rü ni. 
l, ) a Rüstem Pasa karınd i 
lücce-i deryà Kapudan Sin i a ee 
e an Paşa mevsim ile çıkup bi-inâyeti'llâhi 
ta'âlâ kuvvet-i kâhire ve darbet-i iri m e mr ne 
a ali t-i şemşirin gösterüp merdân-ı kâ 
.. .. A > ar- 
a a iyi keşân eN akdarmaların yedüp Âsitân-ı 
- nda”? Tersâne-i Ámire'ye sancakla “kü ü š 
lamışlardı. Nice ruzgâr idi ki û A a vk 
gâr idi ki (4a) rüy-ı deryâdan ü şü 
olmışdı. Ol zamándan berü melâ'in-i hâsi i ER 
; elâ'in-i hâsirin kal'a-i metinlerine i 
š Ç ne is- 
ir virmekde ve donanmaların arturmakda olup üsârö-i Mia 
imin mihnet ile âh u eninde kalmışlar idi. I 


a e esnâda Bostancı-başı barçası tüccâr u hüccâc ile mâl-â- 
ür Ri ceng-i azim ile üşüp aldukları haberi gelüp şâyi' ol- 
x ii a EN 1 . giryân olmaduk kimse kalmadı. Ve 
- 1 olup, vükelâ-i devlet ii saltanat, vüzerâ-i izâ 
leriyle kal'a-i Malta müzâkere? vr A b 
i olur, her biri ile söyleşilen re'y-i 
A . . A . A ys . a b Ë 
li hazret-i Pâdişâh-ı melâ'ik-sipâh hazretleri RE pa 
SS yurduklarında Sadrıa'zam Ali Paşa — edâme'llâhu tarla 
hazretlerine mufassal tezkire-i hiimâyün gönderüp «Ter 
mir&ye varup Kapudan Piyâle Paşa ile eski : 
Anel e'ye varu i korsanlar 
rüesâyı getürdüp âli divân eyleyüp, azim donanma gemileri tedi 

rükin eyleyesin» diyii fermàn buyurduklarında ve baska bir tezkire-i 
şerifelerint dahi Kapudan Piyâle Paşa hazretlerine gönderüp «Seni 
Donanma-yı Hümâyünumla bu def'a yine gazâya göndermeğe niyyet 
ü azimetüm mukarrer ü muhakkakdur, fikr ü° re'y-i rezin ile esbâb 
u âlât-ı mühimmât tedârükinde bezl-i makdür eyleyüp müstevfâ þa- 
rut ve yat u yarak getürmekde ikdâm u ihtimâmda dakika fevt 
itmeyesin, hâzır u müheyyâ olasın, umarım Allâh ta'âlâ dergâhın- 
dan a'dâ-i din üzerine gâlib ii zâfir olup asker-i İslâm mansür u mu- 
zaffer olalar» diyil buyurmışlardı. 


Gurre-i şehr-i recebde penç-şenbih gün Sadrıa'zam Ali Paşa 
pür-haşmet ii şevket ile Tersaneye gelip, âli divân eyledi. Deryâ 
fenninde fâ'ik*, fenar çeker, kadimi, mahmiye-i Galata'da ocak-erleri 
nâmdâr korsanlar ve kurnazlar söz yerinde cevâhir derc eyleyüp 
söylediler: «Üç yüz pâreden' eksik gemiyle çıkılmamak gerektür. Ve 
kal'ayı döğmeğe yigirmi ikişer vakıyye atar yiğirmi pâre yarak” ve 
yüz yigirmi pâre kolonborna ve şâhi darbuzen* ve beş kıt'a havâ'i top. 
ve yiğirmi bin kantar bârüt-ı siyâh (4b) ve kırk bin aded yuvalak 
ve onar bin kazma ve kürek ve külünk ve elli pâre barça ve top 
gemileri ve at gemileri ve asker-i İslâma lâzım olan zahire, beksimed 
ve kumanya ve sâ'ir levâzım u mühimmâtda taksir olunmayup ge- 
türülmek gerekdür, istedüğümüz denlü virün yüklenelüm, zahireden 
bunalmayalum, virmek Allâh ta'âlânundur» didiler, «Eskâl iü ahmál-i 
ceng ü cidâl ve harb u kıtâl ne denlü murâd üzre uydurulsa" guzât 
u mücâhidine ol denli kuvvet-i kalbdür» diyü söylediler. Her hu- 
süsda dikkat u ihtimâm eyleyüp kusür itmediler. Ez-in-cânib gereği 
gibi mühimmât u âlât u esbâb? görilmekde ve Pâdişâh-ı âlem-penâh 
hazretleri «Gazâ vü cihâd ecr ü sevâbına tâlib ü râgıb olanlardan 
ve kapum kullarından yararlık idüp her kimse ki terakki ve mertebe 
isterse varsunlar, rızâ-yı hümâyünum vardur» diyü fermân olın- 
mağla Âsitâne-i sa'âdet kullarından her sınıfdan çok kimse şevk u 
zevk ile yazılup donanmacı oldılar. Vezir-i mukarreb-i kâmgâr Kızıl 
Ahmedlü Şemsi Paşa karındaşı Mustafa Paşa-yı nâm-dâr —edâme'- 
lâhu ta'âlâ iclâlehü— hazretleri dahi Serdâr-ı asâkir-i mansüre ol- 
mak isteyüp bi-tereddüd «Mahall ii münâsibdür» diyü serdâr ta'yin 
buyurılup, inşâe'llâhu ta'âlâ envâ-ı fütühât-ı celileye mukârin olup, 
a'dâ-i din makhür u muhakkar ola. Hemişe leşker-i İslâm mansür 
u muzaffer olmak içün âmme-i âlem duâlar ve senâlar eylediler. 

Sene-i merküme şa'bânınun nevrüz-ı Hârezimşâhi şeref-i âfitâb- 
da serdâr-ı zafer-şi'âr ile asâkir-i mansüre bâ-şevket ii haşmet mü- 
retteb ü müzeyyen südde-i sa'âdet-medâra gelüp vüzerâ-i izâm haz- 
retleri cümle erkân-ı sa'âdet ile ikbâl ñ istikbâl eylediiklerinde va- 
kâr u izzet üzre selâmlayup içerü Pâdişâh-ı gerdün-cenâb hazretle- 
rine gitdiler. Eğlenmeyüp hil'at-ı fâhire ve murassa' şemşir-i zerrin 
ile çıkup râyât-ı feth-âyât-ı İslâm açılup, debdebe-i tabl ü nak- 
kâre-i saltanat çalınup, a'yân-ı sa'âdet önine düşüp Emin İskelesi'- 
ne baştardaya gelüp (5a) vüzerâ-i izâm —edâme'lâhu ta'âlâ iclâle- 
Mmüm--- hazretleri kânün üzre bile! giriip Beşiktaş İskelesi'ne ma'an 
gitdiler ve Donanma-yı Hümâyün gemileri leşker-i merdân-ı kârzâr 
ile bir vechile pür-haşmet ii şevket müzeyyen idiler ki halk-ı âlem 
seyr ü temâşâda tahsin ve şâbâşlar okuyup dilâverânun her biri 
bebr ü peleng-mânend mehâbet ü salâbet ile pür yat u yarak, sâzu 
seleblerin geyüp, zib ü zinet ile göründiler, ki «Allâhu ta'âlâ yavuz 
gözden saklayup niyyetlerin dürüst eyleyüp, şerr işlerin hayra teb- 
dil eyleyü-vire» didiler. Allâhümme eyyid ve unsur du'âların dest-i 
niyâz ile mele'-i a'lâya çıkardılar. Ve heman ol giin Beşiktaş'dan 
lenger koparup, tamâmen çıkup Sarây-ı Amire Burnı'nda alaylar 
bağlayup toplar sekdirüp tâk-ı ayyüka tarrâka koyup âleme velvele 
saldılar. Sadrıa'zam hazretleri çıkmayup? Yedi-Kulle'ye dek bile! 
gidüp, umüra müte'allik meşkük ü müştebeh maslahat? komayup 
söyleşdiler. Vedâ“ idüp çıkduklarında dimişlerdi ki «Bizim bengi pa- 
şalarımuz Malta kal'asın* helvâdan sanup yimek isterler. Tutumla- 
rın ve kılınışların kalbim tutmadı, hâtıruma hoş gelmedi ve söyle- 
medik söz kalmadı. Anladım ki nasihatüm kulaklarına girmedi. 
Allâh tebârek ve ta'âlâ sonunı hayr eyleye. Bolayki perişânlıkların 
ben görmeyim, yetişeceğim Allâh bilür. Hele göresiz bunlar nice 
ser-encâm görecekdür» diyüp vâfir göz yaşları dökmişdi. 


Ve Donanma-yı Hümâyün harcına Hazine-i Amireden mübâ- 
laga mâl virilüp, «Kifâyet itmez» diyü Serdâr hazretleriyle Kapu- 
dan Paşa tekrâr be-tekrâr Hazine-i Enderün'dan akçalar taleb ey- 
lediler. Sa'âdetlü Pâdişâh-ı sa'âdet-destgâh hazretlerinin mübârek 
hâtır-ı âtırlarına keder ü kelâl' gelüp b? z-zarüre sözlerin redd it- 
meyüp Hazine-i Enderün'dan kiseler ile altunlar irsâl ü isâl buyur- 
mışlardı, Velâkin Mir-âhür Ferhad Ağa'ya bir gün buyurmışlar ki 
«Senün kayın-atan tekrâr hazine istedüğinde nefsim darılup beşe- 
riyyet vâsıtasıyle' ağzumdan aceb kelâm sâdır oldı. (5b) Anlayamam 

ki! işleri rast gele. Sonra muhkem peşimân oldum, ne fâ'ide, pest- 
manlık 1ssı? itmez. Ceddüm Sultân Mehmed Han'a da ol söz vâki" 
olmışdur. Nice ideliüm hele göresin» diyü hikâyet buyurmışlar ve 
«Beni darbi söyletdi» dimişler. Ammâ söz n'iydüğin dimeyüp ketm 
itmişlerdür didi idi. Fakir-i hakirün hak semâ 1dur. Hikâyet eyle- 
düklerinde «Aceb buyurdukları ne ola» didükte beyân itmedilerdi”, 


-Rümili Beğlerbeğisi Ahmed Paşa hazretleri fer- 
mân-ı âlişân ile Sofya derneğine çıkup alayım 
erkân-ı sa'âdet gönderi-gitdükleridür. 


Ve sene dokuz yüz yetmiş iki şehr-i zilka'desinün. evâsıtında Rü- 
mili Beğlerbeğisi Şemsi Ahmed Paşa —dâmet maáñihi— enkei 
Sofya derneğine çıkup gitdi. Ve mukaddemâ ümerâ, ve zu amâ ve 
erbâb-ı timâra muhkem tenbih ü te'kid buyurılup ahkâm-ı şerife git- 
mişdi. «Düşmen yarağıyle hâzır u miheyyâ ve”! mükemmel ü mü- 
sellah olup mahallinde emr-i kazâ cereyânıma'? muntazır omea 
dinilmisdi. Paşa-yı müşârun-ileyh hazretleri nesl-i Hâlid bin Velid - 
den olup ma'ârif-i piür-çeng, şems-i tâbân u dirahşân, dahi ol rüz-ı 
pirüzda hadem ü heşemine cebe-hânesin açup geyimleri? çatma ve 
serâserden üstâdân-ı hüner-verân izhâr-ı san'at u kemâl eyleyüp 
numüne-i devrân eyledükleri, envâ'-ı zib ü ziver ile leşker-i encüm- 
şimârın ârâste eyleyip, kemâl-i şevket ü haşmet üzre ve şöhret 
ii mehâbet ile alaylar gösterüp rüz-ı Hızır'da çıkdılar. 


İstanbul halkı ise seyr ii temâşâ âşıkı, nice ruzgâr bu üslüb u 
âyin-i mergüb üzre beğlerbeği çıkduğın görmeyüp pesendide et- 
vâra" tahsînler ve âferinler eylediler. Ve a'dâ-i dîn ü millet içine 
havf u haşyet düşüp, bağırlarına dağ-ı hasret olup, hayretde kalup 
engüşt ber-dehân eylediler. Ve a'yân-ı devlet ü saltanat, erkân-ı iz- 
zet, vüzerâ-i izâm ve ulemâ-i kirâm ve meşâyih u sâdât-ı enâm 
hazretleri tamâmen” kânün-ı kadim üzre Edirne-Kapusı'ndan taşra 
gönderi-gitdiler. Âmme-i halk-ı âlem leşker-i zafer-gi'âra feth ü 
nusret du'âların idüp (6a) vedâ'laşdılar. Sadrıa'zam Ali Paşa haz- 
retleri mizâcında külli futür olup erkân-ı sa'âdet ile bulunmaduğına 
beğlerbeği hazretleri 'bi-huzür olup ve temâruza haml eyleyüp «Bi- 
züm ocağımuza kec-nazardur» dir iken ikinci konakda Çatalca da Ve- 
ziria'zam Ali Paşa maraz-ı hunnak'dan sefer-i âhiret ihtiyâr ey- 
ledüği haberi gelip ve mühr-i izzet Vezir-i bâ-haşmet Mehmed Pa- 

sa hazretlerine teslim olunduğı beyân olundı. Ve bu hâksâr-ı bi- 
mikdâr dahi müşârun-ileyh hazretleri musâhabeti ibtilâsından halâş 
müyesser olmayup, Selânik'de merhüm peder" intikâli haberi gel- 


mek ile Vezir-i rüşen-zamir-i bâ-tedbir Mehmed Paşa hazretleri ka- 


pusında temcid vaktinde süre-i Feth tilâveti hidmetiyle mukayyed 
iken izn ii icâzet ile sıla-i rahm bahânesin eyleyüp Timar-defterdârı 
Kaytas-zâde Ahmed Efendi ve? merhüm Hayâli Beğ-oğlı Zaim Ömer 
Beğ ve Kadı “İşreti Efendi ve Kâtib Hüdâ“ Efendi hoş-tab' ehl-i dil 
efendiler sohbetlerinden mufârakat itmeyüp eyyâm-ı meserret-efzâ 
ile Sofya derneğine ma'an gidildi. Yaylaklar? seyr u temâşâsıyle 
giderek sahrâ-i Sofya asâkir-i nusret-me'âsir ile mâl-â-mâl olup 
konuldı. Bir nice gün âsâyiş ü ârâmişden sonra dergâh-ı mu'allâ 
çavuşlarından Yügrük Abdi Çavuş ki Malta üstine giden Serdâr-ı 
bâ-vakâr Mustafa Paşa —edâme'lâhu ta'dlâ iclâlehû— hazretleri- 
nün selâm çavuşı idi, Asitâne-i sa'âdete müjde haberiyle gelip ve 
Mânsür Çavuş nâm hoş-fehm u ferâseti dahi ahbâr-ı meserret ile 
müstakil, karmdaşı Mirimirân Şemsi Paşa hâzretlerine mektüb ile* 
göndermişler idi. Vitoş" ( $ > s ) nám yaylakda ashâb ve ahbâb 
ile hüsn-i mu'âşeret üzre ulüm u ma“ârif musâhabetinde iken geliip 
vusül buldı. Ve haber istihbâr olundukda, «Donânma-yı Hümâyün ile 
cezire-i Malta'ya sıhhat u selâmet üzre yanaşup iskele urılup, bi- 
mâni‘ ii müzâhim çıkılup metrisler kurmağa şurü' olunup, birkaç 
günde evvel liman zabt olundı, ba'dehü* Sent-Erme (St. Elme] nám 
mustahkem kal'a döğülüp rüz u şeb muhkem ceng ü' âşüb oldı. 
Bi'-âhire ittifâk ile göz karardup bi-sabr u karâr (6b) umüm üzre 
hucüm idüp yürüyüş oldukda ibi-inâyeti'llâhi ta'âlâ kala alındı 
velâkin nice kal'alar değer, asker-i mansüreden benâmlar şerbet-i 
şehâdet nüş eyleyüp müstes'ad oldılar, Cümleden, Trablusgarb Beč- 


` lerbeğisi Turgud Paşa ve Sinan Paşalu* Koca-ili Beği Süheyl Beğ ve 


dahi niceler» diyii haber virüp ve «Şimden girü asl maksüd-ı bi'z-zât 
olan kal'a-i Malta hâlevâr her tarafdan ihâta olunup toplar kurul- 
mışdı. İnşâe'llâhu ta'âlâ feth ü zafer haberleri an-karîb mute'âkıben 
gelecekdür» diyü ilâm-ı hâl eyledi. 


Ve mektüb okunup hâl u mekāl ma'lüm olduktan sonra Şemsi 
Paşa hazretleri «Çavuş Ağa! yâ? karındaşum dahi ne hâl üzredür» 
didiler. «Sultânum karındaşınuz bir vechile dilir ü 'bahâdır, server 
dilâverdür ki kâbil-i vasf u beyân değildür» didi. «AÂşikâren top ve 

tüfeng atılduğı yerlerde göğsin geriip turur, hây Sultânım .neyler- 
sin didiğümüzçe mukadder ise sakınmanun ne fâ&'idesi var, mukad- 
der degülse hod ne zarar ider diyip kemâl mertebe teveccüh ii tevek: 
küldedür ki şerh olunmaz» diyicek «Siz anun murâdın anlamamış- 
sız» didi. «Bolayki şehid olam kurtulam”» dimek ister. Sa'âdetlii 
Pâdişâhumuzun küçükden rikâb-ı hümâyünında hâsıl olmış emek- 
dâr u hidmetkârı, cümleden makbül sevgilü veziri iken nesine ya- 
rar idi, serdâr olup gözinden ve gönlinden dür u mehcür olmak» 
dimişdi. 


Ve bu esnâda evâhir-i sene 973 zilhiccesinde Malta kal'ası . 


cenginde olan asker-i İslâma feth müyesser olmayup, ekâvil üx 
rivâyât u hikâyât muhtelif, mevsim mürür eyleyüp zamân âz kal- 
mağla, toplar çekdirilüp gemilere alınup göğüp gitmek mukarrer 
olmak tedârük olundukda sâbıkâ Cerbe kal'ası fethinde donanmâ- 
sıyle esir ü dest-gir olan Donaryo [Don Alvaro] nâm la“in, ki Kapu- 
dan Piyâle Paşa -edâme'llâhu ta'âlâ ikbâlehü- hazretleri i'âneti ile 
bahâsı alınup amân virilmişdi, bir gice deryâ cânibini, ağyârdan 
hâli fursat düşürüp cezire-i Malta'nun hilâf semtinde (7a) Medine 
nâm kal'aya gemiler ile yanaşup, atlu ve yaya soltat döküp, deryâ 
muhâfazasında nigehbân' olan Kapudan Paşa gaflet idiip, mukadde- 
rât-ı İlâhi olsa gerek, serdâr-ı âli-mikdâr hazretleri kâfirün gelece- 
ginden haberdâr olup, niyyet-i gazâ, kasd-ı kâfir darbet-i şemşirin 
göstermek azimeti üzre «Asker-i İslâma yoklama vardur» diyñ çok 
kimseyi kendüziyle cezirede eğleyiip seherden kuşluk vaktine 'de- 
gin turup, alayın bağlayup, ceng tedârükinde iken küffâr-ı hâksâr 
dahi bu tedbir-i şecâ'at-şi'ârdan âgâh olup, tersân u lerzân çıkduk- 


larında peşimân yine girüsine nigerân kaçmakda hayrân iken leş-. 
ker-i İslâm içinde olan tâ'ife-i cebân ve kaltaban «Bire kâfir geldi . 


basdı» diyü feryâd u figâna başlayup' ve huzür-ı melâ'in ve hâsi- 
rin alayınun karaltısı göründükde asker cengden yüz dönderüp, 
kimse ardına bakmayup, serdârı tenhâ koyup, küffâr-ı hâksâr dahi 
alayların perişân olduğın görüp, hücüm ile yürüyüp kaçan tâ'ifenün 
gemilerine yetişince vehmden zehresi çâk olup kaldılar. Ve deryâ 
kenârına gelenler dahi gemisin bulmağa kâdir olamayup, canluca 
gelüp tâkatı olanlar halâs olup, mâ'adâsın a'dâ-i din yetişip helâk 
eyleyüp, serdâr-ı bâ-vakâr hazretleri dahi «Böyle bed-ahd u bi- 
karâr, firâr eyleyen leşkere levm u serzenişden ne hâsıl ola» diyüp 

nám u nâmüs eksikliği ve hezâr gayret ii âr ile baştardasına gi- 
rüp hâ'ib ü hâsir avdet itdüği muvahhiş haberler gelüp Âsitâne-i 
sa'âdetde dinildi ve işidildi. Ahâli-i İslâm ve enâmun hüsrân u hır- 
mânlarına 'bâ“is oldı. | 


© Masrá 
| 33, eş 3 S gyi 
didiler a FE Zarîf dimekle meshür Mehmed Çelebi Serdâr Mustafa Pa- 
sa etbà, indan Galata-emini olup ve zu'amâdan Mashara Kalb Celâyir- 
ii dahi musâhib makâmında bulunup şe'âmetleri yetişdi» diyii 
saàyi' oldı. Ve Donanma-yı Hümâyûn gemileri sálimen mevsim ile ge- 


lüp limana dâhil oldılar. El-hamdü lilâh, siimme'l-hamdü li'llâh. 
(Tb) Fi 21 muharremill-harám fi sene 973. : 


Ye Kapudan Piyâle Paşa hazretlerine muhkem tenbih ü te'kid 
buyurılup «Azim donanma esbâbı ihzârında olasın» diyü fermân-ı 
âli olup avârız ve kürekçi cem'i sipâriş olundu Memâlik-i mahrü- 
saya ahkâmr-ı şerife-i cihân-mutâ' gönderildi, sene 973. 


Ve Üngürus kıralı olan lan? tarafındàn Südde-i sa'âdete gelen 
maktů’ otuz beş bin aded gurus bu sene gelmeyüp «İnşâe'llâhu ta'âlâ 
iki seneyi ma'an gönderelim» diyü ta'alliil ü bahâne eylemek üzre 
haberleri gelüp ve «Serhadd-i mansürede kiliseleriimüz yılda bir pa- 
nayırımuz yerleridür, âdetimüz üzre cem'iyetleriimize mâni' olursız» 
diyü serhadd ümerâsıyle nizâ'a âgâz eyleyüp, kal'a-i Göle'yi ve Tı. 
mışvar'ı* müstahkem yaptırup, ve kal'a-i Sigetvar'ı dahi kemâl-i 
istihkâmda yapdırduklari haberleri ümerâ-i serhad arzlar idü; 
Südde-i sa'âdet-medâra bildirdiler; i 


f Pâdişâh-ı zemin ü zemân —hallede'llâhu ta'âlâ hilâfetehü ilâ 
inkırâzu'd-devrân-— hazretleri kefere-i fecereniin tuğyân u isyânın 


f f i a MİN 15 ) x: 
ve ibu vechile ibahânelerin istimâ‘ eyledüklerinde vüzerâ-i izâm haz- 


retlerine muhkem tenbih u te'kid eyleyip «Üngürus vilâyetine 
âzim sefere azimet ü niyyetüm mukarrer ü muhakkakdur. Tedâ- 
rükde ikdâm ü ihtimâm üzre olun. Ve Anatolı ve Karaman ve 
Rümili Beğlerbeğisine ahkâm gönderüp, «düşmen yarağıyle hâzır u 
müheyyâ olup, mahall-i me'müra varup âmâde olasın» dinilüp, her 
cânibe yarar çavuşlar ve ulaklar irsâl olundı. Fi şehr-i receb sane 973. 

Ve bu esnâda Sadrıa'zam Mehmed Paşa —edâme'llâhu ta âlâ 
iclâlehû— hazretleri Üngürus ilçisini Divân-ı âliye getürdüp «Şim- 
diye değin bundan oturan Semiz Vezir! gitdi. Sa'âdetli Pâdişâhu- 
muz —eozze'llâhu ensârehü— hazretleri sefere hâzır u mühey- 
yâdur. Âl-i Osmân pâdişâhlarınun! çerâğı düşmen-i dinün bağrı ya- 
giyle rüşen ola-gelmişdir. Kadimi”z-zamândan Üngürus kırallarını 
kılıçları altına alup makhür ide-gelmişlerdür. (8a) Amân u zamân 
virdükleri mahzâ lütf u ihsânlarıdur bilürsiz. Heman tiz durma 
var-git tedârükünüz üstine olasız. İşte sa'âdetlü Pâdişâh-ı cihân- 
penâh hazretleri leşker-i İslâm ile üstünüze kalkdı. Ayağumuz üzen- 
gidedür» buyurdılar.. Ve ilçi «Maksüdunuz eğer harâc ise gelsün 
ve eğer kal'alar ile teselli olursanuz alun ve eğer memleket isterse- 
nüz ta'yin eyleyüp arz eylen fermân-ı Pâdişâhi ile kıraldan mühriyle 
defter getürdelilm» diyü niyâzlar minnetler eyledi. Sem'-i kabül ile 
ısgâ buyurulmadı. Muhkem sefer yarağına şurü' olundı. Fi't-târihi'1- 
merküm. 


Vezir-i Sâni müşir-i bâ-tedbir Pertev Paşa hazret- 

leri Südde-i sa'âdet-medârdan serdâr ta'yin buyu- 

rılup bölük ağaları ve sekbân-başı ile yeniçeriler 

Göle kal'ası fethine gitdükleridür ki erkân-ı sa'a- 

det kânün-ı kadim üzre gönderi-gitdiler. Kesret 
azim ve şöhret mâlâ-kelâm idi. 


Sene 973 şa'bânii'l-mu'azzamı evâhirinde bir rüz-ı firüzda Ve- 
zir-i sâni, müşir-i mufalıham, nizâmü'lâlem, müdebbir-i umür-ı 
cumhür-ı ümem Pertev Paşa —edâme'llâhu ta'âlâ. iclâlehü— hazret- 
lerine üç bin nefer yeniçeri dilâverleri sekbân başıyle ve Ulüfeciyân-ı 
yemin bölüği umümen ve Gurebâ-i yesâr bölüği umümen ve cemâ'at-ı 
silahdârân kethüdâsı altı yüz nefer güzide yoldaşlarıyle ve altmış 
üç nefer çavuş ağalar ta'yin buyurılup sefer-i zafer-rehbere çık- 
mak ferınân olundı. I 


Tımışvar serhaddinde bir göl içinde ahde mugâyir küffâr-ı 
hâksâr-ı melâ'in yapdukları Göle nâm kal'a-i metin içine beş bin ne- 
fer leşker-i şeyâtin-ı müşrikin cengci be-nâm kâfir ihtiyârlarıyle 
kapanup ve küffâr-ı Hırvat aslından! Karaçin ( ¿=l ) oğlı nám 
dilir mel'ün müstevfâ zahire ve yatuyarak ve barut ile serdârları 

“olup ale'd-devâm yapup istihkâm virmek üzre mücidd olduğı, yarar 
ve? içlerinde tedbir ü tedârükde bile çalışup hidmetde olan berü câ- 
nibden ulüfelü câsüslar haber inhâ eylediler. 


Vezir-i müşârun-ileyh hazretleri şevket ü haşmet ile alayların 
pür-zib ü zinet ârâste idüp, cümle erkân-ı sa'âdet gönderi-gitdiler. 
Ve bi-inâyeti'llâhi ta'âlâ feth ü fütüh müyesser oldukda fermân-ı 
Şehenşâhi ile (8b) bin beş yüz nefer kul-oğlı sipâhi-zâdeler yazılup 
defter olundı. İtmâm-ı maslahat eylediüklerinde bölüklere ilhâk olun- 
mak üzre gitdiler. El-hak bu alayun zib ü zinetleri cümleye gâlib 
görünüp, sipâhilik tavrında mükemmel ü müsellah şâhbâz dilâver 
yigitler âdâb-ı devlet ve uslüb-ı saltanat ile perveriş bulmış mü- 
eddeb merdüm ve merdüm-zâdeler geydükleri yaraşur ve her kime 
san'at ise bunlara mirâs, serdâr-ı bâ-vakâr hazretleri hidmetine 
mülâzemet. ile çikup gitdiler. Allâhu ta'âlâ uğurların hayr eyleyüp 
seferlerin mübârek idüp, envâ'-ı feth ü zaferlere mukârin kılup 
a'dâ-i din üzerine gâlib iü kâhir olup mansür u muzaffer eyleye. Bi- 
haklı ve bi-hürmeti Seyyidi'T-mürselin. 


Tetiinme-i kıssadur ` 


Ve bu esnâda şehr-i şatbânü'l-mu'azzamda vilâyet-i Yemen'- 
den munfasıl haşmet ü şevket sâhibi ibeğlerbeği Mehmed Paşa haz- 
retleri serhadd-i mansürede kadimden emekdâr ve hidmetkârlık 
ile ilerü gelüp külli iktidâr hâsıl itmiş olup, Südde-i sa'âdet- 
medâra geldükde erkân-ı sa'âdete pişkeş ü hedâyâ ile yolundan ge- 
lüp mu'azzez ü mükerrem olup ve kânün-ı kadim üzre Divân-ı ma'- 
delet-mekâna gelüp, dokuz kat pişkes üzre*' envâ“ı tuhaf-ı Hind 
ü Sind getürüp ve iki tavile on sekiz res mükemmel ü müzeyyen 
rahtlarıyle mümtâz u ser-efrâz Yemeni ve Mısri âtlar çekip ve üs- 
tâdân-ı cihân san'at ve ameliyle lâ-nazir miğferler ve siperler! ve 
cebe-hâne esbâbı, ki selâtin nazarlarma lâyık ola, ve peri-çehre gu- 
lâmlar* ve kaliçe-i Mısriler ve akmişe-i nefise-i ibi-hadd ü bi-kıyâs 
çeküp mukaddemâ fâtih-i mülk-i Yemen ve Aden Veziria'zam olan 
Süleyman Paşa'nun teşrifât defteriyle? tatbik ü tevfika mecâl ol- 
mayup,. bunlarun pişkeşi hadd-i a'lâda olup, «Kul efendisine ubü- 
diyyet itmek ancak bu denlü olur» diyü hüşmendân-ı ehl-i Divân 
pesend idüp tahsinler itdiler. Ve hil'at-ı fâhire ile teşrif buyurılup, 

I .. .. . . AG -j 
vüzerâ-i izâm ile girüp pâye-i serir-i saltanata yüz siirdiler ki bâ is-i 
mülâzemet olur (9a). 


Tetimme-i kıssadur 


Ve müşârun-ileyh Mehmed: Paşa Yemen'den Asitâne-i RSN 
gelürken Kiitahya’da Şâhzâde-i cevân-baht ve sezâvâr-ı tàc u ta 
Sultân Selim Han hazretleri âsitânesine uğrayup, envâ.-1 tuhaf bi 
hedâyâ-yı girân-bahâ-yı bi-kerân ile pişkeş çeküp > 
duklarında rikâb-ı humâyünlarına rüy-mâl idüp, ba dehü yanaş u - 
larında?, vilâyet-i Yemen ve diyâr-ı Arab ahvâline müte allık nice 
umür istifsâr buyurduklarında, külli vuküf u gu'ürları Simagla her 
husûsa hâzır cevâb olup ve celâdet ü merdânelik ile ma“rüf u meş- 
hür zi-kudret ü miknet olmağın takrîr-i kelàmindan hazz idüp, «Böy- 
le yarar kimse makâm-ı hükümetde olmamak revâ görülmeye» diyü 
Āsitâne-i sa'âdete mektüb-ı şefâ'at'-uslüb ile ahvâlin inhâ. vaz 
«Diyâr-ı Mısrıyye beğleribeğiligiyle behremend ve ber-murâd ! = 
yurulması murâdumdur» buyurdukları arz u telhiş olunup I + yl. j 
Ali Paga kadısı ile ve defterdârıyle zindegâni itmeyüp, ref' | yle 
rulması lâzım gelmiştir diyü Mısr beğlerbeğiliği fermân olundı. 
evâ'il-i ramazânü'-mübârek, sene 973. 


Hazret-i Halife-i zemin ii zemân bâsıt-ıı emn ü 

emân bi'z-zât teftih-i memâlik-i Üngürus niyyet ü 

azimetine erkân-ı devlet ve a'yân-ı sa“âdetle Dârü's- 

saltanati's-seniyye Kostantiniyye'den çıkup gitdük- 
leridür. 


Ve sene 973 şevvâlü'l-mükerreminün on birinci dü-şenbih gün” 
u demde cümle erkân-ı devlet ve a'yân-ı 
e-i sidre-makâmda 


mübârek sâ'at ve kutl le ir 
sa'âdet vüzerâ-i izâm ve ulemâ-i kirâm südd 


asâkir-i zafer-penâh-ı encüm şumâr ile hâzır u intizârda 
rinde durup, hazret-i Pâdişâh-ı gerdün-cenâb —e'azee Mâhu ensi T 
hû— şevket ii haşmet ile ak libâslar geyüp nürdan minâre Sw 
serv-kadd cümle asker-i mansüreden bâlâ-ter idi. Esbšb- rezm ile 
mükemmel hey'et-i“ heybet ile mütecelli olup çıkdı. Bir esb-i sipihr- 


seyr ve hilâl-na'le süvâr olmışdı. 

Beyt : 
caj 9 bs eb Q 7 Pi 
caii pepe oz ET Aş 


Nesr— Hadem ü haşem-i sa'âdet-rakam bir vechile pür-zib ü ziver 
(9b). düşmen yarağıyle müretteb olmışlardı, ki ta'bir u tahrir olun- 
maz, pür cüş u hurüş çıkdılar, Yemin ü yesârına şefekat u mer- 
hamet ile nazar-ı iltifât buyurduklarında halk-ı âlem bi-ihtiyâr 
girye ve süz u güdâz ile dergâh-ı Bi-niyâz u kör-sâza el kaldırup 
Allâhümme uwnsurv-İslâme ve eyyidi-Müslimin. Ve ahzül men ha- 
zele'd-din ve unsur men nasaraw'd-din du'âların mele-i a'lâya çıkar- 
dılar. Ve her yol başında erbâb-ı niyâz turup du'âlar iderek, selâm 
ve du'âlar ile cevk cevk leşker-i İslâm-penâh çekilip- gitdiler. 


Sadrıa'zam Mehmed Paşa, Sadr-ı Sâni Pertev Paşa hazretleri ser- 
dâr olup gitmişdi. Ve Sadr-ı Sâlis Ferhâd Paşa ve Sadr-ı Râbi' Ah- 
med Paşa ve Sadr-ı Hâmis Kızıl Ahmedlü Mustafa Paşa idi. Ve Rü- 
mili Kadıaskeri a'lemü'-ulemâ Hâmid Efendi ve a'lemiil-ulemâ 
Anatolı Kadıaskeri Abdullah bin Abdullah eş-şehir Perviz Efendi 
idi. Ve Yeniçeri Ağası Ali Ağa'ya ve Baş-defterdâr Murâd Çelebi 
Efendi'ye ol gün tenbih buyuruldı ki «Konakdan* ayrılup Halkalu- 
pınarı'nda konalar. İnşâe'llâhu ta'âlâ Belgrad menzilinde rikâb-ı hii- 
mâyün ile* mülâkât ideler. Ve Defterdâr Murâd Efendi Hazine-i 
Amire ile mahrüsa-i Edirne'ye varup anda müterakkıb ola. Ve mah- 
miye-i İstanbul muhâfazasına kalan sâbıkâ Anatolı Beğlenbeğisi 
kârdan ve şecâ'at-şi'âr-ı hâ-tedbir İskender Paşa ve Anatolı Defter- 
dârı Hasan Çelebi Efendi ve Şıkk-ı Sâni Defterdârı Bâliğ oğlı Ali 
Çelebi Efendi Hazine-i Âmire kâtipleriyle muhâfaza hidmetine me'- 
mûr olan cemâ'at-i ehl-i hiref ile kalup” duralar. Ve deryâ cânibine, 
Donanma-yı Hümâyün ile sefere giden Kapudan Piyâle Paşa hazret- 
lerinden sonra limana gelüp-giden sefâ'ine Bostancı-başı Dâvüd Ağa 
nigehbân olup, «Muhkem muhâfaza eyleyeler» diyü fermân olun- 
dı. Ve Şeyhülislâm ve Müftilenâm a'lemi”l-ülemö”i'I-mütebahhirin 
Mevlânâ Bbussu'üd Efendi hazretleri Sultân Mehmed Han-ı Fâtih 
Kârbân-sarâyı önünde” rikâb-ı hümâyüna yanaşup AH Paşa Câmi'i 
kurbında mufârakat eylediler (10a). Ve İskender Paşa hazretleri 
dahi yanaşup Edirne-kapusı'na dek vardılar. Ve a'lemirl-ulemâ 

mahmiye-i İstanbul Kadısı Mevlâna Kadı-zâde Ahmed Efendi yana- 
şup bir mikdâr gitdiler. Konak yeri Rüstem Çelebi Çayırı mahalli 
olup erkân-ı devlet ü sa'âdet ve ulemâ-i izâm ve meşâyih-i kirâm 
selâm-ı vedâ'a durdılar. Pâdişâh-ı gerdün-vakâr —e'a22e'llâhu en- 
sârehü— hazretleri alaylarına tevâzu' vü inhinâ ile selâm virüp 
râyât-ı feth-âyât-ı İslâm ile! geçüp, otâk-ı gerdün-nitâk önünde inüp 
karâr eylediler, Vüzerâ-i izâm —edâme'llâhu ta'âlâ iclâlehüm— haz- 
retleri ordu-yı hümâyûndan yollu yolunca ba'idrak konup, ancak 
orduya karib Sadrıa'zam Mehmed Paşa hazretleri kondı. Fi 11 şehr-i 
şevvâl, sene 973. . 


Şu'arâ-i devrân ve bülegâ-i zamân, husüsâ Abdülbâki Efendi - 
—selleme'ilâhu ` ta'dlâ— sefer-i zafer-rehbere müte'allik didikleri 
nazmlar ve Mevlânâ Fevri Efendi ve Mevlânâ Nevâli Efendi ve Mev- 


lânâ Kadı Ubeydi Çelebi dürr ü cevâhir nazm itmişlerdür. 


Bahâr-ı âlem-i vuslatda ol Sultan-ı hübüm : 
Temâşâ itdüğün gündür bana nevrüz-ı sultânt 


Bahar oldı demi seyr u temâşâdur Hüdâvendâ 
Semend-i azmün itsün arsa-i âlemde cevlâm ` 


Yüri Rümillerin seyr it hırâmân eyle yanunda 
Alem gibi sehi-kâmet nigâr- pâk-dâmân 


Nihâl-i serv-i bâğ-âsâ nesim-i feth u nusretden 
Salımsun nâz ile nizen hırâmâni hırâmâni 


Cihânun hâr u hásálam getürsün âb-ı şemşirin 
Gülistân eylesün rüy-ı zemini düşmenin kanı 


Felekten seyr idüp disün söna Behrâm- hasm-efgen 
Hezâr ahsente ey rüz- vegönün merd- meydânı 


Dıâmuz oldur ey Bâki hatâdan saklasın Bâri 
Hüdâve'nd-i cihân Sultân âdil şeh Süleymân'ı 

İderken tir-i müjgamn gibi hükmün revân hançer 
Görüp şemşir-i. gamzen kendüden geçdi hemân hançer 


Adünun tig-i kâfir gibi lerzân itdi endámm 
Meyânma tokundı Husrev- giti-sitân hançer 


Çemende berg-i süsen gökde mâh-ı nev değil peydâ 
Çeker a'da-i din üzre zemin ü âsmân, hançer 


Şehâ bir dem mey-i hâmun cihân bezminde dinlensün 
İçürsin düşmene câm- fenâyı bir zamân hançer 


Adünun kılsun endâmın serâpâ kana müstagrak 
Bitürsün bâğ-ı nusretde nihâl-i ergavân hançer (10b) 


Nisâr itdi gazâ yolma dergâh-ı Şehenşâha 
Murassa' bir kemer-gerdün meh-i nev zer-nişân hançer 


Tazarru demleri geldi Cenâb-ı Hakk'a ey Bâki 
İdüp Feth âyetin ezber dilin kılsun revân hançer 


Bu tâk-ı lâceverdi zer-baft otagun olsun 


Mihr ile meh önünce iki solağun olsun 


Çarh-ı berine hem-ser olup livô-yi adlün 
Ser-menzil-i sa*ádet dö'im konagun olsun - 


Sultân-ı bahr ü bersin devlet seriri üzre 
Her dem nesim-i himmet çâpük ulağun olsun. 


A'dâ-i bed-nihâda azm-i sefer kılıcak. . 
Tiğ- zafer yanınca yalın yaragun olsun 


Lütf it Ubeydi'nün gel uyar murâdı şem'in 
Bu tekye-i cihânda yanar çerâgun olsun 

Kırk Kemere konulup, Çatalca ve Silivri menziline andan geçilüp 
merâhil ü menâzil kat' olunup on yedinci gün mahmiye-i Edirne'de 
—hummiyet ani”l-beliyye— sahra-i namâzgâhda Padişâh-ı kişver- 
güşâ hazretleri otâkları kurulup üç gün oturak olundı. Dördünci 
gün göçülüp gidildi. Ol gice konakda guire-i şehr-i zilka'de hilâli 
görüldi. Ve hazret-i Pâdişâh-ı gerdün-bestat ekser arabadan çık- 
mayup huzür u râhat üzre konağa geldükde dahi erkân-ı sa'âdeti 
arabadan selâmlayup otâk-ı hümâyünda sâyebânlar altında nüzül 
buyururlardı. Ve Sadrıa'zam Mehmed Paşa hazretleri her men- 
zile geldükce karâr itmeyüp ilerü menzilin memerrin yoklayup, 
araba yolların düzedirdi. Mizâc-ı şerif ve unsur-ı latif-i Şehenşâ- 
hi'ye âlem-i piride maraz-ı nikrisden gâhi fütür ârız olağan idi. 
«Meşakkat-i râh-ı sefer keder ü kelâle sebeb olmasun» diyü Vezir-i 
kâr-âgâh hazretleri ale'd-devâm hüsn-i tedbir ü tedârük üzre terk-i 
râhat idüp konak yolların yoklar idi. 


Ve mâb-ı zilka'denün on üçünci gün kasaba-i Tatar-pazarı kur- 
bında be-gâyet dil-güşâ mahalde? konuldı. Ve «Hazret-i Şehzâde-i 
cevân-baht sezâvâr-ı tâcutaht Sultân Selim Han —tâle bakâhu 
ve nâle münâhü— şehzâdesi Sultân (ila) Murâd hazretlerinün Mağ- 
nisa sancağında bir ferzend-i dil-bend-i sa'âdet-mendi dünyâya gel- 
di» diyii kapucılar mekâtib-i şerifelerin getürüp müjdegâni haber- 
lerin virüp ism-i şerifin teberrüken ve teyemmünen sa'âdetlii Hü- 
dâvendgâr hazretlerinden recâ eylediklerin bildirdiklerinde hazret-i 
Pâdişâh-ı zıllu'llâhi melâ'ik-sipâh hamd ü sipâs-ı bi-kiyás eyleyip, 
ferhân u şâdân olup «EHedâd-ı izâmumuzda Murad oğlı Mehmed ola- 
gelmişdür, nâm-ı şerifi Mehmed olsun» buyurdukları sikâtdan mes- 
mü“ olunup sebt olundı. Fi 13 şehr-i zilka'de, sene 973. 


Ve evâsıt-ı şehr-i zilka'deti'-harâmda sahrâ-i Filibe muhay- 
yem-i sürâdıkât-ı asker-i İslâm-penâh! olup, ve yine Filibe kona- 
gında bir gün mukim? olundı. Göçülüp, kesret ü şiddet-i bârân ile 
Kapu-derbendi hezâr meşakkatle geçildi ve İhtiman sahrâsında ko- 
nuldı. Ara-yatı? evâhir-i zilka'dede sahrâ-i Sofya'ya yetişildi, bir 
gün mukim? olundı. Göçülüp menzil be-menzil Niş ılıcasına konulup, 
Pâdişâh-ı Zemin ü zamân hazretleri ılıcayı otâk içine aldırup, iki gün 
mukim olundı. Huzür u râhat üzre göçüldi. I 


Ve asker-i zafer-rehber arasında ba'zı bed-baht eskiyá hirsuz 
peydâ olup, bidâr olmayup gaflet üzre olanlarun çadırlarında* zi-kıy- 

met yarak ve esbâbları" serika olunup, duyuldukca hay u huy ve vel- 
vele. ider oldılar, Ve ba'zı kenâr yerlerde çayır kolayına konan halkı 
gözine kestirenler' kılıç koyup çadırlar söyündürmeğe başladılar. 
Sa'âdetlii Pâdişâh-ı âlem-penâh hazretlerinün sem'-i hümâyünlarına 
bu haber-i şerer“-eser yetişdükde vüzerâ-i izâm hazretlerine muhkem 
hitâb-ı piir-itâb olup, «Elbette bulunmak gerekdür» diyü tenbihât u 
te'kidât buyuruldı. Niş'den Belgrad'a varılınca Yeniçeriler Ağası 
Ali Ağa yasakcılık hidınetinde olan ehl-i vuküf u şu'ür yeniçerilere 
mertebeler va'de idüp kadimden bilüp işitdükleri be-nâm kesici? hır- 
suzları bulup tutup getürdiler. Ve erbâb-ı timardan alçak hallü Mal- 
karalu Evren Beğ dimekle meşhür (11 b) sipâhiyi dahi Sadrıa'zam 
hazretleri getürdüp” va'deler ile istimâlet virüp ol dahi birkaç gün 
içinde ehl-i fesâd u bed-nijâd harâmilerin yatağ ve nişânlarm bulup 
ve kümelerin basup, bir nicesin ele getürüp, her konakda siyâset ile 
cezâları virilüp leşker-i İslâma emn ü râhat hâsıl oldı. 


Ve gurre-i hilâl-i şehr-i zilhicceti'l-harâm Belgrad konağında 
görüldi. Cümle oturak ile kırk dokuz günde varıldı. Ve üç gün 
mukim olundı, Varulduğı gün havâ rüşen-diller gibi mücellâ vü mu- 
saffâ idi. Pâdişâh-ı cihân-penâh hazretleri zerrin libâslar geyüp, 
altun kotas takınup, ra'âyâ vü berâyâ bir mertebe şâdân u mesrür 
ve handân oldılar ki kâbilli şerh ü beyân değildür. Vâfir filoriler 
mübârek eliyle“ bez] eylediler. Ve nehr-i Tuna kemâl-i tuğyân” üzre 
olmağla bir vechile köpri bağlamağa mecâl ü imkân olmadı... 


Ve sâbıkâ Südde-i sa'âdet-medârda defterdâr olup ve bi'l-fi'1 Se- 
mendire Sancağı beği olan Bayram Beğ'den re'âyâ muhkem feryâd 
u figan ile şikâyetler eylediler. Arz olundukda Pâdişâh-ı din-penâh 
—eyyede'lâhü ta'âlâ ve kavvâhu— hazretleri şikâyetlerin dinleme- 
yüp «Şimdi hidmet teklif olundı, beğden rızâ ve şükrân getürecek 
değiller, ormanı kesüp yol açsunlar, köpri Böğürdelen Kal'ası öninde 
bağlansun. Kapum halkıyla ben kendüm köpriden" geçince yeniçeri 
ağası ve defterdâr ile Hazine-i Âmire ve Rümili leşkeri ve Anatolı ve 
Karaman karşu zemine gemiler ile sahrâ-i Sirem'e mümkin oldukca 
geçsünler, ben" varınca hâzır bulayum, zinhâr ta'allül ü bahâne ma- 
halli değildür, onat intibâh üzre olasız» diyü fermân olunup göçüldi. 


Ve harâmiler tutan Evren Beğ'e Dergâh-ı âli çavuşluğı sadaka 
buyuruldı. Ve dört nefer yeniçeri yoldaşları, ki ehl-i fesâd ele ge- 
türmişlerdi, kânün-ı kadim üzre on üçer akçayla sipâhi oğlanları ce- 

mâ'atına ilhâk fermân olundılar, Ve göçüldüği gün bârân-ı azim ile 
muhkem zahmet ü meşakkat ile gidildi, seyller çekildi!5, Ale'l-husüs 
ki konakda otâk-ı hümâyûn çeken nâdire-i ruzgâr develerden mu- 
bâlağa develerin catanağı ayrılup helâk oldı (12a). 


Ve Pâdişâh-ı âlem-penâh hazretleri alayla konak yerine gelip, 
kurulmış otâk olmamağla! Veziria'zam Mehmed Paşa hazretleri ça- 
dırına inüp kondılar. Ol gice göz açdurmayup, yağmur yağmak ile 
göçülmeyüp ol mahalde oturak olundı. İrtesi hava açılup yaşlar ku- 
ruyup tâze vü ter oldı. Ve Mir-âhür Ferhad Ağa içün iç-ağalardan 
ba'zı “Bu mahall-i fursatdur” diyüp «Pâdişahum, cümle asker halkı- 
nun konağa tavarları ile ağrıkları? çekilüp geldi, çadırları kuruldı, 
hemân ancak Pâdişâhımun gelmedi» dimişler. Hiddet-i nazar ile ba- 
kup «Sende bu idrâk ile hâdim-i saltanat geçiniirsin ne olacaksın, aceb 
bizim çadırlarımuz ve ağrığımuz! gayrilere mi benzer?» buyurmışlar 


ve Mir-âhür Ferhad Ağa'yı istedüp su'âl buyurmışlar «Döneği - belin- ` 


de ol yokuşda ne denlü davar kaldı Ağa» dimişler. «Pâdişâhum'a kur- 
bân olsun, yalnız miri develerden beş yüz re's kalmışdur» diyicek 
«El-hamdi li'llâh ta'âlâ Rezzâk-ı âlem ve Hallâk-ı beni Âdem, vuhüş 
u tuyürun gıdâ ve hisselerini bizim gibi âciz ü zelil eliyle bu menzil 
ü mekâna yetişdüri-virdi. Var cümlesini şükrâne-i* ni'met-i Rabbirl- 
âlemin fi-sebili'llâh bıçak urup kurbân eyle» buyurmışlar, hem öyle 


oldı. Ve hiç bir târihde asker geçmediiği yerlerden ormanlıklar Kė- ` 


silüp yollardan geçilip dördünci konakda —bi-indyet”Ilâhi ve tevfi- 
kıhi— kal'a-i Böğürdelen kurbına gelinip, sâlifü'z-zikr Bayram Beğ 
gemiler ile cisr-i azim bend eyleyüp, hâzır u müheyyâ bulundı. As- 
ker-i mansür ile Pâdişâh-ı sa'âdet-destgâh hazretleri bilâ-ta'b murür 
u ubür eyledükde asâkir-i Rümili ve Anatolı ve Karaman ve Yeni- 
çeriler Ağası Ali Ağa ve Defterdâr Murad Efendi Hazine-i Âmire 
ile tamâmen sahrâ-i Sirem'e gemiler ile geçdükleri haberleri geldi. 
Ve fermân-ı âlişân böyle sudür u zuhür buldi ki «Cümle . asâkir-i 
mansüre Rümili ve Anatolı ve Karaman beğleriyle ve mirlivâ ve 
zu'amâ ve erbâb-ı timârlarıyle mükemmel ü müsellâh cebe ve cev- 
genleriyle alayların düzüp Pâdişâh-ı cihân-giişâ hazretlerini erkân 
ve a'yân-ı sa'âdet ile selâmlayup görseler gerekdür» diyü yarar ça- 
vuşlar gönderüp muhkem te'kidât ile tenbih buyurılup (12b) çeri 
süricileri her cânibe isti'câl üzre salındılar. Ve seherden kapu halkı 
dahi tamâmen pür-zib ü zinet zer ü ziver ile ârâste olup Pâdişâh-ı 

Cem-câh hazretleri dahi zerrin libâslar ile müzeyyen olup, murassa' 
cevâhir ile serâpâ pirâste esb-i ablak bâd-ı cünbişe süvâr olmışdI. 
Râyât-ı feth-âyât-ı a'lâm-ı İslâm ardmca hırâmân, velvele-i tabl u 
nakkâre-i haşmet ü şevket çalınup, yemin ii yesârına iltifât ile se- 
lâm virüp, evvel Rümili Beğlerbeğisi Şemsi Ahmed Paşa hazretleri 
cânib-i yeminde turup koşulukluk? yol ümerâsıyla alayı ancak tamâm 
oldı. Ve cânib-i yesârda Anatol Beğlerbeğisi Zal Mahmud Paşa haz- 
retleri turup, anların dahi ümerâsıyle alayı koşulukluk yola: değin 
uzanmışdı, Ve Karaman Bejlerbešisi Çerkes Süleyman Paşa hazret- 
leri dahi ümerâsı ve alayı ile hayli menzil uzanmışdı. Ol gün azamet 
ü şevket ve celâl ile sahrâ-i Sirem köşesi Zemün nâm mevzi'de, ki 
ir terviye idi konuldı, «İd-i adhâ bunda olur» diyü oturak nidâ 
olundı. . j i 


Ve ikindi divânında Erdel kıralı Yanoş oğlı ve kiraliçe oğlı, ki 
sabi kalmışdı, «İstefan Ban yarın gelür, Tuna'dan şaykalar ile akar» 
diyü mekâtib ile âdemleri gelüp haber virmeğin asker-i mansüreye 
muhkem tanbih ü te'kid buyurıldı. İkbâl ü istikbâl içün yevm-i are- 
fede şevket ü haşmet ile çıkıldı, geç geldi çok intizâr çekildi. Külli 
iltifât u Ptibâr olunup kırmızı otak kuruldı. Envâ“ı ni'met-i ferâ- 
vân çekildi. Veirtesi'giin azim divân-ı âli olup mezbür İstefan pâye-i 
seriti saltanata yüz sürmeğe üç yüz nefer azimil-cüsse, mülebbes 
ü müzeyyen, atlu ve yaya keferesiyle geldi, azim kesret ü izdihâm 
üzre divân oldı. Ve kapu halkı kemâl mertebe zib ü zinet üzre olup, 
haşmet ü şevket ve debdebe-i saltanat bir mertebede idi ki şerh u be- 
yân hadd-ı imkânda değil ve Rümili ve Anatolı ve Karaman askeri 
ve beğlerbeğileri ve ümerâ ve zu'amâ ve sipâhi hadd u hasr ve add 
u tavsif olunınağa mecâl ü imkân (13a) muhâl idi. Ve mezbür İste- 
fan kıral, vüzerâ-i izâm hazretleriyle izz-i huzür-i şehenşâhiye gir- 
düklerinde âyin ü kâ“ideleri iizre cevâhir ile müzeyyen! takyesin 
çıkarup, Pâdişâh-ı cihân-penâh hazretleri nazar-ı şerifinde makâm-ı 
ubübiyyetde diz çöküp oturmış, sa'âdetlii Pâdişâh hazretleri «Kalk- 
sun> diyü buyurmışlar emre imtisâl idüp, kalkup iki kademe gelüp 
yine oturmış, üçinci mertebede varup dâmen-i saltanata yüz sürüp 
kalkduğında Sadrıâ'zam Mehmed Paşa hazretleri incü ile dühte? mu- 


rassa' iskemlüyi kendüzi koyup iclâs eylemişler ve? Dragoman İbrâ- * 


him Beğ'e özr eyleyüp, «Mehâbet beni bi-hüş eyledi, nutka tâkatum 
kalmadı» dimiş ve kadimi kulı oğlı kulıyum, fermân Pâdişâhum haz- 

retlerinündür» dimiş, «<Eylük üstine olsun; eylükler porsin» puyu 
mışlar, çıkılup divân-ı âli kalkdı. «Maksüd düşmen-i din roi 
litdur, murâd gayri yere varmakdur» didiler. Ve ol gün «irtesi F a 
dür» diyü münâdiler nidâlar eylediler. Ve ii Yasa. e: 
lerbeğisi Süleyman Paşa hazretleri cümle kılıç askeriy e müke : 
dönmeyüp Budun üstine muhâfazaya derneğe gitdiler. «Muhkem = - 
lama vardur, ona göre intibâh üzre olasız» dinilmişdi. ni ue 
kal'ası kurbmda cisr-i azim hâzır u müheyyâ idi. Kal'a-i Egri tet- 


hine toğrı deryâ-hurüş asker cüş idüp revân olmışken ve asker-i man- - 


sürenün niçesi köpriyi geçmiş iken ve belki kalai man ve Koma- 
ran etrâfma akm virilüp mukarrer buyurulmış iken fi'Ehâl eA 
ü azimet tahvil olunup, ağrık* ve askere çavuşlar muhkem s 
eyleyüp «Köpri Vulkovar kal'ası öninde bağlansun» diyü e. 
nup, isti'câl üzre dönüldi. Ve üçünçi konakda leşker-i ki x 
lüp yetişdi. Külli izdihâm u kesret ile cemiyyet oldı. Ve her 1 i 
yı hümâyûndan dahi ziyâde ni'met-i ferâvân ile memlü olup 
bahâ üzre on akçadan ziyâdeye arpa satılmayup et ve ekmek 
gân, emn üemân nihâyetde idi. Ve birkaç gün içinde bu köpri dahi 
` tamâm olup yapıldı, (13b) Otâk-ı hümâyûn ile Heri giden Seri 
başı Ali Ağa konakdan köpriye iki menzil tahmîn buyurulmış iken 
bir menzil idüp, otak-ı hümâyüni köpri başmda kondurmak ile 
har-ı gazab-ı Pâdişâhi olup «Başı gelsün'» diyü fermân yayini azl 
ile halâs oldı. Vezir-i bâ-tedbir-i kâr-âgâh Mehmed Paşa leri 
satvet-i kâhire-i 'Pâdişâhiden istihlâs kasd idüp arz ider ki «Pâdişâ- 
hum gerçi ol kulun fermân-ı âlişan üzre otâkı, buyurılan mahalle a 
mayup emre muhâlif iş itmekle siyâsete müstehik olmisdy, pe me il 
metw'llâh* ile otak bu mahalle gelmeğin a'dâ-i din ü millet içme zil 
u haşyet-i azime sebeb ü bâ“is olup, Pâdişâh-ı cihân-güşâ hazret eri 
pir ü nâ-tuvândur dirler iken nice nâ-tüvân ki iki konağı bir vi 
falan menzilden Vulkovar'a* gelip kondı didükleri söylenir» di- 
meğin «Yolıyla yarar sancak virülsün» diyü fermân olundı. 


Ve irtesi köpri geçilüp ümerâ-i serhadd-i mansüre haberleri gel- 


di ki Hırvat içinde kuvvet ü kudret ile nam-dâr” ve bahâdırlık ile 
nâm-ver* Zıruncuk nàm meşhür mel'ün, yeniden &bâdân olan kal'a-i 
Sigetvar kemâl-i istihkâm ile yapulup, üç binden Gm in 
fituz ( ys ) güzide atlu ve yaya pür-yarak melâ“in ile alaya 
kapanup sonra kıral olmak şartıyla cümle Macar ve Hırvat beğleri 

ittifâk idüp, Nemce tâ'ifesinden kiralhk kalkup, Macar'a ve Hırvat'a 
tâbi‘ olmak üzre ahd ü peymân olduğm arz u ilâm eyledükleri ecil- 
den, «F'i'-hakika cümleden mukaddem bunı gönderip söyündürmek 
mühimm ü ehemdür» diyü fermân olmup teveccüh-i hümâyün ve 
azimet Sigetvar kal'ası üzerine mukarrer buyuruldı. 


Ve bu esnâda Tırhala Sancağı beği Çaşnigir başıhkdan çıkan 
Mehmed Beğ Ösek kal'ası kurbmda nehr-i Drava'yı gemiler ile ge- 


çerken Zıruncuk mel'ün pusuya girüp nâgehâni gaflet ile Beği basup ` 


olanca hazinesin katarıyle"! alan u tâlân idüp bozup kendüzi yaralu 
iki hidmetkâr ile Şıkloş kal'asma düşüp halâs olduğı haber şâyi' oldı. 
Ve bu konaklarda (14a) ale'd-devâm şiddet ile bir vechile seyl ü bâ- 
rân oldu ki insân ve hayvân bi-tâb u tâkat kalup, nâ-tüvânlar olup 
erün eri yağmurdur meseli: zâhir ii bâhir oldı. Hiç bir cânibe harekete 
mecâl kalmayup denk ü hayrân «Meded Allâh el-amân» dinildi. Ve 
nehr-i Drava ve Sava taşup tuğyân eylediler. Tamâm-ı âlem deryâ- 
mânend oldı. Ösek kal'ası kurbmda cisr-i azim bağlanmak fermân 
olunup Rümili askeri ve Anatolı etrâf u eknâfda buldukları ağaç 
ve tahtayı cem‘ idüp getürüp ve yeniçeri dilâverleri dört bin sekiz 
yüz zirâ' tül ve on üç zirâ' arz ile köpri? yapup, asl câri olan ana 
suyuna yüz on sekiz pâre gemileri biri birine bend idüp on yedi günde 
cümle azmaklarıyle vech-i meşrüh üzre tamâm olduğm görmeğe 
sa'âdetlü Pâdişâh-ı din-penâh hazretleri niyyet ü azimet üzre iken 
hikmet-i İlâhi ol gice Ali Pörtük Beğ ki Pâdişâh-ı kişver-sitân haz- 
retlerinün yapdurdukları yeşil baştarda ile üç pâre dahi mükemmel 
kadırgalar ile ve müzeyyen bayraklar ve flandaralar ile enhâr-ı azi- 
mün Karadeniz'e karışduğı mahalden’, ki Demür-kapu dimekle meş- 
hürdur, fermân-ı hümâyün ile ma'hüd olduğı üzre envâ'-ı san'at ve 
mahâret tasnif* ile zikr olunan donanma gemilerini geçürüp ve 
Pâdişâh-ı âlem-penâh hazretlerinün İstanbul'da bindüği altun ve hal- 
kâri kayığı bile’ getürüp heman ol seher Tuna'da top ve tüfeng sit ü 
sadâsı âfâka velvele salup şenlik ve şâdmânlık topları küh ve sah- 
râları inledüp yankılandırdı. A'dâ-i dinün mehâbet ile cigeri büryân 
ve gözleri giryân oldı. Ali Pörtük Beğ'in nihâdmda olan merdlikler 
zuhür'u burüza gelüp, erenler içinde meydân alup, tekrâr merd-i mer- 
dân oldı. Ve sa'âdetlü Pâdişâh-ı enciim-sipâh hazretleri zer-endüd 
kayığa binüp Tuna deryâsmda bağlanan cisri her cânibden seyr ü te- 
mâşâ eyleyüp, üstâdlara in'âm-ı ferâvân ve bezl-i mâl-i bi-pâyân bu- 

yuruldı. Ve Yeniçeri Ağası çadırına (14b) çıkup ârâmiş u âsâyiş ey- 
ledi, Ve Ağa hazretlerine hil'at-ı fâhire ile vâfir altun in'âm ve Ali 
Pörtük Beğ dahi mazhar-ı eltâf ve in'âm-ı Pâdişâhi oldı. Ve «Beğ- 


lerbeğiler heman yollu yollarınca' karâr itmeyüp gice ile geçsünler . 


turmasunlar bize de kapumuz halkıyla geçmege yol olsun» buyurıldı. 
Ve «Ali Ağa göreyim seni yüzün ağ olsun hidmet yerindesin» bu- 
yurmışlar, bu aralıkda Vezir Ahmed Paşa hazretleri köpri yapdurmak 
hidmetine me'mür iken, hidmet tamâm oldukda iltifât-ı aliyye-i ge- 
henşâhi Yeniçeri Ağası! Ali Ağa'ya olmağla mecrühii'l-fu'âd olmışdı. 


Ve sene-i 974 muharremü'l-harâmun rü'yet-i hilâli Ösek köp- 
risi tamâm oldukda görüldi. — Allâhümme bârik lenâ ve li-cemi'ii— 
mi'minine ve'l-mü”minât. Ve bir gün bir gice beğlerbeğiler geçdik- 
den sonra nevbet kapu askerine değicek”, âftâb-ı âlem-tâb gurüb it- 
medin mübârek köpriye kadem basmak müyesser olmışdı. Ve giceler 
on bir saat idi, gün toğup bir saat murür itdikde ne meşakkat ile ge- 
çilip hamd-i ferâvân olundı. Ve Pâdişâh-ı gerdün-bestat hazretleri 
alay-ı İslâm- penâh ile seherden köpriye girüp ikindi ezânından sonra 
köpriden çıkdılar. Ve ol gice levendât ve evbâş u kallâş tâ'ifesi etrâf 
u eknâfda kurâ-i" memlekete âteş urup gâret elin uzadup bu vâsıta 
ile âteş-i gadab-ı Pâdişâhi işti'âl idüp Kapucılar Kethiidâsı Gülâbi 
Ağa ile yüz nefer yaraklu kapucı gönderüp «Âteş yanan yerlerde 


her kimi bulursanuz katl eylenüz» diyü emr idüp ve Sadrıa'zam câ- 


nibine dahi tehdid ile tezkire-i hümâyün gönderüp Çavuş-başıyla ya- 
nına yarar çavuşlar alup «Benüm memâliküm oda uranlarun vucüdın 
adem idüp, hâke bıragasın» buyurup, iki cânibden emr-i kazâ-cereyân 
ile bulunan âdemden az kimse halâs olup, mubâlağa âdem siyâset 
olundı. 


Ösek'de yapılan köpriden asâklr-i mansüre ile Pâ- 
dişâh-ı cihân-penâh hazretleri geçüp vukü' bulan 
ahvâl (15a) ve Budun Beğlerbeğisi Arslan Paşa 
serencâmı, tâ kal'a-i Sigetvar'ı ihâta idüp feth mü- 
yesser olunca zuhür iden hâlâtdur. I 


Fi! gurre-i muharrem sene 974. 


Ve bu mahalden beğlerbeğiler ve Yeniçeri ağası müzâhamesi 
Südde-i sa'âdet kullarına ve erkân-ı sa'âdete muzâyaka virmeyüp 


TARİH-İ SELÂNİKİ 25 


başka başka yürüyüp ileri gitmek buyurıldı. Ve Kal'a-i Mohac iske- 
lesine gelicek kal'a-küb topları Anatolı askeri miri su sığırı çiftleri 
ile sürüp, Sigetvar kal'ası üstüne yetişdürmek fermân olundı. Fi 
evâ'il-i muharrem, sene 974. 


Ve Rümili askeri Sigetvâr'ı mukaddem muhâsara eylemek fer- 
màn olundı. Ve meşhür be-nâm koçyan topi ki sene 950 târihinde 
Hüsrev Beğ ve Ferhâd Beğ, gâziyân ve mücâhidân-ı Rümili küffâr-ı 
hâksâr elinden tabur muhârebesinde darb u harb ile almışlar imiş. 
Nâdire-i ruzgâr olan ol topu dahi Oj (Oo kal'asından alup sürümek 
fermân olundı. Ve kal'a-i Şikloş etrâfı ki dereler ve tepeler ve sâzlık 
göller ve azmaklu bataklardur. Güzide mürtefi' depede? otak-ı hij- 
mâyün kuruldı, etrâf u eknâfı otlu ve sulu yerlere konuldı. Ve bu 
menzilde Budun Beğlerbeğisi Arslan Paşa hazretleri fuzülen', bilâ- 
emr serhadd-i mansüre askeri ile toplar çeküp kılâ“ı düşmenden 
Polata ( «Yy ) nâm kal'a-i metini bir hafta döğüp alamayup ve 
kıral-ı la'in cânibindn dört bin nefer yarar melâ'in atlu ve yaya tü- 
feng-endâz arabalar ile üstine seçilüp nâ-gâh şebi-hün ile basmak 
mukarrer olduğın, kendünün yarar câsüsları haber yetişdürmekle* 
fi'-hâl kalkup kal'ayı bırağup topları suya salup birkaç eski çadır 
ile kostançalar dikilü kalup ol gice “âr-ı firâr ihtiyâr eyleyüp kaç- 
dukda gelen dinç küffâr bulmayıcak ehl-i İslâm kılâ'ından Tata ve 
Pespirim nâm kal'alar düşüp muhâsara eyleyüp, Nemçe kâfiri kös- 
tebek gibi yerleri delüp kal'alara giriz-gâhlav bulup giceyle nâge- 
hâni kal'a içine girüp ehl-i İslâmı (15b) şaşırdup, şehid idüp iyâl u 
etfâlin esir eyledüği haberler gelüp sem'-i hümâyün-ı Pâdişâhiye ye- 
tişdükde Sadrıa'zam Paşa hazretleri cânibine hitâb-ı bâ-itâb buyu- 
rılup «Budun Beğlerbeğisi ile itdüğüniiz! hünerler nice tedbir ü tedâ- 
rükdür» buyurmışlar, cevâb virüp dimişler ki «Sa'âdetlü Pâdişâhum 
nice def'a Arslan Paşa'ya ahkâmr-ı şerife ile mekâtib ve yarar âdem- 
ler gönderdiim. Sa'âdetlü Pâdişâh-ı âlem-penâh hazretleri serhadd-i 
memâlike geldi, senden bu zamâna dek bir haber ü eser belürmedi 
didiğümce, mukâbelede hiç bir haber gelmedi. Mâ-tekaddemden ya- 
rarlık ile nâmdâr ocak eri uğur-ı hümâyünda niçe* hidmet ü yoldaş- 
lıkda bulunmış kişidür, umulan bu değildi, fermân Pâdişâhum haz- 
retlerinündiür» dimişler Fermân-ı kadr-tuvânları böyle olmış ki «On 
beş nefer yarar kapucı ve Burunsız Çavuş-başı on beş çavuş! ile varup 
başın kesüp getürsünler, emr sa'âdetlü Pâdişâhındur» diyüp ikindi 

divânında çavuş-başına tenbih ü ta'yin bupurılup gidilmek mahal- 
lindes Arslan Paşa'nun kapu kethüdâsı gelüp su'âl olunur ki «Hiç 
Paşa'dan kimse gelmedi mi’? ne haber var?» Dirler ki «Beli mektüb- 
lar geldi, Paşa leşkerden ayrılup çıkalı bu gün üç gündür ılgar ile ko- 
glar’? ile yarınki konakda gelür.» «Arz idecek ahvâlüm vardur» di- 
düği kağıdı kapu kethüdâsı Veziri a'zam hazretlerine göstericek ayni 
ile kağıdı sa'âdetlü Pâdişâh'a gönderirler kağıdun mefhümı mallüm 
oldukda kıral taburında iken serhad leşkerini beğlerbeğisi koyup or- 
du-yı hümâyüna arz-ı hâl itmeğe gelürmiş, senün çadırına geldükde 
heman cellâd"! hâzır idüp başın kesdüresin» buyurmışlar, tekrâr Ve- 
ziria'zam hazretleri arz ider ki «Fermân-ı şerifinüz ile yarın oturak 
olsun, divân olmak buyurun, beğlerbeğidür divânda emr-i şerifiniiz 
yerin bulsun» didükde meğer mukaddemâ Arslan Paşa Veziria'zam 
hakkında nâ-şâyeste kelimât ile çok kadh u zem vechile ırk-ı (163) 
saltanatı tahrik idüp ığdâb eylemiş imiş. Sa'âdetlü Pâdişâh-ı ger- 
dün-vakâr hazretleri mektuplarıni gönderüp «Okuyup ihrâk eyleye- 
sin» buyurmışlar. Ve «Benüm saltanatum hil 
ana leke kondurmak isteyenin vucüd-ı nâ-pâki sahife-i âlemden gi- 
düp, cezâsı virilmek gerekdür, emrüm yerine getüresin» buyurmişlâr, 
irtesi Şikloş'dan öte Göl-kenarı konağında oturak nidâ olunup karâr 
u ârâm olundı. Öyle namazı vaktinde Arslan Paşa on bes nefer cebelü 
ve toğulgalu cüssedâr yarar âdemler ile Veziria'zam hazretleri ça- 
dırı önine! çıka-geldi. Paşa hazretleri içerüde iken divân-hâne çadı- 
rında iskemli konup oturdı. Çadırlardan çavuşlar gelüp «Bu kişi 
divâne midür, leşkerden ayrılup gelmeğe sebeb neyiki?» diyüp, her 
kişi seyre çıkup âli cem'iyyet oldı. ; 

Bu esnâda Sadrıa'zam hazretleri dahi çıkup Arslan Paşa'yı gö- 
rüp «Ne haber, niye geldün, leşkeri kime ısmarladun, sözün nedir? 
sa'âdetlü Pâdişâh-ı âlem-penâh hazretleri sana beğlerbeğilik inâyet 
buyurdı, hayf senün nâmına bire, sen tilkü de değülmişsin. Sana Pâ- 
dişâh hazretleri siyâset buyurdı. Tedbirsizlik ile ehl-i İslâm kal'ala- 
rına kâfir üşürdün bire mel'ün» diyüp «Çavuş-başı! Kaldur şu din- 
sizi» didüği gibi, çavuş-başı kuşağından yapışup, çeküp «Emr Pâ- 
dişâhun» diyüp kaldırdı. Ve Aslan Paşa «Pâdişâhuma arzlarum var- 
dur» didi, yeninden iki arz çıkarup Paşa hazretleri aldı. Cellâd Kā- 
sım bulunmayup şâkirdi Tur Ali bulundı. Sâyebân altına çökermiş 
iken Paşa hazretleri haykırup dahi «Öte şu murdârı» diyüp mey- 


atı senün eğinündedür, ` 

dâna gelürken Ayas Ağa nâm kimesne < i dünyâ bi- 
batdı, görmedüğin nesne kalmadı. cen mi Q oa 
ea didi. Fakir-i hakir hâzır idüm. Döndi cellâda <Uata 
Pora Eea aşkına tezce halâs eyle, sırça barmağın li 
iç . El- ak eyü çaldı, rahmetw'llâhi aleyhi. (16b) Ol gice is- 
ne bir tenkâr kurup bekletdiler. Atını ve rahtını ve hidmetkâr 
larını koçısında olanca harçlık guruşını ve altun kılındırını ve ka: 


REESE 


i Belgrada babası türbesine gönderildi. Merhûm babası nef- 
ia : e on a eyleyüp, «Sen bizüm gāzîlerimüz tarikasindan nasib 
ea a a a uğrarsın» didüğin hikâyet itdilen. Ve 
b ' idin ü guzât içinde nice kerâmâ üşâ 
duğın beyân eylediler, raahimehârmü Uhu ei © s 


A ey e ikinci konakda kal'a-i Peçuy sahràsina varılacak gün- 
a Belli izâm hazretleri alayların göstermek emr olunup cebe- 
ii ir geyim ve geçimlerin tevzi eyleyüp ızhâr-ı kuvvet u 
— KN ü şevket-i İslâmı zuhüra getürüp arz eylediler. 
_ e med Paşa hazretlerinin mukaddem alayı tezyin ü 
e Bein kirâmlarından Kurd Beğ ve Hasan Beğ ve 

ifeci-başı Ferha ga ve müteferrikalar üstin - 
elhân hâfızlar bülend-âvâz ile alay bayrağı altında gi j e 


-yup, Pâdişâh-ı heft-iklim araba ile geçüp seyr iderek sel âlayup ve 


cânib-i yesârda, dâınâd-ı Şehzâde Sultân Mehmed, Ferhad Paşa ha - 


. retleri alay gösterüp ve yine cânib-i yeminde dâmâd-ı hazret-i (Mih- 


mi S Paşa h azetleri külli haşmet ü şevket üzre 
ahsin itmedük kimse kalmadı. V 
hazretleri dahi kâ'ide-i mü l ii, 
J -i mütekaddimin üslúbi üzre pesendi 
I i š ndid 
u ox Ve ol konakda sahrâ-ı Peçuy'da Yeniçeri a li ve 
ümâyünı kuşadup kapu koyup kondılar. ta 


Ve «ikinci konak kal'a-i Sigetvardur» diyü tenbih olındı, Ağrık* 


'girü kalup alaylar ilerü gitmek fermân olındı. «Ve haşere 1 -Süley- 


måne cunüâdehâ» ayetinin mâ-sadakı" olup Elâ inme hizbe'llâhi 


. hümül-gälibů i 
ümi'l-gâlibün» okunup on yedi kıt'a (17a) badaloska: topları sii- 


rü vü e Ey SESA 
J s: s€, e seksen’ kıt'a şâhi darbzen top arabaları yürüyüp 
e ays S ne: er ceng-cù âteş-efşân yeniçeri dilâverleri, kāʻide-i 

altanat üzre, üslüp u âyinlerince iki fersah yere alayları 

uğur-ı hümâyünda döşenüp içlerine bir ferd karışmayup yürüdiler. 
Ardlarınca mükemmel ü müretteb çavuş ağalar ve çaşnigir ağalar 
ve müteferrikalar çâr* tüğ-ı hümâyüna gelince her biri hey'et-i hey- 
bet üzre esbâb u âlât-ı rezm ile müilebbes pür zib ü zinet-i mâlâ- 
kelâm ile ve şâbiteler ( /c.(5 ) gilâflarından uryân ve zer ü ziver ile 
müzeyyen geyimlii yedekler ve ba'dehü vüzerâ-i izâm hazretleri ri- 
kâb-ı hümâyün ağaları dört yiiz nefer solaklar tertibleri ile yürüdi- 
ler. Ol gün sa'âdetlü Pâdişâh-ı gerdün-azamet -e“azemlláhu, ensârehü 
ve hulidet hilâfetuhü- hazretleri bir pil-peyker şir-savlet bâd-ciinbiş 
demür kırfı| ata süvâr olup, hezârân kerr ü ferr ü şevketle zafer-ye- 
min ü nusret-yesâr evvel Vezir Ferhad Paşa hazretlerin yanaşdırup 
«Anatolı Beğlerbeğisi leşkerini Zal Mahmud Paşa ile yanuna alup ve 
kal'ayı bir cânibden meterisler ile toplar kurup döğesin» diyü fermân 
eylediler. Ve anlardan sonra Kızıl Ahmedliü Vezir Mustafa Paşa haz- 
retlerini yanaşdırup «Karındaşun Rümili Beğlerbeğisi Şemsi Ahmed 
Paşa leşkeriyle yanunca bile kal'anun bir cânibine* meterisler kurup, 
toplar ile döğesin» buyurmuşlar. Ve Yeniçeri Ağası Ali Ağa'ya dahi 
başka münâsib yerden kol ta'yin eyleyüp, «Meterislerde ihtimâm ey- 
leyüp, koçyan topın Yeniçeriye virsünler» diyü sipâriş buyurmışlar. 
Asker-i İslâm ile sahrâlar ve depeler mâl-â-mâl olup, bir vechile kes- 
ret üš vefret var idi, ki tahrir ü takrir mümkin değildi. 


Hikmetu'llâh ile bir: yüksek depeniin üstüne çıkıldukda kal'a' 
bir azim sahrâda, bir puştenün üzerinde vâki‘ olmış nümâyün oldı. 
Etrâfı sazlık göl ve bataklık ammâ yapusı ve burc u bârüsı kâ'ide 
üzre (17b) istihkâm ile idüği gâyet de zâhir ü bâhir, husüsâ iç- 
kal'ası bir vechile müstahkem ki görenler «By bâr-i Hudâ buna in- 
sàn nice zafer bula» diyü akl deng ü hayrân kalur*, Ve melâ'in-i* 
hâsirin ba'zı kullelerin kırmızı çukalar ile püşide idüp zeyn eyle- 
mişdi. Ve ba'zı kullelerinün” sivri depelerin kalay teneke, tahta ile 
kaplayup şöhret kasd eyleyip sim-endâm itmişdi. Varoşunı su ile” 
hendek ihâta eylemiş, köpri komışlar idi. Ve taşra burc u bârü ile 
dâr u medârı'? muhkem olan toprak kal'aya ki üstünde arabalar 
yürür vüs'atde nihâyetde ve istihkâm üzre yarağı kemâlde ve cengci 
tüfeng-endâz Macar ve Hırvat ve Nemçe alayı gâyetde ferâvân idi. 
Ve envâ-; ni'am-ı bi-pâyân cem: idüp, bir yıla dek taşra ihtiyâcdan 
müstağni olmışlar idi. Ele giren dillerden haber alınup «Zıruncuk 
bu kal'ayı eyle yapmadı kis Türk bunı ala-bile't» dirlerdi. «Meğer 

hiç yağmur yağmaya meterisler ve toplar deryâ-yı gilde bize kalur» 
dirler idi. Ve «İç-kal'asında olan yarak ve barut hadden efzündur, 
şerh u beyân olunmaz» diyü haber virirlerdi. Ve tarfetü'l-ayn me- 
1â“in hâli turmayup, ale'd-devâm şikloz ve tüfeng ve darbuzen ve 
kolonborna ve badaloşka atmakda” kat'a bir an zemân virmeyüp”, 
yanına âdem uğratmayup urup helâk itmede idi. Ve asâkir-i man- 
süre Pâdişâh-ı sa'âdet-destgâh hazretleriyle atdan inüp, otak-ı hü- 
mâyüna girüp ârâm eyledükleri mahalde, kal'adan melâ“in-i bi-din 
bir büyük top ordu-yı hümâyün üstüne atup, safâ geldinüz makā- 
mında ki buçuk sâ'at yanğusı âfâkı tutdı. Andan dahi mehib ü acib 
bir top dahi ki top arabaları ve Cebehâne-i Âmire konduğı menzile 
atdı. «Sizinle ceng idecegimüz yaraklar budur, yüzün görmezsinüz, 
âvâzın işidiin. Bize Hırvat içinde Zıruncuk" dirler, böyle bir Şehen- 
şâh-ı mu'azzam karşusına turmağı bihüde sanman. Üngürus vilâye- 
tinün (18a) imparadorluk mührin almak şartıyle kapandum» dimek 
imiş murâdı. Ve ol gün ahşâm olıcak asâkir-i mansüreye tenbih ü 
te'kid olundı ki Bu gice kal'a-küb topları ve cümle darbuzenleri hâ- 
zılayup ve Yeniçeri alayına ve cebecilere ve topculara ve beğlerbe- 
gilerde ve ümerâda ve sâ'ir ekâbir hıdmetinde olan tüfengci' segbân 
ve avcılar, ne denlü var ise, yatsu namazından sonra yarakların 
saklayup a'dâ-i din üstüne kaç yaylım yetişdüre-bilürler ise atalar 
ve ne denlü nizeler var ise mumlar yakup leşker-i İslâm çadırları? 
donanup zeyn ola» diyü fermân olundı. «Ve her kişi devesi ve katırı 
ve sâ'ir tavarı yanında hâzır-bâş olup ürkülük! olmakdan muhkem 
hazer üzre olalar» diyip sipârişler olundı. Her cânibde ezânlar oku- 
nup edà-i salât ve münâcât u niyâzdan sonra bir uğurdan âteş olun- 
duği gibi kıyâmet-mehib velvele-i top ve tüfeng Küh-ı Kâf'da olan 
afârit ü divleri havf u haşyetden belinledüp bi-tâkat eyledi. Âvâze-i 
«Allâh Allâh» ile arası kesilmeyüp, birkaç kerre atılup, küffâr-ı hâk- 
sâr İblis-i la'in telkini ile gurür ut istikbârı niye uğradacağın 
re'ye'l-ayn görüp ve ilme'l-yakin hâsıl eyledi. Ve bi'l-cümle bu hezâr- 
dide felek gerçi çok debdebe ve velvele görmüşdür, ammâ” böyle bir 
haber işitdüği ma'lüm değildür. Ve nısf-ı leylde kal'a-i Sigetvar'ın 
içindeki düşmen-i dine dahi nevbet değüp gayret-i câhiliyye ile ma'an 
top u tüfenglerin boşandırup tabl u nakkâre ve mezâmir-i iblis ve 
erganünların çalup feryâd u figânlarıyle Yejuj Maryasın feleklerde 
meleklere yetişdirdi, ya'ni hâşâ «Tanrı İsâ ve Meryem anası» diyü 
mededkârlıklar dilediler. Sabâha dek bi-dâr olup çağrışdılar. Ve ev- 

vel Rümili askeri ormanlık cânibine konmağla büyük meteris se- 
pedleri urup cümleden mukaddem varoş tarafından yuvalamağa 
(Tsy ) başladılar. Ve Anatolı askeri dahi sepedlerin hâzırlayup; 
toprak doldurup topların ve donuz damların çatdılar. (18b) İç-kal 
‘anun donanmış kulleler ve çanlıkların nişânlayup yakdılar, Ve ikinci 
gice küffâr-ı hâksâr varoşuna kendü eliyle âteş urup, köpriden için- 
de olanlar kaçup kal'aya girdiler. Rümili ve Yeniçeri ta'ifesi «feth- 
dür» diyü varoşun içine seğirdüp âteşin' söyündürüp gölgelü a'lâ 
meterisler idünüp, murâd üzre badaloşkalarını kurup döğmeğe baş- 
ladılar. i 
Mâh-ı muharremün yiğirminci gününden ibtidâ olundı. Muhkem 
ceng ü âşüb idiip on birinci gün Anatolı-kolı tarafından: göl üstine 
köpri tedârük eyleyüp, kal'a dibine yapışılup yürüyüş ile nerdübân- 
lar ve lağımlar tedbirin eylediler. Sadrıa'zam Mehmed Paşa hazret- 
leri dahi bu koldan tevâbi'iyle yürüyüşe bile gelüp külli ikdâm u 
ihtimâm olundı. Feth mukadder değil imiş. Mukadderü”l-âcâl-i Ziil- 
celâl mübâlağa guzâta şerbet-i şehâdet müyesser eyledi. Ve Çaşni- 
gir Sa'id Ağa, Paşa-yı a'zam önünde şehid olup, hamâ'il-i altun kılıcı 
fi'i-hâl elden ele düşüp çalındı, nâbüd oldı. Ve kal'adan a'dâ-i din-i 
hâsirin ehl-i İslâm üstüne bir vechile yarak u kumbara atmışdur ki 
hiç bir kal'ada ve cengde vâki‘ olmamışdur. Ve kâtib Feridun Beğ, 
Paşa-yı a'zam hazretlerini durduğı yerden tehevvür ile çeküp üstü- 
ne yıkmışdı. Ol durduğı mahalle fevri kal'adan bir darb-zen gelüp! 
niçe âdem şehid eyledi. Ve ol gün feth ii zafer yüz göstermeyicek? 
köpri dahi izdihâm-ı leşkerden eğilmek ile bi'z-zarüri meterislere 
murâca'at olundı. 


Ve sa'âdetlü Pâdişâh-ı din-penâh hazretlerinden Sadrta'zam haz- 


retlerine tezkire-i hümâyün geliip, «Zinhâr meterislere ve yürüyüşe 


varmana rızâm yokdur. Anda olan serdârların ve asâkir-i İslâmun 
lâzım u miihimm olan esbâb-ı darb u harbın tedârük idüp, hüsn-i 
re'y ü tedbirde yek-dil ii yek-cihet olasız, benüm yüreğüm bu kal'a 
yakmışdur, dilerim Hak'dan âteşlere yana» dimişler ve «Kâtibün 
Feridun'a dergâh-ı9 mu'allâm müteferrikalığın virdüm» buyurmış- 
lar. (19a) «Müteferrikalık rütbesi merâtib-i devletde gâyetde mü- 
kerrem ii muteber olup, ze'âmetlülerde onuncı vâki! oldı. Ve ulüfe- 
Filerde sultân-zâde ve vezir-zâde ve harem-i hümâyündan çıkan cüm- 


le çaşnigir ağalar gibi kırk neferden ziyâde olmaya» diyü ta'yin 

buyurulmışdı. Ve Hüsrev Kethudâ sâhib-sa'âdet âdemleriyle! mete- 
risden çıkmayup, bu? kolda rüz-ı fethe değin ma'an cihâd eylediler 
Ve bir cânibden Rümili Beğlerbeğisi ve* karındaşı Mustafa Pasa 
hazretleri kolundan, kal'a hendeği kenârına, silâhdârlar bölüğü ve 
ulüfeciyân-ı yemin, ormanlardan odun kesip, birer yük getürüp yığ- 
mak fermân olundı. Gayret-i din-i mübin ile leşker-i İslâm dağlar 
gibi odun yığdılar. Ve Rümili bahâdırlarıyle Şeyh Nureddin-zâde 
Efendi fezâ'il-i cihâd beyân eyleyüp, yürüyüşe bile girip odun iüs- 
tünden kal'aya zafer bulunmak müyesser olmayup, melâ'in toplar 
atup, ehl-i İslâmdan mübâlağa âdem şehid eyledi. Odun serpindisi 
askeri perişân eyledi. Ve Yeniçeri Ağası kolundan âteş-i heycâ se- 
menderleri, Yeniçeri dilâverleri çuvallardan toprak ve fışkı toldu- 
rup, kal'aya havâle bir kulle kaldırup, üstüne be-nevbet. yüzer nefer 
yoldaş çıkup tüfeng-endâzlıklar ile dişmen-i dinün bağrını deldiler 

Ve niçe teşne-diller dahi bu mahalde şerbet-i şehâdet nüş iderlerdi. 
Ve bu esnâda hikmet-i Rabbü'l-âlemin ile bârân-ı azim olup metes 
risler toldı. Harekete mecâl kalmadı. Asker-i İslâm'un tâkatı tâk 
olup ıztırâb nihâyetin buldi. Duâlar ve nâlişler dergâh-ı Ahadiy- 
yetde kabül olduğı mahaller geldi. Ve Yeniçeri Ağası kolunda koç- 
yan topuna dahi fırsat ile melâ'in top yetişdürüp bir cânibin ibtâl 
eyledi. Ve beşlü ağalığından çıkan benâm Nasuh Ağa kolunda olan 
toplardan fayda olmayup ferâgat olundı. Ve Köstendil Sancağı Beği 
kapucı-başılıkdan çıkan Küçük Ahmed Ağa, bir açık yerden iki top 
kurup bir gün bir gice döğmek ile «el-amân el-amân» âvâzı geldi 

Ve irtesi kâfirleri (19b) bedenler arasında kazığa urmuşlar görüldü. 


Ve bi'l-ciüimle mâh-ı saferün yiğirminci güni, ki penc-senbih idi 
dahve-i kübrâda kânün-ı kadim izre cânibeynden tabl-ı âsâyiş Gali 
nup, her kişi meterisde* yemeğin yeyüp, dinlenüp, âbdestin alup 
cenge hazırlanmakda iken bir Yeniçeri bölükbaşısı meterisde âbdest 
alup yoldaşlarına dir ki «Ben bu gice bir güzel düş gördüm şehid 
olurum, ammâ bu kal'a da alınur. Evde kızçoğazum Fâtıma'yı bizim 
oda-başı Mehmed Başa'ya” viresiniiz» diyü vasiyyet ider ve iki kıt'a 
gönderli kumbara hâzırlamış imiş, bir köhne sınık nerdübân ile 
«Karşuda görinen mazgal deliğinden tütün çıkar, çok yoldaş aldi, 
yüreğüm yakmisdur> diyüp «Allâh onaraden” görelüm nice olur» 
diyüp nerdübân ile kumbaraları sürüp kal'a dibine vardı. Mazgal 
delüği altına nerdiibânı dayadı, çıkup kumbaraya fitil takup, delüğe 

sokduğı gibi çorbacıyı urdılar, düşdi şehid oldı, el-hüükmü. Iwllâh. 
Meğer kiseler ile barut ve varullar turduğı burc imiş. Yetişmiş kum- 
baradur’, işledüği hinde kazâ'ullâh ile fi'l-hâl kıyâmet-misâl bir azim 
tarrâka kopdı. Burcu bârünun toprağı ve ağaçları ayyüka peyves- 
te oldı, Allahu ekber min külli şey'in. İçerüden ve taşradan, yakm 
bulunanlar «hay meded» diyü başm kurtarmak sevdâsmda bi-hisâb 
âdem helâk oldı. Ve kal'aya gedik açıldı. Yat u yarağıyle «Allâh 
Allâh» diyüp ehl-i tevhid koyulup lahza-i vâhidede bulunan küffâr 
makhür olup bir iki yüz nefer-i hâksâr can atup, iç-kal aya Zırun- 
cuk yanma varup, yüz kıt'adan mütecâviz bi-misl ii mânend bada- 


loşka ve kolonborna ve şâhi darbuzenler ve şiklozlar ve barutlar alı- ' 


nup, zabt olundı. Ve inâd gurürmdan melâ'in yine dönmeyüp, ceng 
ü cidâlden geçmedi. Alınan yarakları üzerlerine toğrudup yine cenge 
başladı. Ve bir niçe kimse şehid oldı. Ve hikmet-i Rabbirl-âlemin ile 
ol gice serhadd-i mansüre-i (20a) Budun leşkeri' ve Karaman Beğ- 
lerbeğisi karavolundan âdemler ile başlar ve yarar diller gelüp, kı- 
ral-ı lan taburmda kal'a-i Sigetvar'da kapanan Ziruncuk'un yedi 
evlâdmdan ibn-i mel'ünun birisi, şekl-i arslan alâmeti olan bayrak, 
ki Hırvat içinde kendülere mahsüsdur, yarar yunaklar ile babasm- 
dan haber almak içün çıkarlar. Karavolda basılup, bozulup kırılur- 
lar. İki diri tutulup, biri borizen ( 015433 ) ve biri? bayrakdâr alunup 
geldiler ve ol hinde söyledildi. 


Mukaddemâ3 Tercemân İbrahim Beğ ve Lala Kara Mustafa 
Paşa hazretlerinün Kapu-kethudâsı Mustafa Kethudâ ve Kâtibü's-sır 
Feridun Beğ tedbir ü tedârükleriyle Nemçe ve Macar ve Hırvat ve 
Lâtin* dillerince mâ-beynlerinde olan husümetleri üzre, ki yarar 
mürtedler ve ulüfelü câsüslar bu cânibe bahislerin ve husümet u 
şıkâkların bildürmişlerdi, her bir kavm ve kabilenin. hilâfma dille: 
rince kağıdlar yazılup, taburda loncalarında câsüslar eliyle bırağı- 


lup, aralarma muhkem adâvet ü nifâk u şıkâka sebeb olup, «Kıral: 


Zıruncuk üstine leşker ile yardım göndermeğe müte'ahhid olmışdı: 


Böyle bir benâm bahâdır ocak-eri ortada yok oluyor» diyü Macar 


ve Hırvat beğleri ittifâk ile Nemçe:- beğlerine lan idüp, tefrika dü- 
süp, ayrılmak mukarrer olduğm söylediler. Kağıdlarm te siri mu- 
hakkak olıcak Zıruncuk laini diri ele getürmek sevdâsıyle bir ted- 
bir ü tedârük dahi eylediler. Gelen alâmetlü alay bayrağm kal'a kar- 
şısma diküp ve borızen üstâd içerüde olan şâgirdlerine kadimden 

öğretdüği üzre çalup ol dahi içerüden feryâd u figân ile çalup çağır- 
dı. Ve bu mahalde Zıruncuk-oğlmun ağzından Hırvat dilince evsâf-ı 
garibe ile kağıd yazup, iç-kal'aya ok ile atdılar ki «Sa'âdetlü ve dev- 
letlü babam senün bu kal'ada Hiristiyan dini uğurma kapanup, haz- 
ret-i İsâ ve Meryem aşkma nâmüs-ı din ü devletimüz gözetdüğin 
içün ihtiyârum elimden gidüp mübârek ahvâlin bilmek-içün karârım 
kalmayup (20b) yarar yoldaşlarum ile haberün almak içün dil alur- 
ken muhkem yaralu düşüp, sağ yerüm yok giriftâr oldum, yoluna 
kurbân olam dirdim. Yaradan Perverdegârum hâlimi şimdi bu mer- 
tebeye yetişdürdi, ölmedin hâl ü ahvâlini, Hiristiyan içinde bahâ- 
dırlığı ve dilâverliğini” gözümle gördüm, ancak olur. Bu asl ulu Pâ- 
dişâha ve leşkerine kargu durup ceng itmek heman senin sabırlu 
şânıma ve derd ü mihnete katlanur zatına lâyıkdur. Hırvat ve Macar 
ulularıyle Nemçe kıralmun hakkmda ahdine9 turmayup yardım gön- 
dermediği içün uğurunda çok sözleri vardur. Ammâ bu saltanat ve- 
ziri, Hırvat içinde nâm-dâr Sokolovik'-oğlı, kutlu yüzlü ve tatlu söz- 
lü ulu Pâdişâh'un makbüli, sözi geçer tedbirlü Mehmed Paşa haz- 
retleri, ömri ve devleti ziyâde olsun, bizi hoş görüp, smık gönlümüzi 
ele aldı, çok lütf u kerem gösterdi, babana kağıd yaz, nasihat eyle, 
didi. Bu gurür u mâddan ne olur, işte maslahatdur tamâm oldı, bun- 
dan artuk nâm olmaz, gelsün çıksun, sa'âdetlü Pâdişâh-ı âlem-penâh 
hazretlerinden ana âli mertebeler alı-vireyüm ve belki inşâe'llâh ana 
Üngürus tahtınun kırallığıin ve imparadorluğm alı-virem> diyüp, 
vech-i meşrüh üzre kağıdı ok ile kilisa kapusma atdılar. Varup ka- 
gıd okunduğı gibi tasdik idüp, heman yine kağıdun zahrma dille- 
rince yazar ki «Gözlerüm nürı yüreğim yağı oğlum, ne mutlı sana 
düşmen yarasm tadup erenler zalımm görüp, esir olmışsm, cibille- 
tinde olan zuhüra gelmiş, benüm oğlum idüğin âlemlere bildürmiş- 
sin, yazdıklarm bildim ve anladım. Bizüm aslımuz ve neslimiz ba- 

hâdırlık üstinde olmışlardur, bize. kimse zabunum dimek düşmez’, 

âr u gayretdür. Bizüm devletimüze öyle sağlık yaraşmaz. Paşa haz- 
retleri benden nice kal'a ister ki benim her pâremi dahi kulağum 
kadar eylemediler”*» dimiş. Kağıd yine taşra atılup, mefhüm ma'lüm 
olduğı gibi mel'ünun gurür u inâdına göre cezâsı virilmek tedârük 
olunup (21a) âmme-i asâkir-i mansüreye tenbih ü nidâ! olundı ki 
kal'anun cümle cevânibine çalı ve çırpı, tahta ve mertek her ne bu- 
lunursa etrâfına yığup âteş uralar. Cum'a gün seherden mübâşeret 
olunup, beyne's-salâteyn vaktinde ateş yanmağa başladı. Ol gice si- 


i 
H 
i 
i! 


34 MEHMET İPŞİRLİ 


râyet idüp alevler ayyüka çıkdı. Cum'a-irtesi ki mâh-ı saferün yl- 
girmi ikinci güni seherden Zıruncuk iç-kal'anun köpri üstine olan 
kapusın açup, üç yüz nefer mikdârı tüfenglü ve meclü ve harbeliü 


melâ'in ile har har? diyüp horyads kâfiri önüne katup, asker-i İslâm ` 


üstüne tüfeng serpüp çıkdı yürüdi. Başında sur-mâ'i kadife takyesi 
ve sinesinde sarılu altun zenciri ve elinde altun yaldızlu kılıcı ile ge- 
Türken karşuda Yeniçeri alayından sinegâhina beş dirhem bir fınduk 
tokunup, arkası üstüne gülle-i* mu'allak atduği gibi, tarfetü'l-ayında 
olanca leşkeri tu'me-i şemşir olup ve Yeniçeri dilâverleri mel'ün-ı 
mezbürı fi'l-fevr kapup, başları üzre götürüp", dahi cân-ı habisini° 
beden-i nâ-pâkinden çıkmadın Ağa önüne getürüp, koçyan topı kun- 
dağı üstüne yüzi-koyun koyup teber-i mu'teber ile ensesinden bir 
Yeniçeri çalup, kadife takyesiyle ve altun zenciri ile Muhzır Ağa 
kelle-i bi-devletini' bir boğçaya koyup, yoldaşlar Serdarlar nazarın- 
dan kaldırup, otak-ı hümâyüna iletdiler. Anda çok eğlenmeyiüp Sad- 
rıa'zam hazretleri çadırına Kapucılar Kethudâsı Gülâbi Ağa ile başı 
gönderüp, «kıral taburına gönderesin ve hazinesinden su'âl eyleye- 
sin» fermân olunmış ve bu esnâda diri getürüp ve başı getürenlerin 
birkaçı ittifâk ile? kethudâsın ve hazinedârın ve kadehkârın ya'ni 
sâkisin? diri tutup getürdiler. Baş der «Saçların mu'anber ii mümes- 
sek eyleyüp, tıraş olup, sakalın kırdırup”, Pâdişâh nazarına varsa 
gerekdiir» dimiş imiş. Mukarrebleri gördükleri gibi nâlişler eyledi- 
ler. Ve Sâhib-sa'âdet hazretleri nakdiyyesinden (21b) ve mâ-melek 
ve tecemmülinden Dragoman İbrahim Beğ ile su'âl eylediler, bir 
alay berk sözlü mu'ânid mel'ünlar idi, Unf ii kibr ile cevâb virüp, 
«Üç binden mütecâviz benâm yarar yunac" ile kapanup yüz bin Ün- 
gürus altunı ve yüz bin guruş ve on bin büyük ve küçük kupa ka- 
nata var idi. Hep üleşdürdi, bir sandukda cümle beş bin altunluk ve 
guruşluk esbâb kalmamışdur”?. Ve barut hazinesi bi-nihâyetdür. Ana 
dahi şimdi âteş yetişür, etrâfında ve belki bu leşkerde bir kimse 
kalmaz, helâk olur. Eğer âteş konmasa siz bu kal'ayı alamazdunuz, 
dahi çok ceng olurdı. Ve yağmur yağmadı, Nemçe leşkeri lekelik”* 
eyledi. Hele size de kalmaz, şimdi göresiz» diyüp üçü de birbirin 
te'kid eylediler. Ve Paşa-yı a'zam hazretleri «Hay meded çavuş-başı, 
bu mel'ün ne söyler işidirmisin, yaramaz dir, bu iş benim başuma 
Solnuk'dan gelmişdür, yetiş serdârlara» diyüp çavuşlar ile Çavuş- 
başı binüp giderken, dahi yarı yola varınadın, serdâr ve tevâbi'i ha- 
ber alup, mütenebbih olmağla alarga olmışlar imiş. Âgâh olup” 

memnü' olmayan halkdan teraşcı" tâ'ifesiyle heman nâgehâni bir 
kıyâmet sadâ çıkup, ke-ennehü râh-ı kehkeşândan felek-i ahdar çat- 
Jadi sanduk. Halk-ı âlem barut darbından serâsime oldı. Ve iç-kal'ada 
makarr u mekândan eser kalmayup, havâya munkalib olup, zerrâta 
karışdı. Ve karibinde bulunup mütenebbih olmayanları barut havâ- 
ya atup, niçe bin âdemden kal'a etrâfında olan Sazlu-göl'e düşen- 
lerden on beş nefer âdem eğerci hayât ile halâs oldı, ammâ bi-men- 
fa'at olup, bilürüz mu'ammer de olmadılar. 


Ve bu gün «Gazâ kutlu olsun» diyü serdârlar cümleten Veziri- 
a'zam hazretleri çadırına geldiler, âli divân oldı. Defterdâr-ı emvâl 
Murad Çelebi ve sâbıkâ Mir-tevki'i Müteferrika-başı Celâl-zâde ve 
Reisulküttâb Mehmed Çelebi cümle Divân-ı Hümâyün kâtibleri ile 
geldiler, 


Memâlik-i mahrüse hükkâmına ve etrâf u eknâf-ı ekâlimde* 
(22a) hükümet iden selâtin-i zevi'l-iktidâra fetih-nâmeler yazıldı. 
Hâkim-i Haremeymni'ş-şerifeyn —şerrefehüümallâhu ta'âlâ şerefen ve 
tekrimen— ve Kırım hâkimi leşker-i Tatar hanı Sa'âdet Giray Han'a 
ve vâli-i Vilâyet-i Şark, şâh-ı kerem Tahmasb Şâh-ı Acem'e), vilâ- 
yet-i miilk-i saltanat muhâfazasında dernekde olan Şehzâde-i cevân- 
baht ve sezâvâr-ı tâcutaht Sultân Selim Han —tâle bakâhu ve nåle 
minâhü— hazretlerine Yemen ve Mısr ve Şâm ve Haleb ve Diyar- 
bekir ve Bağdad ve Basra ve Şehrizol? ve Lahsâ'ya ve deryâ-yı Se- 
fid'de olan hükkâm-ı Nasârâ doj ve! dukalarına ve Cezâyir Beğ- 
lerbeğisine ahbâr içün ahkâmr-ı şerife yazılup, yarar ve benâm ça- 
vuşlar ulağla* gönderildi. Ve feth-i kal'ada hidmetde ve yoldaşlıkda 
bulunanlara terakkiler ve mertebeler5 inâyet ü ihsânlar olunup, mu- 
râdları9 virildi. Ve heman zemân geçirmeyüp muttasıl kal'a yerin 
pâk itdürüp istihkâm üzre âhar üslüb ile iç-kal'a ve dış-kal'a ve 
amik hendekler ve burclar ve top delikleri konulmak üzre ve tülü 
arzda ikişer zirâ' ziyâde olmak içün verdünarlar ve balvanlar kes- 
dürüp müstevfâ kala binâsı esbâbı ihzârına himmet-i liye ile ik- 
dâm u ihtimâmlarda bezl-i makdür olunup, ve câmi“-i şerif ve min- 
ber ii mahfil tedâriik eyleyiip yapdırmağa şurü' eylediler. 

«İnşâe'llâhu ta'âlâ tamâm olduğı günde” sa'âdetlü Pâdişâh-ı 
din-penâh hazretleri otuz bir gün leşker-i İslâm ile cihâd idüp şük- 
râne-i feth ü zafer cum'a namazm kılup, in'âm u ihsân ve! sadakât-ı 
külli eylemek aksâ-i murâdıdur» diyii şâyi' olup, söylenmekde idi. 

Velâkin mizâc-ı şerif ve unsur-ı lâtifelerinde inhirâf u fütür olduğı 
ve dürlü ahbâr-ı mühişe dahi münteşir olup söylenürdi. 

Ve bu esnâda Hazinedâr-başı Sinan Ağa niçe eyyâm sâhib-ferâş 
idi. Dâr-ı mihnetden sarây-ı sürüra irtihâl eyledi. Ve Mir-tevki'i så- 
bıkâ Baş-defterdâr? olan Mehmed Beğ dahi zahirden kasaba-i Pe- 
çuy'da âhıret seferin ihtiyâr eyledi. Vilâyet-i Basra Beğlerbeğisi 
Derviş Ali Paşa dahi intikâl eyledüği (22b) haberi ulak gelüp inhâ 
eyledi. Bu manâsıb-ı âliye virilmek içün dahi divân olmak icâb ey- 
ledi. Ammâ ale'd-devâm Paşa-yı a'zam hazretleri cidd ü cehd üzre 
kal'ada çalışup cem‘ itdürdüği" âlât u esbâb-ı binâyı müheyyâ it- 
dürmekde ihtimâmda idi. : 

Mâh-ı rebi'ulevvelün on ikinci gicesi otak-ı hümâyünda hâfız- 
lar istenüp ve Hâfız Mahmud Çelebi mevlüdu'n-Nebi okuyup, bezl-i 
ni'met olunup ihsânlar oldı. Ve irtesi gice dahi Sadrıa'zam hazret- 
leri çadırında mevlüd okunup, du'âlar ve senâlar olundı. Ve «Cum'a 
gün kal'ada namaz kılmur, cem'iyyet-i azim olur, Şeyh Nureddin- 
zâde Efendi va'z u nasihat ve du'â ider» diyü nidâlar olundı. Ve- 
lâkin, «Pâdişâh-ı âlem-penâh hazretleri çıkamaz mübârek ayakları 
incindi» diyü söylendi. Ve seherden halk câmi'-i şerife çekilüp vü- 
zerâ-i izâm erkân-ı sa'âdet geldiler. Kesret ü izdihâm fevka'l-had idi. 
Hâfızlar okuyup, mu'arrif du'â eyleyip, hutbe okunup, bârgâh-ı 
izzete hamd-i ferâvân ve şükr-i bi-pâyân ile sipâslar olundı. Ve 
ba'de's-salât münâcât ve arz-ı hâcât olunup, musâfahadan sonra, 
«Namaz hod Pâdişâh-ı âlem-penâh hazretleriyle kılınup, ve nice 
maslahat görülüp bahşiş virilse gerek idi» diyüp'! söze ve keleciye 
başlıyorken heman münâdiler nidâya başlayup, «Beğler ve ağalar 
yarın divândur, hâzır olasız» diyü tenbih olunmağla her kişiye sü- 
kün gelüp tedârüikine meşgül oldı. 


Ve bu gice sâhib-sa'âdet hazretleri Kâtibü's-sır Feridun Beğ'i 
vüzerâ-i izâm hazretlerinün her birinün çadırına tenhâ gönderip 
«Sözlerin ve fikr ü endişelerin, tedbir ü tedârliklerinden haber vir- 
sünler, İnşâe'llâhu ta'âlâ yarın divân-hâne çadırında ana göre söy- 
leşelüm» diyü ısmarlamışlar bu hâkden kemine ashâb-ı sa'âdetün 
çadırların göstermek içün mehtâbda musâhabet iderek bile giderdik. 
Evvel, Hümâ Sultân hazretleri sâhibi”? Ferhad Paşa hazretleri ça- 
dırına varup, «Sâhib-sa'âdet hazretleri Kâtib" Feridun Beğ'i buluş- 
mağa gönderdi didügümüzde «Buyursunlar» diyü haber çıkup, 

(23a) içerü gitdiler. Vardukları gibi «Hây meded eyi geldin, Paşa 
hazretleri niçün divân eylemek tedârük eyledi, bu ahvâl nice olur» 
dimişler ve ağlayup, halt-ı kelâm eylemişler. Ben de didimki «Divân 
eylemek yaramaz mıdır, mütekkadimin ahvâli nice olmışdur, bilmez 
misüz, tevârih okumadınız mı? İhsân u inâyet eylen, havsala üzeri- 
ne olup, din-i mübinün ırz-ı şerifin sakınur ve saklar ervâh-ı tayyibe-i 
ricálirl-làh hâzırdur. Hudâ-ı Rabbü'l-âlemin hâfız u nâsır ola. Mak- 
süd hulüs-ı niyyet ile hüsn-i tevecciih ü tevekküldür» didim. «Siz 
evdensiz ( —..:, z~) sizün ne derd ü gamınuz var.» dimişler. Andan 
çıkup Mihrümâh Sultân hazretleri damadı! Vezir Ahmed Paşa haz- 
retleri çadırına varıldı. Gaflet üzre olmayup hâzır u bidâr olup fikr 
ü endişede imişler. «Feridun Beğ geldi, buluşmak ister» didüklerin- 
de «Gelsün» buyurmışlar. Mahall-i selâmda, «Kardaş, yüreğiniz taş- 
dan demirden midür, ne divân idecek hâlimüz var, itdüğünüz ne iş- 
dür, ne günümüze dururuz. Niçün Hazine-i Âmire'yi Defterdâr ile ge- 
milere koyup göndermezsiz. Olacak höd oldı. Hele ben olancasm gön- 
derüp hâzır oldum» dimişler. Ben de didüm ki: «Sultânum bu sizün 
böyle tedârük eyledüğünüz halka çok güft ü güya sebeb olmışdur. 
Hiç vüzerâ-ı izâm, selef pâdişâhlarınun bunun gibi hâl vâki' olduk- 
da ne amel eylemişlerdür ırak değil? Pâdişâhımuz cülüsında nice 
olmışdı, vüzerâ hazretleri neylediler, şimdi âmme-i halka Pâdişâhu- 
muz el-hamdü li'llâh eyüce oldı, hayatdadur! disenitz kimse sizi tek- 
zib eylemez, sahihdür diyü tasdik iderler. İnâyet ü ihsân eylen, telev- 
vün ü tereddiidi kon, kaviyyü’l-kalb olun. Düşmenr-i din içindeyüz,* 
maslahat itmânıma sa'y buyurup, kal'ayı tamâm ideliüm, yapılsun. 
İşte Pâdişâhumuz hazretleri gelüp yetişmelidür» didim. «Anun bun- 
da gelmesi eyü değildir, getiremezsin, anun mudebbirleri kimseyi 
beğenmezler, katlan göresin. Hele hayr ola, yarınki günü de görelüm» 
didi. Bu da ma'lüm olıcak Kızıl Ahmedlü Vezir-i aziz (23b) Mustafa 
Paşa hazretlerine varıldı. Haber oldukda karşı gelüp «Safâ geldün, 
kadem getürdün Allâh ta'âlâ cümle düşvâr işlerimüz lütfundan âsân 
eyleyü-vire. Hele kıral taburın bozup” kalkmış, yahşi tedbir ii tedâ- 
rükler olmış diyü işitdüm.» Beni kocup bağrına basdı. Hayr du'âlar 
eyledi. «Ve sâhib-sa'âdete Allâhu ta'âlâ kuvvetler vire. Tutduğı ko- 
lay gele. Cümle din ü devlet mesâlihi üstine düşdi. Heb ana bakaruz. 
Bu seferin neticesi be-her-hâl böyle olacak idi». Væ Râhu gâlibün alâ 
emrihi âyetin okudılar. «Ve inşâe'llâhu ta'âlâ yarın divân-hânede he- 
man Yeniçeriye kal'ayı itmâm itdürmeğe himmet ü tedârük eyleye- 

dılar. Ben de didim ki «Sultânumi karındaşınuz ri 
Beğlerbeğisi hazretlerine hükm-i şerif © al rma x s. 
imi i kal'a-i Bobofea: 
üreden her kimi istersen alup Tai Bo u 
in almakda mücidd ü sâ'i olasın» dinilmişdi. «Kış geldi "a 
asker ahvâle vâkıf olmışdur, biz kimün emriyle giderüz» ; r 
cek «Zemânı midur> didüm. Buyurdılar ki: «Ol şehir oğlanı tabi atlü- 
dür, heman beni serdâr eylen, hükm gönderün bana koşun, eğer - 
söylerse başın kesüp sâhib-sa'âdetün çadırına göndereyim» e 
«Bi-hakk kavi sözlü gâdıku'l-kavl serverdür» diyü pesend eyledilerdi. 


sin» buyur 


Ve irtesi âli divân olup, cümle a'yân-ı devlet ü saltanat m 

` Büyük divân-hâne ve on iki direklü sâyebân kuruldu. EE mi 

geri tâ'ifesi ve Bölük-halkı kollu kolunda sâf-ber-sâf alay P = 
yup, kemâl-i kesret ve izdihâm-ı külli ile turıldı. Kânün-ı kadim 


yemek çekildi. Yeniçeri Ağası Ali Ağa içerü girüp eğlenmedi çıkdı. -. 


Ve didi ki «Yoldaşlar sa'âdetlü Pâdişâh-ı &lem-penâh ei a 
yurdılar ki: «Berhordâr olup, yüzleri ağ olsun, gara kutlu K 
bârek ola yoldaşhğr tamâm eyleyüp kal'ayı tekmil yeli r 
kalmışdur, cümle terakkīleri ve bahşiş u mertebeleri E ma 
bülümdür, hayr du'âm alsunlar» 'diyüp sözi (24a) âhir it 1 : F a 
“«At hâzır eyle» didükde tâ'ife «Ya bahşiş u mertebe nice 
«Cümlesine ben kefilim! baş üstüne, heman ya NE | 2 
yerine gelsün, kal'aya yetiselüm> diyüp, ata binüp e j x”. s. 
meyüp kaftanun ve sarığın E MN Li ği i. sasa 
serdüp ve Anatoh Beğlerbeğisi Za d Paşa h leri 
li ei yetişdürmeğe müte'ahhid olup ve Rümili e 
dahi borısın çaldırup, «Bobofca kal'asına BE di m 
itdürüp heman ol gün göçüp gitdiler. Fi 14 şehr-i rebi'ülevvel, 
974. I 
Ve a'yân-ı devlet, vüzerâ-i izâm ve Beğlerbeğiler ve eği 
efendiler ve Defterdâr cümlesi [makānunda takrir Ke si 
cı Celâl-zâde tekrâr nişâncı oldı. Ve Kilarcı-başı Yusuf e in | 
dâr-başı olup ve İstanbul'da Sarây Ağası Mahmud Ağa F m 
olup, gelüp yetişmek buyuruldı. Ve Kapu-ağası Ya'kub Ag 
muhkem: sâhib-ferâş hasta bulundı. > e 
Reis-i eubbâ İbn-i Kaysun «bi-hasebi't-ub ilâc-pezir değildur» 
diyü ye's haberin virdi: «Harem-i hümâyün hidmeti eee ie 
Ağa'ya munhasır kaldı. Ve içerü kalkup gitmek lâzım geldükde 

zerâ-i izâm divân-hâneden oba kapusından girüp, serir-i saltanat hâli 
olmağın! silahdâr Ca'fer Ağa Çukadar Mustafa Ağa ve iç-ağalar ge- 
lüp cevâb virüp, sa'idü'l-hayât ve şehidü'l-memât merhüm ve mağfü- 
run-leh safer ayının yiğirmi ikinci cum'airtesi gicesi sabâha dört 
sâ'at kaldukda bu mihnet-âbâd dünyâdan mürg-i rüh-ı pür-fütübları 
tayerân eyleyüp, dârü'l-cinânda âşiyân idindi» didi. 

«Şehid-i râha Hak Sultân Süleyman» ( OLU Ola sel) dis =) 


sene 974 târihdür. Müddet-i saltanat-ı merhüm Sultan Süleyman 
Han, sene 48, Ömr-i şerif, sene 74. 


Tabib İbn-i Kaysun! «İmâm Derviş Efendi ve Rikâbdâr Mustafa. 
Ağa ve Musa Ağa ve Hasan Ağa cümlemüz on iki nefer kimse mübâ- 
rek cesedin” gasl idüp, tekfin eyleyüp, namazın kılup ve yapup gön- 
derdüğünüz tabut ile taht altında emânet konuldı. Yiğirmi iki gün- 
dür tesbih ü tehlil ve tilâvet-i Kur'an-ı azim ile hatemât itmeğe meş- 
gülüz» didüklerinde her biri giryân ü büryân olup du'âlar ve senâlar 
ile (24b) ahdleşüp, taşra çıkup, umür-ı saltanat ve kazâyâ-yı dinü 
devlet mesâlihine başlayup gelene cevâb virmekde dakika fevt it- 
mediler, Ve bu esnâda Kapu Ağası Ya'kub Ağa dahi derd ü hasret-i 
Pâdişâhi'ye kuvâ-yı nefsâniyye tahammül itmeyüp terk-i dünyâ ey- 


ledi. 


Ve dördünci gün Bobofca! kal'ası zabt olunduğı haberi geldi. Rü- 
mili askeri varduğı gibi melâ'in kendü elleriyle âteş urup, kal'ayı 
bırağup firâr iderler. Artlarından leşker-i İslâm yetişebildüklerin 
tig-i âteş-bâr ile dârü'l-bevâra gönderirler. Ve kal'anun harâb olan 
yerlerin ta'mire meşgul oldukların arz eylediler. Ve Hazinedâr-başı 
Yusuf Ağa, Kapu Ağası olınakda Sadrıa'zam hazretleri tereddüd ey- 
leyüp, «İstanbul'dan gelecek Mahmud Ağa senden mü'eddeb ve sa- 
lâh-ı nefs ile muttasıfdur, Kapu ağalığı anundür, liyâkat u istihkâkı 
ziyâdedür, senden eski emekdârdur» dimekle Yusuf Ağa çok nâ-sezâ 


kelimâta ağaz eyleyip, keşf-i sır itmekle sâhib-sa'âdet gâyet muzta- ` 


ribü'l-hál oldı. Ve İstanbul'dan dahi ba“ mekâtib gelmekle asker 
ordu-yı hümâyünda havâdis-i acibe nakl itmeğe başlayup, muttasıl 
dağ ber-bâlâ-yı dağ olmada ve merhüm ve mağfürun-leh teslim-i rüh 
eyledüği hinde giceyle Kapucılar Kethudâsı Gülâbi Ağa, Silâdâr-ı 
Hâssa Ca'fer Ağa'dan hatt-ı hümâyün nâmına getürdüği kağıdun 
mefhümı ne mertebe cân-süz idüği ukalâya ma'lüm. Heman rüy-ı ni- 
yâzı hâk-i mezellete sürüp «Yâ Mâliki/l-melâlik neccinâ mine'-me- 

hâlik, Ente'l-bâki ve küllü şey'in hâlikün» diyüp dergâh-ı emdi 
te enin ü hanin ile tazarru' u nâlişler eyleyüp, «Yâ ei e amal : 
min indike mededi ve aleyke mu temedi» nğlesini bârgâ 7 gi ii . 
tisdürüp lesker-i islâm oa ei e ei 
ii inâyet diyüp, sâhib-serir hazr 1 | c li 

amy na ei mektüblar gelüp, keyfiyyet-i ri a 
mâyünı yazmışlar ve bundan akdem feth-i kal ada yazılan ecri 
kâmı (25a) ve mekâtibi arasında Haleb müjdesine gien HA 
dan çıkan Hasan Çavuş'a «Yolun üstündedir. Sıçanlu š ahrâsı aş 
Şehzâde Sultân Selim Han hazretleri dernekdedür, mekttbumuz is 
ile feth haberin i'lâm eyleyesin ve sa'âdetlü Pâdişâh-ı á yama 
hazretleri kal'ayı tamâm muhkem yapmayınca gös "anp 
ve âfiyet ve selâmet haberin viresin» dimişlerdi. Mezbür a ii 
vuş hikmet-i Rabbü'l-âlemin ile sekiz günde İstanbul'a li 
dört günde İstanbul'dan Şehzâde hazretleri derneğine kuş e za a 
nında varup «Haleb müjdesiyle giderim. Sadrıa zam hazre PRE 
mektüb-ı şerifleridür» diyüp Kapu Ağasına teslim eyleyüp ipli 
kal'a ve sıhhat u selâmet haberin virüp çekilüp gitmek sa e a x 
olup ve gelen’ mektûb Şahzâde-i cevân-baht ve Bezi ye ei u - 
hazretlerinün mübârek destine vusül buldukda, Sadrıa'zam hazre = 
rinün irsâl eyledükleri mektüb, müş'ir-i saltanat yazılmışdur, = 
zar oluna. Mektübi açup görürler ki Sadrıa'zam hattıyle me 
ma'lüm ve iz'ân-ı pâk buyurup «Var gelen çavuşun ismi nedür su'â 
eyle?» dirler. «İsmi Hasan'dur» dir. Kânün üzre yol ARES 
«İmdi hidmetden kalma» diyüp gönderirler gider. Ve ği Ho 5 
Atàullah Efendi hazretleri ve Lala Hüseyin Pasa istenüp uE - 
gar ile Kütahya'ya gitmemüz lâzım geldi, yarar atlarunuz ile hâzır 


olun» diyü tenbih buyururlar. Ve Mir-âhür Hüsrev Ağa'ya «Ilgara 


yarar atlarun hâzır eyle, gayrı zemâna kıyâs eyleme?» e ase 
Mâh-ı rebi'ulevvelün yedinci güni ılgar ile kalkup ikinci pi s 
cum'a gün vakt-i salât karib oldukda Kütahya ya gelinüp m 
Amire kurbında Hisâr-beği Camii hatibi zühd ü salâh ile mevsü 
Feyzullah Fakih dimekle ma'rüf hitâbet hidmetine ala vi 
tünde Şehzâde hazretlerini gelür görüp selâma dururlar. e i. A 
gelüp selâm virdüklerinde buyururlar ki «Merhûm u mağ Ein | 

babamuz hidâvendğâr (25b) rahmet-i Rahimr-i Rahmân a gita ükle- 
ri haberi geldi. Hutbe-i şerifede bizüm nâmımıza du à eyleyüp ce- 
mâ'at-ı Müslimine bildüresiz> dimişler. Anlar* dahi rikâb-ı hümâytür- 

na yüz sürüp duâlar eylemişler. Ve heman ol günün gicesinde karar 
itmeyüp kalkup İstanbul yolların tutup giderler. Sabah namazın edâ 
eyledükleri mahalde rikâb-ı izzetlerine hidmet iden emekdâr ve hid- 
metkâr ağalar” müctemi' olup arzıhâl itmek isteyenleri Mir-âhür 


Hüsrev Ağa mâni olup, «Sabr eylen yedek değiştirmek zamânına» 
diyip avk ider. 


Ba'de'z-zemân tecdid-i vuzü idüp, at değişdürdüklerinde ağalar 
bi'l-ittifâk tezkire yazup «Yolumuz ile mertebelerimüz ta'yin buyu- 
Tulmak bâbında izzetli ve sa'âdetlü Pâdişâhumdan inâyet recâ olu- 
nur» diyüp defter sunmışlar. Okuyup buyurmışlar ki «Varup tahta 
culüs eyledük mi ve erkân-ı devletle mülâkât eyleyüp ahvâlimüz nice 


- olduğın bildük mi ve Âl-i Osmân şimdiye dek kimsenün emeğin ve 


hakk-ı9 hidmetin zâyi' eylemiş midür'? İçünüzde bir edeb bilür, söz 
anlar âdem yok mıdur?» diyüp Mir-âhür Husrev Ağa'ya itâb u hitâb 
eylemişler. «Ben kulun nasihat idüp Mahalli değüldür, zemânı var- 
dur» didüm. «İnâd idüp sözüm dinlemediler Pâdişâhum» diyecek 
tezkireyi yırtup elime virdi. Gördüm ki? Sipâhi-oğlanları Ağası Fer- 
had Ağa'nun ve Ulüfeci-başı Ömer Ağa'nun esâmileri yırtılmış. Si- 
zün başınuza hayr gelmez. Pâdişâh-ı âlem-penâh hazretlerin incit- 
dünüz dimişdüm, fi'l-hakika öyle olmışdı.» 


Ve mâh-ı rebi'ulevvelün on dördünci dü-şenbih gün ale's-seher 
mahmiye-i Kostantmiyye mukâbelesinde Üsküdâr yakasında Kadi- 
köyü'nde konup, muhâfaza hidmetine me'mür olan sâbıkâ Anatolı 
Beğlerbeğisi İskender Paşa hazretlerine kendü malümları olan? Ali 
Çavuşı gönderüp «Ne acebdür ki bu zemâna dek biz bu mahalle gel- 
dük, dahi kendülerden bir haber ü eser zâhir olmadı. Sebeb ü bâ“is 
nedür ?» buyurmışlar. Ali Çavuş gelüp inhâ eyledükde, İskender 
Paşa, «Niçün böyle iderler? Bizüm bu kıssadan haber u âgâhımuz 
yokdur, (26a) böyle itmekden kim hayr eyledi ki kendüler dahi 
fâ'ide göre?» dimişler. Ali Çavuş tekrâr varup hâk pâylerine haber 
virdükde buyurmışlar ki: «Eyledur), yukarudan kendüye gelen mek- 
tübı onatca okuyup iz'ân eylesün, bu maküle haber tasrih olunmaz, 
kinâyet olunur. Hamâkati kosun, gözin açsun ve Bostancı-başı Dâ- 
vud Ağa'ya gelen kağıdun mefhümmi tatbik eylesün, ve mücibiyle 
amel eylesünler» buyurmışlar. Hakikaten mübârek hâtır-ı âtırları- 
na lâyih olan ciimle kerâmet ve velâyet-i saltanat idüği mukarrer ü 
muhakkak olup, Bostancı-başıya? gelen mektübda «İnşâe'llâhu ta'âlâ 

Sarây-ı Âmire ağasıyle mütenebbih' olup, öte. cânibe.göz ve kulak 
tutasın, Sarây-ı Amire'yi pâk ü pâkize idüp ve ol gün bostancıları 
imece tarikıyle taşra bağçelere çıkarup, tahliye eyleyüp ve basiret ü 
intibâh üzre olup, hidmetinde kusür itmeyüp sâhibi geldükde teslim 
eyleyesiz» dinilmiş imiş. Ve ba'zı bağçe üstâdlarına iş işletmek içün 
oğlanları imeceye salup ve kağıd geleli altı gün mürür eylemiş, oku- 
nup mefhüm maʻlûm oldukda seherden, kayıkcılar ile hâssa kayık 
donanup örtü ile Sultân hazretleri Üsküdar bağçesine geçmek mu- 
râd idinmişler. Adet bahşisi yüz altun mukarrer ve kânün-ı kadim `- 
üzre Ağa'ya hil'at-ı serâser dahi geldi. Makraması bast* olunup, bu 


bahâne ile Bostancı-başı Üsküdar bağcesi kenârından! âheste âheste 


çekdirmekde ve berüde konakda sâhib-serir hazretleri Mir-âhür Hus- 
rev Ağa'ya tenbih ü t6'kid buyurmışlar ki «Sen benüm kula atumı 
murassa'ât rahtum' ile gereği gibi donadup cevheri yapuk örtüp bir 
yahşi pereme ile karşu köşke geçürüp bekleyesin, seni anda hâzır 
bulayım» diyii fermân eylemişler. Ve yanlarinca olan Lala Hüseyin 
Paşa'ya ve Mevlânâ Hoca Ataullah Efendi ve Musâhib Celâl Beğ ve 
sâ'ir ağaları ve tuğları ve alay bayrağı ve yedekleri ve solakları ile 
seherden kuşluk vaktinde şehr-i rebi'ulevvelün on dördünci dü-şen- 
bih gün Üsküdar iskelesine gelüp, sa'âdet ü ikbâl ile nuzül ü iclâl 


a 


buyurup, Bostancı-başı Davud Ağa (26b) mübârek dâmenine yüz 
sürüyü! koltuğuna girüp kayığa bindirüp çekdirince miyân-ı bahrde 
olan kal'a-i Getayun olanca topların atup, ve Tophâne-i Âmire'den 
dahi toplar atulup, sehr içine gulgule-i culüs-ı hümâyün haberi dü- 
şüp münâdiler yer yer «Devr-i Sultân Selim Handur» velvelesin ey- 
lemekde fermân-ı Pâdişâh-ı âlem-penâh üzre murassa“ esbâb ile mi- 
zeyyen at”, köşk iskelesine çıkduğı gibi bostân bekçileri gelüp, «Bu 
ne asl atdur, sen kimsin, kimün emriyle geldün, bu ne yerdür bilür 
misin» dimişler. «Beli bilürüm Sultân Süleyman oğlu Pâdişâhumuz 
Sultân Selim Han hazretlerinün taht-ı saltanatınun? bağçesidür, siz 
de. bekçiler ve hidmetkârlarsız. Ben de mir-âhurum. Anun emr ü 
fermânıyle geldüm.» «Ya babası nice oldı?» didiler. «Nice olduğın, 
işte ağan” ile kayıkda kendüzi geliyor, sora-bilürsen sor, haber ala- 
sın» diyüp bostancılar, kayığı görmeyince sâkit olmamışlar ve ka- 


yık ile gelüp yanaşdukları gibi Bostancı-başı koltuğuna girüp çıkar“. 


duklarında ata binmeğe gelicek Mir-âhür elinden dühte gâşiyeye ya” 


pışup çeküp «Seniin burada hidmet yolun değildür, hidmet benümr-: . 


dür» diyü muhkem zor eylemiş; Pâdişâh hazretleri «Ko incitme Ağa! 


şek sany 


lamışlar. 

9 . A 
A. ME r a ei buyurmışlar. «Pâdişâhum bu kişi 
ez, haremde hâsıl olmamışdur» dimi önü 
Y A g. «Gönül kal- 
m Do ale hâtıruni içün sen yol göster» emi 
À âdişâhumundur» diyüp, önlerine dü i U 
) şer, at ile var 
EUR AM. Sarây Ağası hâzır bulunup, atdan beni 
KAL ir-4âhür Husrev Ağa'ya sipâriş buyurup, mübârek eliyle 
e e, avuç avuç altunlar çıkarup, «Bu denlü kifâyet itmez, dahi 
m edârük eyle, bana yetişdür. Benüm atımı” bağçeden iskele 
= len ve şehir kapusından Bâb-ı Hümâyün'a gelince: ve 
-ı Âmire'ye girince filoriyi beşer onar h 
ie rl ire’) alka bezl eyle- 
A a seni hidmet eyleyesin> diyü te'kid buyurmışlar Fer 
- eri yerine gelüp, âmme-i halk in'â ihsâ İten 
idiler. Fikr-i sâ'ib ve re'y-i sà | ra e 
y-i sâkıb oldı diyü Mir-âhür bu hâksâ 
a e + u hâk ; 
(27a) hikâyet eylemisler idi. Ve iç-âhüra, hàs tavileye terim taz 
v tai ` le Mai SAA PET pi | 
e eE cihân-bâniye cülüs eylediklerinde cümleden 
elâtin-i mu'azzama vü mükerremeden! Mihrimah 8 
ee ee gelüp mülâkât eyleyüp, âteş-i hasret ü il se 
| ryân u süzân olmislar ve Hazine-i Amire'yi : 
yup, Sultân hazretlerinden elli bi u ML e ai 
ali tle ir altun karz almışlar ve aʻlemii’l- 
e ay E Şeyhülislâm po 
: levlânâ ussu'üd Efendi hazretleri uhâf: 
x ! d etleri ve muhàfaz 
e bi İskender Paşa hâzretleri ve Mevlânâ İstanbul Kadır 
aaa a ps pi Lİ ve Defterdârân-ı" emvâl Küçük Hasan Çe. 
ve Balık-zâde Ali Çelebi ve ulemâ-i mütekâ“idi âdi i 
Al -i mütekâ'idin ve Pâdişâh mii- 
em İN Semâniyye ve sâ'irler Divân-ı adele 
> c 8-1 g 1 . .. $ .. a ` £ A . A 
Ke a altanat içün gelüp pâye-i serir-i âlem- 


ei kei vik Osmaniyân üzre türbeler ziyâretine ukun 
w a iE i Eyyüb Ensâri —radıya'llâmı ta'ál@ anh— den ib- 
5 T selâtîn-i Âl-i Osmân ecdâd-ı izâmları — Fahimehimenah 

lâ— türbelerine varup, her türbede otuzar° bin akça tasadduk 


u buyurmışlar. 


>- Ve üç gün tamam ih gi alt 
olcak penc-senbih gün çıkup a'yân-ı saltanat 


ve erkàn-1 V ir-i t V 


sef a 
ei idüp, kasabat u kurâya uğrayup, menâzil u merâhil 
3} rek mahrüsa-i Edirne’de bir gün mukīm olup ve Filibe ve Sof- 


A OKRENE 

ya'dan geçüp serhadd-i Belgrad-ı Üngürus, ki İstanbul'dan Bel- 
grad'a' bâzargân menzili otuz gündür, on beş günde yetişiip ve bu 
yollarda erbâb-ı hıkd u hased cibilletlerinde olan buğz u şakâları" 
muktezâsınca erkân-ı devlet hakkında dürlü isnâdât ile memlü rikâb-ı 
hümâyünlarına ruk'alar mu'allâ kılmışlar, Pâdişâh-ı gerdün-vakâr 
hazretleri birisine i'tibâr u iltifât itmeyüp, virilen ruk'aları ihrâk 
idüp, «Hasmın berâber olmayıcak* mesmü'um olmaz» buyurmuşlar. 
(27b) Paşa-yı a'zam cânibine ve Belgrad'a dâhil olup, Bayram Beğ 


evlerinde kondukları inhâ olunup ve hattâ nehr-i Drava kenarında. . 


sahrây-ı Sirem pâyânında” kal'a-i Vulkovar'a kudüm-1" izzet-rusüm- 
ların bildürmişler ve fi'l-fevr Vezir-i Âsaf-re'y ü saltanat-ârâ? hüsn-i 
tedbir ii tedârük ile cevâb yazup, arz eylemişler ki «El-hamdüli'llâh 
ta'âlâ mürde cismümüze cân geldi, ammâ Pâdişâhum sa'âdet ü ikbâl 
ile asâkir-i mansüreye gelüp mülâkat olunursa kul tâ'ifesi ecdâd-ı 
ızâmunuz kânünı üzre in'âmların isterler. Bunda kifâyet idecek mik- 
dârı hazine getürülmemişdür. Ve a'dâ-i din içine gelüp yine dönüp 
gitmek münâsib görülmeye. Sefer âhır olmışdur, mevsim kalmayup, 
kışlamak dahi müte'azzirdür Merhüm u mağfürun-lehün ibtidâ-i cü- 
lâs-ı hümâyünunda feth olunmış mübârek şehr-i Belgrad sevâd-ı 
a'zam olmışdur, izzet ü sa'âdetle yine anda âsâyiş buyurulsa ve ey- 
yâm-ı Sa'âdet-i hümâyünda kal'a dahi” istihkâm üzre itmâma yetiş- 


tirildi. Evâ'il-i şehr-i rebi'ülâhirede inşâe'llâh ulüfe* virilüp, heman 


üç günden göçdür diyii tenbih olunup, işbu birkaç günde pâye-i se- 
rir-i âlem-masire yüz sürilür» diyü arz olunmağla Vulkovar'dan kal- 
kılup yine Belgrad'a Bayram Beğ evlerinde karâr buyurulmak mak- 
bülli hümâyün vaki' olduğı ve inhâ eyledikleri askerde şâyi' oldı. 
Ve berüde asâkir-i mansüre içinde dahi söylenmedük ahbâr kalma- 
yup ve merhüm Pâdişâh rahmet-i Râhim ü Rahmân'a gitdüğin bil- 
mediik kimse kalmadı. «El-hükmü W1l4hraliyyl-kebir» diyüp leş- 
ker-i İslâm birbirine pend ü nasihat idüp, keşf-i sırrı lâyık görme- 
yüp, tekmil-i kal'a olup, ulüfe almağa mütevakkıflardı. 


Hikâyet 


Bir gün hâkden kemter fakir ü hakir ordu-yı hümâyünda gi- 
derken" mufâleke-i rüzgârdan bir yâdgâr, ki fenn-i remlde hayli ig- 
tihâr üzre idi, varup kal'a döğilürken kur'asın elime alup Zıruncuk 
lainün tâli'in tutup «Âyâ bu kal'a alınur mı ve beği eğer hayy ve 

eğer meyyit ehl-i İslâm (28a) eline düşüp zafer bulunur mı ola?» 
diyü niyyet idüp salduğum! gibi herif nokta döküp? yüzüme bakdı. 
«Hay hay acebden' aceb remldiir. Meselâ Ke-ennehü bu kal'a yerin- 
den kalkup tozı göklere çıkup, zerrâta karışdı. Ve içinde olan hâkimi 
dahi askerün eline geliip penbe gibi didildi> dimişdi. Hakikaten rem- 
mâlün temsil ü ta'birini re'ye'-ayn müşâhede eylemişdük. 


Hiköyet-i diğer 


Ve bu esnâda ba'zı ahbâb ile yolumuz‘ yine düşdi remmâlün ça- 
dırına varup kur'asın elimüze alduk, fakir niyyet idüp, «Pâdişâh-ı 
memâlik-güşâ hazretlerinün mizâc-ı şerif ve unsur-ı latifinde inhirat 
u fütür var dirler, sıhhat u âfiyet müyesser olup, bize’ selâmetle ha- 
reketle nasib olur mı?» didüm Herif noktayı tamâm eyleyüp yüzüme 
bakdı. «Azim hâletden idersiz, hasta âfiyet bulmak ber-taraf olmış 
gibi, meseli bunun ke-ennehü* çadırun direği ufanmış yarım direk 
üstünde durur. Bir yeni direk getürüp kurulmağa bakarlar ki ciimle 
çadırlar kurula» idi. İttifakan Sadrıa'zam hazretleri huzürında 
«Ordu-yı hümâyünda remmâl halka şu maküle rumüzât idermiş» diyü 
mesmü'ları olıcak herifi cüst ü cüyâ cellâd gönderirler ki bulıcak hiç 
amân virmeye. Meğer bir gün mukaddem derdmend «Düşümde gör- 
düm çadırum başıma yıkmağa geldiler, kaçdum kurtuldum”. Vâkı'â 
kaçmak gerek yohsa vücüdumuz çâdırın yıkarlar» diyüp konşularıyle 
vedâ'laşup gitmiş bulundı. 


Hikâyet 


Ve mukaddemâ kala cengi ıztırâbında iken bir meczüb-sıfat 
derviş-veş kimseye sâhib-sa'âdet Paşa-yı a'zam hazretleri «Baka 
göre aziz, asker-i İslâm her cânibde nice cihâd iderler, siz de ihsân, 
eylen, teveccüh üzre olup çaluşun. Kanı bizümle va'denüz. Yoldaşla- 
runuz ile meşgül olun» diyüp muhimmâtlarıyçün bir avuç altun çı- 
karduğu gibi, meczüb didi ki: «Kal'anun küli göğe savruldı. Kıral-ı 
la'inün taburına âteş düşüp göçdi. Yeni kal'a bünyâd eyledük. Leş- 
ker-i İslâmun hâkimi gelince uyuma sakın» diyüp fi’l-hâl cezbe gale- 
be idüp çarh u semâ iderek meclisden kalkup gitmişdi. (28b) Bu mâ- 
beynde yiğirmi üç gün murür eyleyüp ve imâ vü işâret eyledükleri 
sarâhaten ayni vâki' olup zuhüre gelmeğin sâhib-sa'âdet hazretlerin 

ziyârete gelip «Nediir hâliniiz» diyüp siyâh şemle şarınmış geldi, ve 
cidâsın çadır önüne dikdi, âlât u esbâb-ı darb u harbi ve atını bağla- 
dı. Paşa-yı a'zam hazretleri didilerki: «Aziz, bize bir istihâre eyleyü- 
virsen, mühim işimüz var. Görsen ne zâhir olur» diyicek «Biz ale'd- 
devâm istihâreden bir ân hâli olmazuz» didi. «Ammâ mühim masla- 
hatınuz içün buyurursanuz ilm-i reml hakdur, reml idelüm> didi. 
Kur'a salup nokta hisâb eyleyicek eyitdi: «İstedüğünüz kişi kutlu, 
kevkebi gâlib, rif'atlü azimii'ş-şân saruşın kimse ancak. Amma anun 


talebi size katı ziyâde, hattâ ılgar ile gelüp ve yakın yere gelmişken 


yine sözünüz ile mekânına dönmüş durup yine size bakar. Muhkem 
âraü ile işâretünüze muntazırdur» didi, «böyle! gösterür. El-ilmü 
inda'lâhivedüdx. 

Ve sene 974 mâh-ı rebi'ülâhirün üçünci gün kal'ada ulüfe çı- 
kup, tevzi'e oturuldı. Ve beşinçi güni otak-ı hümâyün çıkar? «Göç- 
dür» nidâsı olundı. Ve Rümili ve Anatoh Beğlerbeğilerine ahkâm-ı 
şerife gidüp, «Rüz-ı Kâsım geçince feth olunan yerler muhâfazası- 
na ihtimâm olunup, leşkere izn ii icâzet virilmeye.» diyü muhkem 
te'kid buyuruldı. Ve altıncı gün kânün-ı kadim ve kâ'ide-i saltanat 
üzre tuğlar ve şâbiteler ile? erkân-i devlet ve a “yân-ı sa'âdet vize- 
râ-i izâm, peykler ve yedekler ve solaklar müzeyyen ü mükemmel 
araba önünce yürüyüp çavuşlar alkışlayup, tabl u nakkâre ve nefir- 
ler sit u sadâsı ayyüka velvele salup, râyât-ı feth-âyât-ı İslâm açı- 
lup göçüldi. Dârü's-saltanatii's-seniyye İstanbul'a teveccüh olundı. 
Ve zikr olunduğu üslüb üzre Yeniçeri Ağasi bir gür ilerii göçüp ko- 
nardı. Ve Mohaç sahrâsından geçilüp ve altıncı konakda mukadde- 
mâ yapılan nehr-i Sava üstündeki cisr-i azimi geçüp ve Sotin nám 
menzil ki bundan akdem umerâ-i nâm-dâr-ı zevi'l-iktidârdan Ferhad 
Beğ ve Husrev Beğ Koçyan (29a) nâm Hersek taburı muhârebesin- 
de mansür u muzaffer olup fütühât-ı celile itdükleri menzilde konul- 
dı. Ve işbu altı menzilde araba içinde Hâs-oda oğlanlarından Bos- 
naviyyü'l-asl mümtâzü'l-kadd aruk! yüzlü, toğan burunlu köseç sa- 
kallu hâstaca? mizâclu, boynı saršulu Hasan Ağa nâm kimsene asâ- 
kir-i mansürenin yemin ü yesârına selâm virürdi. 


Misr 


«Bir bakmada o Şâh'a benzersin» 


TARİH-İ SELÂNİKİ 47 


diyüp, re'âyâ-yı halk şübhe itmezdi. Ve bu gün ikindi divânında sâ- 
hib-sa'âdet. hazretleri bölük ağalarına «İcâzetdür, şimden-girü iç- 
ildür, nevbet Sipâhioğlanları Ağası Mehmed Ağa'nundur. Üç yüz ne- 
fer bekci! yoldaş kifâyet ider. Pâdişâh hazretleri şikâr tarikı üzre 
rikâb-ı hümâyün ağalarıyle tenhâ kalur» diyüp destür virildi. Ve 
bu gice Mir-alem Sağır Rıdvan Ağa sancaklar ile göçmek buyu- 
ruldı. Yatsu namâzın kılup tabl u nakkâreyi* çalup göçdi. 


Ve Pâdişâh hazretleriyle Belgrad'a dört menzil yakın ‘olundı. 


` Ammâ tamàm on menzildür ve bu gice Sâhib-sa'âdet hazretleri hâ- 


fızlara tenbih buyurdilar ki «İşte sancaklar gitdi, araba yanınca 
cümlenüz gâh süre-i Yâsin ve süre-i Feth ve süre-i Kehf“, Kur'ân-ı 
azimden her ne9 olursa okusanuz ve gâh zikru'llâh eylesenüz ve ilâhi 
sözler itsenüz”, Sâ'âdetlü Pâdişâh ziyâde haz iderdi» didiler, Bu Hâk- 
sar eyitdüm ki «Emir sultânuni hazretlerinündür, ammâ araba kur- 
bi aziz mahaldür, bizim gibi fukarayı korlar mı? Ağalarun her biri 
“Nedir bunlar? diseler gerekdir» didüm. Buyurdıklarki «Ben Kapu- 
cı-başı Sinan Ağa'ya ısmarlayup-dururın, kimseyi söyletmez, sizi 
gözedür» didiler. Fi'-hakika sabâha dört sâ'at kalınca göçüldi. Altı 
nefer hâfız yoldaşlar idük: Hâfız Küçük Mahmud, Silâdâr; Mus- 
tafa mü'ezzin, merdüm-i Paşa; Mustafa Selâniki, Silâhdâr; Kasım, 
Sipâhi oğlanı, merdüm-i Rüstem Paşa; Sipâhi Ahmed, Ulüfeciyân-ı 
yemin; Hâfız Ahmed, merdüm-i Paga’. Varduğumuz gibi «Gayr-i 
mutâd âdemler, sizün burada yüriyecek yerinüz değildür» diyü só- 
laklar söylediler. Biz de zikru'llâha başladuk. Gice ile bir orman ke- 
nârı mahal idi, müessir düşdi. Gerçi merhümün intikâlin bilmemiş 
kimse kalmamışdı. Ve merhüm u mağfürün-lehün meyyiti bu mahal- 
le dek kırk sekiz gün tamâm setr olunmışdı. Ammâ bu arada (29b) 
keşf olup âşikâr olmağla kırk sekiz yıldan beri serir-i izzetde pâdi- 
şâh-ı din-penâh mevt u hasreti muhkem tesir eyleyüp süziş-i må- 
tem ile her kişi âh u nâle vü efgâna âgâz eyledi. Hay hay ile ağlaşup 
inleşdiler. Şu mertebeye vardı ki yürimeyüp turdılar; «Hay Sultân 
Süleyman Han» diyüp feryâda başladılar. Vüzerâ-i izâm bir yere 
gelüp meyyiti izhâr eylediklerine nâdim oldılar; «Evvelki hâl üzre 
gitmek evlâ imiş» didiler. Âhir-i kâr Veziria'zam Mehmed Paşa haz- 
retleri gelüp «Kardaşlar, yoldaşlar? niçün yürimezsiz, yürüyelim. 
Bunca yıllık İslâm Pâdişâhını nice bir tevhid ve Kur'ân-ı azim ile 
ta'zim eylemiyelüm'*. Bu denlü gazâlar idüp, Üngürus vilâyetin 

dâr-ı İslâm eyledi. Cümlemizi ni'met ü ihsâniyle besledi. İvazı bu 


mıdur, ki mübârek cesedini başımuzda götürmiyelüm. İşte, oğlı Sul- 
tân Selim Han Pâdişâhumuz on yedi gündür Belgrad'da size mun- 
tazırdur. Merhüm gözi Pâdişâh —rehmetwllâhi aleyh— cümle bahşiş 
ve terâkkileriniz vasiyyet eylemişlerdür. Bi't-tamâm icrâ olunur. 
Hep çalışıruz. Heman hâfızlar durman, Kur'ân-ı azim okun, yüriye- 
lim» dimekle yüründi. «Derdimüze dermân Kur'ân'dur. Dinimiz ve 
imânımuz Kur'ân'dur. İmân ile Kur'ân ile gidelüm» diyüp, sabâh 
karib idi. Sahrâ-i Sirem kenârına gelindi, Vüzerâ-i izâm ile taraf 
taraf cemâ'at cemâ'at namazlar kılinup, dergâh-ı izzete niyâzlar 
olundı. Araba yanınca hâfızlar bülend-âvâz ile Kur'ân-ı azim oku- 
yarak Mitroviça nâm menzile üç konakda gelindi. Ve Şeyh Nureddin- 
zâde Efendi süfiler ile bu mahalde yetişdiler. Ilgar câna geçüp bi- 
tâkat olup kalmış idük. 


Hihâyet 


İşbu konakda vezir-i kârdân u kâr-âgâh u bâ-tedbir hazretleri, 
cenâb-ı şerif-i hilâfet-penâh hazretlerine mufassal u meşrüh tezkire 
gönderip dirler ki «İnşâe'llâhu'r-Rahmân merhüm u mağfürun-lehün 
cenâzesiyle varduğumuzda otak-ı hümâyün önünde kurulacak çardak 
sâyebânlar sipâriş olunmışdur. Ve İstanbul'dan gelen yeni taht-ı 
sa'âdet, (30a) tuğlar mâ-beyninde kurulsun, merhüm u mağfürun- 
lehden sonra Sultân Selim Han'uma müyesser olup, teşrif eyleyeler» 
dinmişdi!. «Sa'âdet ü ikbâl ile cülüs-ı hümâyün buyurup, erkân-ı dev- 
let kullarunuz yollu yolunca pâye-i serir-i saltanate yüz sürüp ve kul 
tâ'ifesi ber-herhâl mâ-tekaddemden âbâ vü ecdâd-i izâmınuz kânüni 
üzre bahşiş u terakkilerini mübârek kelâm-ı şerifinüzden işitmek 
mâ-beynlerinde âdet-i mukarrereleridiir, ciimlesi virilsün makbülüm- 
dür dimen isterler. Husüsâ Yeniçeri tâ'ifesi içinde ricâlu'llâh mü- 
karrerdür, Ve kadimi könünları çavuşları ellerin kaldırup, ocakdan 
geçen yoldaşlarına ve Âl-i Osmân Pâdişâhlarına du'âalar eyleyip, 
cümlesi âmin dimek kâ'ide-i kadimeleridür ve hayr u bereket dahi 
bundadur. Ba'dehü cenâze namazı kılınup, ta'ziyet maslahatı tamâm 
olup, irtesi gün? divân içerüde olup, erkân-ı devlet tehniyet içün 
pâye-i serir-i izzete tekrâr yüz sürüp hil'atları virile» diyü arz ey- 
lemişlerdi. I 

Tezkire mübârek nazarlarına yetişdükde mukaddem Mevlânâ 
Hoca Atâullah Efendi'yi istedüp «Paşa hazretleri bize tezkire gön- 
derip bu vechile olmak münâsibdür dimişler, ne dirsiz» buyurmış- 
lar ve tezkireyi okuyup, âkıbet-endişlik ve fikr-i me'âl ile cevâb vir- 
meyüp, «Bu mertebeye ihtiyâc yok, emr-i cülüs ber-taraf olmişdur. 
Murâdları hâkimi mahküm idinmekdür» dimişler. Ve Lala Hüseyin 
Paşa'yı getürdüp «Veziria'zam bu vechile olmak tedârük eylemiş- 
ler, sen ne dirsin!» buyurmışlar, anlar da dimişler ki «İstanbul'da 
oturup buraya gelmesen ne dirlerdi, bir tedârük dahi mi iderlerdi ?» 
diyii cevâb virmişler. Ba'dehü Musâhib Celâl Beğ'i hâzır idüp, tez- 
kire mefhümiı beyân buyuruldukda hoş-tab'âne cevâb virmişler ki 
«Evvel zemânda bir söz işidilürdi, vâki' imiş. Meselâ 'Âl-i Osmân 
saltanat tahtma geçmez, mâdemki kulun kılıcı altindan geçmeye 
dirlerdi, gerçek imiş. Vâris-i mülk munhasır olıcak bu takavvülât 
dağdağadur» dimişlerdi. Netice* mulâhaza itmeyiüp, devlet ahvâlin- 
den bi-haber sözin söylemişler. 


. Ve bu esnâda (30b) Kapucı-başı, merhüm u* mağfürun-lehin 
otaklarıyle gelüp, mahall-i meşhür Hünkâr-tepesi mevzi'ine kondu- 
rup, tamâm eyledüğinde, karargâhından Sultân Selim Han —holle- 
de'lâhu ta'âlâ mülkehü— hazretleri seyr idüp, mir-âhurı Hüsrev 


Ağa'ya at hâzır eylemek fermân olunup, hüddâm-ı harem-i hümà- ` 


yün-ı encüm-ihtişâm ile kalkup süvâr olup, otak-ı hümâyüna girip 
ârâm eyledüğin, fi'l-fevr otakcı-başı ılgar ile konakda yetişüp ilâm 
eyledi. Ve Paga-yı a'zam hazretleri kâtib Feridun Beğ'e nazar eyle- 
yüp didiler ki: «Vezir-i müşir umür-ı mülke müte'allık ahvâl arz 
eylese Pâdişâh hazretleri gayriler re'yi ile amel ü meşveret eyleseler 
ihtilâl böyle olur. Gayriler vâkıf değillerdir. Sırra mahrem olmaz- 
lar. Hatâ bundadur» dimişlerdi. Ve «Pâdişâhumuz-ise müstağni kim- 
seye söz söylemek istemez“. Kul tâ'ifesi ise bunun gibi cülüs-ı sal- 
tanatda bizzat kendü kelâmından işide-gelmişlerdür ve söyledirler- 
di, bu ortalıkda Mehmed Lala nice mudârâ eylesiin. Ahvâl-i devlet 
niye müncer ola» diyü münâcât eylerdi. Feridun Beğ didi ki «Otak-ı 
hümâyüna girdükleri mübârek ola. Tezkire yazalum ki serir-i salta- 
nat meydânda kurulup, kul tâ'ifesinün kadimi terk olunmaz kânün- 
larıdur, dileyeceklerin dileyüp, cevâbı virilsün, âkıbet nedâmeti çe- 
kilmesün diyelim» diyiip kağıd ve kaleme müteheyyi' oldı. Sâhib 
sa'âdet hâzretleri mâni' olup, didiler ki «Biz vezir idüğümüz neden 


| 
| 

ma“lüm, c&iz ki istedüğin istihdâm eyleye. Hatâ eyledünüz dimek 
olur» diyüp tınmadılar. 


-~ İrtesi konakdan “kalkup, cümle erkân-ı devlet mâtem libâsiyle 
şemleler sarınup ve Solaklar ve peykler sorguçlârın çıkarup, börk- 
leri üstüne peştemallar sarup ve çavuşlar ve çaşnigirler ve sâ'ir ağa- 
lar karalar sarınup, ve bi-zebânlar çullar geyüp âh u nâle ve feryâd 
u enin ile ve şebr-i Belgrad halkı dahi köpriyi geçüp, karşı gelüp, mu- 
sibet libâsları çullar geyüp, efgâh iderek zikr ü tesbih ü tehlil eyle- 
yüp her biri esirik develer gibi hay u hüy-ı tevhid ile araba içinde 
tabut ile sorguçlu (31a) mücevvezeyi gördiler. Cenâzenün önüne dij- 


şüp berü yakada otak-ı gerdün-nitâk önünde âli müşemma'lar ve sâ- - 


yebânlar kurulmuş, arabanun örtüsin kaldırup, Sultân Süleyman 
Han Giâziniin —aleyhi'r-rahmetü ve'-gufrân— tabuti nimâyan olduk- 
da asâkir-i nusret-encâm bi-bakâ feleğin işlerine dem-beste! vü hay- 
rân ve bi-ihtiyâr süziş ile giryân u büryân oldılar. 


Ve bu mahalde dehşet ü hayret ile muntazırlar iken nâ-gâh 
burc-ı esedden şems-i hâveri tulü' ider gibi hazret-i Pâdişâh-ı Cem- 
câh ve hilâfet-penâh-ı gerdün-vakâr ve sa'âdet-iktidâr hezâr hicâb 
ve şermsâri ile libâs-ı mâtem-püşide miski atlas-câme ve siyâh çuka 
Selimi nimtene geyüp şemle ile çıkdı. Hoş hırâm u hoş harekât-ı 
tevâzu? ile selâm iderek araba kar$usuna varup, mübârek ellerin kal- 
dırup, du'â eyledüklerinde, katarât-ı cemşle eşk-bâr olup ziyâde hay- 
ret müstevli oldı. Heman Sadra'zam hazretleri «Kanı Hoca Efendi» 
diyüp istediler. Meğer dahi şemle.sarınmakda imişler. Getürdüp cenâ- 
ze Önüne diküp ve sa'âdetlii Pâdişâh-ı âlem-penâh hazretleriniin la- 
lavâr koltuğuna girüp, Atâullah Efendi'nin cânib-i yeminine nasb ey- 
leyüp ve fi'l-fevr vüzerâ-i izâm ve sâ'ir erkân ile kendüler cânib-i 
yesâra geçüp, saf olup mü'ezzinlere «Tekbir eylen» diyüp, salât ve 
duâ-i cenâze tamâm oldukda tekrâr Pâdişâh-ı gerdün-saltanat haz- 
retleri el kaldırup, du'â-i ferâvân eyledüklerinden sonra erkân-ı sa: 
âdete ve âmme-i halka selâm virüp, otak-ı hümâyüna müteveccih ol- 
duklarında kul tâ'ifesi ref'-i savt ile gulgule idüp «Bizüm âdet ü kā- 
nün-ı kadimimüz riâyet olunup, bahşiş u terakkilerimüz söyleşilme- 
dis nice olmak gerekür». Vüzerâ-i izâma «Niçin böyle eyledinüz» 
diyüp, «sonra zahmet çekersiz, yine suçlu biz oluruz, katlan,* imdi 
Edirne-Kapusı'nda veya Sarây kapusında yine siz: bizümsiz, hayr 


ola» didiler. «Pâdişâh hazretleri babası evine girer gibi aldı yürüyü- 

virdi. Biz seni avlayacak yeri bilürüz> diyüp (31b) vâfir yağandılar. 
Vüzerâ-i izâm hazretleri merhüm u mağfürun-lehün cenâzesin İstan- 
bul'a türbesine göndermek ile mukayyed oldılar. Vezir Ahmed Paşa 
hazretleri ve Mısr'dan gelüp seferlü olan Ali Paşa ve mir-âhürlukdan 
çıkan Ferhad Ağa ve Şeyh Nüreddin-zâde Efendi süfileri ile koşu- 
lup gönderildi. Ve Paşa-yı a'zam hazretleri gelüp şemle ile divân ey- 
ledi ve gelen Pâdişâh hazretlerinün a'yân-ı devleti bir bir gelüp dest- 
büs-eylediler. Mukaddem Mevlânâ Hoca Atâullah Efendi ve Lala Hü- 
seyin Paşa hazretleri sâ'ir erkân ağalarıyle geldiler. Ayağ üzre du- 
rup, birbir ale'l-esâmi takrir ü beyân eylediler.. Ba'dehü münferiden 


-mukarreb-i hazret-i Pâdişâh“ sâbıkâ Timar Defterdârı Müteferrika 


Celâl Beğ iclâl buyurdılar. İltifât u ittibârı hadden efzün isterler 
imiş. Tasavvurdan ziyâde eylediler. Ve sehr içinde kul- tâ'ifesinün 
güft ü şünüdi ziyâde olup, «Sultân Selim Han hazretleriyle gelen bi- 
edeb tâ'ife içimüzde turmasunlar, yohsa it gibi kılıç koyar kıraruz. 
Muttasıl mikdârlarından artuk' söz söyleyüp, sebeb-i fitne vü âşüb 
oluyorlar» diyü kağıdlar sundılar. Ve ba'zı yerde çarşu vii bâzârda 
«Bire ur yumluyı»8 diyüp muhkem let urup lesin° sürmeğe başladı- 
lar. Heman ol gice Lala Hüseyin Paşa'ya muhkem u mü'ekked hükm-i 
şerif ile üstüne çavuşlar konup, ve borusın çaldırup, İstanbul'a gö- 
çürdiler. Ve «Beş gün oturak» diyüp üç gün Divân-ı âli oldı. Ve er- 
kân-ı devlet ta'ziyet ü tehniyet hil'atlerin geydiler. Ve cülüs-ı hümâ- 
yün in'âmı çıkdı. Bölük halkına biner akça ve Yeniçeriye ikişer bin” 
virildi. «Kânünumuz üçer bindür, bin akça dahi sefer in'âmı mukar- 
rerdiür» diyü nizâ' eylediler. «Hazine tamâm getürülmedi, yine bâki- 
lerimüz geridür» didiler. Ve Yeniçeri on iki bin üç? nefer hisâbı 
üzre üçerlisii beşerlü ola ve beşerlü sekizli ola. Ve sekizlü dokuzlu 
ola. Ve Altı bölük beş bin sekiz yüz seksen beş nefer hisâb olundı. 
Ebnâ-i sipâhiyâna ve silahdârâna beşer akça terakki ve Ulüfeciyân-ı 
(32a). yemin ve yesâr üçer akça terakki ve Gurabâ-i yemin ü yesâr 
dörder akça terakki, Istabl-ı Âmire'ye ve Matbâh-ı Âmire halkına ve 
Cebeciyâna ve Topcıyâna birer akça terâkkı ve şâgirdâna buçuk, Ha- 
zine-i Âmire hâcelerine;, müşâhere-horâna beşer akça terakki, şâgir- 
dâna birer akça terakki ve cemâ'at-ı ehl-i hirefe birer akça terakki, 
beşer yüz! in'âm, mutlaka şâgirdâna beşer yüz in'âm, seyis şâgird- 
lerine iki yüz elli akça in'âm ve «Ala-bilen aldı, alamayanlar İstan- 
bula kaldı» diyüp beşinci gün göçüldi. Mahmiye-i İstanbul'a tevec- 
cüh olundı. Semendre sahrâsında konuldı, 

Ve bugün Kadıasker-i Rümili Mevlânâ Hâmid Efendi ve Kadıas- 
ker-i Anatolı Mevlânâ Perviz Efendi rikâb-ı hiimâyüna vâfir yanaş- 
dılar.? Hayli zemân hem-inân gitdiler. Ve bu konakda Sadrıa'zam 
hazretlerine tezkire-i hümâyün çıkup Kadıasker Efendilerün ikisi de 
ref‘ buyurılup, Rümili Kadıaskerliği İstanbul Kadısı Mevlânâ Kadı- 
zâde Ahmed Efendi'ye fermân olunup ve İstanbul Kadılığı Mısr'dan 
munfasıl merhüm Rüstem Pagalu Mevlânâ Hasan Beğ Efendi'ye fer- 
mân olunmış ve Anatolı Kadıaşkerliği, Bursa Kadısı Mevlânâ Mu'al- 
lim-zâde Efendiye fermân olunmuş ve Bursa Kadılığı Kütahya Ka- 
dısı Kapucı-başı Abdullah Ağa oğlı Molla Çelebi Efendi'ye fermân 
olunmış ve bu silsile tasarrufı Mevlânâ Hoca Atâullah Efendi'den 
idüği söylenüp şâyi' oldı. Ve Kadıasker Efendiler gâlibâ rikâb-ı hü- 
mâyüna «Şarâbı babanuz merhüm kaldırmışlardı, bolayki sizün ze- 
mân-ı şerifinüzde dahi memnü olaydı» diyü söyledükleri mezkür 
oldı. 


Ve mukaddemâ Tımışvar Beğlerbeğiliğinden Göle kal'ası üstüne 
serdâr ta'yin olunan Vezir-i sâni Pertev Paşa -edâme'lâhu ta'âlâ 
iclâlehü- hazretleri me'mür olduğı hidmetine mucidd ü sâ“i olup, as- 
ker-i İslâm ve guzât-ı enâm ve mücâhidin ile çaluşup kal'ayı feth 
idüp, Hırvat beğlerinün güzide benâmlarından Karaçin Beğ'i ahd ü 
emân üzre kal'adan çıkarup velâkin tecemmül ü eskâline leşker-i İs- 
lâm tahammül idüp” rızâ virmedükleri ecilden nizâ'a mü'eddi olma- 
gın meşhür Beğ* yarar yunaklarıyle çekilüp giderken asker. halki 
zabt olunmayup (32b) ardından yetişüp, kırup geçirüp yağma vü 
tâlân eyleyüp, Beği diri tutup getürdüklerinde Sol-ulüfeciler Ağası 
ve Çaşnigir-i Rümili Mustafa Ağa dimekle ma'rüf kimseyle Sigetvar 
kal'ası fethinden sonra mezbür Beğ'i zikr olunanlar’ ile rikâb-ı hü- 
mâyüna arz idüp göndermişdi. Geldüklerinde Paşa-yı a'zam hazret- 
leri muztaribirl-hâl «Kalaba hüner eyldinüz, serdarlıkda güzel nâm 
kodunuz! Nakz-ı ahd kangı ümmetde olmışdur? Allâhu ta'âlânun 
emr-i şerifine muhâlif ahd ü emân bozan askerün dünyâda“ ve âhıret- 
de hâli nice olur, mükâfâtın görüriz!»” diyü muhkem itâb eylemişler- 
di. Ve «Bunda neye getürdünüz sizden bunı kim istedi idi. Bu kal'ada 
komalı idünüz, şimdi bunane cevâb virelüm» diyüp, mezbür beğe dil- 
cüyluk ve hâtır-nevâzlık yüzünden dillerince söyleyüp asla! 35 İİ ayal 
dimişlerdi. Varun Belgrad'da Neboysa kullesinde: kon, istedüğünde 
ri'âyet eylen. Dönüşde ahvâlin arz idelüm ve İslâma tergib eylen, bo- 

layki Müslimân ola» diyüp ve nüvâziş buyurulduğundan hazz-ı ferâ- 
vân gösterdüp dilince du'âlar eylemişdi. Belgrad'a vardukda avdet 
zemânına yetişmeyüp, Mâlik-i düzaha gitmiş. 


Bu cümle vâki' olan ahvâli ve Yeniçeri tâ'ifesinden zuhür iden? 


` sergüzeşti alâ tarîkrl-hikâye takrir ü beyâna, rikâb-ı hümâyüna” 


parakin nâm kasabada müşârun-ileyh vezir-i müşir-i bâ-tedbir haz- 
retleri geldi yetişdi. Yanaşdılar, hayli zemân ma'an gitdiler. Menâzil 
ü merâhil kat‘ olunup, kasaba-i Sofya'da bir gün mukim olundı, ılı- 
çasına girdiler. Ve kasabi-i Filibe'de kezâlik bir gün mukim olınup, 
hammâma girildi. Ve Istani-maka ( z ¿=s ) yolundan gidilip, 
bâğ urâğı bi-pâyân olmağın anda dahi bir gün mukim olunup, ni'me- 
tiyle mütena'im olup, muğtenim olundı, 


Evâsıt-ı cumâdelâhire sene 974 de mahmiye-i Edirne'ye gelinüp 
iki gün mukim olundı, Ve merhüm u mağfürun-leh Sultân Süleyman 
Han Gâzi'nün meyyiti geçdükde kurâ ve kasabât ve şehirlerde âmme-i 
re'âyâ vü berâyâ ah u nåle ve feryâd ile kargu çıkup ulemâ vü su- 
lehâsı (33a) du'â vü senâ ve niyâzlar ile dergâh-ı Ahadiyyet'e tazar- 
ru'lar eyledükleri işidildi. Ve erbâb-ı mesâ'ibün süz u güdâz ile nâliş- 
leri bârgâh-ı İzzetde redd olunmaya.! Husüsâ na'şi İstanbul'a varduk- 
da ulemâ-i izâm ve meşâyih-i kirâm tazarru'-künân ikbâl ü i'zâz ey- 
leyüp tekrâr. a'lemii'l-ulemâ ve efdalü'1-fudalâ Şeyhülislâm ve Müf- 
tilenam Mevlânâ Ebussu'üd Efendi hazretleri namazın kılup, İstan- 
bul halkı sâye-i adl ü re'fetinde âsüde ve muğtenim oldukları eyyâmı 
yâd idüp, ye's ü mâtemleriyle merkad-i münevverleri ya'ni türbe-i 
mutahharalarına defn olunduğı haber: geldi. Ve Mevlânâ Abdülbâki 
Efendi'nün yedi bend mersiye-i terkib-i bendi okunup, âmme-i halkı 
hurüşa getirdi. El-hak tabaka-i ulyâda suhan-sâzlık idüp, yanup ya- 
kılmışlardur ancak ola, sellemehwllâh. 


Ve Istabl-ı Âmire davarlarına arpa muzâyakası olmağla Arpa- 
emini Ali Çelebi azl buyüruldı, öteden matbah-emini gelen Zihni Bâli 
Çelebi Arpa-emini olmak fermân olundı. Ve on üçünci konakda mah- 
miye-i İstanbul civârında Halkalu Sarâyına sa'âdetlü Pâdişâh-ı 
zemin ü zemân hazretleri gelüp kondı. Ve Paşa-yı a'zam hazretleri 
çiftliğine indi ve sâ“ir erkân-ı devlet her biri konup, ârâm eylediler 
ve irtesi gün izz ü iclâl ile şehre duhüle tamâm-ı âlem şevket ü haş- 
met üzre hâzır u muheyyâ olmakda idi? 

Hikâyet 


Ol gice İstanbul şevkına bu hâksâr ba“ yârân ile konakda* er- 


kence göçüp gelürken Literuz nâm karyede Yeniçeri tâ'i-fesinün azim 


.cem'iyyetine rast gelüp, meş'aller ve mumlar yakup meclis-i âli eyle- 


mişler. Esbâb-ı bezm ile ve âlât-ı rezm ellerinde, sohbetleri, yarınki 
gün ideceklerine karâr virüp, bi-bâk söyleşüp re'y ii tedbir ü tedârük- 
“leri mukaddemâ Sultân Mehmed Han-ı Gâzi Veziri Mehmed Paşa ve 
Sultân Bayezid vezirleri Mustafa Paşa diyip bölükleri ta'yin eyle- 
yüp, «Ol zemân yoldaşları birbirine tob olup ayrılmadılar. Arala- 


rına kimse girmedi» diyüp kavli dürüst eylemekde gördük ki bun- 


larun be-herhâl kasdları yaramaz (33b) kâtib-i Divân-ı âli Gınâ'i Ali 
Çelebi ile dönüp konak yerinde Reisülküttab Mehmed Çelebi Efendi” 
ye ve Kâtibü's-sır Feridun Beğ'e yetişüp görüp işitdüğümüz ilâm 


eyledük. Fi'l-hâl ikisi de atlarına binüp geldiler. Panayır yerinde fu- ` 
cılar ile bâdeler ihzâr olunmış bi-tekellüf sohbet-i germâ-germ ma . 
çanak beri çanak sözleri Edirne-Kapusundan içeri girüp Eski-oda- ` 


lar'da turalar veyâhut Sarây-ı Amire kapusın kapadalar diyüp' âşi- 
kâr söyleşdükleri mesmü'ları oldı. Fe-emmâ neyi müfid olur, sabâh 
karib oldı. Varup Sadrıa'zam hazretlerin dahi âgâh eylediler. Hiç bir 
vechile tedârüke mecâl olmadı. 


Ve seherden muhâfaza hidmetinde olan İskender Paşa hazretle- l 


ri ve Donanma-yı Hümâyün ile gelen Kapudan Piyâle Paşa hazretleri 
ve ulemâ-i izâm içinde Şeyhülislâm ve Müftilenâm Mevlânâ Ebus- 
su'üd Efendi hazretleri şems-i âlem-tâb-misâl cebhe-i pür-envârların- 
da nür-ı ulüm-i şeri'at-ı Mustafavi lâmi' ü sâtı' idi. 


Ve sâ'ir ulemâ- izâm —kesserehümillâhu ilâ yevmi-kayâm— 
sâf-ber-sâf durup geldiler. Halife-i zemân ü zemin hazretlerine mun- 
tazır oldılar. Zemân-ı yesirde hazret-i Pâdişâh-ı gerdün-vakâr. pür- 
haşmet ü şevket ve adâlet-disâr çıkup geldi. Ferr ü rif'at-i şehenşâ- 
hiyi yaraşdırup, kırk sekiz yıldan berü serir-i saltanatde kâmgâr 
u kâmrân Pâdişâh-ı cihân-sitân câ-nişini olmağı görenler evvel na- 
zarda «Lâyık u sezâvâr» diyüp du'âlar ve senâlar eylediler. Cümle- 
den mukaddem rikâb-ı hümâyün-ı kâmyâplarına mevle'l-mevâli Müf- 
tilenâm Ebussu'üd Efendi —edâme'llâhu ta'âlâ fez&ilehü— vardı- 
lar, Ve mübârek elleriyle imâmelerine yapışup, iltisâm* eylediler. 


«Bu tekrim ü ihtirâm selef Pâdişâhlarından dahi vâki‘ olmamışdur» 

diyü halk-ı âlem pesend eylediler. Ve Piyâle Paşa ve İskender Paşa ve 
sâ'ir a'yan-ı. devlet rikâb-ı hümâyüna rüy-mâl eyleyüp, dergâh-ı 
sa'âdet-destgâh çavuşları kânün-ı kadim üzre sitâyiş-künân alkışla- 
yup, yürüdiler. Kesret ü izdihâm-ı nâsdan (34a) harekâta mecâl teng 
idi. Aheste âheste asâkir-i mansüre pür-zib -ü-zerin, ezhâr-ı bahâr 
gibi rengin şevket ü haşmet ile Edirne-Kapusı'na gelindi. 
Yeniçeriler alayı aralarına! hâricden kimseyi girmeğe komayup, 
hemvâr yürüdiler, Tà Şehzâde Cami'i önünde Eski-odalar'daki? şah- 
râha»9 mâl-â-mâl oldukları gibi Yeniçeri biri birine «Dura dura» di- 
yüp bir sâ'atden mütecâviz zemân turdılar. «Nedür aslı, yürün yol- 
daşlar» diyicek «Katlan otluk arabası var» diyü cevâb virdiler. Ve 
Sultân Bayezid Han Hammâmı önüne geldikleri gibi Pertev Paşa 
«Yoldaşlar lâyık değüldür» didüği bunlara ağır gelüp, «Bire gk.İ, 
fitne J,£ s midir serdâr mısın ki söylersin» diyüp, birisi harbe ile 
çarpup, velâkin öldüresiye urmayup, atdan yıkılup, başından mü- 
cevveze yuvarlanup, Kapudan Piyâle Paşa «N'eylersiz yoldaşlar, ayb 
değil midür, yol mıdur böyle itmek» dimiş «Sen bir gemici azeb 


ağasısın, bize söylemek senün ne yolundur» diyüp, anı dahi atdan - 


yıkup, külhan havlisine yayan firâr idüp ve Ferhad Paşa'nun dahi 
atına ve kendüzine tüfeng kundağıyle birkaç yetişdirüp bâd-ı fesâd 
esmeğe başlayup, tuğlar ve şâbiteler yedekler ve solaklar müctemi' 
olup turdılâr. Vezir Ahmed Paşa hazretleri Mehmed Paşa hazret- 
leriyle ceblerinden avuç avuç filoriler çıkarup, «Lütf eylen yoldaş- 
lar» dimek ile ırzların satun aldılar. Yüzer ve ikişer yüz nefer Ye- 
niçeriler etrâfların alup, Sarây-ı Âmire kapusına dek musâhabetle 
getürdiler. Vezir Mustafa Paşa hazretleri bu gün ata binmeyüp te- 
mâruz eylemişlerdi. Ve Yeniçeri Ağası Ali Ağa yayan destmâlin 
boynuna takup, «Hay meded yoldaşlar, bana kıydınuz, niçün. böyle 
idersiz. Lutf ve ihsân eylen» didükce «Sen bize su yolunda çok şe- 
kerlü beksimed yidürdün ammâ yeni Pâdişâhımuza ve Mehmed Pa- 
şa'ya hazine kurtarmak istersin, olmaz olmaz* ve belki sen de kur- 
tulamazsın, katlan göresin» diyüp giderler. 


(34b) Meğer ilerü giden Yeniçeriler erkân-ı devleti yerlü yerin- 
den ayırup alay alay bölük bölük Sarây-ı Amire havlisine girmişler. 
Ancak tâşarda vüzerâ-i izâm hazretleri kalmış. Bâb-ı Hümâyün'ı ka- 
pamışlar, içerüde niçe bin âdem hıfz ider ve ekseri dahi taşarda vü- 


zerâ-i izâmı ihâta. eyleyüp Pâdişâh-ı âlem-penâh hazretlerine mun- 

tazırlar. Haseki Hammâmı önüne" Pâdişâh-ı Cem-câh hazretleri gel- 
dükde vüzerâ-i izâmı Yeniçeriler atlarından indür'üp şalvarları ve kı- 
lıçlarıyla yayan önlerine katup, Pâdişâh hazretlerine getürdiler. Ve 
girüden «Eski kânüni vere vere» diyüp çağrışurlar. Vüzerâ-i izâm 
hazretleriyle Mehmed Paşa: «Sa'âdetlii Pâdişâhum, bunlar mübâ- 
rek kelâm-ı şerifinüzden virgülerin işitmeyince müteselli olmazlar. 
İnâyet eylen fitneleri def' olsun, buyurun» dirler. «İlçelerinde türkçe 
bilür var ise gelsün söyleyelim» buyurmuışlar. Yine bunun birle På- 
dişâh-ı din-penâh hazretlerinün nazar-ı şeriflerine yüze gelmeğe im- 
kân yok. Âkıbetü'l-emr «Virilsün, ciimle bahşiş u terrakılerinüz mak- 
bülümdür» buyurduklarından sonra vüzerâ-i izâm dönüp atlarına bin- 


diler. Yine Sarây-ı Âmire kapusın açdırmağa çâre idemezler. «Aç ka-. 


puyı, sa'âdetlü Pâdişâh hazretleri cümle recâları inâyet itdiler» bu- 
yurdılar. «El-hamdü li'llâh maslahatlar bitdi. Hep? yoldaşlar işitdi. 


Allâhu ta'âlâ Pâdişâhumuza çok yıllar ömürler” virsün. Aç kapuyı» 


dirler. Yoldaşlar komaz, «Bir işitmedük» dirler. Ayasofya'da ikindi 


ezânı okundı, sa'âdetlü Pâdişâh dahi intizârda, kapu nice dürlü niyâz 


ile açılup, girildi. Şükürler bu hâle ki şehr târâc olmadı. Ve el kılıca 


urulmadı. Evvelki fikr-i pür-savâba* tâbi‘ olup, garaz-ı nefs karişma- ` 


sa bu denlü nâmüs eksikliği olmaya idi. E-hamdü W1lâhi ale's-selâ- 
me diyüp her kişi ârâm-gâhına gitdiler. Fi evâhir-i cumâdelâhire, 
sene 974. 


Ba'dehü, birkaç gün içinde taşarda kalan beğlerbeğiler Rüz-ı Kâ- 
“sım'a dek edâ-i hidmet idüp geldiler. Mahmiye-i İstanbul kesret ü 
izdihâm ile yiyecek bulunmayup imtilâ oldı. (35a) Anatolı ve Kara- 
man'un zu'âmâ ve erbâb-ı timârı bir yere gelip kadimden defterlü: 
ra'iyyetini ve ra'iyyeti oğullarını Âsitâne-i sa'âdet bölüklerine ve 
sâ'ir dirliklere geçmiş bulup ve niçesi dahi eli emirlü olmışlar. Ve 
belki ehl-i berât olup, timarlar almışlar. Bulduklarınun yakasına ve 
dâemine yapışup, kânünı kadim üzre güzeşte hakların ve rusümların 
taleb eyleyüp, Divân-ı ma'delet-mekâna vüzera-i izam hazretleri hu- 
züruna getürüp, azim gavgâ idüp, «Elbetde ahvâlimüz görüp arz eyle» 
didiler. Celâl-zâde Mir-tevki'i hazretlerine fermân olunup, kadimi 
ra'iyyet oğlı ra'iyyet olup, defâtir-i hâkâniden ale'l-esâmi defter olup, 
çıkup, avâmdan iken eline kılıç almağla havâsa ne denlü ilhâk oldı 
ise pâye-i serir-i a'lâya okunup, arz olundukda sa'âdetlü pâdişâh-ı 
adâlet-dest-gâh hazretleri buyurmuşlar ki: «Karındaşım Bayezid 

bagy idüp, üstüme leşker çeküp gelür oldukda merhüm u mağfiret- 
penâh Hu'dâvendgâr hazretlerine i'lâm-ı hâl eyleyüp arz eyledügü- 
müzde hatt-ı hiimâyünlarıyle buyurmışlar ki “Üstüne gelüp yazduğı 
leşker çift-bozân ra'iyyet tâ'ifesidür, sen de ata biner tona kâdir 
ra'iyyetden yevmlü tâ'ifesin memleketden yazup karşu turasın, anun 
gibiler kılıca turmaz kaçarlar, kırıldukları yeğdir? dimişlerdi. Te- 
messükleriyle yazmışduk» buyurmışlar. «Ve muhârebeden mukad- 
dem yazılup, bakıyyetü's-suyüf defterlerimüzde bulunanlarun yerle- 
rine bedel vilâyet tahrire muhtâcdur. Hâriç ez-defter olan re'âyâ vi- 
rilsün ve sonradan bir tarikle defterlerimiize dâhil olmazdan mukad- 
dem güzeşte hakları var ise alsunlar, ammâ defterlerimüze dâhil ol- 
dukdan sonra ra'iyyet olamaz, bedel-i ra'iyyet hâric ez-defterden ya- 
zılsun» diyü fermân-ı âli-şânları kânün-ı münife muvâfık sâdır oldığı 
erkân-ı sa'âdet ve âmme-i enâmun makbül ü pesendidesi vâki' oldı. 
Fi evâ'il-i recebi'l-müreceeb sene 974. 


Ve bu esnâda Kapudan Piyâle Pâşa hazretleri ki mukaddemâ 
merhüm u mağfürun-leh zemânında (35b) Donanma-yı Hümâyün 
ile deryâya çıkmışlardı. Ve Polye yakalarında a'dâ-i diniin kılâ' ve 
husünın ihrâk eyleyüp ganâ'im-i ferâvân ile geldüklerinde cülüs-ı 
hümâyün pişkeşin ihzâr idüp, tuhaf u hedâyâ-yı mergübe-i gayr-i 
mükerrere ve gulamhâ-yı peri-peyker çekdiler ki tamâm ehl-i divân 
pesend eyleyip teşrifât defterlerinde mütekaddiminin alamişe-i 
Firengi ve çukahâ-yı rengini bu metâ'-ı mümtâza miimâsil yazıl- 
mış bulunmadı. 


Ve Pertev Paşa —edâme'llâhu ta'âlâ iclâlehü— hazretleri dahi 
serdârlık ile feth-i kal'a itmeğin cülüs-ı saltanat pişkeşin kânün 
üzre on iki kat çekdiler. Vasatii*'1-hâl idi. 


Ve -etrâf u eknâf-ı dünyâda olan mülük ü hükkâm-ı selâtin-i 
izâmdan ta'ziyet ii tehniyet-nâmeler ile ilçiler gelip arz-ı ubüdiyet 
ü ihlâsla ser-be-zemin eyleyüp pişkeş ü hedâyâ-yı lâyıka çekdiler. 
Ve aksâ-i arzdan etvâr-ı garibe ilenâm u nişânı* anılmaz hükkâm- 
dan mâl-i ferâvân ve tuhaf-ı bi-pâyân gelür. oldı. Urbân-ı beriyye ve 
Dağıstân-ı Gürciyye ves Pâdişâh-ı cihân-penâh hazretleriyle gelen 
emekdâr u hidmetkârlarun kendülere nazar-ı âlileri olup, kadimi 
saltanat hilddâmını gözlerine göstermeyüp, mülke müstevli olur 
mütegallibe-misâl «Mansıb ve mal ü menâl bizümdür, bunlar höd 
kendü insâflarıyle virmek muhâldür heman evlerine girelim nice 


| 
| 

olsa gerek. Meselâ bir alay bed-i' tikâd tâ'ife «Bire ur Mu'àviyelü'yi 
dimeğe başladılar. Ve eski kul, bahşiş ve terakkiyi ve mertebeyi 
ne vechile aldıysa kezâlik biz dahi öyle isteriz. Ya bizim bunca 
zemân riyâzat ve intizârımuz bu gün içün değil midür? diyi erâzil-i 
nâs bir yere cem' olup, «Bize şâfi cevâb veyahud ideceğümüz bi- 
lürüz» didiler. Ağaları ve müteferrika ve çaşnigirleri ve çavuşları 
ve Bölük halkı ve sâ'ir hadem ü haşemi mâ-tekaddemden kânünları 
Südde-i sa'âdetden hidmet ile ma'an gidenler serir-i saltanat mü- 


yesser oldukda yerli yerine yazılup, in'âm ve terakkileri beraber ` 


virilü-gelmişdür. Velâkin Âsitâne-ı sa'âdetden bile çıkup, giden- 
lerden üç yüz elli neferden (36a) mâ-adâsı sonradan dâhil olup, 
sekiz bin neferden mütecâviz olmışlar. Anlarun dahi ekseri bi-edeb 
harâm-zâde kattâl evbaş u kallâşları Şehzâde Muhârebesinde yol- 
daşlık itdiler, ağalar mahall-i fursatdur diyi mâl-i ferâvânların 
alup, mâ-dün-ı agere yazmışlar. Bölük ağalarından Sipahi oğlanları 
Ağası Ferhad Ağa ve Ulüfeciler Ağası Ömer Ağa iltifât-ı aliyyele- 
rine mazhar olup ve gâhi dâhil-i meclis olmağla takarriib hâsıl ey- 
lemişler imiş. Bunda bigâne düşdüklerine tahammül idemeyüp ruk 
‘alar sunup, nâ-şayeste kelâm eyledükden sonra bir gün vüzerâ-i 
izâm hazretleri Divân-ı mu'allâdan çıkarlarken alay ile Sadma'zam 
Mehmed Paşa hazretlerinün yoluna durup, zebân-dırâzlıkdan geçip 
şetemât ve darebâta başlayup, taş ve ağaç ile niçe âdem mecrüh 
olup, ne: bin belâ ile def‘ olunup, ve muharrikleri dahi ağaları ol- 
duğı sâbit ü zâhir oldukdan sonra ekseri inkâr itmeyiip mukırr u 
mu“terif oldılar. İkisinün? dahi Divân-ı âlide boyunları uruldı. Ve 
üç nefer tüvânâ küşteğirler dahi salb ü siyâset olundı. Ve bin beş 
yüz nefer bölük halkınun mâ-dün-ı agere ulüfeleri Hazine-i Âmire'ye 
kalup, tahriri fermân olunan vilâyâtun havass-ı hümâyüna yara- 
mayan ifrâzından timara ahkâm-ı şerife virilmek fermân olundı. 
İhtilâl-i âleme sebeb olan meş'üm tâife-i deniyyenün zât-ı denâet- 
sıfatlarından bir mikdâr halâsa mecâl müyesser oldı. 


Ve evâhir-i mâh-ı receb sene 974'de Kapudan Piyâle Paşa 
hazretlerinin kapudanhk hâslarına dört yüz bin akçalık havâss dahi 
ilhâk fermân olunup, vezir-i müşir olmak izre mesned-i vezârete 
oturmak içün vezir elkâbiyle hiükm-i şerif-i cihân-mutâ' yazılup, 
gönderildi. Ve Anatolı Beğlerbeğisi Zal Mahmud Paşa hazretleri, 
Sultân hazretleriyle İstanbul'a gelüp yine evvelki İbrahim Paşa 

Sarâyına dahil olalar. Ve anlara dahi vezir elkâbiyle hükm-i şerif 
irsâl olundı. Gelip mesned-i vezârete oturalar. Ve Anatolı Beğler- 
beğiliği Lala Hüseyin Paşa hazretlerine (36b) virilmek fermân 
olundı. Ve Defterdâr Abdülgafur Efendi Şehzâde hasları aklâmıyle, 
ki elli yük yazardı, Dördüncı Defterdâr olup oturdılar. Az zemân 
içinde Anatol Defterdârı Müytâbtzâde Ahmed Efendi sancak ile 
mahmiye-i Mısr Defterdârı olup, Abdülgafur Efendi kalemi Ana- 
tolı'ya ilhâk buyurılup, küttâb-ı Hazine-i Amire içinde cedide-i evvel 
mukâta'asıyle şöhret tutdı. Anatolı Defterdârlığı Abdülgafur Efen- 
diye fermân olundı. Ve a'lemi"l-ulemâ'i'I-mütebahhirin Mevlânâ 
Hoca Atâullah Efendi hazretlerine vazife ve hil'at-ı fâhire-i teşrif" 
ve in'àmat° içün merhüm u mağfürun-Ileh Sultân Süleyman Han 
Hocası Mevlânâ Hayreddin Efendi vazifesi yoklanup, anlarun ez'âf-ı 
muzâ'afı fermân olındı. Yevmi iki yüz elli akça vazife ve yetmiş bin 
arpalık ve sâ'ir me'külât u meşrübât-ı bi-kıyâs ta'yin buyurılup, 
merhüm Veziria'zam Ali Paşa evleri temlik buyurıldı. Ve merhüm 
Hayâli Beğ yenile” berât itdürdüği ze'âmeti yoklanup, iki yüz on 
bin bulun mağla Musâhib Celâl Beğ ze'âmeti yüz on bin olup, düşen 
güzides ze'âmetlerden iki yüz on bin dahi ilhâk olunup, üç yüz yi- 
girmi bin ile berât eylemek fermân olundı. Ve cenâb-ı cennet-me'âb 
ve fazilet-nisâb mevle'l-mevâli Şeyhülislâm ve Müftilenâm Mevlânâ 
Ebussu'üd Efendi hazretlerine hil'athâ-yı fâhire ve in'âmât-ı vâfire 
irsâl buyurılup, yevmi beş yüz akça?’ vazifelerine yiiz akça terakki 
fermân olunup, alti yüz akça oldı. Fi gurre-i şehr-i Şa'bânii'l-mu'az- 
zam, sene 974. 


Ve evâsıt-ı şehr-i mezbürede merhüni u mağfürun-leh Sultân 
Süleyman Han harem-i muhtereminde hidmetle emekdâr” olanlar 
taşra çıkmak iktizâ eyleyiip Baş-kapucı-başı Ferhad Ağa mir-âhur- 
luğı Husrev Ağa'ya ta'yin olunmağla Malatya sancağına çıkup, 
Kapucı-başılık silâhdâr-ı hâssa Ca'fer Ağa'ya fermân olundı. Ve 
Çukadâr Mustafa Ağa Çaşnigir-başılığa ve rikâbdâr Mustafa Ağa 
ve hâs-odalu Müsâ Ağa (37a) ve Hasan Ağa ve sâö'irler miiteferrika- 
lığa ve çaşnigirliğe râzı olup, ihtiyâr eylediler. Seferlüler ve gayri! 
cümlesi çıkup öteden gelen hüddâm-ı vâcibü'l-ihtirâm mertebelerince 
ber-murâd olup, kâmgâr oldılar. Ve Pâdişâh-ı cihân-penâh hazret- 
leri tahtgâh-ı saltanata geldiklerinde Yeniçeri odalarında korucı 
yoldaşlar ekall-i kalil bulunmağla öteden ılgar ile ma'an geliip? hid- 

metde bulunan avcı sekbân nâmına çevrenler toğrı yeniçeri odala- 
rına girüp ve Pâdişâh-ı âlem-penâh hazretleri türbeler ziyâretine 
çıkduklarında sekbân-başıları Ali Ağa! Yeniçeri Ağası yerinde yü- 
rüyüp ve yoldaşları dahi solakları önünce atun gösterüp yürüdük- 
leri Yeniçeri tâ'ifesine ciğergâh olup, âteş-i gayret ü hamiyyetle 
yanup, yakıldukları canlarına te'sir idüp «Yevmliler aldı meydânı» 
diyüp içlerinde muhkem ahd ü ittifâk eyleyip «Şimden girü içimüz- 
de bin nefer yoldaşdan eksik korucı odalarda kalmamak gerekdür, 
elbette bu şartımuz cümleden mukaddem tutılup yazılsun ve çev- 
ren ecnebiler içimizde turmasun gitsün. Gözümüz yevmlileri gör- 
mesin, yohsa bunları şeytân alur» diyüp, fil-hakika gelen sekbân- 
lar yevmli nâmıyle içlerinde huzür u râhat bulmayup kimi timâra 
çıkup ve kimi kenârlara hidmet ü mansıb nâmıyle gidüp içlerin- 
de «sapılmadur» diyü komadılar, sürdiler; birer köşeye çekildiler 
gitdiler. Ve Yeniçeri tâ'ifesi ittifâk idüp, «Bu def'a Kethudâ Beğ'ün 
ve Baş-çavuşun ve Kethudâ-yerinün ve Muhzırun ve cümle Ocak 
ağalarınun ulüfelerin arturup durup bu denlü olmak gerek» diyi 


ayak basdılar. Didükleri olup, sözleri yerine geldi. Ve bi'l-cümle | 


Yeniçeri ocağına yalnuz yevmi yedi bin beş yüz otuz akça ziyâde 
masraf Hazine-i Âmireye tahmil itdürdiler. Ve istedüklerin itdür- 
diler. Fi evâhiri şa'bân, sene 974. 


Ve mübârek ramazân-ı şerifün on beşinci gicesinden kânün-ı 


A > s A 


hazretlerinin (37b) sımât-ı ni'metine varırlar. İbtidâ Sadma'zam 
hazretlerinden başlayup, be-nevbet Kapudan Paşa hazretlerindet 
âhir ola-gelmişdir. Sâl be-sâl terk oluunmaz vaz‘-ı kadimdür ve 
âli ziyâfet ve külli masrafdur. Saltanat-ı Osmâniyye'de bu üslüb-ı 
mergüb' ri'âyet olunu'-gelmeğin a'det-i ma'rüfe üzre a'yân-ı devlet 
nazarlarına Yeniçeriler mülebbes ü müzeyyen ekâbiri ahmak yerine 
koyup, geçen ma'reke-gâhda türrehât söylemeğe cür'et idüp ve belki 
dest-dirâzlık ile avuç avuç filoriler alan ciğerdâr bahâdır yiğitler 
bi-tekellüf gelüp, sımâta karşularına oturmağile yanlarında ağa ile 
söylesilüp ve her meclisde bir nicesi ma'lüm oldukda zakonları” üzre 
tavşanı araba ile avlayup, kimsenin kimseden âgâhı olmayup, 
mefâsid-i9 rüzgâr olanlara yolundan intikâm olunup haklaşıldı. 


Ve mübârek? gurre-i şevvâl görüldi. Cemi'-i ümmet-i Muham- 
med'e ve Halife-i zemin ü zemân hazretlerine huceste*” ola. Kânün-i 

kadim-i Osmâniyân üzre a'yân-ı devlet ü sa'âdet kâ'ide-i saltanat 
mücibiyle amel idüp ehl-i Divân ve erkân“, Divân-ı ma'delet-un- 
vânda yerlü yerinde hâzır olup, turdılar. Seherden hazret-i Pâdi- 
şâh-ı. Cem-câh u’? melâ'ik-sipâh erike-i saltanata çıkup, Dergâh-ı 
sa'âdet-destgâh çavuşları alkışlayup, cümleden mukaddem a'lemii'I- 
ulemâ ve efdali"l-fudalâ Mevlânâ Hoca Atâullâh Efendi pâye-i 
serir-i âlem-masire varduklarında lâyık olduğı üzre tevkir u i'zâz 
u” ihtirâm buyurdılar. Ve evlâd-ı Tatar Haniden siyâh basma kal- 
paklu iki nefer mahdümlar dahi pâye-i serir-i izzete yüz sürdiler. 
Ba'dehü Dergâh-ı mu'allâ müteferrikaları ve çaşnigirleri tamâm ol- 
dukda vüzerâ-i âli-câh hazretleri —edâme'llâhu ta“dlâ iclâlehüm— 
kalkup, ale't-tertib geldiler. Sadrıa'zam Mehmed Paşa ve Pertev 
Paşa ve Ahmed Paşa ve Mustafa Paşa ve Rümili Beğlerbeğisi Şemsi 
Ahmed Paşa ve Vezir ve Kapudan Piyâle Paşa gelmedi”, 


Rümili Kadıaskeri Kadı-zâde Mevlânâ Ahmed Efendi ve Ana- 
tol Kadıaskeri Mevlânâ Mu'allim-zâde Efendi, Celâl-zâde Mir-tev- 
ki'i, Baş-defterdâr Murad Efendi (38a) ve Şıkk-ı sâni Defterdârı 
Balık-zâde Efendi ve Anatolı Defterdârı Hasan Efendi tamâmen 
pâye-i serir-i salkanata yüz sürüp, cânib-i yeminde makâmlarında 
kâ'im oldılar. Ba'dehü a'lemü'l-ulemâi'l-mütebahhirin yenbûʻu’l- 
fazlı ve'l-yakin Mevlânâ Şeyhülislâm [ve] Müftilenâm Ebussu'üd 
Efendi hazretleri serdâr-ı ulemâ-i izâm olup pâye-i serir-i salta- 
nata yakın geldikleri gibi hazret-i Hilâfet-penâh bir kadem ikbâl 
idüp, ikrâm u ihtirâm buyurdılar?, Ve sâ'ir ulemâ-i din-ı ehl-i ya- 
kin-i mütekâ'iddin ve alâ-merâtibihim müderrisin-i Sahn-ı Semâniy- 
ye gelip manzür-ı ayn-ı inâyet oldılar. 


Ve üçünci gün havâ rüşen-diller gibi mücellâ ve musaffâ olup, 
hazret-i Pâdişâh-ı cihân-güşâdan Sadrıa'zam hazretlerine tezkire-i 
hümâyün çıkup, mefhüm-ı dürer-bârında, «Ecdâd-ı izâmum Âl-i Os- 
màn —nevvere'lâmı ta'dI& merâkıdehim'— her çend ki gazâ vü 
cihâd idüp fütühât itdüklerinde a'dâ-i din ü devlet rağmına şehr 
halkına’ sürür ves selvet-i hatırlarıyçün donanma idüp, şevk u zevk 
ve ays u nüş eylemeğe ruhsat virmek kânün-ı kadimdür. Merhüm u° 
mağfiret-penâh Hüdâvendgâr eyledüği gazâ höd hiç bir pâdişâha 
nasib olmayupdur, ale'l-husüs erike-i saltanat-ı cihân-bâni cenâb-ı 
celâdet-ma'âbımıza müyesser olmışdur. Şehr-i İstanbul halkına do- 
nanma içiin nidâ itdürdesin»' diyü fermân olunmış, Paşa-yı a'zam 

hazretleri «Ulemâ-i din buna kö'il olmaz, câ'iz görmezler, çok mün- 
kerât def‘ olmışdı» diyüp tezkireye cevâb yazmağa müteveccih ol- 
mışken, kâtib Feridun Beğ, mâni' olup, <Niçün hılâfun tutarsız, mi- 
zâc-ı âlem her zemân kabz üzre olmağa tahammül itmez, gâhi bast 
ister. Pâdişâhlarun! kalb-i şerifleri neye teveccüh eylerse câ'izki hayr 
anda ola. 


Beyt ` 


Hâtırm şâhun tecelli câmadir. 
Her ne kim görürse Hak ilhâmdur. 


Nesr : Kulüb, Settârü'l-uyüb, Gaffârü'z-zünüb'un yed-i kudretinde- 
dür. Münkerâta ruhsat virilmesün. Yeniçeri Ağasina ve sâ'ir Bölük 
ağalar ve kethudâlarına muhkem tenbihât ile te'kid buyurun. Her 
bölüğün hâkimi ve zâbitı ve ellerinde? değneği var, neferâtını zabt 
eylesünler. (38b) Kabâhate mürtekib olanun gereği gibi hakkından 
gelsinler”, Emr-i Pâdişâhi ve fermân-ı Şehenşâhi yerine gelsin. 
Zamir-i münir-i zıllu'llâh hazretlerini mesrürü'l-bâl itmeğe sa'y u cidd 
buyurun» didüklerinde bu hâksâr-ı bi-i'tibâr hâzır idüm ki Çavuş-ba- 
şıya, «Münâdilere tenbih eyleyesin» diyü buyurdılar. 


Ve hakikaten bu âlem-i bi-sebâtun âriyeti surür u neşâtına halk 
gayet dil-teşne olmuşlardı. Tavr-ı diğer zuhür eyleyip, avâm-ı he- 
vâm-ı İstanbul ve Galata bir vechile zib ü zinet bulup, karı dünyâyı 
donadup, nev-arus eylediler. Gulgule vü zeinzemlerin feleklere çıkar- 
dılar. Fertüt-ı rüzgâr olanlar dahi şür u şegâb ve ays [u] tarab ile 
yeni bâliğ olmış gibi gam-ı ferdâyı unutdı. Köhne bi-devletler tevbe- 
kâr iken «Ayşe salâdur» diyü harâbât erenleriyle devr-i Sultân Selim 
Hanide na'ra-i mestân ile âlüdelikler ve evgarlıklar seyr itdürdiler. 
Merhüm Hayâli Beğ eş'ârındandur ki 


Beyt 
Nola mezmüm-ı cihân olda ise bâde yine 


Dem” ola rehne kona": mrka vi seccâde yine . . 


dimişlerdi. İttifâk bu mecâlisde culüs-ı hümâyüna erbâb-ı işret tâ- 
rih fikr iderken «Müdmin-i hamr» ( ,#yea. =) 974 dahi târih düş 
mişdi. Ehl-i dilden biri dahi 

Mısrâ 
«Hutbe ve sikke munkalib oldı» dimişdi. 


Ve kendüler” fârisi ve türki târih buyurmiışlardur : 
OI, e e x o= 


al: J 5> yl lk 


İŞ la — ği 
«di gezi» EY eş (= 974) 


Serir-i saltanat oldı müyesser ` 

Bi-hamdi'lâh cihân halkına şâhuz 

İrişdi feys-i Hak çünkim Selimi l 
Didüm târihini «zilla İlâhuz» ( spl y = 974) 


Ve tehniyet-i cülûs-ı saltanat-bânîye Mevlânâ Abdulbâkī Efendi di- 
düği kaside, müsellem ü mümtâz u serefrâz olup Seb'a-i Muʻallaka- 
misâl olmışidi. Mevlânâ Fevri Efendi didüği târihdür : 


Merhüm Pâdişâhın rûhma dimiş ervâh 
Kudun diyâraı Kudsi teşrif-i hayr-makdem 
Dünyâ hilâfetini kime sipâriş ildün 

Kimi bilür halife min-ba'd nesl-i Âdem 
Târih idüp itmiş zâhir değil mi bu kim 
«Sultân Selim'ün olda sâhib-i kırân- âlem» 


(e ili — Ú Sal gele ill = 974) 


Mevlânâ Cevheri Efendi : 


(39a) Cihân-ı bi-bakadan rüh-ı pâki rıhlet itdükde 
Dimiş Sultân Süleyman pend idüp oğn Selim Hawa 
. Sakın mağrür olup bu devlet-i dünyâya aldanma 
Ne Afridum'e kalmışdur ne höd Sam u Nerimân'a 
Selim'üm adl ü dâd it sana bizden bu yeter târih 

«Bilürsin kalmadı bâki cihân mülki Süleyman'a». 
Calle Şe dus Ób sali yus =) Sene 974. 


Ve bu esnâda merhüm ve mağfürun-leh Pâdişâh'un emekdârı 


olup, Vezir-i rüşen-zamir ve isâbet-pezir Kızul Ahmedlü Mustafa Paşa `: 


hazretleri rikâb-ı hümâyüna arzıhâl idüp evâtıf-ı aliyye-i husrevâni- 
den tariklarınca tekâ'üd dirliği sadaka buyurulmak bâbında inâyet 
recâ eyleyip ve tavâf-ı Beytu'llâhi'l-harâm ve ziyâret-i Ravza-i hàz- 
ret-i Seyyidü'l-enâm —aleyhi s-salâtü ve's-selâm— içün icâzet iste- 
yüp, tazarru‘ u niyâz eylediğinde kânünlarından ziyâde yüz bin akça 
zamm ile: üç yüz bin akçe ile mütekâ'id olup, ve «Yüz elli bin gümrük- 


den nakd virilsün ve mütasarrıf olduğı haslarından istediği yüz elli - 


bin akçalığı ber-vech-i tekâ'üd zabtı içün hükm-i şerif virile» diyü 
tezire-i hümâyün çıkdı. Ve hacc-ı şerife dahi izn-i hümâyün buyurı- 
lup, «Bizi hayr du'â ile yâd eyleyüp, sükkân-ı Haremu'llâh'dan du'â 
vü senâ istimdâd iderüz» diyü hatt-ı hümâyünları geldi didiler. Ve sâ- 
kin olduğı merhüm Ahmed Paşa evlerini, ki tekellüf üzre ta'mir itmiş- 
lerdi ve cümle tecemmül-i vezâreti esbâb ve eskâli? satup nakd eyle- 
yüp cemi'an yüz on bin filori idüp, «İnşâe'llâhu ta'âlâ evlâd u ensâ- 
bumun hisselerin virdüm. Haremeyn-i şerifeyn fukarâsı hisselerini 
fi-sebili'llâh varup kendi elimle taksim eyleyüp vücüdumı arz-ı mu- 
kaddesede bırakmak. recâ iderüm, müyesser ola, dahi* Rüm'a gelmek 
nasib olmaya» diyü şevk u zevk ve teveccüh-i tâmm ile du'âlar eyle- 
düklerinde bu hâksâr dahi hâzır idüm. Ahibbâ vü eviddâsıyle vedâ'la- 
sup, kasaba-i Bolı'da ve ba'zı emâkinde olan hayrât u hasenâtların 
yoklayup, «Mevsimde Şâm-i şerifde bulunalum» diyüp gitdiler. Allâ- 
hu ta'âlâ tevfikın refik eyleyüp, husül-i murâdât-ı Dâreyn müyesser 
eyleye. Du'âları kabül olup, dil-hâhları üzre (39b) hacc müyesser 
olup, Arafât'dan avdet itdüklerinde Mu'allâda medfün olmışlar. Rah- 
metu'llâhi ta'âlâ. Üç oğlı bir kızı kâlmışdı. Ehl-i insâf-ı sâdıku'l-kav) 
mütedeyyin sâhib-devlet idi. 


Ve Bâb-ı sa'âdetde Hazinedâr-başı Yusuf Ağa 'nasihat-pezir ol- 


mayup ve Mahmud Ağa'nın Kapu-ağası olduğı sakil gelmeğin 
her zemân Sadrıa'zam cânibine kec-nazarlıkdan hâli olmamağla, nâ- 
gehâni satvet-i kâhire-i Pâdişâhi'ye uğrayup, vüzerâ-i izâm-ı âli-câh 
hazretleri içeri Arz-gâhdan çıkar iken Bâb-ı sa'âdet'de gedüğinde se- 
lâma durmış-iken Paşa-yı a'zam hazretleri kaftanı lokmasına* yapı- 
şup, çeküp taşra çıkarup, Kapucılar Kethudâsı Gülâbi Ağa'ya «tut» 

diyüp, cüst ü çâlâk tutup cellâdlarun eline virüp, Kapucılar-odasına 
iletüp, eman u zemân virmeyüp boğdılar. Yerine Mesih Ağa Hazine- 
dâr-başı olmak fermân olundı. 


Ve evâhir-i sâlde vilâyet-i Yemen ahâlisi tecdid-i saltanatı is- 
timâ' eyledüklerinde merhüm u mağfürun-leh Sultân Süleyman Han 
ümerâsından ve beğlerbeğilerinden mütezaccır u müteşekki olan me- 
fâsid tâ'ife bir yere gelüp, isyân u tuğyân itmek üzre ittifâk idüp ka- 
dimden ol diyârda' «Evlâd-ı Hâşimiyye'denim» diyü da'vâ-yı siyâ- 
det iden İmam-oğlı Mutahhar nâm kimse ki Sultân Süleyman Han' 
dan livâ ve hil'at-ı fâhire ile mâ-tekaddemden itâ'at üzre olup, ülke 
tasarruf ider bende-i fermân iken «Eti'wildhe ve eli“w'r-Rasüle ve 
ülü'-emri minkim» âyetine muhâlefet idüp rü-gerdân olmağla mez- 
heb ü millet düşmeni ne denlü kaltaban var ise yanına devşürüp etbâ' 
iderler. Ve merhüm Kara Mustafa Paşa oğlı Rıdvan Paşa Yemen 
Beğlerbeğisi iken vilâyet-i Aden ayrılup, Südde-i sa'âdetden başka 
beğlerbeğilik ile Murad Paşa nám kimseye virilüp, henüz bu re'y-i 
bâtıl ol diyârda kabül-i halk olmayup ve kul tâ'ifesine ulüfe, hazi- 
ne muzâyakasından altun ziyâde bahâya tutılup, kula ulüfe virildük- 
de, «Buna sebeb ü bâ“is yeni beğlerbeğidür» diyü mücib-i fitne olup 
(40a) gulüvv-i âm ile ortalıkda Murad Paşa katl olunup ve etrâf ka- 
dıları tutulup habs olunup ve bu ahbâr-ı ahvâl-i fetret ulağla Âsitâ- 
ne-i sa'âdete gelüp arz u i'lâm olundukda Rıdvan Paşa ma'zül buyuru- 
lup ve Özdemür Paşa oğlı Habeş Beğlerbeğisi Osman Paşa Yemen 
muhâfazasına fermân olunup, yarar çavuşlar ahkâm-ı şerife ile gön- 
derildi. 


Ve birkaç günden Şâm Beğlerbeğisi Lala Mustafa Paşa hazret- 
lerinden dâhi mufassal u meşrüh arzlar gelüp, «Vilâyet-i Yemen 
feth-i cedide muhtâc olmışdur. Elden gitdi, nám u nâmüs-ı salta- 
nata bundan özge nice eksiklik olur» diyü ırk-ı gayret ve hamiyyet-i 
Osmâniyye'yi tahrik itmeğin Şâm Beğlerbeğiliği haslarıyla vezâret 
ve serdârlık menşürı yazılmak fermân olunup ve vilâyet-i Yemen 
seferine lâzım ve mühim? olan zahire ve hazineyi ve kifâyet idecek 
kadar kul cümle diyâr-ı Mısrıyye'den ta'yin buyurılup, Mısr Beğler- 
beğisi Sinan Paşa hazretlerine ulaklar ile mü'ekked ahkâm-ı cihân- 
mutâ' irsâl olundı. Ve Südde-i sa'âdetden Mısr muhâfazasına bin beş 
yüz nefer silâhdâr ağalarıyle ve Ulüfeciyân-ı yemin bölüği umümen 
ve üç bin nefer Yeniçeri Zağarcı-başı ile ve bin beş yüz nefer yeni- 

den kul kardaşı? yazılup, isti'câl üzre mevsim gemilerine yüklenüp, 
mühimmâtları miriden: görülüp, gönderilmek fermân olundı. 


Ve Pâdişâh-ı heft-iklim hazretleri hatt-ı hümâyün-ı saâdet 
makrün ile Serdâr-ı âli hazretlerine ve Mısır Beğlerbeğisi Sinan 
Paşa'ya başka başka tezkire-i hümâyün gönderip, «Yemen vilâyeti 
fethi bâbında vâcib olan umürda yek-dil ü yek-cihet olup, esbâb u 
âlât-ı darb u harbde ve hazine ve zahire ve kul virilmekde ihmâl ü 
tekâsül olunmaya*. Berr ü bahrden imdâd u iânetde taksir ü tehâ- 
vün gösterilmeye» diyü Sadrıa'zam cânibine dahi muhkem tenbih ü 
te'kid üzre ahkâm-ı şerife ile mekâtib gönderüp mesâlih-i mühim- 
meyi gereği gibi sipâriş eyleyesin diyü fermân-ı âli olunmışdı. Pa- 
şa-yı a'zam hazretleri dahi her birine, «Umür-ı din ü devlet mühim- 
mâtına ikdâm u ihtimâm-ı mâlâ-kelâm üzre (40b) dakika fevt itme- 
yüp mukayyed olas1z, her nesneyi vaktiyle zemàniyle kayırup zinhâr 
avk u te'hir ile fursat fevt itmeyesiz». İhtiyât u hazer üzre olup, it- 
mâm-ı maslahat itmekde «te'âvenü ale’l-birri vet-takvâ» âyet-i Ke- 
rimesi üzre Mısr Beğlerbeğisi Sinan Paşa hazretlerine mufassal u 
meşrüh yazılup, te'kidât u tenbihât olunmış idi. Fi evâ'il-i zilhicce, 


sene 974. 


Kıssa-i rıhlet-i erkân-ı devlet be-mahrüse-i Edirne 
berây-ı kışlak ve âmeden-i ilçi-i Şâh Tahmasb, 
fermân-fermây-ı vilâyet-i Şark 


Ve âdet-i hasene-i ma'rüfe-i Âl-i Osmân —rohimehimillâhu 
ta'âlâ ve eskenehiüm fi gurefl-cinân— kânün ve kâ'ide-i kadimeleri* 
üzre mahmiye-i Edirne —sânehwllâhu ta'âlâ ani'l-beliyye— de kışla- 
mak niyyet ü azimet buyurulup, erkân-ı devlete ve a'yân-ı sa'âdete 
tedârük sipâriş olundı. Ehl-i Divan, kütsâb ve erbâb-ı kalem tedbir-i 
mühimmâta şurü' eyleyüp ve harem-i hümâyün mukaddem göçüp ve 
Hazine-i Âmire, defterdârân-ı5 emvâl ile bir gün akablerince kânün 
üzre kalmak fermân olundı. 

Ve Vezir-i müşir-i bâ-tedbir ve isâbet-pezir Kapudan Piyâle Paşa 
hazretleri İstanbul muhâfazasına kalup kifâyet mikdârı beyâz tuğrâ 
teslim olunup, şikâyetci dinleyüp ahkâm-ı şerife vermek buyuruldu. 


Ve m ibârek id-i adhâ surür u selvet üzre oldı. Ve bi-inâyeti'llâhi 
ta'âlâ tekbirât-ı eyyâm-ı teşrik tamâm oldukda cümle a'yân-ı salta- 

nat ile Edirne'ye on iki konak yazılup göçüldi. Fi yevmi'l-hâmis, 14 
zilhicce. 


Ve evâ'il-i muharrem sene 975 de mahmiye-i Edirne âmmeten 
sâye-i sa'âdet-i zıllu'llâh'da âsüde olup, erkân-ı devlet bir bir gelüp 
yetişüp kânün-ı kadim üzre mekânlarında karâr eylediler. Ve ma- 
kâm-ı mülâzemetde olan hükkâm-ı etrâf u eknâf, culüs-ı saltanat piş- 
keş ü hedâyâsın südde-i sa'âdet-medâra çekmeğe miteveccih olup 
gelüp çekdiler. i 


Bu esnâda ulemâ silsilesi olup, Rûmili Kadıaskeri Kadı-zâde 
Ahmed’ Efendi azl olunup yeri Anatolı Kadıaskeri Mu'allim-zâde 
Efendi'ye, anun yeri İstanbul Kadısı Hasan Beğ Efendi'ye, anun 
yeri Bursa Kadısı Molla Çelebi'ye, anun yeri Mısr Kadısı Kınalı-zâde 
Ali Çelebi'ye; Mısr, Şâm Kadısı Şeyhi Abdülkadir Efendi'ye; Şâm, 
Haleb Kadısı Ma'lül-zâde Mehmed Çelebiye; Haleb, Şehzâde Sultân 
Mehmed? müderrisi Ahmed-zâde Mehmed Efendi'ye; Şehzâde Med- 
resesi, Semâniyye müderrisi Ümmü'l-veled-zâde Ali Efendi'ye vi- 
rildi. 

Ve yine bu” esnâda Mısr Beğlerbeğisi Mahmud Paşa'nun kadim- 
den vilâyet-i Yemen'de olan dü-menleri zafer bulup, nâgehâni Bu- 
lak'dan Mısr'a kapusıyle! ayak divânı idüp, (41a) defterdâr ile ya- 
naşup giderken, bir harâbe yerden sinegâlına tüfeng atılup, tokı- 
nup helâk olduğı haberi geldi. Hükümetinde dürüşt-kelâm, halka 
tünd-rü, mala sâ“i kimse olmağın çendân merhamet u şefekat ile yâd 
olmayup ve «Vuranun kolina kuvvet» ( vi dö lss = 974) tå- 
rih dinilüp, mal i menâlin zabtına Âsitâne-i sa'âdetden ulağla âdem 
gönderdiler. Ve Mısr Beğlerbeğiliği bundan sonra Sinan Paşa'ya vi- 
rilmiş idi. ; 

Ve bu esnâda «Diyâr-ı Şark vâlisi Şâh Tahmasb tarafından 
Nahcivan ve! Revan hâkimi Şâh-Kulı Han ilçi çıkup geliyor» diyü 
alet-tevâli ve't-te'Akub serhadd-i mansüre beğlerbeğilerinden haber- 
ler gelüp «Tehniyet-i saltanat ve ta'ziyeti müş'ir mufassal nâmesi 
var, azim pişkeş u hedâyâ ile bin nefer surh-ser ile mâbeynde ekide? 
olan mebâni-i mahabbet ü meveddeti te'yid içün gelürler» diyü arz 
u ilâm eylediklerinde «Mahrüsa-i Edirne'ye gelsünler» diyüp, ser- 
hadd-i mansüre beğlerbeğilerine sipâriş-nâmeler irsâl olunup, «Ana 
göre ilçileri mütenebbih* ü âgâh eyleyesiz ki hazret-i Pâdişâh-ı 

sa'âdet-destgâh makarr-ı saltanat ve tahtgâhından hareket eyleyüp, 


şikârgâhda kışlada görürsüz’. Erkân-ı devlet ü sa'âdet mahrüsâ-i 
Edirne'dedür. Ve cümle etrâf-ı âlemde olan melâlikün mülük ü se- 
lâtini haber alup bilmişlerdür. Tehniyet ü mübârek-bâd-ı saltanat 
içün ilçiler anda mülâkât ideceklerdür» dinilüp ve lâyık olduğı üzre 
hürmet ü ri'âyetlerinde ihtimâm u ikdâmda dakika fevt olunmayup, 
memleket-i Osmâniyye ne vechile ma'mür u âbâdân olup ve envâ“-ı 
ni'am-ı bi-pâyân ile muğtenim u mütena''im, haşmet ü şevket-i şe- 
henşâhi her yerde ferâvân ve leşker-i dilâverân-ı5 kârzâr-ı bi-şimârı 
müşâhede ederek mahrüsa-i İstanbul'a gelip Üsküdar yakasından 
nazarları oldukda şa'şa'a-i mülk-i dil-sitân sabr u karârların alup 
bi-ihtiyâr olup, rüy-ı zeminde ve zir-i felekde el-hakk memâlik-i dün- 
yânun şâh-nişini, bihişt-âbâd ve cennet-âsâ ve dil-ârâ olup, 


Nazm 
Bilâd-' âlem-i ekvôn eğer him (41b) 
Geleydi bir yere imkân olaydı 


Ulüvv-i şân ile yok şübhe bunda 
Sıtanbul anlara sultân olaydı. 


Nesr: «Fi'i-hakika bi-manend ü bi-misl, olup” ukül vasf u beyânm- 
da âciz ve kasırdur» dimişler. Ve müddet-i ömr, bu mülk-i saltanatı 
bilüp iz'ân itmeğe kifâyet itmez. Her çend ki bir kimse, «Bu sal- 
tanat-ı kaâhireyi gördiim ve anladum, bildüm» dise nâ-ma'kül söy- 
ler. Bilüp anladuğından bin mertebe ziyâdedür. 


Mısrâ' 
«Ki, nazar fark idecek mertebeden a'Tâdur» 


Allâh tebâreke ve ta'âlâ yavuz gözden saklasun, sâhibine mübârek 
u huceste eylesün. A'câm-ı Kızılbaş 


Mısr& 


pe 2 > nl t> aj Mae diyü 

tahsin ü şâbâşlar eyleyüp ve Üsküdar cânibinde konduklarında, Ce- 
beci-başı umümen bölüğüni Cebe-hâne-i Âmire esbâbiyle tezyin idüp, 
bin nefer âdem ile müzeyyen ü mükemmel karşulayup ve gelüp der- 
yâya kadırgalara girüp zib ü zinetle deryâ askerin dahi! müretteb 


tavr-ı diğer ile görüp, A'ceb-i acâyib? etvârdur ki”? hakiaten deryâ-. 


yı ummân fenninde mümtâz u serefrâz olan kurnaz ve korsan keş- 
tibânlardur ki görülmiş ve işidilmiş uslüb değildür. Husüsâ eyüce"! 


kürek çekdürür baştardaların forsa kâfirleri «5441. ` eyleyüp, 


içinde olan cengcü dilâverler âteş-efşân olup tüfengler ve topları 


ra'd u berk gibi tâk-ı ayyüka velvele bırağup, kadırgada olan Kı- 
zılbaşlar «Yâ Ali meded» diyüip, hayret ü ıztırâb ile dembeste düşüp 
«İmdi ki bizi deniz yaman eyleyüpdür, göziler bize bir çâre yetü- 
rün, özümüz bilelüm'? hay meded» diyerek İstanbul İskelesi'ne ya- 
naşup Yeniçeri alayların bağlayup At-meydanı'nda Hançerlü Sultân 
Sarâyına mâ-halaka'llâh galebe-i halâ'ik", kesret-i nás ve müzâha- 
me-i halk bir derecede idi, ki ` 


Mısr& 
«Melhüz olur“ ma'âni mümkin değil beyâna.» 
Ve bi'l-cümle gelüp karârgâhına“ nüzül idüp konduklarından sonra 
vezir muhâfız Piyâle Paşa hazretleri —edâme'llâhu lta'dlâ)| iclâle- 
hü— ol mevsimde bulunan şüküfe vü reyahin' ve meyvelerden bi-kı- 


yâs irsâl eyleyüp, «Ekrimü'd-dayfe» (42a) mefhümiyle amel buyurup 
hep. şehrün hammâmların ve azimü'ş-şân selâtin-i Âl-i Osmân'un 


—rahimehümw'lâhu ta'dâlâ eslâfehüm— câmi'-i şerif-i cennet-âsâla- 


rın husüsâ Ayasofya-i Kebir yemin u yesârlarında! yasakçılar ile 
seyr itdürdilüp, Sultân Süleyman Han Câmii şerifin ve merhüm 
Gâzi Sultân Selim Han-ı sâbık Câmi'in görüp secdât-ı şükr eyle- 
yüp, ba'dehü Vezir-i sâ'ib-tedbir kâ'ide-i devlet ü saltanat üzre il- 
çileri da'vet ü ziyâfet idüp hil'at-ı fâhireler ile mükemmel at ve ye- 
dek ve akmişe-i mütenevvi'a ve emti'a-i fâhire?, evâni-i nukre çe- 
küp, esnâf-ı tekrimât ile sefer mühimmâtların gördürüp! ve tekmil 
itdürüp, müsâfirleri yümn ü ikbâl ile menzil be-menzil mahrüsa-i 
Edirne'ye göçürdiler. Ve Şâh-Kulı Han dabi kendüzine ve yanınca 
olan ensâr u a'vânına âb u tâb virüp, üslüb u âyinleri üzre libâs-ı 
renginleriyle mülebbes ü mülevves olup hikmet-i İlâhi ile eyyâm-ı 

şitâda fi şehr-i 8* şa'ban sene 975 mahrüsa-i Edirne'ye dâhil olduk- 
ları gün hoş havâ olup ve rüşen diller gibi dünyâ güler yüz göster- 
mekle erkân-ı sa'âdet kulları vüzerâ-i izâmdan gayri" izhâr-ı haş- 
met ü şevket-i İslâmiyye kasd idüp ikbâl u istikbâle çıkup ve pişe-i 


heycânun şir-i ner ü gazanfer-feri, fâris-i meydân sühan-veri Rümili ` 


Beğlerbeğisi Şemsi Ahmed Paşa —dâmet ma'âihi— hazretleri şems-i 
hâveri-misâl karşu çıkup, yanaşmak fermân olunup «Esnâ-i musâ- 
habetde düşen kelâmı yerinde edâ eyleyesin» dinilip ve Şah-Kulı 
dahi Kızılbaş içinde sözi“ bellü kişi ve cangu âdemisi olup yahşi söz 
bilmek ile meşhür ve müte'ayyen sühandân olmağla ilçilik hidmeti- 
ne ta'yin olunmış olup ve evvel yanaşup hâtır-nevâzlıkdan sonra 
dimiş ki « Ve'llâhi ki bu leşkeriin ârâyiş ü nüinâyiş ve zib ü feri he- 
màn bir düğün halkına benzer» didüginde, «Beli Çaldıran'dan [Taclı 
Hanım'ı| gelin getüren bu askerdür» diyü cevâb virmişler. Ve etrâf 
u eknâf-ı memâlikde olan mülük-i' keferenün ilçileri (42b) dahi 
mahrüsa-i mezbüreye gelmiş bulunmakla anlar dahi istikbâl eyle- 
mek fermân olunmışdı. Evvelâ Üngürus kıralınun ilçisi başka ala- 


yın bağlayup, durdugı mahalle geldüği gibi dergâh-ı âli çavuşların- 


dan biri «Üngürus kıralı ilçisidür selâm virüp teveccüh eylen» diyü 
tenbih u âgâh eyledüğinde ikbâl ile selâm virüp, anlar dahi âyinleri 


üzre şapkaların başlarından ellerine alup ve kezâlik Françe ve Ve- ` 


nedik ve Dubrevnik ve Leh'ün ve Çeh'ün ve Eflâk ve Boğdan ve 
Erdel'ün alayları önine geldiikçe zikr olınan etvâr üzre evzâ'ların 
eyledüklerinde ilçi Şâh-Kulı Han, Paşa hazretlerine dirler ki «Sul- 
tânum, bunca küffâr alayı ki geçdük, hamusı takyelerin başların- 
dan bile çıkaruplardur, ayâ ne nemehdür» diyüp su'âl eylemiğler 
eyitmişler ki «Âdetleridür, birbirlerini gördüklerinde mahall-i mer- 
habâda takyelerin çıkarurlar ya'ni ser-fürü itmek süretinde sitâ- 
yişleridür» dimişler. Ve «Serhadd-i mansüre beğlerinden ve beğler- 
beğilerden rızâ vii şükrân gösterip, «El-hak bize çok hürmet ü izzet 
eylemişlerdür, Pâdişâhun ni'meti bunlara helâldür, pes helâl-zâdelik 
idüp dururlar, Allâhu ta'âlâ cümlesinden hoşnüd olsun» dimiş. Paşa 
hazretleri be-herhâl «Ekrimü'd-dayfdur» diyicek «Sultânum, bize bu 
gün çok nükte vü kinâye olmışdur» dimiş, «Eğer nüktedân ve 
hak'ik-şinâs olmasan beni sana göndermezlerdi; ben de senün hoş» 
fehm ü firâset idüğün bilüp söylerim». 

değil midür» dimişler ve bi'l-cümle letâ'ifü'l-hiyel ile şir ü 9eker-veg 
ihtilât idüp karâr u ârâmgâhlarına gelmişlerdi. 


Mülâkât-ı ilçi-i Şâh-Kulı Han be-Sadrıa'zam 
Mehmed Paşa 


Ba'dehü irtesi gün ilçi-i mezbür Sadrıa'zam Mehmed Paşa ` 
—dâme silwhü— hazretleri meclisine gelüp «Şah-ı kerem hazretleri 
size selâm ve du'â iderlerš buyururlar ki: «Bizüm anlara müstakil 
nâmemüz ve? selâm u du'âmız anunçün olupdur ki anlar atabeg ve 


fermân-fermâ (43a) olmışlardur. Sâhib-serire saltanat teslim olun- 


ca müstakil cihân-bânlık eylemişlerdür. İki cihânda yüz aklığı anun- 
dur. Düşmen-i din içinde bu ser-encâm ki vâki' olupdur ırz-ı din ü 
devleti yahşi saklayupdur, Hak tebârek ve ta'âlâ anun herhalde 
mu'in ü yâveri olsun. Ceddüm anun Arasâtda şefi'idür. Murtazâ Ali 
şir-i Hüdâ ana çoğ yardım idüpdür» diyüp dillerince ibârât-ı gari- 
belerin istimâ' eylemişdük. «Elbetde ulemâ-i Rüm her kitâb ki ya- 


- zarlar dibâcelerde ism ü resmini derc eylesünler. Hâlâ bizüm diyâr-ı 


Acem fudalâsı cümle! kitâblarında hamusı? yazuplardır? ki bu ci- 
hânda böyle bir iş olupdur. Dahi bir vezir-i kârdân vâsıtasıyle per- 
deden taşra hâric nağme olmayupdur. Sır saklamak ve salâbet ü 
mehâbet olmak ile El-hamdü li'llâh ehl-i İslâmun ırz u nâmüs-ı dev- 
leti serâ-perdesi deride olmadı Sâhib-serire mülk-i saltanat-ı mev- 
rüsesi gelüp değdi.» diyicek sâhibü'l-izz ve's-sa'âdât Sadma'zam 
—dâme wllühü— hazretleri dahi «Fl-hamdü lillâhi ta'âlâ bu denlü 
kâr-zâr ile fütükât-ı azime müyesser olup, sâhib-kırân-ı mağfür ta- 
rik-ı Hakk'da hem gāzî ve hem şehid. 


Mısrâ' 


Gaal olola sl İda = 975) tarihdür 
«Şühedâ hayline sultân oldu.» | 

Ve ancak hutbe ve sikke munkalib olup rub'-ı meskünun zimâm-ı 
hukümeti Pâdişâhumuz —e“a22©'llâhu ensârehü— hazretlerinin kâb- 
za-i tasarrufuna girdi. Ve bana dahi bu denlii ilm-i yakın hâsıl oldı 


ki, Hak sübhânehü ve ta'âlâ yevm-i kıyâmete dek ümmet-i Muham-' 


med ve millet-i Ahmediyye'nün saltanatı hidmetini* bu silsile-i aliy- 
ye-i Osmâniyye'den ayırmayup, bunlarun ırk-ı pâki ile hatm ü âhir 
ola anlarum ( „xT ) diyüp nice kelimât-ı hikmet beyân buyurup”, 


kâ'ide-i saltanat üzre şerbetler çekilüp esenleşüp kalkup° mahrüsa-i | 


mezbürede Kıyık ( jj) mahallesinde konağına gidüp ve kâ'ide-i ka- 
dime üzre diyâr-ı Şark tuhafından vükelâ-i saltanata’ ibrişim kaliçe-i 
Hemedân ü Dergezin ve tekye-i nemed-i Câm ve kütüb-i nefise-i a'lâ 
herbirine alâ-hide çekilüp, miilâzemetlerine varup merd-i suhandân 
ve kıssa-hân ve hoş-kelâm u peyâm olmağın! (43b) mecâlis-i aliy- 
yelerinde beyân eyledüği, pesendide-i enâm oldı. 


Ve bir rüz-ı firüzda Divân-ı âli-şâna gelüp, azim ziyâfet olunup 
pişkeş ii hedâyâların hâzır ü müheyyâ eyleyüp çekdiler. Ve nâme-i 
nâmilerin pâye-i serir-i a'lâya getürüp teslim eyledüklerinde ve På- 
dişâh-ı Süleyman-haşmet Şâh-ı kerem hazretlerinün hâli eyi mi, 
hoş mı?» buyurup, dahi kelâm olmayup satvet-i kâhire-i Pâdişâhi 
zuhürundâ ilçi Beğ'ün dahi nutka mecâli kalmayup çıkıldı’. Ba'dehü 
vüzerâ-i izâm —edâme'llâhu ta'âlâ iclâlehüm— hazretleri ale't-tertib 
ziyâfetler eyleyüp, külli tekellüfât olunup i'zâz u ikrâm olundılar. 
Zâkirü'n-ni'am ve şâkirü'l-kerem” olup hadd ve mikdârlarından zi- 
yâde fevka'l-âde in'âm u ihsân-ı ferâvân olunup Çin ü Mâçin ve Ha- 
tây u Hoten hâceleri dahi" bu fâ'ideleri düşlerinde görmemişler- 
dür. Kadimü'z-zemândan selâtin-i Âl-i Osmân'un a'dâ-i dine bahşiş 
u atâyâsı fevka'l-gâye ola-geldüği kütüb ii defâtirde toptoludur. 
Bahrden bir katre ve güneşden bir zerre mesâbesinde idüği ne ma- 
hall-i şübhediir2, Husüsâ âşti esnâsında vâki' olan eltâf ii kerem- 
leri hadd i adde mümkin değüldür. Velâkin Kızılbaş tâ'ifesi gibi 
mahlüku'llâhda iyilik bilmek fodül ve nâ-insâf, küfrânii'n-ni'me 
bedbaht tâ'ife ancak yine bunlardur. Cemi' ahvâl ü akvâl [ü] ef'âl- 
leri i'tikâd u mezhebleri gibidür. Allâh —tebârek ve ta'dlâ— vucüd-ı 
habis ü nâ-pâklerini sahife-i âlemden şemşir-i İslâm ile hakk eyle- 
mek ve ol diyâr ellerinden alınup ehl-i sünnet ve cemâ'at" ile mâl-â- 
mâl itmeği Ali Osmân'a müyesser ü mukadder eylemiş ola. 
Bi-hürmeti Muhammedin ve âlihi ve sahbihi ecma'in, âmin. 

Kıssa-i serdâr-şüden-i Sinan Pasa be-feth-i 
vilâyet-i Yemen, sene 975. ` 


Mirimirân-ı Mısr Sinan Paşa hazretleri tekrâr mufassal u 
meşrüh garaz-âmiz arzlar gönderüp, «Bunlar külli teklifât ile is- 
râfât-ı lâzıme"* getürürler» diyü serdârlık kendülere fermân olu- 
nursa «cüz'i nesne ile (44a) düşmen hakkından gelinip, az zemân- 
da fütühât müyesser ola» diyüp «Mustafa Paşa dahi gitineden 
istiğnâ gösterdi» dinilmeğin ve fil-hakika! istiğna eyleyüp ve keyd 
ü mekr ü garazı mukarrer bilüp, berüden dahi on nefer yarar ça- 
vuşlar ile Burunsuz Çavuş-başı'ya «Ilgar ile gidesin» diyi ulak hük- 
mi virilüp, «Diyâr-ı Mısrıyye'ye varup, ahvâli görüp n'eydüği ma- 


Tüm oldukda bâ“is-i fitne vü fesâd kim idüği bilindükde cezâsı virile» 


diyü mi'ekked ahkâm-ı şerife yazılup siyâset fermân olunmışdı. 
«Ümerâ-i muhâfaza-i Mısr'dan Gazâli-oğlı Mustafa Beğ ve Kuy- 
ruklu Yıldız dimegle ma'rüf işbu beğler sebeb-i fitnedür» diyü si- 
yâset olunup serdârlık vezâretle Sinân Paşa hazretlerine fermân 
olunup, varan serdârlık hükmi okunup, divân-ı Mısr debdebe-i sal- 
tanat u mehâbetle tolup tabl u nakkâre-i şehenşâhi çalınup şenlikler 


ve şâdmânlıklar topları atılup ve serdâr-ı sâbık Mustafa Paşa haz- 


retleri müsellah u mükemmel hüddâm-ı zırgam-intikâmlarıyle alay- 
ların bozmayup otakların Katiye nám menzile kurup, Çavuş-başı 
ancak ırakdan merhabâya kâdir olup ve Mısr Beğlerbeğiliği Çerkes 
İskender Paşa'ya virilüp, «Serdar Sinan Paşa hazretleri hidmetine 
yetişmekde musâra'at eyleyesin» diyü isti'câl hükmi gidüp, bi-av- 
ni'llâh ta'âlâ az zamânda yetişip vilâyet-i Yemen seferi mühimmâ- 
tnun ekseri âmâde vü müheyye olup, Serdâr-ı âli-kadr hazretleri 
dahi el-hak serdâr-ı ülâdan? evlâ ve umür-ı ahvâl ve? kâr-fermânlık 
da sezâvâr olduğı mübeyyeh `ü niüberhen olup şevket ii haşmet-i 
Osmâniyye ile asker pür-yat u yarak ve şecâ'at u şehâmetle 
meşhür ü nâm-dâr leşker-i bi-şümâr-ı Mısrıyye yemin ü ye- 
sâr alaylar bağlayup, tüfeng-endâz Yeniçeri dilâverleri ve sâ'ir şi- 
rân-ı pil-efgen ve dilirân-ı leşker-şiken-i merdân yürüyüp darbuzenler 
ile top-arabaları çekilüp, hergiz dide-i eyyâm ol diyârda bu üslüb ü 
kâ'ide üzre Zib ii zinet görmeyip, Zeydi* mezheb olan a'dâ-i (44b) din 
ü devlet kasdına yürüyüp ve deryâ cânibinden leşker-i zafer-şi'ârun 
ekser zahâ'ir ve' eskâl u ahmâli tâ kal'a-i Aden'de virilmek üzre tah- 


mil olunup eltâf-ı İlâhi'ye tevekkül ve mu'cizât-ı*9 hazret-i Risâlet-pe- 


| 
if 

nâhiye tevessiil eyleyip gitmekde ve asker-i İslâma beriyyede bi-inâ- 
yetvllâhi ta'âlâ ve faslihi ab-ı zülâl-mânend yağmurlar vâki‘ olup 
atşânlar suya reyyân u müstağrak ve zemân-ı yesirde Kâ'betu'llâhi 
mu'azzamaya ve Beytıllâhi'l-harâm'a yetişülüp yüzler sürüldükde 
hazret-i şerif-i şürefâ Ebü Niimeyy —zâde'llâlvii ta“âlâ şerefen— ve 
Kadı Hüseyin, Sipeh-sâlâr-ı asker-i İslâmı külli tekellüf ile ziyâfet te- 
dârük eyleyüp velâkin kendüler bi'z-zât sımât-ı ni'mete hâzır ol- 
mağa havf u haşyet ve ru'b u hirâs gâlib olmağla mâni' olup, gel- 
meğe cür'et idemeyüp ve asker halkı dahi, şerif ziyâfetine kendüzi! 
gelmeyicek «Anun biz çanağın yalamak maslahatına bunda gelme- 
dük» diyüp ber-vech-i güstâhi cümle âlât-ı ziyâfet ü bezmi yağma 
vü pâymâl eyleyip bi-iltifâtlıklar ve insâfsızlıklar eylediler. 


Ve hakikaten beriyyeden böyle kuvvet ü kudretle kadr-tüvân ` 


leşker-i bi-pâyân çıkup gelmek kimse hâtırına hutür ider ma'nâ 
değilken mücib-i hayret ü inkılâb olmağın nicelerün efkâr-ı fâside- 
leri tasavvurât-ı bâtıladan beri vü âri olup, bi'z-zarüre süret-i itâ'at 
ve! kazm-i gayz lâzım gelip envâ'-ı izzet-i ferâvân ve hürmet-i bi- 
pâyân ile Şerif hazretleri asker-i İslâma hidmetler ile mu'âvenetde 
bulunup, mümkinti'l-husül olan esbâb-ı mühimme ihzârında bezl-i 


makdür eyleyüp asker zâkirü'l-kerem ve şâkirü'n-ni'am* geçüp git- 


dükleri haberleri Südde-i sa'âdete ilâm olundı. 


Âmeden-i Mustafa Paşa be-Südde-i sa'âdet, sene 976... 


Ve Serdâr-ı sâbık Şâm Beğlerbeğisi Mustafa Paşa hazretleri 
dahi ye's ü hırmân ile Südde-i sa'âdet-medâra şitâbân gelüp, âtıfet 
[u] merhamet-i Şehenşâhi'den ümmidvâr olup, Hoca-i Şâh-ı cihân 
Atâullah Efendi ve Celâl Beğ, hukük-ı (45a) sâbıkâ ve hidemât-ı 
lâyıkayı yâd idüp, afv-i taksirât bâbında bezl-i makdür ve sa'y-i 
mevfür eylediklerinde mesned-i vezâretle müşerref ii müstes'ad 
olmak müyesser oldı, der-şikârgâh-ı Çatalca. 


Kıssa-i Osman Paşa bin Özdemür Paşa. 
Ve sâbıkâ vilâyet-i Habeş'e ve Yemen'e beğlerbeği olup bahâ- 


dırlık ve dilir ü dilâverlik ile meşhür-ı âfâk olan Cerkesiyyü'l-asl 
Özdemür Paşa, merhüm u mağfürun-leh Sultân Süleyman Han 

—aleyhö'r-rahmetü ve'-gufrân— zemânında kadr ü izzet bulup, 
nâmdâr u nâmverlik ile diyâr-ı Arab serhaddlerinde yahşi re'y ü 
tedbirler ile ve yarar yoldaş ve sipâhilik ve silahşorluk fenninde 
mümtâz âdemler besleyüp terbiye itmekle müte'ârif olup, dâr-ı 
bakâya rıhlet eylediikde mahrüsa-i Mısr'da Osman nâm bir ferzend-i 
dilbendi mütevellid olup ve ol diyâr, dirliğinde kalup, giderek san- 
cak-beğliğiyle ser-efrâz u mümtâz olup, zât-ı izzet-sımâtında şecâ'at 
u şehâmet-i cibilliyyesi ve sahâvet ü mürü'et ü kerem huy u hasleti 
olmağın merhüm babası âdemleri dağılmayup devlet ü saltanat câ- 
nibinden her ne hidmete konuldı ise ikdâm u ihtimâm üzre hakkın- 
dan gelüp El-veledü surru, ebihi fehvâsı mücibince kendi dahi Habeş'e 
beğlerbeği olup ve vilâyet-i Yemen fetreti mukarrer olup feth-i ce- 
dide muhtâc oldukda Serdâr-ı asker-i mansüre dahi Yemen'e vâsıl 
olmadın ol diyâr muhâfazasına me'mür olup, şecâ'at ü şehâmet ü 
tedbiri ve âdemleriyle ve Yemen'de bulunan kul tâ'ifesiyle, a'dâ-i 
din ü devlet elinden nice kılâ“-1 metin ii hasin alup fütühât eyledü- 
ginde, Serdâr-ı âlişân Sinan Paşa varduk da dürüşt haberler ve dil-süz 
kelimât-ı şür-engiz diyip, belki kasd-ı dil u cân eylemekle, mezbür 
Osman Paşa kal'a-i Ta'azz'i feth idiip askeriyle dernekde iken Ser- 
dâr Sinan Paşa hazretleri li-garazın da'vet idüp, Osman Paşa dahi 
askeriyle ve ağrığıyle! kalkup göçüp Südde-i sa'âdet-medâr cânibine 
tevecciih idüp, kimse gelüp söz söylemeğe kıyışamayup (45b) beriy- 
ye-i Urban içinden bi-muhâba çıkup, hırâman bi-hirâsân gelip Âsi- 
tâne-i sa'âdete pişkeş ve hedâyâsın cümle erkân-ı devlete çeküp mülâ- 
zemete başlayup, mahrüsa-i İstanbul'un niçe eyyâm üslüb u âyinin 
görüp ma'lüm idinmekde iken mübârek tâ'ün katı çok yarar yoldaş- 
ların götürüp, ba'dehü vilâyet-i Lahsa ve Basra Beğlerbeğiliği müyes- 
ser olup gitdiler. Fi sene 978.2 


Ve bi'l-cümle vilâyet-i Yemen miiceddeden feth ü teshir olun-. 
makda Serdâr-ı âli-kadr hazretleri külli zahmet ve azim meşakkat çe- 
küp, hüsn-i re'y ve ber-savâb tedbirler ile kışlayup, nice nice darb u 
harb ve feth-i kılâ'da katl ü kıtâller idüp düşmen-i din ü devlet üstine 
gâlib ii kâhir olup, mansür u muzaffer envâ-i feth ü zafer beşâret- 
leriyle alâ rağmi'l-eğdi bir yıl: dört ay zemânda kamgâr-ı baht u 
nusrat ile bi-inâyeti'llâh ta'âla ve fazlihi yine asâkir-i mansüre ile 
mevsim-i Hacc'a yetişip, cebel-i Arafât'a çıkup vakfeye durup, hacı 
ve gâzi olup, yine Kâ'be-i mu'azzama yolunda diyâr-ı Mısriyye'ye gel- 
dükleri haberleri Südde-i sa'âdet-medâra geldi. Fi sene 976. 

Kıssa-i Çavuş-başı Mehmed Ağa bâ-Abdâl Beğ-i 
Kürd der-Edirne, . 


Ve bu def'a mahrüsa-i Edirne kislasinda ümerâ-i Ekrâddan Ab- 
dal Beğ nâm ki şecâ'at u tehevvür ile ma'rüfu mevsüf bahâdırun hak- 
kında mâ-beynlerinde olan âdet-i câhiliyye üzre gayret u nâmüslarm- 
dan şikâyet güne dâd-hâhlıklar olunup ve mezbür Abdal Beğ güşmâl 
olunmak kasd olunup, Sadrıa'zam Mehmed Paşa —dâme zıluhü— 
hazretleri yeni Çavuş-başı olmış Bektaş oğlı Mehmed Ağa'yı istedüp, 
«Var, Kürd beği Abdal'un evi kande ise bulup habs fermân olunmış- 
dur» diyüp* «Habsine alasın» buyurmışlardı. Birkaç nefer çavuş ağa- 
lar ile kalkup evine giderken merküm Beğ" «Üç-şereflü (46a) Câmi“i 
şerifde oturup tilâvet idiyor» diyü haber alup Câmi'-i şerife girüp, 
Beğ ile mülâkat idüp «Emr pâdişâhun» diyüp eline yapışduğı gibi 
Beğ, dest ber-hançer idüp, Çavuş-bâşıyı! birkaç yerinden? urup helâk 
eyleyüp ve yanıca olan çavuşlardan Hızır Çavuş-oğlunı bir kürd dahi 
urup, helâk idüp ve Koflan ( 5,5 ) zâde'yi biri urup’, mecrüh 
bi-hüş-ı hayat ile evine getürdiler. Ekrâdun bu hâlet ile kimse önle- 
rine turmayup kaçup, her biri şehrden taşra çıkup halâs olmak sevdâ- 
sıyle perişân olurlar. Sâhib-sa'âdet duyup, çavuşlara haber olunca 
ardlarınca seğirdüp Reyhan Kırı nâm mevzı'da Abdal Beğ'e birkaç 
Kürdler ile yetişürler, dest-beste irtesi Divân-ı âliye getürüp, Çavuş- 
başınm sü-i tedbirinden Abdal Beğ'ün ve niçe mü'min ü muvahhid 
müslimânlarun* siyâsetgâha getürilüp boyunları uruldı. Sene 976 ` 


Kıssa-i ihrâk-ı İstanbul, der-zemân-ı Sultân Selim Han. 


Ve işbu 976 senesinde İstanbul'da kazâ-i nâgehâni ile bir gice 
âteş-i azim olup, ihrâk-ı külli vâki oldı. Bir gün bir gice tutuşdı. Ya- 
hûd tâ'ifesinün kârgir binâları h&il olmadı. Hikmet-i İlâhi ile sö- 
yündürmek kasd u sâ'y eyledüklerince mütezâyid oldı. Ve Yeniçeri. 
Ağası Ca'fer Ağa hasta bulunmağla” Yeniçeri tâ'ifesi kendü fWidele- 

rine çalışup halka hasâret oldı. Ve vüzerâ-i izâm hazretleri bi-inâye- 
ti'llâh ta'âlâ âteş söyündürmekde çok zahmet u meşakkat çekdiler. 
Mehmed Paşa hazretleri damadı Ca'fer Ağa ma'zül buyurulup, Bü- 
yük Mir-âhür Siyâvuş Ağa Yeniçeri Ağası oldi. Ve mir-âhürluk, Si- 
lahdâr-ı hassa Kaytas Ağa içerüdan çıkdı, ana fermân olındı. Ve Ca' 
fer Ağa'ya ulüfesi kemâ-kân rüznâme-i' himâyündan virilüp yolıyle 
mansıb açılınca mutasarrıf fermân olundı. 


Kıssa-i donanma-yı sefer-i Kıbrıs. 


Cezire-i Kıbrıs fethinde Pâdişâh-i zemin ü zemân hazret-i Sultân 
Selim Han (46b) —hullidet hilâfetuhü— şahzâdeliği hâlinde diyâr-ı 
Mısrıyye'den murâd idindükleri tuhaf ve sükker ve pirinç ve at içün 
gönderdükleri âdemleri furtma ile deryâdan halâs müyesser oldukda 
melâ'in-i bi-din sulh üzre iken atları vesâ'ir metâ'ı zabt idüp «Şahzâ- 
denün idüği neden ma'lüm» diyüp ba'dehü niçe ihânetden sonra vir- 
meğle vicdân-ı şerifelerinde mukarrer olmış idi. 


Hicret-i Nebeviyye'nün —salla'lâhu ta'âlâ aleyhi veselem— 
sene 977 sâlinün evâhirinde hazret-i halife-i zemin ü zemân Sul- 
tân Selim Han —e'azze'llâh ensârehü ve eyyede saltanatehü— 
Vezir-i sâlis Piyâle Paşa —edâme'llâhu ta'âlâ iclâlehü— hazretlerini 
Donanma-yı Hümâyüna serdâr buyurup ve Kapudan Ali Paşa —dâme 
ikbâlühü— hazretleriyle on beş sancak-beği sipâhileriyle ve alay- 
beğleriyle koşulup ve iki bin nefer ceng-cü Yeniçeri yoldaşları Za- 
garcı-başıyle Tersâne-i Âmire'den seksen dört pâre kadırga ve baş- 
tardalar* pür yat u yarak donanup be-nâm fenar getürür umür-dide 
ve kâr-âzmüde korsan re'isler şevket ü haşmet ile deryâ yüzini 
reng-â-reng elvânla zinet-i bâğ-ı bahâra döndürüp sene-i mezbüre 
zilka'desinün yiğirminci gününde bir” sa'd sâ'atde Beşiktaşı İske- 
lesi'nden demür" alup saldırdılar. Sarây-ı Âmire önünde alay bağ- 
layup şenlikler ve şadmânlıklar topların atup hazret-i Pâdişâh-ı din- 
penâh — eyyede'llâhu taʻâlå ve kavvâhü— dergâh-ı Bi-niyâza dest-i 
niyâzı merfü' u mu“allâ kılup”, «Asker-i İslâm eyne kâönü haysü 
Kkânü mansür u muzaffer olup a'dâ-i din üzerine gâlib ü kâhir ola- 
lar» diyüp cemi'-i mü'minin ü mü'minât ve müslimin ü müslimât 
enin ü! nğlişler ile, hayr du'â vü senâlarıyle'* vedâ'laşup mele'-i 
a'lâdan melâ'ike-i Rahmân «Âmin âmin» eylediler. 

Ba'dehü Vezir Lala Mustafa Paşa hazretleri —edâme'llâhu ic- 
Wlehü— yiğirmi gün sonra şehr-i zilhicce bayram namazını Beşik- 
taş Câmi'inde edâ eyleyüp ve vâcib olan kurbânların'5 asker-i İs- 
lâm (47a) hâzır u muheyyâ idüp, dergâh-ı Ahadiyyet'e ve bârgâh-ı 
izzete tazarru‘ u zârile an samimi'i-kalb teveccüh-i tâmm üzre kur- 
bânların kesüp cümle merdân-ı harb u kıtâl, âlât-ı ceng ü cidâl ile 
müretteb ü müzeyyen olup, yüz yiğirmi dört kıt'a donanma gemi- 
leri bir uğurdan lenger koparup kürek çekdürür at gemileri ve top 
gemileri mavunalar mâl-â-mâl-i pür yat u yarak kemâl-i zinet ve 
mehâbet ü şevketle çıkup, leşker-i İslâm ta'allukâtıyle vedâ'laşup, 
velvele-i top u tüfeng tâk-ı ayyüka tarrâka saldı, Ve bundan ak- 
dem Vezir-i sâlis Piyâle Paşa hazretleriyle Kapudan Ali Paşa haz- 
retleri ki gitmişler idi. 


Sene 987 saferü'l-muzafferinün yiğirmi ikinci gününde Cezire-i 
Kıbrıs mukâbelesinde cümle Donanma-yı Hümâyün gemileri bir yere 
gelip mülâkât idüp ve Tuzla nâm mevzı'da yanaşup iskele kurup 
ve deryâ ve kara cânibini' her vechile a'dâ-i dinden nigehbân olup? 
ve Donanma-yı Hümâyündan leşker-i İslâmı Cezire'ye geçürmeğe 
gemiler ta'yin eyleyip karadan Finike iskelesinden fevc feve gürüh-i 
muvahhidin düşmen-i din mülkine geçmege başlayup Anatolı Beğ- 
lerbeğisi İskender Paşa'yı ve Karaman Beğlerbeğisi Hasan? Pa- 
şa'yı ve Sivas Beğlerbeğisi Behram Paşa'yı ve Mar'aş Beğlerbeğisi 
Lala Ca'fer Paşa-oğlı* Mustafa Paşa'yı ve Haleb Beğlerbeğisi Der- 
viş? Paşa'yı ve hizebr-ı rüz-ı vegâ Can-Polat Beğ ve Bağdâd Beğ- 
lerbeğiliğinden* ma'zül Muzaffer Paşa'yı bi-esrihim leşker-i İslâm- 
penâh ile alup Cezire-i mezbüre Tuzlasına geçürüp ol mahallden Lef- 
koşe nâm kal'a-i metin ve hisn-ı hasin kurbında konup ve her taraf- 
dan kal'ayı muhâsara eyleyüp, toplar ile meterisler kurulup kollar- 
dan ceng ü âşüb olmağa âgâz olınup ve sâ'ir kılâ'dan kendülere 
mededkâr yetişdürmeğe mecâl ü imkân konmayup kırk dört gün 
ale't-tevâli muhkem kırân u neberd olup katl ü kitâlden sonra bi- 
inâyeti'llâhi ta'âlâ küffâr-ı hâksâr tu'me-i şenişir-i âbdâr olup bu 
kâr-zâr hiç bir yürüyüşde olmayup (47b) ehl-i İslâmdan niçeler şer- 
bet-i şehâdet nüş idüp, Dâr-ı na'im-i rıdvâna şitâbân oldukda âlem-i 
rü'yâda ahbâb tarafına şühedâ feth u nusret beşâreti haberlerin işâ- 
ret eyleyüp fi'l-hakika ol gün feth ü zafer müyesser oldı. Leşker-i 
İslâm bu gazâda bir vechile mâl-i ganâ'im ve usârâya mâlik oldılar 
ki hiç bir târihde görülmiş ve işidilmiş değildi. I 

Mısrâ 
«Mümkin olsa olurdı şerh u beyân» 


Ve bu fethün ikinci güni Girniye nâm kal'a-i metin dahi irâde- 
tiyle mefâtihin gönderüip itâ'at itmeğin teshir olundı. Ve leb-i der- 
yâda kemâl-i istihkâm ile müstahkem olan kal'a-i Magosa metânet- 
de nihâyetde olmağın, beği olan nâm la'in gurür u istikbârın- 
dan kuvvet ü kudretine tayanup, kat'â ser-fürü itmeyüp, elinde zâr 
u zebün olan üsârâ-i Müslimin âciz ü furümânde olup, bi'l-âhire 
umümen asker-i İslâm-penâh cezirede kışlayup, muhâsara itmek lâ- 
zım. gelmeğin' Serdâr-ı bâ-vakâr Mustafa Paşa hazretleri anda ka- 
râr eyleyüp ve Piyâle Paşa hazretleri Kapudan Ali“ Paşa ile Donan- 
ma-yı Hümâyünı alup, mevsimle İstanbul'a sâlimin ü gânimin mii- 
teveccih olup sıhhat ü selâmetle gelüp dâhil oldılar. 


Mısrö' 
«Aldı Kıbrıs. adasın Şâh Selim» 
> el golü cabl yeni Sl 978) tàrihdür. 


Kissa-i serdâr şüden-i Vezir Ahmed Paşa be-cànib-i 
Rümili, 


Ba'dehü sene-i mezbüre zilhiccesinün dördünci gün Vezir Ah- 
med Paşa hazretleri —edâme'lâhu ta'âlâ iclâlehü— yümn ü ikbâl 
ile kara cânibine serdâr buyurılup, Rümili Beğlerbeğisi Lala Hii- 
seyin Paşa Rümili askeriyle ve bin? beş yüz nefer Yeniçeri ve altı 
yüz nefer silahdâr kethudâlarıyle ve ulüfeciyân-ı yemin umümen 
ağalarıyle izzet ü şevketle çıkup gitdiler. Venedik yakalarında Ka- 
tor ve Ülgün ve Bâr kal'alarında Rümili askeri başka yürüyüp ma- 
hall-i me'mürda mülâkât idicek oldılar, tar yerler olmağın leşkere 
muzâyaka olmayup" başka başka yürimek re'y olındı. Allâhu sub- 
hânehü ve ta'âlâ (48a) tedbirlerini takdire muvâfık ve ber-savâb 
eyleyüp, feth u zaferlere mülâbis ü mukârin idi-vire. Bi-mennihi ve 
hafiyyi lutfihî. I 

Kıssa-i baluyye-i kal'a-i Magosa der-cezire-i Kıbrıs. 


Ve mukaddemâ feth olunan cezire-i Kıbrıs'da Magosa kal'asm 
muhâsara iden Serdâr-ı âli-şân ile asker-i İslâm tekrâr bir vechile 
gazâ vü cihâd idüp, ceng-i azim eylemişlerdür ki tahrir ü takrir ile 
iyân u beyân mümkin değildür. Ahir-i kâr lağm urılup barut ile 
kal'anun burc u bârüsı havâya münkalib oldukda, ümerâ-i nâmdâr- 
lardan çok kimse’ dâr-ı cinâna uçup, âlemde zikr-i cemilleri kaldı. 
Malatya Beği merhüm makbül Ferhad Ağa ve Ayntâb Beği Ayas 
Paşa-oğlı Süleyman Beğ ve diğer Ayas Paşa-zâde Gâzi Mahmud Beğ 
ve dahi niçeler şehid oldılar. Ve kal'ada gedik açılup içinde mii- 
tehassm olan melâ“in bi'l-Külliyye tig-i âteşbâr ile Dârü'l-bevâra 


gönderildi. Ve beğleri olan nâm mel'ün nakz-ı ahd eyleyüp üsâ- 


râ-yı Müslimin hakkmda eyledüği ezâ vü cezâ mücâzatıyçün evvelâ 
gözleri önünde ser-tâ-pâ? derisi yüzüldi. Ba'dehü kal'a-i mezbüre ev- 
velkiden ziyâde muhkem ü müstahkem yapdırılup asker-i bi-pâyân 
ile yat u yarak-ı ferâvân konulup, Muzaffer Paşa beğlerbeği nasb 
kılmdı. Ve sancak-beğileri konuldı. Ve hisâr erleri ve gönüllü bölüği 
ve Yeniçeri ağası yazıldı. Ve donanma gemilerinden ve top gemilerin- 
den ne var ise lâzım olmayanları Serdâr-ı bâ-vakâr hazretleri alup 
İstanbul'a müteveccih olup gelüp Tersâne-i Âmire'ye dâhil oldılar. 
Biavni'llâhi ta'âlâ. 


Misra 
«Hamdü li“dâh yine alındı hisârı Kıbrıs'un» 
dled cs La sali 42 la> — 978) târihdür. 


Ve kazâ-i İlâhi ile deryâda top gemisi ve Mehmed Paşa hazretle- 
ri kalyonu tamâm yüklerin tutup istif olmış iken baruta âteş tokı- 
nup asker-i İslâmdan ve üsârâdan mubâlağa âdem helâk oup İstan- 
bul'a kara haberleri geldi. Ve Serdâr-ı bâ-vakâr hazretleriyle Do- 
nanma-yı Hümâyün ile ma'an çıkan top gemilerinün güzidelerinden 
münitâz iki kıt'a baskm yüklü gemiler selâmet yakasma (48b) çık- 
mayup: furtuna bulup deryâ yedigi mukarrer oldı. 


TARİH-İ SELÂNİKİ 81 


Kıssa-i hurüc-ı Serdâr Pertev Paşa bâ-donanma-yı 


hümâyün. 


Ve kara cânibine serdâr ta'yin olunan Vezir Ahmed Paşa haz- 
retleri akabince sene-i mezbüre zilhiccesinün yevm-i arefesi cum'a 
gün Vezir-i sâni Pertev Paşa —edâme'llâhu ta'âlâ iclâlehü— hazret- 
leri deryâ seferine serdâr fermân olunmışlardı. Kapudan Ali Paşa 
ile çıkup, Beşiktaş Câmi'i'nde cum'a namazm edâ eyleyüp, asker-i 
İslâm duâ u tazarru' ile nâlişler idüp, Donanma-yı Hümâyün gemi- 
leri lenger alup saldırdılar. Mukaddemâ muhimmâta çıkup giden ge- 


miler ile bu def'a Serdâr ve Kapudan ile saldıran Donanma-yı Hümâ- 


yûn cümle yüz seksen dört kıt'a tamâm olup, taşrada olanlardan gay- 
ridür. Allâhu sübhânehü ve ta'âlâ uğurların hayr, eyleyip: düşvâr 


. işlerin âsân idi-virüp rey ü tedbirlerin ber-savâb ve a'dâ-i din ü dev- 


let üzerine gâlib ü kâhir eyleye. Âmin, bi-Rabbi'l-âlemin. 


Ve bu gice merhüm u mağfürun-leh azizii'l-vücüd Yahya Efendi 


—kaddese'lâhu sırrahü”-azi2z— âlem-i bakâya rıhlet eyledi. Rahme- 
tu'llâhi aleyh. 


f Mısra 
elritihâl eyledi. kutbü'-ulemâ”» 
sl ki saki del —) sene 978. 


Âmeden-i ahbâr-ı düşmen-i din ve mülâkât-ı donanma ve 
vukö-ı inhizâm bi-emrri'llâhi ta'âlâ. 


-Sene 979 rebi'ulevvel gurresinde deryâdan ba'zı ümerâ mektüb- 
larıyle haberler gelüp tahkik itdilerki Venedik Dojları İspanya la'in 
ile dostluk üzre ittifâk ü ittihâd eyleyüp, külli donanma tedârükine 
harc-ı mâl-i ferâvân idüp, azim cengci cem' eylemeğe bu def'a deryâ 
yüzine çıkan ehl-i İslâm donanmasıyle buluşmağa âyin-i bâtılaları 
üzre eymân idiip ahd ü misâk eylemişlerdür: Cezire-i Kıbrıs intikâ- 
mm aluruz» didiler. Yine diller gönderüp tenbihât ile «Gaflet câ'iz de- 
güldür» dimişlerdi. Hazret-i Pâdişâh-ı âlem-penâh —huwllidet hilâfe- 
tuhü— deryâya giden Serdâr hazretlerine ve Kapudan Paşa” cânibi- 

ne hatt-ı hümâyünlarıyle tezkire-i serifelerin° gönderüp «Elbette 
Zaklise (49a) ve Çuka adaların urup, asker-i İslâma ganimet itdü- 
resin, Ve küffâr-ı hâksârun donanması haberin alup üzerine varasın» 
diyü tenbih ü te'kid buyurmışlar imiş. «Hikmet-i İlâhi ile zikr olı- 
nan cezirelere uğranup' el virdüğince urılup, Venedik mukâbelesine 
varılup, karada olan Serdâr Ahmed Paşa hazretleriyle haberleşüp 
mülâkât olundukda ekser cengci gemilerden çıkup ve gemilerin çoğu 
askerden hâli olup ve adalarda toyumluk iden Yeniçeri ve Sipâhi ser- 
dârlarına pişkeşcik? çeküp şefâ'atle, «Sılaya yakın geldüm» diyü icâ- 
zetle karaya çıkup ve ol zemânda dahi tezkire-i Pâdişâhi gelmiş ol- 
mayup, donanma buluşmak ihtimâl-i* baʻîd idi. Ve «Küffâr-ı hâksâ- 
run donanması dahi deryâda buluşmağa muntazır olduğı mukarrer- 


dür» diyü haber-i sahih alınup ceng muhakkak olıcak zarüri zoru 


zâr ile kılâ'dan cengci hisâr-eri ve azeb alınup, gemilere ancak bir 
kat âdem tedârük idüp, sene 979 cumâdelülâsınun on sekizinci ahad 
güni cezireler öninde kara görünür mahalde Serdâr Pertev Paşa ve 
Kapudan Ali Paşa ve merhüm Hayreddin Paşa-oğlı Hasan Paşa ve 
Cezâyir-i Garb Beğlerbeğisi Uluc Ali Paşa bir yere gelüp meşveret 
ü tedbir eyleyüp, Uluç Ali Paşa «Gelün deryâya çıkalum, kara görü- 
nüyor, adalar arasında ceng olmaz» dimiş. Kapudan Ali Paşa dügme- 
ni hor görüp, «Kafir ne kelbdür» diyüp «Gemilerde cengci yokdur» 
didükleri sözi eslemeyiip, kendüzi mukaddem çekdiriip pür-yarak 
bir kâfirün mavunasına çatup, ceng-i azim eyleyüp, tüfeng ile şehid 
olup ve asker-i İslâm dahi ber-dest* çatup cenge şurü' eyledüklerinde 
kara cânibin gözedüp ven cengden ibâ gösterip, ekser karaya otu- 
rup, içinde olan leşker suya dökilüp Pertev Paşa dahi bu esnâda bir 
furkateye girüp, kenâra çıkup ve Uluç Ali Paşa yiğirmi iki pâre Cezâ- 
yir gemileriyle deryâ tarafından çatduğı (49b) gemileri alup, man- 
sür u muzaffer olup ve bu cânibde karaya oturup leşkeri kaçup sah- 
tullâh cânibine mübtelâ olan tâ'ife-i hazele hezâr mihnet ü meşakka- 
te giriftâr olup yabanda bulunup halâs olan birkaç pâre gemiler ile 
Pertev Paşa İstanbul'a mahzül münhezim gemisin aldırmış ve dahi 
erbâb-ı mesâ'ibin bed-du'â-sın alarak evine geldi. 


Mısrâ 
Lb) bs ob yp g del ls ab jl tarndür. Diger 
«Haber-i vâki'» ( ë > =) 979 dahi târihdür. 

Tetimme-i kelâm : 


Ve bu hasâret ü inhizâm ki ehl-i İslâma bu vechile yüz gösterdi, 
bi-ilmi'llâhi ta'âlâ karada serdâr olan Ahmed Paşa hazretleri satvet 
ü celâdetiyle kal'a-i Ülgün ve Bar'a müstevli olup, muhâsara eyle- 
düğinde içinde olan kefere irâdetleriyle kal'aları teslim eyleyüp ken- 
düler emvâliyle emn ü emân üzre vilâyetlerine isâl u irsâl buyurul- 
mak şart eyleyüp ve had ii emân ile çıkup Pertev Paşa'ya vilâyetleri- 
ne karib yerde taşra bırakmak içün virilmiş olup, geldükleri gibi 
cümlesinün malın alup beğlerin ve çentlümlerin kadanaya ( ə% ) 
urup, nakz-ı ahd eyledüginün şe'âmeti yetişdi dirler, «V elâ tenguzw1 
ahde: ba'de tevkidihâ» buyurulmışdur. 


Beyt 


sS, Aç FF J Ú g Ew | 
OS er JÉ ŞE Sİ dimişlerdür 
Ve bi'l-cümle eğer Pertev Paşa'nun ve eğer Kapudan'un sü-i ted- 
birleriyle düşmen-i din bâbında mukâbele vü mukâteleleri sahife-i 
rüzgârda bu vechile sebt olundı. 
Nazm 
- s ° 3 è s $ 
LE Oya İN ole 
5) — Öp 3 lal J> Sh 3l 
Sdh Olgay e ya İŞİ 
Cow Sge ya Jio ar Kü 


«Ve men evfâ bimâ-âhede aleyhullâh» Sadakwilâhiv1-Azimivi- 
Cebbür 

Reften-i Pâdişâlı-ı İslâm-penâh be-şikârgâh-ı 
mahrüsa-i Edirne. 


Sene. 979 cumâdelülâsınun evâsıtında hazret-i hilâfet-penâh u 
-sa'âdet-destgâh Sultân Selim Han —e'azze'llâhu ensârehü— âdet-i 
(50a) me'lüfe-i ecdâd-ı izâmları üzre cümle a'yân-ı devlet ve erkân-ı 
saltanat ile mahrüsa-i Edirne kışlasına teveccüh buyurup, evvel ha- 
rem-i hâss-ı muhteremleri göçüp ba'dehü şikâr-künân vüzerâ-i izâm 
ile İstanbul'dan çıkup âmme-i halka hezâr tevâzu' ile nevâziş idüp, 
mevâli-i izâm, ikrâm ü ihtirâm-ı tâmm ile gönderi-gitdiler, fi't-târi- 
hi'i-mezbür. 


Mahrüsa-i Edirne'ye varılduğı günde donanmanun haber-i mu- 
vahhiş eseri tevâtüren ve te'âkuben geliip külli kelâle sebeb: oldı. 
Gâlibâ inhizâm vâki‘ olduğı yevm-i ahadde İstanbul'dan çıkılmış imiş. 


Sene 979 cumâdelâhiresinde kara cânibine serdâr olan Ahmed 
Paşa hazretlerinin ve Rümili Beğlerbeğisi Hüseyin Paşa Ülgün ve 
Bâr kal'aların feth ii teshir eyleyip zabt eylediiklerin ilâm. eylemiş- 
ler. Ahmed Paşa hazretleri Selanik'de kışlamak fermân olınup kal'ayı 
ta'mir eylemek buyuruldı. Ve Cezâ'ir Beğlerbeğisi Ali Paşa kapudan 
olmak fermân olunup, «Kimse Ülüç dimesün, Kılıç Ali yazsun»? diyü 
buyuruldı. Kapudanlık müjdesi Re'is-i Divân Feridun Beğ'e virildi. 
Ve şehid olan Kapudan Ali Paşa'nun küffâr elinde esir ü giriftâr 
olan oğulları kendii mallarıyle alınmak fermân olundı. Ve Pertev 
Paşa ma'zül-ı ebed buyurıldı. Vâki' olan hasâret ü inhizâm sü-i ted- 
bir ve tema'-ı hàm ile olup kazâ-i mâ-fât içün müdebbirân-ı umür-i 
memleket yek-dil ü yek-cihet olmakla gazâ-i ekber niyyetine azim 
donanma tedârükine şurü' emr olundı, fi gurre-i cumâdelâhire. 


Tedbir ve tedârük-i Donanma-yı Hümâyün be-niyyet-i 
gazâ ve kasd-ı küffâr. 


Fi sene 979 gurre-i şâ'bânında müşârun-ileyh kapudan olan 
Kılıç Ali Paşa kırk iki pâre kadırga ve baştarda ve kaleyte ile mah- 
rüsa-i İstanbul'a gelip dâhil olduğı hinde toğrı Tersâne-i Âmireye 

.çıkup, ikdâm-ı tâm ve ihtimâm-ı malâ-kelâm ile donanma gemileri 
yapdurmak tedârükine başlayup etrâf u eknâfda kadimden kadır- 
galar ve sâ'ir nev‘ gemiler (50b) yapulı-gelen ocaklarda dörder ve 

beşer bastardeler ve kadırgalar ziyâde yapdırılmak içün bezl-i mâl 
ve sarf-ı makdür idüp ve dahi ocak kurdurmak kâbil olan yerlerde 
ocaklar ihdâs itdirilip ve vüzerâ-i izâam —edâme'llâhu ta'dlâ iclâle- 
hümn— hazretlerinin her biri kudretleri yetdükce fi-sebili'llâh gazâ 
vü cihâd içün ves i'ânet-i din-i mübin kasd idiip, dörder ve* beşer baş- 
tardalar yapdırmak içiin agaç denizinün her cânibinden kerestisi ke- 
silip indirilmek içiin reâyâ-yı memlekete çavuşlar ve ulaklar ile 
miekked ahkâm-ı şerife gidüp ve memâlik-i mahrüsüdan avârız 
akçası ve kürekçi ihrâc olunmakda ihtimâmlar olunup, kullar gön- 
derildi. Bi-inâyetillâhi ta'âlâ ve tevfikıhi gayret-i din-i mübin bå- 
bında dakika fevt olunmayup, yüz yiğirmi gün diyince nevrüz-ı hü- 
mâyüna dek deryâ yüzines müceddeden yüz otuz dört pâre kadırga 
ve baştarda ve mavnalar* ki kaluçe kürek çekdürür tamâmen mer- 
dân-ı kâr-zâr ile ve âlât-ı harb ü kıtâl mâl-â-mâl olup, Yeniçeri ve 
Bölük-halkı dilâverleri yarar ve güzide asker ile Donanma-yı Hümâ- 
yün bu def'a bir vechile haşmet ü şevket tutup, meydâna geldi ki 
kâr-âzmüde olan âkil ü kâmiller vasf u’ beyânda kâsır u lâl oldular. 
El-hamdü lillâhi ta'âlâ vezir-i kâm-dâr vâsıtasıyle ve hüsn-i re'y 


ü tedbir ile bir maslahat görüldi ki a'dâ-i din ü millet hayrân kalup, ` 


engüşt ber-dehân eylediler. Allâh subhânehü ve ta'âla eğerçi ehl-i 
İslâma küffâr-ı hâksâr eliyle güşmâl eyledi, maâ'nâda terbiye idi. 
Kesennehü asker-i ehl-i imân u İslâma virdüği kuvvet ü kudreti 
ızhâr u ilân eylemeğe irâdet-i ezeliyyesi ve meşiyyeti ta'alluk eyle- 
yüp, sene 979 ramazânında merhum’ Sultân Selim Han hazretleri 
mahsüsa-i Edirne'den İstanbul cânibine azimet-i hümâyün itmek 
üzre olup, bu esnâda Anadolu Kadıaskeri olup maraz-ı nikrisden 
şikeste-hâl olan Kınalı-zâde Ali Çelebi Efendi âhirete gidüp, Ana- 
dolu Kadıaskerliği"* Edirne Kadısı Ahi-zâde Efendi'ye, Edirne ka- 
zâsı Bursa kadısı olup, Ebussu'üd Efendi hazretlerinin dâmâdı olan 


Ma'lül-zâde Mehmed Efendi'ye, Bursa”, Mısr Kadısı Çivi-zâde 


Efendi'ye, Mısır, Şam Kadısı Nâzır-zâde Efendi'ye, Şâm-ı şerif” 
Haleb Kadısı Samsuni-zâde Mahmud Çelebi'ye, yeri Edirne'de Sul- 


“tan Bâyezid Han müderrisi Hoca-zâde Efendi'ye, Sultân Bâyezid 


Medresesi!'* Semâniyye'den Mehmed Paşa hazretlerinin abd-i mem- 
lâki Mahmud Beğ'e Semâniyye Medresesi Bursa'da Sultân müderrisi 
Hasan Can-zâde Sa'deddin Efendi'ye, yeri Sultâni-i Edirne'de Taşlık 


müderrisi Kara” Çelebi-zâde Hüsam Efendi'ye, Taşlık kırk akça 

ile Efdal-zâde Medresesi'nden munfasıl Çene ( < ) dimekle mes: 
hür Mehmed Çelebi'ye virild;i28, | 


Sene 980 nevrüzunda mümğ-ileyh Kapudan Kılıç Ali Paga Kapu- 
halkı ve Yeniçeri ve sâ'ir deryâya mahsüs sefer eşen sancak-beğ- 
leri cümleten sipâhileriyle Donanma-yı Hümâyüna pür-yat u yarak 
şehâmet ü mehâbetle girüp Beşiktaşı İskelesi'nden lenger” alup 
şenlik ve şâdmânlık topların boşandurup” (51a) alâ rağmi'l-e'âdi 


güş u çeşm-i felek velvele-i top u tüfengden kör u ker olmışdı. Allâh. 


tebârek ü ta'âlâ uğurların hayr eyleyüp a'dâ-i din üzerine gâlib ü 
kâhir olalar. 


Mısrâ' 
«Saldı engine gönül zevrakın Allâh onara» diyüp gitdiler. 


Âmeden-i ahbâr-i melâ'in-i küffâr-ı hâksâr ve hâzır 
u müheyyâ şüden-i leşker-i İslâm be-kal'a-i Anavarin. 


Ba'dehü çok! zemân murür itmedin deryâ cânibinden ale't- 
tevâtür ve't-tevâli haberler gelüp melâ'in-i hâksâr donanmasın da- 
gıtmayup, hâzır u âmâde olup, donanma çıkmak ihtimâl değildür, 
fursat ganimet diyüp, a'dâ'-i din ü millet gayret-i câhiliyye ile me- 
mâlik-i mahrüse içine kal'a-i Anavarin limanına sulanmağa girüp 
etrâf u eknâf-ı memlekete gezend yetişdirmek kasdında iken südde-i 
sa'âdet-medârdan Vezir Hüseyin Paşa —edâme'llâhu ta'âlâ iclâ- 
lehü— hazretleri karadan serdâr olmak ta'yin olunup ve Rümili 
Beğlerbeğisi Siyâvuş Paşa —dömet me'âlihi— hazretleri hâzır u 
müheyyâ bulunan ümerâsıyle? ve Rümili dilâverleriyle yetişmek 
fermân olunup, «Ilgar üzre ta'kib eyleyeler» diyü buyurup, her 
taraf sür'at ü isti'câlde iken nâgâh küffâr-ı hâksâr limanda bulu- 
nup Donanma-yı Hümâyün rüy-ı deryâdan Zâhir olup ve hurşid- 
mânend a'lâm-ı leşker-i İslâm ru'üs-ı cibâlde pertev-i âlemtâb-misâl 
göründükde zulmet-i küfr ü dalâl nür-ı İmâna mukâbele idemedüği 
günden iyân olıcak melâ'in-i bi-din neye uğrayacağın! bilüp, liman- 
dan çıkmak tedârükin eyleyüp boğazı ele virmek ıztırâbiyle leşker-i 
şeyâtin! cüst hareket idüp, gemilerine girince karardan savâd iüs- 
tinde bir mikdâr elleşilüp köpek cengi olup, leşker-i İslâm yetişüp 

cem'iyyet idince küffâr ceng yerinden ayrılup, deryâya çıkup donan- 
mayı göricek kulüblarına havf u haşyet gelebe idüp «jə aij nice 
idelüm» diyüp, me'yüs olmışlar iken, kapudan mâni olup, top atdır- 
mayup, «Kara görünür yerde ceng olmaz askerün gözi korkmışdur, 
ceng-âzmâ kimsemüz kalmaınışdur. (51b) Ceng karışdukdan sonra 
küffârun gemileri bi-hadd ü bi-kıyâsdur. Mebâdâ yine tekrâr nâmüs 
eksikliği ola. Heman düşmenden memleket koriyalum. İnşâe'llâh 
dahi nice gazâlar idelüm, sabr eyler» diyerek, ahşâm basup ayrıl- 
duk ve limandan çıkacak boğazda Kapudan Paşa hazretleri kara- 
dân birkaç pâre top kurdurmışdı. Küffâr-ı bed-kirdâr ol havf u 
ıztırâb ile kal'a ve limânı bıragup çıkmışdı. Ve illâ o tedbir olınasa 
zafer bulunmayup külli hasâret olmak mukarrer u muhakkak ol- 
mışdı. El-hamdü li'llâh ta'âlâ mülhem bi's-savâb olup, hâlâ ol mahal- 
de kemâl-i istihkâmda bir kal'a binâ olundı ki dünyâya değer. 


Beyt 
ole ps2 ÜĞle e e 
ES SU Çe) Dla 


Fe-emmâ Kapudan Paşa ziyâde vehm üzre olup, «Askerde iş 
görmiş âdem kalmadı» diyüp, kâfir gemileri biri birin basup, ar- 
dına bakmayup kaçmakda iken Karaca Ali Beğ «Gel Kapudan ar- 
dınca birkaç yarar gemi varalum' yetişdüğümüz alı-koyalum» diyü 
çok feryâd eyledi. Kapudan Paşa kat'â ruhsat virmeyüp «Kimse 
varmasun, siyâset iderüm». dimekle hayâtından! ümmidin kesmiş 
melâ'in halâs olup gitdiler. Moton ( Jye ) veKoron( ào ) kal- 
alarında seyr idenler «Yâ hayf» diyü te'essüfler eylediler. 


Şikâyet ez-ahvâl-i ruzgâr. 


Hakikaten leşker-i İslâmda gayret-i İslâma' za'f gelüp, ekse- 


riyya tâlib-i hutâm-ı dünyâ olmağla nâmüs-ı din-i mübin husüsunda 


be-gâyet süst hareket ider olmışlardur. Kat'â harâmdan ictinâb olun- 
mayup, mustağrık-ı ma'âsi belki isyân-ı mutlak olup, vâki' olan 
hâlât mürtekib-i kebire olmağla* ve münkerât ihtiyâr olunup emr-i 
ma'rüf terk olunmağladur. 

Ve bi'l-cümle buna dahi bir sebeb ii bâ'is hükkâmumuz adl ü 
dâd üzre olmayup ve bâb-ı rüşvet meftüh olmağın her nâ-ehl ü nâ- 
hak-şinâs ol kapudan duhül eylemeğe, edâni vü erâzil makâm-ı hü- 
kümete gelip câhil ii nâdân olanlara i'tibâr olunup, ruzgârda hün-ı 
ciğer sarf idüp, umür-dide ve (52a) kâr-azmüde ve ehl-i ırzlar nür-ı 
didesiyle tahsil-i kemâl-i ma'rifet eyleyenler pâymâl-i devrân olup 
ve tarik-ı ulemâda dahi tegayyür ü tebeddül gitdükce mütezâ'id 
olmadadur. Ulemâ-i din zumre-i ehl-i yakindür, anlarda emr-i ma'rüf 
ve nehy-i miinker ber-taraf olıcak, taklid-i halk ulemâ ve megâyihe- 
dür, bunlara tagayyür gelicek elbette kıyâmetdür. 


Nazim) 
OE öp ey yapi ab ozi 
İİ) çi Ole İS İİ © el 
RE Ay bbh a 4S Ú > al 55 
çile dev a OU ba Eby as yaş 


Kıssa-i mülâkât-ı Pâdişâh âlem-penâh bâ-seyyid-i 
muhterem Nakibüleşrâf 


Ve. bu ümmet-i Muhammed'e -aleyhts-salâtu ve's-selâm- bu 
zamânda donanma inhizâmından vâki' olan hasâret ü inkisârdan Pâ- 
dişâh-ı zemin ü zemân Sultân Selim Han-ı hilâfet penâh -hullidet 
saltanatuhü?- hazretleri bir vechile müte'essir ve mütezaccır olmış- 
lardı ki zamir-i münir-i âyine-nazirleri jengâr-ı tekeddür ile elem 
il ıztırâbda kalup, Yâ Fettâhwl-kulüb ve yâ Keşşâfi-kurüb ve yâ 
Allâmi”l-guyüb ve yâ Settâri”kuyüb esmâsma meşgüller idi. Esnâ-i 
musâhabetde bir gün Celâl Beğ'e buyururlar ki «Bu def'a asker-i 
İslâmun vâki‘ olan perişânlığı her giz dil-i pür-melâlden*! gitmege 
imkân olmayup, arzü-mendüz kis ba'de -Usri yüsrâ- muktazâsınca 


bir küşe-i teselli mümkin ü müyesser ola» buyurmışlar. Celâl Beğ - 
dimiş ki «İrfân-ı fazilet ile ârâste Nakibüleşrâf Seyyid-i muhterem. 


du'âcınuz sohbeti bu mahalde sa'âdetlii Pâdişâhuma be-gâyet! mü- 
nâsib anlanur. Ruzgâr-dide ve kâr-âzmüde 'bakıyyetü's-selef, yâd- 

dâşt u hâtır-nişâni çok mübârek, azizü'l-vucüd kimsedür» diyicek. 
«Bizüm kadiıni dostumuzdur» dimişler. Ba'dehü Sadrıa'zam Meh- 
med Paşa hazretlerine tezkire-i hiümâyün gönderüp, «Merhüm ced- 
düm Sultân Bayezid Han -aleyhi'r-rahmetü ve'l-gufrân- köşkünde 
Seyyid-i muhterem hazretlerinün' şeref-i sohbetleriyle müşerref 
olmak içiin haber gönderesin, yarmki gün hâzır olsunlar» buyurul- 
mış ve tezkire-i (52b) hümâyün ile ma'an Paşa hazretleri dahi tez- 
kire gönderüp, müzekkir-i mâ-cerâ olmışlar. 


İrtesi gün mev'id-i didâr olan mahal ii mevzı'a Sa'âdetlii På- 
dişâh-ı sa'âdet-destgâh mukaddem varmışlar ba'dehü Nakibiileş- 
râfun varduğı arz olundukda «Buyursunlar» diyü fermân olunmış 
ve içeri oda-i sa'âdet-nişimene dâhil olduğum gibi selâma kademr-i 
du-tâ idüp, kıyâm itdüğümde «Gel efendim gel, senin ile âşınâlık 
ezelidür» didiler. Ve mukâbelelerinde iskemli kodurup oturmağa 
izn-i hümâyün oldı. Buyurdılar ki «Şeref-i sohbetinüz ile müğtenim 
olmak murâdumuzdur» dinildükde işâret buyurılup, kâseler ile eş- 
ribe geldi. «Dehşet-i hilâfet te'sir itmemek olmaz-imiş ve mehâbet-i 
saltanat mukarrer-imiş» diyü hicâb müstevli olduğın hikâyet eyle- 
diler. Ve hadis-i şerif «Adlü sd'atin hayrün min ibâdeti seb'ine se- 
netin» fezâ'il ü nikâtın tahkik ü tedkik iderken Hak -sübhânehü ve 
a“âlâ- selâtin-i izâma nasib eyledüği ni'âmâ-i İlâhiyeyi zâhiren ve 
bâtınen takrir idüp, nefs-i emmâre-i bi's-sü' vâsıtasıyle ve miibtelâ-yı 
ma'sıyet olan ümmet-i din-i Ahmed'i dünyâda azacık mihnet ile 
âlem-i ukbâda va'de buyurılan hayr cezâlar beyân olınup, sevk-ı 
kelâm ile donanma kıssası yâd olundı. Didim ki «Âyet-i kerime-i 
“Asâ en tekrehü şey'en fehüve hayrün leküm mısdâkınca egerçi 
a'mâl ül ef'âl ü akvâl ve ahvâl-i ümmet bir mertebeye vardı ki kâfir 
eliyle te'dib lâzım olmışdı. Allâh ta'âlânun irâde-i ezeliyyesi iktizâ 
eyledüği üzre olacak oldı. Fe-emmâ murâdu'llâh bu husüsda bi- 
ilmi'llâhi ta'âlâ bu ola ki a'dâ-i din ü müşrikin bileler ki kuvvet ü 
kudret-i Pâdişâh-i İslâm-penâh ne mertebede idüğin görüp anlaya- 
lar. Ve asâkir-i* mansüre-i zafer-şi'âr ve Pâdişâh-ı gerdün-vakâr 
hazretleri dahi kendülere Cenâb-ı bârgâh-ı izzetden virilen iktidâr 
neydüğin fehm eyleyüp, şevket ü azamet-i din-i mübin ızhârında 
ninet-i Rabbü'l-âlemini âşikâr eyleyüp, seyf-i Hakk'ı kuvvet ü 
kudret-i bâzü-yı İslâm ile (53a) küffâr-ı hâksâr üstine berk kirdâr- 
vâr [Perteo] salalar. Der-akab nice anun gibi leşker-i bi-kerân ile 

memlü Donanma-yı Hümâyün ihzâr eylemeğe iktidârları olduğm 
gösterüp bildüreler dimekdür. Ve bu hâlet dahi müyesser değildür. 
HI bir vezir-i kâr-dân vâsıtasıyle zuhür u burüza! gelür» diyüp, 
terbiye-i vezir-i âkıle müte'allık dahi çok kelimât-ı dürer-bâr vâki' 
olup Sultân Selim Han -e“azze'lláhu, ensârehü ve hullidet hilâfetuhü- 
hazretleri, «Nakibüleşrâf bast eyledüği mukaddeme-i sohbetinden 
şifâ-i sadr hâsıl oldı. Bir mikdâr teselli bulduk» buyurdukları mesmü' 
olmağın bu mahalle sebt olundı. 


Matbah-ı Ámlre yanduğıdur. 


Ve sene 982 saferinde hikmet-i İlâhi ile Matbah-ı AÂmirede ke- 
bâb çevrilürken kazâ-i Rabbâni, tâbede yağ tutuşup, yukarı kuru- 
ma âteş-i alev? yapışur, hiç bir vechile söyündürmeğe mecâl ü im- 
kân olmayup alev karşuda hidmetkârlar odalarına! ulaşur, kilara 
ve helva-hâneye varur. Azim ihrâk oldı. Nâgehâni olmak ile külli 
şaşkmlık oldı. Cümle viizerâ-i izâm gelüp ve yeniçeri ağası yetişüp 


çâre idemediler. Ancak bu denlü fâ&'ide eylediler ki içerii Sarây-ı 


Âmire'ye el-iyâzü bi'llâh sirâyet ide-yazdı, heman bir dıvar hâ'il 
oldı. Ve Pâdişâh-ı âlem-penâh hazretleri Beğkozı bahçesinde bu- 
lundi, haber olup gelüp yetişdüklerinde görüp zâr u giryân olup, 
«Bu alâmet dedem merhüm Sultân Selim Han-ı mağfüre Edirne 
Sarâyı matbahında vâki' olmışdı. Anlar da saltanat seririnde çok 
eğlenmemişdür» 'buyurmışlar ve kilâr-ı âmirede ve halva-hânede se- 
lâtin-i mâzıyeden intikâl eyleyen envâ-ı tuhaf-ı mergübe fağfüri ve 
zarf ve âlât ve esbâb ki nazir ü adili bulunmak muhâl ü mümteni' 
olanlar bi'l-külliyye hebà'en mensüren oldı. Ve gündüz vâki' olmak 
ile dahi hiç bir nesne kurtulmağa mecâl olmayup, Allâh ta'âlâ haz- 
retinün satvet-i kâhiresi ve sahtı zuhür eyledi. Me'külâtdan tedârük 


olinan zahire ve zâd u zevâdeden (53b) bir habbe ve katre kalmayup, 
keen-lem-yekün oldı. El-hükmü ve'mbakâ'u WWâhv1-Melik1 Kahhâr. ` 


Alâ eyyi hâl ahşâma değin mündefi' oldı. Ba'dehü birkaç günden 


Kapudan Paşa ve Yeniçeri ağası ve İstanbul ağası gelip Mi'mâr 


Sinan Ağa uslüb-ı âhar üzre resm ü binâsını* tarh eyleyüp, mahalli 
pâk olundı. Divân-ı âli meydânından iki buçuk zirâ' yer tülen alı- 
nup Matbah-ı Amire yerine katıldı. Matbah tevsi' buyurıldı. Fi't- 
târihi'-merküm. f j 

«Yandı kilâr u matbah» 
ae 3 ys ab © târihdür. Sene 982. 


Kıssa-i sefer-i Donanma-yı Halku’l-vâd ve serdâri-i 
hazret-i Sinan Paşa bâ-Kapudan Kılıç Ali Paşa. 


Sene 982 muharremü'-harâmun yiğirmi üçünci güni, Vezir-i 
mükerrem ve müşir-i mufahham mütemmim-i mehâmmü'l-enâm, el- 
muhtassu bi-inâyeti'llâhi'l-meliki'l-Allâm müdebbhir-i umüru'd-din 
ve'd-dünyâ memâlik-güşâ" fâtih-i vilâyet-i Yemen, hâlik-i A'râb-ı 
bâğıye-i pür-fiten Sinan Paşa -edâme'llâhu ta'âl4 iclâlehü- hazret- 
leri Donanma-yı Hümâyün ile serdâr buyurulup, Kapu-halkı ve Ye- 
niçeriden bi-şumâr asker ile ve Kapudan Kılıç Ali Paşa -dâme ik- 
bâluhü- hazretlerinün yanınca eşen sancak beğleri ve dahi nice 
ümerâ-i nâm-dâr ve: ekrâd leşkeri ve deryâ fennide kâmil à mâhir 
olan korsan re'isler hüddâm-ı sefâ'in-i nusret-kırânileriyle bile? ko- 
şulup yek-dil ü yek-cihet ve hüsn-i muvâfakat üzre birbirine hem- 
râh u refik ve yâr-ı şefik olup yevmü's-sebtde Serdâr-ı bâ-vakâr, 
ser-asker-i nâm-dâr ve Âsaf-i'tibâr Atebe-i aliyyede olan vüzerâ-i 
hibâr-ı pür-iktidâr hâzır u intizârda turup, hil'at-ı icâzet-i şehriyâri 
ile girüp, pâye-i serir-i saltanata yüz sürüp çıkdukda cemi' erkân-ı 
sa'âdet ve a'yân hazretleri? envâ“ı i'zâz u ikrâm ve esnâf-ı ta'zimu 
ihtirâm ile alem-i İslâm önine düşüp Emin İskelesi'nden Beşiktaş'a 
bile gidüp ve çok zemân geçmedin lenger alup fi'l-hâl Sarây-öninde 
alay bağlayup şenlik ve şâdmânlık topların atup Dergâh-ı 'bi-niyâza 
arz-ı hâcât u münâcât ile (54a) niyâzlar ve nâlişler olunup, Yedi- 
kulle önünde karâr olundı. İrtesi ikâmet idiip, husüli mümkin olma- 
yan bakıyye-i ahvâl-i sipâh u asâkir ve lâzime-i esbâb u âlât u za- 
'hâ&'ir her ne ise anda tahsil ü tekmil ve gemilere tahmil olduğı gibi 
keştibân-ı hidâyet-rehberlerün hadâ'id ü lengerleri alınup, 


Beyt 


Gamı deryâya salup hurrem olalım gemide 
Dostlar wolsa gerek hoş görelim bu demi de 

Nesr : diyüp avâze-i «Allâh Allâh» ile saldırdılar. Ve Sakız ve Çeş- 
me ve Kızıl-hisâr nâm kılâ'da ve gayride vâki' limanlarda ve ada- 
larda gemiler bağlayup, mücellâ u musaffâ olup, âmir ve hâkim 
olan Kapudan Paşa emriyle güzergâh-ı düşmen-i din mahallerini 
hıfz u hirâset ve defi mazarrat içün on ve on beş kıt'a kadırgalar 
ile bir mikdâr asker ta'yin olınup, ol mahall-i hevl-nâk ve mevzı'-1! 
hatar-nâk olan ma'âbirde alıkonılup tedârüki görildüği gibi, ârâm 


olunmayup zâyi“-i? evkât u eyyâm olunmadın ale'd-devâm yürünüp . 


Avarin nâm kal'a-i felek-bâmun liman-ı vesi'ii'l-etrâf, me'men-i 
fasihu'l-eknâfa varıldukda müşâvere-i ahvâl-i makâsıd ve müzâke- 
re-i tedbirât-ı metâlib içün ser-asker-i memâlik-sitân ve serdâr-ı 
celili's-şân azamet u tumturâk ile otak-ı gerdün-nitâkların kenâr-ı 
deryâ ve sahn-ı sahrâda kurdurup ol cây-ı dil-ârâyı şeref-i kudü- 
miyle müzeyyen idüp birkaç gün ikâmet ü istirâhat eyledükde Do- 
nanma-yı Hümâyünda olan âmme-i ümerâ ve a'yân ve ekâbir ve 
cümle rü'esâ ve sipâhiyân ve asâkire âli ve şâhâne ziyâfet ve hân-ı 
ferâvân-ı bi-nihâyet eyleyüp, envâ'i et'ime-i vâfire ve esnâf-ı 
en'ime-i mütekâsire sahn-ı sımât-ı zemin ve bisât-ı yesâr u yemini 
zeny idüp, kester ü vefreti bir mertebede idi ki murâd ve* iştihâ- 
sından ziyâde yeyüp, götürenlerden mâ-adâ dökülüp-saçılan fazla-i 
kesiresiyle vuhüş u tuyür ve haşerât u mür muğtenim ü mesrür 
olmışlardı. : 


Ve'l-hâsıl ni'metler yenilüp şerbetler içilüp sımâtlar (54b) gö- 
türülüp, aşrler okunup, şükr ü senâlar kılındukdan sonra Südde-i 
sa'âdet-nişân ve Atebe-i aliyye-i refi'ü'-mekândan kendülere inâyet 
ü ihsân buyurılan berât-ı şerif-i cihân-mutâ“-ı serdâri ve menşür-ı 
münif-i lâzımü'littibâ“-ı tâcdâri Divân-ı celili'l-unvânlarında cehren 
ve alâniyen kırâ'et olunup, mazmün-ı fermân-ı hümâyün-ı pâdişâhi 
ve mefhüm-ı hitâb-ı meymün-ı şehenşâhi her ne ise bi'-külliye 
ma'lüm-ı eşrâf u a'yân olup ve -mesmü“-i asâkir-i kışver-sitân vâki 
olıcak ittifâk-ı makâl ü kil ü kal eshâb-ı câh u celâl bir yere ictimâ' 
u ittisâl bulup, mahall-i me'müra vâsıl ve mevzıʻ“-ı maksüda mus- 
ta'cel olmak arzusıyle liman-ı mezbürdan dahi rıhlet ves menzil-i 
me'müra azimet olundukda her ne kadar ki sarf-ı sa'y u dikkat ve 
bezl-i cell-i himmet olundıysa tedbir-i insâni takdir-i Sübhâniye 
muvâfık olmayup hubüb-ı havâda nev'an muğâyeret ve harekât-ı 
ruzgârda muhâlefet olmağla bi'z-zarüri memâlik-i mahmiye-i İslâ- 

miyye'den olan İncir-limanı nám âbı* ferâvân u bi-intihâ ve havâ-yı 
dil-güşây-ı rüh-efzâsı latif ü zibâ bir menzil-i hurrem ü şerif ü dil- 
ârâya nuzül olunup asâkir-i nusret-me'âsirüin kıllet-i mâ'dan bir mik- 
dâr usreti olmışdı. «Bu dahi ayn-i ganimet ve Cenâb-ı Hak'dan âli 
ni'metdür» diyü cümlesi sulanup, bi't-tamâm teselli vü kanâ'at hâsıl 
olduğı gibi bir ân ve bir sâ'at te'hir ü karâr ihtiyâr olınmak münâsib 
ü sezâvâr görülmeyüp, gâh kürek çekdürüp gâh mütelevvin ruzgâr 
ile fi'l-leyli ve'n-nehâr âzim-i ummân-ı bi-kenâr ve müteveccih-i en- 
gin-bihâr olup kat'-ı menâzil ü tayy-ı merâhil kılınup, yedi ve sekiz 
gün içinde İspanya kıralı olan la'in-i dalâlet-karin ve pelid-i hüsrâ- 
nü'd-din serhadd-i memâlik-i menhüsasından ma'mür u meşhür olan 
Kalavra' (. ¿j ) vilâyetlerine ve Mesine! adalarına ve Çiçilya 
Cila ) yakalarına uğranup kenâr-ı deryâda cevk cevk ve fevc 
feve küffâr-ı hâksâr ve füccâr-ı bed-kirdârun piyâde ve süvâri må- 
nend-i mûr u mâr, cu'al-i murdâr-hâr gibi zuhür u hurüc idüp gö- 
ründüklerinde (553) cuyüş-ı deryâ-hurüş gemilerden çıkup gurüh-i 
mekrüha hucüm idicek mukâbeleden firâr belki bentâtu'n-na'ş gibi 
târ ii mâr olurlardı. 


Ve'I-hâsıl mel'ün-ı merkümun vilâyet-i pür-nuhüsetinden murür 
idinceye değin leb-i deryâda vaki‘ olan kılâ' u kurâsm kal‘ u harâb, 
bağât u bağçelerin kat‘ u yebâb ve hubübât u kişt-zârların ihrâk u 
nâ-yâb eyleyüp, zahâ'ir ü erzâkların gârât, emvâl ü esbâbların ha- 
sârât iderek sene-i mezbüre şehr-i rebi'ulevveliniin yiğirmi dördünci 
güni, ki yevmi"'s-sülâsâdır!, vakt-i dahve-i kübrâda felâket-enis ü 
minnet-celis olan şehr-i Tunus'un kurbında ve cânib-i şarkisinde 
vaz‘ ve bünyâd olan? kal'a-i Halku'l-vâd üzerine çıka-gelindiikde 
içinde olan küffâr-ı ehl-i dalâl ve füccâr-ı şakâvet-me'âl alarga top- 
ların yab yab irsâl ü isâl eylemeğe başlayup, âheng-i ceng ü cidâl ve 
kasd-ı harb u kıtâl idicek sefâ'in-i nusrat-bâr ve keştibân-ı meyme- 
net-şi'âr dahi azm-i kenâr-ı bihâr ve lenger salup karâr itdükde? ser- 
dâr-ı kâm-gâr ve ser-asker-i mâm-dâr hazretleri fi'l-hâl bilâ-ihtiyâr 
otak-ı şâh-vâr ve sâyebân-ı âsumân-medârların taşra çıkarup a'dâ-i 
nâ-bekâr-l4'ana'lâhu ilâ yevmi-karâr-un hisârı mukâbelesinde top 
irişmeyen arâzi-i vâsi'aya kurdurup Kapudan Paşa-yı müşârun- 
ileyh ile cemi' umerâ-i a'lâm ve asâkir-i sa'âdet-encâmı umümen 
gemilerden ihrâc eyleyüp her biri kollu kolı ve yollu yolınca konup 
hâle-i müdevver-i kurs-ı kamer gibi ol âftâb-ı asâkir-i enciim-şumârı 

ortaya alup «Evvelâ iş bu kal'a-i mezbürenün fethi! münâsib ü 
evlâdur» diyü hüsn-i tedbir ve ağız bir eylediler. Fe-emmâ hisar-ı 
mesfürdan iki üç mil mikdârı ba'id olup, uğur-ı asâkir-i mansürede 
vâki' olan mahallde bir su kullesi binâ eylemişler ki kendü zu'm-ı 
fâsid ve fikr-i kâsidleri üzre andan anarlı bir ferde güzâr muhal 
anlarlar imiş. Sür-ı mesfürda olan kefere-i makhürenün (55b) pi- 
yâde ve suvârından bin nefer mikdârı melâ'in-i müşrikin arz-ı cür'et 
ü cesâret içün kal'a-i merkümeden hurüc idüp, gâziyân-ı mübâri- 
zân-ı gayret-şi'âr u nusret-âsârun manzürları oldukları gibi inân-ı 
ihtiyâr kabza-i ıstıbârlarından çıkup, âlât-ı harb u kıtâl ve edevât-ı 
ceng ü cidâl ile ber-vech-i isti'câl üzerlerine hucüm olunup ol güm- 
râh-ı dalâlet-penâhlarun dide-i bi-basarların açdurmayup darb ü 
kahriyle girü inlerine tıkup heman ol rüz-ı pirüzda mel'ün-ı mağ- 
bünlarun i'timâd-ı külli eyledükleri su kulleleri ellerinden alınup 


âb-ı ferâvânı ile intifâ' ve mâ-i musaffâsıyle atşân asâkir-i zafer- . 


me'âsir imtinâ' eyleyüp, fârigu'l-bâl ve müreffehü'l-hâl oldılar. Ve 
Ba'dehü sür-ı üstüvâr ve hisâr-ı nekbet-medârun' kâbil-i feth ü kal 
ve mümkin-i hedm ü kam: olan yerlerinden meterisler kurup döğ- 
meğe mübâşeret itdiler. 


Pâdişâlı-ı Cem-câh ve sitâre-sipâh u din-penâh 
Sultân Selim Han hazretleri zemânlarındaki âsârdur. 


Pâdişâh-ı zemin ü zemân, bâ“is-i emn ü emân. -hullidet-hilâ- 
fetehü- hazretlerinün müddet-i saltanatlarında Vezir-i kârdân vâ- 
sıtasıyle taht-gâh-ı saltanatdan* hiç bir cânibe kendüler hareket 
itmeyüp, asâkir-i mansüreyi” serdârlar ile kangi vilâyete gönder- 
diler ise mansür u muzaffer olup sâlimen ve gânimen gelüp oturduğu 
yerden teftih-i memâlik müyesser olmışdı. 

Eyyâm-ı sa'âdetinde sekiz azim eser nasib oldı ki her biri an- 
cak bir saltanatda miimkin olurdı. Evvelâ, Mutahhar evlâdından 
vilâyet-i Yemen feth-i cedid oldı. Vezâretle Lala Mustafa Paşa'ya 
serdârlık ta'yin olunmışken elinden alınup, diyâr-ı Mısrıyye Beğ- 
berbeğisi Sinan Paşa -edâme'llâhu ta“âlâ iclâlehü- hazretlerine ve- 
zâretle serdârlık hükmi gönderilüp, cihâd-ı azim ile feth-i kıla‘ ve 
tekrâr teshir-i bilâd-ı Yemen eyledi. 


Ve sâniyen Ka“be-i mu'azzamada Harem-i muhterem-i şerife 
etrâfına üç yüz altmış kubbe binâ olunup, hüccâc-ı zevi'l-ibtihâcun 

tavâf-ı Beytuw'llâhi'l-harâm'da huzür-ı (56a) kalblerine bâ'is oldı. 
Ümerâ-i muhâfaza-i Mısrıyye'den mi'mâr ve mühendis-i ruzgâr Ho- 
ros Memi-yi nâm-dâr eliyle yapıldı. 


Ve ismetlü Mihrümâh Sultân: -dâmet ismetiihâ- hazretleri beş 
yüz bin altun harc u sarf eyleyüp, Arafât nâm cebel-i sahre-i sımâd- 
dan niçe mihnet ii meşakkat ile âb-ı zülâl-mânend selsebil misâl su 
getürdüp Haremuw'llâh içinde icrâ eylediler. Evvel Mısr Defterdârı 
Mihmândâr-oğlı İbrahim Beğ hidmet eyledi. Ba'dehü Mısr Defter- 
dârı Etmekci-zâde Mehmed Beğ hidmet eyledi. 


Ve üçünci eser, Vezir-i dilir-i şeca'at-şi'âr ve serdâr-ı bâ-vakâr 
Lala Mustafa Paşa -edâme'llâhu ta'âlâ icldâlehü- asâkir-i mansüre-i 
şeri'at-disâr ile gazâ-ı azim idüp, cezire-i Kıbrıs'ı küffâr-ı hâksâr- 
dan darb u harb ile alduğıdur. 


© Ve dördünci eser mahrüse-i Edirne'de nâdire-i devrân uslüb-ı 
mergüb ve tavr-ı matbü” üzre mi'mâr ve mühendis ve pesendide-i 
cihân Sinan Ağa eliyle binâ olunan çihâr minâre ile Câmi'-i şerif- 
dür ki selâtin-i devrden: birine böyle bir eser nasib ü müyesser ol- 
madı. Ve şu'arâ-i zemâneden Emri-i nâm-dâr bu târihi diyüp sihr 
itmişdür. Târih-i Câmi“i şerif : 


Câmi'-i Sultân Selim Han bin Süleyman Han mıdur 
Yokla bu mısrâ'i târih anladum çoğ" olmasun 
Hatmine bu câmi'ün târihi mısrâ'dan çıkar 

Hem çıkar târihden girü esâsı kalmasın 

Dikkat ister bu mu'ammâ mislidür gâfil me-bâş 
Kim hisâb itse bum yanlış sanup yanılmasın 


ibtidâ süd fi sene 975 ve intihâ süd fi sene 9824, ` 


Ve beşinci eser, mahrüsa-i İstanbul fethinden kendü zemân-ı 
geriflerine gelince yüz otuz beş sene mürür eylemiş. Ayasofya-i 
Kebir Câmi“-i şerifi etrâfına halk-ı âlem bir vechile gelüp, cevâ- 
nib-i erba'asın üşüp ihâta eylemişlerdi ki rüşenâya mecâl kalmayup 
tenk ü tar olmışdı. Ve binâ-i kadime, ki bin yıldan mütecâvizdür, 
halel müteretteb olup bennâ zırâ'iyle bir buçuk zirâ' bir cânibe 
meyl eyleyüp az kaldı ki münhedim ola, Bi-inâyeti'llâhi ta'âlâ mül- 
hem bi's-savâb olup bizzât hazret-i Pâdişâh-ı din-penâh eyyedallâhu 

ta'âlâ ve kavvâhü- (56b) erkân-ı sa'âdet ve a'yan-ı devlet, vüzerâ-i 
izâm ve ulemâ-ı kirâm ile üstine gelüp etrâf u eknâfında ne denlü 
evler, binâya muttasıl ihdâs olunup yapıldıysa cümlesini hedm 
eylemek fermân eyleyüp ve ba'zı «Mülk» diyü da'vâ idenlere ednâ 
bahâ virilmek buyurılup ve Koca Mi'mâr Sinan Ağa'ya mübârek 
kelâmıyle sifâriş* buyurup «İktizâ eyledüği yerlerine muhkem på- 
yendânlar' yapup istihkâm üzre etrâfını tevsi' eyleyü-vir ki murâ- 
dum Câmi“i şerifi ihyâ eyleyüp eser-i hâs idinmekdür» buyurup 
ve hil'at-ı fâhire ile teşrif e&ylediler. Heman ol gün tahliye itdürüp 
her cânibden pâyeler binâsına şurü' olundı. Ve köhne binâlar içinde 
mekân tutan keseyenler ya'ni fâre ve gelincik ve sansar ve yarası bir 
azim asker-i ferâvân imiş mahallâta perişân oldılar. Ziyânkâr tâ'ife 


niçe eyyâm hem-civâr olanlar şurürlarından hâb-ı râhat görmediler. 


Ve altıncı eser-i sa'âdet, Büyük Çekmece'de deryâ içinde yapu- 
lan cisr-i azimü'l-hey'etdür ki merhüm ve mağfürun-leh Sultân Sii- 
leyman Han yalniz temeline iki yüz yük akça Defterdâr Küçük Ha- 
san Çelebi ve Rümili muhâsebecisi Hüsrev Beğ eliyle sarf eylemişdi. 
Tekmili Sultân Selim Han hazretlerine nasib oldı. Zevi'l-ukül gör- 
dükde n'eydüğü ma'lüm olur. Takrir ü tahrir ile olmaz. 


Ve yedinci eser-i sa'âdet, saltanat ile müstes'ad olan selâtin-i 
mâzıyyeden birine müyesser olmayan Anavarin limanı dimekle 


meşhür rüy-ı deryâda bi-misl ü mânend âb-ı hayât ile hemşire ma- ` 
hall ve mekân-ı raygân nice bin yıldan berü hıfz olunmayup a'dâ-ı 


din ü millet memâlik-i İslâmiyyeye dâhil olup niçe yüz pâre donan- 


malarıyle girüp ve çıkup sulanu gelmişlerdi. Kapudan Kılıç Ali: 


Paşa -edâme'llâhu ikbâlehü- eliyle liman-ı mezbür ağzına bir kal'a-i 
muhkem binâ olunup toplar ve merdân-ı kal'a ve dizdâr konulup 
memâlik-i mahrüse hıfz u hırâset olundı ki (57a) el-ân numüne-i 
devrân olmışdur. 


Ve sekinci sa'adet-eser! Donanma-yı Hümâyün ile Vezir-i dilir 


fâtih-i milket-i? Yemen ü Aden Serdâr Sinan Paşa ve Kapudan Kılıç 
Ali Paşa İspanya lain elinden darb u harb-ı* şedid ile alınan kal'a-i 
Halku'l-vâd ve dârivl-mülk-i saltanat-ı Magrib zemin olan kal'a-i Tu- 
nus'dur ki Halku'lvâd kal'asın yer yüzünden kalu kam‘ eyleyüp 
nâbüd eylemişlerdür. Zikr olunan âsarun her biri bir memlekete mu- 
kâbil ü mu'âdildür. 

Donamna seferinden kal'a-i Halku'l-vâd ve 
taht-gâh-ı Tunus feth ü beşâretidür. 


Ve sene 982 şehr-i recebinün gurresinde Donanma-yı Hümâ- 


yün ile asâkir-i mansüreye serdâr ve sipeh-sâlâr olan Vezir-i dilir-i 
şecâ'at-şi'âr Sinan Paşa ve Kapudan Kılıç Ali Paşa hazretlerinden 
Âsitâne-i sa'âdet-medâra kaleyte ile Sinan Paşa hazretlerinün ket- 
hüdâsı mufassal ii meşrüh müjde vü beşâret mekâtibin getürdi. 
Vilâyet-i Tunus, ki Mağrib zemin taht-gâhıdur; feth olunup ve kal'a-i 
Halku'l-vâd ki metânet ii hasânetde kemâl-i istihkâmda fevka'l-hadd. 
ve'l-gâye olup, hiç bir vechile kalu kam: itmeğe tâkat-ı beşerriyye 
tahammül itmedüği mukarrer* iken, yine bi-inâyeti'llâhi ta'âlâ mu' 
cizât-ı bâ-berekât-ı Seyyid-i kâ'inât ve mefhar-ı mevcüdât -salle llâhu 
ta'âlâ aleyhi ve sellem- ile Pâdişâh-ı zemin ü zemânun eyyâm-ı sa'âde- 
tinde hayr du'âsıyle ve mu'minin ü muvahhidinün dahi din-i mübin 
içün külli mücâhedesiyle sa'y ü güşiş olınup, gazâ-i azim oldı. Kal'a-i 
Halku'l-vâd'de ve sâ'ir kılâ'da ceng-cü küffâr-ı hâksârdan bir ferd 
halâs olmayup şemşir-i İslâm altında mahkür oldı. Yerleri dârü'l-be- 
vâr olmışdur. Ve kal'a-i Halkw'l-vâd'a bi-avni'llâhi ta'âlâ ve tevfi- 
kıhi lağım ve yürüyüş ile zafer müyesser olup alındukda ele giren 
barut hazinelerini alup kabz u tasarruf itdükden sonra yer yer tek- 
râr lağımlar itdürilüp barut koyup asâkir-i mansüreyi niçe fersah 
yerler berr ü bahrdan alarğa itdürüp kal'a-i mezbürenün (57b) kü- 
lin? göge savurup nâbüb itdürdük, dahi min ba'd bir ferd anda mekân 
tutmak muhâl ü mümteni' olmışdur» diyü arz eyledüği pâye-i serir-i 
saltanata okunup ve Kethüdâ Beğ hil'at-ı fâhire ve terâkkiler ile 
teşrif buyüruldı. Fi evâ'il-i recebi'l-mürecceb, sene 982. 


Pâdişâh-ı zemin ii zemân Sultân Selim Han dünyâ 
ve mâ-fihâdan göçüp ukbâya meyl ü teveccühidür. 

Ve evâhir-i şehr-i recebde hazret-i Pâdişâh-ı hilğfet-penâh-ı en- 
cüm-sipâh u Cem-câh -hallede'llâhu ta'âlâ saltanatahü- hazretleri 
ays ü işret ve sâz u sözden bi'l-külliyye el çekip, cemi'-i menâhi vü 
melâhiden! âh-ı hasret ü nedâmet ile tevbe vü istiğfâr eyleyüp ve 
sâbıkâ âşinâlıkları olup çok zemân görmedikleri Gedüslü Şeyh Sü- 
leyman Efendi'yi istediip getürdüp mülâkât eyledüklerinde dide-i gir- 
yân ile dest-i tevbe vü inâbet tutup vasiyyetler eyledi. Bu birkaç gün 
içinde süz ü güdâz ile mizâc-ı şerif ve unsur-ı lâtifleri za'if ü nahif 
olmağa teveccüh eyleyüp ve mu'tâd oldukları bâdeyi telh u kâm ve 
merd-efgen olan mukeyyif nesneyi’ hükeımâ vü etibbâ tedbir ü ilâc- 
da mebâdâ tevzir ideler diyü bizzât mukayyed olup tedârük-i! tedâ- 
viden birisine meyi ve rızâ göstermeyip re'is-i etıbbâ olan Garsüddin- 
zâde'den ibâ eyleyüp ve sâbıkâ re'is-i etibbâ olan Mustafa Çelebi'yi 
istedüp geldüğinde «Kişi dostunı böyle mi görür» buyurmışlar? Mü- 
bârek nabzını görüp ağlamışlar, «Müddet-i hayât az kaldı Efendi» 
buyurmışlar. Fi'l-hakika mübârek dimâğları kavi mükeyyifât buhâ- 
rına mubtelâ olmağın sâ'ir a'zâ-i re'siyyeye dahi rehâ gelmiş «Ma- 
raz-ı sersâm ilâcı lâzımdur» dimişlerdi. Niçe eyyâm anunla mukay- 
yedlerdi (58a). 


Ve bi'l-cümle şehr-i şa'bânü'l-muazzamun nısfı gicesi asâkir-i 
mansüre ile serdâr Sinan Paşa hazretleri Kapudan Ali Paşa ile gelüp 
limana dâhil oldılar. Heman ol Divân günlerinde serdâr hazretleri 
pişkeş ü hedâyâsın hâzır u müheyyâ eyleyüp çekdi. Cemi' kazâyâ ve 
ru'üsın! pâye-i serir-i saltanata arz idüp, virgüleri buyuruldı. İrtesi 
sâ'âdetlii Pâdişâh hazretleri kayığa binüp Tersâne Bağçesi'ne varup, 
Şemsi Paşa'yı arzu idüp, mülâkâtda çok girye iderler. Kalkup sa- 
râya geldükde ziyâde bi-hüş olup nüks olmışlar. A'yân-ı devlet ü sal- 
tanat kemâ-kân Divân-ı adâlet-unvânda ınesâlih-i Müslimin ve kazâ- 
yâ-ı din iü devlet görülmekde ve gurre-i ramazân-ı şerifde vakt-ı 
tulü'da dünyâ-yı pür-anâdan rıhlet idüp sarây-ı pür-safâ-yı âhirete 
gitdi. Kimesne bu sırra âgâh olmayup, Vâlide-i sa'âdet-penâh-ı Sul- 
tân Murad Han re'yiyle? buzlukda mübârek cesedi hıfz olundı. Ve- 
ziria'zam-ı9 pür hazm u re'y ma'rifetiyle mektüb-ı mergüb-ı müs“ir-1 
saltanat yine sâbıkâ giden Hasan Çavuş eliyle Manisa'ya gitdi. Ve 
Kapudan Kılıç Ali Paşa yedeği ve baştardasiyla donanup deryâyâ 
çıkdı. Halk-ı âlem bu re'y ü tedbiri idrâk eylediler. Hikmetu'llâh ile 
rast gelmeyüp, bu devlet, Nişâncı Feridun Beğ'ün Mudanya* iskele- 

sinde bulunan küçük kaleytesiniin olmış'. Fi yevmi'l-isneyn şehr-i 
ramazân, sene 982. 


Müddet-i saltanat-ı merhüm Sultân Selim: Han sene 8, şehr 
8, eyyâm 8, ömreş sene 52, evlâdeş zukür u inâs neferen 9. Kapudan 
Kılıç Ali Paşa kadırgasına nasib olmayup, Feridun Beğ kaleytesi 
hâzır bulunup gitmek üzre iken «Buz kayığı eyüdür» diyü râkib 
olurlar, heman kaldırup ruzgâr lodos olmakla muvâfıkdur diyü sa- 
lup, hikmet-i Bâri ruzgâr gerçi muvâfık ammâ ziyâde esüp, azim 
fırtına çeküp yedinci sâ'atde gelüp Sarây-Burnı'na geldiler!, Der- 
yâda salunduğundan mizâc-ı Pâdişâh azim mükedder olup, istifrâğ 
idüp taşra çıkup; mübârek. başı altına yağmurluk kisesi konup, 
hoca efendi yanında çukadâr ve silahdâr oturup, hatta ol mahalde 
su: isteyüp, bulunmayup deryâ' suyı ile elin gasl idüp, geminün 
re'isi ile Mehmed Paşa'ya sabâh olınca, «Bari varmağa çâre olsa» 
diyü ikdâm olundukda sandal ile Ahur-kapusı'na varup,: kapucısına 
haber olundukda meğer Paşa tarafından âdem konmışdı. Kapu açı- 


‘lup huzür-ë Paşa'ya varıldı, ahvâl ma'lüm olup, atlar eğerlenüp 


fânüslar yanup Cuhüd*-kapusına toğrı varup ve ma'an mizâc-ı På- 
dişâhi'ye yarar eşribeler ısmarlanmışdı. Varuldukda içirülüp, Pâ- 
dişâh'un mizâcına hoş gelüp heman kalkulup, Cuhüd'-kapusundan 
içerü girdiler. Bâb-ı Hümâyün'ı gücile açdırup, tâ Bâbü's-sa'âde'den 
içerüye girilüp, taht-ı saltanata iclâs eyleyüp, irtesi münâdiler nidâ 
idüp işâ'a eylediler, Ol ecilden evvel çıkılduğı mahalle bir çeşme binâ 
olunmuştur”, 


(58b) Şâhzâde Sultân Murad Han giceyle kaleyte ile geldüğidür. 


Sene 982 şehr-i ramazânınun sekizinci gicesi, ki leyle-i çihâr- 
şenbihdür, sa'âdetlü Pâdişâh-ı âlem-penâh Sultân Murad Han Mu- 
danya iskelesinden on sekiz oturak forsa kaleyte, ki Nişâncı Fe- 
ridun Beğ'un gemisidir, zahire taşıyup getürürdi, Silâhdâr ve Çu- 
kadâr ve Rikâbdâr ve Hoca Efendi ve dahi ba'zı tevâbi'ile mezbür 
kaleyteye girüp, ol gice muhkem ruzgâr ile leyle-i mezbürenün ye- 
dinci sâ'atinde Sarây-ı Âmire kurbında turan toplar iskelesine!? ya- 
naşup ve haber içün varan Hasan Çavuş'ı ve kaleytenün dümencisi 
Ahmed nâm hidmetkârı Veziria'zam Mehmed Paşa hazretlerine ha- 
ber itmeğe gönderüp Veziria'zam hazretleri irişince kendileri 

sa'âdetle merhüm Sultân Bayezid Han Köşki semtlerinde karâr idüp 
ve Paşa hazretleri fenar ile gelüp buluşup, mübârek ellerin öpüp dahi 
bilece** Bâb-ı Hümâyün'a götürüp, kapıları açdırup, harem-i hâssa, 
ki taht-ı sa'âdet-bahtdur”, bilece" varup, taht-ı izzete cülüs eyledi- 
ler. Tekrâr mübârek ayaklarına yüzler sürüp ahsen vechile ve âsân- 
lık ile müyesser” olduğına dergâh-ı Ahadiyyet ve bârgâh-ı Same- 
diyyet'e tazarru' u nâlişler ve du'âlar idüp, sa'âdet-hânelerine gel- 
diler, sabâha üç sâ'at kalmışdı. I | l 


Pâdişâh-ı sa'âdet-destgâh ve hilâfet-penâh Sultân Murad Han 
b. Selim Han serir-i saltanata cülüs itdüğidür. 


Seheri ki yevmü'l-erbi'â ve ramazân-ı şerifün sekizinci günidür, 


cümle erkân-ı devlet ve a'yân-ı saltanat şemleler sarınup siyâh li~ 
bâslar ile (59a) mâtem-püşide ve musibet-zede âmme-i âlem ile Aya-. 


sofya'da sabâh namazın kılup Divân-ı âlide! hâzır oldılar. Ve sa'âdet- 
lü Pâdişâh hazretleri leyle-i mezbürede beş şehzâdenün maslahatın 
görüp: ve kendiler dahi mâtem libâsıyle taşra çıkınca vüzerâ ve er~ 
kân-ı devlet Divân-hâne'de oturup tevakkuf eylediler. Ve rüz-ı: mez- 
bürun iiçinci sâ'atinde taht-ı hümâyün Bâb-ı sa'âdet-makrün önin- 
de kurılup, sa'âdetlü Pâdişâh üstüne uzun yenlü siyâh caprastlu 
nimtene ve mor atlas dolama geyüp ve mişemmel çıkup, yemininde 
ve yesârında ağalar ve çaşnigirler çıkdukları gibi vüzerâya selâm 
virüp, taht-ı hümâyüna oturdılar. Evvel Veziria'zam hazretleri va- 
rup selâm yerine durup, ta'zim-i Halife-i rüy-ı zemin eyledüği gibi 


kalkup mübârek dâmânına yüz sürünce durup şolki lâyık-ı ri'âyet-i: 


ırz-ı vekâletdür?, kemâ hüve hakkuhü edâ eylediler. Anlarun ardın- 
ca Vezir-i sâni Piyâle Paşa hazretleri, anlarun ardınca Vezir-i sâlis 
Ahmed Paşa hazretleri, anlarun ardınca Vezir-i râbi' Zal Mahmud 
Paşa hazretleri, anlarun ardınca Vezir-i hâmis Lala Mustafa Paşa 
hazretleri, anlarun ardınca Vezir-i sâdis Sinan Paşa hazretleri, an- 
larun ardınca Rümili Beğlerbeğisi Siyâvuş Paşa hazretleri, anlarun 
akabince Kapudan Kılıç Ali Paşa onlarun akabince Rümili Kadıas- 
keri Abdurrahman Efendi anlarun akabince Anadolı Kadıaskeri 
Mehmed Efendi ve ardınca Lala Ca'fer Beğ ve ardınca Baş-defter- 
dâr Lâle-izâr Efendi ve ardınca Anadolı defterdârı Mehmed Çelebi 
ve ardınca Nişâncı Feridun Beğ ve ardınca Şıkk-ı sâni defterdârı 

Sünbül Efendi ve Şehr-emini ve Re'is* ve Cebeci-başı, ba'dehü Şey- 
hülislâm ve Müftilenâm Hâmid Efendi, sonra İstanbul Efendisi’ ve 
dahi hâzır olanlar ve ulemâ-i ümmet-i din-i mübin, ardınca rikâb-ı 
hümâyün ağaları ve Bölük ağaları ve Müteferrikalar ve Çaşnigirler 
ve Çavuşlar ve Bölük kethüdâları Bölük-halkı ile, (59b) ba'dehü Ye- 
niçeri Ağası ve Sekbân-başı ve Ketlhüdâ-beğ ve Kâtib efendi cümle 
erkânı ile ale't-tertib hasekiler ve yaya-başılar ve solaklar ve Yeni- 
çeriler ve kapucılar tamâm oldukda sa'âdetlü Pâdişâh erkân-ı dev- 
leti selâmlayup, harem-i muhterem içine buyurdılar. Vüzerâ hazret- 
leri Divân-hâneye gelüp defâtir açtırup, teşrifât defterlerin çıkar- 
dup bahşiş ve terakki ve âdet defterlerin görüp yazdırılmak buyur- 
dılar. 


Merhüm Pâdişâh-ı mağfürun tabutı çıkduğıdur. 


Ve ba'de zemân na'ş-ı şerif-i merhüm Sultân Selim Han hâzır- 
lanup ve mü'ezzinlere haber olup, vüzerâ ve erkân-ı devlet Bâb-ı 
sa'âdet öninde ağalar oturduğı mahalde oturup tevakkuf eylediler. 
Sâ'at-ı nucümiden buçuk sâ'at geçdi ki sa'âdetlü Pâdişâh mor but- 
raki kadife nimtene ile çıkup, akablerince tabut-ı şerif çıkdı. Ser- 
viler arasında bir tahta taht konulup, na'ş-ı şerif üzerine kıbleye 
karşu vaz' olındı. Müfti Hâmid Efendi imâmet makâmına geçüp, sağ 
cânibine Pâdişâh-ı âlem-penâh ve yanında Veziria'zam turdı. Ve ol 
bir tarafda sâ'ir vüzerâ ve akablerinde erkân u a'yân kıbleye mü- 
teveccih turdukları gibi, sünnet-i Nebi -aleyhi's-selâm. üzre mü'ez- 
zinler er kişi niyyetine cenâze namazı edâsına tekbir eylediler. Na- 


- maz ve du'â-i Fâtiha'dan sonra sa'âdetlü Pâdişâh harem-i şerife te- 


veccüh idüp, na'ş-ı şerifi vüzerâ hazretleri kaldırup ve gıriv ü fer- 
yâd ve âhu nâle vü zâri ile mele-i a'lâda olanları inledüp Sarây-ı 
Âmire'den taşra çıkduğı gibi âmme-i âlem bir vechile zâri vü efgân 
eyledilerki cenâzeyi bi'z-zarüre turgurdılar âhir yap yap ma'bed-i 
kadim olan Ayasofya Câmi'-i şerifinün haremi garb cânibinde olan 
sâha-i şerifede merkad-i münevverleri kazılan mahalle getürilüp, 
kabr-i şerif hâzır olinca otak kurılup, ulemâ ve sulehâ ve meşâyih 
etrâfını alup, tesbih u tehlile mesgül oldılar. Kehmetwllâhi aleyh. 
(60a) 

Şehzâdelerün' cenâzeleri çıkduğıdur. 


- Ba'dehü içeriden kapucılar kethüdâsı gelüp vüzerâ ve erkân-ı 
devleti tekrâr Bâb-ı Hümâyün'dan içerü alup, gidüp beş nefer şeh- 
zâdelerün tabutların kaldırup; pâdişâh-ı merhümun? namazı kılın- 
duğı yerde namazları kılınup kezâlik taşra, halk-ı âleme? çıkardı- 
lar. Allâh ta'âlâ -celle zikruhü- ol gün İstanbul halkınun* feryâd u 


figânın, melâ'ike-i arş-ı azime dinlediip, zi-rüh olanlara hikmet ii. 


ibretin müşâhede itdürdi. Bu hâlet üzre ma'sümlarun tabutların âh 
u nâleler ve zikr ü tesbihler ile merhüm ve mağfurun-lehün na'$-ı 
şerifi olduğı çadira getürdiler. İki neferin bir tarafa ve üç neferin 


berü tarafa" koyup ol gice ulemâ ve sulehâ tilâvet-i Kur'an-ı azim. 


eylediler. 
Şehzâdelerün defn olunduklarıdur. 


Rüz-ı penç-şenbih ramazân-ı şerifün dokuzuncı günidür,. altı 
aded merâkıd-ı şerife ile hâzırlanup ve beş nefer şehzâdelerün ka- 
birleri mükemmel olunup, merhüm ve mağfurun-lehün ayağı ucuna 
defn olındılar. Erkân-ı devlet ve a'yân-ı saltanat ulemâ ve meşâyih 
ile eyyâm-ı erba'in tamâm olınca terk itmeyip, ziyâretden hâli ol- 
mayup tilâvet-i Kur'an-ı azim ve tehlil ii tesbih ile leyâli-i şerifeyi 
ihyâ eylediler. Ve dü-şenbih ve penç-şenbih günlerin fevt itmeyüp, 
Pâdişâh hazretleri dahi ziyârete çıkup, fukarâ ve ulemâya tasaddu- 
kat ile bezl-i mâl-i ferâvân eyleyip rüh-ı revânlarun şâd iderlerdi. 


Mısrâ' 
«RahmetwTlâhi aleyh ve alâ evlâdihi» 
Bahşiş çıkduğıdur. 


Yevmir's-sebt fi 11 şehr-i ramazân-ı şerif, bu giin ibtidâ Divân 
oldu. Allâhümme veffwk biT-hayri ve's-sa'âde. Bu rüz-ı pirüzda 
sa'âdetlii Pâdişâh-ı âlem-penâh hazretleri, iç-hazineden kula bahşiş 
içün bir def'a yetmiş beş kise altun, ve bir def'a otuz beş kise altun 
dahi! gönderdiler. Her kise onar bin altun idi. Cümle yüz on kise 
oldı. Ve yetmiş beş kişesi ellişer filori üzre Yeniçeriye virildi. 

Nesr : «Şemşir-i İslâm» ( (Wel pA” — 982) 
(60b) «Atâ-bahş» ( vw lbs = 982) târihlerdür. 
Kışlıklar geyildüğidür?. 


Yevmü'l-ahad fi 12 ramazân, bu gün zemistâni geyildi. Mâtem 
libâsı tebdil olmak kântın-ı kadim idi. Bu vâsıta ile erkân-ı devlet 
sa'âdetlii Pâdişâhun mübârek dâmenine tekrâr yüz sürüp, Hazine-i 
Âmire'yi Vezir-i kârdân hazretleri harçdan kurtarup, külli sa'y it- 
miş oldılar. Ve hüddâmr-ı saltanat pâye-i serir-i a'lâya yüz sürdük- 
de Veziria'zam hazretleri «Filân kulundur» diyü iş'âr u arz eyle- 
diler. 
| Nazam f 

` T 2 » » 
`S sb | şeb bile 

İçerüden çıkdılar. 


Ve oda-başı ve hazinedâr-başı tekâ'üd ile taşra çıkarıldı. Ve Ka- 
pucı-başı Kaytas Ağa, ki mukaddemâ mir-âhür idi ve diğer Kapucı 
Behzad Ağa sancağa çıkdılar, Kaytas Ağa Niğde beği oldı. Çaşnigir - 
Rıdvan Ağa Gurabâ-i yesâr Ağası oldı. 

Ka'betu'llâh-i mu'azzama divarı husüsı. 


Ve ibtidâ arz, Beytu'llâhi'l-mu'azzama? -şerrefeha'lâhu ta'dlâ | 
teşrifen ve tekrimen- ta'mire muhtâc olduğıdur. Şer‘ ile ulemâ-i din 


binâsını tecviz eyledükleri arz olundı. 
Erkân-ı sa'âdete hil'at-ı tehniyet buyuruldı. 


Yevmü'l-isneyn fi 13 ramazânü'l-mübârek sene 982. Bu gün se- 
heri evvelâ Kadıasker efendiler ba'dehü paşalar içerüye girdiler. Er- 
kâr-ı devlete âdet-i ihsân ve tebdil-i mâtem içün dahi hil'atlar viril- 
di. Veziria'zam hazretlerine altı bin altun ve beyaz atlas kaplu sem- 
mür-ı siyâh-ı a'lâ ve âdet hil'atları iki serâser-i a'lâ ve bir murassa' 
kılıç ve sâ'ir vüzerâya dörder bin altun ile âdet hil'atları ancak”, 
ve defterdârlara ve nişâncıya beşer yüz altun virilüp" kaftan viril- 
medi. Yevmü's-siilâsâ iş bu rüz-ı firüzda erkân-ı devlet ve a'yân-ı 
saltanat in'âm u bahşiş için pâye-i serir-i a'llâya yüz sürdiler, Fi 14 
ramazân-ı şerif, sene-i mezbüre. 


Pâdişâh-ı âlem-penâh hazretleri ibtidâ Câmi“-i şerif-i 
Ayasofya'ya cuma'a namazma çıkduğıdur. 


(61a) Yevmü'lcum'a fi 17 şehr-i ramazânü'l-mübârek” İzzetlü 
Pâdişâh hazretleri sa'âdet ü ikbâl ile cum'a namazın kılmağa ma' 
bed-i kadim olan Câmi“i şerif-i Ayasofya'ya çıkdılar, Kesret ii vef- 
ret-i halk bir mertebede oldı, ki şerh u beyân mümkin değildir. 
Câmiʻ-i şerifde musallâya geldüklerinde kemâl-i âtıfet ü re'fetlerin- 
den mahfelin kenârına gelüp, cemâ'at-ı Müslimine ta'zim-i tâm ve 
tevâzu“-ı mâlâ-kelâm ile selâm virüp gelişde ve gidişde halka mü- 
bârek kadd-i şeriflerin hamide kılduklarında azim gıriv olup, bu el- 
tâfı halk-ı âlem ancak? Sultân Süleyman Han'dan görürlerdi. Anlara 
olan mahabbetden bunlara lon ol kadar kulüb müncezib li du'ğ-i 
devlet-i ebed-peyvende herkes iştigâlde oldılar. 


Müjde-i saltanat içün varan Hasan Çavuş, 
çavuş-başı olduğıdur. 


Yevmü's-sebt fi 18 ramazânü'l-mübârek sene 982. Bu gün cüm- 
le erkân-ı devlet ve a'yân-ı saltanat Divân-ı mu'allâda hâzır ve ka- 

zâyâ-yı din ü devlet umürına nâzır oldılar. Ve Hasan Çavuş ki mer- 
hüm Sultân Selim Han'a ve Pâdişâhumuza saltanat müjdesi içün is- 
tihdâm olınmışdı, çavuş-başı oldı. Bosna âdemisi olmağla ve hidme- 
tinde mübtedi olmağin kapucılar kethüdâsı Ferhad Ağa, durmasın 
ve? hidmetin ta'lim iderdit, 

Ve Nakibüleşrâf Seyyid-i muhterem hazretleri sa'âdetlü Pâdi- 
şâhun' mübârek ellerin öpmek içün Divân-ı Hümâyün'a geldi. Pir 
olmağla çavuşlar ve çavuş-başı ve kapucılar kethidâsı oturdukları 
sofalu çınara istikbâle vardılar. İki emir koltuğuna girip, vüzerâ-i 
izâm mukâbelesine geldükde selâmlayup, vüzerâ hazretleri ta'zim 
içün ayak üzre kalkdılar. Ve Hazine-i Âmire önüne varup oturdı. 
Ve Lala Ca'fer Beğ dahi mâtem içün virilen hil'at-ı hümâyün mu- 
kâbelesinde el öpmeğe Divân-ı âliye geldi. Vüzerâ-i izâm mukâbe- 
lesine geldükde selâm virmekle vüzerâ hazretleri ayak üzre kalkdı- 


lar. Ol dahi Hazine-i Âmire önünde oturdı.. (61b) Yevmii'l-ahad fi. 


19 şehr-i ramazânü'l-mübârek, sene 982. Bugün vüzerâ-i izâm -edá- 
me'lâhuw.: ta'dlâ idâöle hüm- hazretleri Rümili Beğlerbeğisi Siyâ- 
vuş Paşa ve Kapudan Kılıç Ali Paşa ve defterdârlar pâye-i serir-i 
a'lâya kazâyâ okumağa. girdiler. 


Ve Yeniçeri ulüfesi vüzerâ huzürında okunup 
çıkarılmak buyurıldı. 


Yevmü'lisneyn fi 20 şehr-i mezbür, sene 982. Budun serhad- 
dinden Novigrad Beği Ferhad Beğ on beş. nefer kâfirli| dil içün 
göndermiş, Divân-ı Hümâyün' a gelüp vâsıl oldı. 


Ve Yeniçeri ulüfesi vüzerâ huzürmda okunup 
çıkarılmak buyurıldı. 


Yevmi”s-selâsâ fi 21 şehr-i mezbür, bugün erkân-ı devlet ve 
a'yân-ı saltanat Divân-ı Hiimâyün'da hâzır olup ve ulemâ-ı izâm 
-kesserehümullâhu ta'âlâ ilâ yevmi'-kıyâm- bahşiş mukâbelesinde 
el öpmeğe geldiler. Ve ikrâm u ihtirâm olundılar. 


Hazret-i Pâdişâh-ı Cem-câh u sitâre-sipâh 
` türbeler ziyâretine gitdiikleridür. 
Yevmü'l-erbi'â fi 22 şehr-i ramazânü'l-mübârek. Bu rüz-ı firüz- 
da sa'âdetliül Pâdişâh hazretleri âbâ vü ecdâd-ı kirâmları türbe-i şe- 

rifeleri ziyâretine niyyet ü azimet eyleyiip kayık ile hazret-i Ebi 
Eyyüb Ensâri aleyhi rahmetii-Bâri'ye varup ve erkân-ı devlet ka- 
radan gitdiler. Sa'âdet ü ikbâl ve izz ü iclâl ile semend-i sa'âdete 
süvâr olup, Edirne-Kapusı'ndan girip, ibtidâ merhüm Sultân Selim 
Han -aleyhi'r-rahmetü ve'-gufrân-, andan Ebü'l-feth Sultân Mehmed 
Han'a, andan ammileri Şehzâde Sultân Mehmed'e, andan merhüm ve 
mağfürun-leh Sultân Süleyman'a, andan merhüm Sultân Bayezid 
Han'a, andan pederleri merhüm ve mağfürun-leh kabr-i şeriflerine 
inüp ziyâret eylediler. Ve her türbeye ki indiler vüzerâ-i izâm haz- 
retleri dahi indiler. Vezir Mehmed Pasa: atabeglik idüp, önlerine 
düşüp, ziyâret itdürdiler. I 


Yevmü's-sebt fi 25 şehr-i ramazânü'l-mübârek. Bugün sa'âdetlü 
Pâdişâh hazretleri -huwllidet hilâfetuhü- seherden çıkup kadıasker 
Efendileri istedüp (62a) kazâyâların okuyup, içeriden toğrı Divân- 
hâneye gelüp umür-ı kazâyâ-i şer'iyye dinlemeğe oturdılar. Vüzerâ-i 
izâm hazretleri dahi pâye-i serir-i saltanata din ü devlet kazâyâsın 
arz eylediler. Ve Pâdişâh-ı âlem-penâh hazretleri umür-ı saltanat ile 
gâyet mukayyed olmağla ve Divân-ı Hümâyün'a erken çıkmağla 
re'âyâ ve fukarâ ahvâli bi't-temâm görilüp, her kişi hidmetinde kuv- 
vet ve fi'linde sâbit olmağa azimet idüp, mesâlih sühület ile görül- 
meğe yüz tutdı, E-hamdü Wllâh. Allâhümme eyyid ve unsurü'l-İslâ- 
me ve'l-müslimin. 


Sâbıkâ Mir-âhür Husrev Ağa mütekâ'id olduğıdur. 


Ve Baş-kapucı-başı Husrev Ağa'ya ulüfesiyle ve arpalığıyle 
tekâ'üd buyurıldı. Ve Rümili kadıaskeri iken tekâ'üd iden Kadı-zâ- 
de'niin ulüfesi iki yüz akça olmak buyurıldı. 


Şerif Ebü Nümey hazretlerinin Kadı Hüseyin'e Medine-i 
münevvere kadılığmı arz itdüğidür. 


Ve Mekke-i mükerremede Şeyhi”l-harem Mevlânâ Kadi Hüse- 
yin su yolı hidmetinde ve Harem-i muhterem ta'mirine istihdâm 
olunmağın «Hidmetin mukâbelesinde ri'âyet olunursın» diyü bir nice 
def'a ahkâm- şerife irsâl olunup istimâlet buyurulmışdı. Mümâ-ileyh 
Mekke-i! mükerreme kadılığın recâ eylediüükde müyesser olmayup, 

mutasarrıf olduğı meşihat ulüfesine terakki ve tasarrufunda olan 
Sultân Süleymen Han Medresesi'nin talebesi riâyet olunurlardı?. 
Müşârün-ileyhe, Medine-i münevvere kadılığı hall olunup, sadaka 
buyurıldı. Ve ma'zül olan J -zâde Mevlânâ Muslihiddin, Âsitâne-i 
sa'âdete gelmek fermân olındı. 


Leyle-i Kadr-i mübârek Ayasofya'da sa'âdetlü Pâdişâh 
namaza çıkduklarıdur. 


Yevmi”l-ahad fi 26 şehr-i ramazânü'l-mübârek, sene 982. A'yân-ı 
devlet ve erkân-ı sa'âdet cümlesi Divân-ı âlişânda hâzır olup tulü“ı 
şemsden bir buçuk sâ'at murür eylediikde izzetlü Pâdişâh-ı sa'âdet- 
destgâh devlet ü ikbâl ile Arz-odası'na çıkup Kadıasker Efendiler 
taleb olındılar. Çıkduklarında vüzerâ hazretleri içerü girdiler. (62b) 
Kazâyâ-ı din ü devlet arz olunup tiz çıkdılar. Ve bu gice leyle-i Kadr 
olmağla ve Ayasofya Câmi'i kanâdil ile tezyin olınu-gelmeğin ve 
halkun cem'iyyet ile du'â vü niyâza kemâl-i şevk u zevk ile rağbet 
ii talebleri mukarrer ü muhakkak olmağın sa'âdetlü Pâdişâh-ı âlem- 
penâh hazretleri havâssıyle, harem-i muhterem! huddâmiyle Câmi“i 
Ayasofya-i şerifede edâ-i salât-ı cum'a eylediikleri makâm-ı şerife 
gelüp terâvih ve kadr namazların* kılup, tesâbih dinleyüp tazarru‘ u 
niyâz ü nâlişlerde du'âları ümmet-i din-i mübinün âminine mukârin 
oldı. Allâhümme tekabbel minnâ salâtenâ ve sıyâmenâ senâları mele-i 
a'lâya çıkdı. Namazdan sonra iskemli ile oturup aşr-hânları istimâ* 
eyleyüp ve Mir-tevki'i Feridun Beğ ol gice kelime-i tevhid: Eşhedü 
enlâ ilâhe ille'llâh ve eşhedü enne Muhammeden abdühü ve Rosülüh 
ki «Alâmet-i ümmet» 982 târihdür, celi müsennâ altun hall ile ve 
hüsn-i hatt ile yazup mihrâbun iki cânibine vaz‘ itmişdi. 


Mübârek bayrâm ulüfesi tamâmen çıkdı. 


Yevmü'l-isneyn fi 27 şehr-i ramazâni'i-mübârek. Bu rüz-ı sa'id 
ve sa'âdet-nevid, ki rüz-ı kadrdür, âli Divân olup, regen ulüfesi çı- 
kup, Yeniçeri t&ifesiyle ma'an sipâha teslim olundı. «Ola gelme- 
mişdür» diyii umür-dide olanlar güft ü gü eylediler. «Bir gün dahi 
sipâhiye ve sâ'ire virilü-gelmişdür» diyenlere cevâb virilüp «Bay- 
ram ulüfesi böyle virilür, kânün budur» dinildi. 


_ 108 MEHMET İPŞİRLİ 


Ulûfe alan Bölük-hallı gulgule ile ulüfeleri 
terakkisinden ötürü Divân'a geldiikleridür. 


Yevmü's-selâsâ fi 28 ramazânü'l-mübârek. Bugün dahi âli Divân 
olup, vüzerâ-i izâm hazretleri ve cümle erkân-ı sa'âdet hâzır gelüp, 
sadrlu sadrlarına” oturdılar. Rümili Beğlerbeğisi Siyâvuş Paşa haz- 
retlerinün dülbendine balçık sıçramış ve destmâlin düşürmüş ve 
Veziria'zam hazretleri geliirken bir destmâl bulmuşlar. «Kimündür» 
diyii su'âl buyurdılar Beğlerbeği hazretleriniin idügi zâhir olıcak ka- 
pucılar kethüdâsıyle kendüye virdiler. Ve Pâdişâh-ı gerdün (63a) 
iktidâr -e'az2e'llâhü ensârehü- hazretleri Divân-hâne-i mu'allâda, re 
“âyâ şikâyetin dinleyecek Kasr-ı âlinün vüzerâ-i izâm üstünde olan 
penceresine çıkup oturdılar. Ba'de zemân Kadıasker Efendiler kazâ- 


yâ okuyacak mahall olduğı gibi, Pâdişâh-ı âlem-penâh hazretleri 


kalkup Arz-odasına buyurdılar. Ve erkân-ı sa'âdet içeri girüp arz 
okudukları gibi gelüp oturduklarında Bölük-halkı kalabalık ile Di- 
vâna gelüp «Ağalarımuz bize ulüfelerimiizi kusür üzre ve terakki- 
lerimizi eksik virmek isterler, bunun aslı nedür» diyü gavga idüp, 
vüzerâ-i izâm hazretleri dahi Divân-hâneden taşra çıkup taltif-i' ke- 
lâm ile Veziria'zam Mehmed Paşa hazretleri “Nedür yoldaşlar” di-. 
yüp, «Muradınuz söylenüz, söziniiz baş üzre, el-hamdii li'llâh Pâdişâ- 
humuz -hallede'lâhu saltanatehü- hazretleri kânün üzre cümle mas- 
lahatı buyurmışlardur» didüklerinde aşağı bölüklerden çağrışup 
«Niçin biz bahşişi berâber aluruz, terakkiyi beşer akça alimazuz, se- 
beb nediir?» didiler. «Hayır yoldaşlar, kânün-ı kadim iki baş bölük 
beşer akça alur, iki bölük dörder akça alur, iki bölük dahi içer akça 
alur. Sultân Mehmed Han Gâzinün defterlerin getürdüp görün» diyiz 
istimâlet tarikiyle uzübet-i lisân ile cevâp virüp, müteselli olanlara 
hayr du'â idüp ve alkışlayup, safâ-i hâtır ile gitdiler; murâdına mu- 
hâlif olanlar ratb u yâbis hezeyânın söyleyü-kalup, ol makülelere 
münâsib olan savâb' cevâb virmemek olmağın viüzerâ hazretleri Di- 
vân-hânede yine yerlerine avdet eylediler. Ba'dehü Şıkk-ı sâni def- 


terdârı Sünbül Ali* Efendi, kânün-ı kadim üzre kusürların teslim 


eylemeğe gönderdiler", Pâdişâh-ı âlem-penâh hazretleri yine pence- 
reye çıkmışlar, iskemli ile oturup ahvâle nâzırlar idi. 

Yevmü'l-hamis rüz-ı arafe, havâlar gâyet bürüdet üzre olup, bir 
nice gündür yağmur ve.kar yağup, erkân-ı devlet birbirine varmak- 
da tamâm usret çekildi. I 

Yevmü'l-cum'a, gurre-i şevvâl, yevmü'l-id. Bu gice hikmet-i 
İlâhi ile furtına sâkin olup, (63b) poryaz esüp çepellik gidip muh- 
kem ton oldı. A“yân-ı devlet ü saltanat sa'âdetlii Pâdişâh hazretle- 
rinün pâye-i serir-i saltanatına bi-lâ ta'b hâzırün olup, vakt musâ'id 
olmağla ehl-i Divân râhat yüzin gördüler. Ve ol bi-hakikat ve her- 
câyi ve bi-vefâ serir-i saltanat u hilâfet didikleri yadgâr yine mey- 
dânda Bâb-ı sa'âdet önünde kurılup, az zemânda iki rif'atlü ve aza- 
metlü sâhib-kırân ve cihân-bân pâdişâhlar «Benümdür» dir iken gay- 
riler tasarrufında olduğın kadim kul olanlar görüp, seri'u'z-zevâl 
idüğin anlayup, derd-i dil ile enin eyleyüp inledi. Ve öteden şehzâ- 
desiyle gelüp saltanat tahtını görenler surür ve selvetinden göre- 
gelmiş değül kendüzini bilmedi. Câmi'“-i şerif-i Ayasofya'ya varılup, 
edâ-i salât-ı id-i said olunup, izzet ü haşmet-i mâlâk-kelâm ile geli- 
nüp, âyin ve üslüb-ı kadim üzre sımât-ı Pâdişâhi çekilüp, erkân-ı 
sa'âdet âli ziyâfet olundı. Öyleden sonra havâ yine lodos esüp çe- 
pelledi. Azim furtına oldı. Allâh ta'âlâ dahi min-ba'd hayrlar mü- 
yesser eyleye. 


Sipâhiler Ağası Veli Ağa teftiş olunduğıdur. 


Fi © şevvâl sene 982 Bu gün Küçük mir-âhür Veli Ağa Sipâhi 
oğlanları ağası iken Halku'l-vâd kal'ası fethinde yoldaşlık idüp te- 
râkki olan ( Y| ) Bölük-halkınun terâkilerin seferde olmayanla- 
ra kayd itdürüp ve ol sefere me'mür iken varmayanlar. ulüfelerin 
ağa almağın ruk'alar sunılup defterdârlara mezbürun teftişi fermân 
olınmağın ve Sultân Süleyman' Han müderrislerinden Mevlânâ Ab- 
dülgani Efendi mübâşeretiyle, Baş-defterdâr Lâle-izâr9 Efendi evin- 


- de teftiş olundı. 


Haleb Beğlerbeğisi dâr-ı ukbâya gitdüğidür. 


Fi 8 şevvâl sene 982. Bu gün Haleb Beğlerbeğisi Vezir Mustafa 
Paşa hazretleri oğlınun? vefâtı haberi geldi. Mustafa Paşa hazretleri 
bi-ihtiyâr olup, çok girye eyledi. Vüzerâ-i izâm ta'ziyet iü tesliyete 
müte'allık hikmet-âmiz güzel kelâm eylediler. 

Nişancılıkdan giden Mar'aş Beğlerbeğisi!'* Mehmed Paşa, Haleb 
Beğlerbeğisi oldı. (64a) Ve mal defterdârına! nâzır olmak buyurılup 
nezâret hükmi yazıldı. Ve Küçük Mir-âhür Veli Ağa'nun teftişinden 
zâhir olan bel'iyyât ve ketmiyyâtından yüz elli iki? bin akça alınup 
Hazine-i Âmire'ye teslim olundı. 


Mir-tevki'i Feridun-ı asr’ dere eyledüği «Münşeâtü's-selâtin» 
nâm kitâbını südde-i sa'âdete sunduğıdur. ` 


Ve Nişâncı Feridun Beğ -dâme uluvwvuhü- niçe yıllar cidd ü 
sa'y! ile cem‘ ü tedvin eylediği nâmeleri ve Âl-i Osmân'un -rahime- 
humwllahu taʻâlâ- vâki' olan seferlerde ve konaklarda eyledükleri 
hüsn-i re'y ü tedbir ve a'da-i dine gönderdükleri nâme-i hümâyün- 
ları ve a'dâ-i din ü millet tarafından Südde-i sa'âdetlerine gelen nâ- 
meler ki ibtidâ-i saltanat-ı Osman Han Gizi'den ilâ haze'l-ân üç yüz 
yılık zemânun vâkı'atı nesyen mensiyyen metrük olup perişân ol- 
mışken, niçe yıllar mukayyed olup, kavâbil-i ruzgâr ile ezkiyâ ve 
erbâb-ı tab'ı riâyet ü hürmet ile cem“ eyleyüp bin sekiz yüz seksen 
nâme ve konak defterleri ele getürüp ve saltanat cânibinden kefere 
ve Kızılbaş'a ve diyâr-ı garb u şark hâkimlerine virilen ahd-nâme-i 
hümâyünlar ki her pâdişâhun devlet ü saltanatı devrinde ahvâl-i 
mülke müte'allik umür-ı devlet yazılup beyâza çıkup, ukalâ-i cihân 
ve urefâ-i devrân mislin ve nazirin görmemiş ve işitmemiş, mutâla 
“ası kütü'l-kulüb ki her bir saltanat bir cild olmak üzere Pâdişâhu- 
muz -hallede'llâhu hilâfetehü- saltanatına gelince on bir kıt'a ya'ni 
on bir cild olup cümlesin cild-i vâhide koyup, iki yüz elli cüzden 
miitecâviz bir azimü'l-hacm kitâb oldı. Mükellef harc ve hüsn-i hatt 
ile Veziria'zam Mehmed Paşa eliyle cenâb-ı Pâdişâhiye isâl olundı. 
Fi 9° şehr-i şevvâl, sene 982. «Münşeâtü”s-selâtin» (bx la ) 
diyü tesmiye olundı, ki aded-i hurüf târih-i sene vâki' olmışdur. 
Bi-bedel ü bi-nazir olduğında kat'â kimesnehün şübhesi olmayup, 
pesendide-i âlem oldı. Velâkin çendân mu'teber olmaduğı, mukâbe- 


lede hürmet ü izzet olunmaduğından ehl-i ruzgâr te'essüf ü hayret- 
de kaldı, 


Sene 982 şehr-i şevvâlün yiğirmi dördüncü sebt güni” temcid 
vaktinde (64b) Vezir-i mütekâ'id Ferhad Pasa hazretleri bu mihnet- 
âbâd-ı dünyâdan sarây-ı surür-ı ukbâya göçdüği haber geldi. Erkân-ı 

devlet ve a'yân-ı sa'âdet erkenden Divânı dağıtup cenâzesine hâzır 
oldılar. Câmii Sultân Mehmed Han-ı atik -tâbe serâhü- hareminde 
kesret-i azim olup cenâze namazı kılınup, meyyiti yanınca vüzerâ-i 
izâm ve ulemâ-i kirâm hazret-i Ebi Eyyüb Ensâri -radiyallâhu 
anhü”1-Bâri- kurbında kabrine dek gitdiler. 


Şehzâde Sultân Mehmed -aleyhi'r-rahmetü ve'r-rıdvân- duhteri- 
nün ahteri" Hümâ Sultân -dâmet ismetühâ- hazretlerinden beş oğlı 
ve üç kızı kaldı. «Vüzerâ-i izâm hazretleri içinde böyle hoş-nüvis ehl-i 
kalem be-nâm kimesne mesned-i vezârete gelmemişdür» diyü nakl 
olunur. Rahmetu'llâhi aleyh. 


Ve irtesi Divân-ı âliye Frenk'den müslimân olma yalancı tabib 
kısmından bir şahs-ı nâ-hemvâr, müteveffâ-i merhüm Ferhad Paşa 
âdemleriyle gelüp da'vâcı olup’, «Efendimüze gadr u hayf oldı. Koca 
Şuca' Hekim a'yân-ı sa'âdet hâtırları içün” ana kıydı, mesirditos 
(wii o) virdi» didi. «Elbette görülsün» diyü sa'âdetlü Pâdişâh-ı 
âlem-penâh -eyyede'lâhu ta'âlâ ve kavvâhü- hazretlerinden dahi tez- 
kire-i şerif vârid oldı. Re'is-i etibbâ olan Garsiiddin-zâde ve Âsitâne-i 
sa'âdete hidmet iden hükemâ-i ulemâ ve Şucâ' tabib ile cümleten 
Divân-ı ma'delet-mekâna ihzâr olunup vüzerâ-i izâm ve kadıasker- 
ler huzürında da'vâ istimâ“ olundı. Re'is-i hükemâ ve etibbâ bi'l- 
ittifâk didiler ki «İki yıldan mütecâvizdür ki merhüm maraz-ı ke- 
lâya ve mesâneye mübtelâ idi. Ve her birimiz niçe kerre müfid ilâc- 
lar ile hidmet eyledük. Marazı ma'lümumuzdur, cümle hikmet kitâb- 
larında mesirditos kelâya mübârek ilâc diyü yazılmışdur, berd ü şitâ 
zemânlarında ol zahmet elbette hareket ider. Kânün ve Şifâ'da ya- 
zılduği üzre «Şeyh Şucâ' mesirinden yesem râhat olurum» diyü hoş- 
nüd olup şükrân gösterirdi. Ve bunun salâh u diyâneti ulemâ-i izâm 
ve meşâyih-i kirâm içinde, niüte'ayyin ü mütedeyyin kimsediir. Ol 
merhüm dahi (65a) bunu tahsis eylemişdi. Sonra bu mütetabbib, 
câhil ve mâlâ-ya'niyi! getürmişler Koca Şucâ' ise istiğnâ eylemiş 
«Marazdur iştidâd buldukda elbette gelmenüz lâzımdur» diyü âdem 
gelmiş? varup yine görmişler* nabzına yapışdukda «Perhizi bozmış- 
sız, yine mesirditos yimek nâfi'dür» dimiş, «Hikmet üzre sahih söy- 
lemiş, buna gadr oldı dimek garazdur, el-iyâzübi'llâh takdiru'llâha 
itikâd itmemekdür» didiler. Bu cümleden sonra Şeyh Şucâ' gücle 
Güzel Mehmed nâm* Çavuş eline habse virildi. Fi 26 şevvâl, sene 
982. 

Şehr-i şevvâlün on sekizinci gin Pâdişâh-ı gerdün-vakar haz- 
retlerinün şehzâde iken umürınun! defterleri Divân-ı âliye geldi. 
Çuka kise içinde Baş-defterdâr Efendiye teslim buyurıldı. Ve irtesi 
gün Defterdâr Kara Üveys, Divân-ı Hümâyün'a gelmek fermân olun- 
dı. Öte yakadan gelürken Lala mühriyle mahtüm olan sandukları 
açup ba'zı* kimselere bilâ-emr ulüfe virmiş Husamâsıyle berâber ol- 
mak lâzım gelmeğin âdet üzre vüzerâ-i izâm hazretlerinin huzürla- 
rına kaliçe döşenüp, defterdâr-ı mezbür husamâsıyle oturup, kadi- 
askerler ile veziria'zam suwal ve cevâbların istimâ' eylediler. «Ben 
defterdârum, hazine benüm ma'rifetüm ile açılur kapanur. Açdım, 
ne ise masâlih-i mühimme lâzım olduğı üzre gördüm. Zâyi' olmış 
nesne varise zâhir olsun, birine bin vireyin» diyii cevâb virdi. Kalk- 


duktan sonra Veziria'zam Mehmed Paşa hazretleri çavuş-başı ile 


defterdârı Lala hazretlerine gönderdiler. Divân'da vâki' olan su'âl u 
cevâb takrir olundukda, Lala hazretleri dimişler ki «Sa'âdetlü Pâ- 


dişâh hazretlerinin cülüs-ı hümâyünları haberi geldüği gibi biz me- ` 


sâlihden ma'zül ve vekâletden merfü' olduk. Defterdâr ve sâ'irlere 
hükmümüz sâkıtdur. Vekâlet-i âmmeye me'mür olan vezirıa'zam haz- 
retlerinün re'y-i şerifleri olmayınca bi-vechin mine'l-vücüh bir husüsa 
mukayyed olunmak câ'iz değildür» diyü tenbih ü te'kid eyledüm, san- 
duklar açılmasına hiç ihtiyâc yoğ-idi. (65b) Min ba'd dahi fermân-ı 
şeriflerine Müfevvazdur» didüği beyân olundı. Fi 15 şevvâl, sene 982. 


Şâlı-ı memâlik-i Acem Tahmasb Han ilçisi, Revân ve 
Nahcıvân hâkimi Tokmak Han geldüğidür*. 


Fermân-fermâ-yı İrân u Türân, Şâh-ı memâlik-sitân, taht-gâh-ı 
Kazvin'den Tahmasb Han-ı bahâdır, külli pişkeş ü tensükat? ile teh- 
niyet-i mübârek-bâdi-i saltanat-ı cihân-bâni ve ta'ziyet-i merhüm u 
mağfürun-leh Sultân Selim Hanı içün nâme ile Revân ve Nahcıvân 
Hâkimi Tokmak Han'ı gönderüp, sâbıkâ ilçilik ile babası Şâh-Kulı 
Han, Pâdişâh-ı mağfür zemânında geldiikde ta'zim ü tekrim içün 
sühanver-i devrân Rümeli Beğlerbeğisi Şemsi Ahmed”? Paşa hazret- 
leri ikbâl“ eyleyüp yanaşdukda mâ-beynde vukü' bulan kelâm-ı mu“ 
cezbeyânları elsine-i a'câmda darbi”i-mesel ü dâstân olmışdı. Bu def'a 
dahi Rümili Beğlerbeğisi nükte-şinâs-ı zemân Siyâvuş Paşa hazret- 
leri ol kânün üzre ikbâl idüp yanaşdı. Ve âyin ve üslüb-ı kadim-i Os- 
mâni üzre âmmeten Südde-i sa'âdet kulları yat u yarağ ve şevket 

ü haşmet-i mâlâ-kelâm ile karşulayup, At-meydânı kurbında Behram 
Paşa. ve Hançerli evlerinde kondurdılar. Ve kâ'ide-i devlet ü 
saltanat mücibiyle amel olunup, ni'met-i bi-pâyân ile ihtirâm u ik- 
râm-ı ferâvân olundı. Rüz-merre dil-hâhları üzre Matbah-ı Âmire'den 
me'külâtları ve tavarları harcı Istabl-ı Âmire'den görildi. İtlâfât u 
isrâfât fevka'l-hadd ve'l-gâye idi. Ve âdât-ı Kızılbaşâne küfrânü'n-ni' 
melik dahi hadden efzün, tahkir-i ni'am-ı İlâhi'de ceri'-i melâ'in her 
giz a'dâ-i dinden bir milletde görülmemişdi. 


Pâdişâlı-ı zemin ü zemân şikârgâhdan gelüp ikbâl ile ` 
şehre geldüğidür. 


Ve bu esnâda hazret-i Pâdişâh-ı Cem-câh u sitâra-sipâh kânün-ı 
kadim-i şâhân-ı selef” üzre şikârgâha gidüp avdan avdet idüp Hal- 
kalu Sarayı'nda kalup erkân-ı devlet ve a'yân-ı saltanat ve vüzerâ-i 
izâm ve ulemâ-i kirâm istikbâle çıkup âmmeten kapu halkı âlât-ı darb 
u harb ile müzeyyen ü mekemmel olup Yeniçeri tâ'ifesi (66a) ve bö- 
lük sipâhisi ve çavuşlar ve çaşnigirler ve müteferrikalar ve Divân-ı 
Hümâyün ve Hazine-i Âmire ve Defter-i Hâkâni' ve Mâliye kâtibleri 
şevket ü haşmet ile zerrin libâslar geyüp ve kemâl-i zinet ile müzey- 
yen oldılar. Vüzerâ-i izâm -edöme'lâhu ta'âlâ& iclâle hüm- hazretleri 
cebehânelerin ve geyim ve geçimlerini açup veziria'zam Mehmed Paşa 
hazretleri [ve] Vezir-i Sâni Piyâle Paşa hazretleri ve Ahmed 
Paşa ve Mahmud Paşa ve Lala Mustafa Paşa ve Sinan Paşa ve Rü- 
mili Beğlerbeğisi Siyâvuş Paşa ve Kapudan Kılıç Ali Paşa hazretleri 
cümlesi hadem u haşemlerini envâ'ı yat u yarağıle tezyin ü tertib ey- 
leyüp, her bir vezirin başka alayı? bağlanup yollu yolunca sa'âdetlü 
Padişâh-ı zemin ii zemân hazretleri selâmına hâzır u müheyyâ tur- 
dılar. Ol gice asâkir-i İslâm-penâh sabâha dek şehrden taşra çıktılar. 
İrtesi gün ikindi zemânına değin ne meşakkat ile girildi. Ve ilçi Tok- 
mak Han'a ve gelen korıçılara ve sâ'ir erzâil ü Terâkimelerine, Ace- 
mi-oğlanlar Meydânı başında Aşçı-başı Evleri dimekle meşhür ma- 


halde mekân tutulup temâşâgâh ta'yin olundı. Pesendide olan müm- 


tâz alay Sadrıa'zam Mehmed Paşa hazretlerinün güzide cebe-hâne- 
sinden geçicek Ahmed Paşa hazretlerinün idi. Ve Lala Mustafa Paşa 
hazretlerinün kesreti gerçi nihayetde idi, velâkin Sinan Paşa hazret- 
lerinin vilâyet-i Yemen uslübında at geyimlerinün yeni serâser ve 
ağır çatmalardan tedârük olunmağla kemâl mertebe ziveri yaraşık 

düşdi. Ve Kızılbaş tâ'ifesi dahi âmme-i âlem tahsin eyledüğüni beğen- 
memeğe kâdir olamadılar. Ve bi'l-cümle darbi nâ-kabülleriün* kabüli 
oldı. 


İlçi Tokmak Han nâme ve Pişkeş ve hedâyâsm çekmeğe 
Divân-ı muallâya gelüp âli ziyâfet olunduğı. 


Ba'dehü Divân-ı adâlet-unvâna ilçi-i mezbür gelüp nâmeyi tes- 
lim eyldükde azim kalabalık divân oldı. Tuhaf u hedâyâ-yı memâlik-i 
Acem be-gâyet bi-hadd u bi-kıyâs çekildi. Divân-ı mu'allânun dâr u 
medârı tamâmen pişkeş çekenler ile mâlf# oldı, Yalnız kırk hazinelük 
murassa' u mücevver sütün ile ve akmişe-i (66b) rengin ile duhte bir 
otak-ı gerdün-nitâk çekildi. Teşrifât defterinde: dahi bu tavr üzre 
yazıldı. Hiç bir târihde şâhân-ı pişinden Divân-ı âliye gelmiş ve ya- 
zılınış değildi. Âli ziyâfet olunup vüzerâ-i izâm ile girüp pâye-i serir-i 
âlem-masire yüz sürdi. Ardınca üç kise harçlık gönderildi. İkisi gu- 
rus biri nakdiyye ve bin aded altun idi. . 


Vüzerâ-i izâm hazretleri ale't-tertib ziyâfet-i 
âli eyledükleridür. 


Bundan sonra vüzerâ-i izâm -edâme'llamu ta“âlâ iclâlehüm- haz- 
retleri nevbet-be-nevbet âli ziyâfetler eylemek fermân olundı. Evvel 
Sadrıa'zam Mehmed Paşa hazretleri ziyâfet eyleyüp envâ'-ı ni'am-ı 
ferâvân çekildi ve yetmiş üç kat hila'-ı" fâhire ve dörder kat gümüş 
evâni ve dörder! kat akmişe-i mütehevvi'a ve iki re's at, biri mükem- 
mel-bâ-tekellüf raht ile mütellâ sürahi? nukra 4; leyençe” ve ibrik ve 
şem'dân ve mathere 4; kupa mütellâ 4; tas ve tebsi 4; maşraba ve 
safa 4; serâser-i İstanbul 4“; Firengi çatma 4; atlas-ı rengin 4; 
kemha-i rengin 4; kemha-i dü-renk 4; çuka-i rengin çile 4. Ve Piyâle 
Paşa hazretleri hil'at-ı fâhire 63, gümüş evâni ikişer kat ve akniişe-i 
mütenevvi'a ikişer kat nihâyetde”? a'lâ kiçe-i Selânik. Ve Ahmed 
Paşa hazretleri 70 hil'at ikişer kat evâni ve ikişer kat akmişe-i ren- 
gin. Ve Mahmud Paşa hazretleri ve Mustafa Paşa hazretleri ve Si- 
nan Paşa hazretleri ve Mirimirân Siyâvuş Paşa hazretleri elli hil'at 
ve ikişer evâni ve ikişer akmişe.!! 

(67b) 985 senesinde gurre-i şehr-i ramazân-ı serifde 
tulû‘ iden kuyruklu yıldız için şu'arâ-i zemâ- 
neden sâdır olan târihdür. 


Gurre-i mâh-ı siyâma nâzır iken bir gice 
Gördiler bir necmi giysüdâür toğmış k&inât 


Sandılar kim bir gül-feşân yakdı âteş-bâzı çerh 
Rüşen oldı maş'al-i tâbendesiyle şeş-cihât 


Saldı şarka garbdan pertev görüp ehl-i hired 
Didiler mülk-i Acem bulmaz sekâmetden necât 


Surh-ser başında bir âteş yanar kim şarkda 
Kem şerârım söğündürmeye Ceyhun u Furat 


Hana Murad'wn. devletinde açılup nat- zemin 
Vaktidür ferzaneler Şah'ın evine süre at 


Sâ“i-i dá o dem ilhâm-ı Rabbâni ile 
Didi târihin: Acem Şâm ola nâ-gâh mát 
(ek EW Yl çala pE = 985) 


Kıssa-i haber-i mevt-i Şah Tahmasb ve icâzet 
sitâden-i Tokmak Han, ilçi-i bi-karâr, 


Bu esnâda bi-emri'I-Kâdiri'l-Kâhir taht-nişin-i mülk-is frân u 
Türân Tahmasb Şâh-ı güm-râh elli dört sene mülket-i Acem'de fer- 
mân fermâ olup serir-i saltanatda hükümet-i bâtıla idüp ulemâ-i 
ehl-i sünnet ve cemâ'at diişmeni, muhâzele-i* melâ“in-i Kızılbaş ile 
niçe müddet bid'at u dalâl üzre mezheb-i Şi'a-i İsnâ-aşereye revâc 
virüp işbu alâmet-i kübrâda şehr-i Kazvin'de Kızılbaş-ı bed-ma'âş 
tö'ifesinün gulâtından Ustacallu elinde evvel oğlı Haydar Han 
kendü elinde helâk olup, ya'ni katl olundukdan sonra guluvv-i âmm 
ve hücüm-ı umüms ile sarâyı basılup, nehb ü gâret ile kendüzi dahi 
helâk ü tebâh olduğı ahbâr-ı mütevâtire-i mütekâsire Südde-i 
sa'âdet-medâra gelüp ve bu bâbda kendü helâkine vech beyân iden- 


£ 
I 

ler «Nüresine tiz-âb halt itmişler, ud yerine mâlide itdüği gibi hiss 
idüp feryâd eyledi» dirler. 


Ve mukâddemâ Âsitâne-i sa'âdet-âşiyâna mülk-i Revân hâkimi 
Şâh-Kulı Han oğlı Tokmak Han tehniyet-i saltanat ve miibârek 
bâdi-i cülüs-ı hümâyün-ı hazret-i Sultân Murad Hani içün pişkeş ii 
hedâyâ-yı mülükâne ve tensükât-ı şâhâne çeküp gelmişdi. Bu haber-i 
mak'ad-süz cân-ı fertütına kemâl mertebe te'sir idüp (68a) ve kal'a-i 
Kahkaha'da müddet-i medid ve ahd-i ba'id mahbüs olan ferzend-i 
Tahmasb Han tehettiik ü cününundan bend-i zindân olmış, divâne 
olup ve Şâh İsmâ“il-i divâne bendden boşanup vâli-i vilâyet-i Acem 
olup ve «Mezheb-i Şiiyi terk idüp, İmâm Şâfi'i mezhebin kabül 
eyledüm» diyü mezhebinden rücü' itmeyin Kızılbaş melâ'inün be- 
nâm ve meşâhirlerin katl idüp, husüsâ «Şâh babama âsi olup sarâ- 
yın taşlayup mürşide âk oldunuz» diyip ve sebb-i ashâb-ı guzin 
eyleyen teberrâ'ilerin! dahi dört 'bin neferin yekbâr? meydân-ı si- 
yâsetde şemşir-i intikam çekiip katl eyledüği haberleri! te'âkub ey- 
lemekle; ilçi Tokmak Han-ı bi-cân sabr u karâr idemeyüp, «Kızılbaş 
ocağına su koyuldı, ay vây» diyüp evine vâveylâ girdi. «Hây bu 
hâne-harâb, han u mânı harâb itdi» diyip gür-hânelerine cân atup, 
şitâbân olup gitdi. Fi şehr-i şevvâl, sene 985. 


Serhadlerde beğlerbeğilere ve ümerâya muhkem 
tenbihât u te'kidât olunduğıdur. 


Ve serhâdd-i mansüre ümerâsına ve beğlerbeğilere ve sâ'ir hük- 
.kâm-ı zevi'l-ihtirâma mii'ekked evâmir ii ahkâm gönderilip, «Her 
cânibi sedd idüp memâlik-i mahrüse-i Osmâni'yi a'dâ-i din ü devlet- 
den hıfz u hırâsetde dakika fevt itmeyüp, ale't-tevâli Âsitâne-i 
sa'âdet tarafına ahbârdan hâli olmayasız» diyü tenbihât olundı. Ve 
içlerine yarar câsüslar gönderilip, ihtilâfât ve adem-i zindegânileri 


yakinen ahbâr-ı sâdıka ile ma'lüm olup ve serhadd-i mansürede Kı- 


zılbaş ahvâlin aslıyle bilür ehl-i wıküf Köse Hüsrev Paşa hazretleri, 
ki Şehzâde Sultân Bayezid maslahatında Şâh Tahmasb ile ve cüm- 
le a'yân u erkâniyle ittihâd-ı süri vü ma'nevi eylemişdi, hüşmend ve 
müşir u müdebir ve umür-ı mülk ü millet uhdesinden gelür zât-ı şe- 
rif olmağın ana sipâriş buyurıldı, Fi şehr-i şevvâl, sene-i merküme. 

A'yân ve ahâli-i Erzurum, kal'a-i Erzurum'dan hâric olan 
evlerini hıfz u hirâset içün kendi mallarıyle kal'ayı 
çevirmeğe izin taleb eyledükleridür'. 


Ve vilâyet-i Erzurum re'âyâsı ve a'yân-ı halkı âmmeten ve tâm- 
meten Beğlerbeği. Mehmed Paşa oğlı Hasan Paşa hazretleri arzıhâl 
idüp «Biz: el hamdü li'llâh (68b) eyyâm-ı sa'âdet-encâm-ı Pâdişâhi- 
de sâ'ir memâlik re'âyâsı gibi değilüz. Mâl-i ferâvân ile ni'am-ı bi- 
pâyân-ı İlâhiye mazhar olup hiç bir nesneye ihtiyâcımuz olmayup, 
gınâ üzre bir tâ'ifeyüz, Kızılbaş melâ'in ile çünki mâ-beynün sulhi 
bozuldı. Şâhlık fermânına gelen meyşüm nice zâlim ii gaddâr ve bi- 
amândur biz bilirüz, Erzurum kal'asınun hâricinde sâkin olan hâne- 


lerimüzün etrâf ü eknâfına istihkâm üzerine on beşer zirâ' kadd ile 


ve üçer zirâ' arz ile bülend sur çekelüm, hiç hâric hânelerimüz taşra 
kalmasun. Mâ-beynde bedenlere ve kulle vü burclara toplar ve şık- 
lozlar koyup hendekler kesdürelüm» diyü cümle re'âyâ-yı memleket 
ale'l-ittifâk, «Lâzım olan masârif ü harcı boynumuza alup tekeffül ü 
te'ahhüd iderüz. Ehl ü iyâl ve emvâlimüz hıfzı içün cân u bâş ile çalı- 
sup, tamâm müstahkem sürı çeküp yapulinca sa'âdetlii Pâdişâh-ı 
alempenâhun Hazine-i Âmiresine bir akça ve bir habbe harc göster- 
meyüp, kendü malumuz ile ve bennâ ve ırgad ve rencberânumuz ile 
çalışup yapup itmâm-ı maslahat iderüz. Bizüm ahvâlimüz Âsitâne-i 
sa'âdete arz idi-virin» diyüp, izn ü icâzet-i hümâyüna tâlip oldukla- 
rı pâye-i serir-i âlem masire arz olundukda, icâzet buyurulup on bin 
zirâ yerden sür çevrilmek üzre taş ve kireç tedârük olunmağa şurü' 
olundı. Ve re'âyâ-yı memleket âsüde olmak içün edevât-ı binâ mü- 


himmğâtı cem‘ olunup muhkem sür ve burc u bârü çekilmekle ibtidâ. 


olundı. Fi gurre-i muharremü'l-harâm, sene 986. 


Serdâr şüden-i hazret-i Mustafa Paşa ve hurüceş 
` bâ-şevket u haşmet ez-İstanbul. ` 


Sene 986 saferü'I-muzafferün evâ'ilinde Vezir-i saltanat-ârâ Lala 
Mustafa Paşa -edâme'llâhu ta'âlâ iclâlehü- hazretleri asâkir-i man- 
süreye serdâr fermân olunup Kızılbaş melâ'in üstüne diyâr-ı Şark 
seferine müteveccih oldılar. Allâh sübhânehü ve ta'âlâ uğurların hayr 
eyleyüp, gürüh-ı muvahhidin a'dâ-i din üzerine gâlib u kâhir olalar. 
(69a) Eyne kânü haysü kânü mansür u muzaffer olup, sâlimin ü gö- 

nimin, sıhhat ü selâmetle vatanlarına avdet müyesser ii mukadder ol- 
mış ola, Bi-hakkı ve bihürmeti Seyyidi'Lmürselin ve Hâtemi'n-ne- 
` biyyîn bi-mennihi ve hafiyyi lutfihâ. 


Kıssa-ı ceng-i Kızılbaş-ı evbâş bâ-leşkerhâ-yı serhadd-i 
mansüre der sahrâ-yi Çıldır ve inhizâm-ı 
melâ“in-i mezbüre. 


Ve sene-i mezbüre şehr-i şa'bâni'l-mu'azzamında. vilâyet-i Gür- 
cistan'da Çıldır nâm sahrâda Serdâr-ı âli-şân ile olan asâkir-i nus- 
ret-şi'âr kıla'-ı Gürciyyeden bir kal'a muhâsarasına Rümili ümerâsın- 
dan bir iki sancak beğleri gâzileriyle feth u teshir içün top çeküp, 
âlât-ı ceng tedârükinde iken seherden Kızılbaş-ı bed-ma'âş cânibin- 
den Gürciler'e mu'âvenet ii muzâheret kasdına azimet ü niyyet idüp, 
gelen Revân ve Nahcıvân hâkimi olan Tokmak Han ve Şâh Hudâ- 
bende'nün vekil-i saltanatı Gence hâkimi İmâm-kulı Han ve mâ-beyn- 
lerinde şecâ'atla meşhür ü ma'rüf Karahan-ı rü-siyâh didiükleri kal- 
taban ve yanlarınca yararlık ile anılan melâ'in-i düşmen-i dinden do- 
kuz nefer sultanlar cem'iyyet-i azim idüp, yiğirmi dört bin'nefer Kı- 
zılbaş'un gulâtıyle sek-i cehennemi olan Râfıziler, «Asker-i İslâm- 
dan intikâmum(fuz|' alalum, top ve tüfeng atdumayalum, dest-bürd 
ve darbet-i şemşirimüz gösterelüm. Mikdârların bildürelüm» diyüp 


ittifâk ve ittihâd üzre yek-dil ü yek-cihet olup zikr olunan Çıldır. 


sahrâsında karşu gelüp, Erzurum askeriyle neheng-i deryâ-yı vegâ 
Behram Paşa ve Diyârbekir leşkeriyle hizebr-i Küh-i heycâ Derviş 
Paşa ve Mar'aş Beğlerbeğisi Mütâb-zâde Ahmed Paşa ve sâbıka Di- 
yârbekir Beğlerbeğisi olan Özdemür Paşa-oğlı Osman Paşa, ki şecâ'at 
ve şehâmetde ve ceng azmâlıkda Sâm u Nerimân ve Rüstem ü İsfen- 
diyâr-yâr idi?. Bir vechile saf-şikenlikler idüp, ol rüz-ı firüzda tâ'ife-i 
mülhidin-i bi-din şemşir-i İslâm! altında zelil ü münhezim olup, ol 
gün azim cenğ ü âşüb oldukda on beş binden mütecâviz düşmen-i 
din-i mübin alef-i şemşir ü tîr olup, niçe bin bakıyyetirs-süyüf (69b) 
melâ'in dest-beste vü gerdün-şikeste, her kişi esirin keşân ber-keşân 
yedüp, «İti* öldürene sürüdürler» diyüp ağrıkları ve bâr u büngâh- 
ları kösleri ve sancakları ma'küs u menküs, irtesi yağma vü tâlân- 
dan kalan asker-i İslâm elinden serdâr-ı bâ-vakâr hazretleri ota- 
gına Divân-ı âliye getürilüp ve yine Karı-oğlı dimekle meşhür u 
ma'rüf Minüçihr nâm sâhib-i livâ, vilâyet-i Gürcistan'un nâm-dâr 

zi-kadr u zi-şân aznavurlarıyle gâlib cânibine nâzır u müterakkıb 
olup tururken, nesim-i feth u zafer perçem-i tüğ-ı leşker-i İslâm 
üstine esdüğin göricek cümle tevâbi'iyle gelüp ve vilâyetinün mefâ- 
tih-i kılâ'ın serdâr-ı âli huzürına getürüp teslim idiip, şeref-i İslâm 
ile müşerref olmağa taleb ü rağbet gösterdüği südde-i sa'âdet-medâ- 
ra arz olundukda Âsitâne-i sa'âdete gönderilmesi fermân olunup ve 
serdâr hazretleri otağına geldüği günde Kızılbaş melâ'inün der-zen- 
cir olanlarınun ikibinden ziyâdesinün boyunları urulup ve ne denli 
müsellâh cebelii Gürci aznavurları ve kâfirleri ele girdiyse heman 
dirile ormandan külli odun kesüp azim âteş yakup cümlesine cebe vü 
cevşeniyle ihrâk bi'n-nâr eyledükleri ile kulüb-ı a'dâ-i dine havf u 
haşyet-i azim düşüp ve bu vâkı' olan ceng ü kıtâle Serdâr-ı bâ-vakâr 
hazretleri otağından çıkmayup ve kapu halkından bir ferd cenge var- 
mayup külliyyen olan hâlât-ı merd-i merdânegi serhadd-i mansüre 
askeriyle olup kırân-ı külli Diyârbekir leşkerinden Derviş Paşa ve 
Ekrâd ümerâsından dilirân u dilâverân üstinde olmışdur. Ve bakıy- 
yetü's-süyüf olanlar Kızılbaş melâ'in firâr“ idüp gâziler kılıcından 
<«Amân amân» diyip kaçanlar kurtulup ağrıkları ve bâr u büngâh- 
ları, sancakları ma'küs, küsleri menküs meydân-ı' dâr u girde kalup 
mahkür u münhezim oldukları i'lâm ve arz olunmışdı. 


Ve ol mahalden göçülüp kadimden Gürcistan'un. (70a) tahtgâhı 
ve dârivi-mülki olup reşk-i selâtin-i âlem olan kal'a-i Tiflis hâkimi 
Dâvud Han eben an ceddin zir-i niginlerinden iken kal'ayı hâli ko- 
yup gitmekle cümle nevâhisiyle teshir olunup ve asâkir-i İslâm-pe- 
nâh şevket ü haşmetle kal'a-i Tiflis'den göçüp giderken yine vilâ- 
yet-i Gürcistan'un kudretlü ve şevketlü be-nâm aznavurlu millet-i 
İseviyye'den Aleksandre [bin] Levend nâm hâkim, etbâ'iyle gelüp 
serdâr-ı âli-şânun hâk-i süm-i semendine yüz sürüyüp ve iltifât-ı 
mülükânelerine! mazhar olup ve leşker-i İslâma müstevfâ zahireler 
yetişdürüp külli hidmetde bulundukda Tiflis önünden câri olan âb-ı 
Kür-ki nehr-i azimdür ve ba'zı yerlerde adı Kınık suyı dimekle dahi 
şöhreti var imiş-kemâl mertebe tuğyân üzre bulunup hiç bir vechile 
mürür u ubüra mecâl ü imkân yoğiken halk-ı âlem deng ii hayrân 
turup nigerân iderken?, heman Koyun-geçidi nám mevzı'den sipeh- 
sâlâr-ı âli-mikdâr fursat bulup sunun öte yakasına geçer. Ve leşker-i 
İslâm dahi karâr idemeyüp suyı geçmeğe başlayup şitâbân olurlar. 
Ve katı çok kimesnenün ağruğı ve esbâbı tavarı ve yoldaşı helâk 

olup külli hasâret çekilüp, bi-avni'llâhi ta'âlâ garkdan halâs olanlar 
irtesi cem'iyyet idüp, âli Divân olurken Kızılbaş-ı bed-ma'âş câni- 
binden haberler alınup yarar diller getürdiler. . 


Tebriz hâkimi Emir Han ve yanınca Türkman oymağından niçe 
nâm-dâr sultânlar azim yığınak ile kargu geldikleri ma'lüm olduğı 
gibi bahâdırân u dilirân-ı İslâmun ihtiyârı elden gidüp Kızılbaş iiz- 
leyen yat u yarağıyle binüp gitdüklerinde ubür olunan nehr-i azi- 
mün bir şıkkı dahi Kızılbaş leşkeri tarafından olup asker-i İslâmun 
ırakdan geliş ve cüş u hurüşın görüp velvele-i top u tüfeng avâze- 
siyle kat'â karâra â'dâ-i dinün mecâllleri kalmayup, ciindu'llâhi'l-gâ- 
lib göründüği gibi geçmek muhâl ii mümteni' olan suya kendülerin 
salup leşker-i Fir'avn-misâl biri birin (70b) masrü olup niçe bin me- 
lâ'in gark oldılar. Halâs yakasına yetişen tağılup firâr itdiler. Ve 
irtesi seyl-i revân gecdükde hayvân u insândan ne denlü helâk oldu- 
ğı zâhir oldı. «Bu feth-i mübin asker-i İslâma mübârek fâl oldi» 
diyüp Şirvân-zeminden kadimi sâkin olan mezheb-i ehl-i sünnet ve 
cemâ'atdan nice bin Müslimânlar -ki Kızılbaş tâ'ifesine resm-i Sünni 
diyü maktü' virürlermiş gelüp bi-hadd ü bi-pâyân mükemmel ü mii- 
sellah leşker-i asker-i İslâmı ikbâl idüp, ni'met-i ferâvân getiirüp, ser- 
dâr-ı âli-şâna pişkeş ü hedâyâların çeküp şükr ü hamd-i bi-pâyân ile 
hazret-i Pâdişâh-ı din-penâha du'âlar ve senâlar eylediler. Vilâyet-i 


Şirvân'un dàrirl-mülki olan şehr-i Şemahı'ya varılup, Kızılbaş nâmı- . 


na bulınan melâhideden kimseyi sağ. komayup hemdem-i katl ii kıtâl 
eylediler. Ve sâlifü'z-zikr merd-i meydân-ı merdân ve ferd-i arsa-i 
dilirân sâbıka Diyârbekir Beğlerbeğisi Osman Paşa-yı şevâ'at-unvân 
vezâret mansıbiyle vilâyet-i Şirvân muhâfazasına kalmağı ihtiyâr 
u kabül eyleyüp, kapu halkından ve sâ'ir sipâhdan dirlik ve terâkki 
isteyüp, kalanlara külli ri'âyetler ve mertebeler verilmek üzre Ulü- 
feciyân-ı yesâr bölüği umümen ve sâ'ir bölüklerden Sipâhi oğlanı! 
ve Yeniçeri ve Erzurum Beğlerbeğisi umümen sipâhisi ile muhâfaza- 
ya kalmak üzre fermân olunan asâkir-i nusret-me'âsir kışla tedâ- 
rükinde olup ve serdâr-ı âli-câh hazretleri mevsim mürür itmedin 
kışlaya yetişmeğe sa'y idüp ve lâzım olan mühimmât ve esbâb u 
âlât-ı resmi mümâ-ileyh Vezire teslim eyleyüp vedâ'laşup göçüp git- 
diler.* 

Kıssa-ı piir gussa-i Vezir Osman Paşa ki ceng-i Aras 
Han ve bâ-leşker-i bi-Kerân-ı Kızılbaşân bi'd-defe'ât 
vâki‘ şâde. 


Ve bu haber Kızılbaş içinde şâyi' olıcak sâbıkâ Şirvân hâki- 


mi olan Aras Han-ı la'in ve dahi etrâf u eknâfda ülke tasarruf iden 


nâm-dâr sultânlardan gürüh-ı dalâlet-şı'ârlarıyle muhâfazaya ka- 
lan asker-i İslâm (71a) üzerine gelüp mukâbele vü mukâtele eyle- 
mek mukarrer ü muhakkak olıcak Paşa-yı müşârun-ileyh yanında 
hâzır bulunan asker-i İslâma istimâletler ile nüvâzışler idüp darb 
u harb levâzımın müheyyâ eyleyüp, ceng ü cidâle âmâde olup, mü- 
bârek şehr-i Ramazânun [dokuzuncu]! gün Şemahı önündeki sahrâda 
Sâh-oğlı askeriyle sâbıkâ Şirvân hâkimi Aras Han ve oğlı Dede 
Han ki hüsnde âftâb-ı âlem-tâbdur ve Gence hâkimi İmâm-Kulı Han 
ve Tur hâkimi Dede Sultân ve Mirza-Ali? Sultân ve Hüseyin Han ve 
Gilân hâkimi Seyyid Emir Sultân ve Levend karındaşı İsâ Han bu 
cümle otuz binden ziyâde Kızılbaş'un yarar güzide kılıç leşkeriyle 
üç gün pey-â-pey ve kıyakı ceng ii neberd eyleyip «Hây hây na'ra-i 
merdân-ı gir-ü-dâr u kâr-zâr, zemin ü zemânı inledüp kârını enin ü 
zâr eylediigünde cânibeynün dahi tâkatı kalmayup, bi-tâb u tâkat 
oldukları halde elbette bir cânibe yes ü hırmân mukarrer olup, cân 
u dilden meded Allâh meded mahallinden ki şehr-i mezbürun [on] 
birinci" dü-şenbih güni idi ki Kırım Hanı karındaşı Âdil Giray Han 
leşker-i Tatar-ı sabâ-reftâr ile ikindi zemânı belürüp yetişdüğinde 
avn ü inâyet-i Bâri yâri kılup ve ashâb-ı Resülüllâh'un ervâh-ı tay- 
yibelerinden berekâtlar isteyüp niyâz u nâlişde iken melâ'in-i mülhi- 
din -hazelehümwllâhu ta'âlâ ilâ yevmi'd-din- dahi turmağa kâdir ol- 
mayup, leşker-i muhâzele-i Kızılbaş'un öni ardına ve ardı önine ge- 
lüp, heman baş kurtarmak tedârükine başlayup, üzerlerine hamle 
olunup hücüm olunduğı gibi Revâfıza bir vechile makhür u münhe- 
zim oldıklar ki hergiz dide-i eyyâm bu hizlânı görmemişdi. Aras Han 
oğlı ile Güzel Dede Han diri tutuldı. Ertoğdı Han topla urıldı. Tur 
hâkimi Dede Sultân ve Hüseyin Han ma'rekede düşdiler. Ve Gilân 
Hâkimi Seyyid Emir ve Mirza Ali Sultân başları kesildi. Ve Mirza 
oğlı Ayni Han'un başı kesildi. Ve Gence hâkimi İmâm-kulı Han'un 
atı bulundı, kendi nâ-bedid ve Levend (71b) karındaşı İsâ Han Şâh 
oğlıyla firâr idüp, Su-geçidinde geberdi didiler. Bu cümlenün ağrık- 
ları bâr vet büngâhlarrı asker-i İslâma kalup Tatar-ı nâ-bekâr tâ- 

rumâr eyleyüp, kimseye yedirmeyüp bu kâr-zârdan sonra Tama u 
hırs u âzından” esirik kurtlar gibi karâr idemeyüp asker-i İslâmdan 
ayrılup Aras Han'un yurdın ve hânumânın ve cemlile duhterleri habe- 
rin alup yağma vü târâcda bu tâ'ife bi-ihtiyâr olup, Paşa-yı dilir 
«Her çend ki nasihat idüp men' eyledük sözümüz tutulmadı, çıkup 


gitdiler» dimiş. Ve varup âsân vechile raygân bulup matlüblarına vâ- 


sıl olup, cümlesin ele getürüp alan u tâlân eyleyip, kâmrân u kâm- 
gârlık ile ağrık sürüp gelirken, Kızılbaş-ı melâ'in leşkeri kemingâh- 
dan çıkup bu kerre mest ii mağrür leşker-i Tatâr pâydâr olmayup; 


karârı firâra değişüp, eskâl u ahmâli bırağurlar. «Evvelde benim . 


değüldi» diyüp, perişân olup, Âdil Giray yanında az kimse kalup, 
ihâta olunup ve Âdil Giray giriftâr olduğı haber Osman Paşa'ya yes 
tişüp, hezârân acz ii inkisâr ile dergâh-ı Bi-niyâz'a tazarru' u niyâza 
başlayup ve yine tekrâr ceng ü rezm esbâbına mübaşeret üzre olup, 
top u tüfeng ve yat u yarak tedârükinde olurlar. «Be-herhâl Kızıl- 
baş tâ'ifesi bi-gayret ü bi-ârdur. Basılduğı ve kırılduğı aynında! de- 
gildür. Be-gâyet bi-nâm u nişân erâzildiir. Cem'iyyetiyle yine tağıl- 
mayup gelmek mukarrerdür» diyüp fi'l-hakika leşker-i şeyâtin-ı bi- 
şümâr ile tekrâr Şemahı üstüne geliip, meydân-ı ceng ü neberd ise 
hâzır u âmâde, her kişi başı yarağın' görmekde ekser leşkerün dahi 
tâze yaraları işler iken, ervâh-ı şiühedâdan istimdâd olunup, harb u 
kıtâl ve ceng ii cidâle mübâşeret olunmakda ve ez-in-cânib yoldaşlar 
höd kemâl-ı ıztırâbda, Paşa hazretleri dahi, Ereş üstünde olan ümerâ 
ve leşker ile Erzurum Beğlerbeğisi Kaytas Paşa sınup şehid olduğın 
işidüp, hayret (72a) ender-hayret el virüp, sıngun askerden kimse 
hammüil idemeyüp, bi'l-âhire yoldaşlar Şemahı asker sığınacak yer 
değildür ve kışlamak dahi mümkin olmaz. Yat u yarağı bozmayup, 
düşmen ardımuz alursa, ceng iderek Şemahı'dan çıkup, Bâbü'l-eb- 
vâb ki kitâblarda ve tevârihde Demür-kapu diyü anılur, İskender-i 
Zü'-karneyn binâsıdur ve Nüşırevân-ı Âdil ta'mir eyleyüp, vilâ- 
yet-i Şirvânı o sebeb ile âbâdân eylemişdür. Sizinle anda varup sığı- 
nalum, anda kışlayalum. Bi-avni'llâhi ta'âlâ ni'meti ferâvân bir mem- 
leketdür, feth u teshir dahi inşâ'llâhu ta'âlâ mukarrerdür. Heman 
iş başa geldi. Nâm u nâmüs-ı saltanat budur ki varup ol kal'adan bu 
memleket-i Şirvân zabt u tasarrufuna meşgül olalum» diyip asker-i 
İslâm ile müretteb Şemahı'den bin beş yüz mikdârı karaltı ile kal- 
kup «Kal'a-girliğe gitdi» diyü Kızılbaş mukayyed olmayup Şemahı 

eline girdüği «Ganimetdür» didüğini Âsitâne-i sa'âdete i'lâm eyle- 


yüp ve hazine taleb eylediği arzlar. geldi. Fi 22 zilhicce, sene 987. | 


Ve bu cânibe serdâr-ı âli-kadr hazretleri teveccüh idüp, vilâyet-i 
Şirvân'dan ayrılup Levend (oğlu) Aleksandre'den yârlık ümidiyle ül- 


-kesine uğrayup Zagem yolundan kemâl-i şiddet-i şitâda asker tüfân-ı - 


belâya giriftâr olup, buran çekip varta-i 'helâkden halâs olanlar, 
müddet-i ömürlerinde sefer nâmın dillerine bir dahi getürmeyüp, ey- 
mân-ı gılâz ile ve hüsn-i ihtiyârlarıyle dirlikden ferâgat idüp niçe 


bin dürlü mihnet ü meşakkat ile Erzurum'a kışlaya' yetişüp karâr ` 


olundı. Fi evâsıt-ı şehr-ı zilkâ'de, sene 987. 


Kıssa-i Han bâ-leşker-i Tatar. 


Ve Deşt-i Kıpçak ve Kırım Hanı Mehmed Giray hazretleri leş- ` 


ker-i Tatar-ı sabâ-reftâr ile ılgar idüp, kenâr-ı Deşt'den gelüp, çi- 
kup karındaşı Âdil Giray harâretiyle Osman Paşa hazretlerine mü- 
lâkât idüp, çep-endâz mâ-beynlerinde kelâm-ı nâ-sezâ geçüp ve âb-ı 


Aras (72b) kenârını ve Berda' ve Gence diyârını tamâmen? tâlân 


u târâc eyleyüp velâkin serdâr-ı âlişân ile mülâkâta mecâİ ü imkân 
olmayup, giç gelüp Kars'dan kışlaya teveccüh itmiş bulunup me- 


. kânlarına avdet eyledükleri haberleri geldi. Fî sene 987. 


Kıssa- ta'mir-i kal'a-ı Kars der-kemâli - l 
metânet u hasânet. 


Ba'dehü sene 987 de kal'a-i Kars binâsma ve ta'miri ve tedâ- 
rüki tedbirine ve sâ'ir mühimmâtına şurü' olunup asâkir-i mansü- 


reye Südde-i sa'âdetden mü'ekked ahkâm-ı şerife gönderilüp ve j 
«Bu husüs gayri zemâna kıyâs olunmayup sefere me'mür olan cümle - 


beğlerbeğiler ve ümerâ ve zu'amâ ve sipâh. nevrüzda serdâr-ı zafer- 
şi'ârum yanında düşmen yarağıyle hâzır hulunasız» diyü ulaklar 
salınup az zemânda asâkir-i mansüre mahall-i me'müre varup evâ- 
mir ü ahkâm-ı celilü'l-kâdre imtisâl idüp, cem'iyyet-i azim olup, 
mübârek sa'd sâ'atde kal'anun binâsına şurü olunup asâkir ve beğ- 
lerbeğileri kullar ta'yin buyurulup ve düşmen. cânibine ihtiyât üzre 
karavullar konup, zemân-ı yesirde kemâl-i metânet ü istihkâm ile 
burc u bârüları çekilüp tamâm olmalu olduğı halde Kal'a-i Tiflis'de 


i 


! 


i 


124 MEHMET İPŞİRLİ 


muhâfazaya kalan leşker ve ümerâya serdâr ta'yin olunan Solak Fer- 
had Paşa-oğlı Mehmed Paşa bunca müddet Gürci kâfirleriyle Kı- 
zılbaş melâ'in muhâsarasına tâkat yetişdirilmeyiip, kıllet-i ekl ü şürb 


ile her kişi câna gelip, hayvânâtdan kedi ve köpek dahi kalmayup, 


kemâl-i ıztırâb u meşakkatleri ma'lüm oldukda takviyet içün zahire 
ile İskender Paşa-oğlı Ahmed Paşa gönderilüp ve Mar'aş Beğlerbe- 
gisi Yeniçeri ağalığından çıkan! Mustafa Paşa irsâl olunup ve Şam 
Beğlerbeğisi Mehmed Paşa-oğlu Hasan Paşa dahi gönderilüp güzer- 
gâh ve derbendlerde Gürciler ile ceng ü neberd-i ferâvân eyleyüp, 
bi-avni'llâh ta'âlâ kal'a-i Tiflis'e mededkârlık eyleyip, müstevfâ za- 
hireler ve hazine ve nevbetci asker tebdil (73a) olunup tekrâr çı- 
kup gelürken Gürci kılâbı ile muhkem kıtâller' eyleyip, feth ü zafer- 
ler ile ordu-yı İslâma yetişilüp, şenlikler ve şâdmânlıklar ile karâr 
olundı.? 


Kıssa-i ılgâr kerden-i asker-i mansüre ve tâtâc-şüden-i 
vilâyet-i Revân ve firâr-ı Tokmak Han. 


Revân üstine ılgar nidâ olunup, Anatolı Beğlerbeğisi Ca'fer 
Paşa -edâme'llâhu ikbâlehü- hazretleri serdâr ta'yin olunup, yarar 
yoldaş ve yarar at besleyeniin günidür, düşmen vilâyetine akin var- 
dur, [deyü] kendüzine inanup meydân-ı şecâ'atda cân bâzârına hâ- 
zır olmak isteyen dilâver beğlerbeğiler ve ümerâ ve sâ'ir sipâha mü- 
nâniler arz-ı ahvâl eyledüklerinde asker-i İslâm-penâhdan sebük-bâr 
mübâlağa eli yedeklü bahâdır leşker yoklanup gitdiler. 


Üçünci gün seherden milket-i ma'müre-i Revân'a vâveylâ ko- 
yup, Tokmak Han didükleri mel'ün ise mukaddem haber alup, «Kus- 
kuna kuvvet kamçıya bereket» dimişler imiş. Erzâk u esbâbdan ve 
insân u hayvândan fevka'l-had târâc u tâlân olunup girye vü süzân 
ile nâlân ve âb-ı çeşm-i ferâvân' ile büryân olan ahâli-i şehr-i Revân 
bi-hadd u pâyân olup! ahvâl-i perişânları âlem u âlemiyân içinde 
dâstân olmağın iksârdan kaçup, şerh u beyândan ferâgat ihtiyâr 
olundı. Fi 15 şehr-i şa'bân, sene 987. 


Kıssa-i şehid-şüden-i Mehmed Paşa ez-dest-i harâbâti-i 
divâne, der-divân-ı vakt-ı asr. 


Ve sene 987 şehr-i şa'bânü'l-mu'azzamun yiğirminci bazar’ gün 
Sadrıa'zam Mehmed Paşa hazretleri ikindi divânın idüp kazâyâ din- 

ler iken, âmme-i alem nigerân bi-emri'l-Kâdiri zi'l-kudreti'l-kâhire 
ve hükm-i Hakim-i zi'l-hikmeti'l-bâhire bir harâbâti müfsid-i fâsık 
u fâcir-i Bosnavi divâne, kadimü'l-eyyâmdan pervende-i kerem-i birr 
ü in'âmı olup geçinürdi. Cerr idüp arzıhâl sunar şeklinde gelüp yeni 
içinden ser-tiz hançer ile sinegâha urup, muhkem te'sir itdürüp ol 
gice ahşâm ezânı vaktinde merhüm ve mağfürun-leh teslim-i rüh 
idüp (73b) mansıb-ı şehâdet ile divân-ıı Hakk'a hırâmân oldı. 
oad 42) uy — 987 târihdür. 


Ve ulemâ-ı din gaslinde ihtilâf idüp, şehid-i hükmi iken şehid-i 
hakiki hükmin virüp gasl itdürdiler. Lisânü'ş-şu'arâ hazâ'inwllâhi 
fülarz kelâmı üzre nice bi-bedel târihler dinildi. Ve irtesi ol kâtil-i 
bed-bahtı dört pâre idüp ata sürütdiler. Ve dahi irtesi Vezir Ahmed 
Paşa hazretleri sadrıa'zam olup mühr-i izzet öğleden sonra devlet- 
hânelerine gönderildi. Allâh subhânehü ve ta'âlâ mübârek eyleyüp 
kalb-i şeriflerine mâ-hüve'l-hak ilkâ eyleye. Bi-mennihi ve hafiyyi 
Tutfihi. Fi yevmi's-sulesâ. Fi 22 şehr-i şa'bân, sene 987. 


Tetimme-i kıssa-i gir-ü-dâr-ı Osman Paşa der-Demür-kapu 
ve feth u teshir şüden-i kal'a-i mezbür.' I 


. Ve sene 988'de Kars kal'asınun binâsı tamâm ve lâzım olan mü- 
himmâtı gereği gibi yerli yerinde vaz‘ olunduğı arz olunup ve Şir- 
vân-zemin muhâfazasında kalan asker-i İslâm üstüne Kızılbaş melâ 
n ale't-tevâli müteceddidü'l-emsâl leşker-i şeyâtin-i bi-şumâr ile 
muttasıl dincden dince bırağup ceng-i ferâvân itmekle Vezir Osman 
Paşa -edâme'llâhu ta'âld iclâlehü- kendüzine itâ'at u inkıyad iden 
guzât ü mücâhidin ile edevât-ı harb u kıtâli bozmayup hüsn-i? re'y ü 
tedbir ile ve? Demür-kapu tedârükiyle Şemahı'dan çıkup a'dâ-i din 
yemin ü yesâr cengden hâli olmayup on ikinci günde Demür-kapu, 
ki vech-i arzda nümüne-i devrân olup ve selâtin-i mutekaddimin ü 
müte'ahhirin saltanat u hükümetlerinin müntehâ-i serhaddi ola- 
gelmişdür, dahi verâsına geçüp, kimse hükm itmedüği kal'a-i metin 
ü hısn-ı hasini hezâr mihnet ü meşakkat ile ele getirip, girüp içinde 
mütehassın olup, asker-i İslâm yer yer mekân tutup, ta'mir ü âbâd 
eylemeğe başlayup, etrâf ve nevâhisinde olan ecnâs u kabâ'il hük- 
kâmiyle müdârâ yüzinden mu'âşeret ü muvâneset yollarına sâlik 
olup zâd u zevâd ise gitdükce balıâda olmakda bir cânibi (74a) Tâ- 

bâserân tâ'ifesi ve bir cânibi Kalmuk' kabilesi hâkimleri Şemhâl. 


nâm ile ülfet itmek-içün ilçiler ve inbisat ile mektüblar göndermek 
üzre olup ve kendüziyle muhâfazaya me'mur olan sipâhun ekseri 


tâkat getürmeyiip firâr itmekle yanında az kimse kalup vâki‘ olan - 


ceng ü âşüblarda çok kimse şerbet-i şehâdet nüş idüp düşmekle ve 
husüsâ Ulüfeciyân-ı yesâr bölüği ağalarıyle ve kethüdâ ve. subaşı- 
larıyle şehid olup ancak bölük kâtibi Hurrem Beğ kalup, harem-i 
muhteremden çıkmak ile ağalık ana ta'yin buyurlup ve yeniden 
âdem yazup Cebeci ve Topcı ve e. ve yoldaşlıkda bulunan 
acemi-oğlandan uyup: cenglerde ve gazâlarda dirlik ümîdin idenler- 
den tedârük olunmağa başlayup yüz nefer yazıldı. Ve ez-in-cânib 
Erzurum askeri beğlerbeğisi Kaytas Paşa ve yanınca ümerâ ve zu“ 
amâ ve sipâhdan yarar ve nâm-dar beğlerdeh hikmet-i Mâlikü'l-mül- 
ki zivl-celâl ile Ereg’ nám mahalde üzerlerile hücüm iden leşker-i 
Kizılbaş melâ'ine mukâvemet idemeyüp şehâdetleri mukadder olup, 


ceng-azmâ kimse kalmayup ve timâr defterdârı Hızır Çelebi hâ'in ü: 


hâ'if bakıyye-i asker ile perişân-ı ruzgâr firâr idüp şitâda Erzurum 
cânibine* gidüp halâs olanlar ile vâki‘ ve gayr-ı vâki' türrehât ve 


bilmedüği hezeyân haberlerin yazup Âsitâne-i sa'âdete havâdis mek- ` 


tübların uçurup ve ol meş'üm haberler kendüzine-hayr olmayup salb 
ü siyâset içiin Südde-i sa'âdetden hükm-i hümâyün varup ve Erzu- 


rum'da Tebriz kapusunda berdâr olunup mâ-meleki miriye zabt olun- 


dı. Gerçi ol gitdi ammâ yazduğı ahbârun şe'âmeti Âsitane-i sa'âdet- 


ce erbâb-ı hıkd u hasedin ırk-ı hased ü gayretin tahrik idüp, ser- ` 


dâr-ı bâ-vakâr hazretlerinün ekser umür u tedârükin takbih eyle- 
meğe sebeb ü bâ'is oldı. Sa'detlü Pâdişâh hazretlerine külliyyen ve- 
kâyi'i ber-aks bildürdiler. (74b) Gayret ve hamiyyet-i saltanatı hu- 
rüşa getürüp mübârek kalb-i şeriflerin döndürüp Serdâr eyledüği 


re'y ü tedbirleri hatâya çıkarup tebdil ü tagyir itdürmekle Vezir . 
Sinan Paşa hazretleri serdâr ta'yin buyurılup ve Sipâhi oğlanları . 


bölüği umümen ve Gurebâ-i yemin bölüği umümen ve beş bin nefer 
Yeniçeri ve kethudâları İbrahim Beğ ile tekrâr sefere hâzır u mü- 
heyyâ olmak fermân olunup! ve mukaddemâ Şark seferine me'mur 


olan asâkir-i nusrat-me'âsir bi't-temâm kemâ-kân beğlerbeğilere ve f 


ümerâya ve sâ'ire mü'ekked ahkâm-ı şerife gönderilüp «Nevrüz-ı hü- 


mâyünda serhadd-i mansürede serdâr-ı zafer-şi'ârum yanında hâzır . 


bulunasız, gayri zemâna kıyâs itmeyesiz» diyü tenbih olundı. 

Vezâret-i Siyâvuş Paşa. 


Ve bu esnâda Rümili Beğlerbeğisi Siyâvuş Paşa hazretleri Sof- 
ya'da dernekde iken vezir olup Südde-i sa'âdete gelmek içün hükm-i 
şerif gitdi. Ve Rümili Beğlerbeğiliği Yeniçeri Ağası Mehmed Ağa’ 
ya fermân olunup, ale'l-isti'câl derneğe çıkmak buyurıldı. Ve gurre-i 
şehr-i safer'de çıkup tamâm şevket ü haşmet ızhâr eyledi. Halk-ı 
âlem” «Merhüm Piyâle Paşa Sultânı' kuvvetidür» didiler. «El-hak 
yaraşık ve hoş-simâ sâhib-devlet olup, sa'âdetli Pâdişâh-ı âlem- 
penâh hazretleri terbiyesiyle neşv ü nemâ bulmış sa'âdet-menddür» 
diyü du'âlar eylediler. 

Ve Yeniçeri Ağalığı içeride mukarreb ve makbül silâhdâr-ı 
hâssa-i din-penâh -eyyede'lâhu ta'âlâ- İbrahim Ağa'ya fermân olu- 
nup, İzâz u ikrâm ile Sadrıa'zam Ahmed Paşa -edâme'lâhu ta'âlâ 
iclâlehü- hazretleri odasına çıkmak buyurıldı. Her vechile ri'âyet ü 
izzet olundı. Fi sene-i mezbüre. 


Reften-i Kethudâ-i kapucıyân Kurd Ağa 
bâ-kapucıyân-ı der-i Devlet neferen: 20.5 


Ve bir seher ehl-i Divân içinde, Kapucılar kethüdâsı Kurd Ağa 
görünmeyüp giceden yiğirmi nefer kapucı yoldaşlar ile ulaklık ile 
Serdâr Mustafa Paşa üstüne salındı? haberi şâyi' oldı. Çok zemân 
geçmeyüp isti'câl ile (75a) Erzurum'a Serdâr hazretlerine çıkup, 
Erzurum defterdârı mukarreb-i hazret-i sipeh-sâlâr Lâle-izâr-zâde 
Ahmed Efendi'yi ve Tezkireci Tâc-zâde Mehmed Efendi'yi! dest- 
beste der-zencir idüp ve serdâra yakınlaşmayup zafer mümkin ol- 
mayup ancak, «Serdârlık Sinan Paşa hazretlerine ta'yin buyuruldı. 
Sizi Âsitâne-i sa'âdete istediler» diyü muhkem tenbih eyleyüp, mez- 
bürları alup İstanbul'a getürdi?. İskeleye geldiği haberi ma'lüm olı- 
cak, «Tutsakları yayan sürüp, Yedi-kulle'de habs idesiz» diyü tenbih 
ü te'kid buyurıldı. Defterdâr Koca Lâle-İzâr Efendi ırakdan bakup 
Ahmed Çelebi evlâdıyle dide-giryân ve ciğer-biryân olup mülâkâta 
ruhsat virilmedi. Fi şehr-i safer, sene 988. 


Ba'zı havâdis-i Divâniyye ve âmeden-i Serdâr 
Mustafa Paşa be-Âsitâne-i sa'âdet. 


Ve Sadrıa'zam Ahmed Paşa münis ü hemdemi Cezâyir'in timâr 


“defterdârı Hayâli Beğ-zâde Ömer Efendi nâgehâni ma'zül buyuru- 

lup, Yedi-kulle'ye fermân olunup, defterdârlık Ebe-zâde'ye buyurul- 


dı. Ve Reisülküttâb Abdülmuhyi Çelebi dahi ma'zül buyurulup Okcı- 
zâde re'is oldı, Ve bu gayret u ıztirâb ile Sadrıa'zam hazretleri has- 
ta olup Divân-ı Hümâyüna gelmedi. Ve Serdâr Mustafa Paşa haz- 
retleri gelüp Üsküdar'da Sinan Paşa hazretlerinün otaklâarın görüp 
ve iskeleden geçüp evine geldüği gibi karâr itmeyüp Sadma'zam Ah- 
med Paşa hazretleri iyâdetines varup arz-ı niyâz ve ızhâr-ı acz ii 
inkisâr ile du'âlar ve senâlar eyledi. Fi şehr-i rebi'ülevvel, sene 988. 


Rıhlet-kerden-i Sadrıa'zam Ahmed Paşa be-sarây-ı 
ukbâ -rahmetu'llâhialeyh. 


Ve sene-i mezbüre şehr-i rebi'ülevvelinde Sadrıa'zam Ahmed Pa- 
şa'ya mubil olduğı marazdan âfiyet müyesser olmayup, cihân-ı 
eğerçi Mustafa Paşa hazretlerine virilmedi velâkin sefere me'mür 
olup, müneccim üt etıbbâ kavliyle arzü-mend olan müterakkıb (15b) 
ve muntazır devletlüye dahi varmadı. 


Ve bu esnâda fakīr-i hakir Haremeyn-i şerifeyn mukğta'acılı- 
gından ve Fettân Mehmed Çelebi İstanbul mukâta'acılığından ma'zül 
buyurulduk?, Fi sene 988. 


Vezâret-i bâ-sa'âdet-i Mustafa Paşa. 


Ve mesâlih-i müslimin ve kazâyâ-yı din ü devlet, umür-ı cum- 
hür-ı mülk ü millet ve mühimmât-ı saltanat Vezir-i dindâr ve şeri'at- 
vakâr Mustafa Paşa-yı nâm-dâr hazretlerinün re'y-i rezin ve fikr-i 
sâkıb-ı ber-savâblarına vâbeste olup, anlarun elinden ve dilinden gö- 
rülüp sürülürdi. Halk-ı âlem «Mühürsiz arza amel olunmaz Pâdişa- 
hum» diyü nice nice kâğıdlar sundılar, müfid olmadı. «Lâzım değil 
mühr virilmek, şimden-giriü kimseye mühr virilmez. Cümletü'l-mülk 
vekil-i saltanatımdur. Her kim itâ'at u inkıyâd itmezse kapusı önin- 
de salb ü siyâset eyleyesin»9 diyüp mufassal u meşrüh hatt-ı hümâ- 
yünlar çıkardı. Bu üslüb üzre bir niçe zemân Vezir Siyavus Paşa 
hazretleriyle mesâlih-i Divân görüldi. 

Reften-i Kethüdâ-i Kapucıyân Hasan Ağa ve âmeden-i 
ilçi-i Kızılbaş ve’ vefât-ı merhüm Mustafa Paşa ve isâl-i* 
mühr-i izzet-i uzmâ be-Sinan Paşa. 


Nâgehâni bir gün Kapucılar Kethudâsı Yemişci Hasan Ağa 


yiğirmi nefer kapucılar ile ılgara hâzır olup, seferde olan Serdâr 
Sinan Paşa hazretlerine «Mühimm ü müsta'cel maslahat? var» diyü 
gitdi, isti'câl ile varup, Tiflis ve Tomanis kal'aları sahrâ ve tağla- 
rında” beyhüde sergerdânlıkda seyrân iderken mühr-i izzet varup 


destine vusül bulup, devlet ayağına vardı ve bu esnâda milket-i 


Şâh-ı Acem Sultân Mehmed Hudâbende sulh ve” salâh-ı âlem içün 
Maksud Sultân nám ilçi ile nâme gönderüp, taleb-i rızâ-i Rahim ü 
Rahmân eyleyip, «Mâ-beynde aceze vü mesâkin pâymâl olup, dâr-ı 
âhiretde cevâba kâdir olamazuz diyüp merhamet reca itmeğin Süd- 


de-i sa'âdet-medâra ilçi-i mezbür gelüp, iskeleden asker ikbâle çıkup, 


sehr halkı izdihâm u gulgulede iken Vezir-i2 gayür hamiyyet ü âr 
ile“ ve dergâh-ı Ahadiyyete ah-ı hasret ile nâliş idüp, «Yâ Rabbi 
ömrümi âhir eyle» diyüp (76a) niyâz ider, fi'l-hâl du'âsı müstecâb 
olup, cezbe-i İlâhi yetişüp, hâkdân cihândan ravza-i Rıdvân'a şitâ- 
bân olup, vedâ'-ı âlem-i fâni eyler. Rahmetwllâhi aleyh. 


Kâim-makâmi-i Sadma'zam Siyâvuş Paşa ve Vezir 
şüden-i Nişâncı Mehmed Paşa. 


Ve irtesi Siyâvuş Paşa hazretleri kâ'im-makâm-ı sadr-ı vezâret 
olup, Divân-ı adâlet-unvânda yalnız kalıcak Haleb Beğlerbeğiliğinden" 
gelen Mehmed Paşa tekrâr Tuğrâkeş-i Divân olmağı ihtiyâr u ka- 
bül itmekle hazret-i Pâdişâh-ı zemin ü zemân huzürunda cây-gir 
olup, el-hakk bakıyyetü's-selef hâtır-nişân-ı bi-pâyân ile kârdân-ı 
cihân be-müceb-i ger‘ u kânün âmme-i âleme cevâb-ı ferâvân? vir- 
meje kâdir olduğuna! reyb ü gümân olmayup, bi-hasebi'z-zât ve'z- 
zemân istihkâk ile sadr-ı vezârete emr-i Şehenşâhi ile geliip, çok 
kimsenin âh-ı hasretine sebeb ü bâ'is oldı. Ve bu Hâksâr dört yıl 
devâtdârlığı hizmetinde olup, kendüzini* bahr-i zehhâr-misâl görüp- 
dururın. Müteşerri' ü mütedeyyin vezir-i lâ-nazir bulup-dururın. 
Mütekaddimin üslübı üzre selef tarikından çıkmayup, tavrın boz- 
madı. Evzâ' ii etvâr-ı âleme ve ahdâsun ihdâs eyledüği hâlâta nige- 
rân olup, tegayyürât u tebeddülât-ı umürdan yanup yakılurdı. Ve 

«Bu devlet-i saltanatda’ ki bâb-ı rüşvet açıldı, baköâ-i izzete delâlet 
eylemez» diyüp®. «Ve ye'ti bi-halkın cedid. Vemâ-zdâlike ala'lâhi bi- 
aziz, inne fi zâlike ala'llâhi yesir» âyâtın okurlardı. Ve Reisülküt- 
tâb Hamza Çelebi Nişâncı olup ve Abdülmuhyi tekrâr gelüp Re'is-i 
Divân olmak buyuruldı. 


Sinan Paşa hazretleri seferden ılgar ile avdet eyledüğidür.' 


. Ve Sadrıa'zam Sinan Paşa hazretleri seferden çendân yüz ağart- 
mağa imkân u mecâl olmayup, Şâh-ı Acem ilçi gönderüp muttasıl 
taleb-i sulh u salâh iderken asâkir-i mansüre dahi «Es-sulhu hayr» 
diyüp gönülsüz olmağla askeri Erzurum sahrâsında beğlerbeğiler ile 
dernekde koyup Erzurum Beğlerbeğisi Rıdvan Paşa ve Diyarbekir 
Beğlerbeğisi Behrâm Paşa (76b) ve Sivas Beğlerbeği Mahmud Paşa 
tamâmen dernek üzre kalup, sene 989'da kendüler salt Südde-i 
sa'âdet türâbına ılgar ile gelüp tedbir-i mülk ü millet tedârükine 
şurü' eylediler. 


Feridun Beğ tekrâr Nişâncı olup, Âişe Sultânı 
almak fermân olunduğıdur. 


Ve Köstendil Sancağı-beği nişâncılıkdan giden Feridun Beğ se- 


ferden dönüp gelüp Anatolı'da Akhisar Kadılığında Bekece nâm ' 


çiftliğinde kışlar iken hatt-ı hümâyün ile tezkire-i şerif varup <Ge- 
Hip nişâncılık hidmetinde olasın» fermân olunup ve akabince «Sanca- 
gun âhara tevcih olunmışdur, gelüp tuğrâ-yı şerif hidmetinde ola- 
sın» diyü hükm-i hümâyün vârid oldı. Ve Nişâncı Hamza Beğ dahi 
Köstendil sancağın kabül itmeyüp azl ihtiyâr idüp, ruzgâr gözleyüp 
` korsanlık idüp lenger bırakdı. Fırsat ile eyyâm ider diyüp pusulaya? 
değerdi. Fi sene 989. 


Ve merhüm Rüstem Paşa kızı Âtişe Sultân’ Feridun Beğ al- 
mak fermân olunup, sene 990'da şeref-i âfitâbda akd-i nikâh olunup, 
şehr-i rebi'ulevvelde ciimle erkân-ı sa'âdet gelüp, merhüm Ahmed 


Paşa divân-hânesinde âli cem'iyyet ile ziyâfet olunup, Sadrıa'zam . 


Sinan Paşa hazretleri bu hânedân-ı kadime sü-i nazar üzre olup, 
husüsa Feridun Beğ sohbet-i Sultâna karin olması kendüye!! pesen- 
dide düşmeyiüp, meclisinde yâd olundukca vahşet” virir kelâm ile 

anup, işbu 1 nazm fehvâsından gaflet üzre olduğundan bu mahalle 
sebt. olundı, ki i 


Nazm” 
` Kamu sebebde Çalabdur müsebbibi’l-esbåâb ` 
Ne hâl olur ise oldur mukallibü’l-ahvåâl 


Münezzilivl-berekât, mukassimü/l-erzâk. 
Mubeddilil-harekât ve mukaddiri”T-âcâl. 


Beyt” 


> Ewy 13 ; cis 
EN g CA S El daa 


Otuz bes bin altun akd-i nikàh olunup, Dârüssa'âde Ağası Meh- 
med Ağa, Sultân hazretleri tarafından vekîl olup ve Mîr-alem Mah- 
mud Ağa hazretleri Nişâncı cânibinden vekil olup, Müftilenâm ve 
Şeyhülislâm (77a) Çivi-zâde Efendi akd eylediler. Fakir-i hakir-i 
kesirü't-taksir şahid- i meclis olmışdum. El-vâki' fî 12 rebi'ulevvel, 
sene 990. 


Ve bu akd-i nikâh müjdesinde bezl olunan akmişe-i mütenevvi'a 
ve hil'at-ı fâhire ile teşrif olunan halk fevka'l-hadd idi. Fakir-i ha- 


kir defter ile zabt itmişdiim. Ve iki hil'at-ı fâhire Sultân hazretleri 


âsitânesinde bu fakire virilmişdi. Ve sene-i mezbüre şeref-i âfitâ- 
bında, ki nevrüz-ı Hârizmşâhdur, erkân-ı sa'âdet ol gün ziyâfet olu- 
nup cem'iyyet olmışdı. Âli-himmet ve bahşende ve biizürg-meniş 


kimse idi. Harc-ı ferâvân ve bezl-i mâl-i. bi-pâyân idüp, diriğ itme- I 


düği makbül oldı. 


Kıssa-i Sür-ı Sünnet-i: hümâyün-ı Şehzâde Sultân 
Mehmed ve sâ'ir tedbir-i mülk. 


Sene 990 târihinde hazret-i Pâdişâh-ı din-penâh -eyyede'lâhu 
ta'âlâ ve kavvdâhü- Şehzâde-i civân-baht Sultân Mehmed -tdle bakâhü 
ve nâle münâhü- hazretlerini sünnet itmek niyyetine bu sâl-i fer- 

hunde fâlde bir aceb tavr u âyin ve üslüb-ı güzin üzre sür-ı pür- 
sürür ve ceşn-i azim tertib buyurup, Şark seferi bâbında olan him- 
met-i âli?-nehmetlerin te'hir eyleyüp serhadd-i mansüre tarafların 
muhkem te'kidât u tenbihât ile a'dâ-i din ü devletden muhâfaza it- 
dürmek üzre olup, Şirvân-zemin ve Bâbülebvâb'da ya'ni Demür-ka- 
“pu'da olan Vezir Osman Paşa -edâme'llâhu iclâlehü- cânibine Sivas 
Beğlerbeğisi Çerkes Haydar Paşa'yı umümen Sivas askeri ile Sam- 
sun iskelesinden Karadenizi geçüp, karşu yakada vilâyet-i Kefe Beğ- 
lerbeğisi Ca'fer Paşa serdâr olup, Rümili'niün sağ kol ve sol kol alay 


beğleri umümen zu'amâ ve sipâhisiyle ve Silistre Sancağı-beği Ya: - 
kub Beğ! zu'amâ ve sipâhisiyle ve üç sancak-beği dahi sipâhisiyle 
koşulup kapu halkından meydân-ı ceng ü neberdin dilâver ü safder- 


leri, Silahdârlar bölüği umümen ağaları ve kethudâlarıyle ve bin beş 
yüz nefer Yeniçeri yoldaşları sekbân-başı ile Deşt-i Kıpçak kenârın- 
dan mevsim gözedüp, zikr olunan Vezir-i dilir (TTb) Osman Paşa 
-edâme'llâhu ta'âlâ iclâlehü- ya varup mülâkât olup, teslim olunan 
hazineyi isâl eylemek fermân olunup, sefere müte'allik umürda an- 
cak bu denlü tedârük olunup sipâriş olundı. 


Sünnet-i Şehzâde içün memâlik-i mahrüsa hükkâmına* 
ve sâ'ir mülüke ihbâr olduğı. 


Ve mukaddemâ memâlik-i mahrüse beğlerbeğilerine ve sâ'ir 
ümerâya kânün-ı kadim üzre sür-ı hümâyün ihbâr u beşâretiyçün 
Çavuşlar ve Çaşnigirs ve Müteferrikalar ahkâm-ı şerife ile gönderi- 
lüp tenbih buyurulmış idi. Etrâf u eknâf-ı arz u ekâlimde hükümet 
iden mülük ü selâtin âgâh u mütenebbih olup, Dergâh-ı mu'allâya 
ilçiler ile pişkeş ü hedâyâların gönderüp, arz-ı ubüdiyyet u niyâa 
üzre mübârek bâd idüp kâ'ide-i kadime-i saltanat ve âdâb u âyin-i 
Şehenşâhi ve cihân-bâniliğe münâsib olan ri'âyet ve hiirmet ü izzet-i 


mihmânide dakika fevt olunmayup, umür-dide ve kâr-şinâs olanlara - 


mühimmât-ı sür-ı hümâyün sipâriş olunup her maslahat mahallin- 
de görülmişidi. Evvelâ İrân ve Türân-zemine! fermân-fermây olan 
Şâh-ı Acem Sultân Muhammed Hudâbende cânibinden müceddeden 
taleb-i sulh u salâh içün mu“temed ü muteber Kum ve Kâşân hâkimi 
Türkmân oymağından İbrahim Han Tavâcı, bin nefer yarar Kızıl- 
baş ve korçılarun envâ'ından niçe makbül pesendide âdemler ile tu- 
haf u pişkeşler ile nâme getürüp tehniyet ü mübârek-bâdi eylediler. 

Ve Mâverâünnehr ve Semerkand ve Buhara'dan 1â'ife-i Sünniyye 
Çağatay Pâdişâhı Abdullah Han, ki Özbekiler dimekle ma'rüflardur, 
nâme ile nâm ilçisi gelüp mübârek-bâd eyledi. Vilâyet-i Kırım 
ve Kıpçak hanı Mehmed Giray Han ve Mağrib-zemin hâkimleri vilâ- 
yet-i Fas (,»i) ve Merâkeş (,p51,-) mevle'l-mülükinden' tuhaf ve 


hedâyâ-yı bi-had gelüp ve Gürcistân hâkimleri Levend Han ve Si- 


mon Han ve Dadyan ve Moskov'dan ilçiler gelüp ve Üngürus kıra- 


lından ve Leh kıralından ve Alaman ve Çeh ve França ve Venedik’ : 


den (78a) ve Dubrevnik ve Boğdan ve Eflâk'dan âdemleri ve kânün 
üzre pişkeşler alınup, hidmetlerin edâ eylediler. 


Mühimmât-ı sür-ı hümâyün içün lâzım olan 
tedârük ü tedbirâtdur. 


Ve sâbıkâ Matbah-ı Âmire emin olan Dergâh-ı âli müteferri- 
kalarından Kara Bâli Beğ, Emin ta'yin buyurılup, sür-ı hümâyün 
mühimmât ve masârifiyçün müstakil kalem olmak üzre sâbıkâ Süd- 
de-i sa'âdetde Nişâncılık hidmetinde olan Hamza Beğ -dâme ulüvvü- 
hü- hazretleri Nâzır-ı sür-ı himâyün olmak fermân olundı. Mühim- 
mât u mesârif içün altı ay! mukaddem? mezbürân emin ve nâzıra 
Hazine-i Âmire'den bi'd-defe'ât elli yük akça teslim olunup, icmâl-i 
muhâsebesi tafsil olunsa gerekdir. Ve dârü's-saltanati-s-seniyye-i 
Kostantiniyye'de vâki‘ olan At-meydânı'nda kapudan iken vefât iden 
merhüm Sinan Paşa evlerinde kilâr esbâbı konulup ve miri furun 
önünde meydânda seng-i ateşden ocaklar ve matbaklar yapdurılup 
ve üçer buçuk vakıyye ya'ni iki bin dirhemden dahi ziyâde nühâs- 
dan diplü azim kıt'a sahan ve tepsiler ihtirâ' eylediler, ki tamâm bin 
beş yüz pâre oldı, defter ile her biri bir şinik pilav tamâm alurdı. 
Zor u bâzüsı kuvvetde kavi yiğit gerek idi, ki bir mikdâr yer götüre- 
bileydi. Bu üslüb üzre bölüklerden altı yüz nefer yarar sipâhiler hid- 
met içün ve «Görüp gözetmekde dakika fevt itmeyeler» diyü yazıldı, 
Ve Cebeci-başı Hüseyin Ağa umümen bin nefer bölüğiyle hidmete 
ta'yin olundı. i 


Sür-ı hümâyün içün Seyran-gâlh tedârükidür. 


Ve merhüm İbrahim Paşa Sarayı yeniden ta'mir ü termim olu- 
nup taşra At-meydânı'ndan olan nerdübân ve kapu tagyir olunup, 

yerine bir a'lâ kasr-ı şeh-nişin yapıldı, ki dide-i eyyâm görmemişdi. 


Ve kapu küşe-i sarâydan açıldı. Ve Mehter-hâne-i âmirede cümle- 


erkân-ı devlet ve a'yân-ı hazret içiin tülâni tabakât üzre toksan beş 
zirâ' divân-hâne-i âli yapdurıldı. Tabaka-i esfelinde küffâr ilçilerine 
sür-ı hümâyün seyrine yer gösterildi. Ve karşu Sultân Sarâyı dıva- 
rına muttasıl Mehterân-ı alem-i âlem-ârâ içün (78b) nevbetgâh dü- 
zildi. Ve Kızılbaş'dan gelen ilçi İbrahim Han'a ve bile gelen korğı- 
lara, anlar civârında seyrân-gâh gösterildi. Ve Tatar Han karındaş- 
ları Han-zâdelere dahi karşuda Leh ilçisiyle ma'an oturmak içün 
temâşâ-gâh ta'yin olundı ve sabâh u ahşâm iki sofra hâs yemek Han- 


zâdelere ve iki sofra Leh ilçisine envâ“ı ni'met çekilürdi. Ve ilçi İb- - 


rahim Han'a üç sofra hâs yemek ve üç sofra harci yemek çekilirdi. 
Hâs yemek on beşer nev‘ ve harcı dokuzar nev‘ idi. Ve At-meydânı- 
nun cevânibinde erbâb-ı seyr u safâ mâl-i ferâvân harç idüp, a'lâ 
nişimenler yapdırup Arslan-hâne semtinde köşkler ve tahta-bendler 


âbâdân eylediler, ki rüz u geb seyr u temâşaya gâyet u nihâyet yoğ-. . 


idi. 


Erkân-ı sa'âdetiin oturacak yerleridür. 


Veziria'zam Sinan Paşa hazretleri yeni açılan kapu üstündeki ` 


odaya dâhil oldılar ve beri yanda olan odaya Mesih Paşa hazret- 
leri girdiler. Ve dahi berü yandaki odaya Rümili Beğlerbeğisi İb- 
rahim Paşa hazretleri girdiler. Ve Mehter-hâne kapusı üstindeki oda- 
yı Siyâvuş Paşa hazretleri mekân idindiler. Ve Mehmed Paşa hazret- 


leri dahi hem-civârları olup berü odayı aldılar. Ve Anatolı Defter- 


dârı Abdülmuhyi Efendi ve Şıkk-ı sâni Defterdârı Mahmud Efendi, 
Mehter-hâne kapusı üstündeki odaları aldılar. Ve Anatolı Beğlerbe- 
gisi Ca'fer Paşa hazretleri ve Şâm Beğlerbeğisi merhüm Mehmed 
Paşa-oğlı Hasan Paşa hazretleri ma'an Mehter-hâne kapusı üstün- 
de oldılar. Ve Kapudan Kılıç Ali Paşa içiin, Mehter-hâne kapusı 
önünde sedd üstünü içlü ve dışlu mu'allim-hâne üslübında bir evi 
dipden forsa dülgerlerine sabâhdan ahşâma dek bi't-tamâm ve'l-ke- 
mâl yapdurup oturdı. Seyr u temâşâ âhir oldukda etfâl-i Müslimin'e 
ta'lim-i Kur'ân-ı azim eyleyüp, «Du'â eyleyeler» diyü vakf eyledi. 
Ve Kadıasker efendiler, evlerinde kazâyâ-yı (79a) şer'iyye dinleyüp, 
kemâ-kân divân idüp maslahatluya cevâp vireler diyii fermân olun- 
dı. Yevmü'l-hamis fi evâsıt-ı cumâdelülâ, sene 990. 

-~ Şehzâde hazretleri bu gice sünnet oldı. Vezir Mehmed Paşa haz- 
retleri cerrâhlık fenninde kemâl-i mehâreti olduğın sa'âdetlü Pâdi- 
şâh hazretleri bilüp, bu sırra gayriler mahrem olmayup, fermân-ı 
şerif ile edâ-i hidmet eylediler. Envâ“-ı hil'at-ı fâhire ile teşrif bu- 
yurılup, beş yüz sikke-i hasene! ve leğen ve ibrik-i zer-i sâf ve otuz 
aded akmişe-i serâser-i mütenevvi'a virildi. Ve bu minvâl üzre ale't- 
tevâli elli beş gün leyl ü nehâr günâ-gün ziyâfetler ve seyr ü temâ- 
şâlar oldı ki şerh u beyân hadd-i imkânda? olmayup, başka defter 
tutulup, tafsilen tahrir ü takrir olunmuşdur. 


Ve âhir olıcak esnâda içerüden çıkan sipâhi celeb tâ'ifesiyle Ye- 
niçeri mâ-beyninde kadimden ola-geldüği üzre yine nizâ' u husümet 
ve gavga vâki' olup, meyyit mesâbesinde bir iki mest bed-bahtı götü- 
rüp Pâdişâh-ı gerdün-vakâr oturduğı kasrun penceresinden görinür 
yere bırakdukları mahalde Yeniçeri Ağası Ferhad Ağa'yı ve Sipâhi- 
oğlanlar Ağası Osman Ağa'yı ve Silâhdâr-başıyı ma'zül buyurup, 
Mir-alem Sinan Ağa, Yeniçeri Ağası ve Sipâhiler Ağası ve Silâhdâr- 
başı tebdil buyurulmak ile gavga basılup fitne yatdı. Ve sür-ı hi- 
mâyün dahi itmâm buldi. Fi 3 recebiül-mürecceb, sene 990. 


Ve bir gün Sadrıa'zam Sinan Paşa hazretleri meclis-i âli idüp, 
Müftilenâm Ma“lül-zâde Efendi ve Hoca Efendi ve sâ'ir ulemâ yol- 
larınca oturup, ziyâfet-i âli oldı. Ve bir gün dahi sâdât u eşrâf ziyâ- 
fet oldi Ve bir gün dahi meşâyih-i kirâm ziyâfet olundı. 


Tö'rih 
«Dokuz yüz doksanında sünmet oldu» 


Ve sâbıki selâtin-i Âl-i Osmân -rahimehüme'llâmı ta'âlâ- eyle- 
dükleri cem'iyyet ve ziyâfetlere uymayup pâdişâhân-ı selef bi'z-zât 
sadr-ı izzet ü sa'âdete oturup cümle erkân-ı saltanat ile (79b) ule- 
mâ-i din bahs-i ilm idüp, meclis-i âli olmak üzre ulemâya «Kur'ân-ı 
azim ve Furkân-ı kerimden âyet-i kerime tefsir olunsun» diyü ta'yin 
ü tenbih buyurulmışdı. Hoca Efendi ve Müftilenâm Ma'lül-zâde ve 


.Bostân-zâde ve Çivi-zâde Molla İvaz ve Şeyhi Efendi ve sâ'ir ittifâk 


idemeyüp turmak ve oturmak! bahsine düşüp safây-ı hâtır olma- 

mağla meclis-i şerif-i Pâdişâhiyi terk itdürdiler, fazilet ü enâniyet- 
leri mâni“-i kavi oldı. 


Cüce Nasuh Ağa'nun merdüd olduğu ve mürebbilerinün 
hizlânıdur. 


Ve bu esnâda mukarreb-i hazret-i Pâdişâh-ı âlem-penâh, Cüce 
Nasuh Ağa'nun «Taşra halkıyle eli olup külli ihtilâtı vardur» diyü 
nazardan! dür u mahcür ve belki redd ü tard olmak üzre Dergâh-ı 
âli müteferrikalığı ile Anatolı Beğlerbeğisine «Düşenden kırk bin 
akça ze'âmet tedârük idesin» diyü hükme-i şerif virilüp ve Rümili Beğ- 
lerbeğisi İbrahim Paşa hazretleri evine çıkup ve Baş-defterdâr Okçı- 
zâde Mehmed Çelebi ve Anatolı Defterdârı Sinan Efendi ve Şıkk-ı 
sâni Defterdârı Süleysi ( 4t) ‘Ahmed Çelebi cümleten ma'zül bu- 
yurılup vilâyet-i Haleb Defterdârı İbrahim Efendi Baş-defterdârlığa 
gelmek buyurıldı. Ve Baş-rüznâmeci Mahmud Çelebi Sıkk-ı sâni def- 
terdârı olmak fermân olundı. Ve Hazine-i Âmire kâtiblerinde silsile 
oldı. Ve «Mazül olan Okçı-zâde Efendi'de mâl-i rişvetden külli mebâ- 
liğ vardur» diyü Cüce Nasuh Ağa'nun temessükât kisesinde ba'zı 
defâtir ve tezâkir-i rüşvet bulunmağla Yeniçeri Ağası Ferhad Ağa 
habsine virilüp teftiş fermân olundı. Rümili kadıaskerliğinden mü- 
tekâ'id Bostân-zâde Efendi" müfettiş buyuruldı. Ve Anatolı Defter- 
dârı Sinan Efendi dalıi mezbür Cüce'nin yed-i rişveti olduğı zâhir 
olup, ba'zı müdde'iler zuhür idüp hakk taleb eylemeğin Rümili Beğ- 
lerbeğisi İbrahim Paşa hapsine“ virilüp ve Anatolı Kadıaskerliğin- 
den müteka'id. Molla Çelebi Efendi (80a) müfettiş buyuruldı. Ve 
Cüce Nasuh Ağa Yedi-kulle'ye habs olundı. Teftiş olunan defterdâr 
efendilerden odun yığını altında ve dahi pinhâh olması kâbil olan 
yerlerde birer mikdâr altun ve guruş çıkardılup zabt olundı. Ve Na- 
suh Ağa'nın murassa‘ u mücevher! esbâbları Mir-âhür Kurd Ağa 
eliyle kabz olundı. Ve bi'l-cümle nice ırz eksikliğiyle cem‘ olan esbâ- 
bun? ekseri zecr u- kahr ile meydâna geliip âşikâr oldı. Ne'üzü biTlâhi 
min şurüri enfüsinâ ve min seyyiâti a'mâlinâ. 


Ve Sadrıa'zam hazretlerinün azlidür. 


Ve sene 990 zilka'desinün onuncu dü-şenbih gün Sadrıa'zâm Si- 


nan Paşa hazretleri ikindi divânı itmek üzre ümerâ gelüp, cem'iyyet 

esnâsında iken Pâdişâh-ı hilâfet-penâh -hullidet saltanatuhü- Kapu- 
cılar kethuhâsı ağayı gönderilip mühr-i izzeti aldurup, ma'zül buyur- 
dılar.’ . 


Tevâbi'inün* hizlânıdur. 


Ba'dehü tevâbi' ü mensübâtdan Müteferrika Ken'an Beğ, Gala- 
ta Emini Mihaliçli Ahmed Çavuş ve Tezkireci Kâtib-i Divân Lâm 
Ali Çelebi ve Masatcı dimekle ma'rüf Mustafa Çavuş ve Arpa kâtibi 
Ca'fer Çelebi bi-esrihim Yedi-kulle'de habs olunmak fermân olundı. 
Allâh tebârek ve ta'âlâ hayrlar tevfik eyleye. Bi-memnihi ve hafiyyi 
lut fihá. 


Sinan Paşa'nun sábika merhüm Süleyman Paşa gibi 
Malkara’ ya gitmesidür. 


Ve Sinan Paşa hazretleri gâh Üsküdar'da bahçesinde ve gâh 
çiftliğinde eğlenüp âh-ı derdnâk-i hasret çekerken «İstanbul zahire- 
sine siklet virmesün, Malkara otlu ve sulı yerdür anda karâr eyle- 
sün» diyü fermân olunup, 


Mısra 
Si 3335 as jil 
diyüp ırakdan merhabâya başladılar. Fit-târihi'-merküm. 


“Sadr-ı vezâret ve mühr-i izzet Siyâvuş Paşa 
hazretlerine virildüğidür. 


Ve sene-i .mezbüre zilka'desinün yiğirmi sekizinçi dü-şenbih gün 
Divân-ı mu'allâda fermân-ı âlişân-ı kadr-tuvân ile Kapucılar kethü- 
dâsı vezâret-i uzmâ içün mühr-i izzeti sâhibü'l-izz ve's-sa'âdet Si- 
yâvuş Paşa -edâme'lâhu ta'âlâ iclâlehü- hazretlerine getürüp (80b) 
teslim eyledi. Hak -sübhânehü ve taʻâlâ- cümle düşvâr işlerin âsân 
eyleyüp, envâ“-ı sa'âdât-ı dünyâ vü âhirete mülâbis u mukârin eyle- 
ye, bi-mennihi ve fazlihi. 

Ve İbrahim Paşa hazretleri vezir olduğı günde Kapudan Kılıç 
Ali Paşa'ya sağdıçlık hidmeti fermân olunup ve çıkacak Sultân-ı 
âli-şân içün lâzım olacak cevâhir ü murassa'ât tedârüki tenbih buyu- 
rılup, tedbir ii tedârükine mukayyed olundı. Fi evâhir-i zilka'de, 
sene 990. 


- Ferhad Paşa hazretleri beğlerbeği olup vezâretle* 
serdâr olduğıdur. 


Ve yine işbu 990 senesinin âhiri şehr-i zilhiccenün üçünci 
gün, ki yevmü'l-erbi'â idi', Yeniçeri Ağalığından sür-ı hümâyünda 
ref‘ olunan Ferhad Ağa Rümili Beğlerbeğisi olup, birkaç kerre def- 
ter itdükden! sonra mesned-i vezâret ile müşerref buyurılup, heman 
ol esnâda diyâr-ı Şark seferine me'mür olup, asker-i İslâm-penâha 
serdâr u sipeh-sâlâr olmak fermân olındı. Allâh tebârek ve ta'âlâ 
mülhem bi's-savâb eyleyiip a'dâ-i din ü devlet üzerine gālib idüp, 
mansür u muzaffer eyleye. Âmin bi-hakkı'n-Nebiyyi'l-emin ve Bey- 
yidi'l-mürselin. 


Ve Anatolı Beğlerbeğisi Ca'fer Paşa hazretleri Rümili Beğlerbe- 
gisi olup ve? Erzurum Beğlerbeğiliğinden ma'zül olan Rıdvan Paşa 
Âsitâne-i sa'âdet mülâzemetinde bulunmağla Anatolı Beğlerbeğisi ol- 
mak fermân olundı. Fi evâ'il-i şehr-i zilhicce, sene 990. 


Gürcistan'da fetret olup, Çıldır Beğlerbeğisi Minüçihr 
Mustafa Paşa miirtedd olduğıdur. 


Ve evâsıt-ı şehr-i zilhiccede, ki selh-i senedür, yukaru Şark di- 
yârında cem'iyyet üzre olan beğlerbeğilerden haberler gelüp, hâkim-i 
Gürcistan olan ayyâr u tarrâr Simon -la'iniin dâmâdı olmağı ihtiyâr 
eyleyen Karı-oğlı bed-baht ki İslâma gelip Çıldır Beğlerbeğisi olan 
Minüçihr Mustafa Paşa mürtedd olup ve dernekde olan beğlerbeğiler 
hüsn-i? rey ü tedbir idemeyüp, mel'ün-ı merküm ele gelmekde tedâ- 
rükleri fâş” olmağla Diyârbekir Beğlerbeğisi Hadım Mehmed Paşa 
yaralanup, kulağı düşüp (81a) ve Erzurum Beğlerbeğisi Mehmed Paşa 
dahi mürtedd elinden cüst halâs olup ve Gürci Mehmed'in! fursat düşü- 
rüp, kargaşa ile Tiflis'e giden kul mevâcibin yağmalayup ve ortalık- 
dan Minüçuhr lain dahi ucuz kurtulup ve sü-i tedbirleri mukâbele- 

sinde beğlerbeğileriin ikisi de ma'zül buyurılup Erzurum Beğlerbe- 
giliği Solak Ferhad Paşa-oğlı Mehmed Paşa'ya virildi? Ve Diyârbe- 
kir Beğlerbeğiliği Kubad Paşa oğlı Süleyman Paşa'ya fermân olundı. 


Vezir İbrahim Paşa hazretleri diyâr-ı Mısrıyye tashihine 
gidüp Kapudan Kıhç Ali Paşa Donanma-yı Hümâyün ile 
İskenderiyye'ye isâlidür. ` 


Sene 991 de? Vezir-i saltanat-ârâ İbrahim Paşa -edâmwllâhu 
ta'âl& iclâlehü- hazretlerini* deryâdan Donanma-yı hümâyün ile di- 
yâr-ı Mısrıyye ahvâlin görüp, tashih-i memâlik itmek fermân olunup 
ve Kapudan Kılıç Ali Paşa İskenderiyye iskelesine isâl eylemek bu- 
yurılup, şekvet ü haşmet ile Beşiktaş iskelesinden lenger alup, şen- 
lik ve şâdmânlık topların atup saldırdılar. Allâh ta'âlâ seferlerin 
mübârek idüp uğurların hayr eyleye. Bi-mennihi ve yümnihi. 


Serdâr Ferhad Paşa hazretleri Şark seferine 
memür olup, gitdüğidür. 


Ve serdâr-ı bâ-vakâr Ferhad Paşa -edâme'llâhu ta'âlâ iclâlehü- 
hazretleri şevket ü haşmet ile diyâr-ı Şark seferine teftih-i9 memâ- 
lik-i İrân'a râyât-ı feth-âyât açup, Üsküdar'a geçüp a'yân-ı saltanat 
gönder-i gitdiler. Allâh sübhânehü ve ta'âlâ envâ'-ı izzet ü sa'âdete 
mukârin ü mülâbis eyleyüp fütühât ile mansür u muzaffer ide, Bi- 
hürmeti Hâtemi'n-nebiyyin, fî sene 991. 


Ve sene-i mezbüre saferinün yiğirmi birinci çehâr-şenbih gün 
vakt-ı tulü'dan bir buçuk sâ'at mürür itdükde Mir-tevki'i Feridun-ı 
asr, harem-i Â'işe Sultân'da hûn! istifrağ eyleyüp teslim-i rüh-ı 
revân” eyledi. f I 


| Masrá 
bu O ios OG VT i= 
Yerine Anatolı Defterdârı Abdülmuhyi Efendi, kable salátil- 


mağrib! Sadrıa'zam Siyâvuş Paşa hazretlerine hatt-ı hümâyün-ı sa'â- 
det-makrün vârid olup, (81b) nişâncı olmak fermân olındı. 

Târih 


Feridü'l-asr idün ey f&'iku'd-dehr 
Zemânunda anılmazdı Feridun 
Cihânı kıldı nâm u nişânun 
Çerâgunla tolıdur rub'-ı meskün 
Emâni didi târih-i vefâtun 
Nişânun kaldı diinyâda Feridun. 


Üy 3 ola (gl SU U Sene 991. 


Ca'fer Paşa hazretleri Vezir olup, Ali Paşa dahi Rümili 
beğlerbeğisi olmak ferman olunduğıdur”. 


Ve sene 991 ramazân-ı şerifün yiğirmi ikinci yek-şenbih güni 
Rümili Beğlerbeğisi Ca'fer Paşa -dümet mefâlihi- hazretleri Silistre 
de dernekde olup, Bender kal'ası üstüne Kazak kâfiri gelüp, külli şe- 
na'at ikmekle Ca'fer Paşa hazretleri vezir olmak fermân olunup, ka- 
nün üzre çaşnigir müjdegâniye gidüp ve cemâ'at-ı Ulüfeciyân-ı yesâr 


ve camâ'at-ı Gurabâ-i yemin umümen bin beş yüz Yeniçeri ile Ca'fer ` 


Paşa hazretlerine yetişip", Bender iistüne gelen küffâr-ı hâksârun 
hakkından gelüp ve Budun Beğlerbeğisi Ali Paşa Rümili beğlerbe- 
gisi olmak fermân olunup, Ca'fer Paşa hazretleri yanına varup, 
cem'iyyetine yetişmek içün çavuşlar gönderildi. Ve Budun Beğlerbe- 
ğiliği Yeniçeri Ağası Sinan Ağa'ya buyuruldı"1, Ve Yeniçeri Ağalığı 
Büyük Mir-âhür Mehmed Ağa'ya buyurıldı!ı. Ve Mir-âhürluk, sâbıkâ 
Mir-âhür olup, mutekâa'id olan Eski Hüseyin Ağa'ya virildi. Ve Kü- 


çük Mir-âhür Hasan Ağa vilâyet-i Eflâk'? voyvodasın nasb itmek. 


içün sancak ile hidmete gitmişken ulaklık ile gelüp ma'zül buyurul- 
dit, Ve Kapucılar Kethüdâsı diğer Hasan Ağa Küçük Mir-âhür old1, 
Ve Kapucılar Kethüdâlığı Cebeci-başı Hüseyin Ağa'ya buyurıldı. Ve 
Cebeci-başılık öteden bile gelen müteferrikalardan Halil Ağa'ya vi- 
rildi. Fi'târihi'l-merküm, (82a) 


Vâlide Sultân merhümenün dünyâdan rıhletidür. 


Ve sene 991 zilka'desinin yiğirmi ikinci çehâr-şenbih gün haz- 
ret-i Pâdişâh-ı hilâfet-destgâh -e'a22w'İlâhu onsârehü ve eyyede sal- 


TARİH-İ SELÂNİKİ 141 


tanatahü- Vâlidesi! sâhibetü'l-hayrât ve'I-hasenât, irâde-i Hayyi 1â- 


yemüt ile Yenikapu semtinde vâki' olan Bağçe-sarâyda işbu dâr-ı 
inâdan sarây-ı ukbâya rihlet eyledi. Cümle ulemâ-i izâm ve meşâ- 
yih-i kirâm, erkân-ı saltanat tamâmen cenâże yanınca yayan: gidip, 


-Pâdişâh-ı âlem-penâh hazretleri, ardınca dide-i giryân ile libâs-ı 


mâtem püşide, bile gidüp, Eski Sultân Mehmed Han -tâbe serâhu- 
Câmi'-i şerifinde âmme-i halk hâzır olup, salât-ı cenâze edâ olun- 
dukdan sonra, hazret-i Pâdişâh-ı din-penâh ayrılup, Sarây-ı Âmi- 
re'ye teveccüh idüp, erkân-ı devlet ulemâ ve sulehâ ile cenâzeyi 
Ayasofya-i Kebir civârında merhüm ve mağfürun-leh Sultân Selim 
Han -tâbe serâhu- Türbe-i şerifinde defn eyleyüp tâ eyyâm-ı erbâ'in 
tamâm olınca alet-tevâli" vüzerâ-i izâm ve mevâli-yi kirâm leyl ü 
nehâr 'ziyâreti fevt itmeyip, müdâvemet eylediler. Hatemât-ı Kur'- 
ân-ı azim ile salevât ve zikr-i tesbih olunup, sadakat-ı fukarâ vü 
mesâkin içün mâl-i ferâvân ve ni'met-i bi-pâyân bezl olundı. 


Mısrâ 


«Vdliden sultâna rahmet ide Hakk» 
>= ol em, allel Sl 991) târihdür. 


Kadıaskerlerin azli ve nasbıdur. 


Ve sene-i mezbüre zilhiccesinün gurresinde Rümili Kadıaskeri 
a'lemü'l-ulemâ'i'I-mütebahhirin Mevlânâ İvaz Efendi ve Anatolı Ka- 
dıaskeri Mevlânâ Abdülgani Efendi ma'zül buyurulup, Rümili Kadı- 
askerliği sâbıkâ Anatolı Kadıaskerliğinden münfasıl merhüm ve 
mağfürun-leh Sultân Süleyman Han -tâbe serâhu- Dârülhadisinde 
müderris olan Kızıl Molla Çelebi'ye virildi. Ve Anatolı Kadıaskerliği 
İstanbul Kadısı Bahâüddin-zâde Mevlânâ Abdullah Efendi'ye virildi. 
Ve İstanbul'a mahrüsa-i Edirne Kadısı Mevlânâ Molla Ahmed Efen- 
di geldi. Ve Edirne kadılığı Sadrıa'zam Siyâvuş Paşa hazretleri Ho- 
cası olup, yetmiş akça ulüfe ile medresenden mütekâ'id Ağa-zâde 
Efendi'ye virildi. (82b) 

Şehzâde hazretlerinün sancağa teveccühidür. 


Ve sene 991 zilhiccesiniin ikinci gün, bâreke'llâhu's-sebt kelâm-ı 


mu'ciz-nilmâsı üzre hazret-i Şehzâde-i civân-baht, sezâvâr-ı tâc u 
taht -tâle bakahu ve nâle münâhu- ikbâl ü iclâl ile sa'âdetli Pâdi- 
şâh-ı zıllu'llâh -huwllidet hilâfetuhü ve e“azze'láhwu, ensârehü- ile ve- 
dâ'laşup, Mağnisa sancağına hâzır u müheyyâ olduğı üzre Lalası Si- 
pâhiler ağalığından sancağa* çıkan Ali Beğ ve Hocası Sultân Süley- 
man Han Müderrisi Mevlâna Nevâli Efendi -zidet faz&'ilühü- ve Baş- 
rüznâmçeci Hüsâm Beğ-zâde defterdârı ve Ahmed kapucı, kapucı- 
lar kethüdâsı ve nişâncısı ve mir-alemi Mekkelü Mehmed Çavuş 
ve Ca'fer Çavuş, çavuş-başı ve mir-âhürı Geyvân Beğ ve reisülküt- 
tâbı Abdurrahman Çelebi ve sâ'ir erkânı kulları ve otuz iki kerre 
yüz bin akçalık kânün-ı kadim-i Osmaniyye ile hâsları ta'yin olunup; 
mâ-tekaddemden ola-geldüği üzre çıkup, cümle erkân-ı saltanat 
ve a'yân-ı sa'âdet Bâb-ı Hümâyün'da muntazır u müterakkıb 
olup, envâ'-ı zib ü ziver ile müzeyyen ü murassa‘ miicevveze ve sor- 
guç geyüp çıkdukda, a'yân-ı devlet önüne düşüp, evvel! a'lemi”i- 
ulemâ Hoca-i Şâh-ı cihân mevle'l-mevâli, Mevlânâ Sa'di Efendi haz- 
retleri yanaşdı. Ba'dehü Şeyhülislâm ve Müftilenâm Çivi-zâde Efen- 
di yanaşdı. Andan sonra Sadrıa'zam Siyâvuş Paşa hazretleri yanaş- 


dı. Sonra Mesih Paşa ve Cerrâh Mehmed Paşa ve Rümili Kadıaskeri 


Molla Efendi ve Anatolı Kadıaskeri Bahâüddin-zâde Abdullah Efen- 
di yanaşup ve Emin-iskelesi'ne gelindikde Kapudan Kılıç Ali Paşa 
baştardası ve yanınca yedeği ve dahi niçe müzeyyen kadırgalar hâ- 
zır u müheyyâ durup, tamâmen erkân-ı sa'âdet Kapudan Paşa baş- 
tardasına Şehzâde hazretleri ile girüp şenlikler ve şadmânlıklar top- 
ları atılup, gerdün-ı gerdâna ve tâk-ı ayyüka velvele bıragup, halk-ı 
âlem hayr du'â vü senâ nâlişleriyle dest-i niyâzı dergâh-ı Bi-niyâz 
ve melâ'in kâr-sâza merfü'u5 mu'allâ kılup, Allâhümme (83a) eyyid 
ve unsur du'âların mele-i a'lâya yetişdürdiler. Bu hâlet ile Üsküdar 
iskelesine yanaşup, a'yân-ı hazret-i Şehzâde önünce gidüp, otak-ı 
sa'âdet nıtâka varup, serir-i sa'âdet-masirlerinde dest-büsleriyle 
müşerref olunup, irtesi gün erkân-ı sa'âdet hazretlerinin! pişkeş ü 
hedâyâları çekilüp ve bir gün dahi oturak olduklarından? sonra 
yümn ü ikbâl ile göçüp sancağa müteveccih oldılar. Evvel-i Erba'in 
olup, eyyâm-ı şitâ ve zemherir yetişmekle makarr-ı devletlerine 
varınca şiddet ii meşakkat-i râh çekildüği rivâyet olundı. Ve Kapucı- 

başı Kurd Ağa koşulup, hemrâh olmış idi. Sancak-ı himâyüna hayr 
u âfiyet ile vusül haberin getürdi. Fi gurre-i muharrem, sene 992. 


Osman Paşa hazretleri Demür-kapu'dan gelürken Kefe'de 
Kırım Ham Mehmed Giray isyân itdüğidür? ve yeni 
han nasb-olunduğıdur. 


Ve sene 992 rebi'ulevvelinde vilâyet-i Kefe'den ulağla mektüb- 
lar ve ahbâr-ı garibe gelüp altı yedi yıldan berü Bâbivl-ebvâb'da 
ya'ni Demür-kapu ve Şirvân zeminde vâki' olan kılâ' ve bilâdun 
fâtihi Vezir: Osman Paşa -edâme'llâhu ta'âlâ iclâlehü- hazretleri 
asker-i İslâm ile cidd ü ictihâd üzre olup, Kızılbaş melâ'in ile nice ni- 
çe ceng ü cidâl-i ferâvân idüp, tamâmen ol vilâyât bi'l-külliyye Kı- 
zılbaş elinden istihlâs olunup, şedâ'id-i bi-pâyân çekilip, muhâfaza 
hidmetin tamâm idüp, Demür-kapu muhâfazasına ve Vilâyet-i Şir- 
vân'a Vezir Ca'fer Paşa -edâme'llâhu ta“âlâ iclâlehü- hazretleri kalup 
fermân-ı Pâdişâhi ile Sivas Beğlerbeğisi Haydar Paşa ve dahi üme- 
râ-i kirâmdan bile’ gelüp-gidecek asker-i mansüreden kim’ var ise 
Deşt-i Kıbçak kenârından menâzil ii merâhil kat‘ idüp gelürken leg- 
ker-i melâ'in-i Rus ile dahi azim ceng eyleyüp ve Kefe'ye geldük- 
lerinde Kırım Hanı Mehmed Giray tesvilâk-ı Şeytâniyye ile nihâ- 
dında olan hasâ'il-i zemimesi muktazâsınca âbâ vii ecdâd-ı izâmı ta- 
rikasından hurüc u udül idüp hazret-i Pâdişâh-ı İslâm-penâha (83b) 
isyân u uğyân yoluna sâlik olup, Demür-kapu'dan gelen asâkir-i 
mansüre Vezir-i dilir Osman Paşa ve Haydar Paşa'yı Kefe kal'asın- 


da muhâsara eyleyüp, câri olan su yolların bozup ve meterisler kur- 


durup, toplar çeküp, otuz yedi gün muhkem ceng ü neberd idiip, Āsi- 
tâne-i sa'âdete haberler yetişdiikde ale'l-fevr Kapudan Kılıç Ali Pa- 
şa'ya tenbih olunup, Tersâne-i Âmire'den baştardalar donadup, mev- 
cüd bulunan Bölük-halkından ve Sipâh ve Yeniçeri ve Cebeci ve Top- 
cılardan on bin nefer âdem hâzır u müheyyâ olup, otuz beş pâre 
baştarda ve kadırgalara ve top-gemilerine tahmil olunup ve Konya' 
da ferâğat ihtiyâr iden İslâm Giray Han'a ılgar ile gelüp yetişesin 
diyü Uzun Mustafa Çavuş gönderilip, evâsıt-ı şehr-i rebi'ulevvelde 
İslâm Giray Han isti'câl ile yetişüp, irtesi dergâh-ı sa'âdet-destgâha 
gelüp, a'yân-ı sa'âdet ikbâl idüp, Sadrıa'zam Siyâvuş Paşa hazretleri 
atdan indüği mahalde koltuğuna yapışup*, olki lâzım-ı ihtirâm-ı sal- 
tanatdur, yerin bulup, kanün-ı kadim üzre pâye-i serir-i âlem-masi- 

re yüz sürüp? hil'at-ı fâhire ile şemşir-i murassa‘ takınup, menzil 
ü ârâmgâhına gitdiler. 


İslâm Giray Han vilâyet-i“ Kırım Ham 
olup gitdüğidür. 


Kapucılar Kethüdâsı Hüseyin Ağa“ koşulup hanlık menşürı ya- 
zılup, râyet-i feth-âyeti açup a'yân-ı devlet tamâmen önüne düşüp, 
vüzerâ-i izâm tertib üzre iskeleye varınca yanaşup, baştardaya gi- 
rüp, şadmânlık topların atup, âmmeten hayr du'âlar ve senâlar olun- 
dı. Donanma-yı Hümâyün ile Kapudan Paşa hazretleri lenger kopa- 
rup, bi-inâyeti'llâhi ta'âlâ muvâfık eyyâm ile saldırdılar. Mübârek 
sâ“'at ve ferhunde fâl ile az zemânda bi-avni'llâhi ta'âlâ ve tevfikıhi 
Kefe'ye vusül müyesser oldukda velvele-i top ve tüfeng tâk-ı ayyüka 
tarrâka bırağıcak, leşker-i Tatar-ı bed-girdâr tâkat getüremeyüp 
heman ol hinde karârı firâra değişüp (84a) Han-ı hâ'in gâyet semin 
olmağın arabaya binüp kaçarken itdüği cürm ü isyâna nâdim olup, 
savt-ı alâ ile tevbe vü istiğfâr idüp, «Hay mededediyü afv recâ 
iderken Kağılgay ( skb ) Alp Giray Mirza bir iki yüz nefer atlu 
dilâver! ile ta'kib idüp, hanların yüzi suyın nâmerdlik ile yere döküp, 
«Kırım ocağına su koydun hey kaltaban» diyüp yetişüp bir su kenâ- 
rında ağaç gölgesinde kemend ile işin bitüriip, hayâtı defterin sahi- 
fe-i âlemde? dürüp gubâr-ı fitneyi kaldırdı diyü serdâr-ı âli Osman 
Paşa ve Kapudan Paşa hazretleri arz eylediler. 


«Mezbür Mehmed Giray Han fi hadd-i nefsihi bir mübârek zât 
olup, kat'â şânında Pâdişâh-ı İslâm-penâh hazretlerine âsi ve tâği ol- 
mak hâtırına hutür itmeyüp, Demür-kapu'da Vezir Osman Paşa haz- 
retleriyle, mülâkâtda mâ-beyne ba'zı müfsid girüp, dürüşt kelâm-ı 
vahşet-âmiz vâki' olmak ile suhan-çin bed-bahtlar şerrine uğrayup, 
hiç bir halde irâdetiyle kendüden nâ-ma'kül vaz' sâdır olmadın se- 
beb olanlar dahi sahtullâha mübtelâ oldılar» diyü hikâyet eylediler?. 
Fi evâsıt-ı rebi'ulâhir, sene 992. 


Vezir Osman Paşa hazretleri Südde-i sa“âdete geldüğidür. 


Ve ba'dehu niçe günler halk-ı âlem, Vezir-i saltanat-ârâ Osman 
Paşa'ya ve Demür-kapu muhâfazasından gelen leşker-i mansür u mu- 

zaffere iştiyâklar ile muntazır olup, deryâ cânibine dide-i ümir ile 
nigerân iken sene-i mezbüre cumâdelâhirinün yiğirminci penç-şen- 
bih gün Karadeniz boğazından Donanma-yı Hümâyün ile gelüp vel- 
vele ile şâdmânlık topların atup ve yek-şenbih gün Divân olmayup, 
vüzerâ-i izâmdan gayri kim var ise Vezir-i âli-kadri istikbâl eylemek 


fermân olunup, merhüm Pertev Paşa evlerinde kondurmak tedârük . 


olunup ve ikbâl idenlere sımât-ı ni'met-i ferâvân ihzâr olundı. Yeni- 
çeri ağası ve rikâb-ı hümâyün ağaları ve ciimle Bölük ağaları, âm- 
meten Kapu-halkı ve Yeniçeri mükemmel ü müzeyyen şevket ü şe- 
hâmet ile karşulayup, a'dâ-i din ü millet rağmına ikrâm u ihtirâm 
olunmakda dakika fevt olunmadı. Ve cümlesi sımât-ı ni'mete gelüp 
âli ziyâfet olundılar. 


Ve evâhir-i şehr-i mezbürede hazret-i Pâdişâh-ı din-penâh -ey- 
yedellâhu ta'âlâ ve kavvâhü- Sarây-ı Atik'den Divân-ı adâlet-unvâ- 
na çıkdılar ve şehr-i mezbürun yiğirmi yedinci evvel Divân güni Ve- 
zir-i dilir-i izzet-disâr u şecâ'at-şi'âr hazretleri izz ü ikbâl ile pişkeş 
ü hedâyasın tertib idüp ve cümle Demür-kapu'da* (84b) ve vilâyet-i 


Şirvân muhâfazasından gelen Sivas. Beğlerbeğisi Haydar Paşa ve . 


ümerâ-i kirâmdan on nefer beğler ve silahdâr-başı ve. Ulüfeciyân-ı 
yesâr ağası ve sekbân-başı ve Yeniçeriler kethüdâsı cümleten gelüp 
pâye-i serir-i saltanata yüz sürüp Paşa-yı müşârun-ileyhün pişkeşi 
çekildi. Kızılbaş hanlarından Aras Han ve İmâm-Kulı Han'un zi-kıy- 
met iki tâc-ı murassa‘ ve üç kıt'a murassa‘ hançer kemerleri ve üç 


kabza” murassa‘ şemşir iki kıt'a murassa‘ mansüri eğerleri ve bir 


kıt'a altun Cürci alemi musavver-i a'lâ ve altmış haml’ harir-i Şir- 
vân ve dört haml’ destâr-ı Kandehâri ve on beşer kat serâser-i mü- 
tenevvi'â-i Acem, be-gâyet a'lâ ve on beşer kat atlas ve kemhâ-i 
rengin ve sâ'ir kumaş-ı Hindi ve yiğirmi beş nefer peri-peyker müm- 
tâz u ser-efrâz gulâmhâ-i Çerkesiyyi”l-asl ve Gürciyyü'l-asl' ve on 
yedi kıt'a mefâtih-i.nukra ki her miftâha bir kal'a-i hasinün nâmı 
kazılmışdı. Teşrifât tezkiresi kânün üzre yazılup, içerü gitdi. Vüze- 
râ-i izâm ile içeriden çıkup, sadr-ı sa'âdete geldüklerinde eğlenmeyiip 
Divân kalkup vüzerâ-i izâm -edâme'llâhu ta'âlâ iclâlehüm- hazret- 
leri ata bindükleri mahalde Hâs-âhür'dan bir mükemmel at-ı raht- 
vân getürüp, altun zencir ve mükellef abâyi ve ağır gâşiye ile çeki- 
lüp, müfâharet ile binüp, sa'âdethânesine gitdi. Ve mukaddemâ Ta- 
tar Han-ı hâ'in fethinde kendülere ve Kapudan Paşa'ya şemşir-i mu- 

rassa‘ ile hil'at-i fâhire gönderilüp, saltanat tarafından teşrif buyu- 
rulmışlardı. FPt-târihi'l-mezbür. 


Kapucılar kethüdâsı ma'zül ve Mehmed Ağa kapucılar 
kethüdâsı oldı. 


Sene-i mezbüre cumâdelâhire gurresinde Kapucılar Kethüdâsı 
Hüseyin Ağa, ki İslâm Giray hidmetiyle gitmişdi, Osman Paşa haz- 
retlerine dürüşt söyledüği şâyi' olmağla azl buyurulup, yerine sâbıkâ 
Çaşnigirlik'den çıkup, Rümili Kethüdâlığından ma'zül Mehmed Ağa 
Kapucılar Kethiidâsı oldı. 


Siyâvuş Paşa hazretleri ma'zül olduğıdur. 


Ve sene-i mezbüre recebinün on yedinci sah gün! ikindüden 
sonra hazret-i (85a) Pâdişâh-ı âlem-penâh -hullidet hilâfetuhü- Ka- 
pucılar kethüdâsını gönderüp Veziria'zam Siyâvuş Paşa hazretlerin- 
den mühr-i izzeti aldırup, «Çiftliğine gitsün» diyü emr idüp', heman 
ol gün emr-i âliye imtisâl idüp, ahşâma değin çiftliğine yetişüp ma: 
zül buyuruldı. Fi't-târihi'-merküm. 


Osman Paşa hazretleri Veziria'zam olduğıdur. 


Sene 992 recebinün yiğirminci sebt güni Divân-ı mu'allâda Ka- 
pucılar Kethiidâsı Mehmed Ağa fermân-ı âli-şân ile vezâret-i uzmâ 
mührini getürüp Sadrıa'zam Osman Paşa hazretlerine teslim eyledi. 
Vüzerâ-i izâm hazretleri ale't-tertib mitbârek-bâd eyleyüp ve halk-ı 
âlem ikbâl idüp, erkân-ı devlet Pertev Paşa evlerine dest-büsa va- 
rup, mesâlih-i Müslimin ve kazâyâ-i din ii devlet görmeğe şurü' ey- 
lediler. Allâh -sübhânehü ve ta'âlâ- mülhem bi's-savâb eyleyüp düş- 
vâr işlerin âsân eyleye. Bi-hakkı ve bi-hürmeti Hâtemitn-nebiyyin. 


İlçi-i Kızılbaş İbrahim Han icâzet taleb idüp 
sardâr yanına gitmek buyurulduğıdur. 


Ve sene-i mezbüre şa'bânü'l-mu'azzamınun evâ'ilinde Şâh-ı 
Surh-serân Sultân Mehmed Hüdâbende'den taleb-i sulh u salâh içün 
nâme getüren Kum ve Kâşân hâkımi ilçi İbrahim Han Tevâci Süd- 
de-i sa'âdet-medâra geleli iki buçuk yıldan tecâvüz idüp, Kadırga li- 

manında merhüm Mehmed Paşa evlerinde kalmış idi. Ve yanınca 
gelen Kızılbaş tâ'ifesinden kimse kalmayup, ta'ün kırup heman ken- 
düzi kurtulmışdı. Sa'âdetli Pâdişâh-ı gerdün-iktidâr -hullidet hild- 
fetuhü- hazretlerinün rikâb-ı hümâyünlarına ruk'a mutallâ kılup 
icâzet-i şerife recâsına ırk-ı şefekat ve merhameti tahrik ider ni. 
yâzmendâne çok kelimât yazup ve derdmendâne ızhâr-ı aczu inkisâr. 
da süz u güdâz arz eylemeğin izn-i hümâyün erzâni buyurılup, der- 
gâh-ı sa'âdet-destgâha gelmek fermân olundı. On nefer âdemisine 
hil'at virilüp, seferde olan serdâr-ı âli-kadr Vezir Ferhad Paşa haz- 
retleri yanına gitmek buyuruldı. (8öb) 


İlçisinün Divân-ı âliye geldüğidür. 


Ve mezbür ilçi Divân-ı âliye pâye-i serir-i saltanata yüz sürmeğe 
geldükde fakir-i hakir-i kesirü't-taksir devâddârhk hidmetinde idim. 
İbrahim Han Tevâci Kızılbaş ve Türkman içinde haysiyyet ve ma'ârif 
ile müte'ârif ü müte'ayyin kimse olup, Sadrıa'zam huzürına geldük- 
de hezâr havf u haşyet ile gelüp gâyet-i dehşetden vezirün şirâne 
tâb-ı nazarına tâkat getüremeyüp yâve-güyluk ile halt-ı kelâm eyledi. 
«Sentin ilçilik ile münâsebetiün yo-mış, fehm ü ferâsetiin bu mıdur? 
Var anda gördüğün söyle, işte ben üstünüze varmağa hâzırum, gâfil 
bulunduk dimeyesiz. Sen benümle gitmek gerek idün. Sa'âdetlü Pâ- 
dişâh-ı âlem-penâh, seni mukaddem serdâr hazretleri yanına varmak 
buyurdı» didi. Tersân u lerzân kalkup gitdi, artık dahi iltifât eyle- 


medi. 
Rümeli Beğlerbeğisi Ali Paşa Âsitâne-i sa'âdete geldüğidir. 


Ve sene-i mezbüre şa'bânınun evâ'ilinde Rümeli Beğlerbeğisi 
Ali Paşa -dâmet ma'âlihi- Bender seferi üzerinde olan dernekden 
Âsitâne-i sa'âdete gelüp, merhüm Mehmed Paşa -rahmetwTlâhi aleyh- 
sarâyında konup, üç günden sonra kânün-ı kadim üzre be-gâyet alâ 
pişkeş ü hedâyâsın hâzırlayup, Divân-ı âliye gelüp pişkeş çekilüp, 
pâye-i serir-i saltanata yüz sürdükden sonra irtesi gün cümle erkân-ı 
sa'âdete tenbih olunup, cem'iyyet-i azime? olup, vüzerâ-i izâm 
-edâme'llâhu ta'âlâ iclâlehüm- hâzır olup, âli ziyâfet olunup, ol gice 
Beğlerbeği Ali Paşa hazretleri sa'âdetlü Sultân sohbeti şerefine git- 
diler. Fi 13 şehr-i şa'bân, sene 992. 

Vezir Ca'fer Paşa hazretleri Südde-i sa'âdete geldüğidür. 


Ve sene-i mezbüre şa'bânı evâsıtında Vezir Ca'fer Paşa -edâme”l- 
Hâhu ta'âlâ iclâleh- hazretleri Bender cem'iyyetinden dönüp Südde-i 
sa'âdet-medâra gelip kânün üzre dergâh-ı mu'allâya pişkeşi çekilüp 
ve ol gin França ilçisine icâzet (86a) virilüp kalabalık divân! oldı. 


Tâ'ün-ı mübârekden vefât iden Mir-âhür çıkduğıdur. 


Ve şehr-i İstanbul'da miibârek tâ'ündan, düd-ı âh u nâle sem'-i 
semâvâte peyveste olup, firkat ii hasret-i mevtden muhteriku'l-fu'âd 
ve giryân ü büryân olmaduk kimse kalmadı. Ve musibet-zedeniin 
pâyânı yok idi. 

Bu esnâda Büyük Mir-âhür Hüseyin Ağa dahi tâ'ündan vefât 
idüp, içerüde Çukadâr ve Sâ'atci Hasan Ağa Mir-âhürlık ile çıkdı. 
Fi 18 şehr-i şa'bân, sene 992. 


Kıssa-i garibedür. 


Mezbür Mir-âhür Hüseyin Ağa mat'ün olup? hasta iken sâbıkâ 
Kapucılar kethüdâlığından ref‘ olunan Hüseyin! Ağa Sadrıa'zam 
Osman Paşa hazretlerinden gelip mir-âhürlık ister Paşa* dahi «Öl 
medi, nice virilür» dimişler «Kalkacak! değildür» dimiş. «Câ'iz ki 
sen andan mukaddem ölesin» buyurmışlar fi’'l-hakīka ol dahi mat'ün 
olup Mir-âhür'dan dört gün evvel intikâl eyledi, rahmetw'llâhi ta'âlâ& 
aleyhim. I ! 


Tatar Han üstüne, fetret olup, Sadrıa'zam Osman 
Paşa Serdâr fermân olunduğıdur. 


Sene 922 ramazân-ı şerif evâ'ilinde Âsitâne-i sa'âdete Kırım 
Tatarı Hanı İslâm Giray Han'dan arzlar gelüp, mukaddamâ hiyânet 
idüp, cinâyet ile maktül olan Han'un gay'bet eyleyen evlâdından bir 
iki neferi âsi Nogay-ı Kebir Tatarı'na ilticâ idüp «Babamuz kanın 
almak içün bize mededkârlık eylen» diyüp aç ve muhtâc on bin mik- 
dârı çapkuncı ile ılğar idüp Kırım Hanlarınun kadimi ma'mür mäa- 
karr u mekânları olan Bağçe-sarây'ı ale'l-gafle gelüp basup, yağma 
vü târâc idüp, İslâm Giray Han'un bulunan âdemleri makhür olup 

ve kendüzi mecrühan bir tarik ile halâs bulup, kaçup ve Siidde-i 
sa'âdetden Demiir-kapu muhâfazasına yazılup, me'mür olan kul ka- 
rındaşı Yeniçeri ve gönüllü tâ'ifesi ağalarıyle ve kethüdâlarıyle mah- 
rûsa-i Kefe'de hâzır bulunmağın gelen. melâ'in Nogay ile muhkem 


ceng ü neberd eyleyüp, (86b) mâbeynde kıtâl-i azim olup, çok kimse ` 


helâk olup ve Bağçe-sarây'ını yakup yıkup harâb idüp, ol navâhide 
virân itmedük yer komaduğın bildürüp ve bu cümle şenâ'atiyle «Dev- 
let eşiğinden hanlık recâ vü ümid iderüm hakkumdur» didüklerin 
i'lâm eylemişler. Hanun gelen arzı telhis olunup, pâye-i serir-i sal- 
tanata ahvâli9 okundukda hitâb-i müstetâb buyurılup, bunlarun hâli 


nice olmak gerek kim gider» diyü buyuruldukda, Osman Paşa «Ben ` 


kulun giderim Pâdişâhum» diyicek, hayr du'â eyleyüp, «Allâh ta'âlâ 
mu'inün ola» buyurmışlar. Arzgâhdan taşra çıkduklarında Kapudan 
Kılıç Ali Paşa'ya hatt-ı hümâyün-ı sa'âdet-makrün ile tezkire varup, 
«Donanma ile Karadeniz seferi lâzım oldı, hâzır olup tedârük ey- 
leyesin» diyii fermân oldı. On bin Yeniçeri ve Altı-bölük umümen 
ağalarıyle ve ulüfeliü müteferrikalar ve bin nefer çavuş serdâr-ı 
âli-kadr Osman Paşa hazretleriyle sefere hâzır olmak buyurılup, 
şehir halkına bir mertebe tedârük düşdi ki şerh u beyân mümkin 


değil, Ve tedbir dahi bu ki ciimle asâkir-i mansüre karadan Sinop 


üstüne varup ve Kapudan Paşa Donanma-yı Hümâyün ile ve top 
gemileri ve at gemileri ile leşker-i bi-girânı eskâl u ahmâli ile kaç 


` def'ada müyesser olursa Kefe cânibine nakl eyleye. Bu bâbda uka- 


lâ ü ehl-i hüş deng ü hayrân kaldılar ki nice mümkindür ve ne 
vechile olsa gerek. Ve ma'âl ve netice bu seferden nedir? Bâ-husüs 
eyyâm-ı Erbâ'in ve Zemherir ola. Hayret ender-hayret el virüp, 
bu uslüb ve ka'ide üzre her kişi mühimmâtına mukayyed olmakda, 
şehr-i şevvâlün yiğirminci güni, mübârek sa'd sâ'atde Serdâr-ı bâ- 
vakâr hazretleri cümle erkân-ı devlet? ile Südde-i sidre-misâle yüz 
sürüyü şevket ü haşmet ile varılup, âmme-i âlem taşrada muntazır 


durup, serdâr-ı a'zâm hazretleri içerii pâye-i'serir-i saltanata gi- 


düp hassa serâser libâs ve şalvar ve murassa' şemşir ve mücevher 
bâ-tekellüf sorguç ile (87a) mükemmel zencirât ile çıkup, kemâl-i 
şevket ü heybet ile yemin ü yesâra iltifât eyleyüp, cümle erkân-ı 
devlet önüne düşüp Emin İskelesi'nde Kapudan Paşa hazretleri 
baştardasına a'yân-ı sa'âdetle girüp ve nerdübândan çıkarken dest- 
mâl ile sa'âdetlü Pâdişâh hatt-ı hümâyün gönderüp, alup elinde 
tutup, şâdmânlık topları atılup, deryânun vasatma varıldukda, tez- 

kire-i şerifi açup okudukda Rümili Beğlerbegisi Ali Paşa hazret- 
lerine «Kardaş, Pâdişâh-ı alem-penâh size vezâret virmişler, Allâh 
mübârek eyleye». Ve Yeniçeri Ağası Mehmed Ağa'ya «Sen Rümili 
Beğlerbeğisi olmışsın, Allâh mübârek eyleye». Ve Yeniçeri Ağa- 
lığı içerüde' silahdâr-ı hâssa Halil: Ağa'ya buyurmışlar ve Ca'fer 
Paşa kardaşımuza çıkarsın? diyüp işâret eylediler. Ve Nişâncı Meh- 
med Paşa hazretleri vezâretden tuğrâ-i şerif hidmetin itmekle Rü- 
mili beğlerbeğisine takdim olunmak buyurulınış idi. Bu mahalde 
Ali Paşa'ya vezâret haberi vâsıl olduğı gibi karârı kalmayup, 
Mehmed Paşa'nun kalkup üstüne oturdı. Ve cümle erkân-ı sa'âdet 
Üsküdar'da Serdâr-ı a'zam hazretlerin selâmlayup, vardukda azim 
sımât döşeniip, asker halkı ni'met-i vâfire ile ziyâfet olunup, birkaç 
gün oturak tenbih buyuruldı. Erkân-ı sa'âdet viizerâ-i izâm ve ule- 
mâ-i kirâm göçüp gidince murâdâtlarına mülâzemet eylediler. . 


Rümili Beğlerbeğisi Mehmed Paşa istiklâli' üzre arza 
girmek fermân olunduğıdur. 


Ve evâhir-i sevvâlde Rümili Beğlerbeğisi Mehmed Paşa haz- 
retlerine hatt-ı hümâyün çıkup tenbih buyuruldı ki merhüm Şemsi 
Paşa gibi Pâdişâh-ı âlem-penâh rikâbında şikâr-ı hümâyüna bile 
hâzır olup ve arza dahi başka girip, Serdâr-ı a'zam Osman Paşa 
-edâme'llâhu ta'âlâ iclâlehü- hazretlerinün sefere müte'allik umürına 
vüzerâ-i izâm hazretleri karışmayup, müstakil vâki! olan kazâyâ 
ve cümle gelen telhisât ve urüz ve sâ'ir tedbirât kendülere mahsüs 
olup, elinde ola. Ve Kadıasker efendilerden sonra girüp tennâ arz 
eylemek fermân olundı. (87b) İstiklâl-i tâm buldı. Fi 23 şevvâl, 
sene 992. 


Ve Anatolı aklâmı defterdârı Hüsrev Efendi ve ikinci Rüz- 
nâmeci Mehmed Çelebi ve Anatolrnun* Mâliye tezkirecisi Piyâle 
Beğ sefere me'mür oldılar. Fi't-târihi'l-mezbür. 


Osman Paşa hazretlerine beyâz tuğr&-i şerif teslim olunduğıdur. 


Ve Mesih Paşa -edâme'llâhu ta'dâlâ iclâlehü- hazretleri kâ'im-ma- 
kâm-ı sadr oldı. Ve serdâr-ı bâ-vekâr hazretleri Üsküdar'dan gö- 
çünce Nişâncı Mehmed Paşa hazretleri beş bin kıt'a tuğralu beyâz 
ahkâm kağıdı hâzır idüp, bu hâkden kem-ter-i kemine, ki devat- 

dârlık hidmetiyle me'mür idüm, bile iletüp teslim eylediğümüzde 
bahşiş ve atâlar eyleyip, «Düşen mansıb ile ber-murâd eyleyesiz» 
diyü Mesih Paşa hazretlerine sipâriş-nâmeler virdiler. 


Sefere me'mürlar. 


Ve Re'is-i Divân Hamza Çelebi Efendi ve Tezkireci Tâci-zâde 
Efendi ve Kâtib-i Divân Süzeni-zâde Mehmed Çelebi sefere me'mür 
oldılar, vedâ'laşıldı. Rabbii'l-âlemin nigehbânları ola. 


Göçüp gitdükleridür, vüzerâ-i izâm hazretleri be-nevbet 
serdâra varduklarıdur. 


Ve evâ'il-i şehr-i zilka'dede Üsküdar'dan küs-ı rihlet. çalup 
göçdiler. Göçüp gidince be-nevbet vüzerâ-i izâm -edâme'lâhu ta âlâ 
iclölehüm- niçe niçe varup murâdâtların recâ eyleyüp ve her biri 
envâ“-1ı lutf u keremler ile riâyet buyurılup âyin-i” serveri ve ser- 
dâri ve himmet-i diliri ve bahâdıri ve reviş-i cihândâri ve hasm-efgeni 
nice olurmış seyr iderlerdi. Ve bi'l-cümle görülıniş ve işidilmiş uslüb 
ve tavr değildi. Mukalled olınayup, cibilli* idi. Kimse taklid dahi ide- 
mezdi. Ve her ikindi divânından mukaddem sımât-ı ni'met-i bi-pâyân 
içerü otak-ı gerdün-nitâkından çekilürdi. Ve sadrda bir duhte zi-kıy- 
met nihâli ve bâlin ve sâyebân-ı garib kurılurdı. Ve çadır etrâfında 
murassa‘ gaddâreler ve kemer-i şemşirler ve bozdoğan ve miğfer- 
ler tururdı. 


Dâvud Han gelüp” ziyâfet olunup, Beğlerbeğilik 
fermân olduğıdur. 


Ve bu esnâda yukarıda Serdâr Ferhad Paşa (88a) -edâme'llâhu 
ta'âlâ iclâlehü- hazretleri tarafından arzlar gelüp, memâlik-i Gür- 
cistan hâkimi Simon la“iniin karındaşı olup, Kızılbaş hanlarından 
Dâvud Han, ki tahtgâhı olan kal'a-i Tiflis kadimi yurtları ve reşk-i 
selâtin-ı âlemdür, leb-i âb-ı Kür''de vâki' olmışdur, merhüm Mus- 
tafa Paşa'nun satve-i kâhiresinden bıragup gitmişdi. Hâlâ beş nefer 
beğleri ve yarar bir nefer oğlı ile Serdâr hazretlerine yetişiip, beni 
Âsitâne-i sa'âdet turâbına ulaştır. Memleket-i Gürcistan'un miftâhı 
benem. Bi-'avni'llâh feth u teshiri benimle mümkin ü müyesser- 

dür?. Fil-hakika kadimi asl u nesl olmakla Kızılbaş içinde külli 
itibârı var diyü ilâm olunup, Divân-ı âliye geldükde âli ziyâfet 


olundı. Oğlına ve âdemlerine hil'at-ı fâhire virilüp teşrif olundılar. ` 


Ve kendüzine Mar'aş Beğlerbeğiliği fermân olunup, Serdâr hazret- 
leri yanına varup, vilâyet-i Gürcistân'dan ve karındaşı Simon yerle- 
rinden feth eyledüği kendüye ocaklık tarikıyla virile diyü buyurılup, 
serdâra hükm-i şerif gönderildi. Fi evâ'il-i şehr-i zilka'de, sene 992. 


Asker-i mansüreye kışlamak içün hükm-i şerif gitdüğidür. - 


Ve Serdâr-ı a'zam Osman Paşa -edâme'llâhu ta'dlâ iclâlehü- 
ile olan asâkir-i mansüre livâ-i Bolu'da ve Gerede'de azim şiddet-i 
şitâya uğrayup, mihnet ü meşakkate mübtelâ oldukları ilâm olu- 
nup, ancak Kastamonı'da kışlamak mümkündür, dahi bir kadem 
gitmek mecâl ü imkân olmaduğı arz olundı. Mübâlağa davar ve 
âdem helâk olduğı ilâm olunmağın Kastamonı kışla! fermân olundı. 
Fi evâ'il-i şehr-i 'zilka'de, sene 992. 


Fitne-i Tatar def'olup gitdüği ve Osman Paşa tekrâr Şark 
diyârma serdâr olduğıdur. I 


Ve sene 992 zil-hiccesinin evàhirinde Serdâr-ı bâ-vakâr Sadrıa'- 
zam: Osman Paşa -edâme'llâhu ta'dlâ iclâlehü- dan mufassal arzlar 
.gelüp «Maktül olan Han-ı hâ'inün oğulları cem' olan leşker-i evbaş 
u kallâş üzerlerine varacak askerün haberi ma'lümları oldukda 
(88b) karârı firâra değişüp kaçarlar. Ardlarından ta'kib olunup 
yetişdükleri ve yarar âdemleri tu'ma-i şemşir olup ve İslâm Giray 
Han kemâ-kân hânlık tahtında kâmrân oturup, cümle leşker-i Ta- 
tar bende-i fermân olup, kemâl-i itâ'at ve inkıyâdları mukarrerdür, 
Kefe cânibine geçmeğe ihtiyâc kalmadı. Maslahat dil-hâh üzerine 
ber-taraf old» diyü arz eyledükde hazret-i Pâdişâh-ı zıllu'llâh 
-eyyede'llâhu ta âlâ ve kavvâhu- hatt-ı hümâyün-ı sa'âdet-makrün- 
larıyle «Şiraden-girü rızâ-i hümâyünum oldur ki inân-ı azimetün 
diyâr-ı Şark'a Surh-ser üstüne mün'atıf idüp, ol -bed-nihâdlarun 


vucüd-ı bi-südlerin sahife-i âlemden nâbüd eylemeğe sarf-ı himmet ` 


eyleyesin. Anlarun kal' u kam'ı ve istisâli aksâ-i maksüdumdur. Ve 
cümle asâkir-i mansüre zir-i destinde, Allâh ta'âlâ muʻîn olup, dest- 
girün ola» diyü muhkem te'kid ü tenbih buyurılup ve cümle Memâ- 

lik-i mahrüsa beğlerbeğilerine hâzır u müheyyâ olasız dinilüp, mu- 
fassal u meşrüh sefer ahkâmı yazılup irsâl olundı. Fi gurre-i muhar- 
rem, sene 993. 


Serdâr Ferhad Paşa'ya Âsitâne-i sa'âdetüme gelesin diyü 
hükm-i şerif gitdüğidür. 


Ve sene 993 rebi'ulevvelinde serdâr-ı sâbık-ı âli-mikdâr Ferhad 
Paşa -edâme'llâhu ta'âlâ iclâlehü- hazretlerine hükm-i şerif yazıldı 
ki «Hâlâ Sadrıa'zam ve Serdâr-ı ekrem Osman Paşa -edâme'llâhu 
ta“âlâ iclâlehü- hazretlerine buluşup, Şark seferine müteallik olan 
umür-ı aşker-i mansüre ana sipâriş olunmışdur. Sefer-i zafer-reh- 
bere me'mür olan beğlerbeğiler ve ümerâ ve zu'amâ ve sâ'ir sipâh* 
ana murâca'at idüp, fermânına imtisâl ideler, diyü tenbih ü te'kid 
eyleyesin. Ve ba'de'l-mulâkât İstanbul'a gelüp-gidesin» diyü emr 
olundı. 


Serdâr-ı a'zam hazretleriyle mülâkât olunup, musâfât 
ile ayrılduklarıdur. 


Ve Tokat'da mülâkât müyesser olup, külli ri'âyet ü hürmet ile 
âli ziyâfet olunup, kemâl mertebe i'zâz u ikrâm eyleyüp, sa'âdetlü 
Pâdişâh hazretlerine terbiye-nâme yazup evsâf-ı hamide ile yâd 
idüp, «Saltanat tarafından külli izzet ü sa'âdete sezâvârdur (89a) 
ki! ancak olur;, iyilikler idecekdür ve çok himmete lâyık kuldur ve 


müstahıkdur» diyü arzlar virdüğinden sa'âdetlü Pâdişâh-ı âlem- 


penâh hazretleri hazz-ı ferâvân eyleyüp, «Gâziler bi-garazdur el- 
hamdü li'lâh» buyurmışlar. 


Anatoh Beğlerbeğisi intikâl idüp tebeddülât olduğıdur. 


. Ve sene-i mezbüre rebi'ulâhir gurresinde Anatolı Beğlerbeğisi 
Rıdvan Paşa'nun mizâcında külli fütür olup, âfiyet müyesser olma- 
-hullidet hilâfetuhü- hazretleri «Serdâr-ı a'zam kime ta'yin iderse 
beğlerbeği ol olur» diyü buyurmağın, sâbıkâ Mısr Beğlerbeğisi olup, 
Yedi-kulle'de habs buyurılan Hasan Paşa Haleb Beğlerbeğisi bu- 
lunup, Anatolı Beğlerbeğisi oldı. Ve Haleb Beğlerbeğiliği Kıbrıs 

Beğlerbeğisi Okcı-zâde Mehmed Paşa'ya virildi. Ve Kıbrıs Beğler- 
beğiliği Şemsi Paşa oğlı Mahmud Paşa'ya virilmiş arzları9 geldi. 


Defterdâr Mahmud Çelebi ma'zül ve Husrev Beğ Baş-defterdâr 
ve Hasan Efendi ve İbrahim Beğ defterdâr olduğıdur. 


Ve mukaddemâ Sadrıa'zam Osman Paşa -edâme'llâhu ta'âlâ 
iclâlehü- hazretleri serdâr olduklarında sefer-i zafer-rehbere me'mür 
olan Anatolı defterdârı Husrev Beğ Efendi* ve ikinci rüz-nâmçeci 
Mehmed Çelebi ve Anatolı'nun mâliye tezkirecisi Piyâle Beğ ma'an 
gitmişler idi. Kastamonı'da kışlada iken Âsitâne-i sa'âdetde Baş- 
defterdâr Mahmud Çelebi nâgehâni ma'zül buyurılup ve yerine Hus- 
rev Beğ Baş-defterdâr olup ve Anatoli defterdârlığı Hasan Efen- 
diye buyurılup ve Şıkk-ı sâni defterdârhğı Şehr-emini Uzun İbra- 
him Beğ'e buyurıldı. Ve Şehr-emâneti Yeniçeriler kâtibi Ali Beğ'e 
virildi. Ve Yeniçeriler kâtibliği Fodule kâtibi Mehmed Çelebi'ye fer- 
màn olundı., Fi 21 rebi'ul âhir, sene 993. 


Osman Paşa hazretleri Şark seferine müteveccih olduğıdur. 


Müşârun-ileyh Serdâr-ı ekrem hazretleri yümn ü ikbâl ile kış- 
ladan kalkup, sefere müteveccih olduklarında Defterdâr Husrev 
Beğ Âsitâne-i sa'âdete gelip ve Mahmud Efendi, ma'zül sefere git- 
mek fermân olunup, (89b) Müftilenâm Çivi-zâde Efendi ve sâbıkâ 
vezir Nişâncı Mehmed Paşa ve Burhâneddin Efendi! defterdârun 
teftişi teşvişinden halâs müyesser oldı. Fi evâhir-i rebi'ulâhir, sene 
993. 


Serdâr-ı sâbık Ferhad Paşa hazretleri Âsitâne-i 
sa'âdete geldüğidür. 


Ve sene 993 cumâdelâhiresinün gurresinde serdâr-ı sâbık Ve- 
zir Ferhad Paşa -edâme'llâhu ta'âlâ icldlehü- hazretleri ylümn i; be- 
rekâtıyle Dârü's-saltanati's-seniyye' mahrüsa-i İstanbul'a gelip kā- 
nün-ı kadim iizre Üsküdar'a kadırgalar gidip Rümili beğlerbeğisi ve 
Yeniçeri ağası, defterdârlar ve rıkâb-ı hümâyün ağaları ikbâl idüp, 
«Gazâ kutlu ola» diyip, devlet-hânelerinde sımât-ı ni'mete oturdılar. 
Ve şehr-i mezbürenür onuncı gün sa'âdetlü Pâdişâh-ı din-penâh haz“ 

retleri izz ü ikbâl ile Sarây-ı Atik'den çıkup, Divân oldı. Vezir-i mü- 
şârun-ileyh pişkeş-i âli çeküp pâye-i serir-i saltanata yüz sürdiler. 
Tokmak Han ve İmâm Kulı Hanun murassa‘ tâcları ve Simon la“inün 
musavver alemleri çekildi. Kânün-ı kadim izre külli tuhaf u hedâyâ 
getürdiler. Ber-müceb-i kânün. 


İntikâl-i merhüm Müfti-i sâbık. 


Ve bu esnâda sadr-ı fetvâ ile Şeyhülislâm olup, mufasıl olan 
Nakibüleşrâf Ma'lül-zâde niçe eyyâm sâhib-ferâş idi. Âlem-i fâniye 
vedâ‘ idüp, azm-i bakâ-ı âhiret eyledi. Rahmetu'llâhı aleyh. 


Nakibüleşrâf şüden-i Mir-i Mahdüm-ı Acem 


Ve nikâbet-i eşrâf Mekke-i mükerreme kadısı Mirza Mahdüm, ki 
vilâyet-i Şark'dan gelüp şeref-i nesebi ve siyâdeti mu'ayyen olup, 
ihtirâm u ikrâm olunmışdı, anlara fermân olundı. 


İntikal-i şehzâdegân ez-sarây-ı fâni. 


Ve sene-i mezbüre recebi evâhirinde Saray-i Atik'de küçük şeh- 
zâde sultân Süleyman ve birkaç gün sonra bir gicede ma'an dünyâya 
gelen sultân Cihângir ve iki yaşından ziyâdece kızcağuz dâr-ı mih- 
netden sarây-ı rahmete intikâl eyleyip cümlesin Ayasofya-i Kebir 
kurbında Sultân Selim Han tiirbesinde defn eylemek buyurdılar. 


İntikâl-i İsmihan Sultân -tâbet serâhâ-. 


(90a) Ve sene-i mezbüre şa'bânü'l-mu'azzamından sekizinci giin 
İsmihan Sultân hazretleri Vezir Ali Paşa'dan bir ferzend-i dil-bend 
dünyâya getürüp mizâc-ı şerif ve unsur-i latifinde olan fütür u 
tegayyür def‘ u ref‘ müyesser olmayup, şehr-i şa'bânun onuncı gün 
dâr-ı zahmetden sarây-ı rahmete intikal eyledi. Hazret-i Sultân Se- 
lim Han -tâbe serâhü- türbe-i şerifelerinde defn olundı. Rahmetu'llâhi 
aleyh.Allâh ta'âlâ evlâd-ı kirâmların tül-i ömr ve ilm ü amel ile 
mu'ammer idüp, ber-hurdâr eyleye. Bi-mennihâ ve hafiyyi-i lutfihâ. 

Vefât-ı Sultân-zâde. 


Ba'dehü ramazân-ı şerif evâhirinde merhüme Sultân -tabet 
serâhâ- dan toğan Mahmud nâm oğulcuğı elli günlük olup, ol dahi 
âhirete gitti. Hazret-i Ebi Eyyüb Ensâri civârında olan merhüm 
Mehmed Paşa -aleyhi'r-rahme- türbesinde sâ'ir karındaşları yanmda 


defn olundı. 
Tebeddülât-ı kitâbet der-müddet-i Mesih Paşa. 


Ve Kaâ'im-makâm-ı Sadrıa'zam Mesih Paşa hazretleri hükümeti 
zamânında cürm ü günâhı olup olmayan bir yılda ma'zül olanlar 
bunlardur ki zikr olunur. Baş-mukâta'acı Cânum Ağa-zâde Mah- 
mud Çelebi yerine sâbıkâ Rümili muhâsebecisi sakat Kara Ahmed 
ve Mukâbeleci Muharrem Çelebi yerine Mesih Paşalu yetmiş beş ak- 
ça ulüfelü Müteferrika Mehmed Çelebi ve Balıkçın ulusı ( l ) 
İstanbul mukâta'acısı yerine bir uğurdan şâkird Şa'ban mukâta'acı 
oldı. Ve Rümili muhâsebecisi Tezkireci-zâde Mahmud Çelebi yerine 


Anatolı muhâsebecisi Kilâri Mehmed Çelebi ve anun yerine Tiryâki 


Molla Mehmed hidmetleri ve Baş vâridâti yerine Teslimâti Mehmed. 
Çelebi ve Baş-rüznâmeci Süleyman Efendi-zâde yerine sâbikâ Di- 
yârbekir defterdârı olan Koca Ali Çelebi rüznâmeci oldı. 


1 


Tebeddülât-ı defterdârân der-ednâ' bahâne, 


Ve mukaddemâ Burhâneddin Efendi Şıkk-ı evvel defterdârlı- 
gından Tuna yalıları aklâmın ayırup başka defterdârlık olmak üzere 


nakd sâliyâne ile defterdâr olup, Divân-ı adâlet unvâna gelmişlerdi. ` 


Sene-i mezbüre şa'bânmun on beşinci Berât gicesi Baş-defterdâr 
Husrev Beğ Ve Anatolı (90b) defterdârı Hasan Çelebi ve Şıkk-ı 
sâni defterdârı Uzun İbrahim Beğ üçü bir yerden ma'zül buyurulup, 
Baş-defterdâr Burhan Efendi olup ve Anatolı'ya sâbıkâ defterdâr 
Seyfi Efendi gelüp ve sâbıkâ defterdâr olan Kösec Mustafa Efendi 
defterdârlık? kabül itmeyiip, mukaddemâ Erzurum defterdârı Dül- 
bend-zâde Mehmed Çelebi Şıkk-ı sâni defterdârı oldı. Fi 15 şehr-i 


şa'ban, sene 993. 

Cebeci-başı şüden-i Ahmed Ağa, Emin-i binâ-i Vâlide Sultân. 


Cebeci-başı Halil Ağa ma'zül buyurulup Vâlide Sultân binâla- 
rına hidmet iden Çaşnigir Ahmed Ağa Cebeci-başı olmak fermân 
olundı. 


Birün âmeden-i Pâdişâh-ı âlem-penâh ez-Sarây-ı Atik ve 
âmeden-i hazret-i İbrahim Paşa ez-diyâr-ı Mısrıyye." 


Sene-i mezbüre ramazân-ı şerifinin mübârek leyle-i Kadr na- 
mazı sa'âdetlü Pâdişâh-ı âlem-penâh -hullidet hilâfetuhü- hazretleri 
Sarây-ı Atik'den çıkup merhüm ve mağfürun-leh Süleyman Han Gâzi 
Câmi'i'nde edâ eyleyüp irtesi izz ü ikbâl ile Sarây-ı Âmire'de mü- 
ceddeden yapılan oda ve havzlar vet hammâm-ı lâ-nazir itmâm bu- 
lup icla buyurdilar. Ve ol gün Divân-ı adâlet-eyvân dahi kalkmadm 
muvğfık ruzgâr ile memâlik-i mahmiye-i Mısrıyye'ye giden Vezir-i 
saltanat-ârâ İbrahim Paşa -edâme'llâhu ta“dlâ cilâlehü- hazretleri 
Yedi-kulle önüne Donanma-yı Hümâyün gemileriyle gelüp lenger 
bırakdukları haberi" geldi. Ve kendüler dahi yümn ü ikbâl ile çıkup 
ashâb-ı sa'âdet-kudüm-ı meserret-rusümları tehniyetine varup, ma- 
. izz ü rif'atleri olan merhüm Ferhâd Paşa sarâyına dâhil ol- 

ılar. 


'Tafsil-i âverden-i Pişkeş ve taht-ı zümürrüdin-est ve 
diger tensükât. 


Ve geldükleri günün irtesi hazret-i Pâdişâh-ı rub“meskün içün 
tedbir ü tedârük olunan tuhaf u hedâyâ hâzırlanmağa ibtidâ olundı. 
Evvelâ seksen bin miskâl altundan bir taht-ı zümürrüdin, ki envâ“-ı 
kıymeti” cevâhir ile müzeyyen ve murassa‘ ve mücevher olup, üstâd-ı 
kâmiller kemâl-i letâfetde tarh ve tarsi' eylemişler, meselâ ednâ 
cevher ki zeberced ve pirüzedür, beyza-i kebüterden (9la) aşağa 
olanı komamışlar ve Firenk-pesend yakut rimmânileri ve kebüd 
u zerd olanı ve ziimürrüdin ki ef'iyi kör ide, be-gâyet a'lâlarını na- 
zara mergüb yerlere vaz‘ eyleyip, bir vechile zib ii zinet virüp, ka- 
lem-kârlıkda ve sevâdde ol denlii ızhâr-ı kemâl-i san'at itmişler ki 
bu vechile numüne-i devrân hergiz görülmiş ve işidilmiş değildi. 
Ümerâ-i muhâfaza-i Mısrıyye'den kıdvetü'-ümerâi'l-kirâm nakkâş 

ve ressâm Derviş Beğ ve Dergâh-ı âli müteferrikaları zümresine 
ilhâk buyurılan Kuyumcı İbrahim Beğ san'atlarıyle mükemmel olup 
kuruldı. Bu Hâksâr dahi ol seyr ü temâşâda ve tahmin-i behâda 
bile bulunmışdum. Bu bi-bedel! ve bi-behâya bahâ komağa kasd 
eyleyen Acem Mahmud Çavuş'a mu'âraza vechile cevâb virüp, «Hü- 
ner oldur ki Halife-i zemin ü zemân Pâdişâh-ı cihân-bân pesend 
idüp üstüne nişest itdükden sonra kıymet takdir ide-bilesin» di- 
mişdim. Serir-i saltanat zi-kıymetdür, ana had ta'yin eylemek mii- 
nâsib değildür dinilmişdi. Ve hazret-i Paşa-yı âli-şân diyâr-ı Mısrıy- 
ye'den Şâm-ı dârüsselâm üstüne teveccüh itdüklerinde ol vilâyet-i 
cennet-nişânda tavattun eyleyüp, kadimi mekân tutan Dürüzi tâ’ 
ifesi ki hiç hâlis bir milletden olmayup ke'l-en'âmı belhüm. edall 
anlarun şân-ı habâset ve dalâlet u gavâyetlerinde itdüğinden? za- 
mir-i münirlerinde anlara gazâ idüp, şerr ii şürlarından! ve şeytâ- 
nilerin ol diyâr-ı bihişt-makâm* turâbından kaldırmak aksâ-i me- 
râmları olup ve ol diyâr askeri ile üzerlerine varup basup, şemşir-i 
İslâm altında cümle makhür ve hemdem katl ü kıtâl eyleyüp ve 
meşâhir ü benâmlarınun nice yüz kelle-i bi-devletlerin mukaddemâ 
ki Âsitâne-i sa'âdete göndermişlerdi. Ve hâlâ izz ü sa'âdetle geldük- 
lerinde emvâl u erzâklarından ve yat u yaraklarından niçe bin tü- 
feng ve tiğ ü teber getürüp ve zikr olunan taht-ı zümürrüdin ile 
altmış üç yük hazine ki yüz yetmiş üç bin üç yüz beş altun idi, sa'âdet- 
lü Pâdişâh-ı zıllu'llâh-i din-penâh -eyyede'llâhu ta'âlâ ve kavvâhu- 
hazretleri (91b) cenâbına' irsâl ü isâl eyleyüp ve Rümili Beğlerbeğisi 
Mehmed Paşa ve Yeniçeriler! Ağası Halil Ağa hazretleri mumâ- 
ileyh Paşa hazretleri önine düşüp ikrâm u ihtirâm ile Südde-i 
sa'âdete iletip varup pâye-i serir-i saltanata yüz sürüp ve ol ma- 
halde umür-ı devlet ü saltanata müte'allik niçe kelâm-ı hikmet- 
encâm oldukdan sonra bile gelenlere ve sâ'ir huddâmr-ı zevi'l-ihti- 
râmlarına hil'at-ı fâhire ile teşrif buyuruldılar. Fi 28 ramazân, 
sene 993. ' I 


Kutlu Bayram oldı. 
Ba'dehü mübârek id-i sa'id-i şerifde erkân-ı devlet ve a'yân-ı 


sa'âdet vüzerâ-i izâm ve ulemâ-i kirâm -ala Mâhu şânehüm ve eb- 
kāhum- dergâh-ı mu'allâ ve bargâh-ı a'lâda hâzır u âmâde olduk- 


ları halde vasf u beyândan müstağni olan sâlifü'z-zikr ol serir-i sal. 

tanat kâ'ide-i kadime üzre Bâb-ı sa'âdet önünde kurılup ale't-tertib 
pâyına yüzler sürüldi, ya'ni tecdid-i bey'at olundı. 


Tafsil-i Pişkeş-i hazret-i İbrahim Paşa. 


İşbu id-i sa'idden sonra Divân âhirinde yevmi”s-sülesâda mumâ- 
ileyh Vezir-i celilü'l-kadr hazretlerine kânün üzre pişkeş çekmek 
fermân olundı. Kalabalık divân olup tedârük olunan nefâ'is-i emti'a-i 
dünya ve tuhaf u hedâyâ ve cevâhir-i nefise-i a'lâ ki vasf u be- 
yânda imlâ ü inşâda acz ü taksir mukarrer ü muhakkakdur. Ol 
tefsilün icmâli budur ki selâtin-i selef divânında bu maküle pişkeş 
ü hedâyâ defâtir-i kadimede sebt ii tahrir olmaduğından' gayri mer- 
hüm ve mağfürun-leh Sultân Süleyman Han -aleyhi'r-rahmetü vel- 
gufrân- zemânında fâtih-i mülk-i Yemen ve Aden Hadım Süleyman 
Paşa geldiikde Divân-ı adâlet-ünvânda çekilen pişkeş meşhür-ı âfâk 
olup, sadr-ı vezâret-i uzmâ ile teşrif olunmışdur. Kat'â münâsebet* 
olmayup, öşri mikdârı değildür. Ve yine merhüm-ı mağfiret-penâhun 
evâhir-i saltanatında Yemen Beğlerbeğisi Mahmud Paşa ma'zül ge- 
lüp pişkeş çeküp Mısr Beğlerbeğiliği inâyet buyurulmışdı. (92a) 
Anun dahi pişkeşi elsine-i nâsda şöhret-i tâmm-ı mâlâ-kelâm ile 
anılur, binde biri değüldür. 


Defter-i teşrifât-ı hazret-i müşârün-ileyh. 


Mushaf-ı şerif bâ-hatt-ı a'lâ, bâ-cild-i murassa' kıt'a, 2. Perde-i 
kapu-yı Ka'be-i mu'azzama duhte-i a'lâ kıt'a, 1. Semşir-i murassa' 
bâ-cevâhir-i a'lâ kabza, 3. Hancer-i murassa' bâ-cevâhir-i yâkut ve 
elmas kabza, 3. Kârd-ı Acem murassa‘ ve mücevher alâ kabza, 3. 
Nâfe-i siper-i murassa' bâ-tekellüf a'lâ kıt'a, 3. Ve diğer siper duhte 
bânâfe-i murassa a'lâ kıt'a, 3. Leğençe-i dest bâ-ibrik an zer-i hâlis 
murassa' ve mücevher ve: maşraba-i murassa' ve tebsi-i murassa' an- 
zer-i hâlis ve gülâbdân-ı murassa' ve tebsi-i murassa' ve serâser-i 
a'lâ tak, 79. Katife-i duhâvi-i a'lâ tak, 29. Katife-i sâde-rengin-i 
Venedik a'lâ tak, 29. Divâ-i rengin a'lâ tak, 9. Atlas-ı Frengi-i ren- 
gin a'lâ tak, 209. Muhattem-i a'lâ ber-her renk tak, 109. Destâri-i 
biri aded, 1000. Harir-i hâm-ı alâ haml, 2, beher haml, 5000. Gülam- 
hâ-i peri-çihre, neferân?, 100. Gülamhâ-i tâvâşi, neferen?, 17. Habeşi, 
10, beyâz, 7. Esb-i tâzi, tavile 7. Ve bi'l-cümle 7 tavile esb-i tazi, ki 

her biri miimtâz u ser-efrâzdur, bas tavile, ki 9 atdur cümleten mii- 
kemmel altun eğerli murassa‘ ve mücevher boz-doğanları ve rikâb- 
ları ve zencirleri altun ve abâyileri ve gâşiyeleri kırmızı ve sürmâ'i 
katifeler üzre duhte ve mervârid ile müzeyyen idi. Ve bundan aşağa* 


olan tavile dahi eğerleri zer-i hâlisden ve kılâdeleri ve bazü-bendleri . 
murassa‘ ve mücevher yeşim üzre zeberced-kâri ve pirüze-kâri ve - 


abâyileri ve gâşiyeleri duhte mervârid ile müzeyyen ve bil-cümle 
bu tavile dahi kemâl-i letâfetde makbül ü mergüb idi. Üçünci ve 
dördünci ve beşinci tavilelerün eğerleri ve sâ'ir rahtları mükemmel ü 
müzeyyen mutallâ olup gümüş rikâblar ve boz-doğanlar ve mükellef 
abâyiler ve beyâz ve sarı dibâdan gâşiyeler ile ibrişim inânlar idi 
ve dört tavilenün dahi iki tavilesi serâser atlas-ı cüll ile çekilüp 
mâ-adâ iktivâile şereke cüll ile idi. (92b) Ammâ dördünci tavile 
tamâmen a'lâ resimlü mutallâ“ geyümlü idi ve iki tavilesi bahri 
kotaslu cümlesinin topları murassa‘ ve aldarayı ( giyldT ) gılaf- 


lu idi. Ve bir küçük fil iskârlat cuha-i cüll ile ve bir zürafe idi. Ve | 


yiğirmi beş haml tüfenk Durüzi cenginde alınup sâ'ir âlât-ı harb 
ile cebehâne esbâbı çekildi. Ve muhassalü'l-kelâm mi'yâr-ı sahiha så- 
hibleri tahmin-i sahih idüp çekilen pişkeş ü tuhaf ve hedâyâ bilâ-şekk 
ü şübhe yiğirmi kerre yüz bin altunluk metâ'ı tecemmüldür. Kul 
mevlâsına” hidmet idüp arz-ı ubudiyyet ü ihlâs itmek ancak bu 
denlü müyesserdür dâhi ziyâde mümkin ü mutasavver değildür diyü 
tahkik eylediler. 


Habsden ıtlâk olunan İsmâil Çavuş leşker-i Kızılbaş'dan 
haber getiirdüğidür. 


Ve sene 993 şevvâlinün on beşinde Şâh-ı gum-râh-ı melâhide Sul- 
tân Mehmed Hüdâbende dinilen kaltaban hâbsinden İsmâil Çavuş, 
ki Serdâr tarafından nâme ve ahbâr ile gidüp anda ihânet ile habs 
olunup kalmışdı, nice ser-encâm u ser-güzeşt çekiip âzâd olup geldi. 
Sadrıa'zam ve serdâr-ı ekrem Osman Paşa -adâme'llâhu ta'âlâ icld- 
lehü- hazretlerine Tebriz kurbında Hoy konağında buluşup Kızılbaş-ı 
melâ'in cem'iyyetin ve içlerinde olan ahvâl ü ahbârların bildirüp ve 
Tebriz hâkimi akribâsından Emir Han Türkmanı Şâh katl itdüğin 
ilâm eyledi. Ve Sa'âdetlü Pâdişâh-ı âlem-penâh -hwllidet hilâfetuhü- 
hazretleri söyledüp dinledi. «Ve Kızılbaş'un cümle on iki oymağı 
bir yere gelüp bu def'a ittifâkları muhkem olup ve Hamza Mirza 

ser-leşker olmağın Türkman ile Ustaclu birleşip yek-dil ü yek-cihet 
old» diyü haber virdi. Ve asâkir-i mansüre düşmen vilâyetinde nice 
idüğin beyân idüp, «Kesret ü vefret bir derecedir ki kıyâmet me- 
hibdür» diyü hikâyet eyledi. Ve nüzl dahi tevzi olmamışdı. Velâkin 
kesret ve izdihâmdan zâd u zevâda ziyâde bahâdadur didi. 


İbrahim Paşa hazretlerine At-meydam sarâyı 
temlik olunduğıdur. (93a) 


Ve sene-i mezbüre zilka'desinün evâhirinde Pâdişâh-ı gerdün 
vakâr -e'az2e'llâhu ensârehü- hazretlerinden tezkire-i hümâyün çı- 
kup Vezir-i mükerrem ü muhterem İbrahim Paşa -edâme'lâhu ta'âlâ 
iclâlelü- hazretlerine At-meydânı'nda olan eski İbrahim Paşa Sarâ- 
yı'nun iç-oğlanları sâkin olduğı yerden mâ-adâsını hibe ve temlik 
idüp, hüccet-i şer'iyye yazılsun, mülk-nâme virilsün büyurılup ve 
iç-sarâyınun ta'mir ve termimine şurü' olunmak fermân olundı. 
Mübârek-şud inşâe'llâh. 


Serdâr-ı âli-şân Osman Paşa'nun Tebriz'de Kızılbaş ile 
vâki' olan mufassalan ahvâlidür. 


Ve sene 993 zilhiccesinün evâ'ilinde diyâr-ı Şark seferine me’ 
mur olan serdâr u sipeh-sâlâr! ve leşker-i İslâm ahvâlinden Anato- 
lı Beğlerbeğisi sâhibü'l-izz ve'l-ihtişâm Hasan Paşa hazretlerinün ve 
gayrinün mufassal u meşrüh mektübları geldi. Asâkir-i nusret-me- 
âsir sene-i merküme ramazânınun evâhirinde milket-i Tebriz'e varıl- 
duğı günde etrâf u eknâf-ı memleket leşker-i melâ“in-i Kızılbaş ile 


, müsellah u mükemmel alayları ile karşu gelüp, cânibeynden çerha- 


cılar meydân-ı dâr u gire girüp akdarma ve döndürme ve kovuşma 
olup, hây u hüy na'ra-i meydân-ı âfâka çıkup, muhkem ceng ü ne- 
berd ile hareket olunup, konak yerine konulup, poladdan hisâr mi- 
sål toplar çekilip, kânün-ı kadim-i ceng-i leşker-i Osmâniyân üzre 


‘demir zencir bağlanup, ârâm u âsâyiş olunup karâr olundı. Kara- 


vullar leşker-i İslâmı nigehbânda iken bir konakdan bad mahalde 
ki Şâh-ı güm-râh cünüd-ı şeyâtin ile ve oğlı ser-leşkeri olan? Hamza 
Mirza ile konmışlar idi. Be-nâm ve meşâhirlerinden Gence ve Ka- 


. rabag hâkimi İmâm-kulı Han ve Mürşid-kulı Han ve Mehdi-kulı Han 


ve Korucı-başı Mehmed ve Şâh-kulı Sultân ve dahi niçe Sultânlar 

otuz bin mikdârı düşmen-i din ve mezheb olan seg-i cehennemiler 
ile ittifâk üzre ol gice şeb-hün kasd! idüp karavullar gündüz bulu- 
şup bizüm karavul leşker-i (93b) İslâm cânibine haber virince atına 
inanup merdlikden hissesi ve derünında merdânelikden nasibi olan 
âzmâyiş içün binüp Cığala-zâde Vezir Sinan Paşa ve kaynı Niğbolı 
Sancağı beği Veziria'zam oğlı Sultân-zâde Mehmed Beğ inân-ber- 
inân ve dahi niçe merdân-ı kârzârdan bi-pâyân bahâdırân ve dilâ- 
verân ümerâ* ve mir-i mirândan ve zu'amâ ve sipâhdan ılgar idiip, 
bir mikdâr Kızılbaş alaynı önlerine katup kovup yetdüklerini san- 
cup aman virmeyüp Şâh ordusına-dek iletüp ve anlardan dahi bi-hadd 
dinç asker binüp bunları önüne katup, leşker-i İslâm ordusına gelin- 
ce ahşam basup yollarda niçeler şerbet-i şehâdet nüş eyleyüp ve So- 
lak Ferhad Paşa oğlı Diyârbekir Beğlerbeğisi Mehmed Paşa yanında 
az âdem kalup ve Karaman Beğlerbeğisi Murad Paşa yanında dahi 
kimse kalmayup, sü-ı tedbir ile meş'ale yakup, bir püşte üstünde du- 
rup, Kızılbaş melâ“in kuduz kilâb gibi giceyle meş'alün alayla üstü- 
ne uğrayup, merhüm Mehmed Paşa düşüp şehid olup ve Murad Paşa 
kaçarken bir kuyuya düşüp, ana dahi Kızılbaş üşüp kapup alup gi- 
derler. Nâm içiin gelüp top arabalarınun zencirin çalup çekilüp! or- 
duların özlerler”, 


Bu kıssadan sonra ehl-i Tebriz asker halkıyle hüsn-i müdârâ 
itmeyüp kuçe-bendler bağlayup ceng ü sitiz üzre oldukları zâhir ol- 
mağla yine iltifât olunmayup, ednâ bahâne ile kuçe-bendlerini târ 
ü mâr eyleyüp asker-i İslâm şehre girüp bey' u şirâya şurü' idüp, 
Serdâr-ı bâ-vakâr hazretleri kal'a yapdurmak esbâbına mubâşeret ey- 
leyüp cidd ii cehd ile edevât-ı binâyı ihzâr itdürüp sâbıkâ heşt-behişt 
sarâyını muhkem hisâr idüp, âli burc u bârü yapılmakda iken şehr 
halkmun ba'z-ı melâ'ini” askeri tenhâ düşürdükde intikâm üzre ol- 
dukları ma'lüm u zâhir olup, (94a) derünlarında ukde olmağla! dâd 
almağa bahâne ister iken hikmet-i ilâhi ile askerün lisânına câri 
olur ki bunlar katl-i âm olmak gerekdür ve illâ bunlar muti' olmaz- 
lar, hakka ka'il değillerdür didüklerini Serdâr-ı bâ-vakâr hazretleri 
işidür. Allâhu ta'âlâ saklaya diyüp, kat'â cevâz göstermeyip, rızâsı 
yoğiken nâgehâni heman bir giin bir sit u sedâ ve velvele kopup, 
âmme-i leşker-i İslâm yarağa yapışup «katl-i âmdur» diyü seğirdişüp 
Osman Paşa'nun dahi mizâcında külli fütür var iken eyvây diyü acz ü 
inkisâr ile ata binüp, def'-i şerr ii şür itmeğe kâdir olamayup, zabt 

u men‘ olunmayup, evvel sehr yağma olup, nehb iü gâret ile katl-i 
âm eyledüklerinden gâyetde muztaribii'l-hâl olup, nüks olmış. Ve 
kala binâsı dahi tamâm olup, muhâfazaya kalacak Cığala-zâde Ve- 
zir Sinan Paşa hazretleri onbeş bin nefer mikdârı her sınıfdan leş- 
ker mukarrer olmışken ve Cığala-zâde kal'ada kalmağa ta'allül it- 
mesinün sırrı hakikaten serdâra za'f-ı külli târî olup ve intikâl mu- 
karrer olup, düşmen-i din ahvâle âgâh olup, askeri selâmet yaka- 
sına çıkarmak tedbiri içün imiş, Fi'l-hakika leşker-i İslâmda kâr- 
fermâ ve kâr-âzmüde kalmadı. Nâm-dâr kimesne lâzımdur diyüp bu 
tedârüki itdiler. Ve Serdâr Osman Paşa hazretlerinün zahire zah- 
metinden gitdükce marazı müştedd olmağın düşmen-i din leşker-i 
melâ'in fırsat gözedüp göç mahallinde Serdâr hâlinden âgâh olmağ- 
la leşker-i İslâm'a gezend irişdürmeğe kasdı muhakkakdur diyüp 
haber alınup ve Diyârbekir Beğlerbeğisi olan Hadım Ca'fer Paşa 
hazretleri muhâfazaya kalmak tedârük olunup, kifâyet mikdârı Bö- 
lük-halkından ve Yeniçeri ve Cebeci ve Topcı ve Top-arabacısından 
binden mütecâviz terakki şartıyle ihtiyâriyle âdem yazılup ve er- 
bâb-ı timardan ve zu'amadan sancağı beği ve alay-beğisiyle muhâ- 
fazaya kalanlara zahire ve hazine konulup ve göç mukarrer olup 
ve serdâr-ı (94b) leşker-i İslâm arabaya girüp, ata binmeğe mecâl 
ü imkân olmayup beğlerbeğiler ve sancak beğleri ve bölük ağaları 
cümleten düşmen yarağıyle hâzır u müheyyâ olup, göçülmeyüp leş- 
ker-i Kızılbaş ile muhkem ceng ü âşüb olup, leşker-i İslâm içün âmâ- 
de eyledüği batağa kendüler düşüp ve bi'l-cümle donuzı batakda av- 
layup, Kızılbaş-ı evbaş münhezim olup, ırılduğı gibi fırsat ile as- 
ker-i İslâm göçüp ağrığı önlerine katup fil-hâl göç iderler. Bu es- 
nâda Serdâr Osman Paşa sefer-i âhiret ihtiyâr eyleyiip hâk-dân-ı 
dünyâdan göçüp nişimen-i ukbâda karâr eyler, rahmetwllâlm aleyh. 


Ve Cığala-zâde'nün, Kızılbaş-ı bed-ma'âş elli katar mikdârı ağ- 
rığın sürüp getürür. Ve ol gice leşker-i Osmâniyye bi-avni'llâhi 
ta'âlâ ılgar ile, karâr itmeyüp iki menzili? bir idüp, düşmen aske- 
rinden ayrılurlar. Her konakda Kızılbaş melâ'in gelüp ulaşup, harb 
ü kıtâl ve ceng ü cidâl ile dördünci konağa gelinip merhüm Osman 
Paşa «Ne aceb yerde ahşâm oldı» didükleri bu mahaldür. Ve Re'is-i 
Divân Hamza Beğ, devlet ve saltanatun azim düşvâr mahallinde hid- 
met eylemişlerdür. Husüsâ silahdâr ve sipâhi oğlanı bölügi itdük- 
leri yoldaşlığı ve şecâ'atı hiç bir târihde sahife-i ruzgâra yazılup işi- 

dilmemişdür, eğerçi hezâr-dide felek ne görmemişdür, ammâ bir ` 


mülkün pâdişâhı ser-askeri ile taht-gâh-ı saltanatından hâh u nâ- 
hâh çıkup bu denlü darb u harb idüp serdârsız leşker gâlib u man- 
sür ve muzaffer ve kâhir olup sâlim ve gânim avdet eylemek İrân 
zemin ve Türân'da ve belki ahter u bahterde vâki! olmamuşdur. 
Mahz inâyetu'llahi'l-meliki”l-allâmdur. 


Vefât-ı merhüm Osman Paşa ve âmeden-i mühr-i izzet 
be-Âsitâne-i sa'âdet ez-dest-i Mehmed Beğ. 


Ba'dehü merhüm Osman Paşa intikâlinde mühr-i vezâret-i uz- 
mâyı Ahmed Paşa oğlı Niğbolı Beği Mehmed Beğ alup ılgar ile 
Südde-i (95a) sa'âdet-medâra gelüp sa'âdetlii Pâdişâh-ı âlem-penâh 
hazretleri cânibine vusül buldi. Vâki' olan fütühât haberi Memâlik-i 
mahrüse-i Pâdişâhi'ye ilâm ve beşâret içiin ahkâm-ı şerife ile Der- 
gâh-ı muallâ çavuşları irsâl olunup, memleketi Osmâniyye'ye feth-i 
mülk-i Âzerbaycân içün şenlikler ve şâdmânlıklar olmağla halk-ı 
âleme izn ü icâzet virildi. Ve İstanbul halkı behcet ü surür ile üç 
gün üç gice donanma eylediler. Fi 7! zilhicce, sene 993. 


Ve merhümun cenâzesi Diyârbekir'de olan türbesinde defn olun- 
dı, rahmetwllâhi aleyh. Vâlidesi ve bir duhteri kaldı. Ruzgârda 
şecâ'atle nâmı kalup, Kızılbaş içine dağ-ı hasret kodı. 


Târih” 


Azm idüp hazret-i Osman Paşa 
Çekdi Şâh üstine tîg-i hün-riz 
Askeri Rum ile Şark illerine 
Çekdi ol Hüsrev-i âlâ şeb-riz 
Dökilüp kam Kızılbaşlarım 
Oldı hâki Acemin hün-âmiz 


Havfa tig ile gurüha Rafaza 
Dimeğe başladı Sunniyiz biz 

Bu sefer kime milyesser oldi. 
Kime virdi bum ol Hayya aziz 


Bende-i Dâi didi târihin 
Avn-i Hakk ile alındı Tebriz 
( o gall > Üs = ) Sene 998”. 


Veziria'zam şüden-i Mesih Paşa ve Vezir-i sâni 
şüden-i Siyâvuş Paşa. 


Ve bundan sonra sa'âdetlü Pâdişâh-ı âlem-penâh hazretleri 
yevm-i terviyede ikindiden sonra mühr-i izzeti Mesih Paşa hazret- 
lerine gönderüp vezâret-i uzmâ hidmetini anlara sipâriş buyurdılar. 
Ve üç yüz bin akça dirlik ile mütekâ'id olup, sâbıkâ Veziria'zam Si- 
yâvuş Paşa hazretleri vezir-i sâni olmak fermân olundı. Fi 8 zilhicce 
993. 


Tekrâr Ferhad Paşa hazretlerinün serdâr olduklarıdur. 


Fi sene 994, şehr-i muharremü'l-haram. Ve serhadd-i Âzerbay- 
cân'da ya'ni 'Tebriz kâl'asında muhâfazaya kalan asker-i mansüre 
üzerine bi-had melâ“in-i leşker-i Kızılbaş muhâzele birle ser-asker- 
leri olan Hamza Mirza Şehzâde ile gelip muhâsara idüp ve toplar 
çekdürüp myhkem ceng ü neberd itmekde, cânibeynden dakika fevt 
olunmayup «Öldüren gâzi ölen şehid» diyü leyl ü nehâr kâr-zârde ol- 
dukları haberler gelüp asker ile ve yarak ile meded yetişdürülmek 
bâbında inâyet recâ eyledükleri pâye-i serir-i a'lâya arz olundukda 
evâhir-i muharremii'l-harâm, sene 994'de sa'âdetlü Pâdişâh-ı dîn- 
penâh -ea220'llâhu ta'âlâ ensârehü ve eyyede saltanatehü- hazretleri 
tekrâr Vezir-i şecâ'at-şi'âr-ı bâ-vakâr (95b) Ferhad Paşa -edâme' 
Uâhu ta'âlâ iclâlehü- hazretleri «Gayret-i din-i mübin içün bu denlü 
mihnet ü meşakkat ihtiyâr olunmışken hebâ olmasun, asker ve ha- 
zine pâdişâhlara nâm ve nâmüs içündür» diyüp, yine serdâr-ı asâ- 
kir-i mansüre olmak fermân eyleyiip ve «Yeniçeri kethüdâsı Sinan 
Beğ beş bin nefer Yeniçeri dilâverleriyle ve Sipâhi-oğlanları ağası 
umümen bölüği ile ve Silahdâr-başı umümen bölüği ile ve Sağ-ulüfeci 

tamâmen bölüği ile ve Topcı-başı bin nefer topcı ile ve Cebeciler ket- 
hüdâsı bin nefer ile ve Top-arabacıları bin nefer ve cemi'an şimdiye- 
dek sefer-i zafer-rehbere giden beğlerbeğiler kemâ-kân yine Şark 
seferine gitmek emr olunup ve Rümili'nün sağ-kol ve sol-kol alay- 
beğleri ve sancak-beğleri sefere hâzır u müheyyâ olup, serdâr-ı za- 
fer-şi'ârum yanında nev-rüz-ı hiimâyünda dernekde hâzır bulunasız» 
diyü müekked ahkâm-ı şerife ile hatt-ı hümâyün ve yarar çavuşlar 
gönderildi. Ve şehr-i rebi'ulâhirede, ki nevrüz-ı hümâyündur, Ser- 
dâr-ı âli hazretlerinün otağı Üsküdar'da kurulmak fermân olundı. 
Fi 23 muharrem, sene 994, 


Tezkireci-zâde Mahmud Çelebi defterdâr olduğıdur. 


Ve Diyârbekir Mal-defterdârı Lâle-izâr* oğlı Ahmed Çelebi ma‘ 
zül buyurılup, yerine Rümili muhâsebesinden ma'zül Tezkireci-zâde 
Mahmud Çelebi sene ber-sene yiğirmi bin altun ziyâde virmek üzre 
mu'temed olmağla Defterdâr olmak fermân olundı. Fi evâil-i re- 
bi'ulevvel, sene 994, 


Baş-defterdâr Burhan Efendi ma'zül olup müfettiş 
olduğıdur. 


Ve şehr-i rebi'ulevvel evâ'ilinde Baş-defterdâr olan Burhâned- 
din Efendi nâgehâni ma'zül buyurılup, Vezir-i izzet-âyin İbrahim 
Paşa -edâme'llâhu ta'ál6 iclâlehü- hazretlerinin kapucılar odasına 
teftiş olunmak içün Çavuş-başı Hızır: Ağa varup evlerin mühürleyüp, 
defterlerin kabz u zabt idüp getürmek fermân olundı. Ve sâbıkâ 
Anatolı Kadıaskeri (96a) Bahâeddin-zâde ve mukaddemâ Galata 
Emini olan Yahya Çelebi ve Baş-mukâta'acılıkdan ref‘ olunan Ca- 
num Ağa oğlı Mahmud Çelebi müşârun-ileyh Defterdâr Efendi te- 
kavvulâtıyle halkdan celb ü cem‘ eyledüği emvâli, ki ekseri da'vâ 
itmek sadedinde idiler, yerlü yerinden sorılup miriye zabt olunmak 
buyurulmışdı. Birkaç meclisde perâkende emânet! yiğirmi beş yük 
akça zabt olundı. Az zemânda da'vâ-i sıdk u istikâmet iden bu denlü 
beytülınâl cem‘ eylemek hiyânet değil mi? diyü ukalâ-ı devrân söy- 
lediler, 

Üveys Paşa hazretleri tekrâr Baş-defterdâr olduğıdur. 


Ve sâbıkâ Defterdâr iken Budun ve Haleb ve Şam Beğlerbeğisi 
olan Üveys Paşa -düme ikbâluhü- hazretleri beğlerbeğilik ünvaniyle 
yine emvâl-i saltanat hidmeti fermân olunup, kazâyâ-ı mâliye oku- 
mak lâzım oldukda vüzerâ-i izâm hazretleri huzurında mehterler 
kethüdâsı iskemli komak buyuruldı. Fi 10 rebi'ulâhir, sene 994. 


`. 


Ve Sam Beğlerbeğiliği ne mikdâr ile berât eylediyse defterdâr- 
Hk hasları üstüne o denlü tedârük olına diyü fermân olunmağın on 
kerre yüz bin ile berât eyleyüp, yüz yetmiş bin defterdârlık hassı- 
nun üstüne düşenden tekmil buyuruldı. Fi't-târihi'l-mezbür, 


Ve Haleb Defterdârı Hayâli-zâde Ömer Efendi ma'zül buyurı- 
lup, Üveys Paşa karındaşı Ramazân Efendi Defterdâr oldı?. 


Serdâr-ı ekrem Ferhad Paşa hazretleri Üsküdar'a 
geçdüğidür. 


Ve evâsıt-ı şehr-i rebi'ulâhirede, ki şeref-i âftâb ve nevrüz-ı 
Hârizmşâhi'dür, hazret-i Serdâr-ı bâ-vakâr Ferhad Paşa -edâme'lâhu 
ta'âlâ iclâlehü- kânün-ı kadim-i saltanat üzre erkân-ı devlet ve 
a'yân-ı hazret-i izz ü ikbâl ile Südde-i sa'âdetden önine düşüp a'lâm-ı 
İslâm ve râyât-ı feth-âyât açılup, kendüzi dahi hey'et ü heybet ile 
iskelede Kapudan Paşa. baştardasına girüp haşmet ü şevket ile Üs- 
küdar'a geçildi. Asker-i bi-şimâr çadırların kurup, birkaç gün mu- 
himmât-ı sefer tekmili içün izn-i hümâyün ile ârâm olundı. (96b) 
Ve bilâ özr-i şer'i seferden kalanlarun dirlikleri bedeli şer'ile alın- 
mak buyuruldı. Fi 18 rebi'ulâhir, sene 994. 


Ber-mücib-i fetvâ-i Çivi-zâde Efendi ma'zül şüden-i 
Mesih Paşa. 


Sene 994 rebi'ulâhiresinün yiğirmi beşinde, fi yevmi'l-isneyn 
kable salâti'l-asr, Sadrıa'zam Mesih Paşa hazretlerinden mühr-i izzet 
nâgehâni alınup ma'zül buyuruldı. 

Veziria'zam şüden-i Siyâvuş Paşa. 


Ve irtesi salı gün kable salâti'z-zuhr Divân-ı mu'allâda Kapu- I 


cılar Kethiidâsı Mehmed Ağa Siyâvuş Paşa hazretlerine mühr-i izz 
ü sa'âdeti fermân-ı Pâdişâhi ile getürüp teslim eyledi. Cümle vij- 
zerâ-i izâm ile erkân-ı devlet mübârek bâd ve tehniyet eyleyip du'â- 
lar ve senâlar eylediler. Hakk sübhânehü ve ta'âlâ sadr-ı izzeti mü- 
bârek ü huceste eyleyüp düşvâr işlerin âsân idi-vire. Her halde Allâh 
ta'âlâ mu'in olup, mülhem bi's-savâb eyleye. Âmin bi'n-Nebiyyi'l- 
emin. «Kadwasale’l-hakku. ilâ ehlihi» diyip tahsinler eylediler. Fi't- 
târihi'l-merküm. 


Divâna ilçiler geldüğidür. 


Evâhir-i şehr-i mezbürede Kızılbaş Hüdâbende ve França ilçi- 
- . leri Divân-ı âliye gelüp ziyâfet olundılar. Sadr-ı vezâretde söyleşe- 


ceği kelâm! za'ifü'l-bünye ve sağırü'l-ciüssede görmeyüp umür-ı sal- 
tanatun hall ü akdi ve zimâm-ı devleti hısânü'l-vucüh elinde gördi- 
ler. 


Vezir İbrahim Paşa hazretleri dâmâd-ı Pâdişâh-ı âlem-penâh 
olup, Kapudan Kılıç Ali Paşa hazretleri sağdıç buyurılup 
ve Eski-sarây'a nişân gidüp ve akd-ı nikâh olduğıdur. 


Ve sene 994 cumâdelâhiresinün gurresinde Vezir-i saltanat-ârâ 
İbrahim Paşa -edöâme'llâhu ta'âlâ iclâlehü- hazretleri hidmetinde ter- 
biyesiyle hâsıl olup, makbül emekdâr, mahrem-i râz hidmetkârı, 
vâcibü'r-ri'âyesi olmağın damadlık izzetiyle müstes'id buyurılup ve 
sağdıçlık hidmeti dahi şir-i ner-i heycâ ve nelleng-i deryâ-yı vega 
Mirimirân ve Kapudan (97a) Kılıç Ali Paşa -dâme ikbâlühü- haz- 
retlerine fermân olunup, lâyık u sezâvâr olduğı üzre harc-ı ferâvân 
ve bezl-i mâl-i bi-pâyân idüp hazret-i saltanat-ı âli-şân içün Sarây-ı 
Atika nişân-ı sa'âdet-şân göndermekde âli-himmetlik eyleyüp efen- 
disi yoluna varın nisâr eylemekde yed-i ulyâ gösterdi. Veziria'zam 
-edöllâhu ta'âlâ iclâlehilm- hazretleri taraflarıtıdan dahi ale't-tertib 
zi-kıymet cevâhirle murassa' ve müzeyyen istefanlar ve elmas ve 
yakut ve la'l ve zümmüirrid ile mücevherlü levhler! ve bilezikler ter- 
tib eyleyüp irsâl eylediler. Ve Kapudan Paşa hazretlerinün tedârük 
eyledüği duvak ve çizme elli bin altun tahmin olunup ve sâ'ir esbâb 

ve âlât-ı şeker ve mühimmât-ı lâzime külli harc ile görilüp şevket ü 
haşmet-i tâm ve şöhret ve ikrâm u ihtirâm-ı mâlâ-kelâm ile debdebe-i 
saltanat üzre çekiliip Sarây-ı Atika vusül bulduklarında Rümili Beğ- 
lerbeğisi Mehmed Paşa ve Kapudan Paşa hazretleri ikişer: hil'at-ı 
fâhire ile teşrif buyuruldı. Ve Tersâne-i Âmire Emini Mustafa Ça- 
vuş, ki cümlenin muhtârı muttemedün-aleyhdür ve Tersâne Kethü- 
dâsına Ve ağasına’ Kapudan Paşa'nun cemi'an ağalarına bi-esrihim 
ağır hil'atlar geydirildi. Ve sâ'ir hüddâm-ı zevi'-lihtirâmlarına in'âm 
u ihsân olunan donluk kumaşdan gayrı ol gün tamâm bin hil'at sarf 
olundı, Ve cihâz alunduğı gün, ki akd-i nikâh dahi ol gün vâki' ol- 
mışdı, dâmâd ve arus cânibinden virilen serâser ve akmişe-i mütenev- 
vi'a ve hil'at defteriyle tamâm üç bin kıt'a virilmişdi. Ve Hoca-i 


- Şâh-ı cihân, a'lemü'l-ulemâ ve efdali'l-fudalâ mevle'l-mevâli Sa'di 


Efendi -dâmet fes&'ilühü- hazretleri izn-i hümâyün ile üç yiiz bin sik- 
ke altun akd-i nikâh eylediler. Ve şimdiye değin vâki' olan selâtin-i 
selef nikâhları yüz bin altundan ziyâde vukü' bulmaduğın yine mii- 
şârun-ileyh hazretleri nakl ü hikâyet buyurdılar 


Sâdât-ı enâm Nakib ile ziyâfet olduğıdur. 


(97b) Ve düğün ziyâfetlerine şurü olundukda be-tahsis sâdât 
u eşrâf -zâdehâ'llâhu ta'âlâ şerefen ve ta'zimen- ile İstanbul Efendisi 
olan Nakibiileşrâf Mevlânâ Mir Mahdüm hazretleri ziyâfet olundı, 


Ülemâ-i kirâm ziyâfet olduğıdur. 


Ve bir gün dahi ulemâ-i izâm -kesserehümilâhu ta'âlâ ilâ yev- 
mil-kwyâm- ile Müftilenâm ve Şeyhülislâm Çivi-zâde Efendi ve Hoca 
Efendi -dámet fez&'ilünüm.â- hazretleri da'vet-i* ziyâfet olunup, ikrâm 
u ihtirâm olundılar. Ve âmme-i ulemâ ile sımât-ı ni'mete çıkmayup, 
Paşa hazretleri odasında tenha oturup musâhabet eylediler. Ve Paşa 
hazretleri icâzetle ulemâya sımât çıkup şeneldiler". 


Ve erkân-ı sa'âdet ziyâfet olunup, âyin-ı saltanat 
üzre Sultân hazretleri Eski Sarây'dan geldüğidür. 


Ve şehr-i mezbürenün üçünçi penç-şenbih gün a'yân-ı devlet 
ü sa'âdet vüzerâ-i izâm -edâme'llâhu ta'âlâ iclâlehüm ve ebkâhüm- 

hazretleri şevket ii haşmet ile At-meydânı Sarâyı'nda ale's-seher hâ- 
zırün olup cem'iyyet-i azim oldı. Kâ'ide-i kadime ve Kânün-ı saltanat 
üzre Sadrıa'zam Siyâvuş Paşa -dâme zılluhü- hazretleri geldiikde İb- 
rahim Paşa hazretleri atdan nuzül ideceği kademe-i nerdübâna va- 
rup koltuğına girdi. İ'zâz u ikrâm ile gelüp sadr-ı izzete oturdı. Ye- 
min ü yesâr erkân-ı sa'âdet yerlii yerinde kâ'im Divân-ı âli olup, ça- 
vuşlar karşu turup alkışladı. Şerbet içildükde çavuşların sitâyiş 
du'âları âfâka çıkdı. Meclis-ârâ sâzendeler ve hoş-edâ güyendeler 
usül üzre deni-sâz olup, ışk u şevk ehlini söz ü sâz teşrif eyleyüp, hâ- 
let-bahş oldılar. Ba'dehü erbâb-ı lehv u lu'b geldi. Matrakcı-başı kırk 
nefer hasmâne yoldaşlarıyle âzmâyiş-i ceng eyleyüp darb u harblerin 
seyr u temâşâ itdürdiler. Ve rikâb-ı hümâyün ağaları ale't-tertib vii- 
zerâ-i izâm hazretlerine makrama-i dest ve leğen ve ibrik getirüp 
(98a) Beğlerbeğiler ve Kapudan ve Yeniçeri Ağasına çaşnigirler 
makrama ve ibrik virdiler. Ve envâ“ı ni'am-ı İlâhi çekilip, ziyâfet-i 
âli olup, hoş-elhân hâfızlar Kur'ân-ı azim ile müşerref eylediler. Şükr 
ü sipâs-ı minnet-i zü'l-minen olundı. Ve kable salâti'l-asr yine a'yân-ı 
sa'âdet kalkup ferr ü şevketle Sarây-ı Atik'a varılup Sultân-ı âli-şân 
-dámet izzetühd- hazretleri kadimden selâtin-i izâma mahsüsa olan 
duhte kırmızı atlas cibinlik ile çıkup ve kemâl-i izz ü ikbâl ve aza- 
met ürif'at ü iclâl, ki andan ziyâde tutuk! mutasavver olmaya, âdâb-ı 
saltanat üzre erkân-ı sa'âdet önüne düşüp ve nahl-i murassa‘ ve mü- 
cevher önince götürilüp ve minâre misâl on iki zirâ' kadd ile iki 
nahl-i dil-ârâ, ki üstâdân-ı cihân kâr-gâh-ı âlemde nice bin dürlü 
san'at u mahâret ızhâr eyleyip reng-i bukalemun göstermişterdi. Bå- 
izz ii nâz merdân-ı dilâverân önlerince götürüp hırâmân olup, gel- 
mişlerdi. Halk-ı âlem temâşâsında hayrân u nigerân kalup, herke- 
sün mübârek-bâd du'âları vird-i zebânları olmışdı. Vâfir ve müstevfâ 
cili akçalar isâr u nisâr olunup, yağmacılar etek etek akçalar aldı- 
lar. Ve bi'l-cümle hissedâr olmayanlara «Nasiblü yer köteği» diyü 
cevâb-ı bâ-savâb virdiler. Ve'l-hamdü li'llâhi vahdehü. 


Kadimden viizerâ-i izâm ve selâtin-i kirâm 
cem'iyyetlerinde ide-geldükleridür. 


Ve mukâaddemâ Sultân Süleyman Han -aleyhi'r-rahmetü ve'r-rw- 
vân- zamânında Mihrumâh Sultân -tâbet serâhâ- merhüm Rüstem 

Paşa'ya Sarây-ı Atik'den çıkdukda Sadrıa'zam merhüm Hadım Sii- 
leyman Paşa rahtdan inüp? tutuk-ı Sultân önünce yürümişler, nå- 
müs-ı saltanat ve kadr ü izzet gözetmişler. Ve merhüm ve mağfürün- 
leh Şehzâde Sultân Mehmed duhteri Hümâ Sultân -tâbet serâhâ- mer- 
hüm Ferhad Paşa'ya Sarây-ı Atik'den kezâlik çıkdukda merhüm 
Rüstem Paşa ol kânüna! riâyet idüp Sarây-ı Atik güşesine gelince 
yayan elinde asâ ile yürümişdi gördük. Ve Şehzâde Sultân Selim Han 
duhterleri (98b) selâtin-ı zevi'l-ihtirâm Vezir Mehmed'Paşa'ya ve 
Kapudan Piyâle Paşa'ya ve Yeniçeri Ağası Hasan Ağa'ya Sarây-ı 
Atik'den çıkduklarında Sadrıa'zam merhüm Semiz Ali Paşa idi. Sık- 
let-i semen ile derd-i pâya mübtelâ olmağın özr beyân idüp Pâdişâh-ı 
âlem-penâhdan icâzet-i hiümâyün almışdı. Ve bu def'a dahi müşârun- 
ileyh Sadrıa'zam Siyâvuş Paşa hazretleri ola-geldüği üzre sarây ka- 
pusundan taşra çıkup, ata binmişler idi, gördük. Ve's-selâmü alâ men 
semi'a'l-kelâm. 


Mısr Beğlerbeğisi Sinan Paşa deryâ-yı Muhitde 
İspanya la“inün ba'zı gemilerin arz itdüğidür. 


Ve sene-i mezbüre recebinin evâhirinde Mısr Beğlerbeğisi Sinan 
Paşa'dan mufassal u meşrüh arzlar gelip, «Sâbıkâ fâtih-i milk-i Ye- 
men ve kal'a-i Aden merhüm Süleyman Paşa deryâ-yı Muhit içinde 
hartılarda* yazılduğı üzre kal'a-i Aden mukâbelesinde yüz altmış" 
mil yerde vâkı' nâm cezirede olan kal'a-i metini darb u harb 
ile alup hâke berâber itmişdi. Hâliyâ bir nice yıldan berü Portakal 
saltanatın alan İspanya la'in her yıl mevsim ile gemiler donadup as- 
ker ile yad u yarak ve esbâb-ı kal'a taşıyup cezire-i mezbüreyi hıfz 
idüp ve kal'ayı tecdid ü ta'mir itmeğe kasd eyleyüp, sa'y ü himmet 
sarf eylemekdedür ve tersâneler yapup gemilerin kışladup el-iyâzü 
bi'llâh fikri bender-i Cidde'dür. Haremeyn-i şerifeyn kasdın ider, 
hâlâ dahi bender-i Cidde iskelesine tüccâr-ı Hind gelmekden kalmış- 
dur. İspanya gemileri düşdükce, yollarına gelip gezend irişdürmek- 
den hâli değildür. Haremeyn-i şerifeyn cânibine gidecek gemilere kül- 
li teşvişe sebeb ü bâ“isdür. Emr-i tarik kalmadı. Elbette tedbir ü te- 
dârükden lâzım ü lâbüdd olmışdur.»diyü bildürüp illâm-ı hâl eyledi. 

Kapudan Kılıç Ali Paşa içün Cezâ'ir Beğlerbeğisi ` 
Hasan Paşa sundurduğu' kağıd hikâyetidir. 


. Sene 994 recebinde Koca kapudan Kılıç Ali Paşa içün cenâb-ı 
huüzür-ı Şehenşâhi'ye emred oğlanlar’ istihdâmında mütehâlik kor- 
san ve kurnazdur. (99a) «Hattâ Cezâ'ir-i Garb Beğlerbeğisi olan ken- 
dünün Hasan Paşa'sınun sevgili Ali nâm tavâşi itdürdüği oğlanın 
ayardup yanına alup günde yüz akça ulüfe ile fenarlu gemi ta'yin 
idüp hiç' nesneden mübâlât itınez, istihlâl-i ma'siyet ider zâlim ü 
bi-dindür.» diyü Cezâ'ir Beğlerbeğisi li-garazın ruk'alar sundurmuş 
idi. Pâdişâh-ı din-penâh -eyyede'lâhu ta'dlâ ve kawvâhü- hazretleri 
gâyetde müte'essir olup, sıhhati üzre vukülnı bilmek murâd buyurup, 
azl ile. komayup ukübet eylemek kasd eylemişlerdi. Ve Kapudan Paşa 
dahi Pâdişâh-ı gerdün-bestat hazretlerinin mâla. meylini bilüp, bu 


bâbda hüsn-i re'y ü tedbir eyleyüp yanına alduğı hazinedâr oğlana 


Hasan Paşa'nun definesini su'âl idüp, ol-dahi kandeliğin ve adedin 
beyân eyleyüp, «Hammâm külhanı altında mermer ile yüz otuz bin 


ri benim mâlumdur, ki hidmetkârum iken hiyânet idüp define eyle- 


mişdir, oğlanı yanuma almakdan dahi maksüdum defineyi bilmek 
idi. Pâdişâhum mübârek olsun diyip arz ider. Fi'l-hâl Defterdâr İb- 
rahim Efendi mahall-i mezbüra emr-i Pâdişâhi ile varup, hammâm 
külhanı altından mebâlığ-ı merkünu bi't-tamâm ma'a-ziyâde? zabt u 
kabz idiip Hazine-i Enderün'a irsâl ü isâl eyledi. 


Hâs-bâğçede olan Tersâne'de kadimden binâ ola-geldüği üzre 
sa“âdetlü Pâdişâh-ı âlem-penâh cümle erkân-ı sa'âdetle 
hâzır olup bir baştarda ibtidâ eyledüğidür. 


Ve evâsıt-ı şehr-i şa'bânü'l-mu'azzamda hazret-i Pâdişâh-ı dîn- 
. penâh -eyyede'llâhu ta'dlâ ve kavvâhw- hazretlerinün fermân-ı şe- 
rifleriyle Divân olmayup, cümle a'yân-ı devlet ü sa'â âdet, viizerâ-i 
izâm -edâme'lâhu ta'âld iclâlehüm- ile merhüm ve mağfürun-leh Sul- 
tán Bayezid Han -âleyhi'r-rahmetü ve'r-radvân- köşkü kurbında vâki' 
olan Tersâne'de kadimden Şâhân-ı Âl-i Osmân -rahimehüme'llâhu 
ta'âlâ- yapdırı"-geldüikleri yeşil kadırga dimeğle meşhür ola-gelen ge- 
minün tersanesi hâli olmağın (99b) bir mübârek sâ'at-ı şerifede ft 


sebili'lâh gazâya niyyet-i hâlisa ile bir azim baştarda bünyâdın ur- 

mağa vüzerâ-ı izâm ve cümle erkân-ı sa'âdet ile bi'z-zât Pâdişâh-ı 
âlem-penâh -hullidet hilâfetuhü-haeretleri mahall-i mezbüre hâzır 
olup ve meşâyih-i kirâm ve huffâz-ı ehl-i Kur'ân cem‘ olup, du'â vü 
senâ ile ve âmin âmin nâlişleriyle ibtidâ bünyâdın urdılar. Allâh -te- 
bâreke ve ta“dlâ- niyyet-i şerifeleri üzre hayr ile itmâma yetişdürüp 
mübârek ü huceste eyleye ve a'dâ-i din ü devlet üstüne gâlib ü kâhir 
olup mansür u muzaffer ola. Mukaddemâ bu hususda Sultân Süley- 
mah Han -eleyhör-rahmeti ve'l-gufrân- hazretleri ihtimâm eylemiş- 
lerdi. Ba'dehü Sultân Selim Han -tdbe serâhii- hazretleri dahi bir 
miistesnâ baştarda yapdurup gazâlar eylemişdi. Ve inhizâmda* kiif- 
fâr-ı hâksâra gâlib olup gelmişdi. Ve hâlâ Kılıç Ali Paşa hazretleri 
bildüği üslüb ve kâ'ide üzre tül u arzı ta'yin olunup, mi'mârân u mü- 
hendisân-ı âlem gördükleri vech" üzre doğrusu ve eğrisi hâzırlanup 
fi'l-hâl çatıldı. Ve Kılıç Ali Paşa hazretleri iki hil'at-ı fâhire ile teş- 
rif buyuruldı. Ve Tersâne Emini Mustafa Çavuş ve Tersâne Kethü- 


dâsı ve on nefer müte'ayyin korsan re'isler ve Tersâne mi'mârı hil'at-ı ` 


fâhireler ile teşrif olundılar. Vüzerâ-i izâm hazretleri ale't-tertib en- 
vâ'-ı akmişe-i mütenevvi'a getürdüp mi'mâra ve gayra in'âm-ı ferâ- 
vân eyleyip ve bakar ve ganemden vâfir kurbânlar olup, fdrsa kâfir- 
leri muğtenim ü mütena“'im oldılar; Fi 15“ şehr-i şa'bânü'l-mu'azzam, 
sene 994. 


Nakşibendiyye ulularmdan Şeyh Ahmed Sâdık cenâzesine 

erkân-ı saâdet hâzır olduldarıdur. 
Ve bu aylarda mübârek tâ'ün İstanbul şehrinde yakup yandır- 
maduk kimse komayup âmme-i halk âh-ı hasret ile muhterikü'l. 
fu'âdlar idi. Sâki-yi ecel câm-ı mevti sunup meclis be-meclis devr 
itmekde idi. Vilâyet-i Buhara'dan gelen ve tarik-ı Nakşibendiyye 
ulularından Taşkendi Şeyh Ahmed Sâdık (100a) hazretleri azizü'l- 
vücüd mübârek zât-ı şerif olmağın sa'âdetlii Pâdişâh-ı âlem-penâh 
hazretlerinden Sadrıa'zam Siyâvuş Paşa hazretlerine tezkire-i hü- 
mâyün çıkup «Aziz'iin cenâzesini ta'zim ü tekrim ile hazret-i Ebi 
Eyyüp Ensâri'de defn idesiz» diyü fermân olunmağın salı gün Divân 
olmayup a'yân-ı sa'âdet ile vüzerâ-i izâm hazretleri cenâze namazın 
Sultân Mehmed Han hareminde! ulemâ-i izâm ve meşâyih-i kirâm 
ile kılup, Şeyh hazretlerini Ebi Eyyüb Ensâri'de defn eylediler. Fí 
16 şehr-i şa'bânü'l-mu'azzam, sene 994, 

«Hikmet-i İlâhi ile, mübârek tâ'ündan şehiden geçenlere serdâr 
oldı.» diyü sulehâ-i ümmetden ba'zılar rü'yâlarında rumüz u işârât 
eylemeğle tâ'ünun sevreti geçüp meyyit namazı az kılınmağa baş- 
layup, bi-izni'llâhi ta'âlâ mündefi' oldı. Yetanlar bi-izni'llâhi ta'âlâ 
sıhhat u âfiyet buldılar. 


Kadı-zâde Molla Ahmed Efendi ma'zül, Bahâeddin-zâde: 
kadıasker oldı. 


Evâ'il-i şehr-i ramazânü'l-miübârekde Anatolı Kadıaskeri Molla 
Ahmed Efendi nâgehâni ma'zül buyurılup, yine Bahâeddin-zâde Ab- 
dullah Efendi Anatolya Kadıasker olmak fermân olundı. 


Rümili Efendisi Mevlânâ İvaz Divândan 29'f-ı azim ile 
kalkup gitdüğidür. 


Ve sene-i mezbüre zilka'desinün evâ'ilinde- Rümili Kadıaskeri 
Molla İvaz Efendi za'f-ı hâl ile bir gün Divân-ı âlide sadrında otu- 
rurken ıztırâb galebe itmeğle bi-mecâl evine gitdi. Ve birkaç gün 
bi-hüş u bi-tâkat hidmet itdükden sonra hükemâ vü etibbâ ale'l-itti- 
fâk «ilâc-pezir olmaz, za'f-ı piri gâlibdür, sinni doksandan! mütecâ- 
vizdiir» didükleri ecilden Kadıaskerlik Bahâeddin-zâde'ye fermân 
olundı. Ve .Anatolı Kadıaskerliği İstanbul Kadısı Abdülbâki Efen- 
di'ye buyuruldı. Ve İstanbul Kadılığı sâbıkâ Bursa Kadısı olan Si- 
nan Efendi oğlı Ali Çelebi Efendi'ye virildi. 


: Tebriz'den Serdâr-ı zafer-şi'âr âdemleri meserret 
haberleriyle gelüp kal'alar (100b) yapılup 
memâlik zabt olunduğıdur. 


Ve sene-i mezbüre zilka'desinün evâsıtinda diyâr-ı Şark seferin- 
de olan Serdâr-ı asker-i mansüre Ferhad Paşa -edâme'llâhu ta'âlâ 
iclâlehü- hazretlerinden mekâtib-i şerifeleriyle ahbâr-ı meserret- 
âsârları geliip, Kapucı-başı Piyâle Ağa'sıyla selâm çavuşı Perhizci 
Bâli Çavuş Siidde-i sa'âdet-medâra arzlar getürdiler, Milket-i* Azer- 
baycân taht-gâhı dârü'l-mülk-i saltanat-ı Kızılbaş olan şehr-i Teb- 
riz'de muhâfaza hidmetinde turan Diyârbekir Beğlerbeğisi hizebr-i 
veğâ Ca'fer Paşa'ya iki yiiz on yük akça nakd hazine teslim eyleyüp 

ve, müstevfâ zahire koyup ve on bin neferden mütecâviz her bölük- 
den gönüllü asker muhâfazaya ihtiyârlarıyle kalup ve kal'anun şim- 
diye dek muhâsarada ve cengde harâb olan yerleri muhkem ta'mir 
ü tecdid olunup ve Serdâr-ı bâ-vakâr asker-i zafer-şi'âr ile Tebriz'e 
dâhil olmadın on gün mukaddem mâ-beyn sulh u âşti olmak üzre 
mekâtib varup-gelmeğle leşker-i Kızılbaş kalkup birkaç konak alar- 
ga konup ve Hamza Mirza sipeh-sâlâr-ı leşker ve İmam Kulı Han 
hâkim-i Gence göçüp çekilüp ve kal'a-i Tebriz kabzasi tasarrufda 
olup, bir yıldan mütecâvizdür ki leşker-i melâ“in-i Kızılbaş muhâ- 
sarasında otuz yedi nevbet ceng ü neberd olup, mukâbele vü mukâ- 
telelerde külli muhârebeler oldukda bi-inâyeti'llâhi ta'âlâ melâ“inün 
güzide serverlerinden vekil-i saltanatları olan Şâhruh, ki veziria'zam 
makâmında cümletii'I-mülk Şâh Hüdâ-bende'dür, elde- girifdâr olup 
ve Korucı-başı Mehmed, ki müşir ñ müdebbir-i mülk, makbülü'l-kavl, 
re'y ü tedbir-i ber-savâbda devletleriniin görür gözi ve tutar eli iken 
kal'a cenginde hüsn-i irâde ü ihtiyârıyle ve karındaşı oğlu sâhib- 
kemâl ü ma'rifet Cebbâr-kulı Beğ ile gelüp kal'aya dâhil olup, Kı- 
zılbaş tâ'ifesinün cigerlerine dağ-ı âteşin urup ve bunlar vâsıtasıyle 
yahşi tedbir ü tedârükler olunup, devlet ü sa'âdet-i Pâdişâh-ı cihân- 
penâhide (101a) fırsat u nusret üzre her maslahat âsân vechile mu- 
kadder ü müyesser olmışdur. Ve Hamana ve Tesu ( ,-5;l.,» ) nám 
mahalde kılâ'-ı metin yapılup, biner! nefer asker-i İslâm yat ve ya- 
rağıyle.tahassun idüp, memleket hıfzına külli nef'i olduğın bildürüp 
ve an-karib Korucı-başı ve Cebbâr-kulı Ağa Südde-i sa'âdete yüz 
sürüyü gönderilir diyü ilâm eyledüği şâyi' oldı. Fi't-tarihi'l-mer- 
hüm. 

Piyâle Ağa ve Bâli Çavuş hil'at-ı fâhire ile teşrif buyuruldılar 
ve umümen hidmetde ve yoldaşlıkda bulunan kapu halkı iki akça ve 
bir akça terakkilerin alup te'hir itdürmedüklerin arz eyleyüp, eğer 
Şâh ve eğer ser-askeri Hamza Mirza yüreklerinde olaydı karşu ge- 
lip ceng iderlerdi. Biz: beher-hâl terakkimüz alıruz didükleri ilâm 
olundı. 


Yemen Beğlerbeğisi Hasan Paşa İspanya lainün dört 
pâre donanmasm alduğm bildürdüğidür. 


Ve bu esnâda vilâyet-i Yemen muhâfazasında vezâretle oturan 
Hasan Paşa hazretlerinden arzlar geldi ki sâbıkâ cezire-i! a'dâ-i din 

ta'mir ve tecdid itdüği kalla muhimmâtına yarak ve esbâb ileten 
İspanya la'in gemilerinden dört pâre mükemmel kadırga leşker-i İs- 
lâm ile memlü gemilere rast geliip muhkem ceng ü kıtâl ve harb ü 


cidâlde bi-inâyeti'llâhi ta'âlâ feth ü nusret yelleri İslâm üzre esüp 


dört pâre kadırgası melâ“in ile karaya dökilüp cân kurtulmayup cüm- 
le esbâb ve mal ü menâlleri ganimet olup, kapudanın ve güzidelerin 
Südde-i sa'âdete gönderdüği arz olundı ve Divân-ı âliye geldi. Fi 
evâhir-i zilka'deti'-harâm sene 994. 


Sipâhi-oğlanları Ağası Hurrem Ağa Korucı-başı Mehmed 
Ağa'yı ve Cebbâr-kuh Ağa'yı Âsitâne-i sa'âdete 
getürdüğidür. 


Ve rüz-ı mezbürda Serdâr-ı bâ-vakârdan sâbıkâ inhâ olunan 
Korucı-başı Mehmed Ağa* ve Cebbâr-kulı Ağa Sipâhi-oğlanları Ağa- 
sı Hurrem Ağa ile Tebriz'den ayrılup ve kal'alar binâsı itmâma ye- 
tişüp ve asker-i İslâm kışlaya teveccüh itdüklerini bildürüp, ol gün 
kalabalık divân olup, gelenler ri'âyet: ü hürmet olundı. (101b) 
Hil'at-ı fâhire ile teşrif buyurılup, pâye-i serir-i saltanate yüz sür- 
diler. : 


Haleb Beğlerbeğisi Maksud Paşa ma'zül ve Küçük 
mir-âhürlukdan ma'zül Hasan Ağa Haleb 
Beğlerbeğisi olduğıdur. 


Sene 994 zilhiccesinün evâsıtında Haleb Beğlerbeğisi* Maksud ` 


Paşa'nun ba'zı fâsid evzâ'ı arz olunup, azli lâzım gelmeğin sâbıkâ 
Şark seferine me'mür olan Rümili ümerâsın leşkeri ile Gelibolı ma‘ 
berinden geçürmekde fermân-ı şerif ile hidmetde iken Küçük mir- 
âhür Hasan Ağa meccânen ma'zül buyurılup, yeri Bostancı-başı Se- 
fer Ağa'ya fermân olunmışdı. Sıfri'l-yed kalmağla mahall-i merha- 
met olup, dokuz kerre! yüz bin akçayla Haleb Beğlerbeğisi olmak 
fermân olundı. 


f Mısra 
«Viricek böyle virir Bâr-Hüdâ» 


Fi 18 şehr-i zilhicce, sene 994, 

S8âbıkâ Sadrıa'zam Sinan Paşa hazretleri Sam 
Beğlerbeğisi oldı. Vüzerâ-i izâm hazretlerini 
cem' idüp Siyâvuş Paşa hazretleri ziyâfet 

itdüğildür!. ` 


Ve şehr-i mezbüre evâhiri, ki selh-i sene-i mübârekedür, sâbıkâ 
Sadrıa'zam Sinan Paşa Hazretleri Malgara'da dört yıl kâmil riyâ- 
zat ile tekmil-i nefs eyleyüp sâkin olmışdı. Sa'âdetlü Pâdişâh-ı âlem- 
penâh hazretleri avâtıf-ı aliyye-i hüsrevâniyyelerinden Şâm-ı dârüs- 
yüz sürüp müstes'ad oldukda ikrâm u ihtirâm olundı. Ve eğlenme- 
yüp heman göçüp gitmek fermân olundı. Ve Sadrıa'zam Siyâvuş 
Paşa hazretleri cümle vüzerâ-i izâm hazretleriyle Üsküdar'daki bağ- 
çede. Sinan Paşa hazretlerini, izn-i hümâyün ile da'vet buyurup âli 
ziyâfet eylediler. Sadr-ı izzetde cümleden mukaddem olmağın ta'zim 
ü tekrimde ihtimâm olundı. Fi 25 zilhicce 994. 


Sene 995 muharremü'l-harâmı tâli' olup, cümle ümmet-i Muham- 
med'e mübârek ü huceste ola, İnşâe'llâhu ta'âlâ. 


Tebriz muhâfazasmda olan Ca'fer Paşa hazretlerine 
vezâret buyurulduğıdur. 


Diyârbekir Beğlerbeğiliği ile vilâyet-i Tebriz muhâfazasında 
kalan hizebr-i veğâ Hadım Ca'fer Paşa -edâme'llâlu ta'âlâ iclâlehü- 
hazretlerine? Van Beğlerbeğiliği ile vezâret elkâbı ile hükm (102a) 
yazıldı. Muhâfazada olmak fermân olunup, murassa‘ şemşir ile hil- 
“at-ı fâhire-i! vezâret müjdesine? dergâh-ı âli zevvâklarından iki ne- 
fer çaşnigir ağalar ta'yin olundı. Van Beğlerbeğisi Hüsrev Paşa haz- 
retleri Diyârbekir'e gelmek buyurıldı. Ale'l-iştirâk iki nefer çaşni- 
gir ağalar müjdesine ta'yin buyuruldı, Fi evâ'il-i muharremü'l-ha- 
râm, sene 995. 


Ac&'ib-i umürdan altmış vakiyye taş atan topi, Kızılbaş 
metrislerinde uyurken palamar takılup, Rüm gâzileri 
topi aldukları. 


Ve Şâh-ı gum-râh Hüdâbende oğlı Hamza Mirza ser-leşker ve 


sipeh-sâlâr-ı Kızılbaş iken Tebriz muhâfazasında melâ'in-i bi-din 

taksir itmeyüp, ruzgâr-ı zor-kârda görülmeyüp ve işidilmeyen ahvâl 
u etvâr zuhüra geldüği ma'lüm-ı âlemiyândur. Husüsâ altmış vakıy- 
ye taş atan topi: Kızılbaş metrisinde kullanulup, kal'a-küpluk ider- 
ken dilirân u dilâverân-ı ehl-i İslâm kal'adan giceyle çikup, Kızıl- 
baş-ı bed-ma'âşun nigehbânları meterisde gaflet üzre yatup, uyur- 
larken kimse âgâh olmadın topun altına felenkler döşeyip palamar- 
lar takup çeküp topı yerinden ayırup, yüridüp giderken nâgehâni 
palamar kırılup, fi'l-fevr andan dahi kavi bir palamar takup, çeküp 
bahâdırun biri at gibi topun üstine binüp yüri bi-izni'llâh diyüp çe- 
kilüp giderken Kızılbaşlar bi-dâr olup, vech-i meşrüh üzre top 
sür'atle gitdüğin görürler. Ser-leşker Hamza Mirza'ya haber olur, 
görürler ki bir alay çıplaklar topı ip takup sürümişler kal'anun dı- 
varı dibinde âsüde olmış* elden çıkup gitdi, dahi dest-rest muhâl. 
Bu mu'cizedür gayri değildür diyü çâre yok, Hamza Mirza gâziler 
Osmanlu ile başa çıkılmaz. Heman sulh olmak gerek didüğinden" 
derünları pür-kin olup, âlem-ı cevânlde*, hevâ vü heves içinde ays 
ü işretde Gence'de bir mergzârda hâb-ı nüşinde iken hancer-i ser- 
tiz ile ömrine konup helâk eyledikleri haber geldi. Fi evâsıt-ı muhar- 
remü'l-harâm, sene 995. (102b) 


Ve Leh kıralı la'inün mürd olduğun bildürmişler, haber geldi. 
Fit-târihi'l-mezbür. Ba'dehü sâbıkâ Mesih Paşa zemânında Reisül- 
küttâb olan Küçük Hasan Beğ maraz-ı şir-pençeden vefât itdi. Rah- 
metu'llâhi aleyh. Fi't-târihi'l-merküm. 


Pâdişâh-ı âlem-penâhı hazretleri merhüm İvaz Efendi 
kabrine varduğıdur. 


Ve şehr-i muharremii'l-harâmda hazret-i Pâdişâh-ı din-penâh 
-<yyede'llâmı ve kavvâhu- merhüm İvaz Efendi medfün olduğı Eğri- 
kapu semtinde kiliseden câmi' olan mahalde kabri üstüne varup du'â 
idüp tasaddukât eylediler. 


Vezir Ca'fer Paşa vefât itdüğidür. 


Ve mesned-i vezâretde Ca'fer Paşa hazretlerinün zukür u inâs- 
dan evlâdı kalmayup, mübârek tâ'ündan intikâl eyledükleri hemm 
u gamdan alil olup’, maraz-ı sü-i mi'deye mübtelâ olmağla hikmet-i 

ilâhi ilaç-pezir olmayup şehr-i saferün on dokuzuncı gün sefer-i âhi- 
ret ihtiyâr eyledi. Ve cümle erkân-ı sa'âdet cenâzesine hâzır olup, 
hazret-i" Ebi Eyyüb Ensâri'de defn olundı. 


Vezir-i merhümun? tevemân oğulları doğduğıdur. 


Ba'dehü merhüm Mehmed Paşa duhteri Ca'fer Paşa zevcesi hâ- 


mile iken erkek ferzend-i dil-bendi tev'emân dünyâya geldi. Birinün 
ismi Mehmed ve birinün ismi Ca'fer konuldı. Allâh ta'âlâ tül-ı ömr 
ile mu'ammer eyleyüp yanar çerâğın söyündürmeye. 


Re'is-i Divân Hamza Beğ ma'zül ve Tâc-zâde Mehmed 
Çelebi re'is olduğıdur. 


Ve Reisülküttâb Hamza Beğ eğerçi Divân-ı âli-şân hidmetinde 
kadimi emekdâr olup, umür-ı saltanatda istihdâm olunmuş ehl-i vu- 
kuf u şu'ürdur, lâkin dört yüz bin akçalık haslar tasarruf ider diyü 
azl buyurılup timârları hâvass-ı hümâyüna ilhâk olunup Tebriz fet- 
tinde yanında bulunan hidmetkârları bölüğe geçmişdür diyü ilâm 
olunmağın cümlesi timâra çıkmak fermân olundı. Ve yerine Tâc-zâde 
Mehmed Çelebi Efendi tekrâr Reisülküttâb olmak fermân olundı. 
Fi 20 saferi'l-muzaffer, sene 995. 


Beğlerbeği hazretlerine hil'at-ı fâltire-i vezâret 
buyrulduğıdur. 


Ve şehr-i safer ün yiğirmi ikinci gün (103a) yevmii'l-ahadde 
Rümili Beğlerbeğisi Mehmed Paşa hazretleri âdet-i me'lüfeleri üzre 
içerü cenâb-ı Pâdişâhiye arz-gâha girüp sa'âdetlü Pâdişâh-ı âlem- 
penâh -hullidet hilâfetuhü- hazretleri bâ-postin-ı sammür bir hil'at-ı 
fâhire-i bi-mânend inâyet buyurup ve beğlerbeğilik ile vezâret sa- 
daka idüp yine ke'l-evvel müstakil tenhâ arza girmek üzre tenbih 
buyurılup vüzerâ-i izâm -edâme'lâhu ta'âlâ iclâlehüm- hazretleri 
dahi kalkup içerü arza girüp çıkduklarında tehniyet ii mübârek bâdi 
idüp, musâfaha eylediler. Hak subhânehu ve ta'âlâ mübârek ü hu- 
ceste idüp envâ'-ı sa'âdât-ı dünyâ vü âhirete sebeb ü bâ'is eyleyüp 
mülhem bi's-savâb olup garaz-ı nefsâniyyeden saklaya. 

Mısrâ 
ş«Mirimirân hem musâhib hem vezir» târihdür, sene 995. 
: Í = 1005? 
Caja gp çan pa Ola a T 1059 


Cerrâh Mehmed Paşa hazretleri nâgehâni vezâretden 
azl olunduğıdur. 


Sene 995 rebi'ulevvelinün üçünci çihâr-şenbih gün nâgehâni 
ikindiden sonra sa'âdetlü Pâdişâh-ı âlem-penâh hazretleri kapucılar 
kethüdasını istedüp «Vezir-i sâni Melımed Paşa hazretleri ma'zül ol- 
mışdur, var haber vir» diyü fermân-ı âli sâdır olup ma'zül buyu- 


ruldı, Halk-ı âlem bu bâbda mütehayyir ü mütefekkir kalup, «Kadi- ` 


mi Pâdişâh-ı âlem-penâh hazretlerinün terbiyesiyle hâsıl olmış mah- 
rem-i râz emekdâr ve hidmetkâr vezir ne aceb perişân-hâl oldı» diyü 
takrib! ile Pâdişâh'a karib olup söze kâdir olanlardan birisi su'âl 
ider, aceb hikmet oldı, Pâdişâh'un ziyâde mukaddem emekdârı idi, 
her kişi makâm-ı hayretdedür dimişler. «Küfrânu'n-ni' meh olanun 
hâli böyle olur» diyü cevâb-ı âli buyurulmış didiler. El-hak az ze- 


mânda ni'met-i uzmâya mazhar olmışlardı. Allâh tebârek u ta'âlâ 


yine mazhar-ı eltâf eyleyüp an-karib teselliler müyesser ü mukad- 
der eyleye. Bi-mennihi ve yümnihi ve hafiyyi lutfihâ. 


Su'üdi Efendi medreseden azl olunduğıdur. 


Evâsıt-ı şehr-i mezbürede İbrahim Paşa hazretleri hocası Sey- 
yid Su'üdi Efendi Sultân Süleyman Han -aleyhi'r-rahmetü ve'l-guf- 
rân (103b) medresesi'nden meccânen ma'zül buyurılup, yeri Sultân 
Selim Han müderrisi Hınnalu?-zâde Hasan Çelebi'ye buyuruldı. Sahn 
erenlerinde silsile oldı. 


Üveys Paşa Mısr Beğlerbeğisi olduğı ve defterdârlar 
tebeddülâtı. 


Ve evâhir-i şehr-i mezbürede baş-defterdârlık hidmetinde olan 
Üveys Paşa hazretleri diyâr-ı Mısrıyye Beğlerbeğisi olup, Mısr'daki 
Sinan Paşa ma'zül buyuruldı. Ve sâbıkâ Baş-defterdâr olan İbrahim 

Efendi Anatolı defterdârlığından yine baş-defterdâr oldı. Ve Haleb 
defterdârı Ramazan Efendi Anatolı defterdârı oldı. Ve Balis: San- 
cağı Beği Mütevelli-zâde Mustafa Beğ Mısr defterdârı oldı. Osman 
Çelebi Şâm'a geldi. Şâm defterdârı Haleb'e geldi. 


Vezir Ali Paşa hazretleri Budun'dan ma'zül ` 
olduğıdur. 


Ve evâhir-i şehr-i mezbürede Budun Beğlerbeğisi Vezir Ali Paşa 


` ` hazretleri ma'zül buyuruldı. Ve Tımışvar Beğlerbeğisi Yusuf Paşa 


yine Budun Beğlerbeğisi olmak fermân olundı. Ve Tımışvar Beğler- 
beğiliği Baş-kapucı başılıkdan çıkan Hasan Ağa'ya buyuruldı. 


Okcı-zâde Mehmed Paşa hazretleri vefâtıdur. 


Ve Haleb Beğlerbeğiliğinden ma'zül Okcı-zâde Mehmed Paşa - 


ilim ü ma'rifet ile ârâste cihân-ı bi-bakânun cefâsına tahammül it- 
meyüp evâhir-i şehr-i mezbürede sefer-i dâr-ı bakâya azmeyledi. Sâ- 
bıkâ Baş-defterdâr olan Müteferrika Küçük Hasan Efendi füc'eten 
âlem-i âhirete şitâbân oldı. Fi't-târihi'l-mezbür, sene 995. 


Ali Paşa'nun azli haberi varmadm vefât itdüğidür. 


Ve Ali Paşa'nun azli haberi yetişmedin kendünün küffâr-ı hâk- 
sâr ma'rekesinde hareket eyleyen derd-i pâydan! sefer-i âhiret ihti- 
yâr eyleyüp azlin işitmedüği haberi geldi, Fi evâ'il-i şehr-i rebi'ulâ- 
hir, sene 999: I 


Mahrüsa-i Misr kadısı Abdülgani Efendi ma'zul Bahâeddin-zâde 
. Kadi ve Bostan-zâde Efendi Rümili kadıaskeri oldı. 


Evâhir-i şehr-i rebi tulâhirede mahrüsa-i Mısr kadısı sabıkâ 
Anatolu Kadıaskeri olan Abdülğani Efendi ma'zül buyuruldı. Ve 
Rümili kadıaskerliğinden (104a) Bahâeddin-zâde Abdullah Efendi 
Üveys Paşa'dan ayrılmayup, Mısr'a kadı olup gitdiler. Ve Rümili 


kadıaskerliği! a'lemü'l-ulemâ'il-mütebahhirin yine Bostan-zâde Efen- 


di'ye fermân olundı. Âmme-i âlem hazz-ı ferâvân eyledi. El-hakk: 
envâr-ı ulüm cebininde leme'ân eyledüği ke'z-zav'ı fi vasati'n-nehâr- 
dur, sene 995. 

Serdâr hazretleri serhadd-i mansüre ahvâlin bildürür. 


Ve evâ'il-i şehr-i rebi'ulâhirede serdâr-ı bâ-vakâr tarafından 
mektüblar gelüp, vâli-yi vilâyet-i “Acem, Şâh Hudâbende tebâh olan 
oğlı Koç Kapan Hamza Mirza fırâkından kemâl mertebe musibet- 
zâde perişân-hâl dünyâ ve mâ-fihâ gözünden ve gönlünden çıkup, 
şâhlık hükümetinden bizâr olup, «Osmanlu beğleri gelsinler bu Kı- 
zılbaş tâ'ifesinden benüm dâdum alsunlar» diyüp feryâd u enin ey- 
ledüğin arz u ilâm eylemişlerdür. 


Bu dahi serhadd-i mansüre ahvâlidür, Kızılbaş'un ittifâkın 
arz ider. 


Ba'dehü sene 995 cumâdelülâsı gurresinde Şâh-ı güm-râh Hü- 
dâbende hakkında öldi didükleri sözler efsânedür hayâtdadur ve oğlı 
Abbas Mirza vekili Mürşid Kulı Han ile Horasan'dan Irak'a tevec- 
cüh itdüği mukarrerdür, bu bâbda melâ'in yine cangı eyleyüp muh- 
kem ittifâk u ittihâdları var-idüğin ilâm iderler. 


` Bu dahi serhadd-i mansüre umürıdur. 


Ve Demür-kapu ve Şemahı'de muhâfazada olan Şirvân Paşası 
Vezir Ca'fer Paşa -edâme'llâhu ta'âlâ iclâlehü- hazretlerinün kapucı- 
başısı ve muhâfaza hidmetinde olan kul tâ'ifesiniin bölükden ve Ye- 
niçeriden bölük-başılarından ve gayriden on beş nefer mikdârı âdem 
gelüp, Levend ülkesinden geçüp, pöstlar geyüp ve Tatar-veş -başla- 
rında kalpak, dört yıldur ulüfelerimiiz değmemişdür, mübtelâ-i kıl- 
let ü iflâs olup bu diyârun mahsüli masrafına yetişince hâlimüz 
diger-gün olmadadur diyü tazaccur gösterdiler, cümle umür ve mas- 
lahatları murâdları üzre görilüp ulüfeleri ve libâsları mümkin olan 
yerlerden tedârük olınup, karâr itdürülmeyüp gönderilmek (104b) 
fermân olundı, fi evâ'il-i cumâdelülâ, sene 995. 


Nâgehâni İstanbul Efendisi ma'zül olduğıdur. 


Ve evâ'il-i şehr-i cumâdelülâda mahrüsa-i İstanbul kadısı Mev- 
lânâ Ali Çelebi Efendi, yahüd tâ'ifesi hilâf-ı hükm-i şeri şerif müş» 

terâ hasnâ? câriyeler istihdâm iderler diyü birkaç nefer yasakcı ve 
muhzırlar ile bir iki Yahüdi evin! basup câriyeler çıkarmakda ik- 
dâm u ihtimâm iderken eşhâs-ı âlem fitne vü fesâda bahâne-cü 
olup ednâ mülâbese ile sehr yağmasına sebeb ola-yazdı. Fi'l-hâl 
Sadma'zam hazretleri kapusına getürdilip Pâdişâh-ı âlem-penâh 
hazretleri ma'zül olsun yerine Hubbi mollası Molla Muhyiddin kadı 
olsun buyurup halkı perişân itmeğle fitne ârâm eyledi*. bez 


Burhâneddin Efendi defterdârhkdan ma'zül iken kendüsi 
bir kalem ifrâz idüp defterdârhk itdüğidür. 


Ve sâbıkâ Baş-defterdâr olan Burhâneddin Efendi" evâsıt-ı şehr-i 
mezbürede 'Tuna aklâmını ayırup dördüncü defterdârlık nâmına bir 
nezârete nakd yüz yiğirıni bin akça sâliyâne ta'yin itdirüp en aşağa 
oturup Tuna Defterdârı oldı. 


Müfti Çivi-zâde merhüm vefât idüp Şeyhi Efendi 
müfti olduğıdur. 


Selh-i cumâdelülâda, sene 995, Şeyhülislâm ve Müftilenâm Mev- 
lânâ Çivi-zâde Efendi maraz-ı hummâ-i vebâ'iyyeden âfiyet bulma- 
yup bi-irâdeti'ı-Hayyi'llezi Lâ-yemüt ile dâr-ı ukbâya intikâl eyledi. 
rahmetwllâhi aleyh. Sadr-ı fetvâ-i şerif hidmetine a'lemü'l-ulemâ'i 
'I-müteverri'in Şeyhi Efendi hazretleri ta'yin buyuruldı. Ve merhüm 
kendüzi dahi anlar gelmek işâret eyledi denilmeğin! buyuruldı didi- 
ler. 


Zekeriyyâ Efendi Ka'betullâh'dan gelüp el öpdüğidür. 


Ve bu esnâda sâbikâ Anatolı Kadıaskeri olup, tavâf-ı Bey- 
tw'llâhi'-harâm ve ziyâret-i Ravza-i mutahhara-i Seyyidü'-enâm 
müyesser olan Zekeriyyâ Efendi Hacc-ı şerifden geldüklerinde 
kâ'ide-i kadime-i saltanat üzre hil'at-ı fâhire ile girüp pâye-i serir-i 
saltanata yüz sürüp” (105a) ikrâm u ihtirâm olunup müstes'ad* ol- 
dılar, fi gurre-i cumâdelülâ, sene 995. 

İbrahim Paşa hazretleri lutfmdan mâl-i kefâlet 
virdüğidür. 


Bugün Divân-ı mu'allâda Vezir-i saltanat-ârâ İbrahim Paşa 
-edâme'llâhu ta“âlâ iclâlehü- hazretleri Vilâyet-i Menteşe ( Uz ) 
mukâta'âtı emini mültezimi olan şahsun tahvili tamâm olup mu- 
kâta'a kesr itmeğle küfelâsından defterdârlık? mâl-i kefâlet taleb ey- 
leyüp ve bir alay kavm «Bu kefâletden bizüm haber u âgâhımuz 
yokdur, gâ'ibâne! yazmışlardur» diyii tezalliim eyledüklerinde Paşa- 
yı muşârun-ileyh hazretlerinin şefkat u merhameti harekete gelip 


barmağından elmas yüzügin virüp yüz bin akça miri deyne tahvil : 


eyleyüp ve Müslimânlar halâs olup sebeb-i zikr-i cemil oldı, fi't- 
târihi'l-merküm. i š 


Vilâyet-i Yemen hâkimi* evlâd-ı Mutahhar'un bes neferini 
Vezir Hasan Paşa hazretleri Âsitâne-i sa'âdete 
gönderdüğidür. 


Memâlik-i Yemen ve Aden muhâfazasında olan Vezir-i şecâ'at- 
şi'âr ve adâlet-disâr Hasan Paşa -edâme'llâhu ta'âlâ iclâlehü- haz- 
retleri ol diyâra müstevli olan tâ'ife-i Zeydiyye'nün serdâr u sipeh- 
sâlârlarınun evlâd-ı Mutahhar dimeğle meşhür u müte'âref olanla- 
rınun güzide-serverleriyle niçe mâh u sâl kulel-i cibâlde vâki' olan 
hısn-ı hasinlarında muhâsara olunup kıtâl u cidâlden sonra her bi- 
rini letâ'ifi”l-hiyel ile ele getürüp kılâ* ve memleketlerin feth ve tes- 
hir eyleyüp bu def'a beş nefer karındaşları nevid-i lutf u kerem ile 
girift eyledüği ve mukaddemâ Südde-i sa'âdet-medâra der-dest idügi 
arz u ilâm olunmışdı. Hâlâ sancağı” Beği Hızr Beğ ile elli ne- 
fer dilâverân ve bahâdırân Yemen kullarından tüfeng-endâz âteş- 
“heycâ semenderleri yiğitler ile koşulup Dergâh-ı mu'allâya ve bâr- 
gâh-ı a'lâya vüzerâ-i izâm huzürlarına getürdiler. Cümlesin alâ had- 
dihi söyledüp ahvâlleri pâye-i serir-i- saltanata arz olundukda hâssa-i 
harcdan on beşer akça ulüfe ta'yin olunup ve her birine dörder ne- 
fer (105b) çavuş koşulup Yedi-Kulle'de habs buyuruldılar. Fi evâ- 
hir-i cumâdelâhir, sene 995. 

İspanya la'inün Deryâ-yı muhitde alman gemilerinün 
kapudan ve re'isi Âsitâne-i sa'âdete gelüp Kapudana 
virildüğidür. 


Ve sâbıkâ Aden mukâbelesinde İspanya mel'ünun Portakal la'in 


elinden alup ta'mir eyledüği kal'aya gelen" yat ve yarağıyle alınan 
gemileri kapudan ve beğ-zâdeler ve re'is-i mezbürân' evlâd-ı Mutah- 
har ile Âsitâne-i sa'âdete ma'an gönderilmeğin haberleri ma'lüm ol- 
dukda Kapudan Kılıç Ali Paşa'ya teslim olundılar. Fi evâ'il-i şehr-i 
receb, sene 995. 


Serdâr hazretlerinün, Kızılbaş tö'ifesi sulha 
tâliblerdür diyü arz itdüğidür. 


Evâsıt-ı şehr-i recebde Serdâr-ı âli-kadrdan arzlar gelip Şâh-ı 
güm-râh vâli-yi vilâyet-i Acem Sultân Muhammed Hüdâbende'den 
mektüblar vârid olup mefhümında katl olunan oğlı Hamza Mirza 
nun ferzendi Haydar Mirza sabidür Südde-i sa'âdet-medâra rehn ta- 
rikıyle gönderelim, şimdiye dek seyfle makhür idüp aldığınuz mem- 
leketimüze ta'arruzumuz yokdur, gitdükce ahvâl-i âlem teşevvişden 
hâli olmayup, cânibeynde* keş-â-keşden -halâs olsun, sulh u° salâh-ı 
âleme sebeb ü bâ“is olsun nâm-dâr yarar ilçilerimüz varsun diyü 
izn-i hümâyün istediklerin arz eyleyiip emr-i şerif gönderildi ki «As- 
ker-i İslâmı seferden avk itmek isterler, murâdları seyf-i İslâmdan 
emân bulmakdur, ekâziblerine hadd u gâyet yokdur üzerlerine sefer 
ü hareketden hâli olmayasın» diyü serdâr hazretlerine mü'ekked ü 
meşrüh ahkâm-ı şerife gönderildi, fi't-târihi'l-mezbür. 


Vezir Mehmed Paşa tekrâr vezir olduğıdur. 


Sene 995 recebii'l-mürecceb evâsıtında mübârek cum'a gün! 
hazret-i Pâdişâh-ı din-penâh -hullidet wilâfetuhü ve easze'llâhu en- 
sârehu- tezkire-i hümayün gönderip mukaddemâ ma'zul buyurduk- 
ları Cerrah! Mehmed Paşa hazretlerini yine vezâretle teşrif idüp, 
nazar-ı re'fet ve âtıfetleriyle (106a) mesned-i vezârete gelmek bu- 
yurdılar. Fe-emmâ Ibrahim Paşa hazretleri takdim olunup altına 
oturmak fermân olundı. Müddet-i azl-i Mehmed Paşa sehr 1, mah 6:. 
Bundan esbak Sultân Selim Han zemânında Ahmed Paşa hazretleri 

dahi yiğirmi beş gün mikdârı zemân vezâretden ref‘ buyurulup, üç 
yüz bin akça tekâ'üd ta'yin buyurulmış- iken Mihrümâh Sultan haz- 
retleri şefâ'at eyleyüp, yine vezâret mukarrer buyuruldukda Piyâle 
Paşa hazretleri takdim fermân olunup Ahmed Paşa altına oturmak 
fermân olunmışdı, fi sene 997. 


Kapudan Kıhç Ali Paşa âlem-i ukbâya gitdüğidür. 


Ve sene 995 şehr-i recebün evâsıtında Kapudan Kılıç Ali Paşa 
Tophane Câmi'inde cum'a namazın edâ eyleyip, hayrât u hasenât 
ve tasaddukat itmeğe kemâl mertebe haris olup ne mikdâr akça ge- 
türdi ise cümleten fukara vü mesâkine bezl idüp ve yetişmeyüp ya- 


nında olanlardan istikrâz eyleyiip tasadduk eyledükde ahşâm ma- 


kâmında karar idüp ve mukaddemâ yiğirmi günden mütecâviz müh- 
lik maraz-ı sa'ba mübtelâ olmuışdı. Tabib-i hâzık teşhis-i maraz it- 
meğle hüsn-i tedârük idüp müfid ilâclar eyleyiip kemâl-i sıhhat u 
âfiyetde olmışdı. Ve sinni dahi doksana karib olmağın hırs u tül-i 
emel münis-i? celisi idi, hasnâ câriye mukârenetinden kaçmayup 
anunla üns ü ülfete mukayyed olmışdı:. Tabib muhkem te'kid idüp, 
«Zinhâr sohbet-i zenândan perhiz eylemek vâcibdür, ömr-i nâzenin 
azizü'l-vücüddur» diyü tenbih itmiş iken memnü' olmayup ol gice 
mülâ'abe ile bikr câriye miübâşeretinde rühı bedenden âlem-i âhirete 
şitabân olduğı haber Divâna geldi. Fi 19 receb, sene 995. 


Merhüm Kapudan Paşa'nun mâ-meleki zabt olduğıdur. 


Pâdişâh-ı âlem-penâhdan gayri vârisi olmamağla Defterdâr İb- 
rahim Efendi ve Rümili Beğlerbeğisi Vezir Mehmed Paşa hazretleri 
muhallefât ve metrükâtın zabt u kabz eylemek fermân olundı. Ol 
gün altmış bin altun nakd bulundı. Ba'dehü cümle hazâ'ini furuht 
olunup: (106b) beş yüz bin altuna yetişip Defterdâr İbrahim Efendi 
teslim-i Hazine-i Enderüni idüp hil'at-ı fâhire ile teşrif buyurıldı. 
Ve sâ'ir eskâl ü ahmâli nice zemân furuht olunup hâsıl olan akça- 
ları mühimmât-ı miriye sarf olunup irâd u masraf olundı. 


İbrahim Paşa hazretleri vezâretle kapudan olduğıdur. 


Evâhir-i şehr-i recebde kapudanlık hasları havass-ı himâyüna 
zabt olunmak üzre vezâret-i sâniye haslarıyle kapudanlık mansıbı 

dahi Vezir İbrahim Paşa -yessere'lâhu mâ-yürid vemâ-yeş&- haz- 
retlerine fermân olundı. Allâhu ta'âlâ mübârek u huceste eyleyüp 
âsân eyleye, tuttukları kolay gele, a'dâ-i din üzerine galib ü kâhir 
olalar. 


Serdâr hazretleri bu sene Gürcistân vilâyetinde 
kalalar yapduğıdur. 


Sene 995'de vilàyet-i Gürcistân'da Simon lain ile bir-taraf ol- 
mağa hiç bir vechile mecâl ü imkân olmayup âhir-i kâr kendünün 


taht-gâh-ı devleti olan Gori'de muhkem kal'a yapılup ve Ahiska'yı - 


dahi beğlerbeğiler üşüp muhkem kal'a eyleyiip, mel'ün bi'z-zarüri* 
lâ-mekân düşüp, tağlar başında, mecnün-misâl karâr u ârâıngâhı 
kalmayup yazın geçinüp ve kışın feryâd u zâriye başladı. Yapulan 
kal'alara kul ve hazine ve zahire konup beğlerbeğiler nasb olundı. 
Tomanis ( ,il.ş) ve Lori ve Gori ve Ahiska Gürcistan'a Shs s ° olup, 
muhkem bend oldı. Kal'a-i Tiflis içün bu denlü şedâ'id ile zahmet 
çekilüp, hazâ'in sarf olunup, ihtihkâm virildi, diyü arzlar geldi. Fi 
evâhir-i şehr-i receb, sene 995. 


Serdâr-ı bâ-vakâr hazretleri Şâlı-ı Acem Hudâbende 
sulha talib ü râğıbdur didüği arzlardur. 


Ve gurre-i şehr-i şa'bani'I-muazzamda serdâr-ı bâ-vakâr-ı âli- 
mikdâr tarafından mükerrer arzlar gelüp Şâh-ı güm-râhdan mutta- 
sıl tale&b-i sulh u! salâh içün mufassal u meşrüh mektübları ve ibrâm 
u ilhâhlarını ve takâzâlarını kesmeyüp dilekçileri gelmekdedür ki 
niçün bizi ol şehenşâh-ı mu'azzam asitânesinde (107a) mâ-beynimüz 
ıslâh eylemezsüz, kangı dinde ve âyin-i! saltanatda vardur ki sulha 
râgıb iken kabül olmayup redd ideler, bu eyü alâmet degildür imti- 
hân-ı İlâhi olmak yok mıdur? Cümlemüz höd cân u dilden Âsitâne-i 
sa'âdetlerine hulüs-ı taviyyet ile bende-fermân olunup, Sivas Beğ- 
lerbeğisi Mehmed Paşa hazretleri Tebriz'e gelürse oğlumuz oğlı 
Haydar Mirza'ya teslim eyleyelim, Südde-i sidre-makâmlarında tur- 
sun ve kılıçları ile aldukları memâlikimüz höd kendüler tasarrufın- 
dadur, dahi her ne fermân olınursa sem'an ve tâ'aten diyiip ve ge- 
len suret-i nâmeleri telhis olınup pâye-i serir-i a'lâya arz olunduk- 
da sa'adetlü Padişâh-ı âlem-penâh hazretleri buyurmışlar ki «Dü- 

rüğ-ı bi-fürüğlarına nihâyet yokdur, veli bunca yıldur re'ayâ-yı 
memleket ve sipâh-ı saltanat ayağında? pâymâl olmadadur, rehnleri 
gelince sefer u hareketden bir zemân ârâm u âsâyişe sebeb ii bâ“is 
ola» diyü musâlahaya suret-i cevâz gösterdükleri şâyi' oldı söylen- 
di. Fi şehr-i şa'bân, sene 995. 


Özbek Hanı Abdullah Han'un nâme ile ilçisi Divâna 
geldüğidür. 


Evâ'il-i şehr-i ramazân-ı şerifde Buhara ve Semerkand Tatarı 
tâ'ife-i Özbekiyye Han'ı Abdullah Han hazretlerinün nâme ile ilçisi 
Divân-ı âliye gelüp pişkeş ü hedâyâları çekilüp kânün-ı kadim üzre 
kalabalık? divân olup i'zâz u ihtirâm olundılar, sene 995. 


Mekketuw'llâh-i* mükerreme şerifi envâ'-ı tuhaf gönderüp 
kisve-i şerife tecdidini arz itdüğidür. 


Ve yine evâ'il-i şehr-i ramazân-ı şerifde Ka'be-i mu'azzama hâki- 
mı Ebü Nümeyy Şerif Hasan -zâde'llâhu ta'alâ şerefen ve ta'zimen- 
hazretleri Âsitâne-i sa'âdete enva“-ı tuhaf u hedâyâ ve bi-kerân piş- 
keş ile arzları ve erkân-ı sa'adete mekâtibleri geldi ki kisve-i Bey- 
tu'llah'un içerüsi ve taşrası tecdid olunması lâzım olduğın bildü- 
rüp ve Hind ü Sind kumaşlarınun kemâl mertebe bi-nazir ü bi-mâ- 
nend olup selâtin-ı izâm nazarına mergüb olan nâzik ü nâzenin me- 
tâ'un gâyet' a'lâlarından (107b) reng-â-reng atlas ve kemha ve kutni 
her cinsinden bin kıt'a ve bogası ve sâ'ir rengin ve munakkaş mah- 
feslerden! ve destâr kısmınun ki ellişer zirâ' müstesnâlarından bin 
kıt'a ve öd ağacınun sehâle ( Ji, ) ve kumâri'sinden üç yük ki on 
kantardur ve Hind u Sind meyvelerinün mürebbâlarından altmış beş 
kıt'a fagfüri kavanazlara memlü ve sükkeri ve mu'anber eşribeler ki 
her birini zor-âver' âdem güçle götürürdi. Ve pâdişâhlar nazarında 
turınağa lâyık u sezâvâr dört kıt'a fagfüri küpler ki memlü sükkeri 
mürebbâlar altışar nefer kimse götürüp Divân-ı âlide çekildi, halk-ı 
âlem pesend idiip tahsin u sâbâş eylediler, Fi sene 995. 

Budun Beğlerbeğisi Yusuf Paşa serhad leşkerinün atları 
çayırda iken gaflet ile kâfir basup ardmca yetişüp 
kâfiri sıyup! başları Divâna geldüğidür. 


Ve evâhir-i şehr-i ramazân-ı şerifde Budun beğlerbeğisi Yusuf 
Paşa hazretlerinden Âsitâne-i sa'âdete arzlar ve mektüblar gelüp, 
serhadd-i mansürede Peşte yakasında leşker-i İslâm atları çayıra 
çıkmışken a'dâ-i din üç bin nefer atlu ve iki bin nefer yaya tüfeng- 
endâz ile ale'l-gafle gelip çayırda atları basup sürüp gitdüği mesmü' 
olduğı gibi fi'l-hâl beğlerbeği mevcüd olan asker ile kendüzi bi'z-zât 
binüp küffâr-ı hâksârı ta'kib idüp bi-inâyeti'llâhi taâlâ yetişüp, 
melâ'in-i bi-din sürdüği atları bırağub ve atlusı kaçup yayası mey- 
dânda kalup ve beş altı yüz kâfir tu'me-i semsir olup ve mâ-adâ de- 
müirlü horyat diri kâfir esir ve der-zencir olunup on dokuz alay bay- 
rağı tabl u nefirleriyle ve başlarıyle Divân-ı mutallâya geldi. Ve ehl-i 
İslâmdan ancak on sekiz kimse sa'âdet-i şehâdete yetişdi. Mansür u 
muzaffer avdet olunduğın bildürmiş ve kıral-ı bed-fi'âl cânibine haber 
gönderilüp «Bu sulh içinde bu vechile harekete sebeb ü bâ'is ne olmış- 
dur» dinildiüikde cevâb virmiş ki (108a) «Bizim bundan haberimiz 
yokdur, nakz-ı ahde müte'allik bizden nesne sâdır ohnamışdur, bir 
alay harâm-zâde haydut fesâd eylemişler cezâların bulmışlar» didü- 
gin arz u ilâm eylemişler, fi't-târihi'l-merküm. 


Serhad leşkeri beğleri tahrik idiip düşmen-i din 
hilesine düşüp şikest vâki‘ olduğı. 


Ve mübârek id-i şevvâlde serhadd-i mansüre leşkeri tek durına- 
yup «Küffâr ile mâ-beyn böyle oldı karışdı fırsatdur» diyi ümerğâ-i 
serhaddi kendi haline komayup dört sancak beği Sigetvar serhaddin- 
den leşker ile toyumluk sevdasiyle tâma'-ı hama düşüp, niçe bin âdem 
bile uyup gidüp, küffâr vilâyetin târâc idüp toyumluk ile gelür iken 
a'dâ-i din köpri başında pusu kurup ve köpriyi kesüp, külli muzâka- 
ya virüp bir sancak beği şehid düşüp ve iki beğ giriftâr olup biri mer- 
hüm Kapudan oğlıdur ve Şehsuvâr Beğ tebdil-i süret ile halâs olduğı 
haberler geldi. Fi 3 şevvâl. 

Kapucı-başı Kurd Ağa serhaddeu haber getürmeğe 
gitdüğidür. 


Fuzüli küffâr ile bu husüsa! cür'et iden serhadde kimlerdür diyü 
teftiş ü tefahhus içün Kapucı-başı Kurd Ağa'ya yiğirmi nefer kapu- 
cılar koşulup, hatt-ı hümâyün ile ulaklık ile gitdiler, Budun Beğler- 
beğisine toğrı. Fi 4 şevvâl, sene 995. 


Deryâda kâfir gemileri Anatoh yakasmda çıkup âdem 
devşiirdüiğidür. 


Ve evâsıt-ı şehr-i şevvâlde Şâhzâde-i cevân-balıt -tâle bakâhu- 
hazretleri lalasından ve İzmir kadısı a'lemü'l-ulemâ Mevlânâ İshak 
Efendi'den arzlar gelip «Rüy-i deryâda gezüp ehl-i İslâm ve sâ'ir zim- 
mi gemilerin alup, her zemânda hasâret iden a*dâ-i dinden melâ'in-i 
hâksâr Duka, Franco ve Malta'nun çekdiirür kadırga ve kaleyteleri 
dokuz pâre gemi ale'l-gafle seherden gelüp Urla çâniblerinde iskele 
urup ve cengci soltatlarm döküp her yanaya seğirdim salup gaflet 


ile ehl-i İslâm'dan üç yüz nefer zükür u inâsdan âdem sürüp nehb u` 


gâret eylemişlerdür» diyii (108b) arz u i'lâm eylediler, fi sene 995. 


Ejderhan vilâyetini Pâdişâh-ı âlem-penâh hazretleri alup 
ortadan götürmek lâzımdur diyi ilçiler geldüğidür. 


Ve yine bu esnâda evâsıt-ı şehr-i şevvâl'de Özbek Tatan Hanı 
Abdullah Han'dan gelen ilçi ve Küçük Nogay dimeğle meşhür olan 
tâ'ife-i Tatar'un âdemi gelüp arzıhâl eylediler ki «Maktül olan Kı- 
rım Hanı Mehmed Giray oğlı kaçup Rus kıralma ilticâ eyledüklerinde 
mubâlağa leşker koşup vilâyet-i Ejderhan kal'asına beğ diküp ve 
hâliyâ? tedârükleri budur ki leşker-i melâ'in-i bi-pâyân Nogay'ı alup, 
sürüp önine katup Kırım üstüne gelüp ehl-i İslâma külli intikâm it- 
mek kasdındandur mahall-i tedbir ü tedârükdür, be-her-hâl bu câ- 
nibde asker-i mansüre ile bir âli serdâr lâzımdur ve Kırım Hanı İs- 
lâm Giray Han dahi leşker-i Tatar ile bile koşulup vilâyet-i Ejderhan 
kılâ' ve enhâriyle feth u teshir olunup, ortalıkdan senk-i râh kal- 
kup a'dâ-i din u millete geçecek! yer kalmayup, sedd-i râh olmak ge- 
rekdür ve illâ el-iyâzu bi'llâh fırsat düşmen yol bulup intikam it- 
meğe ittifâk ve ittihâdları mukarrer u muhakkakdur» diyü i'lâm-ı 

hâl eyleyüp, südde-i sa'âdet-medârdan bize haber getüresiz diyüp 
hakimlerinün recâ vü iltimâsların bildürdiler. Fit-târihi'i-mezbür, 
sene 995. 


Ejderhan fethi tedbiri içün vüzerâ-i izâm cem'iyyet 
eyledükleridür. 


Husüs-ı mezbür içün* ilçilerün arzları mefhümi tehlis olunup, på- 
ye-i serir-i saltanata beyân olundukda «Cümlenüz bir yere gelüp, re'y 
ü tedbir-i ber-savâb ile mukayyed olasız» diyii fermân olunmağla 
Sadrıa'zam Siyâvuş Paşa -edâme'llâhu ta'dlâ iclâlehü- hazretleri vü- 
zerâ-i izâm -lê Uâhu ta'dâlâ şânehüm- ve a'lemü'l-ulemâi'-mütebah- 
hirin Mevlânâ Hoca-i Şâh-ı cihân Sa'di Efendi -edâme'lâhu ta'âlâ 
fea&iluhü- hazretlerini ma'an Üsküdar'da bağçeye ziyâfete da'vet bu- 
yurup, âli cem'iyyet olup ve Pâdişâh-ı magfür Sultân Selim Han-ı 
Sâni -tâbe serâhu- (109a) evân-ı saltanatında Ejderhan fethi içün 
Kefe'de mirlivâ olan Kasım Beğ, mir-i mirânlık ile serdâr' fermân 
olunup, Tatar Han ile varılup, külli masraf olup, niçe meşakkat çe- 
kildükde, feth u teshir mukadder olmamağla müyesser olmamışdı 
denildi. Hâliyâ Kırım Hanı İslâm Giray Han yarar mirzaların Kırım 
tahtına koyup ve Âsitâne-i sa'âdet cânibinden dahi donanma gemile- 
riyle muhafaza içün asker irsâl olunup ve Ejderhan fethi içün yarar 
serdâr nasb olunup Han hazretleriyle koşulup gönderilmek münâsib- 
dür re'y olundukda Ejderhan seferine tenbih u tedârük olunmak 
üzerine? fermân-ı âli sâdır oldı Fi 183 şevvâl, sene 995. 


Taht kadıhkları tevcih ve tebeddülât-ı ulemâ efendiler*, 


Evâhir-i şehr-i şevvâlde Şâm-ı şerif kadısı merhüm Hasan Beğ- 
zâde Efendi zahir hastalığından şifâ bulmayup, dâr-ı ukbâya rihle- 
ti haberi geldi. Yerine sâbıkâ kadı olan merhüm Bostân Efendi oğlı 
yine kadı olmak buyuruldı. Ve mahrüsa-i Haleb kadısı Remzi-zâde 
Kuds-i şerif kadısı olup ve Haleb kazâsı Süleymaniye'de müderris 
Emir-zâde Cenâbi Efendi'ye buyuruldı. Ve Kuds-i şerif kadısı Molla 
Ömer Kütahya kadısı oldı. Ve Diyarbekir kadısı Mevlânâ Sarı Mus- 
lihiddin ma'zül buyurllup yerine İzmir kazâsından munfasıl Birecik 
kadılığı ilhâkıyle Mevlânâ Ma'rüf Efendi buyuruldı. Ve sâbrkâ Di- 
yârbekir kazâsından munfasıl Çene ( > ) Mehmed Çelebi Nif 

kadılığı ilhâkıyle İzmir kadısı olmak buyuruldı ve İzmir kadısı Mev- 
lânâ İshak azl buyuruldı. Ve Sultân Süleymân Medresesi, Sabn'dan 
Osman Çelebi Efendi'ye buyuruldı. Ve Musul Beğlerbeğisi Melek Ah- 
med Paşa! ma'zül buyurulup, Kilis sancağıyle ma'an mutasarrıf ol- 
mak üzere Canpolad Beğ-oğlı Hüseyin Musul Beğlerbeğisi oldı. Mu- 
bâlağa iltizâm ve hedâyâ ile. Fi evâsıt-ı şevvâl, sene 995. 


Ve sâbıkâ Karaman Defterdârı Nüh Efendi Diyarbekir Defter- 
dârı oldı (109b) Tunus Beğlerbeği Cezâ'ir'den ma'zül merhüm Koca 
Kapudan Hasan Paşa'ya! virildi. Ve Trablusgarb Beğlerbeğiliği Sa- 
kız Beği Mehmed Beğ'e virildi. 


Mısrâ 


Obli öyle ad 


Diyâr-ı Mısrıyye Beğlerbeğisi Üveys Paşa sâbıkâ Beğlerbeği 
olan Sinan Paşa zimmetinde mubâlağa mal vardur diyü 
arz idüp ol dahi kaçup Âsitâne'ye geldüğidür. 


Ve evö'il-i şehr-i zilka'dede sâbıkâ diyâr-ı Mısrıyye Beğlerbeğisi 
iken ma'zül buyurulan Sinan Paşa'nun zimmetine” Üveys Paşa Mısr'a 
vardukda «Ondört kerre yüz bin altun şer'ile ve kânün ile! lâzım gel- 
mişdür. Yüz otuz bin altun kendüzinden tahsil olundı mâ'adâsı, habs 
olunup unf ile almmak vâcibdür» diyü arz idüp, mücibiyle hükmr-i 
şerif almış iken, mümâ-ileyh Sinan Paşa, hıyel u huda'da? pehlüvân-ı 
âlem olmağla, eğerçi üstüne nâzır u müvekkiller konup, göz hapsi 
iken hâb-ı hargüş virüp, şerr ii şürlarından kendüzin halâs idüp, bir 
virâne hammâm havlısmdan atılup birkaç nefer yarar âdemler ile 
şehirden çıkup beriyyeden hecin ile beyâbândan ılgâr eyleyüp, nice 
şed&'id u mihen ihtiyâriyle südde-i sidremisâle yüz süriyü halin ağ- 
layu” garaz-ı fâsidini ilâm eylemeğe geldi ve bi'l-cümle mâ-beynle- 
rinde evvelen ve âhiren!! agrâz-ı nefsâniyyeleriyle bugz u hasedleri 
üzre ekâvillerine hadd u gâyet olmaduğı gibi, hasm elinden cüst u 
çâlâk halâs olan kişiye dahi âferine nihâyet yokdur, tahsinler olu- 
nup, bir niçe gündür cân dinlendürdi. 

Defterdârlar tebdilidür. 


Ve evâsıt-ı zilka'dede Mısır defterdârlığı Tezkereci-zâde Mah- 
mud Efendi'ye fermân olunup, bir kaç gün sonra Haleb Defterdârı 
Yahya Efendi'ye tevcih buyurılup ve Halab defterdârlığı merküm 
Mahmud Efendi'ye virildi. Fi 27 zilka'de, sene 995. 


Defterdârlar teğayyüridür. 


Ve yine evâsıt-ı zilka'dede serdâr-ı bâ-vakâr yanmda defterdârlık 
hidmedinde olan Şıkkı sâni Defterdârı Baş Hasan Efendi (110a) dir- 
liği ile kemâ-kân seferden hidmetde ola diyü fermân olundı. Ve has- 
ları gümrükden nakd virildi. Defterdârlık Âsitâne-i sa'âdetde Tuna 
defterdârı olan Burhâneddin Efendi'ye tevcih buyurılup ve Tuna Def- 
terdârlığı Ebe-zâde Efendi'ye buyurdi, fi sene 995. 


Serdâr hazretleri Gürcistân ahvâlin arz idüp kal'a 
yapduğm ilâm eyledüğidür. 


Evâ'il-i şehr-i zilhiccetü'ş-şerifede, Serdâr-ı asâkir-i mansüre Fer- 
had Paşa -edâme'llâhu ta'âlâ iclâlehü- hazretlerinden arzlar ve mek- 
tüblar ile, Silâhdâr-başı! Dâvud Ağa on nefer yoldaşlar ile gelüp, Si- 
mon-ı dâl? la'inün taht-gâhı olan Gori nám mahalle muhkem asker 
karâr idecek kal'a-i metin ve hısn-ı hasin yapılup ve şimdiye dek vi- 
lâyet-i Gürcistân'da binâ olunan kılâ'm cümlesinden a'lâ olmağla 
tâ'ife-i Levend hâkimi Aleksandre Han dahi her sene Âsitâne-i sa'âde- 
te on bin altunluk harir-i a'lâ virmek üzre maktü' bağlanup ve vâki' 
olan hisârlara ihtiyâc çekdürmeyüp vâfir ü müstevfâ zahirelerin ye- 
tişdürmeğe itâ'at üzre miite'ahhid olduğın arz u i'lâm eydüğin bildür- 
di. Ve kadimden Şâh-ı güm-râh bendelerinden olup yarar dilâverlikle 
nâm-dâr olan Çerkes Varaza oğlı Mahmud Han ve yanında olan ba- 
hâdır-ı nâm-ver yiğitler ile gelüp itâ'at idüp ve feth olan yerler ken- 
düye beğlerbeğlik tarikiyle inâyet buyurılursa lâ-mekân u ser-ger- 
dân olan Simon Han'ı ele getürmeğe uhdesine alup, beğlerbeğilik 
tevcih olunduğın arz eylemişler, fi sene 995 . 

Kapucı-başı Kurd Ağa kapucılar ile Buduu serhaddinden 
geldüğidür. 


Ve mübârek id-i adhâda mukaddemiâ vilâyet-i Budun serhaddin- 
de olan ahvâl tefahhusuna satvet-i kâhire-i Pâdişâhi ile giden kapu- 
cı-başı Kurd Ağa kapucılar ile gelüp, sâbıkâ Bosna Beğlerbeğisi olan 
Şehsüvâr Beği kayd ii bend ile getürüp ve Budun Beğlerbeğisi Yusuf 
Paşa kendüzin hüsn-i tedbir ü tedârükle mazhar-ı gazab ve âteş-i le- 
heb-i Pâdişâhi olmadan halâs eyledüği şâyi' olup ve mezbür Şehsu- 
var Beğ dahi olanca (110b) mâ-melekini dirig itmeyüp, beğlerbeğilik 
pişkeş çeküp, eyyâm-ı teşrik hürmetine cürm ii günâhı afv olunsun 
diyü buyurulduğı haber? çıktı. Fi evâsıt-ı zilhicce, sene 995 . 


Donanma ile deryâya gidüp Yedi Kulle'ye habs varan 
Ca'fer Paşa ve yanınca sâbıkâ Mısr Beğlerbeğisi 
Sinan Paşadur. 


Ve evâsıt-ı şehr-i zilhiccede mukaddemâ deryâda gezüp, Memâ- 
lik-i İslâmiyye'ye dâhil olup hasârret iden küffâr-ı hâksâr gemilerin 
ele getürmek içün Tersane-i Âmire'den yiğirmi pâre kadırga ve baş- 
tardalar forsa ile mükemmel donanup, sâbıkâ Trablusgarb Beğlerbe- 
gisi olan Ca'fer Paşa serdâr nasb olunup ve kifâyet mikdârı cengci 
Yeniçeri çorpacılar ile topcı ve cebeci virilüp deryâya irsâl olunmışdı. 


Malta gemileriyle Duka, França gemilerine rast gelüp ve ihmâl 
ü müsâhale idüp üstine varmayup, biz ancak memleket muhâfazasına 
me'müruz diyüp mukayyed olmaduğın donanmada olanlar geldikleri 
gibi haber virmeğin, kadırgadan çıkduğı gibi doğrı Yedi-Kulle'ye gi- 
düp habs buyuruldı. Ve yanınca mukaddemâ Mısır'dan kaçup, hecin- 
ler ile beriyyeden gelen Sinan Paşa dahi ol gün Yedi-Kulle'de habs 
buyuruldı. 


Bağdâd kadıhğı mahlül olduğıdur: 


Ve evâhir-i şehr-i zilhiccede mahrüsa-i Bâğdâd Kadısı, fazilet-i* 
ilm ile meşhür Subaşı-zâde terk-i dünyâ idüp, âlem-i âhiret ihtiyâr 
eyledüği arz olundukda medrese-i Sahn'dan Zeyrek-zâde dimeğle mü- 
te'ârif Mevlânâ Muhyiddin Bağdâd kadısı oldı. Fi't-târih'i-merküm. 

Merhüm Kadıasker Abdülgani Efendi intikâl itdüğidür. 


Ve bu esnâda, sâbıkâ Anatolı Kadıaskeri olup, mahrüsa-i Mısr 
kadısı olan menba'-ı fezâ'il-i ilm Mevlânâ Abdülgani Efendi Hacc-ı 
şerifden Bursa'ya gelüp, dünyâ-yı pür-anâdan rıhlet idüp, sarây-ı sa- 
fâ-ı âhirete gitdüği arz olundı. Rahmetu'llâhi aleyh. Fi evâhir-i zil- 
hicce, sene 995. 


Bölük kâtibleri ref‘ olduğıdur. 


Ve evâhir-i şehr-i zilhiccede, Gori kal'ası seferinde (111a) sipâhi 
oğlanları ve silâhdârlar kâtibi müteveffâ olan ulüfelerinde hünerleri 
ma'lüm olmağla yollarıyle Sinan Beğ yetmiş altı akça ulüfesiyle Der- 
gâh-ı âli müteferrikası olup ve Silâhdârlar kâtibi Ali Ağa çaşnigir 
buyurılup, Sipâhiler kâtibliği Mesih Pagalu, seksen akça ulüfelü, sâ- 
bıkâ müteferrika Mukâbele'i Mehmed! Çelebi'ye fermân olundı ve Si- 
lâhdâr kitâbeti hidmeti işbu fakir-i hakir-i kesirü't-taksire'e buyu- 
ruldı. Fi 22 zilhicce, sene 995. 


Gürcistan seferinden Sipâhiler ağası gelüp, bölük halkınun 
terakki defterlerin getürdüğidür. 


Ve evâhir-i şehr-i zilhiccede, Serdâr-ı âliden Sipâhi oğlanları 
Ağası Hurrem Ağa, ref‘ olunan kâtibler ile gelüp ve kul defterlerin 
serdâr hazretleri mühriyle Sadrıa'zam Siyâvuş Paşa hazretleri huzü 
rına teslim eyleyip ve mukaddemâ Tebriz seferinde hizmetde ve yol- 
daşlıkda bulunan sipâhi oğlanlarına ve silahdâr ve Ulüfeciyân-ı ye- 
min bölüklerine umümen fermân-ı âli-şân ile ikişer akça terakkileri 
yoklamalarda mevcüd olanlara kayd olunup, kusür ile ve tamâmen 
bu cânibde ulüfelerin almışlardur diyü ilâm eyledükleri tekrâr pâye-i 
serir-i a'lâya arz olundukda ulüfeleri virilmek buyuruldı diyü sipâhi- 
ler defteri Mehmed Çelebi'ye ve silâhdârlar defteri bu fakire teslim 
olunsı: Silâhdârân üç bin neferden yetmiş, nefer eksik tamâm iki bin 
dokuz yüz otuz nefer esâmi-i şerife-i leşker-i İslâm idi ki gurre-i 
muharremü'l-harâm sene 996 da eşrâf u a'yân ile cenâb-ı Şehenşâhi' 
ye girüp pâye-i serir-i saltanata yüz sürmek müyesser oldı, 

Serdàr Ferhad Paşa hazretleri Kızılbaş-ı bed-ma'âş 
ahvâlin arz eyledüğidür. 


Ve sene 996 muharremi evâ'ilinde Serdâr-ı bâ-vakâr tarafından 
kendülerin Kapucı-başısı Piyâle Ağa arzlar ve mektüblar ile geliip 
«Şâh-ı güm-râh Hudâbende oğlı Abbas Mirza, Horasân'dan Kaz- 
vine gelüp dâhil oldı ve babası Horasan hükümetin kabul idüp Ab- 
bâs Mirza şâhlık seririne geçüp ve hâlâ Kızılbaş içinde külli cem'iy- 
“yet olup ve ehl-i İslâm (111b) elinde olan Kızılbaş memleketi yine 
alınmak gerek diyüp sulha rızâ virmeyüp, Osmânlu'ya mahküm ol- 
mağı kabül idenlerün ekserine şemşir-i intikam çekip ve el-ân niy- 
yet ü azimeti Gence ve Karabağ'da kışlayup, Şirvân zemine? karib 
bir yerde karâr eylemekdür ve mezheb ü millet tebdil eylemek sü- 
retin gösterüp, bu bahâne ile Rüm'dan eşkıyâ ve kallâş u evbâş muk- 
leci ( Jaa ) ve sekbân cem‘ eyleyip, ikâz-ı fitne itmek üzre cem“iyyet- 
dedür» diyü arz u ilâm eyledüğin bildürdi. 


| Mekke-i mükerreme kadılıği arz olunduğıdur. 


Ve evâ'il-i muharrem'de Mekke-i mükerreme Kadısı Mevlânâ 
Acem Mirza mahdüm maraz-ı araz-ı hummâ-i muhrikadan cihân-ı 
fâniye vedâ‘ idüp, raht u bahtı âlem-i câvidâniye çekdüği arz olu- 
nup ve Mekke-i mu'azzama kadılığı mahrüsa-i Mısr kadısı Bahâed- 
din-zâde Mevlânâ Abdullah Efendi'ye fermân olundı. Ve Mısr ka- 
dılığı sâbıkâ Anatolı Kadıaskeri olan Molla Ahmed Efendi'ye bu- 
yuruldı. 


Diyârbekir Beğlerbeğiliği ve Karaman Beğlerbeğiliği 
arz olunduğıdur. 


Ve evâhir-i şehr-i muharremirl-harâmda Diyârbekir Beğlerbe- 
gisi, firâset ü kiyâsetde lâ-nazir Kösec Hüsrev Paşa idi. Râyet-i 
azimeti âlem-i âhirete efrâşte eylediği arz olundı. Ve Salamas'da 
muntazır u müterakkıb olan gelecek Şâh oğlı Haydar Mirza'ya: Ka- 
raman Beğlerbeğisi Mehmed Paşa Diyârbekir Beğlerbeğisi olup ve 
Karaman Beğlerbeğiliği Tebriz'de Şâh'dan kaçup gelen Korucı-başı 
Mehmed Ağa'ya fermân olundı. Fi't-târihi'l-merküm. 

Ez kelâm-ı hikmet. 


Kâ'ide-i saltanat ve kânün-ı devlet oldur ki ehl-i hünere him- 
met endâze ile virilmez ve sâhib-i kemâle olan ihsân sorulınaz. Er- 
bâb-ı istihkâka ri'âyet ü hürmet olunmak ile devlet müzeyyen olüp 
revnak bulur. 


Defterdâr İbrahim Efendi azl buyurılup habs olundı. 


Ve sene 996 saferü'l-muzafferi gurresinde Baş-defterdâr İbra- 
him Efendi ma'zül buyurılup ve ol gice Çavuş-başı Hızır Ağa evin- 
den çıkarup (112a) fermân-ı şerif üzre Yedi-Kulle'de habs. idüp, 
mâ-melekin ve evlerin mühürledi. Ve yerine Anatolı Defterdârı 
Üveys Paşa karındaşı Ramazan Efendi Baş-defterdâr olmak fermân 
olundı. Ve Anatolı Defterdârlığı Burhan Efendi'ye ve Şıkk-ı sâni 
defterdârlığı Haleb'den ma'zül Mustafa Efendi'ye buyuruldı. 


Mezbür İbrahim Efendi'nün mâ-meleki zabt olunduğıdur. 


Ve yine evâ'il-i şehr-i saferde merküm İbrahim Efendi Yedi 
Kulle'den çıkarılup, Vezir İbrahim Paşa hazretleri sarâyına, kapu- 
cılar odasına getirilip ve sâbıkâ vilâyet-i Haleb defterdârı iken, 
tefâvüt-i şâhiden mubâlağa mal zimmetine lâzım gelmeğin, suâl 
olunup virdüği cevâb çendân makbül olmayup, cümle mal u erzâkı 
miriye zabt olunmak fermân olundı. Ve nuküddan ve cevâhirden te- 
cessüs ii tetebbu' olunup, taleb olundukda nesne bulunmayıcak, ken- 
düzine artucak tehdid olunmak üzre iken bir ehl-i vuküf, «Cevâhir 
kendi zıbunında ve başındağı gicelik kavugında ve nuküdınun niçesi 
âb-hânesinde ve niçesi de su kuyusındadur» diyü ihbâr eylemeğin 
aranup bulundı. 


Minârelerde kanâdil yanmak buyurulduğıdur. 


Ve sene 996 rebi'ulevvelinde sa'âdetlü Pâdişâh-ı âlem-penâh haz- 
retlerinden tezkire-i hümâyün çıkup, «On ikinci gice isneyn gicesi, 
ki Server-i kâ'inât ve mefhar-ı mevcüdât -sallmllâhu aleyhi vesellem- 
hazretleri dünyâya gelüp arsa-i sahn-ı cihânı teşrif idüp, nürâni kıl- 
duğı gicedür, ta'zim u ihtirâm eylemek vâcibdür, cümle minâreler- 


198 MEHMET İPŞİRLİ 


de kanâdil yanup ve cevâmi' ve mesâcidde mevlidler okunup, günâh- 
kâr ümmet yanup yakılup, şefâ'at taleb eyleyüp, salavât ve tesli- 
mât ile tesbih ü tehlile iştigâl göstersünler ve şehr-i recebde Regi'ib 
gicesi ve şehr-i şa'bânda Berât gicesi gibi, minâreler kanâdil ile mü- 
nevver olmak âdet olsun» diyü fermân olundı. 


Rakka Beğlerbeğiliği virildüğidür. 


Ve bu esnâda merhüm Çerkes İskender Paşa (112b) oğlı vilâ- 
yet-i Rakka Beğlerbeğisi mümtâzü'l-akrân Ahmed Paşa civâr-ı rah- 
met-i Rahmân'a intikâl itdüği arz olundı. Rakka Beğlerbeğiliği, sâ- 
bıkâ Özbek Hanı Abdullah Han hazretlerine varup gelen Kürd Pi- 
yâle Paşa'ya fermân olundı. Fi evâhir-i rebi'ulevvel, sene 996. 


Âli Efendi defterdâr olduğıdur. 


Ve sâbıkâ defterdâr olup ma'zül olan erbâb-ı kemâl ü ma'rife- 
tün ser-defter ü ser-efrâzı Âli Efendi vilâyet-i Rümili defterdârı 
olmak fermân olundı. Fi evâhir-i rebi'ulevvel, sene 996. 


Serdâr-ı asâkir-i mansüre Ferhad Paşa hazretlerinin 
serhadd ahvâlin bildirdüğidür. 


Evâhir-i şehr-i rebi'ulevvel sene 996'da Serdâr-ı asâkir-i man- 
süre Ferhad Paşa -edâme'lâhu ta'âlâ& iclâlehü- hazretlerinden Süd- 
de-i sa'âdete mufassal u meşrüh arzlar ve mektübları gelüp, Kızıl- 
baş melâ'in -hazelehumwllâhu ta'âlâ ilâ yevmi'd-din- bi'l-fi'l Kaz- 
vin'de yığınak idüp, Şâh nâmına olan Abbas Mirza babası Sultân 
Mehmed Hudâbende'yi tutup habs eylemek fikrinde olup ve Kızıl- 
baş-ı bed-ma'âşun gulâtından nâm' sultân nice bin melâ“in ile, Şâh 
nazarında baş koyup, ittifâk ile nice bin melâ'in «Varalum Osmân- 
lu'dan Sa'd çukurını ve kal'a-i Revân'ı alalum, bana hanlığın inâyet 
eyle» diyüp, Şâh'dan himmet dileyip ve mel'ün-ı mezbüra ittibâ' 
idenler defter olunup, menşür-ı âl-tamga virmeğle gelüp, ale'l-gafle 
vilâyet-i Revân'a dâhil olup, kal'ayi muhâsara eylemekde iken bi- 
inâyeti'llâhi ta'âlâ muhâfazada olan asker-i İslâm mütenebbih olup 
atlu ve yaya guzât-ı mücâhidin, mülâhidin ü muhâzilin? alayına kar- 
şu çıkup, yahşi şemşir-i intikam ile haklarından gelip, yüzlerin ter- 

sine dönderüp, nice yüz baş kesilüp ve firâr idenlerden Nahcıvan üs- 
tüne segirdüp, anda dökülüp ve anda dahi bi-avni'llâhi ta yüz 
ağartmayup, ancak döneklerden (nâm* mel'ün nâm? sancağını 
ki gaflet ile basup, şehid eyleyüp, başın almışlar (113a) birkaç ne- 
fer diri sürüp, memleket bizümdür» diyü vilâyete gezend' irişdirme- 
yüp ve karâr itmeyüp yine Şâh eşiğinde bulunalum diyü çekilüp git- 
düklerin arz eyleyüp ve erkân-ı sa'âdete mufassal mekâtib ile i“lâm-ı 
hâl eylediler. Fi't-târihi'l-mezbür. 


Tekrâr diyâr-ı Şark seferi fermân olunduğıdur. 


Gelen arzlar mücibince pâye-i serir-i saltanate telhis olunduk- 
da tekrâr sefer tedârükinde olup, «Bu def'a düşmen-i din üstüne va- 
rup kıtâl eyleyesin, kala yapmak ile mukayyed olmayasın» diyü 
mufassal ahkâm-ı şerife yazılup, beğlerbeğilere muhkem sefer ya- 
rağın görüp, ümerâ vü zu'amâ ve erbâb-ı timâra nidâ itdürüp, ser- 
dâr-ı zafer-şi'ârum üstüne? nevrüzda yetişüp hâzır bulunasız» diyü 
ulaklar gönderildi, fi't-târihi'-mezbür. 


Bölük ağaları kapusma ulüfe üstünde okunmağa 
hükümler gönderildi. 


. Ve kapu kullarından umümen Sipâhi oğlanı ve Silahdâr ve Gu- 
rabâ-i yemin bölüklerine hükmr-i şerif gönderilüp, ulüfe üstünde ten- 
bih u te'kid olunup, sefer tedârükinde olup ihmâl ve müsâheleye ce- 
vâz göstermeyüp yasak? buyuruldı. Ve dört bin nefer Yeniçeri Ket- 
hüdâ Beğ ile ve bin nefer Cebeci ve Topcı ve dört yüz nefer Top- 
arabacısı yazılup gitmek fermân olundı. 


Sol-bölük Bağdâd'a ta'yin oldunduğıdur. 


Ve Ulüfeciyân-ı yesâr bölüği umümen ağaları Haydar Ağa ile, 
Bağdâd muhâfazasına, Vezir Cığala-zâde Sinan Paşa yanına varmak 
fermân olundı. 


Defterdâr İbrahim Efendi ıtlâk olundı. 


Ve bu esnâda mukaddemâ İbrahim Paşa kapusında habs olu- 
nup teftiş olunan, Defterdâr İbrahim Efendi'nin olanca* mâlı kabz 


x 

olunup, ba'zı ahmâl ü eskali kendüzine teslim olunup, afv buyurılup | 


ıtlâk olundı, evine geldi. Fi evâ'il-i rebi'ülevvel, sene 996. 


Erzurum Beğlerbeğiliğinden ma'zül olan Hasan Paşa . 
Âsitâne-i sa'âdete geldüğidür. 


Ve evâ'il-i şehr-i rebi'ulâhirde Erzurum Beğlerbeğisi. (113b) 


merhüm Mehmed Pasa oğlı Hasan Paşa'yı serdâr-ı bâ-vakâr hazret- 
leri, «Erzurum askeriyle çıkup, Revân ve Nahcıvan üstüne gelen 
Kızılbaş üstüne varup yetişmek gereksin»” diyip gönderdiğinde 
«Kış kıyâmet asker itâ'at itmez, ben giderim kimse gelmeyicek düş- 
men ile muhâlif iş olup, nâmüs eksikliği olmak ihtimâldür» diyü 
kelimât itmeğin «Te'allül ü bahâne idersin» diyüp azl idüp Erzu- 
rum'u hiddet ile Hızır Paşa'ya tevcih idüp, mükedderirI-hâl Hasan 
Paşa birkaç nefer hidmetkâr ile Asitâne-i sa'âdete merhamet ü inâ“ 
yet recâsına geldükde sa'âdetlii Pâdişâh hazretlerine geldügi hoş 
gelmeyip, mazhar-ı ikâb u itâb ola-yazdı. Halk-ı âlemde güft ü şi- 
nüddan sonra şefâ'at pezir olup oturdı. «Çok harca girdi, hüb pişkeş 
çekdi» didiler, a : : 


Ay tutulduğıdur. 


Ve işbu şehr-i rebi'ulâhirde ukde-i re'sde cirm-i kamer münha- 
sif oldı. ' 


Vilâyet-i Lahsa ve Revân Beğlerbeğiliği virildüğidür. . 


Ve gürre-i cumâdelülâda mukaddemâ câ'izesi alınup, diyâr-ı 
Mısrıyye'de Circe ( «- = ) Beğlerbeğiliği fermân olunup, müyesser ol- 
mayan Hüseyin Paşa'ya vilâyet-i Lahsa Beğlerbeğiliği buyuruldı. 
Ve merhüm Osman Paşa Kethiüdâsı Çerkes Ferhad Paşa'ya Kefe 
beğlerbeğiliği virilüp nasib olmadı. Hâliyâ Revân Beğlerbeğiliği vi- 
rilmmek buyuruldı. 


Sipâhi oğlanları ağası Hurrem Ağa ma'zül olup, yerine 
Ali Ağa oldı. 


Ve evâsıt-ı şehr-i cumâdelâhirede sefere me'mür olan bölük ağa- 
ları ve kethüdâları Divân-ı âlide hil'at-ı fâhirelerin geyüp Üskü- 

dar'a geçmek fermân olundı. Ve ba'zı eyyâmda seferlü olan yoldaş- 
lar, yeniçeri ve sipâhi tek durmayup döğüş idüp, gavgaları ola-gel- 
mişdür, ednâ gavga ile Sipâhi oğlanları ağası Hurrem Ağa'ya cürm 
add olunup azl buyuruldı. Yerine sâbıkâ Sipâhi oğlanları ağalığın- 
dan ma'zül olan Çerkes (114a) Ali Ağa fermân olundı, fi sene 996. 


Kadiasker Abdülbâki Efendi azl olunup, Döğmeci- 
zâde Efendi kadıasker olduğıdur. 


Ve Anatol Kadıaskeri Abdülbâki Efendi'den Anatoli kadıları! ve 
müderrisleri muttasıl hoşnüd olımayup şikâyet idüp, kağıtlar sunmak 
ile kâr-ger düşüp azl buyuruldı. Yeri İstanbul kadılığından munfasıl, 
zühd ü salâh ile ma'rüf Döğmeci-zâde Mevlânâ Mehmed el-Bâkır 
Efendi'ye nikrisliği haliyle ferımân olundı. Hakikaten Anatolı mülâ- 
zimleri nâ-hak-şinâs, ekseri câbil ve erâzil ü eşirrâ idügi sâbit ve 
zâhirdür. Fi evâsıt-ı şehr-i cumâdelâhire, sene 996. . 


Kıran Ham İslâm Giray Han vefât idüp, Gâzi Giray 
Han olduğıdur. 


Ve evâsıt-ı şehr-i cumâdelülada. Kırım Hani İslâm Giray Han 
Leşker-i Tatar-ı sabâ-reftâr ile Vilâyet Rus üstüne gazâya niyyet ü 
azimet idüp, akına çıkup, iki menzil gitmiş iken bi-irdâdeti-Hayyillezi 
lâ yemüt maraz-ı sekt? ârız olup, harekete mecâli olmayup, sefer-i 
âhiret ihtiyâr eyledüği haber: Südde-i sa'âdete gelüp ve anda olan 
leşker-i Tatar kağılgay* olan Alp Giray sultânı hanlayup, sa'âdetlü 
Pâdişâh'dan recâ vü niyâz eyledükleri arzları Pâye-i serir-i saltanata 
okundukda Rızây-ı şerifleri olmayup, mukaddemâ Şirvân-zeminde Kı- 
zılbaş-ı bed-ma'âş ile ceng idüp, bahâdırlık ve dilâverlik ile me'mür 
olup ve Kızılbaş'da giriftâr oldukda habs olunup derd ü anâ çeken 
Gâzi Giray Sultân! Han olsun buyurılup, Yanbolı'da sâkin iken ol 
esnâda Âsitâne-i sa'âdete mülâzemete gelmiş bulunup, Sadrıa'zam Si- 
yâvuş Paşa hazretleri ikrâm u ihtirâm ile getürüp, sa'âdetlü «Pâ- 
dişâh-ı âlem-penâh hazretleri size âbâ vü ecdâdınuz makâmını, Kırım 
Hanlığın tevcih buyurdılar» diyüp kadırgalar ile' kifâyet mikdârı 
asker hâzırlayup Karadenizden Kefe'ye irsâl ü isâl buyurdılar. Ke- 
mâl-i şevket ii haşmet ile çıkup hezârân (114b) acz u iftikâr ile Der- 
gâh-ı Ahadiyyet'e yüz tutup gitdiler. Hanlık ümid u recâsı hâtırlarına 

gelmeyüp, ancak işlemiş! ulüfelerin, alup, erbâb-ı ma'rifet ü kemâl 
ile ömr geçirmek arzusunda idiler. Zât-ı sutüde-hısâlleri maârif ü 
kemiâller ile âraste olup ve Kızılbaş elinde kuyuda üç yıl habs mih- 
netin çekip ve Şâh-ı Acem Mehmed Hudâbende şefekat ü merhamet 
nazarın idüp, müdârâ semtin tutup, riâyet ü hürmet üzre oldukda, 
ser-asker olan oğlu Hamza Mirza ile bi-tekellüf ihtilât ider olduk idi. 
Bir gün Evcan ( bs) ) yaylakına gitmek üzre kavl ü karâr ey- 
leyüp, tedârük eylemek esnâsında fırsat düşürüp, hidâyet ii inâyet” 
bedraka-i râh olup, iki üç nefer hidmetkâr ile Tebriz'den Merâga ve 
Salamas'a çıkup, halâs bulup, Âsitân-ı südre-misâle yüz sürmek na- 
sib iü müyesser oldı, el-hamdü li'llâh» diyü sergüzeşt hikâye vü rivâ- 
yet iderlerdi, fi sene 996. I : 


Vâkı'ât ve havâdis-i rüzgâr, buradan Şark seferine 

gitmeğle, anda olan vekayi' yazılup Südde-i sa'âdetde 

olan tebeddülât u havâdis rivâyet ile tahrir olunmak 
lâzım geldi. 


Ve sene 996 cümâdelâhiresinde bu fakir-i hakir Silahdârlar bölü- 
gü kâtibliği ile, diyâr-ı Şark seferine me'mür olup, serdâr-ı âliye gi- 
düp, vâkı' olan tebedülât ve vâkı' át ve hâdisât-ı devrân orada yazıl- 
mak lâzım gelmeğin bu mahalde karâr olundı. 


Âsitâne-i sa'âdet ahbârımdandur. 


Şehr-i şa'bânda Âsitâne-i sa'âdetden haberler geldi. Erzurum'da 
İken ki Yeniçeri Ağası Halil Ağa, ecnebiyye izdihâm u kesretinden 
bahâne ile ma'zül buyurılup, yerine Büyük Mir-âhür Hızır Ağa Yeni- 
çeri ağası fermân olunmuş ve içerden Hassa silahdâr Sa'atcı Hasan 
Ağa Mir-âhür-ı Kebir" çıkup ve birkaç gün sonra Bosna Beğlerbeğisi 
Gâzi Ferhad Paşa ma'zül buyurılup Bosna Beğlerbeğiliği Yeniçeri 
ağalığından ma'zül olan Halil Ağa'ya virilmek fermân olunmış, Fi 


evâ'il-i şa'bân, sene 996. (115a) 


İbtidâ-i vekâyi'-i sefer-i zafer-rehberdür, bâ-Serdâr-ı 
âli-kadr. 


Sene 996 şehr-i şa'bânü'l-mu'azzammun onuncı gün mahrüsa-ı 
Erzurum sahrâsından Südde-i sa'âdet-medâr kulları şevket ü haşmet 

ile göçüp, Sipâhi oğlanları Ağası Çerkes Ali Ağa ve Silahdâr-başı 
Dâvud Ağa ve Gurebâ-i yemin Ağası Süleyman Ağa cümle kethiidâ- 
lar ve kâtibler ve çavuşlar ma'iyyet ve alay ile serdâr-ı bâ-vakâr haz- 
retlerinün otağına hâkpây-ı şeref-resânlarına yüz sürüyü: dest-püs-ı 


.şeriflerine varıldı. Ba'de'l-ikrâm ve'l-ihtirâm her kişi kollu kolunda 


konup karar eyledi. Beğlerbeğiler ve sâ'ir ümerâ alay alay ve çevk 
çevk her gün gelmekte, şehr-i mezbürun yiğirmi yedinci gün Serdâr-ı 
âli hazretleri asâkir-i mansüre ile kalkup Hasan kal'asına göçüp, as- 
ker-i İslâm çadırla sâkin olmağın, zelzele-i zeminden insân u hayvân 
çendân tersân u lerzân olmazmış, tiz mu'tâd:? olurmış. Binâlarda olan 
havf u hatar mevt-i azim! te'sir idermiş, şeb u rüzda nice kerre vâki 
olurdı. Deryâ mevci gibi niimâyân olurdı,ke-ennehü*, 


Gurre-i rTamazân-ı şerif görüldükde, yedinci konakda sahrâ-i 
Kars'a konuldı. Gelecek asâkir-i mansüreye ve Memâlik-i mahrüse- 
den çıkan nüzüle on gün tevakkuf lâzım olmağın oturak olundı ve 
nâgâh Südde-i sa'âdetden hükm-i şerif ve hatt-ı hümüyün ve! vü- 
zerâ-i izâmdan mekâtib-i şerife ile Eyyub Çavuş nâr ulak geldi. Âli 
divân olup, cümle beğlerbeğiler ve ümerâ ve ağalar cem' oldı. Fer- 
mân-ı Pâdişâhi n'iydügi ma'lüm olmak içün açılup okundı. «Gence 
ve Karabağ cânibine varmayup, elbette emrim vusül buldukda Kazvin 
üstüne gidesin ve illâ hiç birë vechile özrün makbül değildür, maz- 
har-ı gazab olmadan haber idesin» diyü tehdid buyurulmağla, halk-ı 
âleme külli hayret ü ıztırab müstevli olup, nutka mecâl kal- 
madı. Mukaddemâ hod sefer ahvâli mufassalan der-i se'âdete arz 
olundukda izn-i hümâyün ile Gence ve Karabağ üzre mukarrer buyu- 
rılup, fermân-ı şerif ile teveccüh olunup, tedârik ve kulaguz ve ha- 
ber ol semte göre olmışdı. Hâlâ dahi ehl-i vukuf ve ol yollarda leşker 
ile sefer eylemiş, konakları ve yolları bitür âdemler getürdiler, teftiş 
ü istifsâr olundı. «Tamâm elli iki konakda varılup ve on iki konak çöl 
yerlerdür, suya ihtiyâc nihâyetdediir (115b) tedârük görülmek gerek- 
dür, her zemânda on bin ve on beş bin âdem ile Şâh Tahmasb gice 
ile katar-ı” katır ile geçerdi. Elli bin ve yüz bin ağrıklu! asker geçmek 
kâbil ü mümkin olsa Şâh Tahmasb Kazvin'i taht idinmezdi ve Os- 
mânlu'nun satvet-i kâhiresinden ol yerde anın-içün mekân bağladı. 
Ve ol şehrde dahi leşker üç gün karâr eylemek muhâl u mümteni'dür. 
Böyle azametli leşkerün ancak öşri varup, re'y ü tedbir-i ber-savâb 
üzre anda ârâm eyleyüp, âheste âheste kal'a yapup zabt oluna o müm- 

kin değüldür. Ve Kazvin ve yolları muzàyakalu teng yerlerdür, Pâ- 
dişâh leşkeri ve serdârı varacak yer değildür» diyü her yerden gö- 
rüp bilenler haber virdüklerinde, askere külli teşviş ü ıztırâb düşüp, 
«Hatt-ı hümâyün göndereceğine Pâdişâh hazretleri’ kendüzi gelsün 
bile gidelüm» dimeğe başlandı. Bi'l-âhire Serdâr hazretleri «Uğurı- 
muzdan dönmezüz, istihâremüz dürüstdür, bu sefer-i zafer-rehberde 
bi-inâyeti'llâhi ta'âlâ mansür ve muzafferüz, nice fütühât müyesser 
ola. İnşâe'llâhu ta'âlâ gelecek yıl Pâdişâh-ı âlem-penâh hazretleri- 
nün” emri üzre tedârük görüp, Kazvin'e gidelüm, hâlâ vilâyet-i Gen- 
ce'de sâkin olan Ziyad oğlu Mehmed Han üstünde on binden mütecâ- 
viz kaçar oymağı ki Kızılbaş melâ“inün yararıdur, asker-i zafer-şi'âr 
ile üstüne varalum, virmek Allâh ta'âlânundur» diyüp, bu söz üstüne 
cümle beğlerbeğiler müttefiku'l-kelim divân kalkdı. Asâkir-i mansüre 
ile Kars'dan kalkup, Gence üzere revâne olundı. Fi 17 ramazânii'l- 
mübârek, sene 996. 


Vukü' bulan tedbir ü tedârik Âsitâne-i sa'âdete 
arz olunduğıdur. 


Ve Âsitâne-i sa'âdete arzlar ve mufassal mektüblar yazılup, Ça- 
vuş-başı yerine olan Teke” oğlı Hasan'Çavuş gitdi ki «Bu def'a så- 
bıkâ fermân-ı şerif üzre Gence ve Karabağ'a teveccüh olunup, uğuru- 
muz açık olmağın dönülmeyüp gidildi. Gelecek sene, inşâe'llâhu ta'âlâ 
ehl-i vuküfdan haberler alındı. (116a) Emr-i Pâdişâhi ile tedârüki 
görilip, rızâ-i hümâyün ile amel olunur» dinilmişdi. Hikmetu'llâh 
ile yolda giderken Âsitâne-i sa'âdetden gelür Hamza Çavuş'a mülâkât 
iderler, Nedür haber» diyü istintâk ider, «Gence ve Karabağ'dan 
dönmeyüp gidesin, Kazvin tarafından ferâget idesin» diyü hükm-i 
şerif ve hatt-ı hümâyün vardur diyicek, dönüp yine asker-i mansüre- 
ye gelüp, Serdâr hazretlerine buluşdılar. Fi 26 şehr-i ramazâni'l-mü- 
bârek, sene 996. 


Asâkir-i mansüre bayram eyleyüp göçüldükde kapi 
halkı ittifâk ile terakki istedüğidür. 


Şeravol ( Js ) geçidi dimeğle meşhür, Gürcistân vilâyeti 


içinden câri, bir nehr-i azim üstine menâzil ve merâhil kat‘ olunup 
varıldukda, gurre-i şevvâl-i id-i şerif' ol mahalde olup, sımât-ı ni'met-i 

ferâvân-ı Serdâr-ı âlişân çekilüp, âli ziyâfet olunup, şükr ü hamdu 
senâlar olundukda iki gün oturak olundı. Etrâf u eknâfı Simon la'in 
hükümetine dâhil yerlerdür, asâkir-i mansüreye> muzâyaka olmağ- 
içün zâd ü zevâde komayup”, ihrâk eylemişdi, kıllet çekidi. Ve bu ma- 
halmazik yer olmağın kapu-kulı ale'littifâk cem'iyyet ile Serdâr-ı 
âli-kadr üstüne hucüm idüp, yedeklerden ve Yeniçeriden ve ardında 
sancakdan ve alay bayraklarından ayırup, fi'l-hâl gird-a-gird* hâle- 
vâr ortaya alup, nizelerin toğruldup, bir mertebe küstâhlığa cür'et 
idüp, hezeyân söylediler, ki şerh u beyân olunmaz. «Elbette terakki- 
lerimüz burada mukarrer ile buyurmak gereksin» didiler* Ol dahi 
savt-ı a'lâile «Nice virebilürüm ki düşmene buluşup, ceng idüp, sıyup 
gâlib olmaduk ve kal'a döğüp alup memleket feth eylemedük ben vir- 
sem de efendimüz tutmaz, beytülmâldür ne hüner eyledünüz» dirler. 
Kanı eskilerinüz? Yol ile söyleşelüm, terekkilerinüz baş üzerine» diyi- 
cek «Alaydur ayrılup*, yol vir açılı-vir buyur'dı»” diyüp du'âlar eyle- 
yüp, ve çağrışup alkışlamağa başladılar. Ve ol nehr-i azim geçilip, 
konulduğı gibi, bölük kâtiblerini (116b) otağa getürdüp, gurre-i şev- 
vâlden seferde mevcüd olup, yoklamalarda hâzır bulunup, cümle sefer 
âhırinde kusürların virüp, gelecek ulüfeleri temâm hesâb eyleyüp, sa- 
âdetlü Pâdişâh-ı âlem-penâh hazretleri mahlülerinden virilüp tedârük 
olunsun buyurmışdur. Sizünle mukâbele zamânında söyleşürüm yazı- 
cılar diyüp cümle atlu sipâhilere ikişer akça umüm üzre terakki 
buyurdı. Ve Yeniçeri ve Cebeci ve Topcı ve Top arabacılarına umü- 
men birer akça kayd eyleyesiz diyü tenbih buyurdı. Ve menzil be- 
menzil göçüp, düşmen vilâyetine gitmekde Tavus suy: nâm mevzida 
ol gice münâdiler muhkem nidâ vü tenbih eyleyüp, «Zinhâr ağrık* 
ileri göçmeyüp, alaylar yüriyüp, me-bâdâ a'dâ her cânibde pusuda- 
dur, gâfil me-bâş»*' diyip, Sarıkamış didükleri Karabağ vilâyetinün 
meşhür benâm şâhân-ı pişin Feridun ve Dahhâk ve Rüstem ve İsfen- 
diyâr şikârgâhına konup vuhüş u tuyürun envâ'-ı ecnâsından temettu' 
olunup, kâm-gârhklar olundı. İrtesi konaklarda tağlar başmda kaça- 
mak” yerlerinden asâkir-i mansüre kesret ii izdihâmın görüp, Kaçar-ı 
füccâr oymağına ve Kızılbaş melâ'in ocağınun hanedânına haber vi- 
rüp ve serdâr ve sipeh-sâlârları olan Ziyad oğh didükleri mel'ün, 
Gence şehrinde ve kurâ ve nâhiyesinde olan re'âyâ-yı memleketi cüm- 
leten esbâb u erzâk ile ve devâbb u mevâşisiyle göçürüp, nicesin ku- 
lel ü! cibâle çıkarup ve ekserin dahi kendü 'askeri ile âb-ı Aras kenâ- 
rına sürüp, hıfz u hırâset eylemek fikrinde şehr-i Gence'yi ve bağ 

ve bağçelerini tahliye eyleyüp, zı-ruh kimse komayup, yalnız hoş ko- 

yup, hâli vü tenhâdur diyil ümerâ-i Şirvân'dan Tâliş oğulları dimeğ- 
le meşhür benâm beğler gelüp, Kaçar leşkerinden kimse Forum 
düğinün haberin virüp, ahvàlin bildürdi. 


Ve şehr-i şevvâlün dokuzuncı gün medine-i Gence'ye varılup, ce- 
mi'-i cevânibini leşker-i kıyâmet-mehib ihâta eyleyüp konuldı. Beni 
Âdem'den (117a) bir ferd bulunmayup, hâli ez-ağyâr bir şehr bulun- 
dı. Ve nakle kâdir olmadukları esbâb ve erzâkların pinhân eyledük- 
leri yerlerde asker halkı eliyle komuş gibi bulup, vâfir nefis zahire 
çıkarup muğtenim oldılar. El-hakk vilâyet-i Acem'de şehr-i Gence 
mânendi nâzenin ü mevzün binâ görülmemişdür. Bâg u râğgı, âb-ı re- 
vânı ve sehr kurbında iki münâsib cisrleri, nazara mergüb cümle et- 
vârı ve drhat u meyveleri ve şuküfe vü ezhârınun kesret ii letâfetle 
ziyâdeliği hiç bir diyâra benzemez. Ke-ennehü Hak subhânehü ve 
ta'âlâ lezzât-ı envâ"-ı meyveyi sâ'ir vilâyetlere andan bahş eylemiş 
gibi âb-ı hoş-güvârınun ta'm u lezzetine nazir olmaz. Velâkin eyyâm-ı 
hârrede havâsı elbette yaylaklarına çıkmak! iktizâ eyledüği şâyi'-i 
âlemiyândur. Alâ külli hâl asker-i İslâm mevsimle varup, etrâf u 
eknâfında âşâyiş u ârâmiş eyleyüp niam-ı vâfire-i İlâhiyyeden muğ- 
tenim oldı. Ve serdâr-ı bâ-vakâr hazretleri beğlerbeğiler ve ümerâ 
ve sâ'ir a'yân-ı devlet ile şehrün etrâfmda olan bağçelerde ve sâ'ir 
yerlerde olan yetişmiş dırahtlardan: birisini asker halkına kesdürme- 
yüp, muhkem yasak eyleyüp, virân itdürmedi. Mümkin oldukca ko- 
rutdılar, Evlerinden ve binâ kısmından asker halkına bir nesne ko- 
durmayup yıkdurup ve şehri meydân ile sür içine almak emr eyleyüp, 
bâzârgâhları ve kârbânsarâyları ve hammâmları ve dükkânları hıfz 
eyleyüp, ancak meydânda Şâh Tahmasb Gürci cenginde gâlib olup, 
Simon ve Levend Aleksandre la'inün âbâ vü ecdâdı baştarından burç 
yapdurmış, anı yıkdurup, tuğlasın kal'a binâsma sarf eylediler. Ve 
altı bin zirâ'dan mütecâviz yer çevrilüp, burc u bârü çekilüp ve hen- 
dekler kesilüp, kırk gün içinde kemâl-i istihkâm ile müstahkem yap- 
durmakda himmet sarf idüp, envâ“-ı cidd ü cehd ile itmâm buldurup, 
sene 996 zilka'desinün on sekizinci gün cümle kultardan mukaddem 
silahdârlar bölüği kolunda iki bülend burc tamâm olup, üstüne ikişer 
kıt'a şâhi darbuzenler çıkarup, atılup şenlikler oldı. Ba'dehü (117b) 
sipâhi oğlanları kolundağı burçlar tamâm oldı, Ve Yeniçeriler kolun- 
dağı” iki kapu ve burclar tamâm oldu. Ve Cebeciler ve Topcular ve 


TARİH-İ SELÂNİKİ 207 


Anatolı Beğlerbeğisi Hadım Hasan Paşa ve Haleb Beğlerbeğisi Hasan 
Paşa ve Mar'aş Beğlerbeğisi Kulaksız Mehmed Paşa ve Trablusşâm 
Beğlerbeğisi Bostâncı Ali Paşa ve Karaman Beğlerbeğisi, Korucı-başı 
Mehmed Paşa ve Erzurum Beğlerbeğisi Hızır Paşa ve Diyârbekir 
Beğlerbeğisi Mehmed Paşa ve Sivas Beğlerbeğisi Sinan Paşa oğlı 
Mehmed Paşa, sekiz beğlerbeği kal'ada zirâ' ile ve hendek ile ta'yin 
buyurılan hisselerini yapdırup, itmâma yetişdirdüklerinde Serdâr-ı 
âlikadr hazretleri beğlerbeğiler ile alâ-hide meşveret eyleyip, yarar 
güzide, ılgara kadir, mükemmel zu'amâ ve sipâhilerden ve kendü 
âdemlerinden intihâb eyleyüp, tenbih u te'kid eyleyeler ki a'dâ-i din 
ü millet, melâhide-i melâ'in, muhâzele-i füccâr-ı lâ'in Kaçar oymağı 
müretteb il ve ulus ile âb-ı Aras kenarında hâzır u âmârdedir, göç- 
düğümüz gibi gelüp, kal'ayı muhâsara eyleyüp alan u tâlân idecek- 
dür, varup üstüne akın idüp bi-inâyeti'llâhi ta'âlâ şemşir-i İslâm 
altında mahkür eyleyüp, intikâm alalum» diyüp, cümle beğlerbeğiler 
ile yarar otuz bin kılıç leşker hâzır u müheyyâ olup, merdân-ı kâr- 
zâr ile bir azim yağmurlu günde ılgara çıkılup gidildi. Fi yevmi’l- 
hamis, mâh-ı zilka'de, sene 996. 


Ve ordu-yı hümâyünda kalan leşker-i mansüre* üzre vilâyet-i 
Şirvân muhâfazasında olan Vezir Ca'fer Paşa haaretleri binden mi- 
tecâviz kapu-kuliyle serdâr-ı âli-kadr hazretlerine gelüp mülâki ol- 
mışlardı ve başka konup ordu kurmışlardı. Hikmet-i İlâhi ile ve yaşlı 
kişi olmağla mizâcında külli fütür olup, zahir ârız olmışdı. Düşmen 
üstüne giden serdârsız leşker memleketi a'dâda müşkil hâl üzre 
kalup ve kal'a binâsını tekmil eylemekde*. 


Düşmen-i din üstüne ılgâr gidildüğidür ki varup basıldı 


Ve serdâr-ı asker-i mansüre üçünci gün ılgar ile seyf-i mes- 
101 gibi âb-ı Aras'un berü yakasında leşker-i Kaçar ile cümleten il 
ve ulus (118a) hane'-güç ile fârigü'l-bâl? otururken bire geldi basdı 
hay olup, asker göründüği gibi aceze vü mesâkin havf u haşyet 
ile deryâ-misâl nehr-i Aras'a kendülerin salup giren ehl ü iyâliyle 
Fir'avn-mâned halâs olmayup gark oldılar. Ve hâkimleri Ziyad oğlı 
didükleri mel'ün, bu cânibde Partal oğlı Mustafa Beğ didükleri dö- 
nek, âdem salup, âgâh itmeğle cân kurtarup kaçar ve asker-i nusrat- 
me'âsir ile serdâr-ı şecâ'at-şi'âr Paşa hazretleri bi-avni'llâhi ta'âlâ 

Buyı sâlimen geçüp, alayların bağlayup, tabl u nakkere çalınup, alay 
bayrakları yürüyüp, asker-i zafer-peyker düşmen-i din üstüne hày u 
hüy-ı na'ra-i dilirân ile hücüm eyledükde melâ'in âh u feryâd u figân 
iderek çekilüp firâra. başlayup, ardlarından yetişilüp nize ve tir u 
semsir ile yıkılan halkmayup pâymâl olup, başları kesilüp ve diriler 
tutulup, dâr-ü-gir dilâverân sit u sadâsı âleme velvele salup, el-amân 
el-amân ile cihân pür-gavga oldı, subhâne'llâhu ve'llâhu ekber. Feza'i- 
ekber müşâhede olundı. 


Ve fi'l-hâl vakt-ı asrda serdâr-ı bâ-vakâr hazretleri kıçın kıçın 
yab yab hareket eyleyüp fevri geldüği yerden suyı geçüp, gelüp kon- 
dı. Ve ahşâm olıcak meş'aller ve âteşler yanup, ahşâm namazını ve 
işâyı edâ eyleyüp ârâm eyledi. Ve giriftâr olan ekser etfâl ve zenânı 


mâl-ı ferâvân viriip, leşker-i kattâl elinden alup âzâd eyledi. Ve bi-. 


hadd ü add katar ile deve ve ahmâl u eskâl gâret olunup, yüz bin 
res* devâbb u mevâşi sürilüp, üç günde yine kal'a-i Gence üstüne så- 
limin ü gânimin gelindi. Fütühât-ı azimeye şükr ü sipâs-ı bi-müntehâ 
olundı. Ve kal'ada olan top ve tüfeng Serdâr-ı bâ-vakâr hazretleri ik- 
bâline cümleten atılup, şâdmânlıklar oldı. Sükkân-ı küh-ı Kaf vel- 
vele-i top ve tüfengden belünleyüp, feleklerde melekler inildisin din- 
ledi ve kal'ada ne denlü yarak konduğı ma'lüm oldı. Ve barut hazine-i 
lâzimedür, ziyâde top* atılmasun diyü çavuş gönderilip (118b) teni 
bih olundı Gence Beğlerbeğisi olan Çerkes Haydar Paşa ve Defter- 
dâr-ı ihrâcât-ı sefer Hasan Efendi ve Gurabâ-yi yemin Ağası Süley- 
man Ağa ve Yeniçeriler kethüdâsı Sinan Beğ istikbâle çıkup, Vezir 
Ca'fer Paşa hazretleri maraz-ı zahirden şifâ müyesser olmayup, se- 
fer-i âhiret ihtiyâr idüp, kal'ada câmi‘ hareminde defn olunduğı ma: 
lâm oldı. İrtesi âli divân olup, Anatolı Beğlerbeğisi Hasan Paşa vezâ- 
ret ile vilâyet-i Şirvân muhâfazasına gitdi. Ve Anatolı Beğlerbeğiliği 
Hasan Paşa'ya virildi. Ve Haleb Beğlerbeğiliği Trablusşâm Beğler- 
beğisi Bostâncı Ali Paşa'ya virildi. Ve cum'a gün kal'ada selâtin-ı 
Sebüktekin zemânından bakıyye kadimi'l-binâ, nice yıllar ma'bet-i 
ehl-i sünnet ve cemâ'at olup, Kızılbaş-ı bed-âyin -hazelehümw'llâhu ilâ 
yevmi'd-din- zemânlarında namaz kılınmayup, battâl kalup, terk olun- 
mağla harâba müşrif olan musanna' binâ Beytu'llâh-i şerif ki mü- 
teferrika ağalara ta'miri ta'yin olunmışdı. Latif tahrir olunup yapı- 
lup, hâzır u müheyyâ kılınup döşendükde, asâkir-i nusret-me'âsire 
Serdâr-ı âli - kadr hazretleri ile varup, edâ-i namaz-" cum'a idüp, eb- 

nâ-i sipâhiyândan kâtib Mustafa Halife fesâhat u belâgat üzre hutbe: 
okuyup, dergâh-ı Ahadiyyete tazarru' u niyâz ile nâlişler olunup, bi-. 


hadd şükr ü sipâs ile Pâdişâh-ı din -penâh-eyyede'llâhu ta'âlâ ve kav- 
vâhu- hazretlerinün devâm ve sebât ve kıyâm-ı şevket u saltanatı 
duâ vü senâları olundı. Ve sene 996 şehr-i zilka'desinün yiğirmi dör- 
dünci sebt güni -báreke *Nâhw's-sebt- ile göçülüp, kışlaya teveccüh 
olundı. 


Üç bin beş yüzden mütecâviz âdem muhâfazaya kalduğıdur 


Ve kal'ada muhâfâzaya kalan askerün ve kul oğulları bölüği ve 
cebeci ve topcı ve sĝ’ir sipâhilerün ulüfeleri ve yıllık zahireleri bi't- 
tamâm mahâzin ve hazâ'inde müstevfâ defâtir ile konulup, beğler- 
beğisine (119a) ve defterdârına teslim olunduğına temessükât alınup, 
du'â vü senâ ile vedâ'laşdı. Fi 26 zilka'de, sene 996. 


Allâh Subhânehu ve ta'âlânun irâdet ü meşiyyet-i ezeliyyesi 
a'dâ-i din ü devletün hazelân u husrâruna ta'allük itmiş imiş. Yüz 
bin şükr ü sipâs u minnetler ve salât u selâm hazret-i Habibu'llâh 
cenâbına ki bizüm hutâm-ı dünyâya haris yağmacı nâ-insâf leşkeri- 
müzün hâl-i perişanına bakmayup, Rasül-i Ekrem hürmetine hıfz u 
emânında eyledi. Ve illâ düşmen-i din ü millet tarafından cüz'i 
cüret ile gelseler idi, -el-iyâzu billâh- serdâr yanında kimse kalma- 
yup, nâgehâni gezend irişüp, hayâle gelmez iş olmakdan Allâhu 
ta'âlâ sakladı. E/-hamdü lillâh sümme'-hamdü I?lláh Kızılbaş-ı küfr- 
fâş akbeh vechile mahzül ve makhür olup, firâr idenler kurtuldı. Ve 
serdâr-ı asker-i mansüre sâlimen hâmiden lillâhi ta'âlâ, âb-ı Aras 
ki deryâ mânenddür, ubür idüp, selâmet yakasına yapışıldı. Bi-inâ- 
yeti 'llâhi ta'âlâ leşker-i İslâmdan eğer insân ve eğer hayvân beş 
nefs helâk olmadı, âsân gelindi. 


Âsitâne-i sa'âdetde sipâhiler cem'iyyet idüp 
Beğlerbeği kıssası haberi geldüğidür. 


Ve Serdâr-ı âli-kadr Ferhad Paşa edâme'llâhu ta'âlâ iclâlehü- 
hazretleri medine-i Erzurum'a asâkir-i mansüre ile kışlada! iken 
sene 997? cumâdelâhiresinün dördünci güni, Südde-i sa'âdet-nişân- 
dan Süleyman Çavuş ahkâm-ı şerife ile gelip, mekâtib getirdi. Hå- 

tıra hutür eylemeyen havâdis-i acibe haberlerin ilâm eyledi. Bölük 
halkınun ekseri Gence seferinden avdet itdiikde Âsitâne-i sa'âdete 
varup, ale'l-ittifâk hurda akça ki kadimden olan akçanun her birin 
halk kimse tınmayup”, terk-i siyâset olmağla beş pâre eyleyüp, kat'â 
sikkeden nám u nişân kalmayup ve yüz dirhem gümüşden beş yüz 
akça kesilmek kânün-ı Pâdişâhi iken, yüz dirhem gümüş iki bin aded 
zuyüf akça olup, hiç bir vechile amele yaramayup ve tedric ile (119b) 
gümüşün dirhemi on ikişer akçaya satılup alınmağa başlayup ve 
guruş kadimden kırk akçaya iken seksen akçaya alınup-virilür oldı. 
Ve altun altmış akçadan yüz yiğirmi akça bahâya çıkmak ve buna 
göre cümle narhlar tüccâr ma-beyninde iki bahâya i'tibâr olunmağla 
ve melbüsât ve mekülât bu üslüb üzre ziyâdeye çıkmağla her kisi 
ulüfesini on altun alurken beş altun almağa başlamağla, bir gün si- 
pâh tâ'ifesi cem'iyyetle hurd akçayı ellerine alup, Şeyhülislâm ve 
Müftilenâm Şeyhi Efendi hazretlerine iledüp, bu maküle akçayı bize 
ulüfe diyü virürler, bizden* almazlar, me'külât melbüsâtumuza darbi” 
virdüğümüzde aldığımuz halâl olur mı? diyü su'âl eyledüklerinde, 
«Harâmdur» diyü cevâb viricek, yine cem'iyyet ile Sadrıa'zam Siyâ- 
vuş Paşa hazretleri kapusına gelmişler idi. Anda gulgule ve velvele 
idicek, «T'ashih-i sikke husüsı Beğlerbeği Vezir Mehmed Paşa haz- 
retlerine ısmarlanmışdur» diyü cevâb virmişler, oradan cem'iyyet ile 
kalkup Beğlerbeği kapusuna gavga ve galebe ile Pâdişâhumuz'un 
sikkesi bu sürete girdi, üç yüz yıldan berii Âl-i Osmân selâtini asker-i 
mansüreye böyle ulüfe virmiş midür? Gelüp, mukarreb olup, mem- 
lekete akça saldırup, bid'at itdürmeğle sikke mi tashih eylesen gerek- 
dür» diyicek münâsib kelâm ile halk mücâb olacak söz söylenmeytip 
ve belki dürüşt ve nâsezâ olan kelimât gurür-ı kâm-râni ile söylenip, 
kulaklarına yetişmeğle ahşam olup, «Yarın Divândur, senünle erkân-ı 
devlet huzürında söyleşelüm hâzır ol» diyüp, irtesi Divân-ı ma'allâya 
azim cem'iyyet ve galebelik ile gelüp, İç-havlı ve Dış-havlı galebe ile 
mâl-â-mâl olup, devlet ü saltanata lâyık olmayan nâ-sezâ kelimâta 
âgâz idüp, her çend ki Bölük ağaları cüş'u hurüşlarını teskine sa'y u 
ikdâm eylediler, müfid olınayup, vüzerâ-i izâm önünden Çavuş-başı 
Hızır Ağa ve Kapucılar Kethüdâsı Yemişçi Hasan Ağa vech-i ma'kül 
ile söz söylemeğe (120a) geldüklerinde muhkem taşa tutup, darb u 
harb itmek üzre ağalarına dahi kötek çalup, dülbendlerin boğazlarına 
takup, Kadıasker Efendiler, emr-i Pâdişâhi ile yerlerinden kalkup, 
karşu gelüp «Maksüd nedür? Halife-i zemân Pâdişâhımuz size murâ- 

dınuz üzre bahşiş ve terakki virelüm diyü buyurdılar, işte elimde 
hatt-ı humâyünlarıdur, nâmüs-ı devleti a'dâ-i din içinde yıkman, leş- 
ker-i İslâmsız» dimişler, «Bize hiç bahşiş ve terakkisi gerekmez, al- 
mazuz, vaktile bi-minnet bahşiş terakkilerimizi ala-geldiğimüz üzre 
alabilürüz, bizim ulüfelerimüz Şark seferlerine vara vara bu sürete 
koydılar, yanına geçip tedbir ü tedârük eyleyen vezirin elimize virsün 
ve illâ eyü olmaz, bilmiş olsun; elbette Beğlerbeği başı elimize gelme- 
yince bu gün bu Divândan taşra çıkmazuz, mâ-hasal yaramaz olur, 
yerine Pâdişâh buluruz onat görsün» diyüp, Adl - köşkünden kendüzi 
sipâh sözin bizzât istimâ' idicek «Beğlerbeğinün kanın bana bağışla- 
sunlar, bu diyârlarda durmasun»? dimişler, «Olmaz olmaz, cümlesin 
helâk ideriiz» diyüp heman evvel Bâb-ı Hümâyün'ı kapayup ve Cebe- 
hâne'den yarağ* almak tedârük eyleyüp ve Pâdişâh-ı âlem-penâh haz- 
retleri dahi «Çünki sözüm geçmedi İç-oğlanları ve Bostâncılar ve Bal- 
tacılar ellerine yarağ* alsunlar» buyurmnışlar. Erkân-ı devlet bi'l-itti- 
fâk «Hatâ-i fâhişdür, virün Beğlerbeği başını» diyü Kadıasker Bos- 
tânzâde Efendi içerü tezkire gönderip ve yine fi'l-hâl virilsün diyü 
tezkire çıkup, kapucılar kethüdâsı «Kalkun, buyurun sizi içeri ister- 
ler diyüp, virün belinizden hançeri bana» dimiş ve belinden hançeri 
alup, taşra çıkarduğı gibi, geçip sipâhiler önine, Suffalu çınar ağacı 

dibinde cellâdı gördüği gibi* şaşup «N'eylersin horatayı ko be»: di- 
yüp, ak atlas libâs eğninden tamâm çıkmadın fevri semşir-i kazâ ger- 

denine tokunup, ikinci mertebede başı güçle ayrılup ve akabince Baş- 

defterdâr Mahmud Efendi getürüp, «Sekiz akça üzerine (120b) ma: 

denlerden akça kestüren sen misin ?» diyüp cellâd-ı kazâ onun dahi 

başın galtân eyledi, Rahmetwllâh ta'âlâ. Takdir-i ezeli böyle imiş. 


" Bu vâkı'a-i hâ'ile sene 997 cumâdelülasınun on yedinci dü-şenbilh 
güni vâki‘ olup, ol demde Sadrıa'zam Siyâvuş Paşa hazretleri ve Müf- 
tilenâm Şeyhi Efendi ve İbrâhim Paşa hazretleri ve Cerrâh Mehmed 
Paşa ma'zül buyurılup ve Silahdâr-başı Dâvud Ağa'nun dahi katli 
fermân olunmışdı .Sipâh tâ'ifesi üstüne dönüp, «Ana siyâset itdür- 
mezüz» diyüp kendülerinden ayırmamışlar ve çıkan ulüfelerin! tev- 
zi' itdürmişler. Dâvud Ağa'dan gayri Bölük ağaları, Şihâbüddin Ağa 
ve Haydar Ağa’ ve Vildan Ağa ma'zül buyurılup ve Sipâhi Oğlanla- 
rı Ağası Ali Ağa ve Gurebâ-i yemin Ağası Süleyman Ağa seferde 
bulunup ve Sinan Paşa hazretleri Şâm Beğlerbeğiliğinden ma'zül ge- 
lüp, Üsküdar'da olmağın, tekrâr Veziria'zam olmak fermân olunup 

ve sâbıkâ vezâretden nişâncılık hidmetin kabül ve ihtiyâr iden, Ni- 
şâncı Mehmed Paşa hazretleri tekrâr vezir olmak buyurılup ve Rü-. 
mili Kadıaskeri Bostânzâde Efendi Müftilenâm olmak buyurılup ve 
Anatolı Kadıaskerliğinden Hacc-ı şerife varan Zekeriyya Efendi Rü- 
mili Kadıaskeri olup ve Abdülmuhyi Beğ Anatolı Beğlerbeğiliği tari- 
kıyle teka'üd itmişler iken yine Nişâncılık hidmeti fermân olunup 
ve Ulüfeciyân-ı yemin Ağalığı sâbıkâ Şehr-emini olan Ali Ağa'ya ve 
Ulüfeciyân-ı yesâr ağalığı Müteferrika Şahbâz Ağa'ya ve Gurebâ-i 
yesâr Ağalığı Çaşniğir Çerkes Hüsrev Ağa'ya fermân olunduğı ha- 
berlerin bildürdiler. Ve merhüm Beğlerbeği'nün hurde akçada med- 
hali olmayup ve belki tashih ve ıslâhına cidd i cehd eyleyüp ictihâd- 
da iken nâm beğlerbeği akçası olup ve takviyet içün, halk-ı 
âlemden akçalar cem‘ eylemeğe Memâlik-i mahrüseye ahkâm-ı şe- 
rife gönderdükleri, dahi kendüye meş'üm olup, mazmünına halk-ı 
cihân (121a) tehammül itmeyiip takbih eylediüklerine târihler dinildi. 


Târih 
«Vaz» kabih» ( cs cê 9 =) 996. 
Târih 


«Oldı harâc-ı âlem» ( iie a sala! =) 996. 
«Bid'at-ı kabthas ( 35.5 C ea =) 996 


İç-oğlanları taşra, kânün üzre bölüklere çıkup 
tevzi" olunduğıdur. 


Ve bu esnâda, harem-i muhterem huddâmı dahi çok zemân olup, 
nevbetleri zemânı mürür itmeğle gulgule ile tekazâ eyleyüp, kânün-i 
kadim üzre taşra çıkmak bâbında inâyet recâ eyledükleri tarikla- 
rıyle? pâye-i serir-i saltanate arz olunup, ola-geldüği üzre pâdişâhân-ı 
selef -rahimehumwllâhu ta'âlâ- himmet u inâyetlerine kanâ'at itme- 
yüp, fevka'l-hadd ve'I-gâye âli himmet ve inâyetleriyle çıkup, bu den- 
lü Şark seferleri icrâ'âtı Hazine-i Amire'ye külli sıklet iken, Galata 
Sarâyı ve Edirne Sarâyı ve At-meydanı Sarâymdan çıkanlar ikişer 

ve üçer akça ziyâde ile ve tafra harekât ile bölüklere bin beş yüz 
nefer sipâhi tevzi' olundı. Yevmi yiğirmi dokuz bin akçadan artuk 
tahmil olundı. Bu Bende-i hakir sipâhiler kâtibi idüm, yedi yüz nefer 
yalnız ebnâ-ı sipâhiyâna ilhâk: buyuruldı. Fi evâhir-i cumâdelülâ, 
sene 997. 


AAA 


İstanbul'da nâgehâni âteş düşüp azim ihrâk olduğıdur. 


Ve bu havâdis-i uzmânun ve ınkılâbât-ı dünyânun te'sir u hay- 
reti ve fikr u endişesi tamâm olmadın mahrüsa-i İstanbul'da nâge- 
hâni kazâ-i âsumâni gibi gazâb-ı İlâhi irüp, nâ-insâf tâ'ifenün sü-i 
a'mâli ve mazlümlarun süz-ı derûnı ve dûd-ı âhı âlemi yakup ve yı- 
kup ehl-i sükun ekâzibiyle cem‘ u derc olan metâ“ ve erzâkı bi'l-külli- 
ye yandı; iki bezzâzistân etrâfı ve Yahüdâ! mahalleleri ve Kehle baza- 
rı tâ Gedik Ahmed Paşa Hammâmı ve niçe mesâcid mahallâtıyle tu- 
tuşdı, bir gün ve bir gice yiğirmi dört sâ'atde, hayâle gelmez mer- 


tebede yerler ihrâk oldu. Kadimü'l-eyyâmdan yoldaşlık idüp, Müsli- 


mânlarun ve re'âyâ-i fukarânun emvâl ve erzâkını halâs idi-viren 
yeniçeri yoldaşlar yad yağı" gibi târâcu tâlân eyleyüp ve ihmâl ü 
müsâhaleleri sebebi ile memleket-i İstanbul ihrâk u yebân oldı ve 
evkâf ve hayrât virân olup, ekâbir mülk idindi. Fi 21 cumâdelülâ, 
sene 997. (121b). 


Az zamân içinde tekrâr âteş düşüp Yeniçeri Ağası 
çıkup tebeddülât olduğıdur. 


Ve bu ihrâkdan sonra yine Tahte'l-kal'a kur.bında tekrâr âteş 
vâki olup, yeniçeri tâ'ifesi yetişüp, etrâfı kesip, sirâyet etmeğe ko- 
mayup, hidmetde ve yoldaşlıkda bulunanlar mâ-tekaddemden içimüz- 
de kânün olan hidmetimiiz mukâbelesinde sa'âdetlü Pâdişâhımuzdan 
bize in'âm u ihsân ola-gelmişdür. Yeni yetişen ağalarımuz ecnebi 
çorbacılarımuz eski kânünumuz sürmeytip, içimüzde her gün istedük- 
leri üzre yeni bid'at ihdâs iderler, nedür bu? diyü çoğuldı eyleyüp, 
serkeşlik ile nedür Hızır Ağa, niçün yoldaşlardan nişân almadun di- 
yüp, dil uzadup, Ağa yokuşuna çıkarken el uzatmağa başlayup ve 
Ağa kapusına geldüği gibi kapuyı kapayup taşa tutup, ensesine ve 
başına tokınup sebeb-i fitne olmasun diyü zarüri müdârâya' sâlik 
olup, irtesi heman ağalıkda karâr idemeyüp, Beğlerbeği Yusuf Paşa 


AA ŞA ŞAMAN Yl EA YER EMEL a e a 

vezir olup ve Hızır Ağa Rümili Beğlerbeğisi olup, derneğe çıkmak 
fermân olınup ve Miralem Mahmud Ağa Yeniçeri Ağası olup ve Aşa- 
ga kapucı-başı mir-âhürlukdan çıkan Sâ'atci Hasan Ağa Mir-alem 
olup, Yeniçeri içinde kemâ-kân virgüler yörendi. Fi evâsıt-ı şa'bâni'l- 
mu'azzam, sene 997. 


Rümili Beğlerbeğisi derneğe çıkduğıdur. 


Ve Rümili Beğlerbeğisi Hızır Paşa alâ eyyi hâl aiyâde âli-him- 
metlik ile müte'ârif olmayup, derneğe çıkdılar. 


Leh vilâyetine Tatar Han akm itdüğidür.. 


Ve vilâyet-i Kırım Tatarı Hanı Gâzi Giray Han hazretleri, nice 
def'a, Südde-i sa'âdet-medârdan Leh vilâyetine akm itmek aksâ me- 
râmları olup, arz u recâ eylemişlerdi. İcâzet ii ruhsat virilmeyüp, 
Leh kıralı himâyet ii sıyânet olunu-gelmişdi. Bu def'a mukaddemâ 
hâ'in olup, gaybet iden Boğdan voyvodası lain (122a) Leh cânibine 
gitmeğin ve Özi kal'ası üstüne gelen melâ“in-i Kazak tâ'ifesi külli ha- 
sâret eylemek ile Leh'den bilinüp, akın içün Han hazretlerine izn 
virildi. Seğirdüp memleketin tâlân eyleyüp, nice bin esir çıkarup, 
azim ganimet ile çıkdı ve mukaddemâ cem' olan Rümili askeri ile 
Niğbolı Beği Ahmed Paşa oğlı Sultân-zâde Mehmed Beğ, hıyânet 
ile firâr iden Boğdan voyvodasıyle Kazak tâ'ifesinün cem'iyyeti ha- 
berin! alup, guzât u mücâhidin ile ılgar idüp, melâ'ini batakda av- 
layup, basup, bi-inâyeti'llâhi taʻâlâ fırsat u nusrat-ı İslâm ile cân 
kurtarmayup, alef-i şemşir-i âbdâr olup, mansür u muzaffer ol- 
dukları haberleri gelüp, arz olundukda şemsir-i zerrin ve? hil'at-ı 
fâhire ile teşrif olundı, sene 997. 


Rümili Beğlerbeğisi kışlaya döndüğüdür. 


Ve Rümili Beğlerbeğisi Hızır Paşa -dámet ma'âlihi- hazretleri 
vilâyet-i Silistre'de kışlamak fermân olundı. Fi sene 997. 


Kapucı-başılık virildüğidür. 


Ve bu enâda Kapucı-başı Handan Ağa müzmin meraza mübtelâ 
olup, şikeste-hâl olmağla ve emekdâr olduğı haysiyyet ile ulüfe- 

siyle takâ'üd erzâni buyuruldı. Ve kapucı-başlığı Kapucılar Kethü- 
dâsı Yemişci Hasan Ağa'ya fermân olundı. Ve kapucılar kethiüdâ- 
lığı mukaddemâ bilâ sebeb ref‘ buyurılan Ahmed Ağa'ya tekrâr fer- 
man olundı. 


` Fakir-i hakir sipâhiler kitâbetinden ref‘ buyurulduğıdur. 


Ve bu bende-i fâkir-i kalili'l-itibâr Şark seferinde cemâ'at-ı 
ebnâ-i sipâhiyân kitâbeti hidmetinde iken Südde-i sa'âdetden hiikm-i 
şerif vârid olup, sipâh külliyyen Âsitâne-i sa'âdete gelmişdir, ge- 
lüp hidmetde olasın Kethüdâ Beğ ile sene 997 şehr-i şa'bânında 
Erzurum'dan serdâr-ı âli hazretleri hidmetinden kalkup, İstanbul'a 
tevecciih idüp şehr-i ramazânü'l-mübârekde Âsitâne-i sa'âdete då- 
hil olup ve resen mevâcibin? tezi' idip, şehr-i şevvâlün yiğirmi þe- 
sinde bi-cürm ve bilâ-sebeb (122b) İbrahim nám henüz çıkmış acemi 
celebe* hatt-ı hümâyün ile kitâbetimüz tevcih buyuruldı. Müddet-i 
ömrümüzde vâsıl olduğumuz mansıba, zemâne ihdâsı" bi-tekellüf ge- 
lüp alurlar. E-hükmü Wllâh, hasbunwllâhu ve ni'me'l-vekil. 


Bu maküle nâ-mahall ü münâsib evzâ' gurür-ı kâmrâni ile ihti- 
yâr oluna oluna umür-ı devlet ü saltanat güzel uslüba girdi, Hazi- 
ne-i Âmire gitdükce muzâyakaya düşdi, kârdân-ı âlem ve feylesof-i 
ruzgâr olanlar hayrân u dem-beste kaldı. 


Kiği sancağmda Celâli Peydâ olduğıdur. 


Ve yine işbu sene 997 şevvâli evâhirinde Kiği sancağında Şâh 
Tahmasb evlâdından Ismail diyü erâzil-i Ekrâddan bir rezil-i keri- 
hi”l-manzar nâm ve iki veziri nâmına çirkin ve turâbi ile ken- 
düler mânendi birkaç hırsuz evbâş harâm-zâde kallâş-ı vâcibi"l-katl 
cemâre yanına cem' idüp, ednâ bahâne ile memleket içinde sit u sadâ 
bırağup, fâsid-i'tikâd melâ'ine hod ne bahâne gerek halkun erzâk 
u esbâbına yapışup, sancak beği ve sipâhi ve re'âyâ ayağ üzre kal 
kup, «Tutalum basalum, ele getüreliüm» dirken ok atup ve tüfeng 
atup ve âlât-ı harb ile hây u hüy iderken nâm“ sancak beği 
tehevvür ile, tedbirsizlik ile iistiine salup, hikmet-i İlâhi ve kazâ-i 
nâgehâni ile helâk olduğı münteşir oldı". Şâh oğlı geldi diyip mem- 
leket harâm-zâdesi bir yere gelüp ve Erzurum'da serdâr Ferhad 

Paşa hazretlerine haber varup, «Celâli zuhür idiyor, tedârük eylen, 
sancak beği düşdi» diyip, harâmi basmağa varup, serhoş at bırağup 
helâk olmışken nâm bir dürlü dahi olmağla Erzurum Beğlerbeğisi 
Hızır Paşa hazretlerine ümerâ vü zu'amâ ve sipâhisiyle Celâli Şâh 
oğlı üstüne varmak buyurılup ve kışlada bulunan kapu halkından 
hâzır olan Sipâhi ve Yeniçeri ve Cebeci ve Topcı ve Arabacı darbu- 
zen uydurup üstüne varıldukda bi-avni'llâhi ta'âlâ bir derbend için- 
de (123a) pereselik yerde melâ'in ve evbâşı! evlayup, göz açdırıl- 
mayup?, etrâf u cevânibi ihâta olunup, vezir-i* müşirleri olan çirkin 
ve turâbi tutılup, Erzurum'a serdâr hazretleri huzürına gelüp, söy- 
ledüği bi-ma”âl ekâzibi ma'lüm oldukda akbeh vechile siyâset buyu- 
rılup, deveye gerilip hakkından gelindi. 


Serdâr hazretleri Şâh Abbas tarafmdan şehzâde çıkup 
gelmek mukarrer oldı diyü arz itdüğidür. 


Ve sene 998 muharremi gurresinde Serdâr-ı âli-kadr Ferhad 
Paşa -edâme'llâhu ta'âlâ iclâlehü- hazretleri Südde-i sa'âdet-medâra 
arzlar gönderip, vâli-i vilâyet-i Şark Şâh Mehmed Hüdâbende oğlı 
Abbas Mirza babasını hükümet-i Kızılbaş-ı küfr-fâşdan ref‘ idüp, 
kendüzi Kazvin'de hükümet seririne geçiip, sâbıkâ serdâr-ı bâ-vakâr 
cânibine mektüblar gelip, karındaşı Hamza Mirza'yı Lalasıyle Asi- 
tâne-i sa'âdet-âşiyâna gönderelim, mâ-beynde kat'-ı nizâ' ve husü- 
met olsun. Bizüm Pâdişâh-ı İslâm-Penâh ve Cem-câh hazretlerine 
ihlâs u ubüdiyetimiz i'lâm eylen hâlâ Özbek Tatarı Hanı Abdullah 
Han vilâyet-i Horasan ve Hiri ve Meşhed üzerine gelmişdür, varup 
onun şerr u şür ve mazarratın def‘ u ref‘ eyleyüp, geldüğümüzde 
ağır ilçiyle nâmemüz ve şehzâdemiüz gönderelüm diyi serdâr câni- 
binden mufassal mektüb-ı meveddet-mashüb ile Kazvin'e gönderi- 
lüp, bir yıldan mütecâviz zemân Çaşnigir Veli Ağa Isfahân'da ve 
Kazvin'de intizâr ile ihânetler olunup, melâ'in elinden nice şedâ'id 
çekdükden sonra Şâh Abbas Mirza Özbek Tatarı'ndan hırmân üzre 


avdet idüp, Kazvin'e (123b) geldükde eğlendürmeyüp, Erdebil 


hâkimi Ustacallu (Ustaclu) Mehdi Kulı Han'a nâmeyi ve lalasıyle 
ve dâyesiyle Haydar Mirza'yı teslim eyleyüp ve iki sultân ve Ebü 
Tâlib nâm tabib-ı hâzıkı bile koşup Kazvin'den çıkup, ikinci konakda 
Veli Ağa haber içün ayrılup gelmişdür. Mâ-beyn sulh u salâh üzre 
olmak mukarrer u muhakkakdur. İnşâe'llâhu ta'âlâ Erzurum'a ge- 

lüp dâhil olduklarına muntazır olüp, azizü'l-vücüd mihmândâr alâ 
kaderi't-tâka müsâferet izzetiyle ikrâm u ihtirâm olundukdan sonra, 
bu kulları izn ü icâzet-i hümâyün ile südde-i sidre-misâle yüz sü- 
rüyü* Mirza Haydar ile ve ilçi Mehdi Kulı Han ile varmak üzreyüz 
diyüp arz u ilâm eylediler. Fi şehr-i muharremü'l-harâm, sene 998. 


Diyâr-ı Mısr'da kul tâ“ifesi Üveys Paşa üstüne hucüm 
eyleyüp, Asitâne-i sa'âdete arz olundukda vezâret 
hükmi ve kılıç ve kaftan gitdüğidür. 


Ve sene-i merküme saferi evâsıtında Asitâne-i sa'âdete diyâr-ı 
Mısriyye'den mektüblar ile mühiş haberler geldi, ki ednâ bahâne ile 
anda olan kul tâ'ifesi ale'littifâk serkeşlik idip, Beğlerbeği Üveys 
Paşa üstüne envâ“-ı. şetemât ile hücüm idüp, derindi tâ'ifesi olmağla 
nâmüs ve Irz-ı saltanatı gözetıneyüp ve hetk-i ırz ile komayup, katle 
kasd itmeğle kendüzi haremine kaçup ve akabince gulüvv idüp, ha- 
rem hürmetine girüp esbâb u erzâkın târâc u tâlân iderler ve ümerâ-i 
muhâfaza ittifâkıyle kalkup ve Mısr kadısı Molla Ahmed Efendi 
araya girüp, def'-i gerr ii şür ve fitne vü fesâd eyleyüp, kul ile beğ- 
lerbeği mâ-beyninis sulh idüp, fitne ârâm eylediüğini alâ-vukü'ıhi 
arz u ilâm eylediiklerinde sa'âdetlü Pâdişâh-ı âlem-penâh huzü- 
rında mücib-i rif'at ü izzet olup, şemşir-i zerrin ve hil'at-ı fâhire 
ile vezâret hükmi elkâbı yazılup, müjdegânisi Çaşnigir ağaya ta'yin 
buyurılup, hükm-i şerif irsâl ü isâl olundı. (124a) Fi evâsıt-ı şehr-i 
Safer, sene 998. 


Sadrıa'zam Sinan Paşa hazretleri bu hâksârı Şâh oğh 
Haydar Mirza gelür diyü mihmândârhk 
hidmetin buyurduğıdur. 


Ve sene-i merküme saferinde Sadrıa'zam Sinan Paşa -edüâme'llâhu 
ta'âlâ iclâlehü- hazretleri, bu hâksâr kullarına tenbih buyurup di- 
diler ki «Diyâr-ı Şark'dan ferzend-i Şâh-ı Acem ağır ilgiler ile Āsi- 
tâne-i sa'âdete geliyor, binden ziyâde güzide Kızılbaş ayyârları bile 
koşulup, şevket ü haşmet göterüp, tâlib-i sulh u salâh olup, ba- 
rışıklığa niyyet eylemişlerdür. Elünde hidmetin yok, battâl turma, 
gelecek konuklarm konakları yeri içün merhüm Pertev Paşa sarâ- 
yını tahliye itdürüp ve merimmete muhtâc olan yerlerini ta'mir 

itdürüp, âb u tâb virdürüp, rüşen ü mücellâ eyle ki «Ekrimi/'d- 
dayfe ve lev kâne kâfiren» hadisiyle! amelden gaflet eyleme, var 
Baş-defterdâr Emir Efendi'yle söyleşüp mihmândârlığa müte'allik 
umür ve mesâlihde lâzım olan harc akçasın virsün ve döşenecek 
odalarun esbâbını a'lâ ve ednâ ve evsat i'tibârı üzre onat vechile dik- 
kat ve ihtimâm ile nám ve nâmüs-ı devlete münâsib ne ise ana göre 
kılınup, itlâf u isrâfdan dahi hazer eyle ve hâssa harcdan ve matbah- 
emininden ve arpa-emininden lâzım olan mesârif-i me'külât ve sâ'ir 
ihrâcât senün ma'rifetünle olsun» diyü te'kid buyurmağla, fermân-ı 
âlileri üzre hidmete mübâşeret olundı. Ve gelen ilçi Mehdi Kulı 
Hana iki oda fâhir esbâb ile döşenip ve Haydar Mirza'ya hàássü']- 
hâs iki mükellef oda döşeyüp ve bir oda dâyeye ve bir oda iki sultâna 
ve bir oda tabibe ve divânhâne ve bi'i-cümle on bir bâb bâ-tekellüf 
odalar döşenüp ve mübârek şehr-i rebi'ulevvelün on ikinci gün İs- 
tanbul'a Pendik'den kalkup gelmek ile leşker-i enbüh ol gün ziyâde 
şevket ü haşmet üzre olup, gelen Şehzâde'yi istikbâle çıkup ve Ana- 
tolı (124b) Beğlerbeğisi olan Mehmed Paşa oğlu Hasan Paşa haz- 
retleri yanaşup ikbâl eyledi. Kesret u izdihâm nihâyetde olmağla 
ziyâfet ve ni'met-i sımât-ı Pâdişâhi ahşama kalup, Divânhâne'ye 


fi'-hâl kanâdil tedârük olunup, şem'dânlar ile âli zinet virildi. Ve; 


höş-âb ve helva irtesi çekilip, azim bezl-i ni'am-ı bi-pâyân oldı ve 
yük yük akçalar harçlık virildi Ve kârbân-sarâya ol gice bin beş yüz 
re's atları bağlayup, yem ve yerleri ve sâ'ir deve ve katırları ve 
ahmâl u eskâlleriyle üç yüz otuz altı re's Üsküdar'da yemlendi. Bu 
üslüb üzre yemvi yüz re's koyun yüz kile şeker ve yüz kıt'a bal- 
mumı ve ona göre matbahları mesârifi içün bahar ve sebze ve beyza 
ve mâgiyân ve mâhi tüşmâllarına ya'ni masraf kâtiblerine viri- 
lürdi. Rüz-ı merre bu denlü bi-hadd u lâ-yuhsâ ni'am-i vâfire bezl 
olunup, ikrâm olunmakda bezl-i makdür olunur iken yine Kızılbaş-ı 
bed-ma'âş tâ'ifesinün küfrânu'n-ni'meliği hadden efzün müşâhede 
olunup, küfr ü dalâlleri cemi' kefere vü fecerenün hallerinden eşedd 
ü ekbeh ve dün görilürdi. 


Ol gün aksar-ı eyyâm olduğından güçle Üsküdar'dan kalkup, 
berü cânibde ise alay-ı Pâdişâhi ayağ üzre durup, cümle İstanbul'un 
nisvânı ve vazi' [u] şerifi? ve sığâr u kibârı ciimle dekâkin ii esvâk 
mâl-â-mâl temâşâsına çıkup, tevakkuf ve nigerân üzre bâ-haber ey- 
ledükleri kadırgalara binüp berüye avdet olunca ahşâm irişüp, gü- 

nes görmeyen alâ! hatunlar tâ yatsı namazına değin* evlerine va- 
ramayup, âşinâsı olanların evlerine mihmân olup, niçe ehl-i ırz ha- 
tunlar yollarda kalup, zenbâre yârânlardan niçeleri zevk u safâya 
vâsıl olup, hattâ Sultân Bayezid hammâmınun içine beş yüzden ar- 
tuk nisvân girüp, sabâha dek bi'z-zârüri kaldılar. Çok kimse hatu- 
niyle mâ-beynleri bürüdet üzre olup, sü-i zann üzre oldılar ve niçe- 
leri kabül itmeyüp, hatuniyle ayrılışdılar. Ve'l-hâsıl azim seyr ü te- 
mâşâ oldı. Niçeleri müsâferet kabül ideriiz”, içerüde avrat oğlan var 
diyü zen-dostlar acab doyum oldı“, 


Ve evâhir-i şehr-i mezbürede dergâh-ı mu'allâya ve divân-ı âliye 
iletilüp, Sadrıa'zam hazretleri altına ve Serdâr Ferhad Paşa üstüne 
oturup ve İlçi Mehdi Kulı Han kânün üzre iskemli ile karşuda otu- 
rup, âli ziyâfet olundı. Ve icerü pâye-i serir-i saltanata yüz sürmeğe 
gitdüklerinde ilçi yanınca Kazvin'e Serdâr hazretleri nâmesiyle va- 
rup gelen Çaşnigir Veli Ağa Haydar Mirza'yı götürüp iletdi. Ol gün 
kendüye münasib fâhir dibâdan libâslar, murassa' hançer ve sorguç- 
lar atâyâ-i Şehen-şâhiden niçe yük akçalar ile karârgâhına gönde- 
rildi, Fi 22 rebi'ulevvel, sene 998. f 

Ve halk-ı âlem şu'arâsı, fusahâ-i devrân a'lâ dürer-i gurer-i ce- 
vâhir-nazm ile kasideler ve târihler didiler. Niçe yıllardan berü asâ- 
kir-i mansüre diyâr-ı (125a) Şark seferin itmeğle dürlü tebeddülât 
ü teğayyürât olmağın cümle-i âlem seyr ü temâşâya çıkmak ile çok 
kimsenün haremi seyre aldanup, taşra kalup müsâfir oldılar. 


Nazmi 


Refi'w-kadr, Mirza-i cevân-baht 

Ki olsun devlet ü ömri ziyâde 

Salâh u sulha ikdâm. itmek içün . 

Acem den Rüm'a çün kald irâde 

Swål itdilm hiredden sâl-i târih 

Didi «yetdi Murad'a Şâhzâde» (331) el& osle (545 =) 
sene 998. 

Sıgar-ı sinn ile gelmeğin vilâyet-i Rüm şattâhları 

. Mısrâ' 


«Hanum kakacım. geldi» ( EA eri çe 998) diyü 


târih didiler?. 
Çaşnigir Veli Ağa Kapucılar kethüdâsı olduğıdur. 


Ve az zemân geçmeyiip, Kapucılar kethüdâsı Ahmed Ağa Kü- 
çük Mir-âhür olup, Kapucılar kethiidâlığı Kazvin'den Şâh oğlı ile 
gelen Çaşnigir Veli Ağa'ya virildi. Ve Küçük Mir-âhür Sekbân-ba- 
şılıkdan gelen Sinan Ağa azl buyuruldı. Fi evâhir-i şehr-i rebi'ulâhir, 
sene 998. 


Kânün üzre acemi-oğlan” devşürülmek buyuruldı 
Ve Yeniçeri Ağası tebdil oldı. 


Ve sene 998 şuhürunda, âdet-i kadime-i Osmâniyye üzre acemi- 
oğlanı devşiirmek içün kânün üzre Yeniçeri ocağında ehl-i insâf 
mutedil ü müte'ayyin çorbacılar, fermân-ı Pâdişâhi ile vilâyet-i Rü- 
miline ve Anatolr'ya ola-geldüği üslüb-ı kadim üzre sürüci Yeniçe- 
riler ile gidüp, re'âyâ-i memleketden hidınete yarar evlâdların dev- 
şürüp ve imâna gelüp, gazâ vü cihâd sevâbına fâ'iz ola-gelmişler 
iken şimdiki zemânda Yeniçeri Ağaları oğlan devşirmek hıdmetini 
nâ-insâf vet bi-i'tidâl olan cevvâr ve sitemkârları bulup, fevka'l-hadd 
câize nâmına rüşvetlerin alup, re'âyâ-yı memlekete koyun sürüsüne 
kurd salar gibi kattâl ve ekkâlleri ahkâm-ı Pâdişâhi ile musallat ey- 
leyüp, re'âyânun ağniyâsınun bi-hadd mâlin alup ve fukara ve 
zu'afâsınun yerin ve yurdın yıkup, evlâdın alup ve ekseriyâ Yeni- 
çeri ocağına ecnebi dahi bu tarikdan duhül eyleyip, Yahüdi (125b) 
ve Cinğâne ve Rus ve Çerkes ve Btrâk ve erâzil-i harâm-zâde def- 
tere geçüp, mâl-i ferâvân-ı bi-pâyân alınup, âlem-i kevn ü fesâd bu 
vâsıta ile ve zulm-i zâlim zulumâtıyle âlem tolup, gitdükce bid'at ve 
seyyi'e ziyâde olmağın, Pâdişâh-ı din-penâh dergâhına ruk'alar su- 
nulup, Yeniçeri Ağası Mahmud Ağa ve Kethidâ Beğ ma'zül buyu- 
rılup, Mir-alem Sâ'atcı Hasan Ağa Yeniçeri Ağası olup, ağalar için- 
de silsile olup, Kapucı-başı Kurd Ağa Mir-alem oldı. Mesfür Mah- 
mud Ağa” Apostol Ağa diyü mülakkab oldı, lisân-ı Süryânide Apos- 

tol gaybden haber virene dirler, Müneccim ve remmál ve kehene hep 
birdür. 


İstanbul'da ihrâk olduğıdur. 


Ve re'âyâdan ziyâde akçalar alup oğlan devşürmeğe gidenlerin 
ekseri azi olunup teftiş olunmak buyuruldı ve Sa'atcı Hasan Ağa 
Yeniçeri ocağına çendan kudümiyle yaramayup, geldüği gibi birbiri 
ardınca ihrâk vâki' oldı. Karaman Bazarı'nda Semerciler yandı, aka- 
bince Saraç-hâne yandı ve bu bahâne ile vâki' olan âteşde çıkan 
Mahmud Ağa'nın medhali vardur diyü şehirden çiftliğine Âzadlu 
nâm karyeye taşraya red buyuruldı. 


Beğlerbeğiler virildüğidür. 


Ve sâbıkâ Anatolı Beğlerbeğisi iken ref‘ olunup, Şehrizol Beğ- 
lerbeğiliği fermân olunan Hasan Paşa ki yerine Mehmed Paşa mer- 
hüm“ oğlı Hasan Paşa Anatolı Beğlerbeğisi olmışdı. Hasan Paşa 
Şehrizol'e gitmeği ihtiyâr itımeyüp, İstanbul'da azl kabül itmeğin 
Sadrıa'zam Sinan Paşa hazretleri, karındaşı oğlı Kastamonı Beği 
Mahmud Beğ Şehrizol Beğlerbeğisi olup, livâ-i Kastamonı merhüm 
Şemsi Paşa oğlı Mahmud Paşa'ya yine ocaklık tarikiyle fermân 
olundı. 


Tezkireci-zâde Mahmud Efendi Mısr Defterdân olduğıdur. 


Ve bundan akdem Haleb defterdârlığmdan azl buyurılup, Bur- 
haneddin Defterdâr ile Mir-alem Sâ'atcı Hasan Ağa, teftiş eyledük- 
leri Tezkireci-zâde Mahmud Efendi'nin yüz binden ziyâde filorisi 
alınup, Hazine-i Enderün'a vâsıl oldukda diyâr-ı Mısrıyye Defter- 
dârlığı Yahya Efendi'den alınup, dört yüz bin akça livâ ile Mahmud 
(126a) Çelebi Efendi'ye fermân olunup ve dört pâre kadırga ve do- 
nanma ile Üveys Paşa'nun Kapu Kethüdâsı Ali Çavuş Diyâr-ı Garb’ 
da Trablus Beğlerbeğisi olan Üveys Paşa oğlı Mehmed Paşa'ya vilâ- 
yet-i Mısrıyye'den asker ve nüzül ihrâc olunup, serdârlık ile ol câ- 
nibde hurüc iden a'dânun hakkından gele diyü mufassal hilkm-i 
şerif virilüp, Defterdâr Efendiyle ma'an irsâl olundılar. Fi evâsıt-ı 
cumâdelülâ, sene 998. 

Merhüm ve mağfûrun-lehâ Siyâvuş Paşa Sultâm intikâlidür. 


Ve sene 998 şa'bânü'l-mu'azzamında Siyâvuş Paşa -edüme'llâhu 
ta'âlâ iclâlehü- hazretleri zevcesi! sa'âdetlü Sultân hazretlerinin bi- 
vakt bir kerimeleri? dünyâya gelüp, ikinci gün yine âhirete intikâl 
eyledi. Ba'dehü birkaç gün sonra Sultân-ı kerimü'ş-şân hazretleri ol 


hastalıkda ilâc-pezir olmayup, cümle vesâyâsını yerlü yerinde icrâ . 


olunmak içün vasiyet-nâme yazup, evlâd-ı kirâmlarına ve sa'ir ak- 
ribâ vü ta'allukatlarına vedâ‘ idiip, her birine dâğ-ı hasret koyup, 
ravza-i rıdvâna dâr-ı na'ime hırâmân oldı. Ve bu musibet-i uzmâya 
giryân u büryân olmaduk kimse kalmadı. Vâlidi? Sultân Selim Han 
-aleyhi'r-rahmetü ve'l-gufrân- türbesinde defn olundı.  Kahimelvi- 
mâ'lâhi ta'dlâ rahmaten vâsi'aten. Ve sarây-ı ma'mürları civârın- 
da âli medrese binâ olundı. Ve evlâd-ı kirâmlarına saltanat tarafın- 
dan kânün üzre terakki ile teselliler virilmek fermân olundı. Nak- 


diyye an-mahsüli gümrük*, 


Merhüm İstanköylü Ahmed Paşa Şehid olduğı ve hurüc 
iden Celâlinün helâkidür" 


Vilâyet-i Trablusgarb muhâfazasında kalan Tunus Beğlerbeğisi 
İstanköylü Ahmed Paşa, «Mehdi kethüdâsıyum» diyü hurüc iden 
mübtedi' ve ehl-i dalâl Yahya b. Yahya da'vâ-i saltanat u hükümet 
idüp ve ana tâbi‘ olan! eclâf-ı nâ-pâk avâm u hevâmun sevreti kesr 
olup, Donanma-yı Hümâyün ile Kapudan Hasan Paşa hazretleri var- 
dukda, ekseri tu'me-i şemşir-i asker-i İslâm olmağla (126b) perişân 
olmışlardı. Donanma-yı Hümâyün gidüp, muhâfazada olan Beğler- 
beği Ahmed Paşa üstine yine mel'ün-ı makhür tekrâr cem'iyyet ile 


gelüp ve Paşa-yı müşârun-ileyh yarar âdemleriyle mükemmel ü mii- 


sellah düşmen-i din intikâmına hâzır u âmâde olınışken, kazâ-i İlâhi 
ve takdir-i Rabbâni ile barut mahzeni kurbına bir tarik ile âteş to- 
kınup, kıyâmet kopup, Beğlerbeği merhüm âdemleri ile şehid olup, 
bu ıztırâb-ı hâl asâkir-i serhadd-i mansüre ale'l-ittifâk gelen a'dâ-i 
din ü millet üzerine gayret ü hamiyyet kuşağın berkidüp, bi-inâ- 
yeti'llahi ta'âlâ yek-dil ü yek-cihet olup, umüm ile hücüm idüp ve 
melâ'in-i mezbüründan münhezim olup kaçup yetişdüklerin kılıçdan 
geçürüp ve serdârları olan mel'ünı ele getürüp, fi'l-hâl endâmiyle 
derisin yüzüp ve kaleyte hazırlayup, deryâ-i Mağrib'den İstanbul'a 

Südde-i sa'âdete vâki' olan hâlâtı bildürdiler. E/-hükmü IPTHAhAYLI- 
aliyyiI-Icebir. Mühlet ki: Ahmed Paşa gibi bir vucüd-ı şerif dahi 
gele. Ve Trablus Beğlerbeğiliği Üveys Paşa oğlı Mehmed Paşa'ya 
serdârlık ile fermân olundı. Ve anda olan Beğlerbeği azl olundı. Fi 
evâhir-i ramazâni"l-miübârek, sene 998. 


Yahya Celâli derisi geldüğidür. 


Ve diyâr-ı Garb'dan gelen herifün, ya'ni Mehdi kethüdüsı Yah- 
ya'nun taylasân ile? hey'et-i hâriciyyesi bir nice eyyâm Sultân Ba- 
yezid Han havlısında, mukaddemâ remmâllık itdüği mahallde kazık- 
da cilve-ger olup, halk-ı âlem temâşâ eyledi’. Ft-târihi'l-mezbür. 


Gence üstüne gelen Kızılbaş'un serdârım serhadd 
leşkeri basduğıdur. 


Ve sâbıkâ Kızılbaş-ı küfr-fâş alayından gelen döneklerden Kelb 
Ali dimeğle meşhür mel'ün Serdâr-ı zafer-şi'âr tarafına devlet eşi- 
gine geldükde sancak ile teşrif olunup ve anunla müteselli olmayup 
vilâyet-i Gence ve Karabağ feth olmadın beğlerbeğiliği mezbüra tev- 
cih buyurılup, niçe eyyâm anunla eğlenüp, ammâ dilir ü bahâdır 
(127a) yanar âteşe salınsa bi-tekellüf* salınurdı, bir zâlim-i bidin 
idi. Serdâr-ı âli-kadr hazretleri Şehzâde Haydar Mirza'yı alup, Âsi- 
tâne-i sa'âdete getürüp eller eminlik ve beğler düzenlik oldukdan 
sonra mezbür Kelb Ali cibilletinde olan hubs-ı bâtınisini izhâr idüp 
ve sâbıkâ Gence hâkimi olan Ziyad oğlı Mehmed Han didükleri mel- 
ün ile ittihâd u ittifâk eyleyüp, bakıyyetii's-suyüf olan Kızılbaş ve 
Kaçar'dan bir nice melâ“in-i füccâr cem' idüp, Gence kal'asını mu- 
hâsara itdürüp, muhkem ceng ü cidâle âhenk idüp, darb u harb u 
kıtâlde iken etrâf u eknâfda olan serhadd-i mansüre askeri ve beğ- 
lerbeğileri ve dilâver ü bahâdırları ve ceng-âzmâları haberleşüp, it- 
tifâk ilet Kızılbaş melâ'inün hayâllerine gelmez yerden ya'ni ard- 
larmdan gelüp basup, hiç ihtimâl virmedükleri mahalden yetişüp, 
Delü Hızır Paşa ümerâ ve sipâh-ı zafer-şi'âr ile ordularına girüp, 
hây u hüy-ı merdân-ı kâr-zâr ile işleri tamâm olup, ancak birkaç 
nefer kilâb ile Ziyad oğlı Kelb Ali'ye düşnâm iderek üftân ü hizân 
hâ'ib ü hâsir Levend Hanı hâ'in ü bi-din Aleksandre ülkesine düşer 
ve Kelb Ali dahi sınarı* birkaç nefer melâ'in ile Lori kal'ası civâ- 


224 MEHMET İPŞİRLİ 


rında Kazak Hanı Nazar Beğ'e düş olup, gaflet ile tutup kethüdâsı 
olan Müteferrika Pir Arslan didükleri mel'ün ile Şâh Abbas naza- 
rına gönderür. Anda varduklarında Şâh-ı kerem dahi çendân iltifât 
itmeyüp ve «Ahd ü emân içinde böyle şenâ'at iden kâfirlerin hak- 
kından gelmek gerek ki ibret-niimâ-yı devrân olalar» diyüp, Nazar 
Paşa'ya" ri'âyet ü hürmet idüp, hil'atleyüp, eline nâme virüp, şefâ'at 
u şefekat ile Lori'ye gönderüp geldüğinde kemâ-kân Lori'de karâr 
eyledi. Ve Tomanis ve Tiflis kulları memleket kurdları Kelb Ali'ye 
hâb-ı hargüş virüp, (127b) fırsat ve nusrat-i İlâhi ile dáme düşürüp, 
basup ele-getürüp, kayd-ı bend ile Südde-i sa'âdet-medârâ yetürdi- 
ler. Ve bunda geldükde, Sadrıa'zam Sinan Paşa hazretleri dahi li- 
garazın Serdâr-ı bâ-vakâr hazretlerine mukâbele eylesün diyü ne- 
vid-i hayât virüp, birkaç gün cân gezdürdi. Ve bir gün nâgehâni habs 
fermân olundı. Kil ü kali ve dürüğ-ı bi-fürüği ma'lüm olduğıyle Ba- 
lık-pazarına* salb olundı, sene 998. 


Defterdârlar azli ve nasbıdur. 


Ve ba'de id-i şevvâl sene 998'de Anatolı Defterdârı Mustafa Çe- 
lebi Efendi ve Şıkk-ı sâni defterdârı Dülbend-zâde Mehmed Çelebi 
Efendi, meccânen mücibi ma'lüm olmayup, ma'zül oldılar. Ve Şehr- 
emini Kâtib Mahmud Beğ Efendi: Şıkk-ı sâni defterdârı oldı. Ve 
vilâyet-i Rüm ya'ni Sivas'dan ma'zül olan Mahmud Efendi Anatolı 
Defterdârı oldı. Ve şehr-emâneti Galata Emânetinden ferâgat iden 
Mustafa Çavuş Efendi'ye fermân olundı. 


Edirne ve Bursa kadılıkları verildtğidür. 


Ve mahrüsa-i Bursa'da külli ihrâk vâki‘ olup, irtesi ba'zi Müs- 
lümânlar üstüne divar yıkıldı, şehâdet nasib olduğı! hikâyet olundı. 


Ve merhüm Ebussu'üd-zâde Mevlânâ Mustafa Çelebi Efendi 
Bursa kazâsından azl buyuruldı. Vâlide Sultân Medresesinden Sun- 
ullah Efendi kadı-i Bursa oldı. Ve Hâce Atâullah-zâde Şems Efendi 
Edirne kazâsından azl buyuruldı. Yerine Şâm-ı şerifden munfasıl 
Müfti Efendi karındaşı Bostan Efendi-zâde Mevlânâ Mustafa Efen- 
di kadı oldı”. Medârisde silsile oldı. 

Kadıların Yedi-Kulle'de habs olunduğı ve Rümili 
Kadıaskeri Zekeriyyâ Efendi azlidtir. 


Ve Rümili cânibine giden emvâl-i miriye müte'allik evâmir ve 
ahkâmda kadılara ziyâde tenbih ü tekid buyurulup, «Varan çavuş- 
lara ve sâ'ir havâle olanlara ruhsat virüp, re'âyâdan akça aldırına- 
yasın» denilmeğle (128a) kuzâtun gulâtı kendü garaz-ı nefsleriyçün 
çalışup, tahsil-i emvâle varanlara müsâ'ade itmeyüp ve belki i'tibâr 
ve iltifât itmez olıcak zemân ile irsâliyeler tahsil olünmayup, Südde-i 
sa'âdete mahalliyle akça yetişemeyüp, muzâyakaya' düşmek lâzım 
gelicek tahsile mâni olan kadı, çavuş eline virilüp habs. olunmağla 
kuzât efendiler kahve-hânelerde dânişmend ve sühte tâ'ifesini tah- 
rik idüp, «Ulemâya bu ihânet nediir, cümlemüze sirâyet ider» diyü 
Sultân Mehmed hareminde? cem'iyyets idüp, ikâz-ı fitneye sebeb ü 
bâ'is olanları yine içlerinde müşir ü müdebbir olanlar gelüp, Sad- 
rıa'zam hazretlerine haber virüp, yedi nefer kadı efendiler fi'l-hâl 
ihânet ile ahz olunup, Yedi-Kulle'ye habs buyuruldı. 


Ve Rümili Kadıaskeri Zekeriyyâ Efendi azl buyuruldı. Ve Ana- 
tolı Kadıaskeri Kara Çelebi-zâde Rümili Kadıaskeri olmak ferınân 
olundı. Ve Anatolı Kadıaskerliği Sinan Efendi-zâde İstanbul Kadısı 
Ali Çelebi Efendi'ye fermân olundı*, Ve İstanbul Kadılığı sâbıkâ 
Bursa Kadısı Defterdâr Çivi-zâde oğlı Mevlânâ Ali Çelebi'ye fermân 
olundı. Fi şehr-i şevvâl, sene 998. 


Budun Beğlerbeğisi Gâzi Ferhad Paşa şehid olduğıdur. 


Ve evâhir-i zilka'deti'I-harâm, sene 998'de Budun serhaddinün 
haberleri geldi ki ol emâkinde tavattun iden eşkıyâ ves levendât 
cemi' ezmânda küfrânu'n-ni'melik ile mevsüf habâset ü cinâyet ve 
hıyânetden hâli olınayup, hâlâ dahi kaht u galâ sebebi ile Budun 
ve Peşte koli bi'littifâk Beğlerbeği Gâzi Ferhad Paşa ve Defterdâr 
üzerine gulüvv ü hucüm idüp altı aylık mevâciblerini bi-kusür nice 
bi-edeblikler ve küstahlıklar ile aldukdan sonra Defterdâr Bâli Efen- 
diden bir kıst dahi pişin taleb idüp ırz u nâmüs-ı saltanatı hedm 
eyleyüp Gazi Ferhad Paşa'yı şehid idüp, Defterdâr bin belâ ile 
(128b) kaçup kurtulduğı ilâm olundukda beğlerbeğilik Tımışvar 


sxe. 


Beğlerbeğisi Mustafa Paşa'ya buyuruldi. Ve Tımışvar Beğlerbeğiliği 

Anatolı'dan ma'zül Hasan Paşa hazretlerine fermân olundı. Fi't- 
târihi'l-merküm. 


Nâgehâni Vezir Yusuf Paşa kulları evinde helâk 
idüldüğidür. 


Takdir-i Rabbâni ve kazâ-i Yezdâni yetişüp emr-i İlâhi ile Kırk 
Çeşme kurbunda evleri olan, aşağa Vezir Yusuf Paşa hazretleri ek- 
ser eyyâmda hidmetkâr ve emekdârlarını te'dib itmek lâzım geldük- 
de hadden ziyâde eyleyüp, ifrâd üzre olduğı ma'lüm-ı âlemiyândur. 
Bir gice nâgehâni, gâhi içerü hareminde yatmayup taşrada yatmak 
olurmış, bir nice kere kötek yemiş nevbetci iç-oğlanı uyudukca bek- 
lemek âdetleri olmağın kânünları üzre Paşa hazretleri vird ü zikrin" 
tamâm idüp, firâşında râhata varduğı gibi cinâyet ü hıyânet kasd 
idüp, iki nefer tuvânâ hidmetkârlar hançer-i tiz u tig ve niz ile işin 
bitürüp”, şehid iderler. Rakmetwllâhi-aleyh. Merhüm evi civârında 
Revâni mescidi hareminde medğfün olup, üstüne türbe yapıldı. Fi 
şehr-i zilka'de, sene 998. 


Ve cümle huddâmmdan kimsenin haber ü âgâhı yok, seher vak- 
tinde ma'lüm olur. Kırk Çeşme cânibine açılur kilid-i muhkem olan 
kapu açılmış, ancak heman ol iki hidmetkâr gaybet eylemişler. Sad- 
rıa'zam Sinan Paşa hazretleri cümle vüzerâ-i izâm hazretleriyle 
ale's-seher gelüp, kuşluk zemânına dek İstanbul kapularına tenbih ü 
te'kid buyurılup ve kethidâsı ve ağaları ve sâ'ir hüddâmı der-zencir 
habs olunup niçesine nâ-hak bi-cürm ü günâh işkenceler olundı. Me- 
zâlim vebâllere nihâyet! olınayup, ilçi kâfirlerine dahi sirâyet eyle- 
di. Yeniçeri Ağası Mahmud Ağa çok ikdâm u ihtimâm eyleyüp bu- 
lunmadı. Âhir-i kâr Yeni-bağçe kurbında Hisâr-peçe burçlarında ol 
kâtil tuvânâ hidmetkârlar mecrühan maktül bulundı. Kırk günden 
sonra (129a) bu husüsda ukalâ deng ü hayrân kaldılar. Ekâbir 
ma'rifeti var dinildi. 


Re'is-i diván Hamza Beğ azl olunup, Tezkireci 
Dal Mehmed re'is oldı. 


Ve işbu sene 998 zilka'desi evâhirinde Sadrıa'zam Sinan Paşa 
hazretleri Re'is-i divân Hamza Beğ'e latife güne her-gâh tezvir ü 

telbisden hâli değilsün dimek âdet-i kerimelerinden olup, bir hatt-ı 
hümâyün ile tekâ'ud virilmiş, ze'âmet husüsunda. dahi lecc ü inâd 
olunup ve bu def'a hak Hamza Beğ elinde olup, «Böyle riyâsetden 
ne olur» diyü istiğnâ eylemeğle ma'zül buyurılup, yerine Baş-tezki- 
reci Dal Mehmed Çelebi Re'is-i Divân oldı. Fit-târihi'-merküm. 


Ve Hamza Beğ'in riyâsetden dördünci infisâlidür. El-hak dev- 
let ü saltanatun kadimi emekdâr ve ehl-i vuküf u şu'ürıdur. Saltanat 
umürında istihdâm olunu-gelmişdür, yine gelecek oldur didiler. 


Divân kâtiblerinün hâ'inlerine siyâset olunduğıdur. 


Ve Sadrıa'zam Sinan Paşa -edâme'llânu taf'âlâ iclâlehü- hazret- 
leri bu def'a sadr-ı sa'âdete geldüklerinde umür-ı devletün katı çok 
yerinde halel ü zelel görüp, hükkâm-ı saltanat müsâmaha vü mü- 
sâhale iderek ve şefâ'at ile her maslahata nâ-ehl erâzil! gelmek ile 
Divân-ı âlide ve eğer mâliye cânibinde bi-edeb kâtibler müzeyver 
berât ve tezkireler yazup ve serdârlar içün Şark seferlerine gönde- 
rilen beyâz tuğrâ-i şerif ile mu'anven kağıtlar küttâb-ı hâ'in eline 
girüp, istedüklerin yazmak ile umür-ı devletde teşevviş müşâhede 
idüp, tecessüs iü tehassüs ile ba'zı ceri havf u haşyetden beri pehli- 
vân kâtibler bir cins mürekkeb peydâ eylemişler ki cümle kitâbet 
olunan hatt yine kağıddan silinüp? ve istedüğin yazup, telbisât u tez- 
virât itıneğe mübtelâlarun ahvâli tuyulup tutuldı. Aç toyuran di- 
mekle mülakkab bir kâtib ve Şems Ahmed-i lek ile be-nâm Divân 
kâtibleri ahz olunup, teftiş u tefahhus olundukda istinâb itmeyüp, 
ihtiyâr (129b) eyledükleri habâset ve hıyânet ü cinâyetleri zâhir ol- 
mağla mezbürlar salb olunup ve altı nefer kâtibün dahi birer eli 
kesilüp ve yedi neferi küreğe gönderilüp ve birkaç neferi Divân'dan 
redd olundılar. Fi evâsıt-ı şehr-i zilhicce, sene 998. 


Silahdâr-başı beğlerbeği olup ağalarda silsile olduğı. 


Ve yine bu esnâda evâhir-i zilhicce sene 998'de Gence Beğler- 
beğisi Ereş Beğlerbeğisi olup ve Gence Beğlerbeğiliği Silahdâr-başı 
Dâvud Ağa'ya fermân olundı. Ve Silahdâr-başılık Ulüfeciyân-ı yesâr 
Ağası Süleyman Ağa'ya buyuruldı. Ve Gura'bâ-i yesâr Ağalığı Ce- 
beci-başı Çoban Süleyman Ağa'ya buyuruldı. Ve Cebeci-başılık sâbı- 

kā? olan Ahmed Ağa'ya termân olundı. Ve Yeniçeri yazıcısı İlyas 
Çelebi vilâyet-i Karaman defterdârı oldı. Yeniçeri yazıcılığı sâbikâ 
kâtib olan Mehmed Çelebi Efendi'ye fermân olundı. Fi't-târihi'l-mer- 
küm, fi şehr-i muharremii'l-harâm, sene 999. «RKefi'w'd-derecât» 


(Sezal gö; = 999) aded-i hurüfı târihdür, 
Pâdişâh-ı âlem-penâh hazretlerine ruk'ada yazılan gazeldür. 


Nazm 


Durmayup Pâdişâhum zulm ile dünyâ kilur 
Düdmân-” fukarâ beyt-i re'âyâ yıkılır 


Dehre her dün u deni hâkim ü vâli olalı 
Kalb-i câhil yaplur hâtıra dânâ yıkılır 


Böyle dönerse eğer aksine bu çarh-ı felek 
Korkaruz üstümüze kubbe-i mind yılalur 


Kesr-i ırz itme Şehâ yok yere hâtır yıkma 
Kalb-i mü'min ki sna arsa mw'allâ yıkılır. 


Yıkılur di dilâ gam yime bu çarh-aı kühen 
Katı çokdan yıkılupdur dime hâlâ yıkılur. 


Şehr-emini habs olup halâs olduğıdur. 


Ve evâhir-i şehr-i muharremde Şehr-emini Mustafa Çavuş Efen- 
di bilâ-sebeb meccânen azl buyurılup, emânet Ayasofya mütevellisi 
Murad Çelebi'ye fermân olundı. Ve erbâb-ı garaz keyd ü mekriyle 
çıkan Emin Efendi Yedi-Kulle'ye habs buyuruldı. Ve altıncı gün bi- 
inâyeti'llâhi ta'âlâ Sadrıa'zam hazretleri (130a) hakıkat-ı hâli arz 
idüp istihlâs buyurulduğında alâ rağmi'l-e'âdi sâhib-sa'âdet kendü- 
nün atıyle saracın gönderip, evine gelmek ile eviddâ vü ehibbâ şâ- 
dân oldılar. l 

Mübârek tâ'ün sukün bulduğıdur. 


Ve işbu şehr-i muharrem ve saferde mübârek tâ'ün Müslimân- 
larun semere-i fu'âdları fırkat u hırkatle giryân olmadan rıkkat-i 
külli gelüp, her cânib duhân-ı âh-ı hasret ile tüterdi!. Binâyeti'llâhi”I- 
aliyyi'l-kebir sukün üzre olup yatanlar kalkmağa başladı, sene 999. 


Ebnâ-i Sipâhiyân Ağası vefât idüp, kâtibi merdüd 
olduğıdur. 


Ve Sipâhi oğlanları Ağası Çerkes Ali Ağa maraz-ı tâ'ündan şifâ 
bulmayup”, terk-i dünyâ idüp zarüri sefer-i ukbâ ihtiyâr eyledi. Bö- 
lük ağalarında silsile olup, aşağa gurâbâya bir müteferrika ağa ol- 
mak fermân olundı. Ve müteveffâ olan Ali Ağa'da Kâtib İbrahim 
mühriyle bulunan on dokuz kise akça tamâmen miri içün zabt olun- 
dı. Kitâbetden töhmet ü hazelân ile ref‘ olunup ve belki kat“i 
yed buyurıldı. Şehirden sürülmek! buyurıldı ve bi'l-cimle hüsrâna 
mübtelâ oldı, mu'ammer olmadı. Fi 10 rebi'ulevvel, sene 999. 


Mısr& 
lal p atól j> Sa DUS > 


Bu fakir-i kesirü'l-bâl ve kesirü'l-inkisârdan kitâbeti aldukda 
ne mertebe isnâd-ı mâ-lem yekün itmişdi. Hasbmæ Uâhu ve ni'mel- 
vekil tahâret-i zeylüm mukarrer idi, az zemânda kendü başına geldi. 


. Nazm 
ii Sjap b SASS u g 
Jia ipi yay aS; 


Dârüssa'âde Ağası Mehmed Ağa vefât eyledüğidür. 


Ve evâhir-i rebi'ulevvel sene 999'da mu'azzez ü mükerrem! 
Dârüss'âde Ağası Mehmed Ağa maraz-ı sü-i mi'deden şifâ bul- 

mayup, kurb-ı Pâdişâh-ı sa'âdet-destğâhdan kaldirilup, zarüri ken- 
dü evlerine irtihâl lâzım geldükde araba ile nakl olunup, geldüği 
gibi Kâbız-ı ervâha rühunı teslim eyleyüp, irtesi cenâzesin kaldır- 
mak içün Divân olmayup, erkân-ı sa'âdet na'şı yanınca merhüm u 
mağfürun-leh (130b) Sultân Mehmed Han Câmi'i hareminde namazı 
kılınup”,. kendü Câmii civârında defn olundı. Ve cümle mâ-meleki 
kalil ü kesir furuht olunup, vakfına ilhâk olunmak buyuruldı. Ve 
tekarrubi sebebiyle hakk u nâ-hakk âsârınun seyyi'âtından add olu- 
nan nehr-i Tuna kenârında İsma'il geçidi nâın mahalde ihdâs eyle- 
düği kala ve kasaba içün halk dil-tenk* olup, vefâtına târihler di- 
mişlerdür. 


Masrâ“ 


öl cw OT Jle ji 3 târihdür, 999. 


Çavuş-başı Hızır Ağa'nun vefâtıdur. 


Ve şehr-i rebi'ulâhirenün sekizinci gicesi Çavuş-başı Hızır Ağa 
füceten âzim-i baka eyleyip, dâr-i âhirete şitâbân oldı. Zukür u inâs- 
dan dokuz nefer sabi evlâdı kaldı. Yerine çavuşların kadimi Koca 
Hüseyin Çavuş-başı oldı. Ve merhüm Çavuş-başı'nun vasi-ı muhtârı 
olan Kurd Ağa elinden merhümun nuküdından bi-tarikri-karz ulüfe 
muzâyakasına yetmiş bin sikke altun ve guruş alındı. 


Yeniçeri töifesi küstahlığı ile kethüdâ azl olduğıdur. 


Ve yine şehr-i mezbüre evâsıtmda Yeniçeri ecnebisi ve eşkıyâsı 
etrâf u eknâf-ı memâlik-i ınahrüsada halka cevr u sitemden hâli ol- 
mayup, şikâyetciler arzlar ile gelüp ahvâllerin ağaya bildürdüklerin- 
de kânün-ı kadim üzre def'-i zulm içün mü'ekked mektüb ile Kara İs- 
ma'il nâm bir bölük-başı zabıtcı' gönderüp, hâl n'idüği ma'lüm ola 
dinürken, bizüm bağlanmak ve zencire urulmak zakunumuz ve âdet 
ve kânünumuz değildür diyü bir alay Yeniçeri bölük-başınun kapusın 
yaraklayup evin taşlayup camların kırdukda kendüzi güçle halâs olup 
ve irtesi Divânda çorba yimeyiip ve anu görüp beride Bölük-halkı 
dahi gulgule idüp kabâhat u şenâ'ate bahâne isteyüp, âdâb ve hür- 

met-i Divân-ı âli erâzil ve ecnebi dirliğe geçmeğle vükelâ-i devlet ız- 


hâr-ı acz ider oldılar. Yeniçeri Kethüdâsı ve Bölük (131a) başı ma: 
zül buyurılup ve Zağarcı-başı kethüdâ olup içlerinde silsile oldı. 


Yeniçeri Ağası tebdil olup Hızır Paşa vezir olduğıdur.. 


Ve evâhir-i şehr-i mezbürede Yeniçeri tâ'ifesi Orta-mescide ka- 
gıdlar bırağup, «Bize Apostol Ağa! gerekmez heman eylücek? ile içi- 
müzden çıksun, yolıyla şimdiye dek nice oldıyse varsun huzür eyle- 
sün, yohsa eyü olmaz» diyüp yağandıkları ve niyyetleri hayra değil- 
düği ma'lüm oldukda Silistre'de kışlada olan Rümili Beğlerbeğisi Hı- 
zır Paşa hâzretleri Vezir olmak fermân olundı. Ve Yeniçeri Ağası 
Hasan Ağa Beğlerbeği olup ve Yeniçeri Ağalığı Büyük Mir-âhür Meh- 
med Ağa'ya fermân olunup ve Mir-âhürluk Kapucı-başı Nuh Ağa'ya 
fermân olundı. Fi selh-i rebi'ulâhir, sene 999. 


Hükm-i şerif gitdüğidür. 


Vezir olan Hızır Paşa hazretlerine hükm-i şerif-i cihân-mutâ' 
gönderildi ki «Leh Kralınun Südde-i sâ'âdete gelecek harâcı gelüp, 
ber-taraf olmayınca ol mahalden hareket eylemiyesin» diyü fermân 
olunmış idi. Kâdimi maktü* harâcı izdiyâd üzre olmağa mukaddemâ 
emr-i şerif gitmişidi. 


İstanbul Bezzâzistânında emânet konulan mubâlağa akçalar 
zâyi olup, yine bulunup, iden siyâset olunduğıdur. 


Ve evâ'il-li şehr-i cumâdelülâda Bezzâzistân-i atikda bezzâzis- 
tâncılar bir seher ba'zı emânet sanduklarını açılmış bulup, ıztırâb-ı 
hâl ile birbirlerine feryâd idüp, «Bunun aslı nedür» didüklerinde içle- 
rinden biri «Bu hâricden âdem işidür, biz cum'a gin namaza git- 
düğimüzde fırsat düşürüp, mahzenlerde kimse* pinhân olup eylemiş- 
dür» diyip, serika olan n'idüğin yokladıklarmda yiğirmi otuz bin al- 
tun ve guruş eksik gelmiş, «Taşra çıkmamışdur elbette cümle mah- 
zenler ve dolablar yoklansun» diyüp, İstanbul Kadısı Çivi-zâde Ali 
Çelebi Efendi ve Yeniçeri Ağası Mehmed Ağa ve Subaşı Rıdvan Ça- 
vuş (131b) on beş gün Bezzâzistân açılmayup, cümle hâcelerin do- 
lab ve mahzenleri aranup ve dellâllar ve küfelâsı teftiş olunup, bez- 

zâzistâncılar der-zencir olup cümlesine muhkem işkenceler olundı. 
Her kişi emâneti teşviş ü ıztirâbına düşüp, me'men yer kalmadı, emn 
üemân kalkdı diyüp bir eser u haber ve nâm u nişân ma'lüm olmayı- 
cak ziyâde hayret ile ukalâ deng ü hayrân iken güft ü şınüda nihâ- 
yet yok. Nâgehâni bi-avni'llâhi'l-Meliki'l-Menân Kuyumcılar Kapu- 
s'nda misk ü anber satan Acem'ün bahâya kesilen oğlanınun cüz'i 
dükkân! altında mahzeni tecessüs olundukda vâfir boş kiseler bulu- 
nup ve mahzenün yerine altun ve guruş ve şâhi ve akçayı döküp, üs- 
tüne köhne hasir ve palas komış fi'l-hâl miski Acem'i ve bahâya ke- 
silen mahzen sâhibi gulâmı ele getürüp Kadı Efendi ve Ağa huzü- 
rında kimseye iftirâ ve bühtân atmayup «Yalnız kendü tedbir ü te- 
dârükümdür, fırsat düşürüp eyledüm, kimsenün vebâline girmen, ol- 
dum olacak hâ'in ber-hurdâr olacak değil» diyü ıkrâr u ittirâf eyle- 
di. Rıdvan Çavuş «Seni eşedd-i siyâset ile katl ideyin» dirken 
8a'âdetlü Pâdişâh-ı âlem-penâh -hwllidet hilâfetuhü- hazretleri «FHh- 
yânet ideni getürsünler görelüm, ne şahısdur» buyurmuşlar’, fer- 
mân-ı âli üzre oğlan nazar-ı Pâdişâhi'ye varduğı gibi dimiş ki çün- 
ki benüm mücrim ü günâhkârlığum manzür-ı nazar-ı âli oldı, âsân 
olmak inâyet buyursunlar» diyü recâ eylemeğin salb olunsun, 
eşedd-i9 siyâset olmasun buyuruldı?, Ve her kişi sıdk u istikâmet 
üzre zâyi' olan nakdini alup tasarruf eyledi. Fi 15 cumâdelülâ, sene 
999, 


Sadrıa'zam Sinan Paşa hazretleri Ayan gölüni İznikmid 
deryâsma akıtmak tedârük eyledüğidür. 


Ve bundan akdem mahrüsa-i İstanbul halkı odun masrafı hu- 
süsında külli harca mübtelâ olup ve her-gâh muzâyaka üzre olmala- 
rıyla merhüm (132a) ve mağfürun-leh Sultân Süleyman Han -aleyhi” 
r-rahmetü veT-gufrân- zemânında merhüm Koca Mi'mâr Sinan Ağa 
ve Kiriz Nikola dimeğle meşhür zimmi tahmin-i sahih eyleyüp, 
İznikmid deryâsına Ayan göli dimeğle müsemmâ ki Sabancı! kasa- 
bası kenârındadur, cümle yiğirmi bir bin zirâ' yerler mesâha olu- 
nup ve kazılup, halic eylemek tasmim idüp, suyı akıtmak tahmin 
eyledüklerinde ba'zı mevâni sebebiyle terk olunmışdı. Ve hâliyâ bu 
sene-i mübârekede müdebbir ü dilir ve kârdân Sadrıa'zam Sinan 
Paşa -edâme'llâhu ta'âlâ iclâlehü- hazretleri re'y-i sâ'ib ve fikr-i sâ- 
kıb ile tekrâr mühendis-i ruzgâr olan mi'mârları getürdüp mukad- 

demâ tahmin ü kıyâs olunduğundan ziyâde ikdâm u ihtimâm itdür- 
düp, dahi âsân ve ehven olmak üzre hendese kullanup, zikr olunan 
Sabanci göli İznikmid deryâsına akup ve nehr-i Sakarya'dan altı 
bin zirâ yer hark olunup, göle câri ola. Bi-hisâb-ı hendese irtifâ'ı 
alınup, her cânibini âkıl u kâmiller yoklayup, bi-ewni'Nâhi ta'dlâ ve 
tevfikahâ kolay gelüp ve memlekete her vechile külli memfa'atı mu- 
karrer u muhakkak olduğı pâye-i serir-i saltanate arz olundukda 
Pâdişâh-ı zemin ü zemân -hallede'llâöhu mülkehü ve hilâfetehü- haz- 
retleri izn ve fermân-ı şerifleriyle Memâlik-i mahrüsa beğlerinün ve 
beğlerbeğilerün? ve sipâhilerinün ba'zısınun kendüsi ve cebelüsiniin 
bedeli alınup ve ba'zı bi-nefsihi hidmete gelüp, hüsn-i tedbir ü tedâ- 
rük ile bir yılda âdem cem' olup, itmâm-ı maslahat itmek içün es- 
bâb ve edevât hâzır u muheyyâ olunup, otuz bin nefer kâr-güzâr 
üstâd ve ırgad tahmin olundı, Ve merhüm Mehmed Paşa-oğlı Ana- 
tolı Beğlerbeğisi Hasan Paşa hazretleri bi'z-zât mübâşir ta'yin olup, 
orducılar ve üstâd demürciler ve sâ'ir masârif-i mühimme ve zahi- 
releri görile diyü fermân olundı. Fi 15 cumâdelülâ, sene 999. 


Sâbıkâ Budun Beğlerbeğisi Ferhad Paşa'yı (132 b) şehid 
idenlerün haklarından gelündüğidür.? 


` Ve bundan akdem sene 998 zilka'desinde vilâyyet-i Budun'un 
başlısı* eşkıyâ ve bed-bahtları isyân idüp, Beğlerbeği Gâzi Ferhad 
Paşa üstüne gulüvv eyleyüp şehid iden tâ'ife teftiş ve tefahhus olu- 
nup, haklarından gelinmek içün sâbıkâ hâssa oda-başı müteferri- 
kalarından Mustafa Ağa ve Dergâh-ı âli çavuşlarından müte'ayyin 
Aydın-zâde Mehmed Çavuş, mü'ekked hükm-i şerif-i cihân-mutâ'la 
gönderilmişdi. Varup vilâyet-i mezbürede gereği gibi ikdâm u ihti- 
mâm üzre dikkat idüp, cümlesini bulup çıkarup ağalarından ve ne- 
ferâtından otuz beş nefer âdem salb u siyâset olunup ve sâ'ir ağa- 
ları dahi ma'zül-i ebed olup, yerleri yarar âdemlere tevcih olundı. 
Ve mürtedd olup, küffâr-ı hâksâra varup ilticâ idenler dahi necâd 
bulmayup, cümlesini kıral kazığa urup siyâset olunduğı haberlerini 
getürüp ilâm eylediler. Fi evâhir-i cumâdelâhire, sene 999. 

Donanma-yı Hümâyün içün gemiler yapdırılmağa a'yân-ı 
sa'âdete akçalar salınduğıdur. 


Ve işbu sene 999 da hazret-i Pâdişâh-ı âlem penâh -eyyede'llâhu 
ta'âlâ ve kanvâhü- niyyet-i hâlısa ile a'dâ-i din üstüne ve gazâ-yi 
azim azimetine külli donanma. gemileri yapdurmak tedârükin* bu- 
yurup ve Sadrıa'zam Sinan Paşa -edâme'llâhu ta'âlâ iclâlehü- haz- 
retleri dahi kendü mâliyle yedi pâre kadırga ve baştarda yapdurmak 
üzre fi-sebili'llâh niyyet eyleyüp ve Serdâr Ferhad Paşa hazretleri 
beş pâre kadırga ve Nişancı Mehmed Paşa hazretleri üç pâre kadırga 
ve Hızır Paşa hazretleri iki pâre kadırga ve Rümili Beğlerbeğisi ve 
Anatolı Beğlerbeğisi ve sâ'ir Memâlik-i mahsüra beğlerbeğilerine ve 
sancak beğilerine ale't-tertib mikdârlarınca mal ta'yin buyurıjup ve 
gemiler masârifiyçün cem' olunacak emvâli kabz u zabt eylemek sâ- 
bıkâ Hazine-i Âmire Defterdârı Hasan Çelebi Efendi'ye fermân olu- 
nup, Sadrıa'zam âsitânesinde (133a) küttâb ile alup der-kise eyleyüp 
ve kadimden etrâf u eknâfda gemiler yapdırılmak içün mu'ayyen olan 
ocaklarun herbirine ikişer ve üçer ziyâde kadırgalar ve baştardalar 
ve mavnalar yapdırılmak sipâriş buyurılup üstâdlar ve re'isler ve ya- 


rar mübâşir çavuşlar gönderilip ve Memâlik-i mahrüsa re'âyâsına ` 


keresti! kesdürmek içün mü'ekked ahkâmr-ı şerife gönderilüp ve cem' 
olan akçalar merküm Defterdâr Hasan Efendi kalemiyle masraf 
olmağa şurü' olundı. Ve gelecek sene-i mübârekeye yetişiip, Sadrıa' 
zam Sinan Pâşa -edâme'llâhu to'âlâ iclâlehü- hazretleri serdâr-ı as- 
ker-i İslâm olup, inşâe'llâhu ta'âlâ memâlik-i küffâr-ı hâksâr iüs- 
tüne gazâya azimet ü niyyetleri mukarrerdür» diyü şâyi' oldı? AT6- 
hümme yessir alâ eyseri"Ihâl. Fi evâ'il-i cumâdelülâ, sene 999. 


Fermân-ı âli-şân sâdır oldı virilen akçaları bakâyâdan 
tahsil idüp alalar diyü hükm virildüğidür. 


Ve zikr olunan akçaları yine memâlik-i mahsürede ummâl u mül- 
tezimin zimmetlerinde kalup tahsil olunmayan bakayâ-yı atikadan 
tahsil idüp alalar, tâ ki gemiler Beytülmâl'den yapılmış ola, kimse- 
nün hakkı olmaya diyü ellerine defterdârlar nişâniyle bakâyâ def- 
terleri ve ahkâm-ı şerife virildi ki tahsil eyleyeler. Fi evâhir-i cumâ- 
delâhire sene 999. 

Kadıasker Efendiler ve İstanbul Kadısı, Edirne ve 
Bursa, Şâm ve Haleb kadıları tecdid olunduğıdur. 


Sene 999 evâ'il-i recebinde nısf-ı leylde Pâdişâh-ı zemin ü zemân 
-hullidet hilâfetuhü- hazretlerinden Sadrıa'zam Sinan Paşa -edâme' 
Ilâhu iclâlehü- ya hatt-ı hümâyün-ı sa'âdet-makrün ile tezkire-i şerif 
çıkup, mefhüm-ı dürer, bârında Rumili Kadıaskeri Kara Çelebi-zâde 
Mevlâna Hüsam Efendi ve Anatolı Kadıaskeri Sinan Efendi oğlı 
Mevlânâ Ali Çelebi Efendi ve İstanbul Kadısı Çivi-zâde Defterdâr 
Abdi Çelebi oğlı Ali Çelebi üçü ma'an ma'zül buyurılup ve yerlerine 
sâbıkâ Rümili Kadıaskeri Zekeriyyâ Efendi ve sâbıkâ Anatolı Kadı- 
askeri Abdülbaki Efendi (133b) Kadıasker olmak fermân olundı. 
Ve İstanbul Kadılığı Müftilenâm karındaşı Edirne Kadısı Bostân- 
zâde Mevlânâ Muslıhiddin Efendi'ye buyuruldı. Ve Edirne Kadılığı 
Bursa Kadısı Mevlânâ Sun'ullah Efendi'ye buyuruldı. Ve Bursa Ka- 
dılığı Mukaddemâ Şâm Kâdısı olup ve İstanbul'dan gitmiş bulunan! 
Mevlâna* Ma'rüf Mehmed Efendi'ye buyuruldı. Ve Şâm Kadılığı Ha- 
leb Kadısı Kafzâde Mevlânâ Feyzullah Efendi ve Mahrüsa-i Haleb 
Kadılığı Sultân Süleymân Han müderrisi Kınalu-zâde Mevlânâ Ha- 
san Çelebi'ye virildi. Ve Medrese, Hoca-i Şâh-ı cihân hazretleri oğlı 
Sultân Selim Han Medrese'sinden Mevlânâ Es'ad Efendi'ye virildi. 
Ve Sultân Selim Han Medresesine birâderleri Sahn'dan gelip müder- 
ris oldı. 


Kapucı-başılık ve Toğancr-ağalığı virildüğidür. 


Ve Büyük Mir-âhür olan Nuh Ağa'nun Kapucı-başlığı Çakırcı- 
başı Gazanfer Ağa'ya fermân olunup toğancı-ağalarda silsile oldı. 
Ve müteferrikalardan Avcı-başı Atmacacı-başı olmak fermân olun- 
dı. Fi evâhir-i Receb, sene 999. 


Mansür oğh ve Gamiza (<, ) helâk olduğıdur. 


Vilâyet-i Trablusşâm Beğlerbeğiliğin mâl-i ferâvân ile iltizâm 
iden ümerâ-i Arab'un be-nâm ve meşhürlarından Mansür oğlı bir 
seher-gâh alay ile haşem u şevket ile gelürken nâgehâni a'dâsmdan 
biri mazik mahalde pinhân olup, tüfeng ile urup helâk eyledüği haber 
geldi. Ve mukaddemâ beş yüz bin altuna defterdârlığın iltizâm iden 

erâzil-i Arab'dan Gamiza'nâm şahsun Mansur oğlı katlinde ilm ü 
marifeti var dinilmeğle görmeğe âdem gidüp, dahi âdem varmadın 
Gamizâ'nun adüsi yolda giderken beş nefer âdemler ile katl idup, 
ma'lüm olmayup anun akabince haberi geldi. Ve müte'ahhid olduğı 
mal taleb olunmak içün sâbıkâ Mısr Defterdârı olan Osman Beğ 
İç-il sancağıyle Trablusşşâm Defterdârı olmak fermân olundı ki il- 


tizâm olunan malı tahsil eyleye. Fi evâhir-i cumâdelülâ, sene 999. . 


Rümili Beğlerbeğisi Apostol Hasan Paşa (134a) azl olunup 
sürüldüğidür. Ve beğlerbeğilere silsile olduğıdur. 
Nevrüz-ı Hümâyün' olup Galata Kadıhğı tebdil 

olunduğıdur. 


Sene-i merküme recebinde hazret-i Pâdişâh-ı din-penâh -eyye- 
de'lâhu ta'dlâ ve kawvâhu- hazretleri izhâr-ı kerâmet ü velâyet ey- 
ledi. Nahvet ve kibriyâ-i nefs-i emmâre mübtelâsı Rümili Beğlerbe- 
gisi Hasan Paşa'nun Yeniçeri Ağası iken, kul tâ'ifesinin ve ocak 
ağalarınun içlerinde mertebeleri içiin ba'zı câ'izeleri alınup ve mas- 
lahatları görülmeyüp hâ'ib ii hâsir kalanlar sa'âdetlii Pâdişâh-ı 
âlem-penâh hazretlerinün rikâb-ı hümâyünlarına ruk'alar sunup, hal- 
lerin bildürüp, şikâyet olundı. Merküm-ı sâhib-nahvet hidmetleriniin 
kethüdâsı ve Divân kâtibi ve kapucıbaşı ve kapucılar kethüdâsı bi- 
esrihim ahz olunup, satvet-i kâhire-i pâdişâhi ile Yeni-hisâr'da habs 
buyruldı. Ve Sadrıa'zam Sinan Paşa hazretleri hakkında li-garazın 
ba'zı vâki' ve gayr-i vâki' mevâd yazdırup ruk'alar sundurdı. Südde-i 
sa'âdetde Kapucı-başı Mustafa Ağa ki mukaddemâ Veziria'zam iken 
kethiidâ olmmışlardı, bu def'a dahi ma'zül buyuruldı. Ve Kethüdâlık 
hidmetinde olan Derviş Beğ'in ze'âmetleri hâss-ı hümâyüna ilhâk 
olunmak fermân olundı. Ve menfüru'l-kulüb sâhib-devlet beğlerbeği 
dahi bu esnâda ma'zül buyurılup çıkup şehirden Çorlu'da oturmak 
fermân olundı. 


Ve Rümili Beğlerbeğiliği Anatolı Beğlerbeğisi Mehmed Paşa 
oğlı Hasan Paşa hazretlerine fermân olundı.. Ve Anatol Beğler 
beğiliği Sadrıa'zam karındaşı Karaman Beğlerbeğisi Mahmud Paşa’ 
ya buyuruldı. Ve Karaman Beğlerbeğiliği Bosna'dan ma'zül Südde-i 
sa'âdetde müllâzemetde olan Halil Paşa'ya fermân olundı. Fi't-târihi'l- 


merküm. 

Nevrüz-ı Hümâyüm olup Galata Kadılığı tebdil 
olunduğıdur. 


Ve bu sene 999 cumâdelülâsınun yiğirmi beşinci güni seherden 
nevrüz-ı himâyün olup, nokta-i i'tidâl burc-i hamele tahvil eyledi. 
Pâdişâh-ı zemin ü zemân halife-i emn ü emân -hullidet hilâfetuhü- 
hazretleri tefrih-i tab‘ ve teşhi?-i hâtır içün leb-i deryâda olan Sultân 
Bayezid Han Kasrına çıkduklarında Mahrüsa-i (134b) Galata halkı 
bereme ile gelip, feryâdlar idip, Abdülkerim-zâde Kadı Abdullah 
Efendi'den ruk'alar sunup şikâyetler eylediiklerinde ma'zül olmak 
buyuruldı. Ve yerine Semâniye medresesi'nden Râzıye Hatun dâmâdı 
Mevlânâ Muhyiddin kadı buyuruldı ve Medrese-i Sahn'a Edirne-ka- 
pusı'nda Sultân Müderrisi Tursun-zâde geldi. Ve Sultân Medresesi'ne 
Şâhıhübân Hatun? medresesi'nden Kefelü Hüseyin Efendi müderris 
olmak fermân olundı, 


Şam Kadılığı ve Mekke-i mükerreme Kadılığı 
virildüğidür. 


Ve evâ'il-i cumâdelâhirde Şâm-ı dârusselâmda kaht u galâ ol- 
mağla halk gulüvv ü izdihâm idüp, Kadısı Hasan Kethüdâ-zâde Mev- 
lânâ Mehmed Efendi irtişâ ider diyü şikâyet eyledükleri arz olun- 
mağla ma'zül buyuruldı. Ve Şâm kadılığı sâbıkâ Diyârbekir kazâsın- 
dan doksan akça ile müteka'id Sadrıa'zam Sinan Paşa hazretleri Ho- 
casi Ma'rüf Mehmed Efendi'ye fermân olundı. Ve Ka'be-i mu'azzama 
Kadısı Arab-zâde Mevlânâ Abdurraüf Efendi arz olunup azl buyurul- 
dı. Yerine Üsküdar Kadısı Dukakin-zâde Mevlânâ Osman Efendi fer- 
màn olundı, Ë 


Büyük Devâddârhk virildüğidür. 


Ve sene-i mezbüre cumâdelâhiresinde bilâ-sebeb, Dergâh-ı mu- 
allâda devâddârlık hidmetinde olan Fazlı-zâde Mahmud Çelebi on 
yıldan berù emekdâr iken ma'zül buyurulup yeri sâbıkâ Silahdârlar 
kâtibi olup içeriden çıkan Mehmed Beğ'e virildi. 


| 
| 
| 

Sakarya suyı ve Sabanca göli İznikmid deryâsma câri 
olmak husüsıdur ki görülmeğe gidildi. 


Ve bu esnâda İznikmid deryâsına câri olacak Sabanca göli ve 
Sakarya suyı içim hafr olunacak Hendek üstüne Sadrıa'zam Sinan 


Paşa hazretleri kendiiler bizzât re'ye'l-ayn görmek iktizâ eyledüği. 


Pâye-i serir-i a'lâya arz olunup izn-i hümâyün ile Sadrıa'zam haz- 
retleri Kapudan Hasan Paşa baştardasına girip ve Serdâr Ferhad 
Paşa ve Anatolı Kadıaskeri Ali Çelebi Efendi ve dahi erkân-ı dev- 
letden lâzım olanlar umür-ı mühimme görmeğe ma'an gitmek fer- 
màn olundı. Sali gün (135a) Divân-ı âliden kalkılduğı gibi çekdürüp 
gitdiler. Allâh ta'âlâ düşvâr işlerin âsân eyleyip, hayr u sa'âdetle 
avdet müyesser ola. 


«Vezir Nişâncı Mehmed Paşa hazretleri mesâlih-i Müslimine 
cevâb vire» diyü buyuruldı. Ve Nişâncı Abdülmuhyi Paşa çok ze- 
mândur müzmin maraza mübtelâ olup, hastalığı müştedd olmada, 
cümle Tuğrâ-i şerif meşakkati Vezir-i müşârun ileyh hazretlerinün 
uhdesinde idi. Fi evâhir-i cumâdelâhire, sene 999. 


Ve husüs-ı mezbür mahalline varılup ale't-tafsil üç günde ahâli 


ve mi'mârân ve mühendisin-i âlem olanlar ile görülüp tamâm ahsen 


vechile mesâha ve tahmin sahih olunup mufassal u meşrüh pâye-i 
serir-i âlem-masire arz olundukda sa'âdetlü Pâdişâh-ı âlenı-penâh 
hazretlerinün mesâmi-i aliyyelerine! ha'zı a'yân-ı sa'âdet lisânın- 
dan ahbâr-ı garibe vâsıl olmağla buyurulmış ki «Terk-i ehemm 
ve iştigâl be-mihim hamâkatdur”. Din ü devlete lâzım olur maslahat 
değildür, fukarâ-i memleket ve zu'afâ-i ra'iyyet mihnet ü meşakket 
çekip, envâ“-ı şedâ'id-i zulm ile kâr u kisb itmek lâzım değildür. Sal- 
tanat mühimmâtınun ehemmi donanma gemilerin! yapdırup itmâm 
u tekmil itmekdür, şimdiye dek odun niçe olı-geldiyse yine anun üze- 
rine adl u dâd eylemek vâcibdür» diyü buyurmışlar. Fi'l-hakika kelâ- 
mü'l-mulük mulükü'l-kelâmdur, 


Sadrıa'zam hazretlerinin kendü bakâö-yı izzetiyçün çalışduği 
kasd u sa'yi bu vechile te'hir olunup, re'yi bâtıl oldı. Fi't-târihi'l-mer- 
küm. 

Eflâk voyvodalığı virilen mel'ün katl-i nefs itmeğle 
habs olunduğıdur. 


Ve bundan akdem vilâyet-i Eflâk Voyvodalarından biri kânün-ı 
kadim üzre Rodos kal'asında mahbüs iken sene 999 Recebi evâsıtın- 
da sâbıkâ Vezir Damad İbrahim Paşa -edâme'llâhu ta'âlâ iclâlehü- 
hazretleri Sultân-ı âli-şân -dâmet ismetühâ- harc ve havâyicine lâzım 
olan mühimmât masrafiyçün bir mikdâr câ'ize hâsıl olmak ecilden 
Eflâk Voyvodalığına şefâ'at itmeğle Rodos kal'asından getürdilüp 
(135b) vilâyet-i Eflâk Voyvodalığı tevcih buyurılup, sınarı melâ'in- 
den akça istikrâz eyleyiip gelüp Divân-ı âlide börkin geyiip, dâmen-i 
saltanata yüz sürüp gitmek sadedinde iken mel'ün-ı mezbür seffâk-i 
bi-bâk olup, sarhoş kâfir hidmetinde olan keferenün dahi taşra hü- 
kümetine gitmedin bir ikisin katl itmeğle yine Yedi-Kulle'ye habs 
fermân olunup, yerine vilâyet-i Eflâk'a âhar voyvoda gönderilmek 
fermân olundı. Fi't-târihi'l-merküm. 


Kızılbaş Ziyad oğh Gence hâkimi asitâne-i sa'âdete 
gelüp iltifât olunmaduğıdur*. 


Ve sâbıkâ sene 996'da vilâyet-i Gence ve Karabağ hâkimi olan 
Ziyad oğlı Mehmed Han üstüne Serdâr-ı zafer-şi'âr Ferhad Paşa haz- 
retleri leşker-i İslâm ile Aras suyı kenârında Kızılbaş melâ'in leş- 
keriyle mel'ün-ı mezbürı şikest idüp alan u tâlân itdükden sonra yine 
mel'ün bir niçe evbâç u kallâş (142 jsù ) cem'eyleyiip gelüp kal'a-i 
Gence'yi muhâsara idüp, bir niçe gün ceng ü âşüp eyledükde anda da- 
hi ancak’ başıyle halâs olup fırsat u nusrat ehl-i İslâma nasib ü mü- 
yesser oldukda kaçup vilâyet-i Gürcistan'da tâ'ife-i Levend hâkimi 
Aleksandra'ya sığınup niçe zemân muhtefi oldukdan sonra Asitâ- 
ne-i sa'âdete mektüb-ı şefâ'at - uslüb ile ilticâ eyleyip, kimse yüzine 
bakmayup, iltifât olunmayıcak. zarüret-i hâl ile Şâh oğlı Haydar 
Mirza yanına varup ekdilenüp' geçinürken hoş vakt eline girmişdi. 
Kadrini bilmeyüp, yine hükümet arzüsına düşüp, sâ'ir dönekler gibi 
riâyet oluna diyü rikâb-ı hümâyüna arzıhâl sunmağla kendüzin 
bildürüp, sağlığı ma'lüm olcak Yedi-kullede habs buyuruldı. 

diyeler. Be-gâyet küfrânü'n-ni'me hınzir idi. Fi evâhir-i receb, sene 
999 (136a) 


Serdâr hazretlerini teftiş ü iltizàm eyleyen Hızır | 
alay-beği habs olunduğıdur. 


Ve Serdâr Ferhad Paşa hazretleri içün rikâb-ı hiümâyüna a'yân-ı 
sa'âdet ta'limi ile Hızır alay-beği dimeğle ma'rüf müfsid ruk'a su- 
nup, dört yıldan beri seferlerde vâkı' olan irâd u masraf muhâsebe- 
lerin teftiş eylemek üzre bin dört yüz yük akça iltizâm ve şart ta'yin 
eyleyüp kendüzine sancak ile Erzurum Defterdârlığı ve istedüğine' 
müteferrikalık ve çavuşluklar ta'yin itdürüp, fermân olunukda bir 
nice eyyâm cidd ü cehd ile çalışup hiç bir vechile şer'-i şerife ve ka- 
nün-ı münife muvâfık maslahat zuhüruna kadir olmayup?, ba'dehü 
zecren-lehü Kapucı-başı Yemişçi Hasan Ağa'ya habse virilmek s. 
màn olundı, Fi evâhir-i receb, sene 999. 


I Ba'dehü ıtlâk olunup, müceddeden tahrir olunan Erzurum def- 
terlerin sipâhiye tevzi' eylemeğe şurü' eyledi. Sipâh ile nizâ'a mü'eddi 
olmağla muharrir Müteferrika Hüseyin Ağa, mezbür Hızır iltizâmı 
üzre defterdârlığı kabül idüp, kendü elindeki timariyle tevzi dahi Hü- 
seyin Ağa'ya fermân olundı. l 


© Kadılıklar tevcih buyurulduğıdur. 
Ve evâsıt-ı şehr-i recebde Üsküdar Kadısı Dukakin-zâde Mevlâ- 


nâ Osman Efendi Ka'be-i mu'azzama Kadısı olmak fermân olundı. 
Arab-zâde Mevlânâ Abdurrauf Efendi azl buyurıldı. Ve Üsküdar Ka- 

dılığı Selânik'den munfasıl Mevlânâ Abdurrahim Efendi'ye buyurul- 
dı. Ve Selanik Kadısı Ağzı-kara dimeğle ma'rüf Mevlânâ Muhyiddin 
azl buyurulup, yerine Şehzâde Sultân Mehmed Medresesi'nden Tag- 
köpri-zâde Mevlânâ Kemal Efendi buyuruldı. Ve Şehzâde Medresesi’ 
ne Semâniyye'den Zeyni Efendi Müderris oldı. Ve Medrese-i Sahn'a 
Zal Mahmud: Paşa Sultânı Müderrisi Sarı Gürz-zâde kaynı geldi. 
Ve Sultân Medresesi'ne Sadıra'zam Sinân Paşa Müderrisi Abdurrah- 
man Çelebi oldı. 


Sultân-zâde sancağa çıkduğı ve Eflâk voyvodası 
gitdüğidür. 


(136b) Sadrıa'zâam olan merhüm Ahmed Paşa-zâde Â'işe Sultân 
oğlı Müteferrika Osman Beğ Kara-hisâr-ı Şarki sancağı beği olup, 
pâye-i serir-i a'lâya yüz sürüyü! Divân'a geldi. Ve mukaddemâ Eflâk 
Voyvodalığı fermân olunup, habs olunan mel'ünun Eflâk voyvoda- 
lığı, sâbıkâ Boğdan Voyvodası iken isyân idüp ve ele girüp siyâset 
olanun? oğlı Aleksandre'ye virilmek fermân olundı. Kânün üzre Di- 
vân-ı âliye gelüp, börkin! geyüp, pâye-i serir-i saltanata yüz sürüp 
ve eğlenmeyüp gitmek emr olundı. Mir-alem Kurd Ağa hazretleri hid- 
met ile vilâyetine beğ nasb itmeğe gidüp ol gün çıkup gitdi. İstanbul 
halkına âli seyr oldı. Fi evâhir-i şehr-i receb, sene 999. 


Çavuş-başı Koca Hüseyin Ağa mütekâ'id olup, Mustafa 
Ağa Çavuş-başı olduğıdur. 


Ve mübârek recebü'l-müreccebün on sekizinci gün, evvel-i ma- 
yısda Çavuş-başı Koca Hüseyin Çavuş” pir ve amel-mânde olup, hid- 
mete iktidârı olmaduğı ecilden elinde olan altmış bin akça arpalığı 
ze'âmetle mütekâ'id oldı. Ve Çavuş-başılık sâbıka Şehr-emini olan 
Mustafâ Çavuş! hazretlerine fermân olundı. Çokdan arzu-yı dil ve 
merâm-ı hâtırı idi. Vehhâb-ı lem-yezeli müyesser eyledi. Allâh sub- 
hânehü ve ta'âlâ sebât ve sedâd mukadder idüp, mülhem bi's-savâb 
eyleye. 


Şuarâ-i devrân alâ nazmlar ile târihler didiler, sene 999. 


Târih-i Emini Çelebi: 
Bi-hamdi'lâh wi Çavuş-başı oldu bir-kerem kâni 

Görüp bu suna pâki kıldılar a'yân sâbâşı 
Safâ kesb itdiler heb makdeminden cümle-i erkân 
Surür u şevkle pür oldu divânun içi taşı 
Görüp teşrif-i divân itdüğin izzetle târihin 
Didiler «yimmile ikbdl ile oldun Çavuş-başı», 
( gal yyl Halal akıl Ji al ) Sene m 


Mısr'da Vezir Üveys Paşa vefât itdüği ve Beğlerbeğilik 
tevcih buyurulduğıdur. 


Sene-i mezbüre recebinde Diyâr-ı Mısrıyye'de Vezir-i müşir 
Üveys Paşa hazretleri mizâcında nâgehâni futür zuhür idüp. tedbir 
ü ilâca mütesaddi oldukları (137a) esnâda Südde-i sa'âdet medâr- 
dan Defterdâr Yahya Çelebi Efendi gelüp, iyâdete varup, mülâkat 
eyledüklerinde esenleşiip vesâyâsına başlayup ve mâ-melekin beyân 
eyleyüp, nakdiyye ve sâ'ir tecemmüli cümle yiğirmi bin altun ancak 
olur diyüp ve dört beş gün içinde ilâç-pezir olınayup, terk-i dünyâ 
idüp, âlem-i ukbüya şitâbân oldı. Ve şehr-i recebün yiğirmi altıncı 
gün ulağla Antalya iskelesinden geçüp merküm Defterdâr Yahya 
Efendi dest-i hattıyle Âsitâne-i sa'âdete mektüb gönderüp, vefâtı ha- 
berin ilâm eylemeğin yerine Kilarcıbaşılıkdan çıkup Kıbrıs Beğler- 
beğisi olan Hâfız Ahmed Paşa Mısr Beğlerbeğisi olmak fermân olun- 
dı. Ve Kıbrıs Beğlerbeğiliği sâbıkâ Kızılbaş'da mübtelâ-yı habs olan 
Murad Paşa'ya virilmek buyuruldı. Sene 999. 


Sâbıkâ Mısr Beğlerbeğisi olan Sinan Paşa, Üveys Paşa ve 
Ali Çavuş'dan da'vâ itdüğidür. 


Merküm Üveys Paşa'nın Kapu Kethüdâsı Ali Çavuş Diyâr-ı Məs- 
rıyye umürına müte'allık ahvâlde Âsitâne-i sa'âdetde nâfizü'l-kelâm 
ve merci'-i enâm ve havâs u avâm olınağla makbül ü mu'teber olup 
ve sâbıkâ Mısr Beğlerbeğisi Sinan Paşa habs olunup, mal taleb olun- 
dukda «Üveys Paşa mezbür Ali Çavuş ile mübâlağa esbâbum ve ehl 
ü iyâlimün huliyy kısmından cevâhirin alup, efendisiyle kethüdâsı 
mâ-beyninde bel‘ u ketm olundı» diyü rikâb-ı hümâyüna ruk'alar su- 
nup, dâd-hâhlık eylemeğin Ali Çavuş Kapucı-başı Yemişçi Hasan 
Ağa'ya habse virilüp, cebr' ü kahr ile Mirimirân'un mâl vâkı' ise 
taleb olunmak fermân olundı. 

Rümili Beğlerbeğisi Divân-ı âliye geldüği ve Defterdâr 
tebdilidür.. 


Ve sene-i mezbüre şa'bânınun üçünci güni Rümili Beğlerbeğisi 
olan Mehmed Paşa oğlı Hasan Paşa hazretleri Divân-ı âliye gelüp, 
yarar ve mülebbes âdemler ile kânün-ı kadim üzre pişkeş çekilüp på- 
ye-i serir-i saltanate yüz sürdi ve Kıbrıs Beğlerbeğisi Murad Paşa 
dahi yüz sürüp beğlerbeğiliğine gitdi. (137b) Ve Şıkk-ı sâni defter- 
dârı Mahmud Efendi ma“zü1 buyurulup, yerine sâbıkâ Serdar hazret- 
leri yanınca sefer defterdârı Hasan Efendi yine defterdâr olmak fer- 
mân olundı. 


Serif-i Ka'be-i mu'azzama Ebü Nümeyy evlâdı 
Âsitâne-i sa'âdete geldükleridür. 


Evâsıt-ı şehr-i şa'bânü'l-mu'azzamda, Mekke-i mükerreme şerifi 
merhüm u mağfürun-leh Ebü Nümeyy Şerif Hasan Paşa hazretleri 
evlâdından Seyyid Beşir: -dâme teşrifen ve ta'simen- yiğirmi nefer 
yarar âdemleriyle Südde-i sa'âdet-medâra gelüp ilticâ eylediler. Ve 
on iki nefer âdemleriyle Divân-ı adâlet-unvânda hil'at-ı fâhire viri- 
lüp, girüp pâye-i serir-i a'lâya yüz sürdiler, Ve zâd u zevâdeleri* Mat- 
bah-ı Âmire'den ta'yin buyuruldı. Murad u maksüdları etrâf u eknâf-ı 
memâlikde olan sâ&'ir selâtin ve hükkâm gibi’ kendülere mütetallik 
hükümet hall oldukda Âsitâne-i sa'âdetde mülâzemet hidmetinde bu- 
lunup, istihkâkları üzre tevcih buyurulımak recâsıyle inâyet ümidin- 
de oldukları arz olundukda diyâr-ı Mısrıyye'de dirlik ta'yin buyuru- 
lup, ümerâ-i muhâfaza misâlinde" olalar. Ve mahmiye-i Mısr'da 
ri'âyet olunup, ol cânibe isâl u irsâl olunmak fermân olundı. 


Sadrıa'zam Sinan Paşa hazretleri kendü mâliyle 
yapdırduğı kasr-ı muallâdur. 


Bundan akdem sa'âdetlü Pâdişâh-ı âlem-penâh -eyyede'llâhu 
ta'âlâ ve kavvâhü- hazretleri sene 998'de Sarây-ı Âmire'nün Ahur 
Kapusı iskelesi kurbında kasr-ı bi-mânend bünyâd olunmak murâd 
idinmişler idi ki leb-i deryâda İstanbul kal'ası dıvarında olup Sarây-ı 
Âmire'nün dâhilinde silahşorlara Kabak ( g5 ) meydânı ve deryâ 
seyri ola, Sadrıa'zam Sinan Paşa -edâüme'lâhu ta'âlâ iclâlehü- haz- 

retleri mühendis-i ruzgâr ser-mi'mârân-ı âlem olan Dâvud Ağa'yı ge- 
türdüp, fermân-ı âli-şân üzre kasrun bünyâdına ve binâsına lâzım 
olan mühimmâtı tedârük itmek içün kendi mâlından müstevfâ akça- 
lar çıkarup, (138a) niçe eyyâm u şuhür ile cidd ü cehd idüp, üs- 
tâdân-ı kâmil-i ruzgâr leyl ü nehâr çalışup, bi-misl ü mânend bir 
müşeyyed kasr-ı âli yapdurdılar, numüne-i devrân oldı. 


Sene 999 şa'bânii'l-mu'azzamında kasr-ı bi-şebih ü nazir üştâ- 
dân elinde zib ü ziver ile itmâm ve! tekmil buldi. Taşrasınun mutallâ 
alemleri dikilip, şa'şa'asına tâb-ı nazar tâkat getürmeğe elden me- 
ded umup ve bir vechile letâfet bağlayup, mergüb olmışdur ki diller 
şerh u beyânında âcizdür. Ve içerüsi Kâşi-kârı mukarnas ve hal-kâri 
zer-endüd nakışlar ile ârâste olup, harir kaliçeler ve duhte nihâliler 
ve zer-ender-zer bâlinler ve murassa' ve mücevher zi-kıymet cevâhir 
ve lili” ile top âyineler ve âvizeler ile pirâste ve tezyin olundukda 
eyyâm-ı bahâr ve surür u neşât ve hubür üzre mevsim-i gül ve kiras 
olmağla hazreti Pâdişâh-ı gerdün-azamet makarr-ı saltanat-medâr- 
dan bâ-izz ü şevket çıkup, Vezir-i müşteri-tedbir iki re's-esb-i tâzi 
ki zir-i felekde ve rüy-ı zeminde naziri olmaya? Murassa' ve mücev- 
her dühte abâ'i ve cevâhir ile müzeyyen ü mükemmel yedek ile çeki- 
lüp sa'âdetlü Pâdişhâ-ı sa'âdet-destgâh -hullidet hilâjetuhü- ak libâs- 
lar ile nürun alâ nür şems-i hâveri-misâl burc-ı izzetden tâli' oldukda 
zikr olunan pişkeş ata suvâr olup, Mirâhür-ı kebir Nuh Ağa yapuk 
götürüp ve rikâb-ı hümâyün ağaları yemin ü yesâr yürüyüp ve Sad- 
rıa'zam hazretleri selimi destâr ile beyâz püşide mahall-i selâmda el 
bağlayup turdı. Rikâb-ı hümâyüna yüz sürüp ve piyâde öniince kasr-ı 
dil-güşâya gelince elinde asâ ile yüridi ve nerdübân-ı kasra geldük- 
lerinde Pâdişâh-ı Cem-câh u izzet-penâh hazretlerinin koltuğına gi- 
rüp, atdan indüğinde selâmlayup meydânda kurulan bârgâh ve sâye- 
bânlarına gitdi. Hazret-i Pâdişâh-ı âlem-penâh kasr-ı âliye müretteb 
ü müzeyyen nazar buyurduklarında safâ-i hâtır ile hazz-ı ferâvân 
idüp, «N'olaydı (138b) Sarây-ı Âmire dâhilinde yapılmış olaydı» 
buyurmışlar ve üç kıt'a girân-bahâ hila“-ı fâhire, biri postin sam- 
mür-ı a'lâ ile Sadrma'zam hazretlerine çıkdı. Hemen ol hinde geyüp, 
girüp pâye-i serir-i âlem-ârâya yüz sürdi. Ve iki hil'at-ı fâhire dahi 
binâ-i kasr hidmetinde bulunmağın Kapudan Hasan Paşa hazretleri- 
ne çıkdı. Ammâ anlar girüp el öpmedi. Ve Mi'mâr Ağa'ya ve Kâtib-i 
müteferrika Mansur Ağa'ya ve Şehremini Murad Çelebi'ye ve sàhib- 

sa'âdet hazretlerinün kethüdâsı Derviş Ağa'ya ve Tezkireci'si Hüse- 
yin Çelebi'ye ve cümleten ağalarına ve Kapudan Paşa âdemlerine ve 
vardiyan başına hilâtler geydürildi. Ve sa'âdetlü Pâdişâh-ı zıllu'llâh 
-hullidet hilâfetuhü- hazretleri huzürında altun tebsi ile ve gümüş 
tebsi ile çili altun ve akçalar nisâr içün konulup ve Sarây-ı Amire’ 
den kasra. gelince zibâ dibâlar ile ve a'lâ serâser ve çatmalar ve ka- 
tife ve atlas ve kemhalar her cinsden döşenüp ve nev'-i insân içün 
rüy-ı zeminde ne denlü et'ime-i nefise ismi yâd olunursa bi't-tamâm 
ve'-kemâl tabbâhân-ı âlem cem‘ olup, tamâmen tedârük olunup, hiç 
bir nev‘ ve bir cins ta'âm kalmadı ki bişiürülmeye, ni'am-ı bi-pâyân 
bezl olundı. Ve Silahdâr-ı hâssa Halil Ağa hazretleri mukarrebin 
içinde ser-kârda anlar olup, ziyâfet hidmetinde gayrinin medhali 
olmayup, sa'âdetli Pâdişâh hazretleri huzürında ni'meti anlar kon- 
durup kaldurdı. 


Ve bir sofra ni'met-i hâssi”l-hâs altun sahanlar ile Sadrıa'zam 
hazretlerine kendü önlerinden gönderildi. Ve sâzende ve güyende ve 
hânendeler süz-bahş ve dil-keş nağmeler ile nüvâzişler eylediler. O 
gün tamâm olup, irtesi gün ziyâfete vüzerâ-i izâm hazretlerinün ve 
Kapudan Paşa'nun ve Yeniçeri Ağası'nun ve Rikâb-ı hümâyün ağa- 
larınun ve sâ'ir ağaların kayıkları koşısı seyrine deryâ yüzine âm- 
me-i âlem temâşâya çıkup öğdüller konuldı. Yiğirmi beş kayıkdan 
yine ilerü gelüp, öğdül alan yine Sadrıa'zam (139a) kayığı ve akabin- 
ce Serdâr Ferhad Paşa hazretleri kayığı geldi. Ve üçünci gün ziyâfe- 
tinde kasr-ı Şehenşâhi önündeki Kabak'-meydânında üstâd cündi si- 
lahşorlar? oynayup ve darb u harbe miite'allik envâ'-ı hüner ve ke- 
mâl ızhâr eyleyüp gazâ meydânınun çapük-süvârları seyr ü temâşâ 
olunup, hil'atler geydirilüp nüvâzişler olundı. Ve beremeler' koşısı 
oldı. Ve dördünci gün selâtin-i harem-i muhterem ziyâfetiyçün per- 
deler çekilip, kasr-ı âli seyrân itdürdilüp, âli ziyâfet olundılar. Ve bu 
zibâ kasra mu'âdil u mânend, merhüm Sultân Bâzeyid Han -aleyhi”r- 
rahmeti, ve'l-gufrân- köşki ki merhüm Kapudan Kılıç Ali Paşa esâ- 
sından tecdid eylemişdi, hedmolunup, yerine bir ondan a'lâ kasr-ı 
muallâ binâ olunmak fermân olundı. Mühendis-i âlem Mi'mâr-başı 
Dâvud Ağa'ya te'kid ü tenbih buyuruldı ki «Leb-i deryâdur, kemâl 
mertebe istihkâm ile müstahkem olmak bâbında onat mukayyed 
olup, bünyâdında ikdâm u ihtimâm eyleyesin» diyü fermân-ı âli sâdır 
oldı. Ve mühimmât u levâzım u masârif kezâlik Sadrıa'zam hazretle- 

ri mâlından olmak üzre şurü' olundı. Fi evâhir-i şa'bânü'l-mu'azzam, 
sene 999. 


Meccânen Rüznâmeci ref“ olunup, yeri virildüğidür. 


Eyyâm-ı* Sek'de Kağıd-hâne seyrinde «Baş-rüznâmeci Mehmed 


Çelebi içün erbâb-ı hevâ ba'zı efsâne nakl itmeğle azl olundı» dini- 
lüp ve «Küçük-rüznânıeci Duhâni-zâde yeri mahlüldür» diyis Devât- 
dârlık'dan ref' olunan fazli-zâde Mahmud Çelebi hatt-ı hümâyün ile 
Küçük-rüznâmeci oldı. Meccânen Duhâni-zâde'ye azl târi oldı. 


Ve Kapudan Hasan Paşa füc'eten vefât. idüp, KR ra 
vezâretle Cığala-zâde'ye virildüğidür, 


Ve sene 999 ramazân-ı şerifiin yiğirminci gicesi Kapudan Ha- 
san Paşa bi-emri'l-Kâdiri'!-Kâhir kemâl-i sıhhat u âfiyet üzre iken 
bister-i râhata varduğı gibi füc'eten Kâbızu'l-evrâha rühını teslim 
idüp, terk-i kâr u bâr idüp, dâr-ı ukbâya şitâbân oldı. Ve Efendisi 
(139b) Koca Kapudan Kılıç Ali Paşa türbesinün dâhilinde defn olu- 
nup gunüde oldı. Ve bir kaç gün taharriden sonra serhadd-ı mansü- 
rede vezâretle serdârlık hidmetinde olan Cığala-zâde Sinan Paşa Kı- 
zılbaş-ı küfr-fâş ile niçe kerre cenglerde nâm-ver ü nâm-dârlık ile 
şöhret-i âfâk olup, Efrenciyyi”l-asl, deryâ fenninde mahâreti ve Kor- 
san-zâdeliği vâsıtasıyle Kapudanlık vezâretle fermân olundi. «Ulağla 
gelesin» diyü Erzurum'a hükm-i şerif gönderildi. Ve Erzurum Beğ- 
lerbeğiliği sâbıkâ Bosna Beğlerbeğisi olan Sofı Mehmed Paşa'ya fer- 
mân olundı. Fi 25 ramazân, sene 999. 


Kazâ-i nâgehâni ile Tophâne-i Âmire kurbında tes vâki‘ olup, 
şe'âmeti Yeniçeri vâsıtasıyle, Diyârbekir Beğlerbeğisi 
İbrahim Paşa'ya sirâyet itdüğidür. 


Ve mübârek şehr-i ramazân-ı şerifün aşr-i ahirinde nâgâh ka- 
zâ-i İlâhi ile Tophâne-i Amire kurbındâa birkaç bâb dükkâna ihrâk 
vâki oldı. Halk-ı âlem! terâvih namazında iken azim gulgule-i nâs 
olup, Yeniçeri tâ'ifesi âdet-i kadime üzre şehr kapuların açdurup, 
âteş söyündürmeğe seğirdişüp, deryâ? geçüp üstine varınca bi-inâye- 
tPlláhi ta'âlâ âteş mündefi olinağa başlayup, Yeniçeri tâ'ifesi dönüp, 

ağalarını evine tapşurup, odalarına giderken, merhüm Şehzâde Sul- 
tân Mehmed Câmi'i mahallesinde Peri-peyker evleri dimekle meşhür 
evlerin içinde Diyârbekir Beğlerbeğisi olan Kethüdâ Kadın karında- 
şı Delü İbrahim Paşa halka cevr ü zulın ile şöhret bulınağla «Hu- 
kük-ı nás görülsün» diyü Dersa'âdet'e getürdiler. Serdâr-ı âli-kadr 
hazretleri evinde şâbıkâ Rümili Kadıaskeri a'lemü'l-ulemâ Kara Çe- 
lebi-zâde Mevlânâ Hüseyin Efendi ile teftiş iderlerken Diyârbekir'de 


mültezim Al&'eddin Beğ ve Melik Ahmed Paşa eşirrâsı tamâmen hu- 


cüm-ı umüm idüp, kâbil-i iskât olmayup ve merküm Beğlerbeği mu- 
kaddemâ vilâyet-i Erzurum Beğlerbeğisi iken meğer bir yeniçeri yol- 
daşı hilâf-ı kânün (140a) te'dib kasd idüp, darb-ı şehid bahâne olup, 
müteveffâ olmağla « Yoldaşımuz öldürdi, hakkımuz görülmek gerek» 
diyü Yeniçeriler teftişesnâsında söz keleci eyledilerdi. Ve bu husüsa 
dahi hâtır içün çendân tekayyüd olunmayup müsâmaha olunmışdı. 
Yeniçeri içinde! tamâm ukde kalup ve ol gice alay ile yangından ge- 


lürgen ellerinde balta ve nacak «Biz dahi bu herifden öcümüz almaz-. 


mıyuz» diyüp, kapusı önünde cem'iyyetle turup «İçeride âteş var an- 
cak aça” kapuyı» diyince bed-bahtun biri zort virdüği gibi kapuy 
kırup, içeri girerler. FÜl-hâl âhur içinde olan otluša âteş ururlar. 
«Hây meded yoldaşlar, murâd u maksad akça ise işte akça ve gurus> 
diyüp birkaç kise nisâr idüp, yağma iderler iken «Fırsat ganimetdür» 
diyü tamdan tama kaçup ellerinden hile ile kurtulup ve metâ“ı bu- 
yüt mal ü menâli yağmâ vü târâc olundı. Ve Pâdişâh-ı âlem-penâh 
hazretleriyçün hâzırlanup çekilecek pişkeş ve akmişe vü emti'a ve 
sâ'ir esbâb-ı murassa' ve mücevher, mâl-i ferâvân dahi tâlân olup, 
ol gice evleri bi'l-külliye ihrâk bi'n-nâr eylediler. Vüzerâ-i izâm ve 
Yeniçeri Ağası yetişince bi-inâyeti'llâhi ta'âlâ gayrı yere âteş ulaş- 
dırılmayup ve mahalleyi gereği gibi hıfz eyleyip, âhara zarar çek- 
dürmediler. Ve zulm u cevrile hâsıl olan mal ü esbâb* böyle gider. 


Mısrâ: 
23) la ob pg al şa ob ji dinildi. 


Ve irtesi Divân-ı âliye varılup ulüfe çıkdı. Ve Yeniçeriler Ağa- 
sı Mehmed Ağa hazretleri ve Sekbân-başı ve Kethüdâ Beğ ve cümle 
ocak ağaları «Yoldaşlar, sa'âdetli Pâdişâhımuz hazretleri bu gice 
olan âteşün ve şenâ'atun aslı ve sebebi ne oldı diyü su'âl buyurduk- 

I . 

larında ne cevàb virelüm» dimişler yer yer çağrışup teftiş eyledinüz. 


Delü İbrahim Paşa'dan Müslimanlarun hakkı alı-virilmedi, yoldaşı-. 


muz öldürdi, anun yanında kalmaz, meydâna gelmek gerek, eyü ol- 
maz dahi çok iş olur (140b) Ve bu kabâhatı iden Yeniçeriler ekâbir 
kapusında turup nefâ'isin yiyendür', ecnebi sapılmadur. Hâşâ oda- 
larda durmaz, At-meydânı devşürmesidür. Zabtcılar anı görmez ekâ- 
bir evinde olurlar diyü cevâb virdiler. Ve Beğlerbeği ise yağma ey- 
ledükleri yüz yük akça irsâliyedür ki otuz yüki avârız akçası idi, 
mâ-adâsı mâl-ı mukâta'âtdur didi. Mâl-i miri sende ne turur, doğrı 
gelüp Bâb-ı Hümâyün'a indirmek gerek idi. Ve Pâdişâh hazretleri 


hazine-i Beytülmâl elbette çıkmak gerekdür, bu fesâdı iden zabtcı- 


larun dirlikleri alınup, ebedi ma'zül olsunlar, min-ba'd dirlik virilme- 
sün buyurup, İbrahim Paşa dahi ma'zül olup, Yeni-hisar'da habs 
fermân olundı, Ve Diyârbekir Beğlerbeğiliği* Haleb Beğlerbeğisi Mü- 
tâb-zâde Ahmed Paşa'ya fermân olundı. Ve Haleb Beğlerbeğiliği Ye- 
men'den' yarar ve kılıcıyle gelen Divâne! Hızır Paşa'ya buyuruldı. 
Fi 25 ramazânü'l-mübârek, sene 999. 


Bu Fakir-i hakir-i kesirii't-taksir musâhabet eylediiğim sulehâ-i 
ümmetden işitdüm ki «Gice ve gündüz Dergâh-ı Ahadiyyet mülâzim- 
lerinden, ulemâ ve sâdâtdan çok kimse Ayasofya-i Kebir ve Sagir'de 
İbrahim Paşa içün Esmâ-i kahriyye'ye meşgül olup, niyâz u nâlişde 
idiler. Böyle sür'atle saht-ı İlâhi'ye yetişüp*, ân-ı vâhidde muzmahil 
olmaduğınuz yetmez mi? Şükrler eylen, bununla def‘ olmış ola» di- 
diler, 


Mübârek id-i şerif olduğıdur. 


Sene 999 şehr-i şevvâlü'l-mükerremde kânün-ı kadim ve âyin-i 
saltanat üzre cümle erkân-ı sa'âdet Divân-ı mu'allâda her kişi yerli 
yerinde hâzır olup, pâye-i serir-i a'lâya yüz sürüyü“ bayram"! eyle- 
diler. Avâm-ı nâs: lisânında erâcif haberler söyleniyordı. El-hamdü 
lillâhi ta'âlâ hayr ile güzerân idüp ihtitâm buldı. 


Sadrıa'zam Sinan Paşa hazretlerinden def'a-yı 
sâniyede mühr-i izzet alınduğıdur. 


Şehr-i şevvâlü'l-mükerremün on birinci penç-şenbih gün” kable 
salâti'z-zuhr Pâdişâh-ı zemin ü zemân Sultân Murad Han (141a) zıl- 

1wllâhi din-penâh ve sa'âdet-destgâh -eyyede'lâhu ta'dlâ ve kaooá- 
hw- hazretleri Kapucilar Kethüdâsı Veli Ağa'yı Südde-i sa'âdet-me- 
dâra istedüp, «Ne denlü nevbetci kapucı var ise önüne düşüp varsun- 
lar, Sadrıa'zam Sinan Paşa'dan vezâret-i uzmâ mührin alup, Ser- 
dâr-ı ekrem Ferhad Paşa'ya teslim eylesiin» fermân eyleyüp, heman 
ol hinde emr-i kazâ cereyân üzre mühr-i izzet Ferhâd Paşa -edi- 
me'llâhu ta'âlâ iclâlehü- hazretlerne vusül bulup, cümle erkân-ı sa- 
âdet sürür u hubür ile mübârek bad ve tehniyet ile hayr duâlar ve 
senâlar eylediler. Çıkan sâhib-sadrun nahvet ve ırz-şikenliğinden 
halk-ı âlem dil-tenk olup, nefrin eylemişlerdi. Allâh tebârek ve ta'âlâ 
bu gelen sâhib-sa'âdete dahi sebât u sedâd üzre izz ü ikbâl müyesser 
eyleyüp hatarlardan ve zararlardan mahfüz u masün idüp, mülhem 
bi's-savâb eyleye, düşvâr işleri âsân ola. Bi-hakkı ve bi-hürmeti Sey- 
yidi'-mirselin ve Hâtemil'n-nebiyyin. 


Beyt f 
ula) 2 idelig SS p ¿b 
sS ob GG eb g — 5 Jale ` 
Fakir-i hakirün Paşa rüznâmecisi olduğıdur. 


Ve bu kalilü'l-i'ttibâr ve Kesirü'linkisârı Sadrıa'zam olan sâ- 
hib-sa'âdet. hazretleri istediip, kendi câniblerinden Rüznâme-i hii- 
mâyünda bir kimse turmak kânün-ı kadimdür?. Ola-geldüği üzre sü- 
ret-i rüznâm© yazmak fermân eylediler. Hidmete şuru' olundı. Fi 
13. şevvâlii'i-mükerrem, sene 999. 


Serhad beğlerbeğileri tebdil olunup, Divân-ı âliye i 
geldükleridür. 


Mukaddemâ Cığala-zâde yerine Erzurum'a beğlerbeği fermân 
olunan Sofı Mehmed Paşa Divân-ı adâlet-unvâna pâye-i serir-i âlem- 
masire yüz sürmeğe geldi. Ve Üveys Paşa oğlı Trablusgarb Beğler- 
beğisi Mehmed Paşa azl buyurulup, Trablusgarb Beğlerbeğiliği Ar- 
navud* Memi Paşa dimekle meşhür Korsan Beğ'e fermân olunup, 
Divân-ı âliye el öpmeğe geldi. Fi 14 şevvâlil-mükerrem, sene 999. 


250 MEHMET İPŞİRLİ 


Rümili Beğlerbeğisi Hasan Paşa derneğe çıkup erkân-ı 
sa'âdet gönderi gitdüğidür. 


(141b) Ve evâhir-i şehr-i şevvâlde dü-şenbih gün bir rüz-ı ff- 
rüzda Divân olmayup, Rümili Beğlerbeğisi olan merhüm Mehmed 
Paşa oğlı Hasan Paşa -dámet ma'âlihi- hazretleri Sofya derneğine 
çıkup, cümle erkân-ı sa'âdet kânün-ı kadim izre haşmet ü şevket 
ile gönderi-gidüp, el-hak katı çok zemândan berii böyle kadr u rif'at- 
lü zi-kudret ü zi-şân beğlerbeği askeri müretteb ü mükemmel ve mij- 
sellah alayı geyimlü âyine gümüş” cebelii ve cevşenlii, mutallâ çarhı 
kalkanlu, gümüş toğulgalu altun üsküflü demed sorguçlu ve bahri 
kotaslu pür zib ü zinet yarar u güzide asker geydüği yaraşur, ba- 
hadır u dilâver server yiğitler ile a'dâ-i din üstine çıkup kimse gör- 
memişdi. Hânedân-ı kadim sâhibi, mükerrem ii muhterem mahdüm-ı 
nâm-dâr olmağla halk-ı âlem hüsn-i tevecciih ile alkışlayup, hayr 
du'â vü senâlar eylediler. Anlarun dahi tevâzu'lar selâm-ı vedâ ilti- 
yâmı bâ“is-i izzet ü hürmet olup, sebeb-i hoşnüdi-yi Rahim ü Rahmân 
ola-gitdiler. Uğurları hayr olup, seferleri mübârek òla. Düşmen-i 
din-i mübin üzerine ale'd-devâm gâli'b ü kâhir olup, eyne kânü haysü 
kânü mansür u muzaffer olalar. Amin bi-Rabbi'l-âlemin. Fi't-târihi')- 
merküm, sene 999. 


Beğlerbeğilikler almup virildüğidür. 


Ve diyâr-ı Şâm-ı dârusselâm Beğlerbeğisi Sinan Paşa hâzret- 
leri oğlı Mehmed Paşa ma'zül buyuruldı. Yerine Karaman Beğler- 
beğisi, Halil Paşa fermân olundı. Vilâyet-i Karaman Beğlerbeğiliği 
Çakırcı-başılıkdan çıkan Şehrizol'den! ma'zül Hasan Paşa'ya vi- 
rildi. Ve Sinan Paşa karındaşı oğlı Sivas Beğlerbeğisi Mustafa Paşa 
azl buyuruldı. Yeri Basra'dan ma'zül Çerkez Haydar Paşa'ya fer- 
mân olundı. Fi 15 şevvâl, sene 999. 


«Ve bi'l-ciimle Sinan Paşa tevâbi'i ma'zül olsunlar» diyü hatt-ı 
hümâyün vârid oldı didiler. 


Re'is-i Divân azl olunduğıdur. 


Ve Reisülküttâb Dal Mehmed Çelebi ma'zül buyurulup. (142a) 
Riyâset Lâm Ali Çelebi Efendi'ye fermân olundı. Pesendide-i âlem 
vâki' oldı. «Kad vasale *-hakku ilâ ehlihi» didiler. 

Mısrâ' 
«Çokdan eylerdi cemâl-i bâ-kemdlin arzu» 
Mısrâ' 
«Sâhib-i fazli kemâlün virdi hakın rüzgâr» 
ebyâtın okudılar. 
Bursa Kadısı azl olunup nasb olunduğıdur. 

Evâ"iki şehr-i zilka'de-i sene-i mezbürede hatt-ı hümâyün ile 
Bursa Kadisı Mevlânâ Ma'ruf Efendi azl olunup, yerine Haleb'den 
munfasıl Remzi-zâde Efendi kadı olmak fermân olundı. 

Şehzâdelerden birisi vefât itdüğidür. 

Bu esnâda şehr-i zilka'de evâ'ilinde şehzâdelerden biri dört ya- 
şmda âhirete intikâl eyledi. Büyük türbede defn buyuruldı. Vâlidesi 
mukaddem: vefât itmiş imiş. Bi-emri'llâhi ta'âlâ şehzâdelerün zükür 
u inâsdan vefât idenlerini türbe-i mezbürede defn ider oldular. 

Vezir olan Hızır Paşa hazretleri İstanbul'a geldüğidür. 

Ve evâ'ilâ şehr-i merkümede Vezir Hızır Paşa -edâme'llâhu 
ta'dlâ& iclâlehü- hazretleri Silistre serhaddinde kışlayup, Leh Kıralı” 
nun virgüsi Südde-i sa'âdete müteveccih oldukda Asitâne-i sa'âdete 
gelesin dinilmişdi. Kıral-ı mezbür ziyâdelik üzre mütteahhid olduğı 
maktü'ı virmek mukarrer olmağın müşârün-ileyh Vezir Hızır Paşa 
hazretleri İstanbul'a geldükde Rikâb-ı hümâyün ağaları ve Bölük 
ağaları ve Çavuş-başı ikbâl ü istikbâle çıkdılar. Fi 8 zilka'de, sene 999. 

Kızılbaş Hakimi Şâh Abbas'dan ilçi geldüğidür. 
Şehr-i: zilka'detü'l-harâmun onuncı cum'a gün Vâli-yi vilâyet-i 


Acem Şâh Abbas'un nâmesiyle Kara Ahmed Beğ nâm Sultân ilçilik 
ile Südde-i sa'âdet-medâra geldit. Kâ'ide-i kadime-i saltanat üzre 

Yeniçeri Ağası ve Rikâb-ı hiimâyün ağaları ve Çavuş-başı ikbâl ii 
istikbâle? çıkdılar. Mâ-beynde ma'hüd olan sulh u? salâh içiin mu- 
kaddemâ Âsitâne-i sa'âdete nâmeleriyle gelen Erdebil (142b) Hâki- 
mi Mehdi-Kulı Han Hamza Mirza oğlı Mirza Haydar'ı getürdükde 
Pâdişâh-ı din-penâh ve sa'âdet-destgâh cenâbından alup gitdüği nâ- 
me-i hümâyünı Şâh Abbas'a bir yıldan sonra getürüp isâl eyledi. 
«Eğlendürdi»: diyü mücrim olmağla siyâset eyleyüp, işbu ilçiyi 
telkrâr serhadd-i memâlik sınurı ta'yin olunmak içün ve nâme-i 
hiimâyûn cevâb-ı bâ-savâbı içün gönderdüği iş'âr olundı. Ve merküm 
ilçi Mehdi Kulı Han Ustaclu hayli sâhib-ma'rifet ve hüşmend fehm ü 
firâset sâhibi kimse idi. fakir-i hakir-i kesirü't-taksir esnâ-i musâ- 
habetde «Han hazretleri Sen bu Devlet-i kâhirenün müşir ü müdeb- 


birlerin nice buldun, Şâh Abbâs nev-civândur, yanına geçip hoş kişi - 


olmak isteyenler bu saltanat ile dostluk itmek dilemezler; sen ah- 
vâli bilüp anladun, mâ-beynde hüb maslahat görmek PEI AEN di- 
mişdüm. Cevàb virdi ki «Ben bir yıl eğlenmek gereğim ki bunlarun 
aralığına âşti tarh itmeğe mecâl ü imkân ola, olmazsa Mehdi Kulı 


Han! ortada kurbân olur, hele bâri bir yıl geçir» dimişdi, hem öyle . 


oldı. 
Vilâyet-i Gilân hâkimi Han Ahmed'den ilçi geldüğidür. 


Ve evâsıt-ı şehr-i zilka'deti”l-harâmda vilâyet-i Gilân hâkimi 
Han Ahmed'e Hanedân-ı Kırım sâhibi ve fazl u ilm ü maârif ile 
ârâste Seyyid-i sahihu'n-neseb ve Sünniyyü'l-mezheb iken âlemlere 
müstevli olan Erdebili ocağı Kızılbaş-ı küfr-fâş alayına zarüret-i 
hâl ile selâm vire-gelip ve hâlâ mâ-beyn Kızılbaş ile barışup, sulh 
u salâh üzre olınağın arz-ı ihlâs u niyâzmendi üzre kendiinün yarar 
ve mu'temedün-aleyh vekilin ilçi ve nâme ile gönderüp, hazret-i Pâ- 
dişâh-ı din-penâh -hullidet hilâfetuhü- cenâbından iltifât-ı aliyye 
buyurılup, Südde-i sidre-makam kullarına karşu çıkmak fermân 
olundı. Asker-i bi-şumâr yat ve yarağ-ı düşmen-i küffâr ile mii- 
zeyyen ii miikemmel olup, ilçiyi istikbâl eylediler. Âyin-i devlet ve 
(143a) haşmet ii şevket-i İslâmiyye'yi görüp, sad-hezâr tahsin ü 
sâbaşdan sonra engüşt-i hayret ber-dehân! idüp ve konağında envâ“-ı 
eltâf ve ni'am-ı Pâdişâhi-yi bi-pâyân ile ri'âyet ü hürmet olunup, 
karâr-gâhında ârâm u âsâyiş eyledi. Vâki' olan hâlet-i iltifât-ı aliye- 
den? Kızılbaş ilçisi müte'essir olup, deryâ-yı endişe vü hayrete müs- 

tağrak idiler ki «Ayâ bu kişi gelmeğinde* elbette bir hâl olacakdur» 
didiler. 


Serhadd-i mansüreden Vezir Cığala-zâde Kapudanlık 
.ile İstanbul'a dâhil olduğıdur. 


- Sene 999 şehr-i zilka'desinde Kapudan Cığala-zâde Vezir Sinan 
Paşa, -edâme'llâhu ta'âlâ iclâlehü- hazretleri altı kıt'a kadırga ve 
baştardasını mükemmel donadup*, İznikmid'e karşı varılup, cümle 
esbâb u âlât-ı seferi ve ahmğl ü eskalini yüklenüp, alup yevm-i mer- 
kümda gelüp, Pâdişâh-ı gerdün-vakâr ve âli-tebâr hazretleri leb-i 
deryâda Sultân Selim Han-ı mağfür -tâbe serâhu- köşküne seyre çı- 
kup, alâ rağmi’l- -e'âdi külli şenlikler ve şâdmânlıklar toplarm atup, 
velvele-i top ve tüfeng takı ayyüka taraka bırakdı. Ve ârâm u karâr- 
gâhı merhüm Rüstem: Paşa evlerinde olup, kadimi devlet-hâneniün 
damadı olmağla tekrâr izzet ü ikbâl niümâyân oldı. Ve şehr-i mezbü- 
rede Divân-ı mu 'allâya gelüp, kânün-ı kadim üzre on iki kat pişkes 
ve hedâyâsın geküp, ikinci vezir sadrında oturup ikrâm u ihtirâm 
olundı. | 


Kızılbaş'dan gelen ilçi Divân-ı âliye geldüğidür. | 


| Sene 999 zilka'desinün on dokuzuncı güni yevmü'l-ahadde ka- 
labalık” divân oldı. Şâh Abbas'dan gelen ilçi Kara Ahmed Beğ nâme* 
getürüp teslim eyledi, âli ziyâfet olundı. 


Serhadd-i mansüre Revan ve Nahcıvan Beğlerbeğisi Hızır Paşa 
hazretlerine tir u kemân 'korıcısı Hasan Beğ ve Defter Darugası 
Bistâm Beğ'i vekil-i saltanat Ferhad Han kağıdlarıyle Şâh Kerem 
hazretlerinin mührini. teslim eyledim. Emr u? fermân-ı Pâdişâhi 
üzre (143b) sınur tahdid eyleyesin diyi tenbih eyledüm! ve Âsi- 
tâne-i sa'âdete geldim diyü haber virüp ve gelen nâmede Nihâvend 
kal'ası istid'â olunmış, zinhâr ana miite‘ allik kelâmı lisânına getiir- 
meyesin diyü vüzerâ-i izâmi tarafından tenbih ü te'kid olundı. Ve 
Şehzâde Haydar Mirza lalası Şâh Kulı halife gidüp?, âhar Lala! ta‘ 
yin olunmış anun tebdiline dahi mtüsâ'ade buyurulmadı, eyü lalası 
var denildi. Ve kânün-ı kadim 'üzre hil'at-ı fâhire ve harelik ile 
teşrif olunup yollandı. 

Divân-ı âliye Leh Kurah ilçisi gelüp virgüsin 
getürdüğidür. 


Sene-i merküme zilka'desinün yiğirmi yedinci güni Kalaba" dî- 
vân olup, Leh Kıralı ilçisi geldi. Kadimden gönderi-geldükleri pişkeş 
ü hedâyâlarını sâbıkâ ziyâde eylemek teklif olundukda kabül eyleyüp 
müte'ahhid oldukları doksan bin deste sammür ile tamâm yüz des- 
te sammür ve sâ'ir virgüleri evvelden ola-geldüği üzre mukarrer 
olup, her sene Âsitâne-i sa'âdete ve erkân-ı devlete getürdüp, isâl ey- 
lemek üzre tecdid-i ahd olunup, ziyâfet olunup &ânün üzre hil'at-ı 
fâhireleri virildi. Fit-târihi'l-merküm. 


Hazine-i Âmire efendilerinde rif'at-i derece 
ve tebeddülât olduğıdur. 


Ve Südde-i sa'âdetde Baş-rüznâmeci Süleyman Efendi-zâde 
Derviş Mehmed Efendi Kıbrıs Defterdârı oldı. Ve Baş-rüznâme hid- 
meti Yeniçeriler Mukâbelecisi Müteferrika Mehmed Çelebi'ye fer- 
mân olundı. Ve mukâbelecilik hidmeti Sadrıa'zam hazretleri kâtibi 
Kara Mehmed Çelebi'ye buyuruldı. Ve ma'âdin mukâta'acısı sâbıkâ 
Şehzâde Defterdârı Hüsam Beğ-zâde ma'zül buyurulup, tarikiyle 
ze'âmet taleb eyleye dinildi. Ve yeri? Bursa Makâta'acısı Akbaba- 
zâde Mustafa Çelebi'ye buyuruldı". Ve Bursa mukâta'acılığı Mev- 
küfâtcı Osman Çelebi'ye virildi. Ve mevküfât Acem-zâde'ye virildi. 


Cebeciler kâtibliği virildüğidür. 
Ve Cebeciler kâtibi (1443) Müteferrika Acem Molla Kasim 


Efendi azl olundı. Yeri sâbıkâ Acemi-oğlanlar kâtibi Ahmed Çelebi” 
ye buyuruldı. 


Vilâyet-i Basra Defterdârhğı virildüğidür. 
Vilâyet-i Basra'da mal-defterdârı mukâta'acılıkdan giden Göl 


(J *) Hüseyin Çelebi ma'zül oldı. Yerine Küçük-kal'a tezkireciliğin- 
den ma'zül Sancakdâr-zâde Fetahnâ? Mehmed Çelebi oldı. 

Vilâyet-i Basra Beğlerbeğiliği virildüğidür. 


Ve Basra Beğlerbeğisi Mihaliclü Ahmed Paşa yarar hükümet 
sâhibi, re'y-i ber-savâba kâdir kişi iken meccânen ma'zül olup, ye- 
rine Pelengân'dan ma'zül merhüm Mehmed Paşa kapucı-başısı Sinan 
Paşa'ya buyuruldı. Fi evâ'il-i zilhicce, sene 999. 


Vilâyet-i Boğdan Voyvodahğı virildüğidür. 


Vilâyet-i Boğdan Voyvodası Petra tekâlif-i mâlâ-yutâka tâkat 
getüremeyüp yağı memlekete firâr itdüği haber geldi. Yerine Alek- 
sandre oğlı Ervan ( p/4»1) nám mel'ün nasb olundı. Kânün üzre maʻa- 
ziyâde maktü'a müte'ahhid olup, birin beşe ve ona viren° memleket 
ribâ-hörlarından akçalar devşürüp virgüsin virüp, pişkeş çeküp, bör- 
kin geyüp el öpdi gitdi. 


Vilâyet-i Gilân hâkimi Han Ahmed ilçisi Divân'a 
geldüğidür. 


Evâ'il-i şehr-i zilhicceti'l-harâm, sene 999'da Gilân Hâkimi Han 
Ahmed'ün vekil-i saltanatı ve ilçisi Hüsâmeddin Tâcir, Divân-ı âliye 
gelüp, pişkeş ü hedâyâsıyle nâmesin getirdi. Mahtüm kisesi içinde 
Han'ın dest-i' hattıyle başka mektüb ve” defter olup ve «Hükm it- 
düği memleketinin nısf-ı güzidesini hazret-i Pâdişâh-ı cihân-penâh 
eşiğine hibe vü temlik iderüm ve mâ-adâsını dahi Pâdişâh-ı âlem 
hazretleri bana ve evlâdıma kalmak üzre Cenâb-ı hilâfet-destgâhdan 
menşür ve mülk-nâme virilmek taleb iderüm» diyü arz-ı tazarru‘ u 
niyâz eyleyüp ve kendüzinün sahihi”l-i“tikâd olup, mezheb-i Şâfi'iy- 
ye'de olduğına edille ikâmet eylemişler ve Kızılbaş'un mezheb ve 
âyin-i fâsidelerine (144b) müte'allik niçe mukaddemât bast u beyân 
eyledüği terceme olunup, pâye-i serir-i âlem-masire gönderildi. Çen- 
dân ayn-ı inâyetle manzür olınayup, Kızılbaş ahvâliniün za'fın görüp, 
ızhâr-ı temelluk eyledüği muteber değildür, şimdiye dek serdârlara 
niçün mektüb ve âdemleri varmadı. Ale'l-husüs kendüzinün mülki 
elinden alınup, niçe yıllar Kızılbaş habsinden âzâd olmışdı. Mülkde 
medhali kalmamışdı dinildüği şâyi' oldı. Şâh Abbas ile ihtilâl ü ih- 
tifâfa sebeb ii bâ'is olmasun dinildi. 

id-i kurbân olduğıdur. 


Mübârek id-i adhâ oldı, bir hafta Divân olmadı. Âmme-i mü’ 
minin ü mü'minât üzre mübârek ü huceste olup, hüccâc-ı zevi'l-ibti- 
hâc mağfür u mesrür olalar, hacc-ı mebrür ola. Bihürmeti Seyyid” 
mâlrselin, 


Sa“âdetlü Pâdişâh-ı âlem-penâh hazretleri Sadrıa'zam 
Ferhad Paşa hazretleri evinde erkân-ı devlete" 
tedbir ü meşveret fermân buyurduğıdur”. 


İşbu mubârek ayun yiğirmi ikinci cum'a gün fermânu şerif- 
resân ile tezkire-i hümâyün vârid olup, Sadrıa'zam Ferhad Paşa 
-edâme'lâhu ta'dlâ iclâlehü- hazretlerinün sa'âdet-hânesine Vüzerâ-i 
izâm -edâme'llâhu ta'âlâ iclâlehüm- hazretleri ve Hoca-i Şâh-ı cihân 
Sa'di Efendi ve Müftilenâm Bostân-zâde Efendi ve Kadıaskerân 
-edâme'llâhu fez&'ilühüm- hazretleri ve Tevki'i Abdülmuhyi Paşa ve 
Defterdârlar Zâmet me'âlihim- cümle erkân-ı sa'âdet cem'iyyet ile 
gelüp hüsn-i rey ü tedbir ile meşveret eyleyüp, ale'littifâk vâki‘ 
olan kelâm-ı ber-savâbları arz u ilâm oluna buyuruldı. Fermân* 
üzre cem'iyyet oldı. Gâlibâ netice-i tedbir ü meşveret Gilân Hâkimi 
Ahmed Han nâmesinün mefhüm u ma'âline râci' olup, vâli-yi vilâ 
yet-i Acem Şâh Abbas fermân-fermây iken memleket virüp ve ka- 
rındaşı oğlın gönderüp kemâl-i itâ'at u inkıyâd üzredür. Tekrâr mü- 
cib-i fitne olmayup bir zemân (145a) hâli üzre terk olunmak evlâ 
idüğine müttefikü'l-kelm oldukları arz olundukda Gilân ilçisi Hüsâ- 
meddin'e icâzet virilüp, Divân'a gelmedin Üsküdar'a geçirildi. 


Divâne İbrahim Paşa tekrâr ikrâm u ihtirâm olunup 
I beğlerbeği olduğıdur. 


| Ve Yeni-hisâr'da habs buyurulan Diyârbekir Beğlerbeğisi Ket- 
hüdâ Hatun karındaşı Divâne' İbrahim Paşa aşr-ı zilhiccede habsden 
ıtlâk fermân olundı. Ve yine Diyârbekir Beğlerbeğiliği. mukarrer 
buyuruldı. Ve ba'de'l-id eyyâm-ı teşrikda Sarây-ı Atik'da Kethüdâ 
Hatun icâzet-i hümâyün ile ziyâfete da'vet idüp, tesliyetler müyes- 
ser oldı. Ve Sinan Paşa kasrında tenhâ hil'at-ı fâhire ile teşrif bu- 
yurulup, pâye-i serir-i a'lâya yüz sürüp istimâletler buyuruldı. 

Sancak-beği ve Çavuş siyâset olunduğıdur. 


Ve ba'de'l-id vilâyet-i Menteşe mukataâtı müfettişi cx. kadısı 
mevlânâ Bayezid bir avrat nikâhı husüsında nizâ' iderek mütevelli 
Lutfullah oğlı Abdülcebbar Beğ ve karındaşı Derğâh-ı âli çavuşla- 
rından hakka râzi olmayup ve mezbür kadı akrıbâlarından iken ka- 
rındaşıyla ikisi âlet-i harb ile alâniyeten kadıyı «Bire ur» diyüp katl 
eyledükleri şer'an sâbit ü zâhir olup, arzlar ve hüccetler geldi. İkisi 
de kısâsen Balık-bazarı'nda salb u siyâset olurdılar. 


Fi gurre-i muharremü'l-harâm fi sene-i elf-i kâmil mine'l-Hic- 
reti'n-Nebeviyye . -aleyht-taliyyetü ve't-teslim, elhamdii WHáhM 
Rabbil-âlemin ve's-salâtü ve's-selâmü alâ Seyyidinâ ve Nebiyyinâ 
Muhammedin. ve âlihi ve sahbihi ecmain. 

Bu mübârek rüz-ı pirüzda şenbih gicesi hilâli görünüp, irtesi 
ale's-seher ehl-i Divân ve a'yân-ı devlet Südde-i sa'âdet-medâra yüz 
sürüyü-gelüp, sipeh-sâlâr-ı gâziyân Sadrıa'zam Ferhad Paşa -edâme” 
Ilâhuw ta'âlâ iclâlemi- hazretleri sadr-ı izzete unvân virüp, erkân-ı 
sa'âdetün yemin ü yesârına iltifât ile nüvâzişler eyleyüp, umür-ı 
mülk ü millet kazâyâ-yı din ü devlet mühimmâtına şurü' eylediler. 
(145b) Adl ü dâd üzre ikdâm u ihtimâm eyleyüp, mehmâ emken 
bezl-i makdür ve sa'y-i meşkür eylemekde dakika fevt itmediler. 
Allâhu ta“âlâ düşvâr işlerin âsân eyleye. Bi-memnihi ve hafiyyi lut- 
fih. . 


Masar ulüfesi virildüğidür. 


Ve hasbıhâl-ı ruzgâr-ı münkalibü'l-ahvâl ve halk-ı âlem ise 
«Sene-i elf elbette mahall-i havâdis-i uzmâdur» diyü muntazır-ı fit- 
ne vü fesâd' olup, bi-inâyeti'llâhi ta'âlâ ve hüsn-i tevfikıhi? her cå- 
nib emn ü emân üzre olup’, ulemâ vü sulehâ yevm-i Âşürâ umürına 
müteveccih olup, eyyâm-ı devlet-i Pâdişâhi'de hayr du'â vü senâlara 
iştigâlde oldılar, Gazeller ve târihler yazılıp mekteb-i irfânda okun- 
makda idi ki Kapu-halkı ulüfesinün kemâl mertebe ıztırâb u muzâ- 
yakası bi-avni'llâhi'l-aliyyi'l-a'lâ hüsn-i rey ü tedbir ile ve istikrâz 
tarikiyle tedârük olunup virildi. Fi 16 şehr-i mezbür. 


Ve Yeniçeriden mâ-adâ ocaklardan her bölüğün - mukâbele ile 
müstahıkk oldukları niçe kıst ulüfeleri deyn kalup virilmedüği dahi 

mukarrerdür. Sebeb-i fitne olmağa bâ'is olmaya, Allâh ta'âlâ düş- 
vâr işleri âsân eyleyü-vire. 


Fe-emmâ mala mute'allık hükkâm tenfiz-i ahkâmda zahmet çe- 
ker oldılar. Erâzil-i nâs iltizâma dâhil olmağa evbaş u kallaş insâf 
u diyânetden lâzım gelmişdür. Sıdk ü istikâmet ve havf u haşyet 
ile hidmet ider kimse mukayyed olmayup, cemi'-i erbâb-ı kalem ve 
küttâb, dilsizler ve cüceler ve tavâşilere ihtisâs u intisâb eyleyüp, 
pişkeş ü hedâyâların mâh be-mâh maktü' tarikile virilüp, menâsıb-i 
aliyye hod alâniyeten rüşvet-i azim ile bey‘ olunup, hiç bir tarik u 
sınıfda lezzet* kalmadı. Her kişi hayretdedür. «Allâhümme yâ Mu- 
hawvili.l-ahvâl, hawvil hâlenâ lê ahseni'I-hâl» dimekdedir. 


Haleb Defterdârı Nuh Efendi ref“ buyuruldı ve 
Tezkireci-zâde Mahmud Efendi Haleb'e 
Ibuyuruldı.| 


` Haleb Defterdârı Nuh Efendi tahsil ü celb-i malda celâdet ile 
ma'rüf kazâdan gelenlerde akrânından imtiyâz ile meşhür, husüsâ 
hile vü hud'ada (146a) Kelile ve Dimne hikâyâtı ıstılâhâtıyle hâtır- 
nişândur diyü hikâyet olunur. Ma'zül buyurılup, yerine diyâr-ı Mıs- 
rıyye Defterdârlığından gelen Tezkireci-zâde Mahmud Efendi def- 
terdâr olmak fermân olundı. Fi 22 muharrem, sene-i mezbüre. 


Trablusşâm Defterdârhğı Mesih Paşahi Müteferrika 
Mehmed Efendi'ye ve Diyârbekir Defterdârhğı 
Zarif Mehmed Efendi'ye (/buyuruldı.| 


Ve Trablusşâm Defterdârı Hoca Efendi hazretleri tevâbi'inden 
Abdülbâki Beğ oğlı Osman Beğ İç-il Sancağı Beğiliği ile kalup ve 
mukaddemâ kadılıkdan gelüp, defterdâr olan Bosnevi Sarı Ahmed 
Efendi ve Lale-izâr-zâde dahi Diyârbekir'den ma'zül buyurulup, ye- 
rine Diyârbekir'e Defterdâr olup ve gelüp Divân-ı âlide oturup, 
hil'at-ı fâhire ile girüp pâye-i serir-i saltanate yüz sürüp ve birkaç 
günden yine ma'zül buyurulup ve Diyârbekir Beğlerbeğisi olan Di- 
vâne İbrahim Paşa mültezim Melik Ahmed Paşa'yı ve mültezim 
Alâeddin Beğ'i ibtidâ-i târihden mubâlağa mal tahsil itmek üzre 
teftişlerin alup, defterdâr istedüği kimse olmak şart eyleyüp, sâbıkâ 

Erzurum Defterdârı olan Zarif Mehmed nâm efendiyi Defterdâr ey- 
lediler. 


Sarı Mustafa Efendi yine munfasıl oldı. 


Ba'dehü sâbıkâ Tuna Defterdârı olup, «Mâl-ı ferâvân ekl ü ketm 
eyledi» diyü Çavuş-başı Mustafa Ağa teftiş eylediği Sarı Mustafa 
Efendi Trablusşâm Defterdârı olup, gelüp anlar dahi Divân-ı âlide 
oturup, hil'at-ı fâhireyi kânün üzre geyüp pâye-i serir-i a'lâya yüz 
sürdükden sonra ol dahi mazül buyurulup, sâbıkâ sipâhi oğlanları 
kâtibi olan Mesih Paşalu doksan iki akça ulüfelü Dergâh-ı âli mü- 
teferrikası Mehmed Efendi Trablusşâb Defterdârı olmak fermân 
olundı. Fi şehr-i saferi'l-muzaffer, sene-i elf. 


Defterdâr Nuh Efendi Kıbrıs Beğlerbeğisi: oldı. 


Ve Haleb Defterdârlığı'ndan ma'zül buyurulan Nuh Efendi'ye 


eye ve 


ey» ve 


mân u şâdmân tekmil-i ırz ile revân oldı. Fi evâ'il-i safer, sene-i elf. 


Merhüm Zal Paşa Hüseyin'i Erzurum Defterdârı olup 
müteferrika Mansür Çelebi elinden aldı, ba'dehü yine 
Hüseyin Efendi Defterdâr oldı. 


Ve bundan akdem vilâyet-i Erzurum'ı müceddeden tahrir iden 
Zâl Mahmud Paşa kâtibi Dergâh-ı âli müteferrikalarından Hüseyin 
Ağa, Serdâr-ı âli-kadr ile seferlerden nüzl emâneti hidmetinde olup, 
Hızır alay beği nâm müfesid bin dört yüz yük akçaya serdâr hazret- 
lerinün seferlerinün irâd ve masraf muhâsebelerin görmek üzre bir- 
kaç kimseleri teftiş eylemek şartıyle iltizâm eyledüğinde merküm 
Hüseyin Ağa dâhil olmağın iki yüz altmış yük akça Hızır Beğ iltizâ- 
mı üzre Erzurum Defterdârlığı Hüseyin Ağa'ya arz olunup fermân 
olunmışken Sinan Paşa hazretlerinin müteferrika-i Dergâh-ı âli 
Mansur Çelebisi kendü ze'âmetiyle Hüseyin Ağa üstünden vech-i 
meşrüh üzre iltizâm ile defterdârlığı alup, anlar dahi defterdârlık 
hil'atın geyüp, girüp pâye-i serir-i âlem-masire yüz sürüp gitmek sa- 


260 MEHMET ÍPSIRLÍ 


dedinde iken Melik Ahmed ve Alâeddin teftişin uhdesine'alup, tah- 
sil-i mâl-ı ferâvâna miite'ahhid olan İbrahim Paşa hazretleri, Mansur 
defterdârı fermân-ı âli-şân ile ahz idüp, miiltezim Melik Ahmed'in 
«Sen yiğirmi bin altuna vâsıtası olup, yed-i rüşveti olmışsın, mâl-ı 
miridür» diyüp habs ile der-zenvir idüp, tahsili lâzım gelicek, Man- 
sur Çelebi dahi ma'zül buyurılup, defterdârlık yine Hüseyin Ağa'ya 
arz olunup gelüp; pâye-i serir-i a'lâya yüz sürüp iltizâm-ı sâbık üzre 
defterdârlık mukarrer buyuruldı. Fi evâ'il-i rebi'ulevvel, sene-i elf. 


Zal Mahmud Paşa oğh Mehmed Beğ Tomanis .. 
Beğlerbeğisi oldı. . 


Ve Aranvud! İskenderiyyesi sancağı Beği Zal Mahmud Paşa oğlı 
Mehmed Beğ (147a) beyne'e-akrân celâdet ü merdânelik ile ma'rüf 
ve zât-ı sa'âdet-simâtı her vechile ri'âyete sezâvâr u lâyık olmağla 
Tomanis Beğlerbeğiliği sadaka vü inâyet buyurulup, Divân-ı âliye 
gelip pâye-i serir-i izzete yüz sürdiler. Fi evâ'il-i şehr-i safer, se- 
ne-i elf. ar 


Serdâr hazretleri oğh Mehmed Beğ Kastamom sancağı 
beği olmışken Haleb Beğlerbeğiliği sadaka buyuruld 


Sadrıa'zam Ferhad Paşa -edâme'llâhu ta'âlâ iclâlehü- hazretleri 
oğlı Mehmed Beğ yüz otuz beş akça ile mütefarrika-i Dergâh-ı âli 
olup, Kastamonı sancağı beği oldılar. Yarar ve şecâ'at-şi'ârlığı! «el- 
veledü sırru ebihi» mazmûnı ile ma'lüm-ı âlemiyân olmağım? tedârü- 
kin görüp ve hasret ü firkat eyyâmı karib olup şefekat-i übüvvet ü? 
bünüvvet izzeti harekete geldikce âh-ı ciğer-süz ile dideler giryân ol- 
mağa başlayup, bu esnâda izzetlü ve sa'âdetlü Pâdişâh-ı din-penâh 
-e'agze'llâhu ensârehü ve eyvwede saltanatahü- hazretlerinden* nâgâh 
«Haleb Beğlerbeğiliği ile ser-efrâz u mümtâz olsun» diyü hatt-ı hü- 
mâyün-ı sa'âdet-makrün vârid oldı. Fi evâsıt-ı rebi'ulevvel, sene-i 
elf. I | 


Serhadd leşkerlerinün beğlerbeğilere serkeslik idüp 
Küstahlıklarıdur. i i ; 


Ve serhadd-i mansüre câniblerinden dürlü dürlü- mühiş haberler 
vârid olup, Lahsa ve Basra ve Bağdâd kulları, beğlerbeğilerine ser- 

keşlik idüp, küstahlıklarına nihâyet olmayup, zebân-ı dırâzlık eyle- 
dükleriyetmeyüp ulüfelerimüz yerilmez bahânesiyle el uzatmağa 
başlayup âdemlerin ve ağaların katl ü gâret idüp, beğlerbeğileri kal‘ 
alara” kaçırup muhâsara eyledükleri haberler geldi. Fi evâhir-i re- 
bi'ulevvel, sene-i elf. 


Bağdad Beğlerbeğisi Melımed Paşa ref‘ buyürulup, Hızır ` 
Paşa fermân olundı. I 


Ve beğlerbeğiler tebdil olunmak fermân olunup, Revân Beğlerbe- 
gisi Hızır Paşa harem-i muhteremde hâsıl olmış olup, Bağdad'a git- 
mek buyurulup, Mehmed Paşa Revân'a gelmek fermân olundı. Ve 
Mehmed Paşa Südde-i sa'âdete gelmeği recâ eylemeğin Revân ve 


Nahcivan Beğlerbeğiliği İskender Paşa oğlı Mehmed Paşa'ya viril- 
mek fermân olundı. Fi evâhir-i rebi'ulevvel, sene-i elf, 


Diyârbekir Beğlerbeğisi (147b) İbrahim Paşa teftişin 
alduğı Melik Ahmed ve Lâle-izâr-zâde Ahmed Efendi 
der-zencir teslim olundı. 


Ve mukaddemâ vilâyet-i Diyârbekir aklâmına niçe yıllar mülte- 
zim olup, emvâline mutasarrıf olan fertüt-ı ruzgâr gürg-i bârân-dide 
Alâeddin sâhib-i mâl-i ferâvân olup, zimmetinde olan emvâl-i baka- 
yâyı tahsile mültezim olan Melik Ahmed beğlerbeğilik alup ve Lâle- 
izâr-zâde Ahmed Çelebi mübâşir olup, tekrâr defterdâr oldukda iki 
yıldan berii tahsillerinden Hazine-i Âmire'ye cüzü' teslimleri vardur 
diyü li-garazın Diyârbekir Beğlerbeğisi olan İbrahim Paşa inâd u mu- 
hâlefet semtine sâlik olup, tahsillerini dört yüz bin altun virmek üzre 
teftiş eylemeğe Pâdişâh-ı zemin ü zemân hazretlerinden isteyip ve 
hatt-ı hilmâyün ile teftişleri fermân olunup, niçe def'a Sadrıa'zam 
huzürında” ulemâ-i izâm ve erbâb-ı kalem 'cem'iyyet idüp cümlesi ih- 
zâr olunup teftiş olundukda mâlâ-ya'ni çok güft ü şünüd oldukdan 
sonra dahi faysal bulmayup, bi'l-âhire kayd-ı bend ile yine Diyârbe- 
kir'e teftişe iletmek üzre İbrahim Paşa'ya teslim olunmak fermân 
olunup ve mukaddemâ iltizâmlarında Hazine-i Âmire'ye ber-vech-i 
pişin istikrâz olunup teslim olunan akçalara Lale-izâr-zâde defter- 
dâr olsun diyü Çavuş-başı Mustafa Ağa halk-ı âlemden kefâlet ve 
rehn ile cem‘ eyledüği duyün-ı azime kendüi zimmetine kalup ve cüm- 

le rehnleri dahi İbrahim Pasa miriye zabt itdürüp ve Çavuş-başılık 
dahi fermân-ı Pâdişâhi ile Gurebâ-i yemin Ağası Çoban Süleyman 
Ağa'ya buyurulup ve bölük ağalığı Çavuş-başı Mustafa Ağa'ya bu- 
yuruldı. Fi 17 rebi'ulevvel, sene-i elf. 


Bârgâh-ı izzete nihân değildür ki bu vechile cevr ü bi-dâda gir- 
yân u biryân olmadık çeşm ü fu'âd kalmadı. E-hükmü WNâhl-aliy- 
yi l-kebir. 


Masrâ' 
«Hükm- sultândur siyâset anlama ( «ici ) cellâddan» 
Beyt 


Hele covr u cefâya sabr idelüm 
Görelüm.son ucr ( g Jyo ) Hudâ neyler 


diyi halk müterennim oldılar. (148a) 


Nışâncı Vezir Mehmed Paşa hazretlerinün iki oğh 
intikâl eyledi. 


Ve sene-i mezbüre rebi'ulevvelinün on sekizinci güni! Vezir Ni- 
şâncı Mehmed Paşa hazretlerinin Abdullah nâm müteferrika ve kâ- 
tibi-i Divân on dokuz yaşında bir ferzend-i dil-bendi çiçek zahmetin- 
den ravza-i rıdvâna hırâm eyledi. Ba'dehü ikinci gün yine? on yedi 
yaşında Abdurrahman nâm oğlı çiçek zahmetinden sarây-ı ukbâya 
şitâbân oldı. Cümle erkân-ı sa'âdet ikisinün de cenâzesine hâzır olup 
azizi'l-vucüd babasına! ta'ziyet ü tesliyet virüp «İnnâ WUâh» oku- 
dılar. Allâh subhânehü ve ta'âlâ ecr-i cezil ve sabr-ı cemil müyesser 
eyleye, bi-mennihi ve hafiyyi lutfihi*, 


Haleb Beğlerbeğisi şevket ile göçüp 
Haleb'e gitdüğidür. 


Evâhir-i rebi'ulevvelde Sadrıa'zam Ferhad Paşa -dame 2tiluhü- 
hazretleri oğlı Haleb Beğlerbeğisi Mehmed Paşa hazretleri -dáme ik- 


TARİH-İ SELÂNİKİ 263 


bâluhü- haşmet ü şevket ile sancağın açup vedâ'laşup izz ii ikbâl ile 
Haleb'e gitdi. Uğurları hayr olup, izz ü sa'âdetle makâsıd-ı dünyâ ve 
âhiretleri müyesser olup merâmlarına vusül nasib ola, bi-mennihi ve 
faslıhi. Bi-inâyeti'llâhi ta'âlâ bu def'a dahi a'dâ kör ola. 


Masar ulüfesi dahi hüsn-i tedbir ü tedârük ile virilüp hasüd u 
münâfik hâk-ber-ser idüp, güft u güyları hacleti kendülere kaldı’. 
Fi evâsıt-ı rebi'ulâhir, sene-i elf. 


Sinan Paşa hazretleri oğh Mehmed Paşa Budım 
Beğlerbeğisi olduğıdur. 


Evâ'il-i rebi'ulâhirde Şâm-ı dârusselâm Beğlerbeğiliğinden ma: 
zül gelen Sinan Paşa hazretleri oğlı Mehmed Paşa zillet-i azli çok çek- 
mesün diyü Budun! Beğlerbeğisi akribâdan' olmağın kendi azlin ih- 
tiyâr idüp, Budun? Beğlerbeğiliği Mehmed Paşa'ya fermân olunup, 
külli haşmet ü şevket ile Divân-ı âliye gelüp pâye-i serir-i saltanata 
yüz sürdiler. Ol gün Trablus? Beğlerbeğisi ve Tunus Beğlerbeğisi 
dahi ma'an gelmişler idi. Ve Trablusşâm Beğlerbeğisi Hadım Osman 
Paşa Sivas'a gelip ve Trablus'a Kıbrıs'dan Murad Paşa gelmişdi. Ve 
Cezâ'ir-i Garb Beğlerbeğiliği Şa'ban Beğ'e müyesser oldı ve Kıbrıs 
Beğlerbeğiliği (148b) sâhib-i pişkeş ii hedâyâ Nuh Paşa'ya virilmiş- 
di. Fi şehr-i cumâde'lülâ sene-i elf. 


Erzurum vilâyetinün eşirrâsı şikâyeti ashyle ma'lüm 
olup birkaçı siyâset olundı. 


Evâhir-i şehr-i cumâdelülâda Erzurum cânibinden ba'zı eşirrâ 
Âsitâne-i sa'âdete Kapu-halkından şikâyete gelip, «Yeniçeri tâ'ifesi 
yurt tutup mekân idinmekle kâr u kisbimize mâni' olup ve taşardan 
gelen me'külâta bizi dahl itdürmeyüp, kendüler cevr ü zulmle alup”, 
balıâ virilmeyiip, bize ziyâde bahâ ile satarlar ve sâ'ir Bölük-halkı ve 
Cebeci ve Topcı ve Arabacı dahi seferler sebebi ile tavattun eylemiş- 
lerdir. Ehl ü iyâlimüz tasarruf idüp, envâ'-ı zulm ii tasaddilerine 
hadd u gâyet yokdur. Bâ-husüs Serdâr hazretleri göçüp Âsitâne-i 
sa'âdete gitdiğinde kimse kalmasun diyü ahkâm-ı şerife virmişdür, 
mütenebbih'* olmayup, bizi rencide vi remide iderler. Celâ-i vatan 
itmemiiz mukarrerdiür veyalıud külli kabâhat ü fesâda sebebdiir, ta- 

hammülümüz yokdur, üzerimüzden def‘ u ref‘ eylen» diyü ruk'alar 
sunup, feryâdlar eylemişlerdi. Bir beğlerbeği çavnşı ve bir hatib ve 
nâ'ib ve şehrlüden birkaç şâki dahi kapu kapu gezüp maslahat gör- 
mekde yanlarınca mubâlağâ eşirrâ hâzır u âmâde iken Yeniçeri ve 
Sipâhiden sahih"! haberler gelip, bunlar ötede! kapu halkına külli 
ihânet idilp ittifâk ile şehirden sürüp emvâl ve erzâkların yağma ve 
gâret eyleyüp, hem suçlu hem güçlü olduklarmı Yeniçeri Ağası Meh- 
med Ağa mufassal u meşrüh pâye-i serir-i a'lâya bildürmekle mez- 
bür müteşekkiler salb u siyâset olunup, sebeb-i fitne vü fesâd olanlar 
kaçup gaybet eyledileri3. 


Bilâ-sebeb Yeniçeri fitnesiyle Veziria'zam Ferhad 
Paşa ref“ buyuruldı. 


Ve sene-i elf cumâdelâhiresiniin yiğirmi birinci sebt güni Sad- 


rıa'zam Ferhad Paşa hazretleri seherden âdet-i me'lüfe-i kadime üzre 
Divân-ı sa'âdet-unvâna haşmet ü vakâr üzre gelürken Yeniçeri için- 
de gulğule olup, «Erzurum'dan gelen” salb u siyâset olunmak ile bi- 
zim (149a) hakkımüz alınmış mıdur? Bizim hakkımuzda “urun içi- 
nizden çıkarun' diyü emr virenden biz dâdımuz alıruz» diyüp Paşa 
üstüne hucüm itmek isteyüp; Yeniçeri Ağası Mehmed Ağa ve Sek- 
bân-başı Ömer Ağa ve Kethüdâ Mahmud Beğ «Hay meded yoldaş- 
lar n'eylersiz, göz göre Pâdişâh Divânında bize kıyar mısınız?» diyü 
karşı varup ve ekseri tağılup, ol gün şurbayı depüp, yimeyiip ser- 
keşlik itmeğle ve. neticesi fitne-i azime bâ'is olmak ihtimâliyle dilsiz- 
ler işâretiyle ve ba'zı mafâsidiin ifsâd u tahvifi? sebebi ile heman ol 
hinde «Mehmed Ağa ma'zül olsun, içeride silahdâr Halil Ağa Yeni- 
çeri Ağası olup, senün odana çıksun» diyü Sadrıa'zama tezkire-i hü- 
mâyün vârid olup ve taşardan tekrâr içerüye telhis gidüp, «Meccâ- 
nen Yeniçeri Ağası ma'zül olmak münâsib değildür, bari Anatolı Beğ- 
lerbeği Mahmud Paşa ref‘ buyurulup, Mehmed Ağa kullarına beğler- 
beğilik buyurula» diyii arz olunmak ile Anatolı Beğlerbeğisi olup ve 
Hâssa Silahdâr Ağa Yeniçeri Ağası çıkar diyip kânün üzre Çavuş- 
başı Rikâb-ı hümâyün ağalarımı ve Bölük ağalarına ikrâm u ihtirâ- 
ma Südde-i sa'âdete hâzır olasız diyüp tenbih eyleyüp ve Anatolı Beğ- 
lerbeğisi olan Mehmed Paşa! evine varduğı gibi tenhâ odasında ga- 
raz-ı nefs ile ağalıkdan çıkduğına te'essüfinden sa'âdetlü Pâdişâh-ı 
zemin ü zemân hazretlerine bildiiği gibi mufassal kağıd yazup, «Irk-ı 

saltanatı tahrik ider kul tâ'ifesiniün yarınki gün bu vechile ittfâkları 
mukarrerdür» diyüp kelâm-ı vahşet-âmiz ile ığzâb eyledüğinde du- 
rüğ-ı bi-furüğ süret-i rastda arz olunmağın* kâr-ger olup, fi'l-hâl Ka- 
pucılar Kehüdâsı Ahmed Ağa taleb olunmak fermân olunur ve gel- 
düği gibi «Ferhad Paşa'dan sadr-ı vezâret mührini alup getüresin, 
ma'züldür, şehirde turmasun» diyü fermân olunup ve fi'l-hâl şevket-i 
kâhire ile varup, mühr-i izzeti alup, Ferhad Paşa kapusından çıkar- 
ken Yeniçeri Ağası gelüp dâhil olur. Aceb şüm-kademlikdüir (149b) 
ancak olur ve Kapucılar kethüdâsı mürh-i sa'âdeti pâye-i serir-i izze- 
te isâl eyleyüp, Malgara'da Sinan Paşa hazretlerine göndermek mülâ- 
haza buyurulurken ol gelince ahvâl-i halk-ı âlem halel'-pezir olmak 
havfiyle fi'l-fevr yine tahvil olunup, Siyâvuş Paşa hazretlerine gön- 
derilmek fermân olunup, vakt-i asrda mühr-i izzet dest-i devlete tek- 
râr vusül bulup, izzet-i kadime ber-karâr-ı sâbık mukarrer oldı. Ve 
ikindiden sonra dükkân açan ne hayr ider dimişlerdi, mesel-i kadim- 
dür, Allâh tebârek ü ta'âlâ mübârâk ü. huceste eyleyiip ve giden så- 
hib-sa'âdete dahi sabr-ı cemil ve ecr-i ceziller müyesser ü mukadder 
olup, teselli vü teşeffiler hâsıl ola. Bi-hakkı ve bi-hürmeti Hâtemü”'n- 
Nebiyyin. Sabâh namâzın çıkup taşra çiftliğinde edâ eyleyüp ilâ mâ- 
şâe'llâh anda karâr eyledi. Fi't-târihi'l-merküm, . 


İçerüden Yeniçeri Ağası Silahdâr-ı hâssa Halil Ağa 
mülakkab oldı. 


Ve Yeniçeri tâ'ifesi yeni ağaya çendân ikbâl-üzre olmayup, ka- 
dimden lakab koya-geldükleri" üzre Kıbrıs fethinde elegelenlerden 
idüğin bilen yoldaşlar oğlancık iken Rüm dilinde adı Vasilaki! olup 
veyahud bir bakımdan tünd kıyâfet görünmeğin Vasil Ağa diyil mü- 
lakkab oldı, Ve Rüm dilince Vasil ayuya dirler. Ve bi'l-cümle:gınâ-i 
kalb ister bir mübârek ocakdur, tavakku' elin dırâz iden içlerinde 
çendân behremend ü ber-murâd ola-gelmedüği ecilden az zemânda 
hâ'ib ü hâsir envâ“-ı haclet ile içlerinden Kastamonı sancağına çıkup 
gitdiler 

Mahallinde tafsili beyân olunur. İnşâe'llâhu ta'âlâ. Vâli-i vilâyet 
olanlar selefinün tevâbi' ve çırakların söyündürüp, zillet ü felâket-i 
azle mübtelâ idiip, giryân eylemek ve kendii mensübâtın getürüp şå- 
dàn u handân itmek ruzgâr-ı nâ-pâyidâra lâzım ola-geldüği ülü'l-eb- 
sâra rüşendür. 

Yeniçeri mukâbelecesi ref‘ olunduğiıdur. 


Evâhir-i cumâdelâhirede Ferhad Paşa hazretleri hidmetinde 
nür-ı didesin niçe yıllar kitâbete sarf idüp, kazâyâ-yı din ü devlet 
(150a) husûsına istihdâm olunı-gelen ehl-i kalem ve sâhib-rakam 
fenn-i hisâbun ve muhâsebât defterlerinün mümtâz kâtibi Kara Meh- 
med Çelebi ya'ni! yârânun zübdesi Yeniçeri ocağınun ve sâ'ir buçuk 
yürüyen ocaklârun mukâbeleciliği hidmetinden azl olunup, yeri Acem 
Nakkâş Molla Kāsım Efendi'ye tevcih buyuruldı. 


Anatoh Muhâsebeciliğinden* fakir u hakir ref‘ olunduğıdur. 


Ve der-akab şehr-i recebün dördünci güni Anatolı Muhâsebecili- 
ginden bu fakir u hakir ref‘ buyurulup, kerrât u merrât” hıyânet ü 
habâset-i nefs ile meşhür u benâm olup, cezire-i Kıbrıs'a sürgün olan* 
Koca Işık Ali Çelebi, ki bu def'a dahi kat'-ı yedden halâs olup, Ce- 
zâ'ir-i Garb'a sürgün olınak fermân olunup, on beş gün gemide yatup, 
alâkasın kat‘ eylemek şartıyle çıkmış iken hıyânet ve iftirâ vü büh- 
tândur, sâdık u müstakim nâmına yeni Silahdâr Ağa ve Cuhüd Cüce 
rüşvet virüp° şefâ'at itmeğle süret-i rastda arz olunup, tekrâr Ana- 
tolı Muhâsebeciliğine getürdiler. Fi 4 recebülmürecceb, sene-i elf. 


Bu fakir-i hakir Dergâh-ı âli müteferrikası olduğıdur.” 


Ba'dehü bu bende-i kesirü'l-inkisâr ve kalilü'l-itibâr şehr-i rece- 
bi'l-müreccebün on birinci gün vizerâ-i izâmun akdemi Sadrıa'"zam 
Siyâvuş Paşa -medde zwlluhü- hazretlerine arzıhâl ile ahvâl-i pür- 
melâli beyân idüp, sâbıkâ silahdârlar kâtibi iken Gence Kal'ası binâ- 
sında ol seferde sa'y u hidmetüm mukâbelesinde ki yevmi dört bin 
beş yüz seksen üç akça Hazine-i Âmire'ye mahlül virdüğümüzde ulü- 
femüze üç akça terakki ile kânün üzre Dergâh-ı âli müteferrikalığı 
Serdâr-ı âli-kadr ru'üsunda mukayyed olduğın bildürüp, inâyet recâ 
eyledüğümde, telhis buyurulup, yevmi kırk beş akça ile Derğâh-ı âli 
müteferrikaları zümresine ilhâk buyurulduğumuz haberin getüren 
Beşir Çavuş'a müjde virildi. 

Hayâli Beğ-zâde tekrâr Haleb'e defterdâr oldı. 


Ve Hayâli Beğ-zâde Defterdâr Ömer Beğ-efendi Hazine-i Âmi- 
re'ye tekrâr pişin akça tedârük idüp (150b) teslim eylemek üzre Ha- 
leb Defterdârlığı recebün on sekizinci günš arz olunup fermân olundı. 
Tezkireci-zâde Mahmud Efendi Şâm Defterdârı olup, Şâm Defterdârı 
Turbân Ali Beğ ma'zül buyuruldı, tâbiʻ-i Ferhad Paşa. 


Yeniçeriler Kethiüdâsı Mahmud’ Beğ ref“ olundı. 


Ve Yeniçeriler Kethüdâsı Mahmud? Beğ ocağın kadimi emekdâr . 


ve hidmetkârı yolıyle gelmiş yarar olup, sancak tarikiyle çıkup san- 
cak ihtiyâr itmeyüp, şedâ'id-i azl ile kaldı. Fi 10 receb, sene-i elf. 


Acem Şâhı Şâh Abbas'dan ilçi geldi. 


Ve evâsıt-ı şehr-i recebde Şâh-ı Surh-ser vâli-yi vilâyet-i Acem 
Şâh Abbas'dan ilçi gelüp, nâme getürdi. Te'hir olunmayup ka'ide-i 
kadime-i saltanat üzre kalabalık" divân olup, ilçi da'vet olunup zi- 
yâfet olundı. 


Şâh nâmesinün şĉyî olan mefhürmdur. 


Mefhüm-ı nâme halkda şâyi' olduğı üzre bu ki Gilân hâkimi 
Han Ahmed sâbıkâ Âsitâne-i sa'âdete ilçisin gönderüp ve memleket!? 
defterin isâl idüp, bağışladuğı mülkde' kendünün medhali yokdur, 
eben an-ceddin mülk-i mevrüsumuz olduğı ma'lüm-ı âlemi-yândur di- 
miş ol takdirce kimün mülkin hibe ider diyü itirâz eylemiş «ve hâlâ 
Özbek Hanı Abdullah Han askerimüzün ittifaksızlığından” vilâyet-i 
Horasan'da kal'a-i Hiri'ye müstevli olup ve ikinci yılda gelüp Meş- 
hed nâm şehir ve kal'ayı muhâsara idüp, kendülere huzür u râhat yeri 
komayup, taht-ı hukümetlerinde olan memleketlerin târâc u tâlân ey- 
ledüklerin, iş'ârdan murâdları dostluk süretinde serhadd-i mansüre 
leşkerinden yardım u mededkârlık dilemek olup ve illâ gitdükce Öz- 
bekiler hadd u mikdârlarından tecâviiz idüp, Basra ve Bağdad yol- 
larmdan Ka“betu'llâh-i mu'azzamayı ve Ravza-i mutahhara-i Seyyü- 
dü'l-enâmı ziyâret eylemek sevdâsıyle ve kisve-i Beytu'llâhi'-Harâm 
örtmek niyyeti ve azimeti mukarrerdür» dimiş, nâmesine saltanat 

tarafından cevâb-ı bâ-savâblar virilüp gönderildi.: A'dâ-i din ü dev- 
let hemişe mağlüb (1513) u makhür olup, evliyâ-i saltanat-ı din-i 
Muhammedi mansür u muzaffer ü mesrür olmakdan hâli olmayalar 
rey ü tedbirlerinde büryân-ı marsüs ve mülhem bi's-savâb olalar. 
Amin bön-Nebiyyi'l-emin.. 


«Ve bunda! Südde-i sa'âdet-medârda olan Hamza Mirza oğlı 
Haydar Mirza'ya bir tarik ile gezend irişdürmek Kızılbaş-ı bed-ma'âş 
tâ'ifesinün aksâ-yı merâmları olup ve mâ-beynde? olan sulh u salâhı 
ber-taraf eyleyüp, yine ke'l-eyvel hâl-i âlem zâri olmak içün kâr-zâra 
başlamak evbâşlarınun murâdı idüği rüşen ü müberhendür» diyü hüş- 
mendân iş'âr eylediler idi. 


Tebdil ya'ni mubâdele. 
Ve evâsıt-ı şehr-i recebde tekrâr Defter-i Hâkani Emini Kilâri 
Mehmed Çelebi Rümili Muhâsebecisi olup, hidmetine gelüp ve Yahya 


Çelebi Defter-emâneti hidmetine fermân olundılar. Ber-vech-i mu- 
bâdele, 


Süret-i rastda agrâz-ı nefsâniyye. 


Ve çıkan sâhib-sa'âdet Sadrıa'zam Ferhad Paşa hazretleri hak- 
kında Yeniçeri Ağalığından Anatolı Beğlerbeğisi olan Mehmed Paşa 


hidmetleri sa'âdetlii Pâdişâh-ı gerdün-vakâr cenâbına mevâd defteri: 


virüp, «Seferlerde serdâr-ı bâ-vakâr hazretlerinin vâki olan irâd u 
masraf muhâsebesi görülmek fermân olunursa Beytülmâle külli mal 
tahsil olunmak mukarrerdiir, maslahat u hidemâtda olan mübâşirler 


mâ-beynlerinde ekl u bel' olunmışdur» diyü tekrâr feftiş olunmasını : 


ilkâ idüp ve görülmek fermân olunup, Vezir Nişâncı Mehmed Paşa 


hazretleri ve Mekke-i mu'azzamadan munfasıl Arab-zâde Abdurraûf 


Efendi ve Defterdâr-ı emvâl Seyyid Mehmed Efendi su'âl idüp, husü- 
met eylemek üzre ta'yin buyurulup, Anatolı Defterdârı Hasan Efen- 
di ve Erzurum'a defterdâr olan Nüzl-emini Hüseyin Efendi ve müşâ- 
run-ileyh Paşa-yı a'zam hazretlerinin kapucı-başısı Sinan Ağa ahz’ 
olunup, Anatolı Beğlerbeğisinde habs oluna» diyi fermân-ı âli sâdır 
olup; ez-İn-cânib Ferhad Paşa hazretleri dahi cevâba mütesaddi olup, 
«Çünki fermân-ı Pâdişâhi ile teftiş buyuruldı (151b) fi'l-hakika Ve- 


TARİH-İ SELÂNİKİ 269 


zir Mehmed Paşa ma'kül buyurulmış eyü kişidür ammâ mevâli-yi 
izâmdan ehl-i hak müvellâ ta'yin buyurulsun, Arab-zâde olmasun 
ve hidmet idenlerde değildür cevâbı bendedir, anlar benim fermâ- 
num ile hidmete me'mürlardı, vekil-i saltanat ve kâ'im-makâm-ı dev- 
let ben idüm, bi-hasebi'ş-şer' ve'-kânün beniim alduğum virdüğüm 
cümleten aynı ile benüm hâtırumdadur, defter bendedür, bana bu- 
yursunlar, su'âl bana olmak gerekdür, işte lâzım gelen bu bendele- 
rindedür, Ve illâ* bir alay fukarâ hidmetkârda ne sözleri vardur»' 
diyüp haber pondermekle; akd-i meclis olmayup te'hire konuldı. 


“Sinan Paşa hazretleri bu bâbdâa kelâm-ı hak 
ven eyler. 


Ve Malğara'da olan Sinan Paşa hazretlerine «Gelsin» buyuru- 
lup anlar dahi haber gönderüp «Buradan sa'âdetlüü Pâdişâhumun 
dünyâ ve âhiretleri du'âlarına meşgül olup, kendü hâlimüzde geçini- 
yoruz". İstanbul'a varıcak her ne söz söylenirse bize isnâd olunur, 
inâyet buyurulup, oraya varmakdan afv buyurulmak' recâ olunur» 
diyü cevâb virmişler. «Ve sadr-ı vezâretde oturanlar teftiş olunmak 
yaramaz bid'at ve çirkin seyyi'ediir ve çok peşimanlıkdur itmesün- 
ler» diyü haber gönderdükleri şâyi'dür. Fi şehr-i receb, sene-i elf. 


I Ve azzemàn geçmedin Anatoli Beğlerbeğisi üstüne çavuş konup, 
«Çıkup gitsün turmasun» diyü fermân olundı.. 


İhrâk vâki‘ olduğıdur. | 


Ve evâsıt-ı şehr-i recebde Ayasofya-i Kebir kurbinda Üsküblü 
Mescidi dimekle ma'rüf mescidün kurbmda* Kurd Kethüdâ evinde 
otlukdan âteş tutup Mütevelli Hacı Mehmed ve Çaşniğir Hasan Ağa 
ve Çaşnigir Mütevelli Ali Ağa ve Müteferrika Mollâ Kâsım ve Def- 
ter-kâtibi Ahmed ' Çelebi evleri ve dahi niçe evler ihrâk olup, Müsli- 
mânlara çok hasâret ve musibet-i azim oldı. Allâhu ta'âlâ Müslimin 
ü Müslimâta ucür-ı dünyâ vü âhiret müyesser eyleyüp teselliler na- 
sib eyleye. Bi-mennihi ve hafiyyi lutfihâ. 


: Yeniçeri t&ifesi bu def'a Müslimânlığa külli yoldšáshk (152a) 
idüp mu'âvenet üzre oldilar. l 

Müftilenâm Bostân-zâde Efendi nâgehâni azl oldi. 


Ve sene-i elf recebinün yiğirmi yedinci gicesi, ki leyle-i Mi'râcu' 
n-Nebi -aleyhi”s-selâm- olmağla, İstanbul'da cemi‘ cevâmi' minâre- 
lerinde kanâdil yanup rüşen-diller gibi âlem münevver olup, mübâ- 
rek giceyi hüsn-i tâ'at u ibâdât ile ikbâl ü istikbâle halkda rağbet ü 
mübâderet mukarrer iken ve herkese inşirâh-ı kalb hâsıl olup, te- 
veccüh üzre mecâlis-i ilm ararken ahşâm zemânı Pâdişâh-ı âlem- 
penâh hazretleri Sadrıa'zam Siyâvuş Paşa'ya hatt-ı himâyün ile tez- 
kire-i şerifeleri gelüp, Müftilenâm ve Şeyhülislâm Bostân-zâde Efen- 
di ma'zül buyurulup, yerine Rümili Kadıaskeri Zekeriyyâ Efendi 
Müfti fermân olunup ve Rümili Kadıaskerliği Abdülbâki Efendi'ye 
ve Anatolı Kadıaskerliği sâbıkâ Kadıasker Mevlânâ Ahmed Efendi' 
ye buyurulup ve ehl-i ruzgâr bu nâgehâni kâra mütehayyir ü furü- 
mânde deng ü hayrân kalup, azl icâb ider hâl bulmayup, ancak mer- 
hüm Sultân Bayezid Han -aleyhö'r-rahmetü ve'İ-gufrân- Medresesi 
müftilere meşrüta olup, üç yıldan mütecâviz zemân bir kerre derse 
varmayup ve şimdiye değin vâki' olan müftiler mümkin oldukca 
derse varup ahyânen terk iderlerdi. Bunlar eğerçi ders dimeği eve 
tahsis eyleyüp, hiç bir kerre varmaduklarını su'âl eyledüklerinde 
cevâb virmişler ki «Acebdür, bu halk insâf ile mu'âmeleden kalmış- 
lardur, münkerât fevka'l-hadd olmışdur, haftada bir gün Cum'a na- 
mazına çıkdukca bi-edeblik bir mertebededür ki üşüp kağıdlar virüp 
ve cevâb ve kelâmunla! mücâb olmayup, kemâl-i acz ti iztırâbumdan 
kesr-i din ü ilm ve ırz olmakdan ictinâb u ihtizâz olunurdı» dimişler. 


Ve irtesi karındaşı İstanbul Efendisi Mevlânâ Muslihiddin ma 
zül olup, yerine Ca'fer Efendi oğlı mahrüsa-i Edirne Efendisi 
Sun'ullah Efendi geldi ve Edirne Kadısı (152b) Bursa'dan ma'zül 
Ebussu'üd-zâde Mevlânâ Mustafa Efendi oldı ve kahvehânelerde ve 
mekteb-i irfânda cem'iyyet üzre olan rindân nâmına kallâşân u ev- 
bâşân ki ekâbir ü a'yân lisân-ı gıybet ü mesâvilerinden hirâsân olup, 
herbiri tersân u lerzândur, âlem-i kevn ü fesâda bu vechile sit u 
sadâ salmışlardur ki Müfti Efendi bir zulm olmaz yere gidelüm, he- 
man Özbek Hanı Abdullah Han sağ olsun didüği sem“-i hümâyün-ı 
Pâdişâhi'ye yetişip sebeb-i ihânet ü azl oldı dirler. Ve bir sebeb 
dahi ki Abdülbâki ile munâkaşa-güne esnâ-i kelâmda «Bostân-üyügi» 
dimesi, ol dahi «Kâfir oldun» dimesi hakkum alı-virün diyüp, taleb 
eylemesini ikisi de? lağviyyâtdur dinildi. 

Vilâyet-i Şirvân muhâfazasmda olan Hasan Paşa hazretleri 
Gilân hâkimi Han Ahmed ahvâlin arz eyledüğidür. 


Vilâyet-i Şirvân muhâfazasında olan Vezir-i saltanat-ârâ Hasan 
Paşa -edâme'llâhu ta'âlâ iclâlehi- hazretlerinden Asitâne-i sa âdet 
turâbına arzlar gelüp, Vâli-yi vilâyet-i Acem Şâh Abbas asker ile 
milket-i* Gilân üstüne seyl-i revân-misâl akup, hânedân-ı kadim sâ- 
hibi Han Ahmed'ün üç yüz: yıldan mütecâviz memleket-i Gilân zîr- 
dest-i nigînleri olup ve silsilelerine Rafz ve Şiilik târi olmayup ehl-i 
sünnet ve cemâ'at mezhebiyle tefâhur ide-geliniş tâ iie iken hâlâ 
tâbına tâkat getürmeyüp, bir mikdâr havâss-ile kaçup Şirvân'a ge 
lüp ve cümle mal ü menâlin ve ehl ü iyâlin sürüp gazab eyleyüp 
Kazvime nakl eyledüğin bildürüp, Südde-i sa'âdete yüzsuriya vas 
rup ahvâl-i pür-melâl ve melâl-ı hâtır-ı âşüfte-hâlin i'lâm eyleyüp, 
dâd-hâhlığın beyân eylemek aksâ-i maksüdıdur, ein dergah 
ma'delet-penâhundur dimiş. Fi gurre-i şehr-i şa'bânü'l-mu'azzam, 
sene-i elf. 


Gelen Han Ahmed hazretlerini anda Şirvân zeminde istediği 
yerde hazine-i Şirvân'dan tedârük idüp bir yerde iskân eyleyesin 
diyü hükm-i şerif gönderildi. 


Vâli-yi vilâyet-i Acem (153a) Şâh Abbas 
nâamesinün mefhümudur. 


Ve Şâh Abbas'dan gelen nâmede «Han Ahmed bizüm nükerimüz 
mesâbesindedür, Şâh Tahmasb tutup getürdüp, niçe yıllar kal'a-i 
Istahr'da habs idüp, milket-i' Gilân'ı hanlarına ve sultânlarına ta- 
sarruf itdürmişdi. Sultân Mehmed Hüdâbende Şâh Tahmasb'un k- 
zın virüp, sefekat idüp, bi-tarikrl-áriyet hükümet tevcih eyleyüpaur: 
Gilân'da medhali yokdur ki Özbek'e bağışlaya ve bize itâ at u in- 
kiyâdı olmayup ve memlekete cevr ü zulmi olduğı ma Jüm olmağın 
hakkından gelinmek içün varılmışdı, kaçup havze-i hukümetinüze 
dâhil oldı. Bir müfsiddür, varup mâni'-i sulh? u salâh olup, yine 
bâ“is-i fitne vü fesâd olmaya» diyü nâmesinde mufassal u meşrüh 
beyân-ı hâl eylemiş, ma'a hazâ böyle değildür. Sa'âdetlü Pâdişâh-ı 
âlem-penâh cânibinden varan nâme-i hümâyünda mukaddemâ süy-i 
Gilân niğâh-ı bed-neküni diyi te'kid ü tenbih buyurulmışdı. Bu vâki 


| 
| 

olan harekât nâme-i şerifleri gelmedin olmisdur diyi cevâb-ı nâ- 
savâb virmişlerdür. Vâkıf-ı ahvâl olanlardan sır mahfi” değildür 
ve's-selâm. 


- Defterdâr Haleb'e: gitdüğidür. 


vâ'il-i şehr-i'şa'bânda vilâyet-i Haleb Defterdârı Ömer Beğ 
Hüsam Beğ baştardası ile saldurdılar. Allâhu ta'âlâ âsân. vechile 
matlablarına vusül u husül müyesser eyleye. Bi-memnihi ve yümnih, 
sene-i elf. ni ; 


Ali Ağa Kapucı-başı oldi. 


Evâsıt-ı şa'bânda Silahdâr-başı Ali Ağa avâtıfı aliyye-i i husre- 
vâniyyeden Kapucı-başı olup, Rikâb-ı hümâyün ağalar ıma ilhâk bù- 
yurılup ve Silahdâr-başılık sâbıkâ Ulüfeciyân-ı yesâr Ağalığından 
ma'zül Sadrıa'zam tevâbi'inden* Haydar Ağa’ ya fermân olundı, sene 
1000. 


Cavusa siyâset olundı. 


Ummâlden bir çavuş kuzâtdan ehl-i ser" bir kadıyı, ki kendi 
hevâsına mütâba'at itmez imiş, tenhâ düşürüp bir yerde siyâset it- 
düği zâhir olup, pâye-i serir-i a'lâya arz olundukda çavuşa dahi 
eşedd-i siyâset ile kısâs. fermân olunup, muhkem azâb ile yerine katl 
olundı. Fi sene 1000. (153b) 


| -Acem ilçisi ziyâfet olundı ve vilâyet-i Boğdan Voyvodası 
tecdid olundu. i 


Evâhir-i' şehr-i e Kalabalık divân olup ve 
Şâh Abbas ilçisi ziyâfet olunup, getürdüği hâimeye' cevâh yazılup, 
kânün-ı kadim üzre riâyet ii hürmet ile pâye-i serir-i saltanata yüz 
sürüyüp ve vilâyet-i Boğdan voyvodası dahi Yeniçeriler odasında giz- 
leniip, Yeniçeri tâ'ifesi şefâ'atıyle voyvodalik tecdid olunup ilçi ile 
ma” an girüp çıkdılar. ` 


«Kul tâ ifesindeni bu hüner dahi âlemde zuhür eyledi. Sebeb ü 
bâ'is olan. rüşvetdür, şe'âmeti an-karib yetişür,. nedâmeti mukarrer- 
dür» didiler, 

- Ferhad Paşa hazretlerine şehre gelmeğe izn-i hümâyün 
Yeli tehir olundı. 


Mübârek gurre-i ramâzân-ı şerifde tagia ciftlikde sâkin olan 


.Sadrıa'zam Ferhad Paşa şefâ'at-pezir olup İstanbul'a evine gelmeğe 


izn-i hiümâyün sâdır olmış iken, ba'zı vükelâ-i devlet kul tâ'ifesiniin 
ihtilâline sebeb olmak ihtimâldür dimesiyle te'hir olundı. Fi sene 


1000. 


Kallâblara siyâset olundı. 


_, Evâ'ili şehr-i ramazân-ı şerifde ba'zı mahallâtda kallâb u sikke- 
zenler tutulup, âlât u esbâblarıyle ele gelüp, hattâ ba'zı Karı hatun? 
kişiler dahi san'at idinmeğin, Vezirün' câmi “inde imâmet iden kim- 
se harca bahileris olup ve hâssa sarrâclardan birinün evinde bulun- 
mağın, cümlesine. emân virilmeyüp, muhkem siyâset olundılar. Fi 
sene 1000. l 


Ağahklar virildi, bölük-ağası beğlerbeği oldı 


2 Evh'il-i “şehr-i ramâzânda Cebeci-başı İbrahim Ağa aşağa Gu- 
rebâ- i yesâr Ağası olup ve Cebeci-başılık sâbıkâ Gurebâ-i yesâr 
Ağası olan sâhib-sa'âdet Siyâvuş Paşa hazretleri tevâbi' inden Vil- 
dan Ağa'ya virildi. Ve Gurebâ-i yesâr Ağası Kethiidâ Kadın karın- 
dasi Mahmud Ağa bir uğurdan Rakka Beğlerbeğisi oldı. 


Mısrâ 
«Metâ'a himmete endâze olmaz.» Fi sene 1000 
Diyârbekir'den acib ü garib haberler gelmeğin 
Kapucılar kethüdâsı gitmek fermân olundı. 
Da Evâhir-i ramazân-ı şerifde Diyârbekir'den (154a) mektüblar ve 
ahbâr-ı garibe ale't-tevâtür ve't-tevâli gelüp «Beğlerbeği İbrahim 
Paşa tahsil-i emvâl-i bakâyâda be-gâyet şiddet üzre olmağın re'âyâ- 


yı memleket tehammül idemeyüp', ayağ üstüne kalkup, ceng ii cidâ- 
le âğâz idüp, bi'l-âhire iç-kal'aya kapadup, külli fesâda mü'eddi olmak 

var»? diyü arz olunmağın ate's-seher otuz nefer kapucı yoldaşlar ile 
Kapucılar Kethüdâsı Ahmed Ağa hatt-ı hümâyün ve ılgar ile Sivas 
Beğlerbeğisi Hadım Osman Paşa'yı kaldırup Diyârbekir'e iletmek 
üzre gitdiler. Fi 20 ramazân, sene 1000. 


Ve Diyârbekir'den Âsitâne-i sa'âdet erenlerine gelen havâdis 
mektüblarında yazılan ahbâr-ı garibe budur ki : İbrahim Paşa gā- 
yet tehevvüründen Âmid Kadısı Mevlânâ Zeynelâbidin Efendi'nün sa- 
kalına yapışup yedüp envâ'-ı şetemât ile tezlil ve halk içinde nâ-sezâ 
ihânetler eyleyüp ve Melik Ahmed Beğlerbeğidür dimeyiüp, akbeh 
veçhile teşhir idüp, mal taleb eyleyip ve Lale-izâr-zâde defterdârlı- 
gında höd memleket halkı ile hüsn-i zindegâni üzre ahlâk-ı hamide- 
siyle geçinüp, kimse rencide olmayup, rızâ ü şükrânda iken elbette 
mâl-ı rüşvetden zimmetlerinde bu denlii akça vardur taleb eylen diyü 
teklif-i mâlâ-yutâk eyleyüp, darabât-ı şedide ile niçe akçaların alup 
ve mezbürları dahi envâ'-ı zecr ü kahr ile kuyulara indürüp aç ve 
muhtâç dünyânun belâ vü mihnetin çekdürüp, mal ü menâlin almak- 
da ve Tebriz kullarınun mevâciblerin virmekde dahi inâd u muhâle- 
fet itmekle ve Asitâne-i sa'âdet kullarından Bölük-halkı ve kapucı 
ve Yeniçeri ve çavuş anda bulunup maslahatlu olanlar elinden ve di- 
linden mütezaccir* ü müteşekkiler olup, divânında kimseye miüdârâ vü 
rıfk ile söylemeyüp, unf ile dürüşt söyleyüp, ehl-i şer'-i şerife, kadı- 
ya ve müftiye ta'zim u ihtirâm itmeyüp, ihânet eyledüğinden eyü de- 
ğildir, böyle itme peşimân olursun, nedâmetin çekersin diyü nasihat 
idenleri dinlemeyüp, mütehevvirâne bi-bâk elinde olan tir u kemân ile 
divâna-vâr (154b) halk üzerine çeküp şastından halâs virüp, tir-i pür- 
tâb itmekle bâ'is-i gavga olup, bu kerre yarağ ile yasağa yapışılup* 
tüfeng atılup, âdem helâk olmağa başlayup, ikaz-ı fitne idenler git- 
dükce gavgayı büyiüdüp, mu'ârazadan geçüp mudârebeye* varup, İb- 
rahim Paşa'nun âdemleri efendilerini korumak isterken halk biri bi- 
rine girüp, tarafeynden niçe kimseler katl olunup, kendüzi meclisden 
cüst halâs olup ve Diyârbekir kal'ası, ki hısânet ü metânetde rüy-ı 
zemin ve zir-i felekde mânend ü naziri olmaduğı ma'lüm-ı âlemiyân- 
dur, cihângirlik havâsında olan pâdişâhlara ilâ hâze'l-ân feth ü tes- 
hiri müyesser olmaduğı dahi sahife-i ruzgârda sâbitdür. İç-kal'asına 
girüp mütehassın olup ve halk gulüvv-i âm idüp, taşra burçlarda vaz' 
olunan topları alup iç-kal'aya atup ve Beğlerbeği dahi iç-kal'anun 
topların sehr halkınun evlerine ve câmi‘ ve mesâcidine atup, harâb u 

yebâb eylemeğin, kul tâ'ifesi dahi varup Mardin kal'asından büyük 
top sürdürüp! getürüp, iç-kal'aya Beğlerbeği üstüne atup ve surun 
kapuların taşla üstüvar idüp, ancak bir kapudan işlenüp, be-nevbet” 
nice bin kimse muhâsara üzre oturup bekleyüp, içerüye zâd ü zevâde 
virdürmeyüp, muhkem ta'ciz eyleyüp kal'a içinde mevcüd bulunan 
merdân kal'aya «Elbette başın! virün» diyü azim ceng ü âşüb üzre 
oldukları haberler gelüp ve yakın yerde birkaç hânelü bir karye olup, 
nihâni bir mikdâr yiyecek virdüği ma'lüm olıcak karyeyi yer ile ha- 
râb u° virân eyledükleri ve içindekilere celâ-i vatan itdürdükleri ilâm 
olundukda memleket halkıyle hâkimler bu vecihle mu'âmele vü zin- 
değâni eyledüğinden herkese hayret gelüp, «Eşrât-ı sâ'atdendür» 
diyüp, Celil ü Cebbâr-ı âlemün emrine muntazır oldılar. Fi evâhir-i 
ramazânü'l-mübârek, sene-i elf. 


Beğlerbeğiler tebeddülâtıdur. 


Sâbıkâ Veziria'zam olan Ferhad Paşa oğlı (155a) Mehmed Paşa 
Haleb Beğlerbeğiliğinden Maraş'a gelüp ve Bostâncı Ali Paşa Ha- 
leb'e vardı. Ve Kıbrıs Beğlerbeğisi Nuh Paşa'nun sa'y u kifâyesi 
zuhüra geldükde ve irsâliyyesi Âsitâne-i sa'âdete vusül buldukda! 
ma'zül buyurulup, Trablusşâm'dan Murad Paşa yine Kıbrıs'a gitdi 
ve Trablusşâm Beğlerbeğisi Can Polad Beğ oğlı Hüseyin Paşa'ya 
yahşi pişkeş ile fermân olundı. 


Ve Sivas Beğlerbeğisi Hadım Osman Paşa Diyârbekir Beğler- 
beğisi olup, Divâne İbrahim Paşa Sivas'a gelmek buyurulup, Kapu- 
cılar Kethüdâsı Ahmed Ağa ile haber gitdi. Fi evâhir-i ramazânir'l- 
mübârek, sene-i elf. Ve Osman Paşa'yı Sivas'dan kaldırup, Diyâr- 
bekir'e iletdüğinde ikisi de yine yerlerinden hoşnüd olup karâr ey- 
ledükleri haberleri geldi. 


Mahmud Paşa Kars Beğlerbeğisi olduğıdur. 


Sâbıkâ Yeniçeri Ağalığından bahâne ile ma'zül buyurulan Gü- 
zelce Mahmud Ağa'nun azl cânına geçüp, bi'z-zarüre Kars Beğler- 
beğiliğine rızâ virüp, evâhir-i ramazân-ı şerifde Divân-ı âliye gelüp, 
pâye-i serir-i saltahata yüz sürdi. Fi yevmi'l-ahad, sene-i elf. 


S SAA YOLMAK ENEL 

Tegayyurât-ı ruzgâr ve umür-ı munkalibedür. 


` Serdâr-ı gâziyân ve sipehsâlâr-ı güzinân Ferhad Paşa hazret- 
leri sadr-ı sadâretde iken vilâyet tahrir olunmak men' itdürdüp, «Za- 


rüri lâzım gelürse ve ihtiyâc olur icâb iderse otuz yılda bir fermân - 


oluna» diyü buyurulup, ru'üs-ı divâna dahi kayd olunmuşdı. 


Ve âdet-i ağnâm ve harâc defterleri kadimü'l-eyyâmdan kânün 
ikişer sipâhiye. virilmekdür. Şark seferleri belâsıyle. bir niçe kim- 
seye virili-gelmeğle re'âyâ-yı memleket zulm ü te'addi sebebiyle pây- 
mâl olup ve bid'atler artup ve defterler Âsitâne-i sa'âdetde ziyâde 
bahâlara satılmak ile miriye dahi lâzım olan mal tahsil olunmayup 
kalup ve muttasıl ticâret malı gibi sermâye idinüp, bir nice defter 
alınup-satılmak ile her üç ayda bir kul mevâcibi virilmekde muzâ- 
yaka çekilüp, envâ'-ı ıztırâb u ihtilâle sebeb ü bâ'is olduğı ecilden 
ikişer kimseye virilmişdi. 


Ve memâlik-i mahrüsa-i Pâdişâhi'de (155b) etrâf u eknâfda 
muhtekirler ve belki başı-büyükler ihdâs idüp galle içün ve sâ&'ir İs- 
tanbul'a gelecek me'külât içün yapdurdukları madrabazlık mahâzin 
ü anbarlarını ismiyle ve resmiyle yerlü yerinden yazdırup defter it- 
dürdüp, pâye-i serir-i a'lâya arz idüp, cümlesin yarar mu'temedün- 
aleyh çavuşlar gönderüp: yıkdırmışdı. Bu sebeb ile fi'l-hâl buğday 
ve arpa İstanbul'da nısf bahâya tenezzül idüp, fukarâ vü zu'afâ-i 


memleket ma'âş bâbında râhat olup, duâlar ve senâlara dest-i ni- . 


yâzı bârgâh-ı Bi-niyâza kaldurmışlardı. 

Hâlâ yine ke'l-evvel defterler nice kimselere virilüp,. bazarda 
bey' men-yezid olundı. Ve vilâyet muharrirleri kemâ-kâh kapu kapu 
pişkeş ü hedâyâ nâmına rüşvetlerin gezdirüp, nâ-ehl zaleme ne den- 
lü var ise meydâna geldiler. El-hükmü WWiâh'l-aliyyi-kebir. 


Mübârek id-i? sa'id olduğıdur. 


İşbu sene-i elf raniazân-ı şerifi kadr ü izzet ve envâ'-ı ni'met ü 
vüs'atle ümmet-i din-i Muhammedi ve millet-i din-i Ahmedi'ye mü- 
bârek olup, mücib-i rahmet ü mağfiret olmış ola. Bi-hürmeti Sey- 
yidi-mürselin. Ni j 

Ramazân âhir olup, hazret-i Pâdişâh-ı din-penâh -eyyede'llâhu 
ta'âlâ ve kavvâhi- sa'âdet ü selâmetle çıkup, hakkında nâ-şâyeste 

kelâm eyleyenlerin yüzleri kara olup, a'dâ-i din ü mezheb olan he- 
mişe rü-siyâhlardur, kör ü ker olalar. Âlem yine tâze can buldı. 
Güzel kutlu bayram oldı, hep varup pâye-i serir-i saltanata yüzler 
sürdük. ` ` 


Ihtilâfât ve umür-i gayr-i marziyyedür. 


İşbu şehr-i şevvâlün idinde Yeniçeri tâ'ifesi içlerinde Boğdan vi- 
layeti voyvodaları neslinden hınzirün birini saklayup ve bir mufas- 
sal u meşrüh mahzar şeklinde mühürlerle mahtüm kağıd sunup, sa“ 
âdetlii Pâdişâh'dan Boğdan memleketi voyvodalığın ricâ iderler, bâ- 
husüs mukaddemâ voyvoda olan Kapucı-başı Mehmed Ağa ile varup 
ve tamâm virgüsin virüp, ma'a-ziyâde teslim eyleyüp, altı ay tamâm 
murür itmemiş iken azl buyurulmak (156a) lâyık değildür diyü nice 
Yeniçeri tâ'ifesinden ve sâ'ir sipâh ve ekâbirden marda ile alduğı es- 
bâb bahâların ve şer'ile deyn olan evkâf ve eytâmun 'akçaları edâ 
olunmayup, ashâbı keş-a-keş ü dağdağaya düşüp, «Yeniçeri Ağası 
bu bâbda hatâ eyledi» diyü çıkan voyvoda zimmetinde akçası olanlar 
ittifâk ile Pâdişâh'a ruk'alar sunup, «Bizüm olanca mâlımuz Hazine-i 
Amire'ye dâhil olmışdur» diyüp, şikâyetler eylediler. 


Voyvodalıkdan' ma'zül olan derdmend seksen yük mikdârı ak- 
çayla Âsitâne-i sa'âdete gelüp, «Ahvâlüm görülsün;' bolayki hayra 
döne» dirken ve :tebdil-i süret ile Galata'ya geçerken Yeniçeriler bi- 
lüp, «Niçün süret tebdil eyledün, beher-hâl bir sebebi vardur» diyüp, 
ol gice habs olunup ve «Olanca mal ü menâli miriye zabt olunmak 
buyuruldı» diyü yağma vü tâlân olunup ve irtesi bu ahvâl sâbıkâ 
Yeniçeriler kethiidâsı olup, Küçük Mir-âhürlukdan ma'zül olan Sinan 
Ağadan anlanup, «Muharrik-i fitnedür» diyü Yeni-hisâr'da habs 
olunmak fermân olundı. Fi sene 1000. 


Mekke-i mükerreme kKadılığı virildi. 


Ve Mekke-i mikerreme Kadısı Dukakin-zâde Mevlânâ. Osman 
Efendi -zîdet fez&'iluhü- Asitâne-i saâdetde Nişâncı Mehmed Paşa 
hazretleri oğlında bir duhter-i sa'd-ahteri! olup, sarây-ı ukbâya rıhlet 
itmekle ve karındaşı Kadı Ahmed Çelebi vefât idüp, hasret ü firkat- 
leri hurkatiyla ol emâkin-i sa'âdetde karâr idemeyiip, kendüzin arz 

idüp azl ihtiyâr eylemeğin zemânemüz ulemâsmdan kazâ-ı Ka'be-i 
mu'azzamayı kimse kabül itmeyüp, Hoca-i Şâh-ı cihân hazretlerinin 
oğlı Mevlânâ Mehmed Çelebi Efendi merhüm Sultân Süleyman Han 
-aleyhi'r-rahmetü ve'l-gufrân- Meâresesinden rağbet ile kabul itme- 


gin, pesendide-i âlem vâki' olup, Ka“be-i mu'azzama kadısı oldı. Mü- 


derrislerde silsile oldı. Fi şehr-i şevvâl, sene-i elf. 


Nişâncılık mahlâl olup virildi. 


Ve şehr-i şevvâlün beşinci gün Nişâncı Abdülmuhyi Paşa ma- 
raz-ı sü-i mi'deden? (156b) niçe eyyâm alil olup, mihnet ü meşak- 
katden sonra ilaç-pezir olmayup, bi'z-zarüri sefer-i âhiret ihtiyâr 
eyleyüp, ravza-i rıdvâna hırâm eyledi. Yerine Re'is-i Divân Hamza 
Beğ tekrâr Mir-tevki'i olmak fermân olundı. Ve Reisülküttâb Baş- 
tezkireci Molla Ferruh Beğ-efendi oldı. Ve Baş-tezkireci Yahya Çe- 
lebi oldı. Ve İkinci-tezkireci Mem ( e) Mehmed Çelebi oldı. 


Yeniçeri Ağası Kastamom Beği oldı, yeni ağa geldi. 


Ve şehr-i şevvâlün altıncı penç-şenbih güni Yeniçeri Ağası, ki 
Vasıllık* ile mulakkab Halil Ağa, Boğdan Voyvodalığın tecdid itdür- 
mek murâd idündüği, kendüye dahi mübârek olmayup, ağalıkdan 
çıkup, Kastamonı sancağı-beği olup ve Yeniçeri Ağalığı, Boğdan Voy- 
vodasın nasb eyleyüp, hidmetden akça getüren Kapucı-başı Mehmed 
Ağa'ya fermân olundı. Ve Boğdan'dan gelen yine kemâ-kân yerine 
mukarrer olmak buyurulup voyvoda oldı. 


Ve çıkan Yeniçeri Ağası'nun kul tâ'ifesi murâdıdür, recâ iderler 
diyüp, Yeniçerilerden mahzar nâmina kağıda mühürler basdurduğı 
tezvir ü telbis olup, garaz-ı nefs idüği ma'lüm-ı âlemiyân olıcak alı- 
nan rüşveti hâtırıyçün vilâyet-i Eflâk voyvodalığı tevcih olunmak 
üzre tesliyet olundı. Ve Vasıl Ağa'nun zât-ı denâ'et-sıfâtı ne maküle 
idüği ma'lüm olup, mübârek ramazân-ı şerif gicelerinde erbâb-ı kah- 
ve fukarâsına ve keyfiyyet’ mübtelâlarına itdüği cevr ü cefâlar mu- 
kâbelesinde husrâna düşüp, sahife-i ruzgâra dürlü târihler ve nazm- 
lar yazılmağa sebeb ü bâ“is olup ve kendüzi hâ'ib ü hâsir kalup, På- 
dişâh-ı zemin ü zemân huzüründaki takarrübine göre emeline vâsıl 
olmadı". Fi 4 şevvâl, sene-i elf. 

Nazm 


Murâd gördi kim olmadı hâsıl 
Basmış bokın gibi gümrendi Vasıl 
Murâd el virmedi gitdi ne hâsıl 
US. sas ma'zul oldı Vasıl : 


Diğer beyt üslüb-ı ta'miye târih 


Aceb târih iderdün: Pâdişâhum  (157a) 
Keseydin başın ayağın ağanın 


Ve zurefâ-i kahvehâne hakkında didileri -. 


Beyi 


Kahvecinin kazam eskiyicek ve'l-hâsıl 
Kastamom'ya kazin tokumağa gitdi Vasıl 


Yeniçeri katibi azl buyuruldı. 


Ve Yeniçeriler Kâtibi Mehmed Çelebi dahi bu esnâda ednâ ba- 
hâne ile ma'zül buyurulup, yerine niçe yerlere mal defterdârı olmış 
Gelibolulı Âli Çelebi kâtib oldı. 


Nâ-pesendide evzâ'un biri de erbâb-ı kâlem zümresinde bu vâki' 
oldı. Küttâb kısmı bir niçe yere defterdâr oldukdan sonra yine gelüp 
kâtib olmak ve Mehmed Çelebi'ye Şehrizol'un? timar defterdârlğı 
fermân olunup, gitmeğe imkân olmaduğı ecilden Hacc-ı şerif niyye- 
tine aleyküm bü'ş-Şâm fi âhiri”2-zemân kelâmı üzre Şâm-ı dârüsse- 
lâma hicret eyledi. Fi şehr-i şevvâl, sene 1000. 


Rümili Kadıaskeri azl buyuruldı. 


Ve şehr-i şevvâlün evvel? Divânmda Rümili Kadıaskeri Abdül- 
bâki Efendi ma'zül buyurulup, yerine Anatol Kadıaskeri Mevlânâ 
Ahmed Efendi geldi. Ve Anatoli Kadıaskerliği, İstanbul Kadısı 
Sun'ullah Efendi'ye buyurudı. Ve İstanbul Kadılığı mahrüsa-i Edir- 

ne'den munfasıl Hoca Atâ'ullah-zâde Şems Efendi'ye fermân olundı. 
Fi 9 şevvâl, sene 1000. 


Sebeb-i azlini beyân idenler harem-i muhteremden hâsıl olma 
müderris nâmına Mevlânâ Ömer ile tarik-i Nakşibendiyye meşâyi- 
hinden Şeyh Şa'ban Efendi mâ-beynlerin görmeğe me'mür olup, Pâ- 
dişâh-ı âlem-penâh hazretlerinün taraf-ı hilâfında bulundı didiler. 
Ve bi'l-cümle bi-cürm ü günâh Iâ-an-şey'in azl târî oldı. 


Çavuş-başı Mustafa Ağa'ya sancak buyurulup. 
gitsün didükleridür,. 


Ve mukaddemâ Derğâhr-ı sa'âdet-destğâhda Çavuş-başılık hid- 


metinde iken nâğâh Gurebâ-ı yemin Ağalığı fermân olunup, 
Mısra 
«Senden hem ol hoş hem bu hoş» 


diyüp, ni'am-ı ilâhi şükründe olup, halk-ı âleme iyilik itmek ile 
«Hayru'n-nâs men yenfe'w'n-nâs» muktezâsınca fukara-i ulemâ vü 
meşâyihe'sehâ vü kerem idüp, lutf u ihsân ile ekser erbâb-ı* hâcâtun 
husül-i merâmına sa'y. ü bezl-i makdür iderken keyd ü mekr-i a'dâ 
(157b) mü'essir düşüp, hakkında semi hümâyün-ı Pâdişâhi'ye her 
ne yetişdürdiler ise «Celâ-i vatan eylesün» diyü vilâyet-i Şâm'da 
Gazze sancağına beğ olup, gitmek içiin hükm-i şerif vârid oldı, Fi 
11 şehr-i şevvâl; sene 1000. 


Ve yerine Gurebâ-i yesâr Ağası İbrahim Ağa gelip, anun ye- 
rine çaşniğirlerden birisi Bölük-ağası oldı. Ba'dehü «Mustafa Ağa 
turmasun Üsküdar'a geçsün» diyii muhkem tenbih ü te'kid olunup, 
üstüne çavuş konulup, meksürü'l-hâtır perişân-hâl emre imtisâl idiip, 
giryân u büryân Üsküdar'a ubür eylediler. 


Vezir Kethüdâsı ref‘ olunup, sancağıyle ve yüz bin akça 
terakki ile Mustafa Kethüdâ buyuruldı. 


Ve evâsıt-ı şehr-i şevvâlde Sadrıa'zam Siyâvuş Paşa hazretle- 
rinün Kethüdâsı Haydar Kethüdâ ma'zül olmak fermân olunup, ket- 

hüdâlık hidmeti kadimi emekdâr Ağriboz Sancağı Beği Mustafa 
Beğ'e ta'yin buyurulup ve leb-i deryâda yapılan kasr-ı âli hidmetinde 
cidd ii cehd ile itmâma yetişdüre ve sancağına yüz bin akça terakki 
buyurulup ve iki hil'at-ı fâhire inâyet buyurulup ve yarar âdemleri 
sancağın zabt eylemek üzre kendüzi Sadrıa'zam kethüdâlığında ol- 
mak içün hatt-ı hümâyün-ı sa'âdet-makrün vârid oldı. 


Mütevelli azl olündi. 


Ve yerine şehr-i şevvâlde merhüm u mağfürun-leh Sultân Meh- 
med Han Gâzi” mütevellisi Mücellid Evliyâ“ Mehmed Çelebi bilâ-sebeb 
ma'zül buyurulup, yerine eftas bir-yâdiğâr mütevelli oldı. 


Sipâhiler kâtibi azl olundı. 


Ve yine şehr-i şevvâlde Sipâhi oğlanları zümresi kâtibi Matrakcı 
Bengi Ali üstüne ulüfe tevzi'inde Sipâhiler hucüm idiip, «Serâhaten 
sen filori serika itdün, biz gördük» diyü cebinden bir mikdâr altun 
çıkarup, töhmet ile ma'zül itdürdiler. Ve « Veznedâr dahi hırsızdur» 
diyi ref‘ itdiirdüp anun yerine dahi nâ-ehl bir acemi kâtib buyurdılar. 
Fi evâhir-i şevvâl, sene 1000. 


Server Ağa azl buyuruldı. 


Evâhir-i şehr-i mezbürede Dârüssa'âde Ağası Server Ağa haz- 
retleri kapu (158a) oğlanlarını taşra halkıyle kesret-i mu'ameleden 
men' ü zecr idüp, zabt eyledüğine tavâşi ağalâr sabr u tahammül it- 
meyüp, ittifâk ile serkeşlik eyledükleri ecilden iiç nefer kapu oğla- 
niyle Server Ağa! ulüfeleri mahrüsa-i Mısr havâlisine tebdil fermân 
olunup, hâzır bulunan gemilere girüp gitmek buyuruldı. Ve Dârüssa- 
âde Ağalığı Sarây-ı Âmiresi Ağası Hacı Mustafa Ağa'ya fermân 
olunup, kara-ağalara ak-ağa? zecr u kahr ile hâkim olmak buyuruldı. 


Sâbıkâ Erzurum'da Dergâh-ı mu'allâ kullarma ihânet idenler 
teftiş olunup, haklarından geline buyuruldı. 


Ve. bundan akdem diyâr-ı Şark seferlerinde kışlacılardan! Bö- 
lük-halkı ve Yeniçeri tâ'ifesinden ve Cebeciden niceler Erzurum'da 


| 
| 
, 

ve Erzincan'da ve kurâsında te'ehhül ü tavattun eyledüklerinde vi- 
lâyet halkı çendân hoşnüd ü râzi olmayup, adem-i zindeğânileri se- 
bebi ile eşirrâ-i halk Kapu-halkına külli hakâret ii ihânet üzre olup, 
mu'âraza vü münâkaşa mudârebeye varup, bi'l-âhire küstahlık had- 
den efzün olıcak Yeniçeri tâ'ifesiniin kadimi ittifâkları muktezâsınca 
avâma cür'ete başlayup, harb u darb esnâsında kol ufanup ve baş 
yarılup, esbâb u erzâk yağmalanup ve sâbıkâ bu husüsda Âsitâne-i 
sa'âdete şikâyete gelen eşirrâ siyâset olunup, gayr-i me'mül hâdiseye 
bâ“is olup, Sadrıa'zam azline sebeb olmışdı. 


Hâliyâ tekrâr Erzurum Beğlerbeğisi Çerkes Ferhad Paşa görüp 
teftiş eyleyüp, mücrim olanlar ma'lüm olup, «Haklarından gelesin» 
diyü mü'ekked emr-i şerif ile Haseki İbrahim Subaşı yasakcı ta'yin 
olunmışdı. Erzurum'a varduklarında ahâli-i memleket ve cemmr-i 
gafir bir yere gelip, ehl-i şenâ'at ve bâ“is-i fitne olan teftiş ü tafah- 
hus olunup, vazi ü şerif ve kaviyy ü za'if der-zencir olunup, on dört 
nefer müte'ayyin kimseler siyâset olunup, Cebeci A:bdi ve Muhtesib 
Gülâbi ve gayriler eşedd-i azâb ile öldürülüp ve cümle memleket hal- 
kından bedel-i siyâset mubâlağa mâl-i ferâvân ahz olunup (158b) 
el-habisâtu Wl-habisin nizâm u intizâm-ı halk içün nice mal ü ırz 
helâk olduğu i'lâm u ihbâr olundı. Ve bu tâ'ifenin habâset ü kabâ- 
hati ulemâ-i sülehâdan! Murad Paşa Hatibi Mevlânâ Hüsameddin 
Efendi'ye dahi sirâyet idüp, ahz olunup, hakkında lâyık olmayan 
evzâ' ü etvâr ihtiyâr olunduğı nakl olundı. Ehl-i takvâ kişidür bilü- 
rüz, ilm ü fazlına nihâyet yokdur, el-hükmü WWlâh Fi evâhir-i şevvâl, 
sene 1000. 


İstanbul'da mübârek tâ'ündan çok kimse intikâl eyledi. 


Ve işbu sene-i elf gurre-i şevvâlinden bu şehr-i celilü'l-kadrde 
ve etrâf u° eknâfında kadimü'l-eyyâmdan gâh u bi-gâh tâ-ün-ı mü- 
bârek ola-geldiiği üzre yine meclis be-meclis ecel sâkileri câm-ı mevti 
sunup, halk-ı âlemi mest u medhüş itmeğe ibtidâ eyleyüp, hususâ 
nâzenin” sıbyâna bir cura: tâbiyle giryân u biryân olmağa başladı- 
lar. Vâki' olan mesâ'ibün süziş ü hâlâtı beyânında ukül dem-beste vü 
hayrândur. Eğerçi nice hânedânlarda bi-fazli'llâhi ve tevfikıhi mu- 
kadder olup, kazâ-i mübremden kurtulup, mestlikden ayılup, humâr- 


âlüde! halâs bulmak dahi vâki‘ olmışdı. Ve niçeler dahi cihân-ı fâni- | 


ye vedâ‘ idüp, ravza-i rıdvâna hırâm eylemişlerdi. 

Ve Damad İbrahim Paşa hazretlerinin karındaşı Mir-livâ Meh- 
med Beğ böyle İstanbul'un âteşi zemânında sancakdan ma'zül gelip, 
ol mübârek ise müsâfir dost ikbâl eyleyüp, ziyâfet defterinde bulun- 
mağla işbu eyyâm-ı vebâda da'vete icâbet idüp, râyet-i azimeti âlem-i? 
âhirete açdılar. Cümle erkân-ı sa'âdet cenâzesine hâzır olup ve mer- 
hüm Şehzâde Sultân Mehmed Kızı Hümâ Sultân kızın almışdı. Türbe 
hareminde defn olundı. Mübâlağa mâl-i bi-haddi kalduğı hikâyet 
olundı. «Fe-emmâ merhüm Sultân silsilesine râci oldı» diyü rivâyet 
olundı. Fi evâsıt-ı zilka'de, sene 1000. 


Müteferrika-başı vefât itdüğidür. - 


. Ve sâbıkâ Yeniçeriler Kethüdâsı olup, tımarlu Derğâh-ı âli mü- 
teferrikaları (159a) başı olan İbrahim Beğ iki yüzelli bin akça ze'â- 
metle bulunup, mübârekden! vefât eyledükde dirlüği nasiblüye tevzi 
olundi. Fi evâsıt-ı zilka'de, sene 1000. 


- Merhüm el-hamdü 1i'llâh vâkı'amda hazret-i Müsâ -aloyhis-sa- 
latü ve's-selâm- ile mülâkat idüp, «Yâ Nebiyye'llâh meded» didim, 
«Havf eyleme mazhar-ı inâyet-i Rahmân u Rahim oldun, imân-ı kâ- 
mil-i münci ile hatm olursun» diyü beşâret büyurdılar ve makâmât-ı 
âliyât seyr itdiirdiler dimiş. Rahmetu'llâhi aleyh. 


Kıssa-i garibedür. 


İşbu şehru'llâhi'-harâmda Matbah-ı Âmire'de bir aşçi mestâne 
bir aşcı yoldaşına birkaç tabanca urup, elinde tavuk ayırtlarken bı- 
çak alup; tabanca urana saplayup, kazâ-i Rabbâni ile herif sesmeyüp 
ölmek ile? suç öldürenün olup, Pâdişâh-ı âlem-penâh hazretleri siyâ- 
set emr idüp, irtesi salb olundı. Ve salb olunduğı mahalde aşçı yol- 
gibi üstüne bir eski hasır örtüp, fi'l-hâl cesedin kaldırup defn itmek 
içün Ahur-kapusı'ndan Üsküdar'a geçirmeğe azimet eyleyüp kayığa 
koyup, gitmek isterken bu herifde hayât zâhir olur. Siyâsetden ge- 
lüp dirilmek ile’ kayıkcı öte yakaya geçürmeğe cür'et idemeyüp ve bu 
kıssa şâyi' olup, Matbah halkına haber olur, «Hay derdmendün suçı 
yoğıdi, Allâh ta'âlâ hayât virdi, muştuluk» dimeğe başlarlar ve ir- 
tesi tekrâr Divân'a getürürler meğer hakikaten ipün ilmeği yerin bul- 

mayup, hile ile kasda mukarin olduğı bellü olmağın kısâs olunup 
boynı uruldı. Fi evâhir-i zilka'de, sene-i mezbür. 


Vilâyet-i Tebriz muhâfazasmda olan leşkerün bi-edeb 
ve nâ-insâflıkları mukâbelesinde Ca'fer Paşa 
hazretleri haklarından geldüğidür. 


Ve işbu rüz-i firüzda âli Divân olup, havâ nerm olduğı halde 
Tebriz muhâfazasında olan şir-i ner-i rüz-ı veğâ, şecâ'at meydânınün 
saff-deri Vezir Ca'fer Paşa hazretleri -edâme'llâhu ta'âlâ iclâlehü-nün 
âdemleri Divân-ı mu'allâya ve bârgâh-ı a'lâya (159b) arzlar getürüp, 
mazmün u mefhümunda «Tebriz kullarınun câdde-i insâfdan çıkup 
fevka'l-had ve'l-gâye cevr ü şenâ'atlerine nihâyet olmayup gitdükce 
âmme-i âleme zarar u ziyânların artırma'kda oldukları ve anda olan 
Südde-i sa'âdet kullarıyle zindeğâni itmeyüp, envâ'-ı cevr ü zulum- 
lerinden gayri ne dersin", muhâfazaya kapu Yeniçerisin getürmek 
arz eylemişsin» diyüp nâgehâni cebe-hâneyi ittifâk5 ile ve cümleten 
yarağı ve top ve tüfengi ellerine alup zabt eyleyüp ve belki aksâ-yı 
merâmları cân ve başa idüği mukarrer olduğı yakinen ma'lüm ol- 
mağla ve hüsn-i tedbir u tedârük ile Paşa hazretleri Hamana kal'a- 
sına çıkup ve etrâf u eknâfda olan ümerâ-i ekrâdun yarar ve güzide 
serverleriyle haberleşüp, hüsn-i ittifâk ile yoklama vardur diyü as- 
ker cem: idüp ve Tebriz kulları dahi mükemmel ü müsellah Paşa haz- 
retlerine ikbâle hâzır olup ve mukaddemâ tüfengcileriün ağasıyle 
söyleşüp, istimâlet virilüp «Siz şenlik idüp, tüfenglerinüz boşandır- 
dukdan sonra dahi fitillerinüz yakmayasız. Biz içinüzde sebeb-i fitne 
vü fesâd olan tâ'ife ile söyleşüp, hakkından gelürüz» diyüp, bu min- 
và] üzre mülâkâddan mukaddem" bâ'is-i güft ü şinüd olan be-nâm 
serkeş hün-rizlerden müteayyin kırk nefer kimseyi ta'yin idüp taleb 
eylemişler virmeğe kimi râzı olup ve kimi hezeyân söylemekde iken 
devlet kazâ yanındadur meseli ile hün-hâr ü fitne-cü bin beş yüz me- 
1â'ine tiğ-ı intikam çekilüp, fil-hâl hâ'in ü hâ'if tâ'ife tu'me-i* şem- 
şir-i âbdâr olup, bakıyyetü's-suyüf olanlar kararı firâra değişüp, pe- 
rişân-ruzğâr kal'a-i Tebriz'e girmeğe mecâl ü imkân muhâl olup, hâ'ib 
ü hâsir derbeder ii sergerdân nâçâr gezdirüp* ve halk-ı âlemden gasb 
itdükleri sefk-i dimâ ile emvâl ii erzâkları Beytülmâl içün bi't-tamâm 
zabt olunup, yüzi suyiyle bâ-edeb kalanlara mevâcibe sarf olunup ve 
ulüfeleri tamâmen Hazine-i Âmire'ye (160a) mahlüle kalup vucüd-ı 

nâ-pâklerinden serhadd-i mansüre pâk olup erâzil ü evbâş küfrânu”n- 
ni'me olan tâ'ife hazelânlarmdan Hâzine-i Tebriz'e sene ber-sene 
yüz yük akça menfa'at hâsıl olduğı arz u ilâm olundukda Ca'fer 
Paşa hazretlerine şemşir-i murassa‘ ve bil'at-ı fâhire fermân olunup 
iki nefer çaşniğir ağalara hidmet virildi. Fi zilka'de, sene 1000. 


Ve Tebriz eşkıyâsınun ba'zisı: Asitâne-i sa'âdete Ca'fer Paşa 
hazretlerinden şikâyete gelüp, hak taleb idüp, süret-i rastda da'vâya 
başlayup, yanınâ eşirrâ cem' olup, hükkâm-ı divân ahvâli anlayup, 
be-nâm? u gulâtından Tebriz'de şeyhi minberden indürüp, katl idüp, 
ihrâk eyleyenlerden yedi neferi gice deryâya atılup, fitne vü fesâd- 
dan halâs olundı. 


Halk-ı âlem def'-i tâ'ün içün münâcât itdükleridür. 


Şehr-i zilhicceniin üçünci eieenbih e gün fermân-ı Pâdişâhi ile 
âmme-i âlem cümle erkân-ı devlet ile seherden Kâsım-paşa üstünde 
Ok-meydânı sahrâsına ulemâ-i izâm ve meşâyih-i kirâm birle bi-es- 
rihim hâzır olup, def'-i belâ vii ref'-i kazâ ve şifâ vü? sıhhat içün rüy-ı 
niyâzı acz ü meskenet turâbına sürüp, dergâh-ı Ahadiyyete ve bâr- 
gâh-ı izzete secedât ile zâriler* eyleyüp, du'âlar ve nâlişler eylediler. 
«Allâh subhânehü ve ta'âlâ kemâl-i lutf ü fazlından âsi ve günâhkâr 
ve lâzımii'l-istiğfâr kullarınun enin ü tazarru'ların kabül idicidiir. 
Bi-hakkı ve bi-hürmeti Habibihi”I-Mustafa ve Rasülhö'l-müctebâ» 
diyüp niyâzlar olundı. 


Kapudan Paşa eyi deryâya gitdüğidür. 


Ve bu esnâda Kapudan Cığala-zâde Sinan Paşa büyük baştar- 
dasın donadup ve kendüsi bizzât yarar yoldaşlariyle mükemmel ü 
miisellah ve yanınca Ca'fer Paşa gemisi dahi donanup, Boğaz'dan 
taşra çıkup, ekâbirün tereke tahmil olunup kefere vilâyetine furuh- 
ta giden sefinelerin avlayalar diyü gitdiler ve ne menfa'at hâsıl ol- 
dıysa kendilere çıkdı didiler. 


Bosna Beğlerbeğisi Hasan Paşa (160b) ol serhadlerde 
itdüği hünerlerdür ki bâ'is-i havâdisdür. 


Ve yine bu esnâda vilâyet-i Bosna Beğlerbeğisi Hâsan Paşa hâz- 
retleri ki sâbıkâ Pâdişâh-ı âlem-penâh -hwllidet hilâfetuhü- emekdâr- 

larından olup, harem-i muhteremde Toğancı-başı iken Çakırcı-başılık 
ile çıkup, makbülü'l-kavl huddâm-ı zevi'l-ihtirâmdan iken bir tarik 
ile sancağa gidip" serhadlerde celâdet ü merdâneliği zuhüra gelip, 
beğlerbeği olmışlardı. Bosna serhadlerinde a'dâ-i din elinde olan 
nehr-i azim kenârmda kal'a-i Behke* ki kemâl-i metânet ü hasânet 
üzre olup, yarar kâr-güzâr ü şecâ'at-şi'âr yoldaşlar vâsıtasıyle ve 
hüsn-i rey ü tedbir ile küffâr-ı hâksâr elinden kal'a-i Behke'yi is- 
tihlâs idüp, feth u teshir eyleyüp ve yanmca dahi nice kılâ* feth idiip, 
gazâ-i azim eyledüği haberleri gelüp ve memâlik-i İslâmiyye'ye lâzım 
u mühim ve: menfe'at-i azime! ile müfid olur yeniden bir müstahkem 
kal'a binâ eyleyiip, bu sebeb ile mübâlağa memleket alup, a'dâ-i din 
elinde olan ma'âdina feth ü zafer bulunup, zabt olunur, bi-inâye- 
ti'lahi ta'âlâ diyü serhadd-i mansürenün ehl-i vuküf ve kadimi emek- 
dârları tahsin ü âferin idüp, söylediler. «Eğer hıfz u hırâsetde ge- 
reği gibi bezl-i makdür olunup, asker besleyüp, yarar âdem saklanur- 
sa Beç ( = ) vilâyetine toğrı yol açılur, leşker-i mansüre simden-girü 
Budun'dan dol'aşmağa ihtiyâc kalmaz her vechile âsân tarik ve ehven 
yoldur» diyü haberler virdiler. Fi 5 şehr-i zilhicce, sene 1000. 


` İd-i sa“id-i adhâ alâ ihtilâfin vaki‘ olduğıdur. 


Ve mübârek id-i'adhânun gurresi salı gün takvimler ta'yini üzre 
mukarrer olmışken yevm-i terviyede Üsküdar Kadısı Mevlânâ Ab- 
dürrahim Efendi «Benüm katumda” gurre-i zilhicce bazar-irtesinden 
sâbit oldı, bazar gün akşâm hilâl-i zilhicceyi ben kendüm gördüm» 
diye şehâdet eyledüği Pâdişâh-ı âlem-penâh hazretlerine arz olun- 
dukda «Çıhâr-şenbih gün yevm-i arefe olacağı gün (1612) bayrâm 
olsun» diyü tenbih u fermân olunup, musibet-zede halkun ekseri mâ- 
tem üzre kubür-ı mevtâlarm ziyâret idemeyüp ve kurbânlarını dahi 
safâ-i hâtır ile itmeyiip, niçesi ikinci güne tehir eylediler. «Hakikatı 
huccâc-ı zevi'l-ibtihâc geldükde ma'lüm olan» didiler ve's-selâm. 


Şehzâde Sultân Mehmed hazretlerinin Lalası ve s'ir erkâni 
tecdid olundı. 


Ve Şehzâde-i cevân-baht u sezâvâr-ı tâc u taht Sultân Mehmed 
Lalası Ramazan Efendi ref‘ buyurulup ve anda Nişâncı ve Defter- 
dâr olup, sıdk u istikâmeti müşâhede olunan Mekkelü Mehmed Ça- 

vuş dimekle ma'rüf kânün üzre lala olmak fermân olunup ve def- 
terdârlık nişâncıya ve nişâncılık re'ise fermân olındı. Fi 5 zilhicce, 
sene-i elf. 


Alem-dağı'na halk-ı âlem defi belâ! ve şifâ-i sıhhat içün 
niyâza çıkdılar. 


Eyyâm-ı ma'lümât tamâm oldukda evâsıt-ı şehr-i zilhiccede 
hazret-i Pâdişâh-ı din-penâh -eyyede'llâhu ta'dâlâ ve kavvâhu- tara- 
£mdan haberler çıkup, «Şehr halkı âmmeten ulemâ vü sulehâ vü fu- 
karâ Alem-dağı'na varsunlar, dergâh-ı Hakk'a tazarru‘ ü zâr“ ile mü- 
nâcât eylesünler olaki Müslümânlar'dan tâ'ün-ı vebâ mündefi' ola». 
Ve fermân-i Pâdişâhi ile. kadırgalar ulemâ-i izâm ve meşâyih-i kirà- 
mı Anatolı-hisârı semtine geçürüp, bi-hadd u bi-kıyâs âdem gidüp*, 
şehirde dükkânlar açılmayup, bir gice anda müsâfir olup, irtesi gün 
ale's-seher cem'iyyet-i azim ile dergâh-ı Ahadiyyete niyâz u nâlişler 
ile defi belâ vü ref'-i kazâ [ve] şifâ-i sıhhat ü âfiyet” içün duâlar 
ve senâlar olunup, «Üd'üni estecib leküm» muktazâsmca bârğâh-ı iz- 
zete arz-ı hâcât olunup, hezârân hezâr“ tezellül ü inkisâr ile AU- 
hümme tekebbel minnâ nidâları mele'-i a'lâya çıkdı. Ve sadakât-ı 
Pâdişâhi'den kurbânlar olunup’, Bostâncı-başı gelüp envâ“-ı ni'am-ı 
bi-pâyân bezl olunup, şükr-i ferâvân olundı. Ve İstanbul kapuların- 
dans çıkan mevtâ üç yüz yiğirmi beş (161b) yevmi? add olunur iken 
yüz nefere tenezzül idiip, yatanlar kalkup, hastalara şifâlar müyes- 
ser oldı. Bi-inâyetillâm ta'dlâ ve tevfikihi. 


Du'âlar müstecâb olmak içün mahbüsler âzâd buyuruldı. 


Ve du'âlar kabullüğüne mahbüslarun kulübı ta'mirine kasd olu- 
nup, mukaddemâ Yedi-kulle'de habs buyurulan Çerkes Haydar Paşa 
ve Yeni-hisâr'da habs olunan sâbıkâ Küçük Mir-âhür Sinan Ağa 
ve Bölük-ağalığından Gazze sancağına gitmek fermân olunan Mus- 
tafa Ağa afv buyurulup, isticâbet-i du'â içün halâs buyuruldılar. 
Mezbür Mustafa Ağa'nun kırk neferden mütecâviz hidmetkârları 
vefât idüp, hiç bir vechile gitmeğe iktidârı olmayup, azl ihtiyâr ey- 
ledüği arz olundukda «Otursun» diyü fermân olunup kalmışdı. Fi 
evâsıt-ı Zilhicce. . 

Merhüm Kilâri Mehmed Efendi vefât itdüğidür. 


Ve Rümeli Muhâsebecisi Kilâri Mehmed Çelebi maraz-ı tâ'ündan 
nice gün zahmet çeküp, ifâkat müyesser olmayup, civâr-ı mağfiret-i 
Rahim [ii] Rahmân'a dâr-ı bakâya gitdi. Yeri Sultân Bayezid Han 
mütevellisi Mehmed Emin Efendi'ye fermân olundu Merhümun mu- 
hallefâtınun” ekseri Beytülmâl cânibine zabt olunup, vârisi nâmına 
olana şey-i kalil virildi. 


Kâfirler ile olan muhârebe vü mukâtelenün âsârı'! 
gelmeğe ibtidâ eyledi. 


Ve Bosna serhaddinde Hasan Paşa hazretlerinin itdüği'gazâla- 
run başların ve diri hoyratların sancakları ma'küs tabl u nakkârele- 
riyle bâl-bülend cebelii cüssedâr melâ'in!* Divân-ı âliye der-zencir 
geldüklerinde külli istibşâr hâsıl olup, harem-i muhteremün dahilin- 
de ve hâricinde olanlarun niçesi akribâ vü ta'allukâtınun hayât u 
memâtı. haberin alup müşerref ü muğtenim oldılar. Fi 20 zilhicce, 
sene 1000. 


Ve ukalâ-i devrân u kârdân olanlar âkıbet-endişlik fikriyle mü- 
tehayyir oldılar ki «Küffâr-ı hâksâr ile mâ-beyn muhtell ü müşevveş 
olup, ahvâl nev'-i diğer olmak lâzım gelüp mâ-beynde niçe yıllardan 
berü müstahkem olan (162a) ahd ü misâk cânibeynden nakz olun- 
mağa sebeb oldı» diyüp, esbâb-ı sefer tedârükine âgâz eylediler. 
«Velâ tenguzwl-ahde ba'de tevkidihâ» buyurulmuşdur. 


Beyt 
S AŞ AO by —5 
OS Ae OS Age giil 


Diyârbekir'den Kapucılar Kethüdâsı geldüğidür. 


Ve evâhir-i şehr-i zilhiccede mukaddemâ Diyârbekir'e ulaklık ile 
giden Kapucılar Kethüdâsı Ahmed Ağa Divâne İbrahim Paşa hidmet- 

lerin vilâyet halkı elinden istihlâsa veyâhud mâbeyni 'es-sulhu sey- 
yidi/l-ahkâm kelâmıyle tashihe varup geldi. İller eminlik ve beğler 
düzenlik haberin virdükden sonra «yüz elli bin altun mâl-i mağsüb' 
der-kise olup geliyor» diyü defter getürdi. Ve «El-hamdüi li'llâhi ta‘ 
âlâ feth-i cedid oldı».didi. 


"Evvelâ Alâeddin Beğ didükleri fertüt-ı ruzgâr raht u bahtın 
götürüp, dâr-ı ukbâ seferin eyledi. Ve akabince Melik Ahmed Paşa 
dahi zecr u kahra tahammül itmeyüp,? terk-i dünyâ idüp, ecel câmın 
nüş eyledi. Fi'l-hakika ol diyârun bu habisü'n-nefs mültezimleri nice 
yıllar emvâl-i mukâta'âtı mâlikâne mutasarrıf olup, hiç bir vechile 
ellerinden halâsa mecâl ü imkân kalınamışdı. Anlarım vucüd-ı ha- 
bâset-âlüdlarından ol memleket? pâk olmak feth-i cedid idüğinde 
mahall-i şübhe değildür» didiler. Fi't-târihi'l-merküm. (162b) 


Ei-hamdi. Wâhi Rabbi'Tâlemin, subhânellâhi Rabbi'l-arşi'1- 
âzîm. Allâhümme salli ve sellim ala'n-Nebiyyi Muhammedin ve alâ 
âlihi ve sahbihi ve sellim ve bârik aleyh. 


Nazm 

Şehr-i muharremü'l-haràám sene ihdâ ve elf mine'l-hicreti'n-Ne- 
beviyyeti aleyhi efdâlü't-tahiyye. 


Vekayi'-i devrân ve havâdis-i divâniyyeden Sultânü'l-guzât ve'l- 
mücâhidiin Pâdişâh-ı zemân ü zemin hazret-i Sultân Murad Han -hul 
lidet hilâfetuhü ilâ yevmi'ddin- zemân-ı şeriflerinde tahrir ü zabt 
olunan vâki'âtdur ki sene-i merkümeden ibtidâ defter tutulup, memâ- 
lik-i mahrüse-i İslâmiyyede ve serhadd-i mansürede vukü' bulan ah- 
vâl u ef'âl-i umür-i mülk ü millet her mirimirân-ı nâm-dâr u şecâ'at- 
şi'âr u adâlet-iştihâr ve pesendide-etvâr ve ümerâ-i zevi'liktidâr re'y 
ü tedbirlerinden zuhür u bedidâr eyleyüp, Südde-i sa'âdet-medâra 
inhâ vü arz olunan hâlât hıfz u zabt olunup, işbu perişân evrâka sebt 
olundı. Mürür-ı eyyâm u şuhür-i a'vâm ile yâd olundukda* sebeb-i 
du'â vü senâ ola dinildi. Ve mine'llâhi'l-ismeti ve't-tevfik. 


— 

Ümerâ-i serhadd-i mansüreden Hasan Beğ Âsitâne-i 
sa'âdete başlar ve yarar diller gönderdüğidür. 


Evö'ili şehr-i muharremde Küçük Mir-âhür iken sancağa çıkan 
Göle Beğ'i Hasan Beğ'den Südde-i sa'âdete diller ve başlar geldi. 
Serhadd-i mansürenün kadimi bahâdır u şecâ'at-şi'âr dilâver yoldaş- 
larıyle Eğri kal'ası üstine seğirdüp, bi-inâyeti'llâhi ta'âlâ fırsat u 
nusrat gâziyân-ı İslâmun olup, din-i mübin yolunda cihâd-ı azini ey- 
leyüp, düşmen-i dinden yarar futüz ( j; ) yunaklar ve be-nâm 
(163a) mel'ünlar esir u dest-gir der-zencir olunup başlar ile ser- 
nigün tabi u alemleri Divân-ı adâlet-unvâna gelüp çekildi. Pâdişâh-i 
İslâm-penâhun kılıcı üstün olup, kesr-i a'dâ-i din olmağla kulüb-i 
mü'minin-i muvalıhidin meftüh oldı. Ve her kişi bu sebeb ile. sefer 
yarağına yapışup rağbet eyledi. Allâhümme iftah lenâ ebvâbe'-hay- 
rât. A 


Südde-i sa'âdetde turan ilçilere Kıral-ı la'inden gelen 
mektüb haberidür. 


Ve Kıral-ı Üngürus-i menhüs tarafından Asitâne-i sa'âdet âşi- 
yânda turan ilçilere mühriyle mektübları gelip, mefhümunda «Şim- 
diye dek bu cânibden her sene devlet işiğine giden pişkeş guruş ümi- 
din eylemesünler, nakz-ı ahde sebeb ü bâ“is olan iş ne ise beğlerbeği- 
lerinden ve beğlerinden sorup bilsünler. Ve min-ba'd her ne hidmmet 
teklif iderlerse hâzır u âmâdeyiiz gafletde ve ihmâlde sanmasunlar 
diyesin» dimiş. Fi evâ'il-i muharremü'l-harâm, sene 1001. 


Hasbıhâl-i ahvâl-i ruzgâr-ı zür-kâr* 


Sigetvar seferinden sonra merhüm u mağfürun-leh Sultân Se- 
lim Han -tâbe serâhu- zemânında serhadd-i mansürede? Vezir-i di- 
lir-i kârdân Mehmed Paşa -aleyh'r-rahmetü ve'-gufrân- vâsıtasıyla 
ahd ü emân istihkâmda olup, ehl-i İslâmun ırz u iyâli mehd-i emânda 
uyur, arkada âsüde-hâl idi. Hâlâ zimam-ı umür-ı mülk ü millet nâ- 
kârdânlar eline düşdi. Mesâlih-i Müslimin müşir ü müdebbirleri ga- 
raz-ı nefs ile mağşüş u müşevveş kimselerdür. Allâh -tebâreke ve 
ta'âlâ- hayr us zaferler müyesser eyleye.. 

«Hâl bir yüzden dahi ahvâl bir yüzden» dahi demişler. 


Boğdan Voyvodası ihânet idüp ele geldükde dâr-ı 
siyâsete çekildüğidür. 


'Ve bundan akdem vilâyet-i Boğdan voyvodalığı kânün izre Süd- 
de-i sa'âdet-medârdan nâm* mel'âna tevcih olunup, Atebe-i 
aliyyede Kapucı-başı Veli Ağa sancak ile voyvoda-i Boğdan nasb it- 
meğe gitdilkde nâm mel'ün” bir gice müfsid melâ“in ile ittifâk 
idüp, «Gelen voyvodayı kabül itmezüz, anun virgüsinden (163b) dahi 
ziyâde Hazine-i Âmire'ye ben de virdüm» diyü anları memlekete! 
dâhil olmağa komayup ve bir nice gün bâ“is-i dağdağa ve sebeb-i ih- 
tilâl olan mel'ün bi-avni”llâh hüsn-i re'y ü tedbir ile ele girüp, fi'l-hâl 
kayd-i bend olunup, Âsitâne-i sa'âdete geldüğinde Balık-pazarı'nda 
siyâsetğâha gönderilüp, çenğâle urılup, ibret-nümâ-yı âleri eylediler. 
Fi evâsıt-ı muharremü'l-harâm, sene 1001. 


Şâm Defterdârı Mahmud Efendi hakkında, Asitâne-i 
sa'âdete gelen arzlar haberidür. 


“Ve bu esnâda Şâm-ı dâüsselâm Defterdârı Tezkireci-zâde Mah- 
mud Efendi hakkında arzlar geldi. «Kati icâb ider küfr söyledi» 
diyü Şâm Kadısı Mevlânâ a'lemi'l-ulemâ Küçük Mustafa Efendi ve 
Beğlerbeği Halil Paşa hazretleri Südde-i sa'âdete ilâm eylediler. Arz 
telhis olunup, sa'âdetlü Pâdişâh-ı âlem-penâh huzürına vardukda 
«Müftilenâm ve Şeyhülislâm Zekerriyâ Efendi'den İstiftâ olunsun» 
diyüi fermân olundı. Ve Müfti Efendi «Ol hinde katl olunmış olsa git- 
di idi. Ve hâlâ tevbe vü istiğfâr eylemiş ise katl olunmaz» diyüp ce- 
vâb buyurmışlar. Ve kıssaya bâ'is olan husüs bir bid'at mukata'a ki 
dellâliyye ve simsâriyye dimekle meşhür tiiccâr mâ-beyhinde alandan 
ve satandan bir mikdâr akça miri içün alını gelmiş defterdâr mal 
cânibine9 sa'yde, Kadı Efendi ise «Şer'ile alınmak icâb eylemez, bir 
müstakbeh nesnedür ve bu maküleye sa'y ne'üzü bi'llâh sü-i hâtime- 
ye sebeb olur, küfr havfı var, imânsız gider» dimişler. Bu vâsıta ile 
Defterdâr cânibinden bi-edebâne bihüde kelâm olınağla Defterdâr 
ma'zül buyurulup ve kal'ada habs olunmış yerine çaşnigirlikden çı- 

kup, sâbıkâ Bağdad'da” defterdâr olmış, Mehmed nám bir höd-pe- 
send Efendi buyuruldı. Ve Beğlerbeği Halil Paşa Anatolı Beğlerbeği- 
si olmak fermân olundı. Ve Anatolı Beğlerbeğisi Şâm Beğlerbeğisi 
olup, Defterdâr ile Kadı mâ-beynin görüp arz eylemek fermân olun- 
dı. (164a) Fi 25 muharremü'l-harâm, sene ihdâ, ve elf. 


Vâcib-i lezez ulüfesi virildüği ve ba'zı küttâb tebeddülâtıdur 


Ve evâhir-i şehr-i muharremde hazine-i mahrüsa-i Haleb ve Şâm' 
dan isti'câl hükümleriyle tahsil-i mâla giden Uzun Ahmed Çavuş ve 
Bahkcı-zâde Mustafa Çavuş geldiler. Mukâta'âtdan bir mikdâr filori' 
yetiştirmekle niçe? bin meşakkatle lezez ulüfesi çıkup virildi. 


Ve Yeniçeri Kâtibi Âli Efendi ref‘ buyurulup, yerine fodula kâ- 
tibi Kara Ömer Çelebi amel itmekle Yeniçeriler kâtibi oldı. Ve Fodu- 
la Kitâbeti Defterdâr Mustafa Efendi oğlı Timarlı* Müteferrika Ab- 
durrahman Çelebi'ye buyuruldı. Ve Defter-i Hâkâni Emini Yahya 
Çelebi ref‘ buyurulup, yerine Âli Efendi Defter-Emini olmak fermân 
olundı. 


Re'âyâ-yı memlekete ziyâde cizye tahrir olunduğıdur. 


Ve yine bu esnâda Bölük-halkınun işlemiş müstahıkk oldukları 
ulüfeleri virilinemekle Baş-defterdâr Emir Efendi'ye* yol başında 
turup, Cebeci ve Topcı ve Arabacı zebân-dırâzlık ile çok küstahlığa 
cür'et eylediler. Bir" iki gün def'-i şerr ü şür içün hikmet üzerine 
temâruz idüp Divân'a gelmedi. Mukâbele olmış, virilmesi vâcib olan 
ulüfeler virilmeyüp kaldı. Hazine-i Âmire'nün ihrâcât ve masârif-i 
hâssaya duyünı bi-hatt u bi-kıyâs olmağa başladı. 


İrâd-ı hazine mesârife kifâyet itmedüği, ihrâcât-ı hâssa 
fevka'-had ve "I-gâye olduğıdur. 


İtlâfât u ısrâfât nihâyetde ve gâyetde olmağla sâbıkâ Üveys 
Paşa bu bâbda, muzâyaka-i hazine içün re'âyâ-yı memlekete bahâ-i 
hamr ve araka on beşer akça ziyâde itdürüp, başka mukâta'a eyle- 
mişdi. Ve re'âyâ-yı nâ-tuvân hamrda virmeğe âciz olup, harâcları- 
nas ilhâk u zamime olmağa bi'l-ittifâk râzi olup, kabül eylemişlerdi. 

«Ve hâlâ dahi sâ'ir tekâlif-i şâkkadan gayri Hazine-i Âmire irâdı 
mesârife kifâyet itmemekle re'âyâya a'lâ ve ednâ ve evsat üzre ha- 
râc-ı şer'i mertebesine (164b) varınca otuzar akça cizyelerine yazı- 
lup, tahmil olunmak meşrü'dur» diyü. buyurulmağın cümleten kırk 
beşer akça cizyelere ziyâde bağlandı. Sâl be-sâl bir azim hazine irâ- 
da ilhâk olundı. Fi evâhir-i muharrem, sene 1001. 


Mısr Defterdârı tebdil olunduğıdur. 


Gurre-i saferü'l-muzafferde diyâr-ı Mısriyye Defterdârı Seyyid 
Ahmed Efendi ma'zül buyurulup, yerine umerâ-i muhâfaza-i Mısr' 
dan Sinan Beğ'in pişkeş-ı lâyıkası alınmakla hâzır-ı emvâl olmak 
buyuruldı. 


Haleb Defterdârı ve Beğlerbeğilik virildüğidür. 


Ve evâsıt-ı şehr-i saferde «Vilâyet-i Haleb Defterdârı Hayâli- 
zâde Ömer Efendi tahsile müte'ahhid olduğı malı zemân-ı kalil ve 
müddet-i yesirde Âsitâne-i sa'âdete göndermeğe kadir olmadı» diyü 
ref‘ buyuruldı. Ve Yedi-kulle'den ıtlâk buyurulan Çerkes Haydar 
Paşa Haleb Beğlerbeğiliğini nezâret-i emvâl ile sinin-i sâbıkâ bakâ- 
yâsını tahsil eyleyüp, Âsitâne-i sa'âdete sål be-sâl' altı yüz bin al- 
tun irsâliye itmek üzere akd-i muhâsebe idiip ve her üç ayda ulüfeye 
yüz elli bin filori yetişdürmeğe müte'ahhid olup ve sâbıkâ Malta'da 
küffâr-ı hâksâra esir olan Kürd Defterdâr dahi Haleb Defterdârı 
olmak şartıyle arz olundukda Beğlerbeğilik ve Defterdârlık iltizâm- 
ları mücibince tensükât-ı lâyıka ile fermân olundı. Fi 17 saferü'l- 
muzaffer, sene 1001. I 


Ba'dehü az zemân içinde bir amel dahi olup, niyâbetden kazâya 
vâsıl olmış Ahmed nâm Efendi sâbıkâ Bağdad Beğlerbeğisini kul 
t&ifesi muhâsara eyledikleri fitnede defterdâr bulunup azl buyurul- 
mışdı. Haleb'e Defterdâr olup, Kürd-i meşrüt ref' olundı. Fi 19 sa- 
fer, sene 1001. 


Müftilenâm Bostân-zâde Efendi tekrâr Rümili 
Kadıaskeri olduğıdur. 


Ve şehr-i safer-i hutime bi'l-hayr ve'z-zafer selhinde Rümili 
Kadıaskeri a'lemü'l-ulemâ Mevlânâ Ahmed Efendi ref' buyuruldı. 

Ve sâbıkâ Müftilenâm ve Şeyhülislâm efdalu'l-ulemâ Bostân-zâde 
Mevlânâ (165a) Mehmed Efendi sadr-ı Kadıaskeri'yi teşrif eylemek 
fermân olundı. Ve yevmi”s-sebtde sadr-nişin olup, ehl-i Divân tek- 
râr müşerref ü muğtenim olmak müyesser oldı. 


Vezir-i bâ-tedbirr Kapudan Cıgala-zâde Donanma-yı 
Hümâyün ile deryâdan limana geldi girdi. 


Sene 1001 rebi'ulevvelinün yedinci güni deryâ muhâfazasına 
me'mür olân Donanma-yı Hümâyün sâlimin ü gânimin' gelip limana 
dahil oldılar. Ve Cıgala-zâde Vezir ü Kapudan Sinan Paşa hazret- 
leri ve Koca Kapudan'un Frenk Ca'fer Paşası ve Arnavud Memi 
Paşa mükemmel baştardalâr ile ma'zuller ma'an seferleyüp geldiler. 
Eğerçi vilâyet-i küffâr-ı hâksâra diyâr-ı İslâmiyye'den tereke furuh- 
tuna giden gemileri ele getürüp, haklarından gelmek içün gitmişler 
idi. Deryâda çok eğlenüp, mevsim murür itmek ile bu câniblerde ek- 
ser ehl-i vuküf deryâ-yı hayrete batmışlardı. Selâmet ile geldükle- 
rinde hamd-i ferâvân u şükr-i bi-pâyân olundı. Ve Kapudan Paşa 
hazretlerinin deryâ fenninde mahâret ü isti'dâd u istihkâkları, oca- 
gın kadimi kurnaz ve korsanları ve gürg-i bârân-dideleri görüp bi- 
lüp her vechile müsellem ü pesendideleri olduğın beyân eylediler. 
Rü'esâ kapudanlık mansıbına zâtı gâlib serdara kullukdan hazz ider- 
ler ki hidmetleri ve çekdikleri meşakkatleri ma'lüm-ı enâm? ola. 
Bilâ-istihkök gelenler istihdâm olunacak yer değildür dirler. 


Vilâyet-i Basra Beğlerbeğiliği virildüğidür. 


Evâ'il-i şehr-i rebi'ulevvelde vilâyet-i Basra Beğlerbeğisi olan 
merhüm Mehmed Paşalu Sinan Paşa ref‘ buyuruldı. Basra'ya Sivas 
Beğlerbeğisi Hadım Osman Paşa fermân olundı. Ve Sivas Beğler- 
beğiliği Kıbrıs'dan! ma'zül Nuh Paşa'ya pişkeş ve tensükât-ı lâyıka 
ile maʻa nezâret-i emvâl fermân olundı. Fit-târihi'l-mezbür. 


Erzurum Defterdârlığı virildüğidür 
Ve Erzurum'da mâl-defterdârı Budun'dan gelen Bosnevi Ah- 


med Efendi azl buyuruldı. Yerine Tuna Defterdârlığından azl olu- 
nup (165b) Çavuş-başı teftiş eyledüği Sarı Mustafa Efendi câ'ize-i 

bisyâr u harc-ı vâfire ile Erzurum'a tekrâr defterdâr oldı. Fi evâ'il-i 
rebi'ulevvel, sene 1001. 


Vilâyet-i Musul Beğlerbeğiliği virildüğidir. 


Ve mukaddemâ, Sadrıa'zam Sinan Paşa hazretleri kethüdâsı 
olup, Südde-i sa'âdet-medârda iki def'a Kapucı-başı oldukda ref‘ bu- 


yurulan Mustafa Ağa'ya vilâyet-i Musul Beğlerbeğiliği inâyet bu- 
yuruldı, bâ-pişkeş-i bisyâr. Fi evâsıt-ı rebi'ulevvel, sene-i ihdâ ve elf. 


Âhar* beğlerbeğiliğe tebdil itdürmeğe çok sa'y-i bihüde idüp, 
imkân olmadı. Bi'l-âhire üstüne çavuş konulup, Üsküdar'a geçürmek 
fermân olundr”. 


Vilâyet-i Gilân hâkimi Han Ahmed -dâmet ma'âlihi- envâ“-ı fezâ'il-i 
ulüm ile ârâste, fermân-fermâ-yı İrân u Turân Şâh Abbas ile 
mâcerâsı olup, milketinden âvâre Südde-i 
sa'âdete geldüğidür 


Ve mukaddemâ vilâyet-i Şirvân muhâfazasında olan Vezir Hä- 
san Paşa hazretlerinden Âsitâne-i sa'âdete arzlar gelüp, «Vilâyet-i 
Gilân hâkimi Han Ahmed -dámet ma'âlâhi- üstüne nâgehâni Şâh Ab- 
bas leşker-i celed ile" seyl-i revân-misâl akup gelmeğle kendüzi' ehil 
ü iyâl ve mal ü menâlinden cüdâ düşüp ve birkaç nefer ma'düd ku- 
liyle ve nükerleriyle kaçup deryâ-yı Kulzum'dan can kurtarup, er- 
zâkından bir nesne kurtaramayup geldi, Şirvân-zemine yetişdi. Gice 
ve gündüz aksâ-yı merâmı Südde-i sa'âdet-medâra yüz sirmekdür» 
diyü bildürmişdi. - 

Hükm-i şerif gönderilüp, Âsitâne-i sa'âdete Hasan Paşa. ile 
ma'an gelmek fermân olunmışdı. Ba'dehü hükm-i şerif gönderilüp 
yarar âdemler koşup, Han Ahmed'i Südde-i sa'âdete gönderip, sen 
kemâ-kân Şirvân muhafazasında olasın buyurulmuşdı. Hâlâ evâhir-i 
rebi'ulevvelde kat'-ı menâzil ü merâhil idüp İznikmid'e geldükde ik- 
bà] ü istikbâle çıkmağa*, Rümili Beğlerbeğisi dernekde bulunmağla, 
Baş-defterdâr Emir Efendi (166a) ve Mir-tevki'i Hamza Paşa ve 


-Silâhdâr-başı bölüğünden güzide yoldaşları ile ve Çavuş-başı Süley- 


man Ağa yarar çavuşlar ile Üsküdar'a geçmek fermân olundı. İki 
gün Divân olmayup, Üsküdar'da âli ziyâfet oldı. Ve has atlardan 


i 

mükemmel raht ile at çekildi. Ve Cığala-zâde Kapudan Vezir Sinan 
Paşa hazretleri baştardasıyla deryâdan İstanbul'a geçürdi.. Ve ol 
gün havâ rüşen-diller gibi güşâde yüz göstermekle Kapu-halkı ve 
Yeniçeri t&ifesi sâz u selb, esbâb-ı darb u harb ile ve şevket ü haş- 
met ile geyinüp, Yeniçeri Ağası Mehmed Ağa ve Rikâb-ı hümâyün 
ağaları zib ü ziver ile müzeyyen ü mükemmel karşulayup, İstanbul 
halkı temâşâda hayrân oldılar. 


Ve bü fakir-i hakir-i kalilü'litibâr ve kesirü'l-inkisâra Sâd- 
rıa'zam Siyâvuş Paşa -edâme'llâhn ta“âlâ iclâlehü- hazretleri mih- 
mândârlık hidmetin sipâriş buyurup, «Umür-ı mühimmât-ı mihmâ- 
nit hidmetinde. dakika fevt itmeyesin» buyurmışlardı. Ve Kırk-çeş- 
me kurbında merhüm Vezir Yusuf Paşa evlerinde kondurmak tedâ- 
rük buyurulmağın bi-avni'llâhi ta'âlâ nâmüs-ı saltanata lâyık u mü- 
nâsib olan husüsda ihtimâm u ikdâm olunup etvâr-ı selefden mah- 
füz u mazbütumuz olduğı defâtir-i kadime üzre pesendide hidmet 
yerine getirilmekde bezl-i makdür olunup dikkatler olundı. 


Beyt 


l Cb ge les 
El Olm iel > 5 


Odalar kıymeti esbâb? ile döşenip, gereği gibi tezyin olundı. 
Envâ'-1 reyâhin ü şuküfe ve lezâ'iz-i meyve-i bi-mânend ile menzil ü 
mekânı tertib olunup, dört sofra-i hâs ni'am-i Pâdişâhi, ki on iki nev‘ 
ni'met altına ve yiğirmi dört nev' üstüne ihzâr olunup, kendü has 
odasında çekilüp, ikrâm u hitirâm olundı. Ve otuz sofra sımât-ı ni“ 
met-i Pâdişâhi dahi sâ'ir hüddâmına çekildi, ki dokuz altına ve dokuz 
üstüne konulmuşdı. Matbah-ı Amire Emini Mehmed Ağa'ya Han haz- 
retleri hil'at-ı hâs geydürdiler. (166b) Ve rüzmerre harc u havâyic- 
leri Matbah-ı Âmireden fermân olundı. Yevmi sekiz koyun ve on keyl 
erz’ otuz vakıyye revgan-ı sâde ve buçuk? kantar asel ve on beş aded 
şem'-i asel ve kırk aded beyza’ ve yevmi:kirk akçalık mâhi* ve sâ'ir 
eczâ-i bahâr ve âb-ı limon: ve misk ta'yin olundı. Ve Istabl-ı Âmire' 
den tavarlarına kânün üzre cev ve kıyah-ı huşk* virilmek fermân 
olundı. Ve Matbah-ı Âmire'den beş nefer aşcı ve iki nefer sâyis ve 

dört nefer kara-kullukci acemi-oğlanı ve bin beş yüz çeki hime' vi- 
rildi. Ve bu fakir-i hakir yanınca Yusuf Çavuş ve bir Çavuş oğlı ve 
Bölük halkından Sipâhi ve Cebeci ve Topcı hidmete on beş kimeşne 
ta'yin olundılar. Hidmet olunup, bezl-i makdür ve sa'y-i meşkür olun- 


mışdı. 


Hakikaten mihmân-ı azizü'l-vucüd olup, enva'ı fezâ'ili ulüm 
u ma'ârif ile ârâste ehl-i ilm ve sâhib-fazl beşinci mertebede râvi-yi 
hadis-i şerif olduğın nakl eyledi. İlm-i tefsirde bi-misl ü bi-mânend 
şerifü'l-hısâl hanedân-ı kadim sahibi, eben an-ceddin memleket-i Gi- 
lân hâkimleri, Sünniyyt'l-mezheb ve sahihu'n-neseb Seyyid olup, as- 
hâb-ı güzin anıldukda her birin envâ“i ta'zim ile tevkir u tavsif ey- 
lerdi. Esnâ-i musâhabetde nice yüz yıllar haseb ü nesebleriyle" neşv 
ü nemâ buldukları üns ü ülfetlerinden ve sadr-ı hukümetlerinden cid- 
den düşdüikleri yâd oldukca ref'-i endüh ü melâlleri bâbında ve defi 
haşyetleri bâbında™ kudretimüz yetişdüği denlü sa'y-i beliğ ii cidd-i 
bi-diriğ idüp”, dir idüm ki «Sa'âdetlii Han, Südde-i sa'âdet-medâra, 
yüz sürüyü gelen etrâf u eknâf pâdişâhlarından ve ülke hâkimlerin- 
den her kim gelip ilticâ eylediyse âdet-i kerime-i kadime-i Al-i Os- 
màn ilâ hâze'l-ân budur ki mihmânlarınun hâtır u âtırlarına hutür 
eylemeyen i'zâz ú ikrâm ile ta'zim u tevkir eyleyüp ve bi-minnet þer- 


murâd u kâmgâr eylemek aksâ-i merâmlarıdur. Ve esnâf-ı lutf u > 
inâyetleriyle ser-efrâz ve ciimleden miimtâz eyleyüp şöhre-i âfâk it- 


mek mu'tâdlardur. Mübârek hâtır-ı deryâ-makâtıra zerre kelâl ü 
(167a) melâl gelmeye ki hazret-i Pâdişâh-ı din-penâh -Eyyede'llâhu 
teâlâ ve kavvâlu- azimi”ş-şân kişver-dih ve şâh-nişândur, geldünüz 
görürsüz, İnşâe'llâh dir idüm. Bundan akdeni Hânedân-ı Osmâniyye 
de ecdâd-ı izâm u âbâ-i kirâmlarına yetişen selâtin ù hükkáma eyle- 
dükleri ikrâm u ihtirâmları kütüb ü defâtirde sâbitdiir. Husüsâ, Sul- 
tân Süleyman Han -aleyh r-rahmetü ve'l-gufrân- âsitânesine gelmis- 
lerdi. Fermân-fermâ-yı Hind ü Sind olan Hümâyün Mirza karındaşı 
Kâmrân Mirza ve Askeri Mirza ve Bedahşân hâkimi Ak' Sultân ve 
Gilân hâkimi Muzaffer Şultân ve Şirvân Şâh ve Elkas Mirza her biri 
ayn-i inâyetle manzür ve müstesnâ olup, fevka'l-had ri'âyed ü izzet- 
ler olunmışdı. Âl-i? Osmân'un evsâf-ı hamide vü etvâr-ı pesendidele- 
riyle zikr-i cemilleri âfâkı tutup, kütüb-i tevârih âsâr-ı hasenâtlerıy- 
le mâl-â-mâl olmışdur. Ve a'dâ-i dinden kefere pâdişâhlarına bile ik- 
râm eylemişlerdür. Vilâyet-i Budun Ferenduş [Ferdinand] kıral Ün- 

gürus'den tiğ-ı âteş-bâriyle aldukdan sonra vilâyeti Erdel Banı Ya- 
nuş gelüp, rikâb-ı hümâyünına yiz sürmekle vilâyet-i Üngürus kıral- 
lığı ile Budun’ ana virmişdi» didiğümde eyitdiler ki «Beli mukad- 
demâ sene 940 târihinde Irakayn seferinde Gilân'dan gelen Muzaffer 
Sultân -ammimüz oğlıdur- Evcan yaylakında Sultân Süleyman Han 
-aleyhi'r-rahmeti, ve'r-rulvân- rikâblarına yiiz sürmek mukarrer ol- 
dukda, ser-asker-i Hâkâni İbrahim Paşa hazretleri dimişler ki *'Pâ- 
dişâhım, işbu gelecek Sultân Muzaffer’ gâyetde mâldâr u zevi'likti- 
dâr kişi olup, kendüzin zer ii ziver, cevâhir ü murassa'ât ile ârâyiş ü 
tezyine mukayyeddür' diyü tavsif eyledüklerinde buyurmışlar ki 
“Tenbih eylesiinler zinete müte'allik ne denlü libâs, sâz u selbe* kā- 
dir ise geysün donansun, selâma geldüklerinde seyr idelüm' dimişler. 
Fermân-ı âli-şânları üzre Sultân Muzaffer pür zer ü ziver bâ-tekel- 
lüf gelüp, mahall-i9 selâmda cilve-ger oldukda Pâdişâh-ı Cem-câh u 
melâ'ik-sipâh hazretleri seyr idüp, buyurmışlar ki su'âl idesüz 'Bu 
kişinün hükm itdüği mülk kaç günlük yoldur, tül ü arzı nedür? Ha- 
râbe vü ma'müresi ne denlü var ve sâkin olan (167b) ne maküle ta- 
vâ'if ü mileldür,° bilelim? Fermânları üzre su'âl olundukda cevâb-ı 
bâ-savâb bu vechile olmuş ki 'Memleketimüzün tüli beş günlük ve arzı 
dört günlük ancakdur ve harâbe yeri yokdur ma'müredür ve enhârı 
çokdur, mahsüli pirinç” ve mâhidür. Ve re'âyâ cümleten Müslimânlar 
ehl-i zühd u salâh tâ“ât u ibâdâta meşgüller ve kefereden ancak ma: 
düd ve mahdüd beş yüz hâne-i Yahüd vardur, kâr u kisbeleri tüc- 
câr-ı Hind'e mahsüsdur dimişler. Sultân Süleyman Han 'ol takdirce 
ma'lüm oldı bu kişi zâlim imiş ki âbâ vü ecdâdı bu denlii malu cevâ- 
hir cem‘ itmemiş maslahatı ne ise görülsün, zâlimi gözüm görmesin 
buyurmışlar didi!, Bu mübârek cevher kelâmı Pâdişâh'un memleketi- 
müzde meşhürdur. Yâd-dâşt u hâtır nişânı çok hoş-sohbet, fazilet- 
mend zât-ı şerifdi». 


Ve Kızılbaş Şâhı Abbas Mirza anıldukca «Ne kethüdâdur» di- 
mekden hâli değildi. Serdâr-ı asker-i İslâm anun maslahatını düzelt- 
di, Âsitâne-i sa'âdete intisâb itdiirdi. Bize dahi şimden girü her ne 
eylese ana kimse tanmaz, sulha mugâyir iş itmezüz dirler didüğince, 
fakir-i kesirü't-tahsir mu'âraza vü munâkaşada eksik komayup, söy- 
leräüm. Kızılbaş'un zuhürı ve vucüd bulması ceddinüz Han Ahmed” 
den olmışdur ki Uzun Hasan Devleti'nde Şeyh Haydar gelüp, Akko- 
yunlu'nun ırk-ı saltanatına dâhil oldukdan sonra bunlarun akide-i nâ- 

pâk ile fâsid ü müfsidliklerinden külli ar lâhik olup, ale'l-ittifâk Şeyh 
Haydar'un evlâdınun hakkından gelmişlerdi. Velâkin Hoca Ali ve 
Hoca Kemal kaçarak İhtimar kal'asından Şeyh Haydar meredesi 
iânetiyle halâs olup, Gilân zeminde'* Hanedân-ı Han Ahmed düşüp, 
ilticâ eylemişdi. Hoca Ali kayd-ı dünyâdan kurtulup ve Hoca Kemal 
ki Şâh İsmâil olacakdur, nice yıllar “Şeyh Safi evlâdındandur, diyü 
himâyet olunup âlem-i rüşde gelince terbiyet olunmışdı. Hatta gelüp 
tecessüs idüp isteyenlere tezvir ile cevâb virilüp, zenbil ile mu'allak- 
da (168a) asup, Gilân zeminde değildür diyüp, eymân-ı gılâz u şidâd 
ile kurtarılmışdı. Dokuz yaşından ön iki yaşına yetişdükde melâ“in-ı 
gulât' ile Gilân'dan çıkup ol zuhürdur ki bir küşeden âleme müstevli 
olup, ulemâ vü sulehâ ehl-i sünnet ve cemâ'atun düşmenidür, meşak- 
kati çekilür» didüğümde «Bizüm selefimüz mübârek dürüst-i'tikad 
Müslimânlar idiler. Şeyh Safi ulu kimse olup âlim ü âmil müttaki ol- 
mağla ocağına bizden yaramazlık gelmesin diyü kandan kurtarup 
âzâd itdilerdi. Hakikaten ef'i-yı ejder” olacağın bilmediler. Ser-en- 
câm-ı kâr hice olacağı bilinmez. Esrâr-ı kazâ vü kader meskütün an- 
hâdur» didiler. «Buyurduğunuz hakikat-i haldür, ammâ el-bâdi az- 
lem dahi meseledür» dimişdüm. «Ma'lüm oldı, sen mütetebbi' kişisin, 
heman bizüm ahvâlimüzde teğâfül idersin» dir idi. 


Han Ahmed hazretleri kânün-ı kadim üzre hil'at-ı fâhire 
ile südde-i sa'âdete iletüp, pâye-i serir-i âlem-masire 
yüz sürdüğidür. 


Ve sene ihdâ ve elf şehr-i rebi'ulâhiresinün sekizinci güni Sad- 
rlıa'zam Siyâvuş Paşa -edâme'llâhu ta'âlâ iclâlehü- hazretleri bu hâk- 
den kemter Kemineyi istedüp, iki hil'at-ı fâhire-i Pâdişâhi teslim bu- 
yurdılar. Ve «Bu hil'atler içeri cenâb-ı Pâdişâh-ı cihân-penâhiden 
çıkmışdur. Var ilet? Han hazretlerine geydür, yarın ki gün Divân-ı 
adâlet-unvâna hâzır eyle gelüp, pâye-i serir-i saltanate yüz sürsün- 
ler» diyü buyurdukları üzre hil'atleri geydürüp, irtesi gün kalaba- 
lık âli Divân* oldı. Kânün-ı kadim üzre sağ ulüfeciler ağası Şahbaz 
Ağa ve Çavuş-başı Çoban Süleyman Ağa gelüp i'zâz u ikrâm ile Han 
hazretlerini konağından südde-i sa'âdet -medâra iletdük“ Kadir oldu- 
gı hâlis altun evânisini pişkeş eyledi. Cümlesi dört bin sekiz yüz mis- 
kâl olup ve iki haml harir-i hâs çekdi. Ve ol gün vilâyet-i Budun ser- 
haddinden ümerâ-i nâm-dâr mukaddemâ küffâr-ı hâksârdan alduk- 

ları cebelü cüssedâr (168b) bâlâ-bülend der-zencir mehib kefereyi 
alemleri ser-nigün tabl u nefirleriyles göndermişlerdi. Gelüp Divân-ı 
mu'allâda veivele eyledilerdi. Her biri deryâ-yı gam 'u endüha mis- 
tağrak ve ser-gerdânlar ve bi-hüşlar Han hazretleri meclis-i mehâ- 
bet-i debdebe-i saltanat müşâhadesiyle istiğrâka varup, bi-ihtiyâr gir- 
ye-i ferâvân eyledi. Ve bâb-ı sa'âdetde vüzerâ-i izâm gelince mevküf 
olup,” Kadıasker efendiler çıkdukda vüzerâ hazretleriyle girüp, på- 
ye-i serir-i âlem-masire yüz sürüp, du'â eyledüğinde sa'âdetlii Pâdi- 
şâh-ı a'zam hazretleri cânibine nazar buyurup, «Nedür halleri» bu- 
yurmışlar, dahi kelâm vâki' olmayup taşra çıkdılardı. Ve evzâ u et- 
vâr ve izdihâm-ı Divân seyrinden sonra makarr-ı devletlerine getür- 
düğümüzde kânün üzre alem mehterleri ve solaklar ve sekbânlar ve 
peykler «Âdet-i destbüsi» diyü nevbet çalup alkışladılar. 


Ve bu mahalda fakir-ı hakir fırsat ile didim ki «Niçedür: Pâdi- 
şâh-ı zı'llwllâh-i saltanat-penâh u melâ'ik-sipâh hazretleri 'ziyâretin- 
den halk-ı âlem hazz u safânuzı" bilmek isterler» diyicek, didiler ki 
«Rüy-yı zeminde ve zir-i felekde böyle bir Şehenşâh-ı muazzam var 
midur ki memâlik-i âlem mülük ü selâtinünün südde-i sidre misâli 
şifâh-ı cibâhıdur*, sa'âdet bana yiiz gösterdi ki mübâret dâmenlerine 
rü-mâl itmek nasib u müyesser oldı. 


Mısrâ' 
«Bi-hamdillâh ne merdüm. tâ be-ceşmi hişten» 


didüm diyü cevâb virdiler. 


Hakikaten müddet-i ömr-i girân-mâyeleri fermàn fermânlık üzre 
murür idüp, şeref-i neseb ü fazl ile sadr-ı izzet makâmindan saff-ı 
ubüdiyyete gelen ve kendüzin târım-ı a'lâda görürken ne maküle”“ 
iltifât u i'tibâr ile ârâm-ı dil ü hâtır tesliyeti mümkin ü müyesser 
olur mi? Ehl-i fazl u ilm hüşmend kişi ale'd-devâm istiğrâk u hayret- 
den hâli değildir. 


Han Ahmed -dâmet ma“âlihi- hazretleri kuvvet-i ilmiyyesiyle 
ba'zı beyân itdükleri vukü' bulduğıdur. 


Ve yine bir gün Han hazretleri bu hâkden kemter kemini iste- 
düp, şehr-i rebi'ulâhir evâsıtında kendinün hoş hallüği (169a) esnâ- 

sında hikmet-i ilâhi ile ulüm-ı garibeden çok acâ'ib u garâ'ib aydur’ 
didiler ki «Bizüm ahvâl-i pir-melâl ü hâtır-ı âşüfte hâlimüzden bir 
ehl-i ilm ü dâniş getürsenüz ki bu âyine-i âlem-niimâda görünen in- 
kılâbât u tagayyürât u tebeddülâtdan ve nucûm harekâtınun kırâ- 
nát u ittisâlâtınun bilüp anladığımuz ilmimüzden bir mikdâr musâ- 
habet eylesek görsek”, sen dahi bu kitâblar bizi mi okur” veya kitâb- 
ları biz mi okuduk» didiler. Hele bilmiş olasız ki gelen* haftada bu 
Divân-ı âli içinde bir aceb kargaşa olur ki hergiz kimse hâtırına” 
gelmeye. Ke-ennehü Mirrih-is cellâd-ı felek tiğ-ı uryân ile kapuda tu- 
rup çok kimse helâk ider ve mukaddemâ sadr-ı vezâretden giden vü- 
zerâ vü defterdârlar cümlesi” gelüp yerlü yerine oturdılar. Gelecek 
bunlardur: Sinan Paşa ve Ferhad Paşa ve İbrahim Paga! ve Meh- 
med Paşa ve Defterdârlardan İbrahim ve Burhan ve Mahmud diyü 
yazmışdı. Ve bu sadr-nişin olan sâhib-sa'âdet ve Şerif Mehmed bu 
iki devletlü umur-ı saltanatdan sâkıt oldılar. Bunun yerine polat-dil 
bir zi-kudret egki? kişi geldi ve cümlesi geldiler. Allâhu a'lem benüm 
dahi şübhem kalmadı. Elime kalem” almayan ki mübhem yer yok- 
tur. Var sen bunlara di ki hâzır-vakt olsunlar didi. Fi 13 rebi'ulâhi- 
re, sene ihdâ ve elf. 


Teğayyurât u inkılâbât-ı ahvâl ü etvâr-ı nâ-marzıyyedür ki, 
müsâmaha, ile ihtiyâr" oluna oluna kabâhat u şe'âmeti 
nâ-gâh devlet ü saltanat üstüne düşüp kıyâmete 
dek dâstân-ı âlem olmağa sebeb ü bâ'is olan 
eşrât-ı sâ'atden olduğıdur. 


Ve sene 1001 şehr-i rebi'ulâhiresinün yiğirmi üçünci salı güni 
ki Divân-ı Hümâyün'da masar ulufesi çıkup, Yeniçeri tâ'ifesi yüz 
beş kise alup beş kise altun, ma-adâ nısfı guruş ve nıstfı çili? akça 
virilüp kaldırup gitdikden sonra Bölük-halkına virilmeğe başlayup, 
ibtidâ otuz yük Sipâhi oğlanı cemâ'atine ve yiğirmi yük Silahdâr- 
lar cemâ'atine ve sâ'ir bölüklere dahi mikdârlarınca ta'yin olunup 
(169b) kaldırılmak sadedinde iken heman içlerinden birkaç eski Si- 
pâhiler «Bizüm ulüfelerimüz her zemânda nısf ve” noksân üzre vi- 
rilmeğe sebeb ü bâ'is nedir yoldaşlar, mevcüd gelip yoklanup, ulü- 
felerimüz mukâbele ile bağlanup virilmez oldı. İkişer ve üçer kıst 
ulüfeler irkilüp bâki kalur, almakda külli zahmet çeker olduk bizi 
zelil ve hôr u hakir eylediniüz, be herhâl bizüm ulüfelerimiz mâ- 

tekaddemden mukabele ide-geldüğünüz üzre bi't-tamâm çıkup tes- 
lim eylemenüz lâzımdur. Eylemezsenüz ulüfeyi kaldırmazuz» diyüp 
gulgule vü velveleye başladılar. «Hoş, imdi yoldaşlar tekmil idelüm» 


diyüp, birkaç yük akça dahi ilhâk eylediler. Yine inâd u muhâlefete 


âgâz idüp gılzat u şiddet eylediler. Usluları delülerine nasihat itdük- 
ce kabül itmeyüp ve ulüfe kiselerine yapışup kaldırmak isteyenlere 
ve çavuşlarına ve kâtiblerine zebân-dırâzlıkdan geçüp dest-dırâzlığa 
başladılar. Divân içindeki’! kaldırım taşların ufadup, avuç kayası" 
yapup başlarına dokınacağın bilmediler. Kethiidâlarına ve ağaları- 
na ve çavuş-başına-ve kapucılar kethiüdasına ve cümle çavuşlara ve 
kapucılar üstine hucüm idüp «Bizi nişânlayup intikâmda kasd ider- 
siz» diyüp gulüvv eylediler. Divân-ı mu'allâyı biri birine katup sıdı- 
lar. «Ve elbette bize Veziriâ'zam Siyâvuş Paşanun ve Defterdârun- 
başı gelmeyince olmaz» diyü külli küstahlığa cür'et idüp, «İçerü- 
den Kethüdâ Kadın başın da gönder» diyü gağrışup dinsizliğe!” mii- 
tesaddi oldılar. Bi'l-âhire içerü sa'âdetlü Pâdişâh-ı âlem-penâha hü- 
cümları ve ahvalleri arz olundı. Bi'z-zarüre İç-hazineden elli kise gu- 
ruş ve akça çıkup ve yine kemâl mertebe gurür u istikbârlarından 
akçayı almayup ulüfeyi yerinden kaldırmadılar. Muttasıl herze vü 
hezeyânı ziyâde eyleyip vüzerâ-ı izâm ve kadıaskerler cümle erkân-ı 
devlet yerlerinden kalkup karşı vardılar ki «Yoldaşlar Halife-i ze- 
mân u Pâdişâh-ı (170a) İslâm-penâh hazretleri size selâm ider, mu- 
râdları her kim ise diyâr-ı Garb'a ve Şark'a çıkup gitsinler turma- 
sunlar, benüm dâmenime murdâr kanların bulaşdurmasınlar, bana 
kan itdürmesünler, maksüdları yerine gelsin diyü buyurdılar» di- 
düklerince şetemât ü darabât ile tamâmen erkân-ı devlet ve a'yân-ı 
sa'âdeti taşa tutup, kimseyi yanlarına uğratmadılar. Bu hâl üzre 
beyne's-salâteyn! geçti her kişi hayrete batdı, Ve izdihâm-ı halk, se-- 
yirci ve erâzil-i nâs ve erbâş u kallâş cem' olup artmakda oldı. Şeh- 
rün müte'ayyin vâ'iz ü nâsıh meşâyih-i izâmından Şeyh Tatar İb- 
rahim Efendi ve Emir Efendi gelüp, Kelamullâh'ı ellerine alup, 
«Size ahkâm-ı İlâhi'yi getürdük gelün dinlen, kerem eylen yoldaş- 
lar kardaşlar, din ü dünyânuza nâfi' sözdür» diyicek, «Biz anı bili- 
rüz, sen orada söyleme, gerekmez» diyip «Hâşâ elfâz-ı küfrdür, el- 
“iyâzu bi'llâh eyi değildür, ameliniüz bâtıl olur, Müslümanlık gider» 
didükçe çağrışup, «Biz çokdan kâfir olduk, heman bize Defterdâr'ın 
ve Kethüdâ Kadın'ın başların getirün» didiler. «Seyyiddür, niçe katl 
idersiz» dimiş>, «Gerekse Hasan ve Hüseyin başı olsun» diyüp 

ne'üzü billâh küfri ezber okuduklarından gayri mühmelât u türre- 
hâtlarına nihâyet olmayup, galebeleri ile* fitne-i azime mukarrer 
olup, her kişi acz ü meskenet yüzini Dergâh-ı Ahadiyyet'e dutup, 
«Meded senden yâ Gayür Allâh» diyüp tazarru‘ u niyâz iderken 
nâgehâni eşkıyâ içinden bir haber peydâ olur ki «Bostancılar ve İç- 
oğlanları ve Baltacılar pür yarağ olup geliyorlar ve Yeniçeri Ağası 
dahit ardunuz aldı ne durursuz, tamâm oldunuz" kırıldınuz diyicek 
«Dönelim Cebe-hâne'ye elimüze yarağ alalum, yetişüin yoldaşlar» di- 
yince kargaşa olup ve bu esnâda ke-ennehü Cenâb-ı Celâl-i Kibriyâ-i 
İzzet'den «Bire urun» dinildi, Divân havlısında bulunan odun ağaç- 
ların ve erkân-ı devlet üstine atılan taşları cümle çavuşlar (170b) 
ve Kapucılar ellerine alup, «Bire vâcibü-katl mel'ünlar, küfrânu'n- 
ni'me olup, Pâdişâh-ı âlem-penâh haremin basarsiz» diyüp gürüh ile 
üzerlerine yürüyüp, yetişdiklerine iki el ile odun yarmasın - çalup, 
yüzlerin tersine dönderüp ve kapudan taşra çıkmak halka azim mü- 
zâhame olur, hikmet-i İlâhi ile kapuda bir mertebe izdihâm ü galebe 
kopdı ki halk biri biri üstine düşdi, yıkılup altında kalanlar ezildi, 
helâk oldı. Şekl-i insândan çıkdı ve niçesi dahi havf u haşyet ile 
kapucılar odasına girüp, pinhân olup bab-ı" halâs sandı. Kapular 
üstüne kapanup habs oldılar kaldılar. Ve kesr olup sevretleri sınup, 
dehşet ü heybet ile kapu arasında basılup helâk olan leşker iistinden 
geçüp taşra çıkdukları gibi Yeniçeri Ağası dahi kol değnekleri ile 
gelüp yetişüp halkı perişan eyledi. Erkân-ı devlet vüzerâ-i izâm ve 
ehl-i Divân ikindi vaktinde kalkup gitdiler. Ve Defterdar Emir 
Efendi doğrı Yeni Hisar'a habs buyuruldı. Ve irtesi iki Defterdâr 
Hasan Efendi ve Yahya Efendi ma'zül buyuruldılar. Sâbikâ Bas- 
defterdâr İbrahim Efendi ve Burhan Efendi ve Mahmud Efendi yine 
defterdârlar oldılar. Ve her bölüğe ma'zül defterdârlardan ve Divân 
da mukâta'acılardan 'ulüfe tevzi' itmeğe nâzırlar nasb eylediler. Ve 
ol gice Divân-ı âli kapusı arasında basılup helâk olanlar ve odalar- 
da ve matbahda ve ahurda kapanup kalanlardan bir ferd halâs ol- 
mayup, sabâha dek cellâdlar ve kapucılar taşınup, satve-i kâhire-i 
Pâdişâhi ile arsa-i saltanatı" vucüd-ı nâ-pâklerinden tathir eyleyüp, 
ahur kapusından deryâya atdılar. Fi 23 rebi'ulâhir, sene ihdâ ve elf. 


Ve Müftilenâm ve Şeyhülislâm hazretleri, «Halife-i zemin ü ze- 
mân Pâdişâh-ı İslâm-penâh haremine hucüm eyleyen ta'ife ehl-i 
bağy olup, helâk olanların zecran-leh namâzları kılınmasun, deryâ- 

ya atilsuns> diyü fetvâ virdiler ve soygunları (171a) mübâlağa es- 
bàb olup, hidmet idenlere tevzi olundı. Bit-pazarı'na libâsların yük- 
ler ve arabalar ile getürüp cellâdlar füruht eylediler. Mürde der 
Bâb-ı Divân-ı âli! neferen 117, ez-habs be-deryâ endâhte neferen 
nâ-ma'lüm. | 

Ve yine ol gice merhamet-i Şehenşâhi ile Bostancı-başı Yeni- 
hisarda Defterdâr Emir Efendi'yi kayığına alup Hasköy'de olan bağ- 
çesine getürdi. Fit-târihi'l-merküm. 


Hasan Paşa hazretlerine vezâretle Budun fermân olunup 
Diğer Hasan Paşa'ya Rumili Beğlerbeğiliği virildüğidür” 


Ve zikr olunan havâdis vukü'undan mukaddem hall ü akd sâhib- 
leri re'y buyurdukları üzre Sinan Paşa hazretleri oğlı Budun Beğ- 
lerbeğisi Mehmed Paşa azl buyurılup, Rümili Beğlerbeğisi merhum 
Mehmed Paga oğlı Hasan Pasa -edâme'lâhu, tæâlå iclâlehů- hazret- 
leri vezâretle vilâyet-i Budun muhâfazasına fermân olundı, Ve Rüs 
mili Beğlerbeğiliği sâbıkâ Anatolı Beğlerbeğisi olup, Tımışvar Beğ- 
lerbeğiliğinden ma'zul gelen Hasan Pasa hazretlerine fermân olun- 
dı. Virilen ulufe muzâyakasında eyüce mu'avehetde bulunduğu nakl 
olundı, mübârek ola. Ve Budun Beğlerbeğisi ref'ine ba'is olan ha- 
rem-i muhteremden çıkan otuz yedi akça ulüfelü bir sipahinün ulü- 
fesi Hazine-i Âmire'ye kalup, Budun'un kullar ağalığı südde-i saâdet- 
den hükm-i şerifle iki def'a tevcih olunup, dahl itdürmedüği sebeb 
oldı didiler. Fi evâsıt-ı rebi'ulâhire, sene ihdâ ve elf. 


Ve Siyâvuş Paşa hazretlerinden yine mühr-i izzet almup 
Sinan Paşa hazretlerine ta'yin buyurulduğıdur. 


Ve sehr-i rebi'ulâhirenün yiğirmi beşinci penç-şenbih gün kable 
salâti'l-asr Kapucılar Kethüdâsı Ahmed Ağa istenip ve eğlenmeyüp 
cenâb-ı Pâdişâhi'den debdebe-i saltanat ile çıkup toğrı Siyâvuş Paşa 
hazretleri kapusına varup suhület üzre kimse vâkıf olmayup', sadr-ı 
vezâret mührini alup, Sarây-ı Âmire'ye getürdi. (171b) Ve £fi'l-hâl 
dört nefer kapucı yoldaşlar Malkara'ya Sinan Paşa hazretlerine ve- 
zarât-i uzmâ müjdesine gitdiler. Ve birkaç gün varmakda ve gelmek- 

de eyyam geçdi. Gurre-i şehr-i cumâdelülâda İstanbul'a dahil oldı- 
lar. A'yân ü eşrâf ikbâl eylediler. Mühr-i izzet bu def'a dahi Sinan 
Paşa hazretlerine vusül buldukda «Ben böyle olacağın bilürdüm, ci- 
mâre vezirler ile maslahat olmaz» ibuyurmışlar. «Ya'ni ulüfe muzâ- 
yakasın def'e istitâ'at-ı mâliyesi olmayan şimden-girü sadr-nişin ola- 
maz» dimek ister. Ve Ferhad Paşa hazretlerine çiftliğinden içerü şeh- 
re dâhi olmağa izn-i hiimâyün buyuruldı, Ve Sadrıâzam Sinan Paşa 
hazretlerine tehniyet ve mübarek-badi içün evine varmak fermân 
olundı. 


«Umur-ı din ü devletde yek-dil ü yek-cihet olup, kin ü kibr terk 
ölunup, hüsn-i zindegâni üzre hakk ve adi ile mesâlih ve mühimmat 
görilüp, ikinci vezâret ile oturup, her kişi âsüde hal olâ» diyü muh- 
kem tenbih u te'kid buyurılup, «Ab u âteş cem‘ ola» dinilmişdi. 


Ve Sadrıâ'zam Sinan Paşa hazretleri devlet-hânesine dâhil ol- 
duğı gibi hatt-ı hümâyün-ı sa'âdet-makrün gelüp, Damad İbrahim 
Paşa hazretleri vezir-i sâlis ve Cerrâh Mehmed Paşa hazretleri râbi' 
oturup ve Cığala-zâde Sinan Paşa hâmis ve Nişâncı Mehmed Paşa 
sâdis ve Hızır Paşa sâmin oturmak içün her birine müstakil hükm-i 
şerif yazılup beşâret olundılar. Ve 'ba'dehü Cığala-zâde da'vâ-yı kı- 
dem itmekle Mehmed Paşa'ya takdim buyuruldı*, 


Eyyâmr-ı azl-i hazret-i Sinan Paşa sâl: 1, sehr: 7, yevm: 3. Ey- 
yâm-ı azl-i Ferhad Paşa sehr: 10, yevm: 3. Eyyâm-ı azl-i hazret-i 
İbrahim Paşa sâl: 4. Eyyâm-ı azl-i Mehmed Paşa sâl: 45. 


Ve Sadrıâ'zam Sinan Paşa hazretleri müjdesi İbrahim Paşa Sul- 
tânına buyuruldı. Ve Ferhad Paşa hazretleri müjdesi Zeyrek Cüce 
hazretlerine buyuruldı. 


` Diyârbekir Beğlerbeğiliği virildüğidür. 


Ve evâhir-i şehr-i rebi'ulâhirde vilâyet-i Diyârbekir Beğlerbeğisi 
Divâne Ibrahim Paşa azl buyuruldı. Sâbıka Rumili (172a) Beğlerbe- 
gisi olan Sâ'atci Hasan Paşa hazretleri Diyârbekir Beğlerbeğisi ol- 
mak fermân olundı. Ol diyâr halkı üstünden zulm-i azim ref‘ olup 
cevr ü 'cefâdan halâs olduklarına duaları müstecâb olduğına çok 
kimse müstebşir olup, hamd-i ferâvan eylediler. 

Sipâhi oğlanları ağalığı virildüğidür. 


Ve evâ'il-i şehr-i cumâdelüla sene-i merkümede Sipâhi oğlan- 
ları ağası Süleyman Ağa azl buyuruldı. Yerine sâbıkâ ağalıkdan beş 
yıl mikdârı mihnet-i azle mübtelâ olan Hurrem Ağa yine ağa oldı. 


Hâkim-i Gilân Han Ahmed hazretleri Sadrıâ'zam 
hazretlerine dest-büsa varduğıdur?. 


Ve şehr-i cumâdelülânun dokuzuncı gün Hâkim-i Gilân Han 
Ahmed hazretlerini Sadırâ'zam Sinan Paşa hazretleri huzürına ilet- 
dük. Ayn-ı inâyetle manzür olup, hoş-güftâr ile hâtır-nüvâzlık idüp, 
mevâ'id-i kerime buyurup, «Men sabara zafara, ve's-sabru miftâhwl- 


ferec» dür didiler. Hatır-ı pür-melâllerine! tesliyet kasd etdiler. Ve bu- 


fakir-i hakir hidmetinden hoşnudluk gösterüp du'a vü senâ ile kalk- 
dılar. Ve Hoca Efendi hazretleri ziyâretiyçün icâzet istediler. «İzn-i 
hümâyüna mevlüfdur, görelüm sebeb-i itâb olmasun» diyü cevâb bu- 
yurdılar. 


Rümili Beğlerbeğisi olan Hasan Paşa derneğe ferınân - 
olunduğıdur. 


Ve şehr-i cumâdelülânun on ikinci gün Rümili Beğlerbeğisi olan 
Hasan Paşa -dâmet me'âlihi- hazretleri derneğe çıkmak içün Divân-ı 
mu'allâya gelüp, hil'at-ı fâhire geyüp, girüp pâye-i serir-i saltanata 
yüz sürdi. Göçüp sahrâ-i Sirem'de dernek itmek tenbih buyuruldı. 


Ve serhadd-i mansürenün her cânibinde küffâr-ı hâksârun azim 
cem'iyyetleri olduğı ümerâ-i serhadd arzları ile inhâ olundı. Ve Sivas 
Beğlerbeğiliği fermân olunan Nuh Paşa dahi bu gün Divân'a gelüp 
hil'at geyüp icâzet elin öpdiler. 


Muhtaru'l-ulem ve'l-meşâyih Tatar Şeyh İbrahim ` 
Efendi intikâl itdüğidür. 


Ve Zâviye-i Küçük Ayasofya'da tarik-ı halvetiyye meşâyihi ser- 
verlerinden zâhid-i zemâne, âbid-i yeğâne nâtık-ı hakö'ık, vâ'iz-i ha- 
lâyık ikıdve-i ricâl, nokta-i kemâl (172b) Tatar Şeyh İbrahim Efendi 

-Kuddise sırrıhwT-aziz- âlem-i fâniye vedâ' idüp, müteveccih-i ukbâ 
oldı. Cümle erkân-ı devlet, vüzerâ-i izâm ve ulemâ-i kirâm Sultân 
Mehmed Han Câmi'i hareminde cenâze namazına hâzır olup, du'â vü 
senâ eylediler. Rahmetullahi aleyh. Fi 13 cumâdelülâ sene ihdâ ve 
elf. 


Cebeci-başılığı ve Bölük-ağalığı virildüğidür. 


Ve evâsıt-ı şehr-i mezbürede Cebeci-başı Vildân Ağa azl buyu- 
ruldı. Yerine cemâ'at-ı Ulüfeciyân-ı yesâr Ağası İbrahim Ağa gelüp 
tekrâr cebeci-başı olmak fermân olundı. Ve Bölük-ağalarında silsile 
olup, aşağa Bölük-ağalığı eski çaşnigire fermân olundı. 


Defter emâneti ve riyâset virildüğidür. 


Evâhir-i cumâdelülâda Emin-i Defter-i Hakani Âli Çelebi Efendi 
azl buyuruldı. Yerine Re'is-i Divân Molla Ferruh Efendi Defter 
Emini buyuruldı. Ve Riyâset, Baş-tezkireci sâhıp-i hasâ'ilü'l-hamide 
Hüseyin Çelebi Efendi'ye buyuruldı. Ve Baş-tezkirecilik sâbıkâ Rei- 
sülküttâb Dal Mehmed Efendi'ye buyuruldı. Ve Âli Efendi emânet- 
den ref‘ buyuruldukda tâb-âzmâlık idüp buyurduklâarı eş'ârlarına 
mekteb-i irfânda olan erbâb-ı tâb“-ı5 hüner-perver rengin naziriler ile 
cevâ'blar yazmışlardur. 


Nazım 


Alö”ikden çekildim merd- sâhib-râza döndüm ben 
Kandâ'at Kafına simurg olan mümtâza döndüm. ben 


Bi-hamdillâh ki Defterhâne kaybın ber-taraf kıldım 
Kafesden kurtulan murg-ı hümâ-pervâsa döndüm ben 


Vucüdum. nüsha-i irfân iken çiğnetdiler halka 
Dw'âlarla muhaşşâ tuhfe-i pây-endüza döndüm ben 


Halâs oldum hele her rüstâyinün cefâsından 
Re'âyâ pençesinden kurtulan şehbâza döndüm ben 

Sarartdı gayretimden çün beni nâ-sâzlar ta'nı 
Bahâr eyyâmı dilzâr oldı berk-i saza döndüm. ben 


Adü-yı kine-cuyun iftirâsından heman Âli 
Vatan terkine râgıb! Hâfız-ı Şirâz'a döndüm ben 
Nazire? 


Bu gün Âli heman ol dilber-i tannâza döndün sen 
Gücile gökcek. müsta'mel mümtâze döndün sen 


Safd-i kalbile itmiş değilken ihyâr - uzlet 
Niçün ankalamırsın peşşe-i yolgâza döndün sen 


Hümâ-pervâz zann idüp özün simirge benzetme 
O zu'ma fâsid ile zâğ-veş gammâza döndün sen (113a) 


Dürüldi defterin kayd-i kafesden buldun istihlâs 
Yolunmuş pençe-i şehbüzile şol kaza döndün sen 


Özün medh eyleyüp kath eylemek lâyık mıydı gayrı 
Bir aceb <. ile zâhid-i nâ-sâza döndün sen 


Veli ni'metin kathın idersinnân kör oldun 
Ununa kül katar şol kaltaban habbâza döndün sen 


Yiyüp afyon otun geçicek sayıklasın dirler 

Efendi. kâşif-i esrâr sâhib-râza döndüm sen 

Turş-rü gec-dehân ve eğri gerden salkı kametle 
Heman bir kukla seni oynadan burnâza döndün sen 
Sana mansıb yaraşmaz kıssa-hân olmak münâsibdür 


Büküldi kametin lalin kaba nâsâza döndiin. sen 


Şeh-i âlem-penâhın devletin Mevlâ ziyâd itsün 
İsâbet eyledi azlinde çün hemtâza döndün sen 

Sivas Beğlerbeğiliği virildüğidür. 


 Eva'il-i şehr-i cumâdelâhirede Sivas Beğlerbeğisi: Nuh Paşa 
Hazine-i Âmire'ye pişin teslim eyleyeceği akçalarm ba'zmda hilekâr- 
lığı olmağla Üsküdar'dan göçüp bir konak gitmiş iken azl buyuruldı. 
Ve Sivas Beğlerbeğiliği sâbıkâ Mısr Beğlerbeğisi olup, Karaman 
Beğlerbeğiliğinden ma'zul Sinan Paşa'ya virilmek fermân olundı. 


Ve Han Ahmed ümid ü arzusundan me'yüs ruk'a sunup 
Kerbelâ'ya gitmeğe icâzet istedüğidür. 


Ve evâsıt-ı şehr-i cumâdelâhire-i sene-i merkümede Han Ah- 
med hazretleri kendü şân-ı şerif ve fazl ü ilmine göre ümidvâr olduğı 
üzre iltifât u hürmet bulmâyup ve belki a'yân-ı devletün ba'zından 
sa'adetlü Pâdişâh-ı âlem-penâh hazretlerinün mübârek hâtır-i âtır-ı 
deryâ - makâtırlarma keder ii kelâl virmek içün kul tâ'ifesi ağzmdan 
nâ-münâsib' kelâm söylenüp dirler ki «Eyii Pâdişâh elimize girdi, 
eskiden hâkim imiş diyorlar, tahtda? pâdişâh bir olur» diyüp, me- 
sâmi“i 'aliyye-i Pâdişâhiye yetişdirürler. Derd-mend ve nâ-murâd 
hâlin ve ahvâlin beyân eylemeğe devlet eşiğine yüz süre-geliip mer- 
hâmet ü şefekat ricâsmda iken baş ve cân vehmine düşdi. Ansızda 
cum'a namazma ve taşra çıkmağa müsâ'ade buyurulmamışdı. Ve çık- 
dukda cerrârlara akçalar virmekle halk izdihâm iderlerdi. Nâgehâni 
derd-i derün ile ziyâret-i meşhedeyn-i şerifeyn dâ'iyesi olup, rikâb-ı 
hümâyün-ı Pâdişâhi'ye arzıhal mu'allâ idüp, külli niyâz-mendlik ider 
ve ruk'asmun (173b) üzerine hatt-ı himâyün ile «Murâdı nedür gö- 
rülsün, arz olunsun» fermân olunmağla Sadrıa'zam. Sinan Paşa 
-edâme'llâhu ta'âlâ iclâlehü- bu kullarını istedüp «Niçin musâhibünle 
onatca meşveret itmedin, Kerbelâ'ya gitmek içün ruk'a sund» bu- 
yurdılar. «Benim kanum ol hake düşsün, dahi özge yerde karâr u 
ârâmum yokdur» dir. «Çok söyledük te'sir itmedi.».diyii cevab vir- 
düm. Buyurdılar ki «Halkun ekseri hüsn-i zann üzre olmayup, rafz 
u şi'iyyet töhmet? itmekden hâli değillerdür. Kerbelâ höd menba“-1* 
revâfızdur. Var nasihat eyle. Ehl-i ilm iü fazl u dânişdür. Gayrı yerde 
her ne ihtiyâr buyururlarsa maslahatm görmek câna minnetdür» 
didiler. Varup söyledim, kâr-ger olmadı. Kerbelâ'dan ayrılmadı. Bi'l- 
ahire tekrâr arzuhali telhis olunup içerü sa'adetlü Pâdişâh-ı âlem- 
penâh hazretleri huzürma vardukda buyurmışlar ki «Çiin ol diyârı 

ihtiyâr eylemiş, yevmi bin akça vazife Hazine-i Amire-i Bağdad'dan 
kendü özine* virilsün. Ve on beş nefer âdemlerine dahi hallerine göre 
iki yüz seksen beş akça yevmiyye ulüfe ta'yin olunsun ve senevi beş 
yüz keyl-i İstanbuli buğday ve beş yüz keyl arpa virilsün» diyü ol 
diyâr hükkâmına mi'ekked ahkâm-ı' cihân-mutâ* virildi. 


Ve yine ol esnâda Sadrıa'zam Sinan Paşa -edâme'llâhu ta'âlâ ic- 
lâlehü- hazretleri bu hâkden kemter kemine kullarını Divân-ı Âli'de 
istedüp, «Sâbıkâ Rumili Beğlerbeğisi olup hâlâ Diyarbekir Beğlerbe- 
giliği fermân olunan Hasan Paşa -dâmet me'âlihi- hazretlerine var 
bizden selâmlar eyle sa'âdetlii Pâdişâh hazretleri buyurdılar ki Han 
Ahmed hazretlerine refik olup, Diyarbekir'e bile alup gitsün. Azi- 
zü'-vucüd mihmândur, hürmet ü riâyet eylesün. Şükr ü şikâyeti 
makbüldür diyesin» buyurdılar. Emr ü fermân-ı şerifleri üzre buyur- 
dukların varup tebliğ eylediğümüzde, cân u baş üzre hoş görüp irtesi 
Han Ahmed hazretleri mekânına! geldiler. Harem-i muhteremde hid- 
met iderken? dahi ilm-i hey'et ve hendese ve nücüm ile mukayyed 


olmağın Sâ'atcı Hasan Paşa (174a) müneccimlik ile meşhür u müte- 


âref olmışlardı. Mümâ-ileyh Han hazretleri ile ilm-i hey'ete müte'al- 


hk müsâhabet eylediklerinde esâmisi işidilmedik kütüb ü âlât zikr. 


olundı ki Paşa hazretleri kemâl-i hazz u safâ ile istifâdede oldılar. 
Hakikaten cemi'-i ulümda Han hazretleri yegâne! idiler. 

Ve evâhir-i şehr-i merkümda Divân-ı Âliye iletilip hâssa-ı 
hümâyün-ı Pâdişâhi'den iki hil'at-ı fâhire çıkup ve âdemlerine dahi 
taşradan beş hil'at-ı fâhire virildi. İzn-i hümâyün içün girüp pâye-i 
serir-i saltanata yüz sürüyü du'â ve senâlar eyleyüp çıkdı. Makarr-ı 
devletlerine getürildi ve irtesi Sadrıa'zam hazretleri bu kullarına bu- 


yurdılar ki «Han hazretlerine yol harclığı içerü hazineden sa'âdetlü . 


Pâdişâh hazretlerinden recâ eyledim, ümidim oldur ki ziyâdece mü- 
yesser ola, tesliyet eyleyesin» buyurdılar. Fil-hakika üç bin aded sik- 
ke-i hasene in'am harc-ı râh çıkdı. Kemâl mertebe meserret-i külli 
hâsıl olup hayât-bahş oldı. Ve dahi irtesi a'lâ serâser nimteöne bâ- 
postin sammür çıkdı. Fevka'l-hadd surür u hubür kesb eyleyüp ni- 
-yâzlar eyledi. Ve Sadrıa'zam hazretleri iki re's a'lâ esb-i tâzi gönder- 
diler Ve sadr-ı sâni Ferhad Paşa hazretleri dahi iki aâ at gönderdi- 
ler. Ve ulemâ-i Rüm ile mülâkât aksâ-i merâmım idi. Bi-hükmü 
lillâh bu murâduma dahi vusül müyesser olmadı. Husüsan Hoca-i 
Şâh-ı Cihân Sa'di Efendi hazretlerinün ziyâretine ziyâde haris idim?, 


TARİH-İ SELÂNİKİ 3U 


ol devletden dahi mahrüm u nâ-ümid kaldim» diyü çok âh-ı hasret 
çekdi. Ve Hoca Efendi hazretleri Molla Tevfiki ile bir mikdâr nefa'is 
ü? tefârik-i esbâb gönderdiler. Ve besi mahzün u nâ-murâd ehl iü iyâl 
ve mal ü menâl ve dâr ü diyârdan ve sadr-ı hükümetden cudâ vü âvâ- 
re ber-geşte-i tâli' çıkup gitdi. Vüzerâ-i izâm -edâme'llahu ta'dlâ iclâ- 
lehüm- hazretleri kendü câniblerinden Şâh Abbas-ı Kızılbaş'a Han 
Ahmed ahvâli âhirü'l-kâr nice olmaludur, sa'adetlü Pâdişâh-ı zı'llul- 
lâh hazretlerinün bu mertebe te'addi vü hayfa rızâları yokdur, ce- 
vâb-ı bâ-savâb viresiz» diyü mühürlü mektübların (174b) Hasan Ça- 
vuş nâm nâ-karşinâs ile irsâl eylediler. Ve mektüblara öteden ne 
vechile cevâb virilürse ana göre tedârük idüp haber virecek oldılar. 
Ve Derğâh-ı Âli çavuşlarından yiğirmi nefer mikdârı çavuşlar ile 
konağından göçürüp, sene 1001 şehr-i recebinün ikinci gün forsa ka» 
dırga ile Üsküdar'a ubür olundı. Ve birkaç gün ârâm u karâr olunup, 
mâh-ı nisan evvelinde Bağdad'a teveccüh eylediler. Fi sene ihdâ ve 
elf. l : 


Mahrüsa-i Misr ve Şâm ve Mekke-i mükerreme kadılıkları 
tevcih buyurulduğıdur. 


Evâhir-i şehr-i cumâdelâhirede mahrüsa-i Mısr Kadısı Mevlânâ 
Kâf-zâde Efendi azl buyuruldı. Ve Sadrıa'zam Sinan Paşa hazretleri 
hocası Mevlânâ Ma'rüf Mehmed Efendi Mısr kadısı olmak fermân 
olundı. Ve hazret-i Hoca Efendi-zâde Mevlânâ Es'ad Efendi vâlideyni 
iftirâkın ihtiyâr idemeyüp Mekke-i mükerreme kadılığından ferâgat 
eylemeğin Şâm-ı dârüsselâm Kadısı Mevlânâ Küçük Mustafa Efendi 
Kabe-i mu'azzama Kadısı olup, Şâm kadılığı Sultân Süleymân Han 
Medresesi'nden ibn: Sinan Çelebi-zâde Mevlânâ Kethüdâ Mustafa 
Efendi'ye fermân olundı. Ve Hoca Efendi-zâde'ye ikrâm u ihtirâmen 


yüz yiğirmi akça vazife ile tekâ'id* fermân olundı. Füt-târihi'l-mer- 
` küm, sene ihdâ ve elf. 


Dal Mehmed Efendi Reisülküttâb olduğıdur. 


Eva'il-i şehr-i recebü'l-mürecceb de re'is-i Divân Hüseyin Çele- 
bi birkaç gün içinde mizâcında futür olup ve etibbâ-i huzzâk* teşhis-i 
maraz idemeyüp, bu âlem-i cevânide riyâset-i dünyâya vedâ' idüp, 
raht u bahtı cihân-ı câvidâniye çekti gitdi. Yerine tekrâr Dal Meh- 
med Efendi Reisülküttâb olmak fermân olundı. I 

Taşköpri-zâde Kemâl Efendi Haleb kadısı olduğıdur. 


Evâsıt-ı. şehr-i recebde mahrüsa-i Haleb Kadısı Kınalu-zâde 
Mevlânâ Hasan Efendi azl buyuruldı. Ve Selânik Kadılığından ma‘ 
zül gelen Taşköpri-zâde Mevlânâ Kemâl Çelebi eğlenmeyip Haleb 
Kadısı oldı. 


Misrâ' 


«Kılda Kemâl-i adli şer-i Nebiyyi ihyâ» 
(A gi £. das İS ¿Aš = 1001) târihdür. (175a) 


Edirne, Bursa, İstanbul kadıhkları virildüğidür. 


Ve mahrüsa-i İstanbul kadısı Ata'ullâh-zâde Mevlânâ Şems 
Efendi azl buyuruldı. Yerine merhüm Ebussu'üd-zâde Mevlânâ Edir- 
ne Kadısı Mustafa Çelebi Efendi geldi. Ve Bursa Kadısı Ahi-zâde 
Mevlânâ Abdülhalim Efendi Edirne Kadısı oldı. Ve Bursa Kadısı 
Galata'dan Râzıye Hatun Dâmâdı Mevlânâ Muhyiddin oldı. Ve Ga- 
lata'ya Pâdişâh-ı âlem-penâh hazretleri İmâmı Abdülkerim Efendi 


dâmâdı Medrese-i Sahn'dan Şeyhi Efendi kadı oldı. Ve Medrese-i. 


Sahn'dan Kâmi-zâde Efendi'ye Trablus-şâm kadılığı fermân olundı. 
Fi evâhir-i receb, sene ihdâ ve elf. 


Defterdârhk virildüğidür. 


Vilâyet-i Rüm ya'ni Sivas'da Mal-defterdârı Mu'allim-zâde Efen- 
di azl buyuruldı. Südde-i sa'âdetde Defter-emânetinden ma'zül Yahya 
Çelebi Defterdâr oldı. Fi evâhir-i receb, sene 1001. 


Zelzele vâki‘ olduğıdur. 


Sene ihdâ ve elf şabânının dördünci gün çihâr-şenbih gicesi tem- 
cid vaktinde zelzele-i azime oldı. Amme-i âleme havf u haşyet düşdi. 
Dergâh-ı Ehadiyyet'e halk tazarru‘ u niyâza başladılar. Allâh te- 
âbrek ü ta'âlâ tevbeler tevfik eyleye, tenebbüh miiyesser ola. Câdde-i 
insâfdan çıkıldı. Ümmete lâyık olmayan a'mâl-i kabiha ihtiyâr olu- 

nup, sü-ı hulk ile sahtu'llâha mazhar olacak havâ belâlarına mib- 
telâ olduk. Allâhümme yâ Hafiyyi”-eltâf, neccinâ mimmâ nehâf 


Ferzend-i Şâh-ı Acem Haydar Mirza Sünnet olup 
düğün olduğıdur. 


Ve evâ'il-i şehr-i şa'bânü'l-mu'azzamdâ ferzend-i Şâh-ı Acem 
Südde-i sa'âdetde turup, bâ“is-i sulh olan Haydar Mirza sünnet ol- 
mak içün icâzet-i himâyün taleb idüp, Divân-ı âliye geldi. Vüzerâ-i 
izâm -edâme'lâhu ta'âlâ iclâlehüm- hazretleriyle içerü girüp hil'at-ı 
fâhire geyüp, pâye-i serir-i saltanata yüz sürdi. Merhüm Veziria'zam 
Mehmed Paşa -rahmetw'İlahi aleyh- in Kadırga limanındaki sarâyın- 
da düğün cem'iyyeti fermân olundı. Cümle erkân-ı saltanat geldi. 
Divân-hânede sımât-ı ni'met-i (175b) ferâvân-ı Pâdişâhi çekildi, âli 
ziyâfet oldı. Ve Lala olan Şâhım' Kul Halife külli câ'ize gelmek 
tasavvur iderken &'ide vü fâ'ideden ziyân eyledi. Çendân revnak- 
pezir olmadı, Konuk umduğun yemedi meseldür. 


Kefe Beğlerbeğiliği Matbah-ı Âmire'ye revgan-ı sâde 
yetişdürmek üzre virildüğidür. 


Evâsıt-ı sgir- şabân sene-i mezbürede Kefe Beğlerbeğisi Meh- 
med Paşa'nun Vefâtı haberi geldi. Yerine Boh sancağı Beği Rüm 
Beğ-oğlı dimekle ma'rüf Behram Beğ beğlerbeği oldı. Ve vilâyet-i 
Kefe'de vâki“maâhsülât-ı miri cizye? ve âdet-i ağnâm ve sâ'ir hukük-ı 
rüsüm-ı şer'iyye ve örfiyyeyi beğlerbeği kabz u zabt idiip, Matbah-ı 
Âmire'ye sene-ber-sene lâzım olan revgan-ı sâdeyi yetişdirmeğe mii- 
te'ahhid olmak ile beğlerbeğilik kendüye ve Bolı sancağı tâze civân 
oğlına virilmek fermân olundı. İkisi de Divân-ı âli'ye gelip pâye-i 
serir-i âlem-masira yüz sürdiler. Bâ-hil'at-ı fâhire, Fi 15 şehr-i şâ- 
bân, sene 1001. ; 


Ba'zı e'âli Divân'a geldüğidür. 


Ve evâsıt-ı şehr-i mezbürede deryâ korsanlarından. Arnavud* 
Memi Paşa Trablusgarb BeğlerBeğisi ve mahrüsa-i Edirne Kadısı 
olan Mevlânâ Abdülhalim Efendi ve dahi ba'zı ümerâ gelüp Divân-ı 
ulyâda pâye-i serir-i saltanatta yüz sürdiler. Fi 16 şa'bânü'l-mu' 
azzam, sene 1001. 

Tebdil ü tağyir-i kânün-ı kadim 


Kefen-iğnesi dimekle mülakkab tâze sipâhi“ celeb, Sipâhi oğ- 
lanları kâtibi iken Alaman-oğlı nâm Yahüdi eliyle içeril harem- 
muhterem cânibine mâl-ı ferâvân isâl eyleyüp, Yeniçeri katibi Kara 
Ömer Çelebi elinden kitâ'beti' alup, Sipâhi oğlanları kitâbeti Orner 
Çelebi'ye verilmek fermân olindı. Ber-vech-i mübâdele, fi't-târihi'l- 
merküm. l 


Trablusşâm beğlerbeğiliği' virildüğidür. 


Evâsıt-ı şehr-i şa'bânda Trablusşşâm Beğlerbeğisi Can-Polat 
Beğ-oğlı Hüseyin Paşa hakkında arzlar gelüp Üsküdarlı Mehmed Beğ 
dimekle ma'rüf Hamâ sancağı beği ile top ve tiifeng ile ceng eyleyüp 
mâ-beynde âdemler helâk olduğı mukarrer oldı? Azl buyuruldı, yeri- 
ne Tunus'dan gelen Frenk Ca'fer Paşa hâzır donanmış baştarda- 
sıyla” çıkup beğlerbeği olup (176a) teftiş eylemek fermân olundı. 


Sivas ve Mar'aş Beğlerbeğiliği virildüğidür. 


Ve evâsıt-ı şehr-i şa'bânda Nuh Paşa elinden Sivas Beğlerbeği- 
liğin alan Sinan Paşa Mar'aş Beğlerbeğisi olup Sivas Beğlerbeğiliği 
Ferhad Paşa hazretleri oğlı Mehmed Paşa'ya fermân olındı. Fi sene 
1001. 


Adana hükümeti virildüğidür. 


Az zemân içinde Mar'aş Beğlerbeğiliği Adana hâkimi Rama- 
zânlu Sadrıa'zam hazretleri dâmâdı Mehmed Paşa'ya fermân olun- 
dı. Ve Adana Hükümeti karındaşı sabiye buyuruldı. Ve Sinan Paşa 
ref‘ olunup «Asitâne-i sa'âdete mülâzemete gele» diyü buyuruldı. 


Rümili Beğlerbeğiliği ve Tımışvar Beğlerbeğiliği 
virildüğidür. 
Ve evâhir-i şehr-i şa'bânda sene-i mezburede Sahrâ-i Sirem'de 


dernekde iken, Budun Beğlerbeğiliğinden ma'zul gelen Sadrıa'zam 
Sinan Paşa hazretleri oğlı Mehmed Paşa eğlenmeyiip Rümili Beğler- 

beğisi oldu. Ve akribâlarından Tımışvar Beğlerbeğisi Mustafa Paşa 
ref‘ buyrulup, Rümili'nden Hasan Paşa Tımışvar Beğlerbeği olmak 
fermân olundı. «Bu mahalde Sirem Sahrâsında asker kalkmak re'y 
değildir, şe'âmeti çekilür» diyü kar-azmüde olanlar söylediler’. 
A'dâ-i din fırsat bulup, asker-i İslâma gezend irişdürmeğe sebeb 
oldı, âkıbet vehâmeti çekildi. 


Ve merküm Rümili Beğlerbeğisi olan Mehmed Pasa hazretleri 
babası Sadrıa'zam hazretlerine? mahall-i şükr ü sipâs ve takrir-i 
kelâmda: dimişlerki «Eğerçi eyyâm-ı sa'âdet-encâmınuzda Rümili 
beğlerbeğisi ile ber-murâd u kâmgâr olduk el-hamdü lillâh ta'âla. 
Ve lâkin Rümili beğlerbeğisin! alçak beğlerbeğiliğe hıraktınız, ol 
cihetden kalbimüz inkisârdadur» dimişler. Hakikaten hüş-mendâne 
kelâm buyuruldukları pesendide-i enâm“ olmışdur, sene 1001. 


Rümili Beğlerbeğisi Mehmed Paşa tamâm-ı şevket ü haşmet 
ile derneğe çıkduğıdur. 


Ve bu esnâda küffâr-ı hâksârun serhatlerde külli cem'iyyetleri 
olduğı ale't-terâkub ve't-tevâli ümerâ vü beğlerbeğiler âdemleri ulağ- 
la arzlar getirüp ihbâr u ilâm eylemekle, karâra mecâl kalmayup 
ale'lfevr cebehâne ve sâ'ir csbâb u alât-ı sefer hâzır u müheyyâ it- 
mekde (176b) dakika fevt itmeyüp sâz u selb darb u harb tedârükin- 
de ikdâm u ihtimâmlar olundı. Bi-hadd u bi-kıyâs yarar güzide 
bahâdır server yiğitler kemâl mertebe müsellah u mükemmel! mü- 
zeyyen olup ramazân-ı şerif evvelinde Divân-ı mu'allaya gelüp på- 
ye-i serir-i saltanata yüz sürdiler. 


Ve mâh-ı mezbür evâsıtında şevket ü haşmet-i mâlâ-kelâm ile 
müzeyyen il müretteb leşker-i bişumâr ile alay tertib eyleyüp, yakın 
zemânda bu kesret-i şevket görülüp işidilmemişdi. Fi'l-hakika baba- 
ları sadr-ı sa'âdetde, iktidâr ve mal' ve istitâ'at ve davar nihâyetde 
olup, merhüm Paşa oğlı Hasan Paşa hazretleri derneğe çıkdukda 
ızhâr eyledüği kudret ü kuvveti âli himmetlik idüp galebe eylemek 
üzre bezl-i makdür ve sarf-ı meysür eylediler. At gemilerinde ve mu- 
tallâ siper ile nümâyişde hüb tedbirler eylediler. Altı yüz bayrak ile 
çıkdılar. Allâh sübhânehů ve ta'âlâ rey ü tedbirlerini ber-sevâb 
eyleye, a'da-i din üzerine gâlib ü kâhir olalar. Bi-mennihi ve yümnihi. 
Cümle erkân-ı sa'âdet vüzerâ-i kirâm gönderi çıkdılar, hava rü- 

şen idis. Kulüb-ı ehl-i İslâm hayır du'â vü senâya müteveccihler idı. 
Allâhümme unsur men nasara'd-din v’ ahzül men hazele'd-din du'âla- 
rı mele-i a'lâya çıkdı. Fi sene 1001. 


Ve mutâllâ Çerhi siperler ve bebr ü pelenk sipâhiyâne haftânlar 
ibtidâ Âsitâne-i sa“âdetde haşmet ü şevkete bâ'is Nişâncı Feridun Beg 


mışdı. 
İstanbul'da ihrâk vâkı“ olduğıdur. 


Ve şehr-i ramâzân-ı şerifün sekizinci güni salı gicesi bi-emri'l-Kâ- 
dir”l1-Kâhiri'l-kavim İstanbul'un Saraç-hâne başında Haffâflardan” 
nâgehâni Kazâ-i İlâhi ile ateş tutup Saraç-hâne nısfı ve cemi'an 
(177a) Haffâflar ve Semerciler ve Büyük-karaman bazarı, Mücellidler 
ve Kiçeciler' ve At-bazarı ihrâk oldı. Müslimânlara azim musibet ü 
hasâret oldı. Allâhümme ecirnâ mine'n-nâr. 


Beyt 


Tâlib-i dünyâ olanların metâ'n almağa 
Görmedim âlemde âteş gibi kızgın müşteri 


Kefe Beğlerbeğiliği fermân olunan Behram Paşa teftiş 
lâzım gelüp Beğlerbeğilik âhara tevcih buyurulduğıdur. 


Ve evâ'il-i şehr-i ramâzân-ı şerifde Anadolu Defterdârı Burha- 
neddin Efendi «Vilâyet-i Kefe Beğlerbeğiliği fermân olunan Rüm Beğ 
oğlı Behram Paşa sâbıkâ/sene 990 târihinde mensüh olan piyâde vü 
müsellem yerlerinün? emvâl-i furühtunı ve mukâta'ât emvâlini ilti- 
zâm ve ber-vech-i kefâlet haklaşdırmağa nâzır olduğı zemânda Hazi- 
ne-i Âmire defterine yazılup eline virilen berât-ı hümâyündan ziyâde 
ba'zı arâzi dahi zabt u furuht eyledüği yerlerün emvâli gelen irsâliye- 
ler ve muhâsebat defterlerinde külli noksân üzredir, eksik gelmişdiir. 
Fuzüli zabt u furuht eyledüği yerlerin akçaları taleb olunmak vâcib 

illâzımdur» diyü da'vâ-yı külli eyledüği arz u telhis olunup Pâye-i 
serir-i a'lâya okundukda sa'âdetlii Pâdişâh-ı âlem-penâh hazretleri 
«Vezir-i sâni Ferhad Paşa -edâme'llâhu ta'âla iclâlehü- hazretlerinde 
cümle erbâb-ı kalem ve ashâb-ı rakam cem' olsunlar ve ulemâ-i izâm- 
dan sâbıkâ Rümili Kadıaskeri Çelebi oğlı Mevlânâ Hasan Efendi ve sâ- 
bika Rümili Kadıaskeri Mevlânâ Abdülbâki Efendi ve sâ'bıkâ Anadolı 
Kadıaskeri Mevlânâ Ali Çelebi Efendi müşârün-ileyh Vezir hazretleri 
huzürında meclis-i âli eyleyip, fermân-ı âli üzre ibtidâ-i târihden zabt 
u furüht ve teslimâtları görülüp teftiş ü tefahhus olundukda şöyle ki 
mal zuhur eyleye aman u zemân virilmeyiip tahsil oluna» buyurulma- 
gın ulemânun ba'zı, Sadrıa'zam Sinan Paşa hazretleriyle Defterdâr 
Burhaneddin da'vâsınun hilâfına zâhib olup ve Mevlânâ Abdülbâki 
Efendi ikinci mecliste 'ber-müceb-i defter ü temessük altmış yük akça- 
yı Rüm Beğ-oğlından Hazine-i Amire'ye hüküm eyledi. Ve mümâ-ileyh 
(177b) Beğ hazretleri el uhdetü ale'r-râvi kabz u zabt eyledüği emvâ- 
li erkân-ı devlet ve belki a'yân-ı sa'âdet kapularında pişkeş ü hedâyâ 
tarikıyle sarf eylemiş bulunup ve Ferhad Paşa hazretlerine tekrâr 
tezkire-i hiimâyün gelüp «Mevlânâ Abdülbâki hükm eyledüği akçayı 
bit-tamâm tahsil eyleyesin» diyii emr ü fermân olundı. 

Ve Kefe Beğlerbeğiliği Şâhzâde Sultân Mehmed hazretleri lalalı- 
ğından munfasıl mektub-ı sefà'at ile Âsitâne-i sa'âdet mülâzemetine 
gelen Üveys Paşa karındaşı Ramazan Paşa'ya fermân olundı. Fi 10 
Raimazâni”l-milbârek, sene 1001. 


Vezir Ca'fer Paşa hazretleri Bağdad'dan Şirvân 
muhâfazasına fermân olunduğı. 


Ve evâsıt-ı şehr-i ramâzân-ı şerifde Bağdad muhâfazasında olan 
hizebr-i vega Vezir-i dilir Ca'fer Paşa -edâmellâhu ta'âlâ iclâlehü- 
hazretlerine vilâyet-i Şirvân muhâfazası emr olundı. Bağdad Beğler- 
beğiliği Haleb'de sâkin olan Elvend oğlı Ali Paşa'ya buyuruldı. Yahşi 
Pişkeş ü câ'izesi! alınup Bağdad'a gitmek fermân olundı. Fit-târihi'l- 
mezbür. 


Vilâyet-i Şirvân muhâfazasmda olan Hasan Paşa hazretleri 
Âsitâne-i sa'âdete gelmek buyuruldı. 


Ve Şirvânzemin muhâfazasında olan Vezir-i lâ-nazir Hasan Paşa 
hazretlerinin Âsitâne-i sa'âdete yüz sürmek aksâ-yı merâmları olup, 

kendüzin niçe kerre arz eylemeğin izn-i hümâyün ile dergâh-ı sa'âdet- 
destgâha gelmek içün hilkm-i şerif gönderildi. Fi evâsıt-ı şehr-i ra- 
mazânil'l-mübârek, sene 1001. 


Vezir Nişâncı Mehmed Paşa -rahmetu'llâhi aleyh- 
sefer-i âhiret ihtiyâr itdüğidür. 


Sene ihdâ ve elf şehr-i ramazânunun yiğirmi birinci? gün dü-şen- 
bih gicesi temcid vaktinde Nişâncı Vezir-i müşir-i lâ-nazir Mehmed 
Paşa bi-emri'l-Hayyi'l-Kayyüm maraz-ı istiskâdan bir ay mikdârı ze- 
màn şikeste-hâl olup, ifâkat müyesser olmadı. Âlem-i fâniye vedâ‘ 
idüp, cihân-ı câvidâni seferin ihtiyâr eyledi. Merhüm ve mağfürun-leh 
mütedeyyin, ehl-i hak, gayür kişi idi. Tarik-ı selefden tehallüf itmez- 
di. Zemâne halkı hulkma” (178a) mütâbe'at itmeyiüp, muradâtlarma 
muhalefet üzre. olmağın nev-devlet olanlarm marzâları değildi. Höb- 
nazm! tabi ve hakikat-bahş kelâmı var idi. İki ferzendi ve beş iyâli 
kaldı. Ve hâl-i hayâtmdra iyâlini mevâli-yi izâm evlâdma tezvic eyle- 
yüp, «Madhâdim-i kirâmdur» diyü âsâr-ı hayrât ve umür-ı evkğfına 
müte'allık bunlardan külli nef‘ mülâhaza eylerdi. Ve bu bâhda dâmât- 
ları cümleten ittifâkla merhümf/un) vesâyasmm ve oğullarınun hilâ- 
fm tutup nâ-insâflıklar eylediler. İstanbul içinde kendü câmi'i civâ- 
rmda türbesinde defn olundı. Cümle erkân-ı sa'âdet vüzera'-i izâm ve 
ülemâ-i kirâm ve meşâyih-i enâm cenâzesiyle türbesine hâzır oldılar. 
Cümle-i âleme ibret ve mücib-i hasret? oldı. Âhir vâki olan nazmıdur 
ki sebt olundı. 


Dir isen biz bu dünyayı gelüp niçe vatan bulduk 
Der u divârı yok saktfı delik dâr-ı kühen bulduk. 


Nice Ya'küb ile Yusuf komup-göçmüş haber aldık 
Aceb mihnetserâ* gördük aceb beyti”l-hazen bulduk. 


Temâşâ eyledük bağun gezüp her küşesin ragun 

Nice gül kalmış 'ne höd bülbül uçar zâg u zağan bulduk 
Vefâsın görmedük herkiz, safasın sürmedik* bir dem 
Yağar sehm-i kaza gökden yeri ejder-dehen bulduk 


Gelüb cem“ eyledük Nâmw bizüm sandık metâ'ını 
Götürüp gidecek andan hemânâ bir kefen bulduk. 

Halil Paşa hazretleri mesned-i vezârete geldüği ve 
beğlerbeğiler tebeddülâtıdur. 


Ve mukaddemâ Yeniçeri Ağalığmdan çıkan Halil Paşa Şâm-ı da- 
rüsselâmdan Anatolı Beğlerbeğiliğine geldi. Ve sâbıkâ söylenen ha- 
ber-i izzet ü meserret eserleri zuhür u burüza gelmeğe başladı. Sul. 
tân-ı âli-şân hidmetine yetişüp dâmâd-ı Pâdişâh-ı saltanat-penâh ol- 
mak mukarrer oldı. Anatolı Beğlenbeğiliğinden mesned-i yezârete gel- 
di. Ve Anatolı Beğlenbeğiliği yine såbıkā Anadolı'dan Şam'a giden 
Mehmed Paşa'ya fermân olundi Ve Şam Beğlenbeğiliği Karaman 
Beğlerbeğisi Bostancı Ali Paşa'ya buyuruldı. Karaman Beğler- 
beğiliği Kefe Beğlerbeğisi olan Lala Ramazan Paşa'ya fermân olun- 
dı. Ve Kefe sâbıkâ Tımışvar Beğlerbeğisi olup Mirâhur ve Kapucı- 
başlıktan çıkan Hasan Paşa'ya buyuruldı. Ba'dehü eğlenmeyüp Şam 
Beğlerbeğisi (178b) Bostancı Ali Paşa Kıbrıs'a varup, Kıbrıs Beğler- 
beğisi Murad Paşa Şâm-ı Şerife vardı ve Kıbrıs defterdârı Derviş 
Mehmed Efendi südde-i sa'âdete kırk yük akça irsâliye eyledi, Şâm 
Defterdârı oldı. Ve Şâm Defterdârı Çaşnigirlikden çıkan Mehmed Beğ 
Kıbrıs Defterdârı oldı. Fi evâhir-i ramazânü'l-miibârek, sene 1001. 


Vüzerâ-i izâm cizye defterlerin sipâhilere 
virdükleridür. 


Ve evâhir-i şehr-i ramazâni”l-mübârekde Sadrıa'zam hazretleri 
ve sâir vüzerâ-i izâm -edâme'llâhu ta'âlâ iclâlehim- hazretleri cidd ü 
cehd idüp kânün-ı kadiin üzre cizye defterlerin Bölük-halkina ikişer 
kişiye virmeğe sa'y eylediler. Mecâl ü imkân olmadı, sebeb-i fitne ola- 
yazdı. Yine beşer ve onar nefere ta'yin eylediler. Hükümet makâm-ı 
acze vardı, leşker-i saltanat üstüne dilir olmağa başladı, gitdükce 
yaramaz olmaktadır. Allâhümme iftah-lenâ ebvâbe'-hayrât. Fi sene 
ihdâ ve elf. / 


Gurre-i şehr-i şevvâl sene ihdâ ve elf. 


Mübârek id-i şevvâl cümle ümmet-i Muhammedi ve din-i İslâm-ı 
Ahmedi üstüne ve erkân-ı sa'âdete, husüsân Pâdişâh-ı saltanat-penâh 
hazretlerine huceste ola. Güzel kutlu bayram oldı. 

Merhüm ve mağfürun-leh Sultân Bayezid Han Köşki 
mahalline müceddeden binâsı fermân olunan 
kasr-ı âli itmâm olduğıdur. 


Ve ba'dehü id-i şevvâli'I-mükerrem lebi deryâda müceddeden bi- 
nâsı fermân olunan kasr-ı âli-şân, ki merhüm u mağfürun-leh Sul- 
tân Bayezid Han Köşki dimekle meşhür idi. Ser-mühendisân-ı ruz- 
gâr Mi'mâr-başı Dâvud Ağa dest-yârlığı ile kemâl-i letâfetde yapı- 
lup, reşk-i gülşen-i irem misâl' oldi. Ve mezbür kasr-ı âlişânun ibtidâ 
temelin! Sadrıa'zam Sinan Paşa -edâme'llâhu ta'âlâ iclâlehü- açup ve 
bir nice eyyâm Ferhad Paşa hazretleri sadr-nişin iken mâl-ı ferâvân 
ile çalışup sarf-ı himmet eyledi. Ve bir nice zemân dahi Siyâvuş Paşa 
hazretleri cidd ü cehd-i bi-diriğ ile üstâdlâra harc-ı bi-pâyân eyledi. 
Âhir-i kâr» tekmil ü itmâm yine sâhibiil-izz ve's-sa'âdet Sinan Paşa 
hazretlerine müyesser ii mukadder olmağla lâzım olan husüslarda âli- 
himmet ile bezl-i makdür eyleyip, külli tekellüfât üzre (179a) döşe- 
yüp evvelâ ulemâ vü sülehâyı da'vet idüp her birine ziyâfet ile tat- 
yib-i hâtır ve höş hâl eyledüklerinde hayr du'â vii senâlar itdürdiler. 
Ba'dehü Pâdişâh-ı zillu'llâh-ı din-penâh -eyyede'lâhau, ta'âlâ ve kav- 
vâhu- hazretleri gelüp dâhil oldukda surür u hubür ve selvet ü hu- 
zürları içün kurbânlar ve fukarâ vü gurabâya in'âm u ihsânlar eyle- 
yüp bezl-i mâl-ı terâvân eylediler. Fi 4 şehr-i şevvâli'l mükerrem, 
sene 1001. 


Vilâyet-i Bosna Beğlerbeğisi Hasan Paşa ve Sultân-zâde 
Mehmed Beğ meydân-ı gazâda şerbet-i şehâdet 
içdükleridür. U 


Ve evâ'il-i şehr-i şevvâli'l-mükerremde Bosna serhaddinde olan 
asker-i İslâm'dan haberler geldi. Ol vilâyetde melâ'in-i hâksârun 
cem'iyyet-i azim ile tuğyan u isyânları olup ve Bosna Beğlerbeğisi 
Hasan Paşa hazretleri melâ“in-i bi-din üzerine guzât u mücâhidin ile 
varup ceng ü âşüb idüp ellerinden niçe kılâ'-ı metin alalıdan berü 
leşker-i İslâm'un şeb ü rüz lulıçları kınma girmeyüp katl ü kıtâlden 
hâli değillerdi. Husüsan kal'a-i Behke'den gayrı niçe futühât-ı celile 
eyleyüp Siska nâm kal'a-i azim üstine düşüp leşker-i İslâm ile top çe- 
küp cenge âmâde iken küffâr-ı bed-ayin ii dalâlet-mekin bi-hadd ii bi- 
şümâr alaylar ile gelüp mukâbelede tabur kurub cenge hâzır u mü- 

heyyâ olmakda bu câni'bden dahi Hasan Paşa hazretleri leşker-i İslâm 
ile kal'a muhâsarasından kalkup nehr-i azim üstünde olan cisri ge- 
çüp ve kesüp varup tabur mukâbelesinde mukâteleye ağâz idüp, gāzi- 
yân-ı İslâm küffâr-ı hâksâr ile muhkem ceng ü neberd eyleyüp âteş-i 
harb ü kıtâl işti'âl bulıcak çok kimse şerbet-i şehâdet nüş eyleyüp, 
'ağır basup yeyni kalkar? meseli zâhir oldukda ekseri ümera-i İslâm 
üstünde olan gâziyân-ı mücâhidinden az kimse kalup cümle melâ'in 
Hasan Paşa'ya hamle idüp bir nice zahm yiyip cisre gelip mecrüh 
suya düşdi, halâsa mecâl olmadı gark oldı. 


Ve Kilis sancağı Beği Ahmed Paşa-oğlı Sultân zâde Mehmed 
Beğ meydân-ı kâr-zâr ve dâr u girde şehid olduğı ahbâr! geldi. Ba‘ 
dehü dirlik tâlibleri (179b) mahlülat defterlerin getürüp tafsil-i 
matrekeyi beyân eylediler. Fi 52 şehr-i şevvâli'l-mükerrem. Ba'dehü 
müteyemmen değildür diyüp Osman Beğ kabul itmeyüp sancak âha- 
ra tevcih buyuruldı. 


Sadra'zam Sinan Paşa hazretleri vilâyet-i Üngürus'a 
sefer itmek lâzım gelüp serdâr u sipeh-sâlâr 
olmak ferınân olunduğıdur. 


Ve Sadrıa'zam Sinan Paşa -edâme'llâhu ta'âl& ielâlehü- serdâr-ı 
asâkir-i mansüre olnrak fermân olundı. «İşbu şehr-i şevvâlün evâsı- 
tında çıkup Belgrad'da kışlamak mukarrer olmışdur» diyü küffâr-ı 
delâlet-girdâr üstüne sefer-i zafer-rehber için Anatolı Beğlerbeği- 
sine ve Karaman Beğlerbeğisine ve Haleb ve Mar'aş Beğlerbeğile- 
rine miv'ekked ahkâm-ı şerife ile ümerâ vü zu'amâ vü erbâb-ı timâr 
cümleten diişmen yarağıyle, cebe vü cevşenleriyle hâzır ve mühey- 
yâ olasız diyü isti'câl üzre ulağla yarar çavuşlar irsâl olunup tehir- 
den ziyâde hazer idesiz diyi muhkem tenbihât ile evâmir-i şerife 
gönderildi. Ve südde-i sa'âdet-medâr kullarından Sipâhi oğlanları 
bölüği umümen ve cemâ'at-ı silahdârân ve Ulufeciyân-ı yemin ve 
Gurebâ-i yesâr bölükleri dahi umümen ve Yeniçeriler kethüdâsı ve 
Zağarcı-başı vet Yaya-başılar ve Bölük-başılar" ile dokuz bin nefer 
Yeniçeri yoldaşları ta'yin buyurıldı. Ve iki bin sekiz yüz nefer Ce- 
beci ve Topcı ve Top-arabacısı* gitmek buyuruldı. I 


«Ve iki bin yüz altmış çavuşun’ za'im ve erbâb-ı timârı âmme- 
ten sefere gide, ulufelü olanlar Âsitâne-i sa'âdet hidmetinde olalar. 

Ve Divân-ı Hümâyun kâtiblerinün dahi zu'amâ ve erbâb-ı timârı Ser- 
dâr-ı zafer şi'âr ile gelüp, Âsitâne-i sa'âdet hidmetinde ulüfelüler ka- 
lalars, Ve dergâh-ı mu'allâ müteferrikalarınun dahi ulüfelüsi kalup’ 
tımarlusı sefer-i hümâyüna gideler. Asla ve kat'â sefere me'mur 
olanlara bir vechile özür ü bahàne ile kalmağa sa'adetlü Pâdişâh-ı 
âlem-penâh hazretlerinden müsâ'ade olmayup elbette elbette varma- 
yanlarun” dirlikleri müstahikkina, mecâl ü emân virilmeyiip, (180a) 
tevzř oluna» diyü serdâr-ı ekrem ü a'zam hazretlerine mufassal u 
meşrüh hatt-ı hümâyün-ı sa'âdet -makrün virildi. 


Ve memleket-i küffâra her cânibden akm virilüp Deşt-i Kıp- 
çak ve Kırım Hanı Gâzi Giray Han hazretlerine şemşir-i zerrin ile 
hil'atı fâhire-i şehenşâhi gidüp mirzâlar ve sultanları! leşker-i bí- 
şumâr ile hâzır u müheyyâ olasız dinildi. Ve bu cânibden dirlik 
tasavvur iden Tatar tâ'ifesine tenbihât ile te'kidât olunup «Hidmet 
zemânında hâzır-vakt? olasız» dinildi. Ve Şâm-ı şerifde mahfüz olan 
numüne-i alem-i âlem-ârâ-yı Rasüllullâh -salla'lâhu aleyhi ve sel- 
lem- ile dört yüz nefer güzide Şâm yeniçerileri sefer-i zafer-rehbere 
gelmek fermân olundı. Ve Sivas ve Mar'aş'un altı bin timârlusı ve 
dahi ziyâdelüsi* alay beğleriyle ve Haleb Beğlerbeğisi umüm üzre 
sefere me'mür olup üç binlü ve dört binlüsü muhâfazaya kalmak 
buyuruldı. Allâh subhânehu ve ta'âlâ rey it tedbirlerin ber-savâb 
eyleyüp a'dâ-i din üstüne asker-i İslâm galib ü kâhir olalar. 
-Bi-mennihi ve yitmnihi, âmin âmin. 


Erkân-ı sa'âdet ile* hil'atı bahâri geymek içün Müftü 
Zekeriyyâ Efendi Divân-ı âliye gelüp bi-emri'l-Kadir 
füc'eten vefât idüp Divân-ı Hakk'a gitdüğidür. 


Şehr-i şevvâlü'l-mükerremün on ikinci yek-şenbih gün, erkân-ı 
devlet ü sa'âdet kânün-ı kadim ve âyin-i saltanat üzre 'bahâriyye' 
hil'at-ı fâhire ile teşrif olunmağa müteheyy” oldılar. Ve kâ'ide-i 
devlet üzre dergâh-ı sa'âdet-destgâh çavuşlarından on beş muhte- 
sem çavuş ta'yin olunup a'lemü'-ulemâ'i'-mütebahhirin yenbü'wl- 
fazl ve'l-yakin Şeyhülislâm ve Müftilenâm Zekeriyyâ Efendi haz- 
retlerin evinden alup önüne düşüp ta'zim u ihtirâm ile Divân-ı âliye 
getürdiler. İzz ü ikbâl ile gelüp yukaruda Kapu Ağası oturduğu 
Bâb-ı Sa'âdet'de oturup Kapu Ağası Gazanfer Ağa hazretleri içeri 

hassa-i hümayündan tekrimen mümessek ü mu'anber şerbet-i âfiyet 
çıkarup mukaddem kendüzi* teşerrüb idüp ba'dehü Müfti Efendi haz- 
retlerine sunup (180b) anlar içüp heni'en merf'en dinildükden sonra 
Yeniçeri Ağası Mehmed Ağa ve Kapucılar Kethüdâsı Ahmed Ağa 
içip ve heman ol hinde Müfti Efendi mütegayyirü'l-levn olup «Hây 
meded» diyince emr-i İlâhi yetişüp «Süre-i Yâsin tilâvet eylen» dir 
iken Hayy u Kayyüm hükmiyle rüh-ı şerifi âlem-i ukbâya ravza- 
rıdvâna şitâ'bân oldı. El-hükmü Wilahi-aliyyi'l-kebir. İnnâ Wah 
ve innâ ileyhi râci'üm. Ve kapu ağası girüp izz-i hüzür-ı Pâdişâhi'ye 
vekü'l üzre ahvâli beyan eyledüklermde rühı içün Fâtiha-i fâ&'iha 


` okuyup cesedin at arabası ile evlâd u ensâ'bına isâl eylediler. 


Merhüm u mağfürun-leh Sultân Selim Han mahallesinde âsâr-ı 
hayrât u hasenât eyleyüp Dârülhadis ve Dârülkurrâ yapdırmığdı, 
anda medfün oldı. Rahmetuw'llâhi aleyh. Merhüm ve mağfürun-leh 
Dersa'âdet'e gelüp oturduğunda ağalar ile mülâkatda Yeniçeri Ağa- 
sı Mehmed Ağa'ya hikâyet idüp dir ki «Âlem-i rü'yâda hazret-i 
Risâlet-penâhı gördüm. Siz de orada hâzır idiniz. Bana gel diyü 
buyurdılar, vardım yer gösterdiler» diyü beyân eylemişler. Hikmet-i 
Rabbii'l-âlemin meğer da'vet buyurup yer gösterdükleri süret-i m- 
tikal imiş”. Hiç böyle hâl ümmet-i din-i mübin içinde bir zemânda 
vâki‘ olmamışdı. Âmme-i âlem ve ehl-i ruzgâra mücib-i ibret ü sebeb-i 
hayret oldı. Aleyhir-rahmetü ve'l-gufrân. 


Müftilik ve Kadıaskerlik tevcih buyurulduğıdur. 


Merhüm Zekeriyyâ Efendi yerine sadr-ı fetvâ-ı şerife tekrâr 
Bostân Efendi-zâde a'lemü'l-ülemâ ve'l-yakin mevle'l-mevâli Mev- 
lânâ Mehmed Efendi Müftilenâm ve Şeyhülislâm oldı. 


Ve Rümili Kadıaskerliği Sun'ullah Efendi'ye fermân olundı. Ve 
Anatolı Kadıaskerliği sâbrkâ Anatolı Kadıaskeri olan merhüm Si- 
nan-zâde? Ali Çelebi Efendi'ye fermân olundı. Fi 13 şevvâl, sene 1001. 


Teftiş olunan Kefe Beğlerbeğisi habs olunup 
akça abnduğıdur. 
Ve ba'de'l-id Rüm Beğ oğlı teftiş olundukda (181a) hükm olu- 
nan altmış yük akça içün ahz olunup Yedi-kulle'de habs fermân 

olundı, fi 4 şevvâl. Ve birkaç günden sonra Yedi Kulle'den ihrâç 
olundı. Mal taleb olunmak içün zindâna gönderildi. Ve mezbür Beh- 
ram Paşa'nun oğlı gelüp «Babamun esbâb-ı nizâm! u tecemmiili bo- 
zulup fürüht olunmasun» diyü inâyet recâ eyleyüp on bir bin yedi 
yüz? aded sikke-i hasene getirüp Ferhad Paşa hazretleri evinde 
deyn içün Hazine-i Âmire'ye teslim eyledi. Fi evâhir-i şehr-i şevvâl, 
sene 1001. 


Defterdâr Burhan Efendi ma'zül olduğı ve yerine 
âhar defterdâr geldüğidür. 


Vilâyet-i Anatolı Defterdârı Burhâneddin Efendi! Veziria'zam 
hazretleri tarafmdan azl buyurulmak içün arz olundı. Müsâ'ade þu- 
yurulmayup «Beytülmâl tefahhus eyleyüp tahsile sa'y iden ma'zül 
olmaz» diyü cevâb-ı âli buyuruldı. Ve yine ol hafta içinde azl buyu- 
rulup yerine Şıkk-ı sâni Defterdârı Mahmud Efendi Anadolı def- 
terdârı oldı. Ve Şıkk-ı sâni defterdarlığı mukaddemâ azl olunan 


Şeyh Kemâl-zâde Yahya Çelebi'ye fermân olundı. Fi 14 şevvâl, sene 
1001. 


Reisülküttâb tecdid olduğıdur. . 


Ve Reisülküttâb Dal Mehmed Efendi azl buyuruldı. Tezkire-i 
evvel, damad-ı merhüm Şeyh Şücâ, Yahya Çelebi Efendi Reisülküt- 
tâb olmak fermân olundı. Fi 14 şevvâl. Lafz-ı «şâz» (jl: = 1001) 
târih vâki' oldı, 1001. 


Hilâf-ı kıyâs üzre olmağm ya'ni tarikun eski müstahıklarmdan 
iğmaz-ı ayn buyuruldı. Ve Tezkireci-i evvel eski kâtiblerden Muslı* 
Çelebi Efendi oldı. Ve Tezkireci-i5 sâni sâhib sa'âdet Sinan Paşa haz- 
retleri âdemlerinden Mahmud Beğ oldı. Fit-tari'l-mezbür, İstihkâk 
u isti'dâd sorulmayup kâ'ide-i kadime terk buyuruldı. 


Sadrıa'zam ve serdâr-ı ekrem hazretleri teftih-i memalik-i 
Üngürus azimetine sefer-i zafer-rehbere çıkup 
gitdükleridür. 


Şehr-i şevvâlü'l-mikerremün yiğirminci dü-şenbih gün, ki bir 
rüz-ı firüz idi, mah-ı temmuzun dokuzunda âftâb-ı âlem-tâb burc-ı 

esede tahvil itmisdi, Sadria'zam (181b) ve serdàr-r ekrem Sinan 
Paşa -edâmellâhu taf âlâ iclâlehü- hazretleri vakt-i dahve-i kübrâda 
mübârek sa'd sa'atde şevket ü haşmet ile bir esb-i sipihr-seyr ü 
hilâl-na'le süvâr olup teftih-i memalik-i Üngürus niyyetine sefer-i 
zafer-rehbere çıkup cümle erkân-ı devlet ve a'yân-ı saltanat müret- 
teb ü mükemmel izz ü ikbâl-i kâmrâni ile südde-i sa'âdet medârda 
hâzır u muntazır oldılar. Ve serdâr-ı bâ-vakâr hazretleri hadem ü 
haşemi ile pür-zib ü zinet: âlât ve esbâb-ı sefer sâz u selb, darb u 
harb ile mülebbes u müzeyyen olup, hey'et-i heybet ve mehâbet ü 
şehâmet ile gelüp pâye-i serir-i saltanate yüz sürmeğe girüp içeri 
arz-gâhda çok zemân eylendi. Ve kazâyâ-yı din ü devlete müte'allık 
külli kaziyyeler arz eyledikleri mahalle efrâd-ı âferiden kimse var- 
mayup kendülerden gayri vaki' olan umür râz-ı saltanata mahrem 
olmayup taşra çıkduklarmda envâ'-ı atâyâ-yı pâdişâhâne ve iltifât-ı 
mülükâneye mazhar olup, hassa-i hikmâyündan gün-â-gün serâser 
fâhir libâslar geydirildi. Ve cevâhir-i garibe ile murassa‘ sorguç ve 
mükemmel altun eğerlü ve zencürlü at çekildi. Binüp pür-cüş u hu- 
rüş taşra geldi. a'lâm-ı İslâm-ı zafer-peyker önüne geçüp” debdebe-i 
izzet ü saltanat ile yürüyüp tantana-i şevket çalındı. A'yân-ı devlet 
ü sa'âdet önünce gidüp yemin ü yesarma selâm virdükçe âmme-i 
âlem dest-i niyâzı dergâh-ı Bi-niyâz u Kâr-sâza merfü' u mu'allâ 
kılup Allâhümme unsunl-İslâme ve'müslimin du'âların mele-i 
a'lâya yetişdirdiler. Vüzerâ-i izâm ve ulemâ-i kirâm ve meşâyih-i 
enâm konağa değin i'zâz u ikrâm ile gönderi gitdiler. İstanbul kur- 
bmda Rüstem Çelebi Çayırı dimekle ma'ruf mahall-i vesi'de âli şev- 
ketlü gerdün-misâl otaklar?, çetr u sâyebânlar kurılup ve külli te- 
dârük ile envâ“-ı ni'am-ı bi-pâyân hâzır u müheyyâ olunup a'yân-ı 
sa'âdet tamâmen sımât-ı nimete nüzül idüp ziyâfet olundılar. El- 
hakk ruzgâr ta'yin eyledüği (182a) vezir-i kârdan olup âmme-i hal- 
kun müsellem ü muhtârı ve serdârlık ve sipehsâlârlık esbâbı âmâde 
ve mükemmel nice nice asâkirsi mansüre mesâlih u umurmda kâr- 
âzmüde zi-kudret ü zi-haşmet ve asâleten sâhib-devlet olduğmda ke- 
lâm olmayup şükr ü sipâs-ı ni'met-i vâfire olunup hamd ü senâ ile 
kalkılup çavuşlar alkışlayup erkân-ı devlet selâmlayup gitdiler. 
Frt-târihi'-merküm. 

Ordu-yı hümâyün birkaç gün mukim olup 
göçdükleridür!. 


Ve dokuz gün mahall-i merkümda karâr olundı, asker-i mansü- 
renün âlât u esbâb-ı seferi az zemânda hâzır u müheyyâ olup tek- 
mil olması âsân olmayup husüsen Yeniçeri ve Sipâhi levâzımı gö- 
rülmek içün ârâmiş ü âsâyiş olundı. Ve bu esnâda tekrâr ve be- 
tekrâr vüzerâ-i izâm ve ulemâ-i a'lâm konağa varup umür-ı mülk 
ü millet müşâvereleri olup ve Hoca-i Şâh-ı cihân -dömet fezd&”"imhü- 
hazretleri Pâdişâh-ı zemini ü zemân væ bâ'is-iemn ü emân -holle- 
de'lahu mülkehil ve saltametehü- hazretlerinden leşker-i İslâm-penâ- 
ha hatt-ı hümâyün-ı sa'âdet-makrünlarıyla sifâriş-nâme ve mektüb-ı 
sa'âdet-rehinlerin getürdi. Divân-ı âlide okunup kemâl mektebe emr 
ü fermân-ı şerifleri kulüb-ı asker-i mansüreye te'sir eyleyüp cây- 
gir oldı. A'da-i dinün kal‘ u kam'ı bâbında her ne re'y ü tedbir ey- 
lediler ise Allâh tebârek ve ta'âla mülhem bi's-savâb eyleyiip tedâ- 
rüklerin bünyân-ı marsüs eyleye. Asâkir-i Müslimin ile [eyne] kânü 
haysi: kânü mansür u muzaffer olalar. Ve a'dâ-idinü millet mak- 
hür u münhezim olmak du'âların halk-ı âlem vird-i zebân eylediler. 
Ve memâlik-i mahrüsa-ı İslâmiyye'de olan ulemâ vü meşâyih-i ki- 
râma Padişâh-ı âlem-penâh -hulhidet hilâfetwhü- hazretlerinden ha- 
berler gidüp guzat u mücâhidin a'da-i din üstine gâlib ü kâhir olup, 
seyf-i ehl-i İslâm üstün olup feth ü zaferler müyesser olmağ-içün 
süre-i En'âm-ı şerif okunmak tenbih ü te'kid olundı. 


Ve âhir-i şehr-i şevvâlde mevzi‘ ü mahall-i mezbüreden (182b) 
serdâr-ı bâ-vakar hazretleri izzet ü şevket ile göçdi. İnşâellahu ta'âlâ 
menzil be-menzil gidilüp ve Belgrad-ı Üngürus'da kışlamak üzre 
asâkir-i İslâmun cümlesi bu tedbir ü tedarik üstine mütenebbih ol- 
dılar, ki kudreti olup hâzır olan turmayup gide. Ve iktidârı olma- 
yup çıkmayan? elbette inşaellâhu' ta'âlâ evvel-i bahâr-ı huceste-âsâr- 
da mahall-i me'murda hâzır bulunalar. Ve beğlerbeğiler ve sancak 
beğileri ve leşker-i Tatar ve akıncı beğleri dahi ammeten bu va'd* 
üzerine mukarrer ü muhakkak eylediler, ki nüzl ve zâhire Belgrad'a 
yetişüp cem' ola. Ve Baş-defterdâr İbrahim Efendi Hazine-i Âmire 
masârif ve mühimmâtı içün serdâr-ı a'zam hidmetinden ayrılmayup 
ma'an gitdiler. Ve Sipâhiler mukâbelecisi Mustafa Efendi ve mâli- 
yede Baş-tezkireci' Dâvud Efendi ve Ma'âdin mukâta'acısı Osman 

. Çelebi ve tezkirecisi Beğ-zâde cümleten bile gitdiler. Allah ta'âlâ 


uğurların hayır eyleyüp re'y ü tedbir-i ber-sevâblar müyesser eyle- 
ye, bi-mennihi ve yümnihi. Lafz- «Rızâ» ( us, ) târihdür— 1001. 


Ve hâzır-ı esrâr-ı tarikat, nâzır-ı envâr-ı şeri'at nâtık-ı hakü'ik, 
vâ“iz-i hal&'ik tarikat-ı Halvetiyyenün ser-bülendi, nâsıh-ı ercümend 
Emir Efendi asâkir-i nusret-me'âsire fezâ'il-i cihâd” beyân idüp 
vaki‘ olan müşkilât hallinde bezl-i mechüd eyleyeler diyü fermân 
olunup ma'an gitdiler. Ve Yeniçeri tâ'ifesine Yaya-başı-zâde Hızır 
Efendi hâris-i akl u şer", ârif-i asi u fer‘, hâzine-i hikmet ve yegâ- 
ne-i hilm ü ismetdür, anlara ta'yin buyuruldı. Ve me'ünât ve mühim- 
mât-ı seferleri ve kifâyet mikdârı zahireleri ve hidmetkârları miri 
tarafından görülmek fermân olundı. Fi't-târihi'l-merküm. 


Ferhad Paşa hazretleri Divân-ı mu'allâda 
sadr-nişin olduğıdur. 


Ve Ferhad Paşa -edöme'lâhu ta'â16 clâlehü- hazretleri kâ'im- 
makâm-ı sadr-ı vezâret olmak fermân olundı. Mesâlih-i Müslimin 
görülmek üzre tahsil-i emvâle şurü' eyledi. Ve riyâset-i (183a) Di- 
vân, Lâm Ali Çelebi'ye sifâriş buyuruldı, Fi gurre-i zilka'de, sene 
1001. 


Vilâyet-i Şirvân'dan' Vezir Hasan Paşa geldüğidür. 


Ve bu esnâda vilâyet-i Şirvân muhâfazasında olan vezir-i haş- 
met-âyin ü şevket-karin Hasan Paşa -edâme''lâhu ta'âlâ iclâlehü- 
hazretleri tuhaf u hedâyâ-yı bi-şumâr ile gelüp İstanbul'a dâhil oldı. 
Fi evâ'il-i zilka'de, sene 1001. 


Vezir Ca'fer Paşa Bağdad'dan vilâyet-i Şirvân 
muhâfazasma fermân olunduğıdur. 


Vezâretle vilâyet-i Tebriz muhafazasından kaldırılup? vilâyet-i 
Bağdad muhâfazasına ta'yin olunan Vezir-i dilir-i bâ-tedbir Ca'fer 
Pasa hazretleri! Bağdad'dan dahi ref‘ buyurullulp vilâyet-i Şirvân 
muhâfazası fermân olundukda, Haleb'de sâkin Elvend-oğlı Ali Pa- 


`. 


şa'ya Südde-i sa'âdette olan âdemleri Bağdad Beğlerbeğiliğin tev- 

cih u ta'yin itdürmişlerdi. Ol diyara birkaç def'a vâli olup ehl-i Bağ- 
dad Elvend oğlı hükümetinden dil-gir idüği erkân-ı sa'âdet hazret- 
lerine ma'lum olmışdı. 


Vezir-i haşmet-âyin Hızır Paşa hazretleri vilâyet-i 
Bağdad muhafazasma fermân olunduğıdur. 


Ve serhadd-i memâlik-i mahrüsadan arzlar gelüp vilâyet-i Bağ- 
dad'da be-herhâl bir vezir-i saltanat-ârâ turup* muhâfaza itmekden 
lâbüddür, serhadd-i mansüre hükümetine gelen.defterdârlar ve üme- 
râ ekseriyâ edâni vii erâzilden olup rüşvet ü pişkeş virmekle bed- 
sirişt ve denâ'et-i tab ve tamaʻ-1ë hırs u şerre mübtelâları olmağla 
memleket halkı ahvâl u etvârların bilüp İtibar u ittifak itmeyüp 
emirlerine imtisâl itmez oldılar. Ve kul tâ'ifesi dahi eşrâr-ı halk ile 
ihtilât u ittihâd idüp her zemânda hâkimleri üstine yürüyüp küs- 
tahlıklarıyla nâmüs-ı saltanat eksikliğin” ider oldılar. Bir zi-haşmet 
ü şevket ve aliyyü'ş-şân, mercii enâm' bir vezir lâzım gelmişdiir, 
el iyâzü bi'llâh Memâlik-i İslâmiyye bigâneler eline düşmek ihtimâl- 
dür. 


Musirâ 
< 5 b £ 2 jl ge 9 ge » dimişler. 


Bu esnàda° Mübârek adıyle (183b) nàm-var bir şahs-ı mechül 
zuhür idüp eclâf-ı akvâm-ı aʻ‘râbdan” yanına bi-had erâzil cem‘ idüp 
beriyye-i Bağdad'da geşt ü güzâr ider oldı dinilmeğin südde-i sa'âdet- 
de harem-i muhterem terbiyesiyle hâsıl olmış Vezir-i mütedeyyin 
salâh-ı din ile ârâste Hızır Paşa -edâme'llâhı ta'âlâ iclâlehi- haz- 
retleri eyâlet ile vilâyet-i Bağdad muhâfazasına ta'yin buyuruldı. 
Fi evâ'il-i zilka'de, sene 1001. 


Vezir-i izzet-rehin Halil Paşa hazretlerine 
sarây-ı ma'müre ta'yin buyurulduğıdur. 


Ba'dehü vilâyet-i Bağdad muhâfazasına giden Hızır Paşa hazretle- 
rinün sâkin olduğı sarây, ki Kasımpaşa çeşmesi kurbındadur, mes- 
ned-i vezârete gelen Halil Paşa hazretlerine fermân olunup ve çı- 

kacak Sultân-ı âli-şân -edâömle'llâhm ta'âlâ ismetühâ- hazretlerine 
nâm-zed buyurulup ve sür-ı pür-surür içün ikdâm u ihtimâm olu- 
nup has -oda yapdurulmağa şurü' olundu. Tamâm olduğı gibi he- 
men düğün olmak fermân olundı. İnşâe'llahu ta'âlâ, bi-mennihi ve 
yümnihi. 


Elvend-oğlı Ali Paşa'ya Basra Beğlerbeğiliği ve Hadım 
Osman Paşa'ya Lahsa Beğlerbeğiliği virildüğidür. 


Ve salifü'z-zikr Elvend-oğlı Ali Paşa" âdemleri Âsitâne-i 
sa'âdetde maslahatların itmâma yetişdirüp Haleb'e, efendilerine 
Bağdad müjdesiyle gitmişler iken yanlış Bağdad'dan döner gibi? 
ve sâbıkâ Kilarcı-başı Hadım Osman Paşa kethüdâları dahil kezâ- 


lik lâzım olan hidmetlerin yerlü yerine isâl idiip edâ-i hidmet eyle- 


dükden sonra Basra Beğlerbeğiliğine hükmlerin almışken «Basra 
Beğlerbeğiliği Elvend-olğı Ali Paşa'ya ve Lahsa Beğlerbeğiliği Os- 
man Paşa'ya tevcih oluna» diyü hatt-ı hümâyün ile fermân-ı âli bu- 


yuruldı. 


Ve bu esnâda vilâyet-i Lahsa'da olan âmme isyân idüp beğler- 
beğisin kal'ada mahsür eyledükleri haber geldi. Düşmen elinden beğ- 
lerbeği istihlâs eyleyüp, Osman Paşa adi ü dâd ile memleketi âsüde- 
hâl eylemek fermân olundı. Fi evâsıt-ı zilka'de, sene 1001. 


Şirvân muhafazasmdan gelen (184a) Hasan Paşa hazretleri 
Divân-ı âliye gelüp oturduğı ve Hızır Paşa hazretlerinün 
Bağdad'a gitdüğidüir. 


Ve şehr-i zilka'denün on altıncı dü-şenbih! güni vilâyet-i Şir- 
vân muhâfazasından gelen vezir-i pür haşmet ü temkin Hasan Paşa 
hazretleri Divân-ı adâlet-ünvâna gelüp, âyin-i devlet ve kânün-ı ka- 
dim üzre pişkeş ii hedâyâsı çekilip mesned-i vezârete Halil Paşa 
hazretleri altma oturdı. Ve ol gün Hızır Paşa hazretleri vilâyet-i 
Bağdad muhafazasına hil'at-ı fâhire ile teşrif buyurulup pâye-i se- 
rir-i a'lâya yüz sürüp erkân-ı sa'âdet ile vedâ'laşdılar. Fi sene 1001. 

Yeni-hisar'da tutsak yarar kâfirler kaçduğı ve dizdâr 
ve kethüdâ siyâset olunup salb olduğıdur. 


Ve evâhir-i şehr-i zilka'dede Karadeniz'de Boğaz-kesen kal'asın- 
da Yeni-hisarda mahbüs turan harbi keferenün benâmları onaltı 
nefer üsârâ kimi Efrenç ve kimi Hırvat ve kimi Macar ve mu'teber 
melâ'in bir gice fırsat düşürüp nice yıllar? endişe ve fikr ü firâset 
sarf eyledüklerinden nevbetci Yeniçeriler âlem-i hâb-ı gafletde iken 
döşendüleri kebeleri bozup ip idiniip ve kal'anun kâbil olan sakfın- 
dan delüp ipler ile salkınup kaçarlar. İrtesi ağâh olurlar kal'anun 
dizdârı ve kethüdâsı ve nevbetci olanlar? satve-i kâhire-i Pâdişâhi' 
ye uğrayup dâr-ı siyâsete çekildiler. Bir iki nefer kaçan esirler ele 
geldi, güzideleri bulunmadı. Bölükde sipâhi kulların* Mustafa Beğ 
dizdâr olup ulüfesi Hazine-i Âmire'ye kaldı, kaçup kurtulan be-nâm 
mel'ünlar” Galata kâfirlerinin mu'âvenetiyle kal'adan indüği gibi 
avrat süretine girüp* ve bir nice gin Galata'da pinhân eyleyüp ve ol 
esnâda Venedik'e giden kâfir barçasına girüp Venedik'e vâsıl olduğı 
haberler gelen Donanma-yı Hümâyün ile ma'lüm oldı. Dizdâr ve ket- 
hüdânun müsâ'ade ve müsâmahasından' bilindi. (184b) Gurre-i 
şehr-i zilhicce sene ihdâ ve elf. İd-i adhâ cümle-i mü'minin ü mü'mi- 
nata kutlu ve huceste ola Hüccâc-ı zevi'l-ibtihâc mağfür olup, hacc-ı 
mebrür ola. Haccetün mebrünetün hayrün mine'd-dünyâ ve mâ-fihâ 
buyurulmışdır?, 


Serdâr-ı asker-i İslâm tarafmdan gelen serhadd-i 
mansure ahbarıdur. 


Ve serdâr-ı âli-kadr Sinan Paşa hazretleri -edâme'llahu ta'dlâ 
iolâlehü- id-i adhâyı Belgrad'da ideceği haberleri? geldi. Velâkin Rü- 
mili Beğlerbeğisi oğlu Mehmed Paşa hazretleri mufassal mektüblar 
gönderüp «Yürümekde müsâra'at eyleyesiz. Küffâr-ı hâksâr cem'iy- 
yeti fevka'l-haddür ve el-hamdiili'llâhi ta'âlâ eyyâm-ı sa'âdet-i Pa- 
dişâhide asker-i Rümili dahi üstümüzde bi-haddür. Ve düşmen-i din-i 
miibin [olan] melâ“in mâ-beynleri ittifâk üzre olmayup nifâk u şi- 
kâkları mukarrerdür. Kıral-ı la'in-i bed-fi'âl vere bozulduğına râzi 
değildür. Ve içlerinde muhkem hastalık dahi vardur. Be-herhâl siz- 
ler sa'âdetle gelüp Budun'da kışlamak vâcibdür» diyü re'y ü tedbir 
eyledüği mektübı mücibince Belgrad'dan kalkup Budun üstine git- 


TARİH-İ SELÂNİKİ 331 


düği şâyi oldı. «El-abdü yüdlebbir veNâhu yukaddir» tedbiri bozar 
takdir kelâmı üzre bu cânibde olan kâr-âzmüdeler serdâr-ı asker-i 
İslâm dahi mahall-i memüra varup yetişmedin kalkmak câiz değil- 
di diyüp dürlü fal” eylediler. Hüdâ hayr dihed”, inşae'llâhu ta'âlâ. 


Bosna vilâyetinde Siska kal'asm Beğlerbeği Mustafa Paşa 
asker-i mahsüre ile muhâsara eyledüği. 


Vilâyet-i Bosna serhaddinde mukaddemâ merhüm Hasan Paşa 
muhâsara eyledüği. kal'a-i Siska üstüne Beğlerbeği Mustafa Paşa 
hazretleri cem'iyyet-i asker-i İslâm ile varup toplar çeküp ceng ü 


“neberd üzre olduğın”> Âsitâne-i sa'âdete arz u ilâm eyleyüp ve hayr 


dua vü senâlar recâ eyleyüp kaht”? u galâ idüğin bildürmişlerdi Fi 
evâ'il-i zilhicce, sene 1001. 


Rümili Beğlerbeğisi Mehmed Paşa vilâyet-i Bosna'ya ` 
varmak ile küffâr firâr idüp (185a) kal'alar 
I alunduğıdur. 


Ve sâbıkâ Bosna Beğlerbeğisi iken merhüm Hasan Paşa ser- 
had-i mansüreye lâzım u mühim olduğı mahalde! yapdurduğı Yeni- 
hisarı a'dâ-i din, bi-hadd leşker-i melâ“in ile gelüp top ceküp muh- 
kem ceng ü âşüb eyleyüp ve dördünci gün içinde olan ehl-i İslâm'a 
tamâm za“ müstevli olup ümid ve recâları maktü' olduğı zemân- 
da bi-inâyeti'llâhi ta'âlâ ve avnihi Rümili Beğlerbeğisi Mehmed 
Paşa hazretleri leşker-i bi-şumâr ile yetişip melâ'in-i hâksâr firâr 
idüp mücâhidin-i mü'minin halâs olup ve bu vâsıta ile kal'a-i Siska 
dahi darb u harb ile feth olunup içinde bulunan melâ'in tiğ-ı âteş- 
bâr ile dârü'I-bevârda karâr eylemişler. Bakiyyesiyle leşker-i gu- 
zât u mücâhidin iğtinâm eyledükleri haberleri geldi. Futuhât-ı mer- 
küme yevm-i terviyede vukü' bulduğın bildürmişler. Fi 13 zilhicce, 


sene 1001. 


Yeniçeri havâdisidür ki Eflâk voyvodası 
murâdlarmca olmamuşdur. 


Ve evâhir-i şehr-i zilhiccede vilâyet-i Eflâk'da olan Yeniçeri 
tö'ifesiyle voyvoda olan mel'ün nâm ki sâbıkâ Yeniçeri odala- 

rında saklanup odabaşı ve zabtcılar? ma'rifetiyle keçe geyiip Divân'a 
gelüp gice çorbaçı! ile kol dolaşup içlerinde durmışdı. Mübâlağa 
mâl-ı rüşvet sarf u itlâf olunup ittifâk voyvodalık alı-virüp masla- 
hat görmişlerdi. Varup Eflâk memleketinde ahdine turmayup zin- 
degâni idemedükleri ecilden memleket elden çıkdı harâba vardı” 
re'âyâ tağıldı diyü iki tarafdan şikâyetler olunduğı arz u ilâm olun- 
mağın yeri sâbıkâ mürd olan Bân-ı mel'ünun Mihal nám karmdaşına 
Eflâk voyvodalığı fermân olundı. Ve Kapucı-başı Veli Ağa'ya hid- 
met ta'yin buyuruldı. Fit-târihi'l-merküm. 


Bâli Çavuş habs olunup itlâk buyurulduğıdur. 


Ve bu esnâda Perhizci Bâli Çavuş Selâm Çavuşı Mir-alem Kurd 
Ağa'ya habse virilmek (185b) fermân olundı. 


Ba'dehü Yeni-hisar'da habs olunmak buyuruldı. Birkaç gün 
içinde istikâmeti ma'lüm olıcak ıtlâk emr olundı, Fi evâhir-i zilhicce, 
sene 1001. 


Eflâk Voyvodası kal'aya buyurulduğıdur. 


Vilâyet-i Eflâk'dan ref‘ buyurulan voyvoda-i mel'ün Haleb 
kal'asma habs emr olundı. Yolda gelürken gaybet eyledi. Ve İstan- 
bul'da Küçük Mir-âhür Ahmed Ağa âdemleri bilüp buldılar. Rodos 
kal'asına habs emr olundı. Esbâb u tecemmüli” tamâmen furuht olu- 
nup miri içün zabt olundı. Fi evâhir-i zilhicce, sene 1001. 


Serhadd-i memâlik-i Şark ahbârıdur, ya'ni Şah Abbas 
—  leşker-i Kızılbaş ile Kazvin'den Hemedan'a 
geldüğidür. 


Evâhir-i şehr-i zilhiccede vilâyet-i Şark serhadlerinde Bağdâd ve 
Şehrizols ve kal'a-i Nihâvend Beğlerbeğilerinden ve sâ'ir ümeröâ-i 
Ekrâd-ı zevi'l-ihtirâmdan mute'âkiben mufassal u meşrüh mektüb- 
lar ve haberler gelüp arz olundı ki eVâli-yi vilâyet-i Şark Şah Abbas 


yiğirmi binden mütecâviz mükemmel ü müsellah leşker-i Kızılbaş. ' 


ile Kazvin'den çıkup Hemedan'a dâhil olmışdur. Serhadd-i mansüre 
hudüdına geldi. Ve mukaddemâ kendünün mukarreb ü mu'temedün- 
aleyh sultânlarından Rüstem Han nâm kaltaban birkaç nefer salt 
nükerleriyle cevr ü zulm ve sitemkârlığından sabr u tahammül ide- 
meyüp terk-i Rafz ve mezheb-i Şi'iyye eyledüm, Ehl-i sünnet ve 

cemâ'at mezhebine canum kurbân olsun diyüp kaçup Bağdad'a gel- 
mişdi. Hâlâ Beğlerbeğilere ve sâ'ir ümerâ-i serhadde ilçileri ve nâ- 
mesi gelüp zikr olunan Rüstem Han talebine geldim, âdemiümdür 
viresiz. Sa'âdetlii Padişâh-ı saltanat-penâh hazretleri ile mâbeyinde 
müekked ve müşeyyed olan sulha mugâyir hareketimüz yokdur. Ol 
ulu dergâha can u dilden ıhlasımuz' mukarrer ve muhakkakdur» 
didüğin Âsitâne-i sa'âdet-destgâha gelen arzlar telhis olundukda 
sa'âdetlii Pâdişâh-ı âlem-penâh hazretleri buyurmışlarki «Gelüp 
müslimân olanı tutup göndermek olmaz (186a) isterse tursun, is- 
terse gitsin» diyü cevap buyurduklarr sika yerden? mesmü' olma- 
gın bu mahalle sebt olundı. 


Mesâlih-i umür-ı mülk hidmetinde istihdâm olunañ ehl-i vuküf 
u şu'ür şöyle beyân u tahkik eyledilerki Şâh Abbâs-ı abüs bu denlü 
yarar leşker-i kızılbaş ile serhadd-i memâlik-i İslâmiyye'y& yakın 
gelmeğe sebeb ü bâ'is hâkim-i Gilân Han Ahmed Südde-i sa'âdete 
dâd-hâhlığa gelüp makzıyyü'l-merâm olmadı, ammâ hazine-i Bağ- 
dâd'dan dirlik ta'yin olunup riâyet olunduğı ve Meşhedeyn-i şeri- 
feyn ziyâretine varduğı Kızılbaş tâ'ifesinün cân-ı fertütına dağ-ı âte- 
şin olduğından gayri mebâdâ nâgehâni Bağdâd askeriyle beğlerbe- 
giler gelip Kazvin'e tâht ideler diyü azim siklete ve mihnete girif- 
târ olup ihtirâzlarında idi didiler, ve'llâhu a'lem. Gurre-i Sehri mu- 
harremü'l-harâm sene isneteyn ve elf. 


Mahrüsa-i İstanbul'da merküm ve mağfurun-leh Sultân Baye- 
zid Han Veli -tâbe serâhu- evkâfı tevliyeti Üsküfci-zâde Mustafa Çe- 
lebi'den alınup içerüden çıkma Yavaşca dimekle ma'rüf bir mütefer- 
rikaya tevcih buyuruldı. Birkaç gün tasarrufunda olup müteferri- 
kanun sıdk u istikâmeti ma'lüm olup Şeyhülislâm ve Müftilenâm 
Bostan-zâde Efendi -dümlet fsaâiluhü- hazretleri nezâreti hasebiyle 
şefâ'at buyurup, «Üsküfci-zâde evlâ ve ahrâdur» dimeğin Pâdişâh-ı 
gerdün-bestat hazretleri hatt-ı hümâyünlarıyle yine mukarrar bu- 
yurdılar. Fi 16 mukarrem, sene 1002. 


Memâlik-i malırüsadan emvâl tahsil olunup 
kula ulüfe virildüğidür. 


Ve evâsıt-ı şehr-i muharremii”l-harâm sene 1002 de mahrüsaâ-i 
Haleb ve Trablusşâm beğlerbeğilerinden ve defterdârlarından ik- 

dám u ihtimâm-ı külli idüp istiʻcâl ahkâmı ile çavuşlar göndermek 
ile birer mikdâr* mal tahsil olunup geldi Ve sadr-nişin Ferhad Paşa 
hazretleri dahi cizye ve âdet-i ağnâm bakâyâsından elli altı yük akça 
tahsil eyleyip yetişdürmekle lezez (186b) ulüfesi virildi. Cem'an üç 
yüz yiğirmi beş yük. 

Hil'at-ı fâhire-i serâser-i ala bâ-postin samur ile Ferhad Paşa 
-edâme'lâhu tatâlâ iclâleshü- teşrif buyuruldı. Ve tahsil-i malda istih- 
dâm olunan Defterdâr Hasan Efendi dahi hil'at-ı fâhire ile teşrif 
buyuruldı. Fit-târihi'l-merküm. 


Divân-ı mu'allâya Deryâ-yı Muhit'den 
İngiltere ilçisi geldüğidür. 


Vilâyet-i cezire-i İngiltere, ki üç bin yedi yüz mil yer* deryâda 
Haliç-i Kostantiniyye'den ba'iddür, hâkimesi olan avrat” mülk-i mev- 
rüsesinde ve devlet ii saltanata kudret-i tâmmesi ile hükm idüp 
Lüteraniyyet milleti üzre ubudiyyet-nâmesi ve ilçisi Âsitâne-i 
sa'âdet-penâha pişkeş ü hedâyâ-yı lâyıkası gelüp çekildi. Ve ol gün 
galebelik* divân olup ilçi kânün-ı kadim üzre ziyâfet ü ikrâm olundı. 
Fi 22 muharrem", sene 1002. 


Ve gemisi gibi turfe numüne gemi herkis İstanbul limanına gel- 
memişdi. Üç bin yedi yüz mil deryâdan sefer ider ve seksen üç pâre 
heman? top kullanur sâ'ir yarakdan gayri âteş-efşân hey'et-i hâri- 
ciyyesi şekl-i hınzir idi, u'cübe-i devrân idi, görülmiş değildi ki sebt 
olundı. 


Kapucı-başı Hasan Ağa Arabistân bakâyâsı 
tahsiline gitdüğidür. 


Ve Kapucu-başı Yemişci Hasan Ağa, ki erkân-ı devlet içre” 
hazm u azm ile mücidd ü sâ“i şedidirl-kalb ve'l-kavl olmağın vilâ- 


yet-i Arabistân emvâlinün bakâyâ-yı atik ü cedidi tahsili olunup mu~. 


fassal u mü'ekked hatt-ı hümâyün-ı sa'âdet-makrün ile havâle-i âm- 
meye irsâl olunmışdı. Trablusşam Beğlerbeği Canpolat Beğ-oğlı Hii- 
seyin Paşa'dan başlayup mâ-melekin füruht idüp ve kendüzin kal'aya 
koyup” geçüp Şam'a ve Haleb'e gitdiiğin bildirdüler. Fi evâhir-i mu- 
harrem, sene 1002. 

Bağdad ve Üsküdar kadıhğı virildüğidür. 


Ve tekrâr mahrüsa-i Bağdad'a kadı olan Mevlâna Rıdvan Efen- 
di hakkında inâyet olunup hatt-ı hümâyün ile Üsküdar kadılığına 
tebdil buyuruldı, (187a) Ve Mevlânâ İmâm-zâde Efendi vilâyet-i 
Bağdad'a gitmek fermân olundı. Fi 22 muharremü'l-harâm, sene 
1002. 


Nil-i mübârek murâd üzre gehnedi, arâzi 
tamâm reyy' olmadı didükleridür. 


Diyâr-ı Mısrıyye'den arzlar geldi, «Nil-i mübârek kadimden ge- 
legeldüği üzre gelmeyip külli noksân üzre geldüği ve ekser yerler 
saraka ( &l,2) kaldı, su basmadı kesr-i mahsülat mukarrerdür» di- 
yüp arz u ilâm olundı. «Hâkimleriniin şe'âmetinden ve hırs? u âzla- 
rındandur» dinildi. Beğlerbeğisi Hadım Hafız Ahmed Paşa ve Ka- 
dısı Mevlânâ Ma'rüf Mehmed Efendi ve Defterdârı ümerâ-i muhâ- 
fazadan Sinan Beğ idi. Fi sene 1001 ve fi sene 1002. Allâh ta'âlâ 
lutf u fazliyle Müslimânları kaht [u] galâ belâsından saklayup 
emânde eyleye. Bi-menmili ve hafiyyi tfihâ. Fi evâhir-i muharrem. 


Sefer-i zafer-rehbere müte'allık serdâr-ı âli 
hazretlerinden gelen ahbârdandür. 


Evâ'il-i şehr-i saferde serdâr-ı a'zam Sinan Paşa -edâme Uâhu 
ta'âlâ iclâlehü- hazretlerinün. südde-i sidre-mekâna mekâtib-i şeri- 
feleri geldi. «Asâkir-i mansüre ile vilâyet Budun serhaddinde a'dâ-i 
din kılâ'ından Pespirim nám kal'a-i metin muhasara olunup her câ- 
nibinden kullar ta'yin idüp meterisler kurılup toplar çekilip ceng ü 
âşüb olup, tüfeng-endâz Yeniçeri dilâverleri küffâr-ı hâksârdan bi- 
hadd mela'in helâk eyleyüp neberd-i azim olmağla dördünçi gün 
gicesinde kâfir-i bi-din cemi'an top ve tüfeng atup şenlik ve şâd- 
mânlık iderken kal'anun bir cânibin delüp nâgehâni beğleri ve sâ'ir 
leşkeri çıkup firar iderken tuyulup asker-i İslâm ta'kib idüp yetişüp 
ve beğlerin tutup ve sâ'irlerin tiğ-ı âteş-bâr ile dâru'l-bevâra gön- 
derdiler ve melâ'in beride kal'a kapusı altında nihâni* barut koyup 
ve.leşker-i İslâm gaflet ile kapudan girüp giderken kurdukları fitil 

çıkup leşker-i İslâm'dan ol mahalde bulunan guzât-ı İslâm* şahâdet 
kapusından dâr-ı cinâna dâhil oldukları haberler hikâyet olundı. 
Fi t-târihi'l-merküm. 


(187b) Ve zikr olunan kal'âdan sonra Polata kal'ası muhâsara 
olunup metânetde nihâyetde olmağla sâbıkâ Sultân Süleyman Han 
Gâzi -tâbe serâhu- zemânında Arslan Paşa merhüm niçe gün döğüp 
fethi mukadder olmamağla terk olunmışdı. Top çekilüp muhkem 
ceng olunurken içindeki beği emân dileyüp can ile âzâd olup, kal'ayı 
ehl-i İslâm'a teslim eylemek üzre’ Rümili Beğlerbeğisi Mehmed Paşa 
hazretleri Budun Beğlerbeğisi iken Müslimân esirlerine mezbür Beğ 
şefekat üzre idi, bildürdük» diyüp şefâ'at itmekle emân virilüp ke- 
fere alayı beğleri ile çıkup selâmet ü emn yakasına geçürüldi. Ve 
kal'a zabt u hıfz olunduğu arz u ilâm olunmışdı. Velâkin akına giden 
guzât u mucahidin alayına mezbür rast gelinüp şemşir-i İslâmdan 
az kimse halâs olup merdân-ı kârzâra kanimet* oldukları hikâyet 
olundı. Fi't-târihi'l-merküm. 


Ba'dehü Serdâr-ı bâ-vakâr hazretleri asker-i İslâm ile Tata nâm 
kal'a fethine teveccüh idüp ol diyârlar kış yeri olmağı mevsim ze- 
mânı az kalmağla kapu-halkı kışlaya avdet olunmak takâzâsına baş- 
layup ve bu esnâda Sipâhi-oğlanları Ağası Hürrem Ağa ve Kethii- 
dâları Süleyman Beğ bölügün bir mikdar yarar yoldaşlarıyle atla- 
nup leşkerden az kimse kaldı ki, ganâ'imle behremend olmadı diyip 
zahire bulmak ümidiyle ve karavol nâmına çıkup küffâr-ı hâksar 
vilâyetiniin içerüsüne girüp gitdiler. 


Ve Hürrem Ağa bir mağmür bağçeye mükemmel ve müsellah 
birkaç hidmetkâr ile dâhil oldukları gibi keminde olan düşmen-i din 
serhad’ askeri süretinde zâhir olup çendân ihtiyât olunmayup gaflet 
üzre iken nâgehâni âğa tüfeng ile urılup küffâr hucüm idüp sipâhi 
perişân bulunmağla ağa düşüp şehid olur. Ve Süleyman Kethüdâ 
yaralanur, ol mahalde bulunan kafadar yarar hidmetkârlar giriftâr 
olup giderken küffar alayı? sipâhi alayına rast gelür ceng iderler 
melâ“in-i dinin ekseri alef-i şemşir-i âbdâr olup esir ü giriftâr olan- 
lar halâs olur, Şehid olan ağanun başın a'dâ alup cesedin (188a) 
defn idüp gelürler ve bölük ağaları içinde silsile lâzım gelür Silah- 
dâr-başı Süleyman Ağa yine Sipâhi oğlanları ağası olup Ulüfeci- 
yân-ı yemin Ağası Çerkes Hüsrev Ağa Silahdâr-başı ve Gurebâ-i 
yesâr Ağalığı Süleyman Kethüdâ'ya virilüp ve Sipâhiler kethüdâlığı 


> 


TARİH-İ SELÂNİKİ 337 


Silahdârlar kethüdâsı Yunus Kethüdâ'ya virilmiş ve Silahdârlara 
kethüdâ-yeri baş kethüdâ olmış ve umümen Sipâhi ve Yeniçeri itti- 
fâkla gulgule idüp terâkkı isteyüp ber-vech-i küstâhi nâ-sezâ keli- 
mâta âgâz eyleyüp cepren ve kahran ikişer akça atlu ve birer akça 
yaya umümen terakkilerin yazdırup ve elbette kışlaya Belgrad'a 
diyü çağrışup velvele itmekle bi'z-zarüri serhadden serdârı kaldırup 
göçürdiler. Ve serdâr-ı ba-vakâr Yeniçeri kethüdâsını azl idüp ve 
Zağarcı-başı kethüdâ beğ oldı. Ve ocak ağaları içinde yollu yolunca 
mertebe virildi. Ve Tata kal'ası Budun Paşası Hasan Paşa hazret- 
lerine ve Budun'da kışlamak buyurulan Rümili Beğlerbeğisi Meh- 
med Paşa'ya muhâsara eyleyesin diyü mü'ekked ahkâm-ı şerife yazı- 
lup muhkem tenbih buyuruldı. Yeniçeri, Rümili Beğlerbeğisin biz 
bilmezüz, kande kışlarsa kışlasun Budun'da biz kışlaruz didiler di- 
yüp mufassal u meşrüh mektüplar gelip Kapu-halkınun istedik- 
lerin itdiüirdüklerin? beyân u şikâyet ile i“lâm-ı hâl eylemişler. Fi 10 
saferi'I-muzaffer, sene 1002. 


Rümili muhâsebeciliği virildüğidür. 


Ve evâsıt-ı şehr-i saferde Rümili Muhâsebecisi Mehmed Emin 
envâ“-ı maârifle ârâste ve ma'mür zât-ı şerif iken ma'lüldür diyü 
Galatalu Mi'mâr-zâde Mevkufâtcı İbrahim Çelebi! yine tekrâr hatt-ı 
hümayım ihrâc itdürdüp, ma'lül ise ref‘. olsun buyrulup, bi'l-âhire 
muhâsebecilik Bursa Mukâta'acısı Akbaba-zâde Mustafa Çelebi'ye 
amel ile buyuruldı. Ve Bursa Mukâta'acılığı mezbür İbrahim Efen- 
diye fermân olundı. Ve Mevküfât-ı evvel, Baş-vâridâti Longa-zâde 
Mustafa Çelebi'ye vâridâtcılık Rümili mevküfâtı hidmetinde olan 
Mehmed Çelebi'ye buyuruldı, 188b). 


Anatolı Muhâsebeciliği virildüğidür. 


Ve Anâtolı Muhâsebecisi Işık Ali Çelebi azl buyüruldı. Ol de- 
fâtir-i sülehâ anun cinâyet ü* habâsetinden halâs oldı. Yeniçeriler 
Mukâbelecisi Molla Kasım Efendi'ye virildi ve mukâbelecilik yine 
eski sâhibi Ferhad Paşa hazretlerinin hidmet-i kitâbetinde Kara 
Kaymak Mehmed Çelebi'ye fermân olundı, ki küttâbun zübdesidür. 
Fi 15 şehr-i safer. 


— AR DMS 

Hadım Cüce Zeyrek Ağa'nun karındaşı Beğlerbeği 
olduğıdur. 


Ve Harem-i muhteremde Hadım Cüce Zeyrek Ağa kurb-ı Pâdi- 
şâh-ı sa'âdet-destgâhda makbüli”ş-şefâ'a olmağla karındaşı Rakka 
Beğlerbeğisi olup Divân-ı mu'allâya geldi. Vüzerâ-i izâm -edâme'lâ- 
hu ta'âlâ iclâlehü- hazretleriyle girüp pâye-i serir-i a'lâya yüz sürdi- 
ler. Fi 15 şehr-i safer, sene 1002. 


Beytülmâl emânetleri uslüb-ı sâbık üzre 
birikdirülüp" bir kimseye virildüğidür. 


Evâhir-i şehr-i saferde sâkıbâ Trablusşâm Defterdârı olan 
merküm Mesih Paşalu Mehmed Çelebi'ye kadimden ola-geldüği üzre 
hassa beytülmâl emânetine bir kimse" emin olup zabt eylemek Hazi- 
ne-i Âmire'ye enfa'dur diyü sa'âdetlii Pâdişâh-ı âlem-penâha arz 
olundukda uslüb-ı sâbık üzre amel olunmak fermân olunup merküm 
Mehmed Çelebi cümleye emin buyuruldı. 


Beytülmâle kâtib ta'yin olunduğıdur. 


Ve sâbıka selâtin-i izâm evkâfma mütevelli olup ma'zül ve sıf- 
ru’l-yed kalan Meryem-zâde Mehmed Çelebi «ez-2arürdi tübihiwk 
mahzürât» mücibince kitâbet ihtiyâr itmeğin zikr olunan beytilmâle 
kâtib buyuruldı. Ve birkaç günden sonra beytülmâle müte'allık bir 
maslahat için” hükm-i şerifle taşra gönderilip yeri eyüce pişkeş ile 
bir Sipahiye virildi. 


Diyarbekir ve Erzurum Defterdârlıkları virildüğidür”. 


Vilâyet-i Diyarbekir'e Defterdâr-ı emvâl olan Mahmud Beğ 
Efendi mukaddemâ Âsitâne-i sa'âdetde defterdâr olmağın Harput 
sancağıyla” virilmişdi. Südde-i sa'âdete gelecek irsâliyede külli sa'y- 
u kifâyeleri zuhüra gelmek (189a) ümid olunurken ancak yiğirmi 
yük hazineleri geldi. Ve Beğlerbeği Hasan Paşa hazretleri kâdimden 
hüsn-i terbiye itmekle! hâsıl olmışken hakkında arzı gelmeğin def- 
terdâr ma'zül buyuruldı. Ve yeri sâhib-sa'âdet Ferhad Paşa hazret- 
leri akribâsından Erzurum Defterdârı Kara-batak Mehmed Efendi 

ye buyuruldı. Ve Erzurum Defterdârlığı sâbıkâ Defterdâr olan Sarı 
Mustafa Efendi'ye buyuruldı. Fi evâhir-i safer, sene 1002. 


f Ba'dehü Defterdâr Mahmud Beğ-efendi ile Beğlerbeği Hasan 
Paşa hazretleri ma-beynlerin teftiş idüp görmeğe Ferhad Paşa haz- 
etleri âdemlerinden Kâtib Mustafa Çavuş gönderildi. Fi gurre-i 
rebi'ulevvel, sene 1002. 


Serdâr-ı ekrem tarafmdan küffâr-ı hâksârun memâlik-i 
İslâmiyye'ye duhüli haberi geldüğidür?. 


Evâ'il-i şehr-i rebi'ulevvelde sipeh-sâlâr-ı asker-i İslâm olan 
Paşa -edâme llahu tafâlâ iclâlehü- hazretlerinden ulağa Mehmed Ça- 
vaş gelüp haberler getürdi ki küffâr-ı dalâlet-şi'âr muhkem cem'iy- 
yet üzre olup Nadajdı ve Bakani ve Zıruncuk nám melâ“in altmış bin- 
den mütecâviz atlu ve yaya cunüd-ı şeyâtine, zikr olunan üç nefer 
mel'unların her biri yiğirmişer! bin kilâba baş ve buğ olup taburla- 
rından çıkup, memâlik-i İslamiyye'ye dâhil olup Üstolni Belgrad'ı 
muhâsara idüp cenge mübâşeret eyledüklerinde Budun'dan Vezir 
Hasan Paşa -edöme'llâmı ta'âlâ iclâlehü- hazretleri Yeniçeri leşke- 
riyle mukaddem yetişüp ve serdâr-ı zafer-şi'âr hazretleri dahi mah- 
rüsa-i Belgrad'a varmışken kalkup düşmen-i din üstine azimet idüp 
velâkin Vezir Hasan Paşa hazretleri Serhadd askeriyle ve mevcüd 
bulunan kapu Yeniçerisiyle göz açdurmayup dokuşup? a'dâ-i din 
bi-inâyeti'llahi ta'âla basılup ceng ü neberd-i azim olup ve leşker-i 
İslâm'dan niçe dil-teşneler şerbet-i şehâdet nüş eyleyüp Vezir Hasan 
hazretleri yararlanup ve Yeniçeri kethüdâsı (189b) bâb-ı şehâdet- 
den dâr-ı cinâna vâfir yoldaşlarıyle dâhil olup ve bakıyye-i leşker-i 
İslâm mansür u muzaffer oldukların ilâm eylediler. Fi't-târihi'l-mer- 
küm. «Men necâ bi-ne'sihi fe-kald. rebiha ve'İ-firâru mimmâ lâ-yutuk 
mim sünen”I-mâwselin» okudukları hikâyet olundı. 


Ve küffâr-ı hâksâr Üstolni Belgrad üstine düşüp muhâsara eyle- 
düklerinde dört sancak beği, kendi beğiyle beş beğ kışlamak üzre 
kalmışlar imiş. Nâgehâni bir seher ki a'dâ-i din-i müşrikin gâyetde 
dumanlı günde gelüp kal'ayı muhasara eyledüklerinde halkun tava- 
rı otlağa çıkarken yağmaya başladıklarından duyulup ve kal'anun 
hâzır topların boşandırup muhkem ceng ü cidâle başlayup fırsat ile 
serdâr cânibine feryâdcılar yetişip, ahvâli ilâm eylediklerinde Ser- 

dâr Sinan Paşa hazretleri kal'adaki beğlere mektüb yazup tedbir 
iderler ki birkaç gün ceng üzre mücidd ü sâ“i olup gayret idesiz ki 
benümle altmış binden ziyâde hâzır leşker var; işte yetişdüm ve 
Rümili Beğlerbeğisi yanında dahi otuz bin ceng-cü yarar adem ile 
heman geldi yetişdi diyüp irsâl eyledikleri mektüb doğrı melâ'in-i" 
müşrikin ellerine düşüp düşmen-i dine sebeb-i iztirâb u hayret olmış- 
ken muhâsara olunan beğler dahi ale'littifâk hüsn-i re'y u tedbir 
ile ikinci gicede iki bin mikdâr ceng-azmâ serhadd-i mansürede her- 
biri niçe ma'reke vii kıtâlde hâzır olmış merd-i merdân dilâverler 
çıkup beşer yüz ve altışlar yüz nefer yoldaş biri-biri hilâfından! avâ- 
ze-i Allâh Allâh ile şeb-hün idüp hucüm-i umüm eylediler, Küffâr-ı 
haksâr Türk geldi basdı hay hay, vay vay olup giceyle* biri-birine 
kılıç koyup sekiz kıt'a yaldızlu top ve bi-hadd ü bi-kıyâs barut ve 
esbâb ve alât-ı sefer bıragup binden ziyâde baş ve diri esir giriftâr"" 
olup, Serdâra'zam hazretleri Kapucı-başısı Ridvan Ağa Âsitane-i 
sa'âdete gelüp haber ilâm eyledi. (190a) 


Ve mukaddemâ Rümili Beğlerbeğisi iken 'Tımışvar Beğlerbeğisi” 
olan Hasan Paşa hazretleri bir mikdâr leşker-i âgâh ile kemingâhda 
vaktine muntazır tururken perişân-ı ruzgâr olan melâ'in-i bi-din 
derhal üstlerine uğrayup guzât u mücâhidin Tımışvar'dan çaşni-i 
darbet-i şemşiri tatup hissesin alup müşrikin ü füccârun yarar ve 
güzideleri nâr-ı cahimde makarr idindikleri hikâyet ü rivâyet olun- 
dı. Fi evâhir-i şehr-i saferi'I-muzaffer, sene 1002, 


Vezir-i müşir Halil Paşa hazretlerinün Sultân-ı ismet-penâh 


.. wes 


Ve sene isneteyn ve? elf şehr-i rebiülevvelinde Vezir-i sa'âdet- 
Karin ü izzet-rehin celilivl-kadr Halil Paşa -edöme'llâhu ta'dâlâ iclâ- 
lehü- hazretleri ki sa'âdetlü Pâdişâh Cem-câh u sitâre-sipâh -halle- 
de'llâhu hilâfetehü- hazretlerinin harem-i sa'âdet-muhteremlerinden 


ve huddâm-ı zevi'lihtirâmlarından âdâb-ı devlet ü saltanat hidme- 


tinde mü'eddeb emekdâr olmağın muhaddara-i ismet ü saltanatdan 
hazret-i sultân -dâömlet ismletiihâ- hidmet-i sa'âdetiyle mütes'id olmak 
buyurulduğında Vezir-i izzet temkin ü sa'âdet-âyin Mehmed Paşa 
-edüme'llâhu ta'âlâd iclâlehü- hazretleri dahi sağdıçlık hidmetiyle 
me'mür buyuruldı. Ve evâ'il-i şehr-i mezbürda bir hafta ehl-i Divân 

hidmet-i divâniyeden mu'âf buyurulup, tedârük-i mühimmât-ı sür-i 
sa“âdete iştiğâl olundı. Ve Sarây-ı Âmire'den hademe-i harem-i muh- 
terem eskâl ü ahmğâl ile Sarây-ı Atika göçdiler. Ve bir hafta tamâm 
selâtin-ı izâm ve ulemâ-i kirâm haremleri ikrâm ve ihtirâm olunup 
cem'iyyet-i ziyâfet olundı. Ve sebt güni erkân-ı devlet ve a'yân-ı 
sa'âdet vüzerâ-i izâm Sarây-ı Atik'da şâhâne ziyâfet olundılar. Ve 
ol gün Yeniçeri ve Acemi-oğlanı tâ“ifesi işlenen üç yüz kıt'a nahl-i 
dilârâları hezâr zib ü zinet ile yerlerinden kaldırup Sarây-ı Atik'a 
nakl eylediler, temâşâ-yı âlem oldı. Ve yine ol gilin vüzerâ-i izâm ve 
erkân-ı devlet ziyâfetinden sonra izzetlü ve sa'âdetlü (190b) Pâdi- 
şâh-ı gerdün bestat hazretleri şevket ü haşmet ile Sarây-ı Atik'a ge- 
lüp eğlenmeyüp izz ü ikbâl ile yine Sarây-ı Amire'ye gitdiler. Ve irte- 
si yevmü'l-ahadde Halil Paşa hazretleri sarâyında a'yân-ı sa'âdet 
hâzır oldılar. Ve Sarây-ı Atik'a âyin ve üslüb-i saltanat üzre kemâl-i 
rif'at ü iclâl ile nişân-ı sa'âdet-unvân viüzerâ-yı âlişân taraflarından 
merâtib üzre zi-kiymet cevâhir ile müzeyyen ü murassa' alâ iste- 
fanlar ve zibâ levhler ve bilezikler ve hâtemler ve akmişe-i müte- 
nevvi'a bi-hadd götürülüp ve katar ile akçalar çekildi. Ve eşkâl-i şe- 
ker ve sâ'ir mühimmât-ı lâzime varup, Sarây-ı Atik'a vusül bulduk- 
da, kâ“ide-i devlet üzre sağdıç Mehmed Paşa hazretleri iki hil'at-ı 
fâhire ile tesrif buyuruldı. Ve Halil Paşa hazretleri kethüdâlarına 
ve cümle ağalarına bi-esrihim hil'at-ı fâhireler geydirildi. Ve sâ'ir 
hüddâm-ı zevi'l-ihtirâm donluk kumaşlar ile ikrâm olundılar. Ve bi’l- 
cümle ol gün bez] ü in'âm olunan akmişe ve hil'at* hadd ü adde müm- 
kin olmayup, lâ-yuhsâ atâ olundı. 


Ve şehr-i mezbürenün on ikinci güni fi yevmi'l-isneyr ki mef- 
har-ı mevcüdât ve server-i kâ'inât şefi'-i yevm-i arasât habib-i İlâhi 
aleyhi salavâtw'ilâh- dünyâya geldüği mübârek günde a'lemii'l-ule- 
mâ'i'l-mütebahhirin, yenbü'u'I-fazl ve'l-yakin Hâce-i Şâh-ı cihân Mev- 
lânâ Sa'di Efendi -edâme'llâhu ta'âlâ fez&'iWhü- hazretleri Sarây-ı 
Atik'da hâzır olup ve Dârüssa'âde Ağası Hacı Mustafa Ağa -dâme 
mecduhü- hazretleri hazret-i Sultân cenâbından vekil ve Mehmed 
Paşa hazretleri damad cânibinden vekil olup, İbrahim Paşa hazret- 
leri nikâhı gibi üç yüz bin sikke-i hasene akd-i nikâh olundı. Ve 
heman ol gün yine cihâz Halil Paşa hazretleri sarâyına nakl olun- 
mağa ibtidâ olunup, üç gün ale't-tevâli katar katar çekildi. Ve cüm- 
le cihâz yüz katdur ve cevâri yüz re'sdür ve tevâşi kırk re'sdür, 

cemi'an tecemmül üç yüz katar esterdürs. Ve tahmin-ı sahih ile 
(19la) bahâ beş yüz yükdür. Vel-ilmi inde'lâhi ta'âlâ. Ve cihâz 


alunduğı günde kânün-ı kadim üzre! kapu oğlanlarına ve harem-i . 


muhterem bolalarına ve bacılara câ'ize virilü-gelmişdür, yüz seksen 
bin akça bi't-temâm teslim olmayınca cihâz yiiklenmedi. Ve bu bâb- 
da dahi? virilen kumaş ve hil'at hadd ü hasrdan birün olmağın tayy 
olundı. 


Ziyâfet-i ulemâ-i izâm. 


Ve şehr-i mezbürenün yevmü's-sülesâda* ulemâ-ı izâm -kessere- 
humwilâhu ta'âlâ ilâ yevmi1-kwyâm- hazretleri da'vet buyurulup 
izâz u ikrâm olundılar. Mevle'l-mevâli sâbıkâ Müftilenâm ve Şey- 
hülislâm mütekâ'id Mevlânâ Şeyhi Efendi ve Rümili Kadiaskerli- 
ginden mütekâ'id olanlardan Mevlânâ Kara Çelebi oğlı Hüsam Efen- 
di ve Mevlânâ Abdülbâki Efendi ve Mevlânâ Molla Ahmed Efendi 
ve sâ'ir mevâli-i kirâm ziyâfet olundılar. 


Ziyâfet-i cem'iyyet-i kübrâ. 


Yevmiii-hamis fi 15 rebi'ulevvel, celilü'l-kadr ve aliyyü'ş-şân Ha- 
lil Paşa <dâme'lâhu ta'âlâ iclâlehü- hazretleri sarâyında sür-ı pür- 
sürür içün rüz-ı firüz- mezbürda seherden a'yân-ı devlet ü saltanat 
vüzerâ-ı izâm ve ulemâ-i kirâm cem'iyyet-i âli idüp oturdılar. Kâ'im- 
makâm-ı sadr-ı izzet Ferhad Paşa -edâmle'llâhn, ta'áló, iclâlehü- haz- 
retleri ve İbrahim Paşa hazretleri ve sağdıç Mehmed Paşa hazret- 
leri ve damad Halil Paşa hazretleri ve Hadım Hasan Paşa hazret- 
leri ve sâ'ir erkân-ı devlet ve cânib-i yesârda a'lemü'l-ulemâi'l-izâm 
Hoca-i Şâh-ı cihân Sa'di Efendi -edâme'lâho, tw'dl& fez&'ilehü- haz- 
retleri ve Rümili Kadıaskeri Mevlânâ Sun'ullah Efendi ve Anatolı 
Kadıaskeri Mevlânâ Ali Çelebi Efendi ve İstanbul kadısı merhüm 
Ebussu'üd-zâde Mevlânâ Mustafa Çelebi Efendi ve Hoca Efendi- 
zâdeler Mevlânâ Mehmed Efendi sâ'ir ihvâniyle gelüp Defterdâr 


efendilere takdim olundılar. Defterdâr-ı Anatolı Mahmud Efendi,- 


Defterdâr-ı şıkk-ı sâni Yahya Efendi, Defterdâr-ı Tuna Mustafa Çe- 
lebi Efendi ve sâ'irler ale't-tertib oturıldı". Ve Sipâhiler numüne-i 
darb u harb gösterüp, üstâdâne' matrakcı-başı kırk nefer yoldaş- 
larıyle hasmâne cüst ü çâlâk matrak oynadılar. Ve kemân-keşler 
zör-ı bâzü gösterip, darblar urup, kerâmet mertebesine arz-ı kemâl-i 

idman ve hüner eylediler. Ve bir fasl dahi mümtâz u ser-efrâz sâ- 
zendeler ve hoş-âvâz ve kâmil güyendeler dem-sâz olup, makâmât-ı 
ırâk ve hicâzda ser-âgâz idüp, söz ü sâz ile ehl-i meclisi hoş-hâl ey- 
leyüp dil-nevâzlıklar eylediler. Ba'dehü envâ“-ı ni'am-ı nâ-mütenâhi 
ile sımât-ı ni'met çekildi. Ve şerbetler içildi. Şükr ü sipâs ve min- 
netler olunup, hoş-elhân' huffâz kırâ'et-i Kelâmu'llâhi'I-Mecid idüp, 
sohbet ves du'â vü senâ'-i İlâhi ile ihtitâm buldı. Ba'dehü kânün-ı 
kadim-i âdet-i sür-r selâtin-i izâm ri'âyet olunmak üzre erkân-ı 
sa'âdet nazarlarına alâ-merâtibihim şekerden filler ve arslanlar ve 
atlar ve develer ve katırlar ve zürâfeler ve tuyür envâ'ından do- 


` anlar ve turnalar ve meyve aksâmından ve hubübâtdan nahller* 


sebetler ve siniler ile: bi-hadd u pâyân çekildi. Ve cümle erkân-ı 
sa'âdet haşmet ü şevket ile kalkup atlarına süvâr olup, Sarây-ı Atik'a 
müteveccih oldılar. Debdebe-i saltanat üzre velvele-i tabl u nakkâre 
âleme âvâze saldı. Merhüm Kasım-Paşa Çeşmesi mukâbelesinde Sa- 
rây-ı Âmire burclarından küşe burcda Pâdişâh-ı cihân-penâh haz- 
retleri bir şeh-nişin-i âli-şân âbâdân itdirmişlerdi”*, Ve her-gâh ser- 
dâr-ı asâkir-i mansüre südde-i sa'âdetden alem-i âlem-ârây-ı İslâmi 
efrâşte kılup gitdiklerinde şevket-i din-i mübin içün du'âlar idüp, ol 
mahalde seyr buyururlardı. Rüz-ı firüz-ı sürda dahi a'yân-ı devlet 
üzre âli nazarları olup temâşâ eylediler. Ve erkân-i devlet izz ü ik- 
bâl ile Sarây-ı Atik'a varduklarında eğlenmeyüp, hazret-i Sultân-ı 
âli-şân kâ'ide-i kadime-i selâtin-i izâm âyin ve üslübı üzre kırmızı 
atlas dühte cibinlik içine cevâhirle murassa' eğerlü at ve yedeği çe- 
kilüp ve hâce-serâ" ağalar ve hadımlar rikâb-ı hiimâyünlarınca yü- 
rüyüp ve mücevher ve murassa' nahl önlerince götürülüp (192a) ve 
dahi on beşer zirâ' iki minâre-misâl nahl-i dilârâ ki üstâdân-ı cihân 
ızhâr-ı san'at ve mahâret ile bend eylemişlerdi: Halk-ı! âlem seyr ü 
temâşâsında hayrân kaldılar. Kemâl-i rif'at ve iclâl ile bâ-izz ü nâz 
ola-geldüği üzre makarr-ı izz ü sa'âdetlerine vâsıl olduklarında dâ- 
men dâmen çil akçalar isâr u nisâr olundı. «Nasiblü yer köteği» me- 
seli üzre? mahrüm kalup, hissedâr olmayanlar âh-ı hasret çeküp git- 
diler. Fi 15 şehr-i rebi'ulevvel. 


Azizu'l-vucüd pir-i tarik-i Nakşibendiyye 
Şeyh Şa'bân Efendi intikâlidür. 


Ve şehr-i rebi'ulevvelün on dördünci çihâr-şenbih gün kibâr-ı 
meşâyih-i Nakşibendiyye'den Kutb-ı âlem-i rühâni, ma'den-i hik- 


t 

met-i Rabbâni sâkin-i Ka'be-i Subhâni Hazret-i Emir Buhâri Tek 
yesi'nde erbâb-ı tarikatun pir-i ferid ü vahidi Şeyh Şa'bân Efendi 
hâkdân cihân-ı fâniden ravza-i Ridvân-ı bâkiye gitdi. Ve birkaç 
def'a Halife-i zemin ü zemân hazret-i Sultân Murad Han -hullidet 
hilâfetuhü- mezbür pir-i tarikat ziyâretinde esrâr-ı hakikat beyâ- 
nıyle mesrür olmışlardı, medfün oldı. 


Defterdâr efendilerin azl ü nasbıdur. 


Ve bu esnâda Anatolı Defterdârı Mahmud Efendi ve Şıkk-ı Sâni 
Defterdârı Yahya Efendi ma'an mâ'zül buyurılup ve tahsil-i mal hid- 
metinde olan Hasan Efendi yine Anatolı Defterdârı oldı. Ve Bur- 
haneddin Efendi Şıkk-ı Sâni aklâmına* defterdâr fermân olundı. Fi 
14 rebi'ulevvel, sene 1002. 


Serdâr-ı a'zam hazretlerinden gelen mektüb 
: haberleridiir. 


. Ve evâhir-i şehr-i rebi'ulevvelde serdâr-ı asâkir-i mansüre, sâ- 
hib-sa'âdet Sadrıa'zam Sinan Paşa -edâme lahu to'âlâ iclâlehü- haz- 
retlerinden mektüblar ile haberler te'âkub eyledi ki a'dâ-i din-i 
müşrikin ecnâs u envâ“ı ale'littifâk biriküp biri-birine mu'in olup 
cümlesi cebelü ve cevşenlü zırh-püş küffâr-ı hâksâr cem'iyyet-i azim 
ile Filek nám kal'a-i metin-i ehl-i İslâm'ı muhâsara eyleyüp, sâbıkâ 
ümerâ-i İslâmiyye'den şecâ'at u şehâmetde adili yok Kara Hamza 
dimekle (192b) nam-dâr [u] pür-iştihâr hile ile bahadırân ve dili- 
rân-ı güzât ittifâk idüp râh-ı âbdân girüp tiğ-ı ateş-bâr ile düşmen-i 
dinden alup feth eylemişlerdi. Hâlâ içinde olan beğleri ve merdân-ı 
kal'a ve sâ'ir neferât bi-gayret ü hamiyyetlik ile âlemde leke ve bed- 
nâmlık ihtiyâr idüp esbâb ve âlât-ı darb u harbden barut ve zahire 


yokdur diyü kal'ayı bırağup gitmek ile a'dâ-i din-i müşrikin kal'ayı ` 


zabt ve iyâl ü etfâl-i müslimini esir eyledükleri haberlerün istimâ'ı 
musibeti ahâli-i İslâmı giryân u bünyân eyledi. Ve bizüm askerimüz 
ise re'âyâ-yı memleketi gâret idüp zulm-i ferâvân ile yakup yıkmağa 
mübtelâ olup küffâr ile mukâbele vü mukâteleden bizâr olmağla el- 
lerinde âlât-ı* darb u harb olmayup olancası dahi bi-menfe'atdür. 
Hâkimlerine ve serdârlarına itâle-i lisân ve sarahaten şetemât ve 
envâ-ı küstahlık ve bi-edeblik itmek halleri ve mu'tadları olmağla" 

eğer Sipâhi ve eğer" Yeniçeri ve sâ'ir Kapu-halkı zor ile terakki ve 
ulüfelerin alup ve ta'yin olanan kışla yerlerine varmayup, varanlar 
dahi memleket halkını zulm ü te'addileriyle. mallarından değil can- 
larından bizâr eyleyüp vilâyeti harâba virmişlerdür. Ve serdârı bı- 
rağup İstanbul'a gitdiler diyip erkân-ı devlete ahvâli i'lâm eyle- 
mişlerdi. Fi evâhir-i rebi'ulevvel, sene 1002. 


Yeniçeriler kâtibi ref‘ olduğıdur. 


Ve bu esnâda Sipâhi oğlanları kitâbetinden Yeniçeri kâtibi 
olan harem-i muhteremden çıkan Mehmed Beğ kalilü'l-bidâ'a sü-i 
mizâca mübtelâ hasta-ciğer' derdmend olınağın Yeniçeri tâ'ifesi Ke- 
fen-iğnesi dimekle mulakkab eylediler. Ve çokca câ'izesi gitmekle? 
bir uğurdan harcın çıkarmak ümidine ziyâdece oğlan kapuya çıkar- 
mak sevdasından ziyân idüp ma'zul buyuruldı. Yerine timarlu mü- 
teferrikalardan Fethiye Câmi'i binâsına emin olan Yahya Beğ kâ- 
tib? olmak fermân olundı. Fi evâhir-i rebi'ulevvel, sene 1002. 


Asker #W'ifesiniin Serdâr hazretlerinden 
© tekavvilât ü şikâyetleridür (193a) 


Âsitâne-i sa'âdete kışlaya gelen Yeniçeri ve Bölük-halkınun 
Serdâr-ı bâ-vakâr Sinan Paşa hazretlerinden nâ-hoşnüd ve şükrân- 
ları olmayup vech-i ma'kül ile niçün ta'yin buyurdukları yerlerde 
kışlamayup memâlik-i İslâmiyye'yi dişmen-i din hucümiı zemânın- 
da hâli koyup serdâr didüği yerde olmadunuz diyü su'âl eyleyenlere 
bi'l-ittifâk mecâlis-i mute'addidede' virdükleri cevâb ve beyân eyle- 
dükleri vucühât budur ki «Evvelâ İstanbul'dan çıkup taşrada divân 
eyledüklerinde âmmeten Bölük-halkı didiler ki sâhib-sa'âdetimüz 
ihsân buyurun bu sefer-i azime külli tedârük gerekdir, biz fukarâ- 
yuz bunca yıldur Kızılbaş seferine varduk geldük. Rümili seferi ana 
benzemez, küffârı haksâr ahvâlin bilürüz. Ve kala döğmek içün 
bizüm esbâb u yarak ve zahiremüz hâzır olmak lâzımdur» didiğü- 
müzde buyurdılarki «F'i'l-hakika düşmen kavidür gerçek dirsiz, buna 
azim tedârük gerekdür On beş günde çıkıldı. İnşâe'llâhu ta'âlâ 
hüsn-i re'y ü tedârük ile tedbir idelüm. Bu kış Belgrad'da olup etrâf 
u eknâf-ı memâlik-i mahrüsadan zahâ'ir ü nüzl cem‘ eyleyelüm. Ve 
her kişi yad u yarağın görüp hâzır u müheyyâ oldukda evvel-bahâr-ı 

huceste -âsârda Belgrad'dan kalkup murâd olunan yerlere ve kal'a- . 


lara varıla» diyü «Bi'l-muvâcehe kudret ü kuvveti olan bizümle gel- 
sün; kudreti olmayan inşâe'llahu'r-Rahmân hidmet mahallinde hâ- 
zır bulunmak gerekdür» diyip tenbih eyleyüp ahde karâr virilmişdi. 


Bayram Ulüfesin almağa Belgrad'a varanlarımuzı sefere Pes- 
pirim ve Polata kal'aları cengine sürdi. Ve kadimden Bölük-halkı 
karavul ve meteris hidmetin ide-gelmiş değilken erbâb-ı timâr ide- 
geldiği maslahatları bize teklif eyledi. Her çend sultanum bizüm 
işimüz değildür, ola-gelmemişdiir, inâyet eyle kan eyle kânun eyle- 
me dimişlerdür didük dinlemedi, ağamuz ile ve kethüdâmuz, yarar 
yoldaşlarımuz ile küffâr memleketinde bizi karavula saldı, mürted 
câsüslar haberi ile ağamuz ve niçe yoldaşlarımuz (193b) düşüp git- 
diler. Ola-gelmiş değildi didiğümüz de serdârdan ayrılmak olmamış- 
dur, böyle iken eğer Yeniçeri ve eğer Sipâhi sizi bana gerekmez kan- 
de gidersinüz, siz bilürsiz, zâlimlersiz memleket harâb idicilersiz 
inşâe'llâhu ta'âlâ sizi kâfirün gözlerine? sokayum diyüp ve baş ge- 
türüp dil getürenlere var bişür etin ye, sen anı öldürmesen o seni 
öldürürdi, eyü kurtulmışsın dirdi. Ve oğlı Rümili Beğlerbeğisine Si- 
rem adasını ve Mitroviça'yı kışla ta'yin eyledi. Ve bize İstanbul'dan 
on konak yer Niğbolu ve Vidin'i kışla buyurdu. Bizde neyleyelüm, 
memleket re'âyâsı Sipâhiye düşmen olmışdur re'âyâyı sakınduk me- 
kânlarımuza geldük diyü cevâb virdiler. 


Ve'l-hâsıl Serdâr hazretleri asâkir-i mansüreye tenbih eyledüği 
üzre maslahat görmeyüp beğlerbeğiler ve sancak-beğleri cümleten 
asker bir yere gelip andan sonra gazâ vü cihâda şurü' itmek gerek- 
idi. Neylediyse eyledi, kimse sözin dinlemeyüp bildüği üzre gitdi, 
düşmen eline giriftâr olup kıral-ı lain, meclisine varanlara Pâdişâ- 
hımuz ahvâlin su'âl eyleyüp, vaki‘ ve gayr-i vâki‘ haller beyân olu- 
nup ırz ve nâmus-ı saltanat saklanmayup, söylenen sözler bağrımuz 
hün eylemişdür ve leşker-i İslâm merhüm Sultan Süleyman Han ze- 
manından ile'l-ân küffâr-ı hâksâr cengi yarağın unudup otuz yıldan 
berü Rümili'ne gelmeyüp Kızılbaş seferlerine mübtelâ olmışlardur 
didük dinlemedi. Ve Mehmed Paşa merhüm oğlı Hasan Paşa haz- 
retleri bu denli gazâlar idüp yoldaşlıkta buluridı. Kendüzi nice ya- 
ralar yedi, mecrüh oldı, ademleri düşdi, şehid oldı. Garaz-ı nefs ile 
Pâdişâhımuz'a yaramaz arz eyledi. Ve Yeniçeri ocağında Kethüdâ 
beğ ve Zağarcı-başı ve niçe yararlar gazâ meydânında şehid oldı. 

Cümlesi sa'âdetli Pâdişâh'a sü-i tedbir eylediler diyü bildürdi. Bu 
vechile nefrin gösterdiler ve bize serdâr sözünde sabit olsa ve ehl-i 
garaz olmasa sâdıku'l-kavi hamül ü sâbir (194a) olsa didiler. Ha- 
kikaten ba'zı kelâmları sıhhate karibdür, amma hak yine serdâr 
hazretleri elindedür dirler ve's-selâm. 


Serdâr hazretlerinün mektüb-ı şerifleri mefhürmdur. 


Ve bu esnâda evâhir-i şehr-i rebi'ulevvelde Serdâr Sinan Paşa 
hazretlerinden arzlar gelip leşkere ta'yin olunan yerlerde kışlama- 
yup bırağup gitmekle küffâr-ı melâin-i müşrikin her câwibden 
re'âyâ ile biriküp düşmen-i din bir birine mu'âvenete başladılar. Ye- 
niçeri ve Sipahi ve sâ'ir tâ'ifenün re'âyâya zülm ü te'addisi isyân u 
tuğyâna sebeb oldı. Böyle itmeselerdi bi-inâyeti'llâhi ta'âlâ bu sene 
bu vilâyetde bu denlü ahvâl olmazdı. Gâlib ve mansür u muzaffer 
olmak mümkin ü müyesser idi dimişler ve eyyâm-ı şitâ yetişdi, su- 
lar donduğı gibi leşker-i Tatar ile Kırım Hanı Gazi Giray Han haz- 
retleri gelüp yetişmek gerekdür düşmen vilâyetine her cânibden akın 
idüp çapmak vâcibdür. Gelmekde müsâra'at eylesünler diyü recâ ey- 
lemişler ve asker bırağup gitmekle altı bin nefer yeniden kul-oğlı 
yazup vilâyet-i Budun ve Estorgon ve Hatvan muhâfazası içün âdem 
tedârik eyledüklerin bildürmişler. Yeni yazılan çıplak leşker düş- 
men-i din mukâbelesinde mukâteleye mukâvemet idemiyeceği rüşen 
üç zâhirdür. Ekseri âriyeti libâs ve yarak ile dirliğe tâlib olmışlar- 
dur. Serhadd-i mansüre hidmetine dahi tahammülleri yokdur. Ce- 
beci yazılanlar höd escnebi çift-bozan maryol tâ'ifedür. Erlik gel- 
mez gedüğin beklemez firâr ideceklerdür. Ra“iyyetden kılıç ve ba- 
hadir /koymaz içtihâdında hata idersin beytülmâle külli harcdur 
sonra Âsitâne-i sa'âdetde kabul olmaz', zahmet çekersin diyenlerün 
sözin işitmedi, inâdında musırr oldı didiler, Fi't-târihi'l-merküm. 


İmâm-ı hâssa Mevlânâ Abdülkerim vefât itdüğidür. 


> Ve bu evânda mevâli-yi izâm tarikıyla yevmi yüz elli akça va- 
zife, ki ba“ zeva'id-i evkâfdan ve ba'zı iç-oğlan ulüfesinden ve sâ'ir 
ola-gelen âdet ve in'âm ile İmâm-ı hâssa-i hazret-i Pâdişâh-ı (194b) 
âlem-penâh olan ulemâdan Mevlânâ Abdülkerim Efendi bu âlem-i 
fâniye vedâ‘ idüp raht u bahtı sarây-ı câvidâniye çekdi. Eğerçi 

emr-i ma'ruf itmekde zahmet çekerdi: Fe emmâ nehy-i münker it- 
mekde be-gâyet dilir ü nâfizü'l-kelâm söylerdi. Kefere vü Yehüdâ? 
t&'ifesinün gök-çalma ve sarı dülbendlerin giderüp kızıl takye ve 
kara çapka geydiürmeğe sebeb ü bâ'is olandur. Rahmetu'llâhi aleyh. 
Fi evâhir-i rebi'ulevvel, sene 1002. 


Vezir Hasan Paşa hazretlerinün nâgehân âzlidür. 


Ve bundan akdem vezâret ile vilâyet-i Şirvân muhâfazasında. 


hıfz u hirâsetde hidmetde bulunan tâ'ife-i kallâş u evbâşdan bin ne- 
fere karib Şirvân kulı Vezir-i bâ-tedbir Hadım Hasan Paşa hazret- 
leri mesned-i vezârete geleliden beril ru'üsınun tenfizine sa'y u ih- 
timâmda dakika fevt itmeyüp niçe yıllardur bizümle memleket hıf- 
zında mihnet ü meşakkat ihtiyâr eyleyip emekdâr ve hidmetkâr ol- 
mışlardur diyüp cüll-i himmet sarf idüp bezl-i makdür eylemekden 
hâli olmamışlardı. Ve belki hallerine göre erkân-ı devlete pişkeş ü 
hedâyâları dahi geçüp! zikr olunan tâ'ifenün niçesi Dergâh-ı Âli 
çavuşluğuna ve bir niçesi dahi Altı-bölüğe tevzi' olunmak üzre ve 
Cebeciye ve Topcıya ve Arabacıya geçmek fermân olunup velâkin 
üç yıl dahi varup vilâyet-i mezbüreyi muhâfaza eyledükden sonra 
gelip Âsitâne-i sa'âdetde dirliklerin tasarruf eyleyeler buyurulmış- 
dı. Evvelâ ikişer kıst işlemiş ulüfelerimüz! virilsün ve Şirvân mu- 
hâfazasına varmazuz, Üngürus kâfirine gazâya gönderiin* gidelüm 
diyü nice eyyâm Divân'da ve vüzerâ kapularında bi-edebâne çağm- 
sup emr ü fermân-ı Pâdişâhiye imtisâl eylemediler. 


Bir gün nâgehani Pâdişâh-i saltanat-penâh hâzretleri kasr-ı âli- 
de leb-i deryâda sürür ve inbisât üzre iken bir alay, bi-edeb ü nâ- 
insâf arzıhâl şeklinde feryâd u velvele itınekle gazab-ı leheb-i Pâ- 
dişâhi işti'âl idüp, Vezir Hasan Paşa hazretlerin mesned-i vezaret- 


den ref‘ buyurup ma'zâl olsun (195a) fermân olundı. Fi 27 rebi'ülev- ` 


vel, sene 1002. 


Ve Hasan Paşa hazretlerinün vezârete terbiyesine sebeb olan 
Ferhad Paşa hazretleri kardaş Şirvanlular'a nasihat eyleye didük- 
çe «Kardaşlığın gerekmez ademlerün tasarruf eyledüği za'ametün 
birisi Şirvanlular'un mevâcibine yeter» diyü cevâp buyurdukları er- 
kân-ı devletün çendân makbül u mu'teberleri olmaduğın hikâyet ey- 
lediler. Fit-târihil-merküm, sene 1002. 

Vilâyet-i Kefe Beğlerbeğiliği virildüğidür. 
Ve gurre-i şehr-i rebi'ulâhirede sâbıkâ mir-âhür ve Kapucı- 


başılıkdan çıkan vilâyet-i Kefe Beğlerbeğisi Hasan Paşa ref‘ buyu- 
ruldı. Ve yerine deryâ beğlerinden merhüm Koca Kapudan Paşa 


© âdemlerinden Hasan Sen-civan nám kimesne her sene İstanbul'a bu 


denlü tulum revgan-ı sâde yetişdirmek şart eylemeğin beğlerbeği 
olup Divân-ı mu'allâya gelüp pâye-i serir-i âlem-masire yüz sürdi. 


“Fit-târihi'l-merküm, sene 1002. 


Diyarbekir Beğlerbeğisi İbrahim Paşa'nun 
tahsil eyledüği akça geldüğidür. 


Ve gurre-i şehr-i rebi'ulâhirede Diyarbekir Beğlerbeğisi Divâne 
İbrahim Paşa hazretleri tahsil olunan emvâli kendünün müzeyen 
katar katırlariyle Divân-ı âliye getürdi, rüz-nâme-i hümâyüna tah- 
vil olundı. Otuz beş bin beş yüz? aded guruş idi”. 


Vezir Kapudan Cığala-zâde Sinan Paşa hazretleri deryâ 
muhâfazasmdan Donanma-yı Hümâyün ile geldüğidür. 


Ve evâ'il-i şehr-i rebi'ulâhirede Vezir ve Kapudan Cığala-zâde 
Sinan Paşa hazretleri elli kıt'a Donanma-yı Hümâyün ile deryâ mu- 
hafazasından gelüp şâdmânlık topların atup tâk-ı ayyüka velvele 
bırakdılar. Sâlimen ve gânimen limana dahil oldılar. Elhamdü lillâhi 
ta'âlâ. | 

Ve mukaddemâ rüy-ı deryâda bulduğı a'dâ-i din gemilerinden 
barça ve kalyonlar, ki yedi pâredür, Venediklü ellerinde olan ahid- 
nâme-i hümâyüna muhâlif şurüt üzerine memnü' olan metâ' u ya- 
rak ve âlât u esbâb-ı harb ile ve harbi İspanya kâfiri ile memlü ol- 
mağın eman virmeyüp südde-i sa'âdete göndermişlerdi. (195b) Me- 
1âin-i müşrikin ale'd-devâm eyledükleri sulha mugâyir evzâ'dur. 
Kizblerine nihâyet olmaduğı gibi hilelerine dahi gayet yokdur. 
Kâtide-i devlet ü saltanat üzre güzel hakkından geldiler. Fi sene 
1002. 

Sa“âdetlü Pâdişâh-ı din-penâh hazretleri Donanma-yı 
Hümâyün tedariki içün Kapudan Paşa hazretlerine 
hazine virdüğidür. 


Ve bu esnâda hazret-i Padişâh-ı zemin ü zemân -hattede Rahu 


âlâ mülkehü- müşârun-ileyh Kapudan Cığala-zâde hazretlerin ` 


kasr-ı sa'âdet-karine getürdüp envâ“-ı eltâf u a'taf-ı şehenşâhi ile ne- 
vâzişden sonra yüz yük akça virüp mükemmel donanma tedârük it- 
mek buyurup gelecek sene hâzır u müheyyâ olasın, kifâyet mikdârı 
hazine teslim olunur diyü ikdâm u ihtimâm ile tenbih olundı. Ve et- 
râf-ı memâlike kürekçi için ahkâm-ı şerife gönderildi. Fi't-târili'l- 
merküm, sene 1002. 


Fodula kitâbeti ve kağıd-emâneti virildüğidür. 


Ve evâ'il-i şehr-i rebi'ulâhirde Fodula kitâbeti Defterdâr-zâde 
Abdurrahman Çelebi meccânen azl buyuruldı. Yerine Kağıd-emini 
Frenk Beğ-oğlı Mehmed kâtib oldı. Ve kağıd emâneti sâbıkâ Budun 
Defterdârı Sarı Sinan Beğ'e buyuruldı. Ba'dehü iki günden sonra 
müteferrikalarda Yavaşca dimekle ma'ruf Mehmed Beğ nâm kim- 
seye ta'yin buyurıldı. Bâ-c&'ize-i çend, sene 1002. 


Özbek Tatarı Ham Abdullah Han nâmesi ve ilçisi 
gelüp istikbâl olunduğudur. 


Ve şehr-i rebi'ulâhirde or ikinci çihâr-şenbih gün vilâyet-i Se- 
merkand ve Buhara hâkimi Özbek Tatarı Abdullah Han hazretleri- 
nün elçi ve nâmesi gelüp kânun-ı kadim-i Osmâni üzre - Yeniçeri 
Ağası ve rikâb-ı hümâyün ağaları ve çavuş-başı ve cebeci-başı alay- 
ları ile yad u yarağla müzeyyen ü mükemmel şevket ii haşmet ile 
iskeleden ilçi Er-tas: Bahadır Ağa istikbâl olunup ve sa'âdetlü Pâ- 
dişâh-ı Cem-câh hazretleri Sarây-ı Âmire burcında güzergâhda yap- 
durdukları Kasr-ı âliden askeri ve ilçiyi seyr u temâşâ eylediler, Ve 
ilçi hazretlerinin gelmesi galiba vilâyet-i Harzem-şâhi Hacım Har”. 
un üstüne leşker-i (196a) bi-pâyânla Özbek varup otuz kıt'a kılâ'ın 
alup ve Hacım Han salt birkaç nefer havâssıyle can kurtarup Kı- 
zılbaş Şâhı Abbâs Mirza'ya iltiçâ idüp. Kazvin'e düşmüş mağlüb ol- 
mış hasmumuzdur alıruz bilmiş olasız diyü haber virmeğe gelmiş- 
dür didiler. Fi't-târihi'l-merküm. I 

Ve Diyarbekir'den ma“zül olan Ibrahim Pasa 
Divân-ı âlide pişkeş çekdiğidür. 


Evâsıt-ı şehr-i rebi'ulâhirede sâbıkâ Diyarbekir Beğlerbeğisi 
Delü İbrahim Paşa hazretleri, ki Harem-i hümâyünda Kethüdâ Ha- 
tun karındaşıdur, Dergâh-ı âliye gelüp ve kânün-ı kadim üzre pişkeş 
ü hedâyâ çekiip, mülâzemete şurü' itmek içün vüzerâ-i izâm hazret- 
leri ardınca girüp pâye-i serir-i saltanata yüz sürdükde çekilen es- 
bâbdur», ki teşrifât defterinden nakl olundı, zikr olunur: Kelâ- 
mwllah”I-Mecid, cild: 3; şemşir-i murassa‘ kabza: 1; toğulga-ı mu- 
rassa' kabza: 1; surahi-i nukra: 9; tepsi-i nukra: 9; maşraba-i nuk- 
ra: 9; katife-i telli tâk: 122; serâser-i İstanbul tâk”: 140; katife-i 
çatma a'lâ tâk: 17; katife-i Burusa tâk: 9; şib-i telli bâ-çatma tâk: 
6; katife-i Frengi sâde tâk: 9; şib-i Frengi telli tâk: 29; telli kana- 
vize-i Frengi tâk:“12; hârahâ-i* Frengi telli tâk: 57; Serehg-i İs- 
tanbul tâk: 39; kemha-i Frengi tâk: 95; atlas-ı Frengi tâk: 115; 
kemha-i dü-reng tâk: 77; söf-ı Ankara tâk: 70; kutni-i Bağdadi tâk: 
115; destar-hâ-i hassa tâk: 100; çuka-i sıkarlat-ı mütenevvi'a: alt- 
mış çile; pastav* : 43; esb-i tâzi bâ-cüll serâser re's: 16; cem'an: 
mücelled: 3; kabza: 10; kıta'ât: 129; tâk: 918; pastav: 43; esb re’s: ` 
16; yekün: 1110. 


Zikr olunan pişkeş lisân-ı halkda ifrat ile söyledüği istimâ' olun- 
mağın tahrirs olundı. Mezbür Beğlerbeği vâli olduğı vilâyetlerde 
cevr ii sitemkârlığı hadden efzün idi dirler. Fe-emmâ Sultân Süley- 
man Han-ı mağfür zemânında fâtih-i memâlik-i Yemen ve Aden 
Vezir Hadim Süleyman Paşa südde-i sa'âdete geldükde (196b) Di- 
vân-ı mu'allâya çekdüği pişkeş; ba'dehü Yemen Beğlerbeğiliğinden 
gelen Mahmud Paşa getürdüği tuhaf u hedâyâ teşrifât defterlerin- 
de mufassal u meşrüh mestürdur. 


Velâkin Pâdişâhumuz -hallede'lahu. ta'âlâ hilâfetehü- zemân-ı 
şeriflerinde Vezir İbrahim Paşa -edame'llohu tatálá, iclâlehü- hazret- 
leri diyâr-ı Mısrıyye'den Âsitane-i sa'âdete geldüklerinde çekdüği. 
pişkeş ü hedâyâya adil ü nazir olmak muhâl u mümteni'diir. Sek- 
sen bin miskâl altun ile murassa‘ ve! zi-kıymet cevâhir ile müzey- 
yen bir taht-ı zümürrüdin ve iki tavile bi-nazir esb-i tâzi cemi'an 
mükemmel ü müretteb cevâhir-i a'la ile murassa' ve bir tavilesi höd 


tamâmen altun zencirlü idi. Altmış re's atlar serâser cüll ile çekil- 

misdi. Ve sâ'ir murassa' ve cevàhir esbàb ve akmise-i mütenevvi'a 


ahâli nazarı ve sâhib-ayyârlar tahmini ile yiğirmi kerre yüz bin al- 


tun bahâ takdir olunmışdı. Bu İbrahim Paşa'nun yetmiş yük akça 
bahâ kıyâs eylediler, tahmin-i sahihdür. Fi 16 rebi'ulâhir, sene 1002. 


Özbek Tatarı Hanı ilçisi Divân-ı âliye. geldüğidür. i 


Evâsıt-ı şehr-i rebi'ulâhire yevmü's-sülesâda kalabalık Divân-ı 
âli oldı. Özbek Tatarı Semerkand ve Buhârâ Hanı Abdullah Han il- 
cisi Er-taş' Bahadır nâmeyi getürüp pişkeş ü hedâyasın çekti. Âli 
ziyâfet oldı. Ve masar ulüfesi virildi. Mefhüm-ı nâme vilâyet-i Har- 
zem Han'ı Hacım Han üstüne leşker-i Tatar-ı 'bi-şumâr ile seyl-i re- 
vân-misâl akup otuzdan mütecaviz kıla“-ı üstüvarın feth idüp ve 
yiğirmi neferden ziyâde ümerâ-i nâmdârların esir ü destgir eyle- 
yüp ve Hacım Han birkaç nefer havâssıyle can kurtarıp Kızılbaş 
Şâhı Abbas Mirza'ya Kazvin'e düşüp ilticâ eyledüğin bildürüp ve 
bi-inâyeti'llâh hasm-ı nâ-bekârı ele getürüp istisâl eylemek olurdı. 
Velakin Âsitâne-i! sa'âdet-âşiyân cenâbına rehn gönderüp intisâb 
gösterdüğin yâd eylemişler. Ve ba'zı nesne temenni itmişler ki zikr 
olunur. Birkaç donluk her renkden çuka ve dühn-i belesân ve ` L. y. 
Ve ww;iw>3. istemislerdür. Ve südde-i sa'âdete gönderdükleri tuhaf 
u hedâyâlarından maküleleri ma'lüm olur. Mushafa şerif, cilt: 2; 
Hamse- Nizâmi, cilt: 1; (197a) Şahnâme, cilt: 1; postin samur tahta 
2, postin sincab tahta 1, postin çil-kafa tahta 1, postin-i Horasani 
tahta 2, kotaz-ı bakri as 5. 


Kapucı-başı Yemişci Hasan Ağa tahsil-i 
mâl-ı ferâvân ile geldüğidür. 


Ve evâhir-i şehr-i mezbürede Kapucı-başı Yemişçi Hasan Ağa 
-dâme mecduhü- vilâyet-i Arabistan bakâyâsı tahsilinden geldi. Mâl-ı 
atik u cedidden cem' u tahsil eyledüği altmış yüke yetişdi. Bi-ham- 
dillâh ulüfe virmek müyesser oldı. Ve Canpolat Beğ-oğlı Hüseyin 
Paşa'nun esbâb u erzâk ve ism-i mal itlâk olınur, nesnesi kalmayup 
furuhtan hâsıl olan yetmiş bir altun mâl-ı müsâdere bi't-tamâm ha- 
gne-i Enderun'a teslim olundı. Ve kendüzi habs, Kapucı-başı oda- 


sında kaldı. Bâ-fermân-ı âli ve birkaç def'a Hüseyin Paşa Divân-ı 


mu'allâya vüzerâ-i izâm huzürına getürildi, yolda maktül bulunan 

katl itdün» diyüp da'vâ itdiler. Bi-hasebi'ş-şer' subüta mecâl ol- 
madı? 


Harem-i şerifden Cuhüd Cüce taşra bırağılduğıdur. 


Ve evâhir-i şehr-i rebi'ullâhirede bi-inâyeti'llâhi ta'âlâ halk-ı 


âlemin Rabbü'l-izzet dergâhinda du'âları hayyiz-i kabülde olup Pâ- 


dişâh-ı zemin ü zemân -hallede'lâhu ta'âlâ hilâfetehü- hazretleri na- 
zar-ı kimyâ-i sa'âdet -eserlerinden Cuhüd Cüce nám masharayı dür 
u mehcür eyledi. Saltanat dâmenine karib oldukca nedimlik merte- 
besinde küstahlığı hadden efzün ider olmışdı. Sadr-i izaetde vüzerâ-i 
izâm ve harem-i muhtelemde perde-i ismet cânibine dahi hürmetsiz- 
lik eyleyüp bi-edebâne ağzına düşmez söz söylemekle taşra bırakıldı. 
Esbâb u emlâki zabt olunup kendüzi yine aslına karışdırılup Has köy- 
de anası ve sâ'ir ta'allukatı yanına gönderdiler. Ve kimseye buluş- 


mayup uzlet-nişin olmag-için muhkem yasak u tenbih buyuruldı. Ve . 


«Yanlış poh yedi» ( s4 t2 yk = 982) târih oldı. 


Merkümun mensübâtı ve tevâbi'i tebdil 
ü tagyirâtıdur. (197b) 


Ve mezbür cüce Pâdişâh-ı cihân-penâh hazretlerine tekarrüb it- 
mekle çok kimsenün tuhaf u hedâyâsm celb ü ahz idiip terbiye eyle- 
dükleri tevâbi' ii mensübâtından ma'zül olanlardan Sivas Defterdârı 
Yahya Çelebi Efendi ref‘ buyuruldı. Yerine tekrâr Mu'allim-zâde 
Mehmed Efendi. Şehzâde. hazretleri vâlidesi şefâ'atıyle defterdâr 
oldı. Ve Cuhüd Kemal oğlı Atımed Çelebi Ayasofya-i Kebir mütevel- 
lisi iken? azl buyurulup teftiş fermân olundı. Yerine Rümili muhâse- 
beciliğinden bilâ-sebeb ref‘ buyurulan Mehmed Emin Efendi müte- 
velli olmak fermân olundı. Ve Sultân Mehmed Han-ı Fâtih -tâbe se- 
râhu- mütevellisi mürebbâlarından* Eftas azl buyuruldı. Yerine sâ- 


bıkâ Sultân Süleyman Han Gazi mütevellisi Abdurrahman Çelebi mü- 


tevelli olmak buyuruldı. Ve Muhtesib Şeytâri Ahmedi" Çavuş ref‘ bu- 
yuruldı. Şehzâde Vâlide şefâ'atiyle Kemal oğlı Mehmed Çavuş muh- 
tesib oldı. Fi sene 1002. 

Hasan Pasa hazretleri yine mesned-i vezàrete 
oturduğıdur. 


Evâhir-i şehr-i rebi'ulâhirde Vezir Hâdım Hasan Paşa hazrat] 
rinün sahâ'if-i cerâ'imine kalem-i afv çekilüp yine mesned-i vezâre- 
te gelüp Divân-ı adâlet-unvânda oturdı. Fi yevmi's-sebt 29 rebi'ulâ- 
hir, sene 1002. I 


“Hazret-i Halife-i zemin ü zemân Cellâd-zâde 
Mevlânâ Hüsam'ı İmâm-ı hâssa eyledüğidür. 


Ve Pâdişüh-ı din-penâh -eyyede'llahu ta'âlâ ve kavvâhu- hazret- 


leri imâmı vefât ideliden berü, İstanbul'da ve Edirne'de ma'rüf u 


meşhür olan mücevyid, ehl-i Kur'an ve hoş-elhân olup muktedâ ol- 


mağa? salâhiyeti olan sâhibedâları” getirdüp ma'lüm-ı şerifleri ol- ; 
dukda kasaba-i hazret-i Ebi Eyyüb Ensâri aleyhi rahmeti”1-Bâri'de ` 


merhüm Zal Mahmud Paşa Câmi'inde hatib ve vâ'iz-i hoş-edâ olan 
Cellâd-zâde dimekle meşhur-ı âfâk Mevlânâ Hüsamüddin hidmet-i 
imâmete kabül buyurıldı. Ve mutasarrıf olduğı cihâtını istedüklerine 
tevzi' itdürdüp imâm-ı hâssa idindiler. Fi gurre-i cumâdelülâ, fi 
sene 1002. (198a) 


Ferhad Paşa hazretleri höş çolmaduğıdur:. 


Evâ'il-i cumâdelülâda sâhib-sa'âdet Ferhad Paşa. -dâme zilluhü 
hazretlerinin mizâc-ı şeriflerine fütür olup Divân-ı âliye gelmeğe ik- 
tidâr u mecâlleri olmadı. Mübtelâ oldukları marâz-ı mesâne ilâcı ile 
sohbet-i etibbâya mukayyed oldılar. Bi-inyeti'1lâhi ta'âlâ teşhis-i ma- 
raz olunup ilâç-pezir oldı. Tiz mündefi' olup Divân-ı mu'allâya gel- 
mek müyesser oldı. Fi 8 cumâdelülâ. 


Mihaliclü Ahmed Paşa Beğlerbeğiliğidür. 


Ve bu esnâda vilâyet-i Gürcistan üstinde dernekde olan Beğler- 
beğiler ile asker, Simon lâin cânibine hiç bir vechile zafer müyesser 
olmayup ve tâ'ife-i Levend hâkimi Aleksandre Han ile ma-beynleri 
musâfât? üzre olup yek-dil u yek-cihet oldukları ecilden ahar tedbir 
ü tedariike muhtâc olduğın arz u i'lâm eyledüklerinde sadr-nişin Fer- 

had Paşa -döme anlluhü- hazretlerine Simon'un ve Aleksandre Han'un 
müstakil ve? mufassal u meşrüh mektübları gelüp sâbıkâ kadimden 
mabeynde mübrem ü müstahkem olan ahd ü misâk ve eymân ve güf- 
târların yâd eylemişler, arz eyledükleri ahvâlleri telhis olunup Pâ- 
dişâha: bildirildükde hatt-ı hümâyün-ı sa'âdet- makrün ile fermân 


olunmış ki bir ehl-i tedbir ü re'y ve sâhib mudârâ kimse tedârük idüp 


ol serhâdde gönderesin buyurulmağın sâbıkâ Basra Beğlerbeğisi olup 
hâlâ Südde-i sa'âdetde Kara-hisar-ı Sâhib sancağın arpalık tarikıy- 
le tasarruf iden Mihaliclü Ahmed Paşa serhadd-i mansürenin kadi- 
mi elh-i vuküfı olmağın Delü Hızır Paşa Çıldır Beğlerbeğiliğinden 
ref‘ buyurulup beğlerbeğilik ile ol vilâyet Mihaliclü Ahmed Paşa 
hazretlerine sipâriş buyuruldı. Fi 10 cumâdelülâ, sene 1002. 


Umümen Yeniçeri ile Ağa sefere gitmek 
fermân olunduğıdur. 


Evâ'il-i şehr-i cumâdelülâda Yeniçeriler Ağası Mehmed Ağa'ya 
sefer-i zafer-rehbere gidüp serdâr-ı asker-i mansüre yanına varmak 
fermân olundı. (198b) Ve hilâ'at-ı fâhire ile teşrif buyuruldı. Varup 
Yeniçeri ile kapu eyledi. Sefer ahvâli söyleşildi", çok güft ú gü oldı. 
«Pâdişâhsız gitmeziz» didiler. Bi'l-âhire bahşiş olmayınca gidilmez. 
mümkin değildür diyüp Orta-mescide dahi mufassal mektüblar” bı- 
rağup nice dürlü kelâmdan sonra sa'âdetlü pâdişâh-ı âlem-penâh haz- 
retleriniün emr ü fermânı ile Ağa hazretleri kânün-ı kadim üzre Ok- 
meydani'na varup, yoldaşlar âzmâyiş eylemeğe 'başlayup tüfeng atdı- 
lar. Acemi olan yoldaşlar zakon üzre idmâna meydana çıkdılar. Gay- 
ret-i din-i mübin içün yarağa ve esbâb-ı sefere yapışdılar. Gazâya 
himmetleri dürüst olup bi-inâyeti'llâhi ta'âlâ sefere niyyet ü azimet- 
leri mukarrer oldı. Allah ta'âlâ mu'in ü zahirleri ola. Bi -mennihi ve 
hafiyy-i lutfihi, Fi sene 1002. 


Divâne İbrahim Paşa yine tekrâr Diyârbekir'e 
Beğlerbeği olduğıdur. 


Ve evâsıt-ı şehr-i cumâdelülâda sâbıkâ vilâyet-i Diyârbekir Beğ- 
lerbeğisi olup halka zulm-i ferâvân ve âleme te'addi-i bi-pâyân ile 
meşhür-ı devrân olan Divâne. İbrahim Paşa, ki mukaddemâ azl olu- 
nup Âsitâne-i sa'âdete mülâzemete geldikde mübâlağa pişkeş u he- 

dâyâsı çekilüp ve tafsil-i hâli Halife-i zemin ü zemân hazretlerinün 
hâk-pây-ı şeriflerine kirâren ve mirâren dürlü ruk'alar ile beyân olu- 
nup inhâ olunmakla dakika fevt itmemişlerdi. Müfid ü mü'essir düş- 
meyüp bu def'a yine tekrâr Diyarbekir'e  Beğlerbeği olmak fermân 
oluna. 


Sâ'atci Hasan Paşa hazretleri azl buyuruldı. Halkın şikâyeti - 


mesmü' olmayup, zâlimün zülmini! def'e mecâl olmadı. E-hükmü 
WWâhü'aliyy”i-kebir. Be-herhâl bir hikmet-i garibe zuhurına se- 
bebdür didiler, fi sene 1002. 


Özbek Ham ilçisi icâzet elin öpüp gitdüğidür. 


Ve evâhir-i şehr-i cumâdeltilâda Özbek Hanı Abdullah Han il- 
çisi Er-taş* Bahadır Divân-ı Hiimâyün'a gelüp icâzet virilüp getür- 
düği nâmeye saltanat tarafından cevâb-ı bâ-savâb virildi ki küffâr-ı 
hâksâr üzerine sadrıa'zam hazretleri asâkir-i mansüre ile seferde- 
dür, (199a) Şimdi anun zemânı değil, hil'at-ı fâhire ile teşrif buyu- 
rulup pâye-i serir-i âlem-masire yüz sürüp ve iltimâs eyledükleri es- 
bâb ve me'âcini! Ferhad Paşa hazretleri kendiiler canibinden alı-vi- 
rüp gönderdiler. -,a.b;. ve lss ve duhn-i belesan ve? Cukahas 
rengin. Fi 22 cumâdelülâ, sene 1002. 


Ahvâl-i ruzgâr nâ-sâzkârhğıdır. 


Ve evâhir-i şehr-i mezbürede vilâyet-i Sivas ve Mar'aş'dan avâ- 
rız akçaları gelüp yetişdi. Bir! mikdâr ulüfeleri borçlarına dermân 
oldı. Gittikçe Hazine-i Amire muzâyakası artdı. Hal diğer-gün olma- 
dadur. Vükelâ vü* ukalâ deng ü hayrân kaldılar. Masârif-i devlet ve 
ihrâcât-ı saltanat fevka'l-had olmakdadur. Allâh ta'âlâ hızâne-i gay- 
bından meded ü inâyetler eyleye. 


Ahlâk-ı halk bi'l-külliyye azdı. Âmme-i âlem insâf ile mu'âme- 
leden kaldı. Memâlik-i mahrüsa mahsüli tahsil olunmağa mecâl ü 
imkân kalmadı. Nâ-ehl ü nâ-revâ cehele vü nâ-kârdan geldi, sadrı 
hükümete oturdı. Ahâli üstine hükm idüp âlem zulm ile zulemât 
oldı. Hükkâm içinde rüşvet alâniyyeten fâş olup istihlâlen alınup 
virilür oldı. Aslâ ve kat'â rüşvetsiz bir maslahat görilmek muhâl 
ü mümteni' oldı. Selefdeë bu maküle hâlât her kangi devletde tec- 

viz olundı-ise az zemân içinde sâhib-i tâc u serir kalkup tecdid-i sal- 
tanat ola-gelmişdür, sebeb-i tebeddül ü tegayyürdür. Allâhümme ih- 
faanâ yâ Feyyâz. 


Serdâr-ı âli hazretleri küffâr ahvâlin ilâm eyledüği 
ve leşker-i İslâm yetişmekde müsâra'at 
eylesünler didüğidür. ` 


«Vilâyet-i Üngürus'de küffâr-ı hâksâr ve melâ“in-i dalâlet-şi'âr 
her cânibden a'dâ-i din birbirine küfür ü dalâlleri üzre leşker-i bi- 


` şumâr gönderüp mu'in olmakdadur. Kıralı lan karındaşı Man- 


yaş C SLL ) nâm mel'üni serdâr ta'yin eyleyüp kendüzi kal'a-ı Beç 
den üç konak yerde külli cem'iyyet ile durup Nadajdi" ve Wu. 7 ve 
Zıruncuk oğlı nám melâ“in her biri atlu ve yaya pür yat u yarak 
zahireye ihtiyâcları yok. (199b) Komaran kal'asıyle Yanık Hisarı 
mâ-beyninde ol sahrâda tabur kurup leşker-i şeyâtin ile hâzır u 
âmâde olup her yana nigerânlar, eyyâm-ı fırsata muntazır olup tu- 
rurlar» diyü serdâr-ı leşker-i İslâm Sinan Paşa ale'd-devâm Südde-i 
sa'âdet -medâra i'lâm u ifhâm itmekden hâli olmayup «Melâ'in-i 
müşrikin -kahharahimilâha ilâ yevmi'd-din- külli kesret ile cem'iy- 
yet eylemişlerdür. Asâkir-i İslâm-penâh turmayup yürisünler zemân 
geldi karib oldı. Yetişmek ardınca olsınlar ve elbette elbette Donan- 
ma-yı Hümâyün deryâya çıkmak gerekdir, mevsimi ve fırsatı ge- 
çürmeyüp zinhâr ihmâl idüp fevt itmek ca'iz değildür» diyü vüzerâ-i 
izâmâ minnetler ve sipaslar* ile te'kid eylemişler ve dahi mtihimmât-ı 
sefer ve ihrâcât-ı lâzime ve kul mevâcibinehazine yetişdiürmek bå- 
bında dahi inâyet recâ eylemişler. «Ve du'â vü senâ ile imdât ide- 
süz» diyü ilâm-ı hâl eylemişlerdi. Fi evâhir-i şehr-i cumâdelülâ 
sene 1002. f 


Sefere gidecek beğlerbeğilere tebdil buyurulduğžıdnr . 


Ve bu esnâda Karaman Beğlerbeğisi Üveys Paşa karındaşı Lala 
Ramazan Paşa sefer me'ünetinden halâs içün yahşi pişkeş ü hedâyâ 
ile Kıbrıs Beğlerbeğisi oldı. Ve Bostancı Ali Paşa'ya Karaman Beğ- 
lerbeğiliği fermân olunup sefere çıkmak emr olundı. İsti'câl ile ulak- 
lar gönderildi. Fi evâsıt-ı cumâdelâhir, sene 1002. 

Cığala-zâde Sinan Paşa hazretleri donanma husüsunda 
ikdâm ile söz söylediğidür. 


Ve evâhir-i cumâdelâhirede Vezir ve Kapudan Cığala-zâde 
Sinan Paşa hazretleri, Ferhad Paşa -edâme'llâhu (0416. iclâlehü- 
hazretleri evine varup Donanma-yı Hümâyün çıkmasına müte'allık 
bi-bâk çok kelâm-ı nâfizde ikdâm u ihtimâm eylediler. «Deryâ se- 
feri esbâbı gayri? âlât gibi değildür. Askeri dahi sen bildüğin anla- 
duğın üzre olmaz, fenninde kâmil ü mâhir olmayıcak ana dirlik tev- 
cih olunmaz. Ehli vardur, istihkâksız reis ve azeb istihdâm olun- 
mak mümkin değildür. Müstahıkk (200a) olanlarun bir yıldan mü- 
tecâviz ulüfeleri virilmedi, donanmahun mühimmâtı böyle görülmez, 
mukayyed değilsin, Bl-hamdü li'llâh Südde-i sa'âdetde hiç bir man- 
sıbda bilâ-istihkâk istihdâm olunmadım. Harem-i muhteremde pâdi- 
şâhlar nazarında sıdk u istikâmetimle hidmet eyledim. beni serhadd-i 
mansürede vezâretle koyup terbiye eyledinse niçe bin kerre burnum- 
dan getürdün» diyüp ref“-i savt-ı a'lâ ile Hüseyni perdesinde? söyleşil- 
di ve halka sebeb-i güft ü şinüd oldı. Ve irtesi gün Tersâne-i Âmire 
emini Derviş Çelebi'ye mevâcib-i riresâ vü azebân içün ve sâ'ir ih- 
râcat içün vâfir ü müstevfi akçalar rüz-nâme-i hümâyündan virildi. 
Ve hâricden dahi virilüp irâd u masraf oldı. Fi 9 cumâdelâhir, sene 
1002, 


Trablusşam Beğlerbeğiliği virildüğidür. 


Ve evâ'il-i şehr-i cümâdelâhirde «Trablusşam Beğlerbeğisi Fi- 
renk Ca'fer Paşa zemânıyle hazine-i irsâliyeyi yetişdirmedi» diyü 
azl buyuruldı. Yerine Çakırcı-başlıkdan çıkan Hasan Paşa on iki yük 
akça pişin tedârük idüp Divân-ı âliye isâl eylemeğin Trablusşam 
Beğlerbeğiliği ana fermân olundı. Ve fi'l-hâl gelen akça bit-tamâm 
Matbah-ı Âmire duyûnı içün erbâb-ı huküka viüzerâ-i izâm nazarın- 
da tevzi' ü taksim dolundı. Be-bahâ-i revgan ve ganem ve mâkiyân 
diyü niçe ol-denlü deyn bâki kaldı. Fi sene 1002. 


Haleb Beğlerbeğisi tebdil olunup sefere 
fermân olunduğıdur. 
Ve Haleb Beğlerbeğisi Çerkes Haydar Paşa Rakka Beğlerbeğisi 
olmak fermân olundı. Ve Rakka Beğlerbeğisi harem-i muhteremde 

Kethüdâ Hâtun karmdasi Mahmud Paşa Haleb Beğlerbeğisi olup, 
sefere Serdâr Sinan Paşa hazretleri yanına varmak buyuruldı, «Mü- 
kemmel düşmen yarağıyla hâzır u müheyyâ olup Gelibolu ma'berin- 
den zu'amâ vü erbâb-ı timâr ile geçüp inşâe'llâhu ta'âlâ Rüz-ı Hızr” 
dan on gün mukaddem serdâr-ı zafer-şi'ârıma varup mülâki olasın» 
diyü ulağla mü'ekked hükm-i şerif gönderildi. Fi evâsıt-ı şehr-i cu- 
mâdelâhir, sene 1002. 


Kapucı-başı Veli Ağa serhadde màslahata gidüp 
haber getürdüğidür (200b). 


Ve bundan akdem Kapucı-başı Veli Ağa yiğirmi nefer kapucı- 
jar ile serhadd-i mansüreye ve leşker-i İslâmi görüp tecessüs idüp 
ve ba'zı nihâni maslahat sipâriş buyurulup tahkik haber getürmeğe 
gitmişlerdi, geldiler. Ve merhüm Mehmed Paşa-oğlı Vezir Hasan Pa- 
sa'ya vilâyet-i Budun askeri gezend irişdürmeye* diyü Veli Ağa'yı 
yaklaşdırmayup ruhsat u vüs'at bulmaduğı haber söylenüp şâyi' oldı. 
Düşmen-i din-i müşrikin ile vâki' olan Üstolni Belgrad ve Hatvan 
cenglerinde sü-i tedbir ü idbâr Hasan cânibine isnâd olunup ve Bu- 
dun serhaddinde melâ“in-i küffar* zabt eyledüği kılâ'ı beğler ve mer- 
dân kılâ' bırağup hâli kodukları” cürm ü cinâyet beğlerbeğiden bi- 
linmek Allâhu ta'âlâ dergâhına höş gele mi?“ didiler ve Âsitâne-i 
sa'âdetde olan vükelâ-i saltanat serhadd-i mansürede olan sancak 
beğlerin üç ayda bir tebdil ü tagyir eyleyüp birisi mahsül zabt itme- 
yüp olanca malları ve kudretleri kapudan kapuya rüşvete gidüp ve 
cümle beğlerbeğiler dahi ümerâ gibi medyün u müflis olup yarar 
yoldaş ve yat u yarak saklamağa hiç bir vechile iktidârları olmadu- 
gı ecilden düşmen ile mukâbele vü mukâtele itmeğe kudretleri kal- 
madı. Ve düşen tımarlar ve dirlikler serhad leşklerine virilmeyüp 
iç-ilde tasarruf olunduğın a'dâ-i din mürtedler dilinden bilüp haber 
alduğındandur diyü cevâb virdiiklerin gelüp nakl-i kelâm eylediler. 
Fi evâsıt-ı şehr-i cumâdelâhir, sene 1002. 


Hasan Paşa Tımışvar'dan Van'a gitdüğidür. 
. Ve sâbıkâ Rümili Beğlerbeğisi Hasan Paşa'ya Tımışvar Beğ- 


lerbeğiliği tevcih buyurulmışken Serdâr-ı âli-kadr hazretleri akri- 
bâsından Van Beğlerbeğisi Mustafa Paşa'yı Tımışvar'a getürüp Ha- 

san Paşa hazretlerini Van'a gönderdiler, Anlar dahi Geliboli ma'be- 
rinden geçip Van'a revâne oldılar. Fi evâhir-i cumâdelâhir, sene 
. 1002, ofat 


Serdâr Sinan Paşa hazretleri karz tarikiyle 
hazine istedüğidür (201a). 


Serdâr-ı ekrem! Sinan Paşa -edame'llâhu ta'âlâ iclâlehü- hazret- 
leri kendü Kapucı-başısı Rıdvan Ağa'yı arzlar ve mektüblar ile gön- 
dermişler ki «Kul mevâcibine ve ihrâcât-ı sefere nakd hazine lâzım 
ve mümkindür. Mahsül-i memâlik mevsimle ve vaktıyle hâsıl olur. 
Sefer avk u tehir olmasun, beş yüz yük akça bi-tarikrl-karz va'de 
ile sa'âdetlir Pâdişâh-ı cihân-penâh hazretlerinden vüzerâ-i izâm 
-edâme'lâhu ta'âlâ iclâlahüm- hazretleri isteyü-virsünler, cümle ev- 
kâf u emlâküm rehnr-i şer'i olsun, eğer edâ vü teslim itmedin ecel iri- 
şüp ölürsem satılsun alınsun» diyü recâ eylemeğin Pâdişâh-ı zemin ü 
zemân -hullede'lâhu hilâfetehü- hazretleri revâ buyurup «Bin akça 
virelüm, beş yüz yük kara seferine gitsün» diyip hâlâ Kapucı-başı 
Yemişci Hasan Ağa kırk nefer kapucı yoldaşlar ile ihzâr olunup sit u 
sadâ olmışken, varsun Rümili'nde olan emvâl-i bakâyâyı tahsil ey 
leyüp serdâra isâl eylemek fermân olunup gıkup gitdiler. Fi 25 cu- 
mâdelâhir, sene 1002. 


Havadis-i Divâniyyedendür. 


Ve bu esnâda sâbıkâ Yeniçeriler Kâtibi Mehmed Beğ Ferhad 
Paşa hazretleri kâtibi Yeniçeriler: Mukâbelecisi Zübde Mehmed Çe- 
lebi yerine hatt-ı hümâyün irâd eyledi. Telhis ile arz olunup ref‘ bu- 
yuruldı. Ve hatt-ı hümâyün ile Küçük Rüz-nâmeci Mahmud Çelebi 
yeri fermân olundı. Birkaç gün içinde yine Mahmud Çelebi'ye fer- 
màn olundukda ba'zı ashâb-ı devletün murâdı ve şefâ'atı arz olunup 
ikisine dahi virilmeyüp sâbıkâ ma'âdin mukâta'acısı iken Üveys Paşa 
ile diyâr-ı Mısrıyye aklâmına istihdâm? olunan ehl-i kalem ve sâ- 
hib-rakam Mehmed Çelebi Küçük Ruz-nâmeci oldı. Fi evâhir-i cu- 
mâdelâhir, sene 1002. Evâ'il-i şehr-i recebde mezbür Mehmed Çelebi 
ref“ buyurılup yine Mahmud Çelebi'ye mukarrer buyuruldı. 

Mahrüsa-i Galata kadılığı virildüği ve medreseler 
silsile oldı[ğıdur]. (201b). 


Ve yine bu. esnâda mahrüsa-i Galata Kadısı merhüm İmâm-ı 
hâssa damadı Mevlânâ Şeyhi Efendi azl buyuruldı. Galata Kadılığı 
Sultan Süleyman Han -tâbe serâhü- Medresesinde Keşmiri-zâde Na- 
kibüleşrâf Mevlânâ Yahya Efendi'ye fermân olundı. Ve medrese-i 
Şehzâde Sultân Mehmed'de müderris? Sarı Gürz-zâde kaynı Mustafa 
Efendi'ye buyuruldı, Ve Şehzâde Medresesi Sahn-ı Semâniye'den Ze- 
keriyyâ-zâde Mevlâna Yahya Efendi'ye ve sahn, Haseki Müderrisi 
Seyfi Efendi-zâde'ye ve Haseki Medresesi, hazret-i Hoca Efendi-zâde 
Mes'üd Çelebi Efendi'ye fermân olundı. Fi evâhir-i cumâdelâhir, 


= sene 1002. i 


Beğlerbeğiler tebdil buyurulduğıdur. 


Ve Çıldır Beğlerbeğiliği fermân olunan Mihaliclü Ahmed Paşa 
Karaman Beğlerbeğiliği ile çıkup Serdâr Sinan Paşa hazretlerine 
isti'câl üzre mülâki olmak fermân olundı. Ve Bostancı Ali Paşa Çıl- 
dır Beğlerbeğisi olup gitmek buyuruldı. Fi evâ'il-i şehr-i receb, sene 
1002. 


Diyârbekir Beğlerbeğisi İbrahim Paşa Divân-ı 
âliye akça gönderdüğidür. 


Ve Diyarbekir Beğlerbeğisi olan İbrahim Paşa hazretleri bu 
def'a dahi Hazine-i Âmire muzâyakasına medekârlık eyleyüp elli 
altı bin aded guruş yetişdirüp vâcib-i recec, sene 1002 bi't-tamâm 
ihrâc olunup ulüfe teslim olundı. 


Ve Yeniçeri Ağası Mehmed Ağa umümen Yeniçeri ile sefer-i za- 
fer-rehbere gitmek mukarrer olup tüğ-ı pür-fürüg Ağa kapusında 
dikildi. Fi 17 şehr-i receb, sene 1002. 


Musul Beğlerbeğiliği virildüğidür. 


| Ve “mezbür İbrahim Paşa hazretleri tevâbi'inden Eskişehir 
sancağı beği Musul Beğlerbeğisi olmak recâ eyleyüp zikr olunan elli 

altı bin aded gurus beğlerbeğilik câ'izesine mahsüb olmak üzre beğ- 
lerbeğilik Piyâle Beğ'e fermân olundı. Ve Eskişehir sancağı Rümi- 
li kethüdâlığından ref‘ olunan merhüm Feridun Beğ-oğlı Halil Beğ'e 
sadaka buyuruldı. Fi evâsıt-ı şehr-i receb, sene 1002. 


Müderris Fehmi Çelebi azl olduğıdur. 


Ve evâsıt-ı şehr-i recebde (202a) Kınalu-zâde Fehmi Çelebi 
Efendi mehâdim-i kirâm içinde miimtâz u ser-efrâz, Dâhil müder- 
ris iken sadr-nişin Ferhad Paşa hazretleri «Karındaşın! müfettişii’l- 
emvâl Hüseyin Çelebi kem-ayar akça göndermek ile müttehem olmış- 
dur» dimeğin ve dürüşt kelâm iie mukâbele itmeğin medreseden azl 
olundı. Ve Medrese-i Sultân, Kazancı-kulı dimekle ma'rüf Mevlânâ 
Sinan'a ferman olundı. Sene 1002. 


Divâne İbrahim Paşa Yeni-hisar'da habs fermân 
olmup mâ-meleki miriye zabt olunduğıdur. 


Evâ'il-i şehr-i recebde cum'a gün sa'âdetlü Pâdişâh-ı zlllu'lláh 
-halledæ Mahu ta'âlâ hilâfetehü- hazretlerinden Vezir-i müşir Halil 
Paşa hazretlerine hatt-ı hümâyün ile tezkire-i şerifeleri geldi. Fer- 
mân-i kazâ -cereyânlar olmış ki : Üsküdar'da olan Divâne İbrahim 
Paşa Diyarbekir'e gitmesin Bostancı-başı Ferhad Ağa ile Yemişci 
Hasan Ağa'yı gönderdüm, alup sana getürsünler. Boynuna zencir ve 
ayağına bukağu ve ellerine bilekçe urup kendün varup Yeni-hisar'da 
kapuda? habs idesin buyurmışlar. Fi'l-hâl emr ü fermân-ı Pâdişâhi 
ile ağalar müşârün-ileyhi getürdükleri gibi Vezir-i bâ-tedbir hazret- 
leri bi'z-zat iletüp Yeni hisar'da habs eyledi. Ve irtesi gün Paşa haz- 
retleri Divân'a gelmeyüp İbrahim Paşa'nun! esbâb u emvâlini zabt 
eyleyüp, Üsküdar'dan İstanbul'a nakl eylediler. Ve cümle davarları- 
nun miriye yararını Mir-âhür-ı kebir Nuh Ağa tamga urup zabt ey- 
ledi. Ve sefere lâzım olan deve ve katır ve bârgir ve hayme ve sâ'ir 
tecemmül ve esbâb-ı darb u harb Yeniçeri Ağası Mehmed Ağa'ya se- 
fere alup gitmek buyuruldı. Ve bu husüsda Pâdişâh-ı âlem-penâh 
haaretlerine hayr du'â vü senâlar olundu ki böyle zâlim ii seffâk-i 
bi-bâk* ol vilâyet ahâlisinden ref‘ u def' eyleyüp cevr ü sitemden 
zu'afâ vü fukarâyı halâs buyurdı. 

Beyt 


Ez-aulmü humr'abum, velev basde hinin kelâmı vâzıh oldı. 
Diyarbekir Beğlerbeğiliği virildüğidür. 


Ve Diyarbekir Beğlerbeğiliği sâbıkâ Bağdâd Beğlerbeğisi olan 
Mehmed Paşa'ya fermân olundı. (202b) 


Ve mevâliden Mevlânâ İshâk Efendi İzmir kadısı olup ve Küçük 
Bâli Çelebi cezire-i Kıbrıs Defterdârı oldı. Divân-ı âliye gelüp pâye-i 
serir-i a'lâya yüz sürdiler. Fi 26 receb, sene 1002. 


Tevliyet virildüğidür. 


Ve merhüm u mağfürun-leh Sultân Bâyezid Han -tábe serdhü- 
evkâfı tevliyeti yine Üsküfci-zâde Mustafa Çelebi'den alınup hâssa 
sarrâçlardan içerüye pişkeşi virilmiş' Pogaça-zâde dimekle meşhür 
bir taze civâna fermân olundı. Fi evâhir-i şehr-i receb, sene 1002. 


Memâlik-i mahrüsayı hıfz u hirâsetde ihmâl eylemek 
ile harami küffâr şenâ'at eyledüğidür. 


Evâhir-i şehr-i recebede Bender-i Kili Sancağı beğinden arzlar 
ve haberler geldi ki Kal'a-i Akkerman'un varoşuna Urus“ Kazağı nâ- 
mına harâmi küffâr-ı melâ'in Tuna sazlığında otuz beş pâre nesad 
( sl. ) ya'ni gaykalar ile nice gün gizlenüp nâgehâni bir gice yedi 
ve sekiz yüz nefer melâ“in gaflet ile halkı basup kasabanın bâzargânı 
dükkânlarına ateş urup giceyle şaşkınlık düşüp ve sancak beği anda 
bulunmayup memleketi nehb ü gâret idüp, külli âdem katl eyledi. 
Kuşluk zemânına değin gemilerin mâl-ı gāret ile doldurup çıkdı git- 
di. Muhğfaza-i memleketde kadimeden kadırgalu beğler dura-gel- 
mişken ihmâl olunup memleket hıfzına iktidârı olmayanlara dilek” 
ile sancak beğliği virilicek a'dâ-i mülk ü millet fırsat gözedüp Me- 
mâlik-i İslâmiyye'ye gezend ilişdürmeğe başladılar. Allâhu ta'âlâ 
intibâh u teyakkuz müyesser eyleye. Nâmüs-ı devlet dibelik saklan- 
maz” oldı, el-hükmü li'llâh, Fi sene 1002. 


u SE i 2 aa Yi SE EREN DE Ole LE YOR ER 

Sâbıkâ Şeyhülislâm olan azizü'l-vucüd Şeyhi 
Efendi intikâl eyledüğidüir. 


Ve evâhir-i şehr-i recebün yiğirmi yedinci gicesi, şeb-i Mi'râcu'n- 
nebi aleyhi's-salâtu ve's-selâmdur, miütekâ'id olan müfti-i sâbık Şey- 
hülislâm Mevlâna Şeyhi Efendi, ki Abdülkadir-i Mü'eyyedilikle ma‘ 
rüf ve ulemğ-i din içinde salâh-ı ilm ii fazl ile mevsüf idi, iş bu dâr-ı 
mihnetden rahmet-i Rahim (203a) ü: Rahmân'a intikâl eyledi. Er- 
kân-ı devlet ü sa'âdet cümle ulemâ-i izâm ve meşâyih-i kirâm ile 
cenâzesine merhüm u mağfürun-leh Sultân Mehmed Han -t&be se- 
râhu- Câmi'inde namâzın kılmağa hâzır oldılar. Hazret-i Ebi Eyyüb 
Ensâri -aleyhi rahmetü'-Bâri- civârında babaları sâhib-i kerâmâti'l- 
aliyye Şeyh Haci Efendi yanında defn olundı. Ve meşâyih-i ulemâ- 
dan olup, salâh-ı dini nihâyetde idi. Sultân Süleyman -weyhi'rsrah- 
meti, vel-gufrân- medreselerinde müderris Abdürrahim nâm oğh 
kaldı. Sinni seksene yetmiş imiş. Rahmetii'llâhi aleyh. 


Yeniçeri Ağası Mehmed Ağa ve sir ocak ağaları 
sefere gitmek içün icâzet elin öpdükleridür. 


Şehr-i şa'bâni”l-mu'azzamun üçünçi gün, ki yevmü'l-ahad idi, 
havâ bi-inâyeti'llâhi ta'âlâ bârândan açıldı, rüşen oldı. Yeniçeri 
Ağası Mehmed Ağa ve sefer-i zafer-rehbere gidecek Ocak-ağaları ve 
Donanma-yı Hümâytın ile deryâ seferine me'mur olan Yeniçeri ve 


Cebeci ve Topcılar? Çorbacıları ciimleten kânün-ı kadim-i saltanat 


üzre hil'at-ı fâhire geyüp Divân-ı âliye girip pâye-i serir-i a'lâya 
yüz sürüp icâzet elin öpdiler. 


Erkân-ı sa'âdet hil'at-ı bahâri geydükleridür. 


Ve bu esnâda erkân-ı devlet ü sa'âdet kâ“ide-i kadime-i salta- 
nat üzre vüzerâ-i izâm ve ulemâ-i kirâm Hoca Efendi ve Müftile- 
nâm hazretleri cümleten hil'at-ı bahâri geyüp girüp pâye-i serir-i 
âlem masire yüz sürdiler. Fi 4 şehr-i şa'bân. 


Kalaları bırağup İstanbul'a dilenciliğe 
gelen din yohsullarınun ahvâlidür, 


Ve bu evânda vilâyet-i Üngürus'de emn ü emân zemânında ehl-i 
İslâm elinde olan kılâ'da tavattun eyleyen madra-bâzlık ve iltizâm 

ile geçinen dirliklü ve dirliksiz muhtekir tâ'ifesinden olan mel'ünlar 
ölmekden dirlik yeğ diyen bi-hamiyyet ve bi-gayret din yohsulları 
fazilet-i gaza ve şehâdetden kaçup hasire'd-dünya ve'l-âhire kıla'-ı 
İslâmı küffâr-ı hâksâra vere tarikiyle teslim eyleyüp a'dâ-i dîn? ahd 
ii emânında dürüstdür. Ehl ü iyâlimüz (203b) esir itmedi ve bizi öl- 
dürmedi diyip gezüp dilencilik eğleyüp keferenün kesretinden hal- 
ka hikâyet u rivâyet eylediler. Ve bu fezahatlere sebeb ü bâ'is hâ- 
kimlerimüz serhad umüriyle mukayyed olmayup mevâcibler değme- 
yüp ve kal'a yat u yarakdan ve zahireden* hâli olduğmdandur didi- 
ler. : 


Mısrâ' 
Fi evâsıt-ı şehr-i şa'bâni'l-mu'azzam. 


Yeniçeri Ağası umümen Yeniçeri ile sefere 
çıkup gitdükleridür. 


Ve şehr-i şa'bâni'l-muazzamun dokuzuncı yevmi”'s-sebt, ki mâh-ı 
nisanun yiğirminci güni, hava yağmurlu idi. O gün Divân olmayup, 
Yeniçeri Ağası umümen Yeniçeri ta'ifesi ile çıkup sefere gitdiler. 
Erkân-ı devletden hazret-i Mir-tevki'i Hamza Beğ -döme ulwnuhü 
ve defterdârlar -dömet xme'âlihim- ve rikâb-ı hümâyün ağaları ve 
südde-i sa'âdetde kalan Bölük-ağaları ve çavuş-başı cümle çavuşlar 
ile gönderi çıkdılar. Allâh subhânehü ve ta'âlâ seferlerin mübârek 
eyleyüp e'âdi-yi din üzerine- gâlib u kâhir idüp envâ“-ı futühât-ı ce- 
lile ile mansür u muzaffer ve sâlim ü gânim gelmek müyesser ola. 
Bi-hürmleti Seyyid”1-münselin ve Hâbtemi'n-Nebiyyin. 


Evvelden serdâr hazretleri yanına giden ile halen çıkanlar ta- 
mâm onbeş bin nefer oldı. Ve üç bin nefer dahi deryâ seferine Do- 
nanma-yı Hümâyüna yazılup hâzır u âmâde oldılar. Ve sekbân-başı 
ağa yerine Âsitâne-i sa'âdetde beş bin nefer ile kaldı. Korucı ve sabi 
hisâbda dâhildür ve konak yerinde esbâb-ı sefer tekmili içün birkaç 
gün ârâm olunup Rüz-ı Hızır'da fermân-ı şerif ile göçüldi. Fi 12 
şehr-i şa'bân, sene 1002. 


ELİME MEN 


MEME NE 

Ve Cebeci-başı dahi icâzet elin öpüp tüğ 
dikildüğidür. 


Ve şehr-i şa'bânii'l-mu'azzamun on yedinci yek-şenbih gün Cebe- 
hâne-i âmire önünde tüğ-ı pür-fürüğ-ı sultâni dikildi. Ve Cebeci-başı 
İbrahim Ağa sefer içün hil'at-ı fâhire geyüp' pâye-i serir-i saltanata 
yüz sürüp icâzet elin öpdi. Evvelden serdâr-ı zafer-şi'âr hazretleri 
yanında olan ile tamâm iki bin beş yüz nefer oldı. (204a) Ve deryâ 
seferine ve Donanma-yı Hümâytn gemilerine. bin nefer Cebeci ket- 
hüdâ ve Bölük-başı ile yazılup hâzır oldı. Mâ'adâ ocakda pirler ve 
sabiler kalmak mukarrer oldı. Fi 25 şa'bânü'l-mu'azzam, sene 1002. 


Vezir-i lâ-nazir Mehmed Paşa hazretlerinin Câmi“-i 
şerifi tamâm olup ibtidâ namaz kıhnduğıdur. 


Ve Dikili-taş, ki şehr-i İstanbul'un güzide mümtâz yeridür, 
kurbında müceddeden binâ olunan Vezir-i müşir-i lâ-nazir Mehmed 
Paşa hazretlerinün Câmi“-i şerif ve ma'bed-i latifi bi-inâyeti'llâhi 
ta'âlâ ve hüsn-i tevfikihi - kamâl-i letâfet ü metânetde yapılup it- 
mâm buldi. Tavr-ı höb ve üslüb-ı mergüb üzre mükemmel olup pe- 
sendide-i âlemiyân oldı. Ve şeb-i Berâtda ibtidâ namaz u niyâza 
cemâ'ât-ı mü'minin cem'iyyet-i azim eyleyüp âmil-i sâdık ve âlim-i 
muhakkık ve menba'-ı esrâr ve merci'-i ebrâr tarik-ı Halvetiyye'den 
Şeyh bi'l-istihkâk Hasan Efendi ol gice ümmet-i müştâk ile ihyâ vü 
nâlişler eylediler. Ve irtesi mübârek cum'a güni cümle erkân-ı dev- 
let ve a'yân-ı sa'âdet ve ulemâ-i izâm ve meşâyih-i kirâm kesret ü 
izdihâm ile dergâh-ı Ahadiyyete tâ'ât u ibâdât, secdâd-ı şükr ü si- 
pâslar ile iftitâh eylediler. Allâhümme tekobbel minnâ salâtend ve 
Kyâmenâ ve K'üdenâ ve teşehhüdenâ du'âları mele-i a'lâya çıkdı. 
Fi 15 şa'bâni'l-mu'azzam, sene 1002. «Beyt-i şerif» ( aps a = 
1002), «Câmi“-i bihişt-makâm ( çu, si, o = 1002) târihlerdür. 


Havâdis-i eyyâm-ı rüzgâr-ı zür-kârdur. 


Ve insâf-ı dini mübin ile muttasıf olanlar acâ'ib-i umürdan- 
dur didiler, ki zemânemüz hükkâmı za'f- imân ve İslâmlarından 
her ne olursa süret-i râstda Pâdişâh-ı zemin ii zemân hazretlerine 
arz iderler ki Memâlik-i mahrüsa-i İslâmiyye'de Haleb ve Şam ve 

Trablusşam ve Diyarbekir ve Bağdad ve Rüm? ve Karaman ve Er- 
zurum ve cezire-i Kıbrıs'da on yıldan berii defterdârlık iden efen- 
dilerden her birinün defterdârlıkları zemânında tahsil-i emvâl idüp 
Âsitâne-i sa'âdete gönderdükleri muhâsebelerinün irsâliyesi kangı- 
sınun ziyâde ise (204b) evvel ü âhir muhâsebât* sâhiblerini mey- 
dâna getürüp, cümleden Nuh Paşa ve Lala Ramazan Paşa ve Der- 
sa'âdet'e gelüp defterdâr olan Mustafa Efendi ve Yahya Efendi ve 
Tezkireci-zâde Mahmud Efendi ve Hayâli-zâde Ömer Efendi ve Sey- 
yid* Ahmed Efendi, her biri Haleb'e defterdâr olmuşlar idi, mâl-ı 
mukâta'âtdan gayrı eğer beytülmâl ve eğer mâl-ı avârızdur cüm- 
lesini cem' idüp aklâmiyle defterlerine yazup muhâsebe vire-gelmiş- 
ler idi. Mukâyese vü muvâzene itmek tarikiyle herbirinden külli mal 
taleb eylemek üzre Defterdâr Burhaneddin Efendi bu husüsı dili- 
râne da'vâ-yı sıdk u istikâmetle Pâdişâh-ı âlem-penâh hazretlerine 
yazup arz eğlemekle «Maldur alınsun amân virilmesün» diyü hatt- 
hümâyün ile mü'ekked mirâren Vezir-i müşir Hasan Paşa hazret- 
lerine tezkire çıkup zikr olunan defterdârlardan Hayâli-zâde Ömer 
Efendi ve Tezkireci-zâde Mahmud Efendi havâle çavuşlar eline vi- 
rilüp nice gün müsâdereye girüp yatdılar. Allâhümme yâ Muhav- 
vilWl-ahvâl havvil hâlend ilâ ahseni”T-hâl du'âsına meşgül oldılar. Fi 
evâsıt-ı şehr-i şa'bâni'l-mu'azzam, sene 1002. 


Mezbür defterdâr efendiler mübârek ramazân-ı şerif gurresin- 
de çavuşlardan itlâk olundı. «Birer mikdâr mal tedârük eylemek 
üzre yine Mısr ve Şâm defterdârlıkları tevcih olunsun ve ba'de't- 
teslim hükmleri ellerine virilsün» diyü fermân olundı. 


Delü İbrahim Paşa Yedi-kulle'ye gitdüğidür. 
Ve Yeni-hisarda habs olunan Delü İbrahim Paşa ruk'a sunup 


ramazân-ı şerifdür zâd u zevâdeye el yetişmez bari Yedi-kulle şehr 
kurbıdur dimeğin Yedi-kullede habs buyuruldı. 


Yeniçeri Ağasmun mektüb haberidür. 
Ve sefer-i zafer rehbere giden Yeniçeri Ağası Mehmed Ağa'ya, 


Yeniçeri tâ'ifesi Çorlı konağında Ağa bahşiş virmeğe müte'ahhid 
olmışdı, diyü bazı müfsid sapılmalar* sözleriyle güft ü gü olup ve 

eski ocak ağaları (205a) bir yere gelüp yoldoşları cem‘ idiip meş- 
veret iderlerki «Ağa kula bahşiş virmeğe niçe kâdirdür? Niçe yüz 
bin altun olur, Pâdişâh-ı âlem-penâhdan gayrı kimün kudreti var- 
dur bahşiş virmeğe, bu söz kimden çıkdı, kim söyledi ?» diyip «Bi- 
züm içimüzde böyle edepsiz fesâda sebeb olan sığmaz! ve yaraş- 
maz» diyüp azl itdürdüp içlerinden bulup çıkardıkların arz u i'lâm 
eylemişler. Ve kânün üzre odadan odaya birer altun koyun akçası 
in'âm virildüğü beyân olunmış. Fi evâsıt-ı şehr-i şa'bân, sene 1002. 


Cebeci-başı İbrahim Ağa sefere çıkup gitdüğidür. 


Evâhir-i şehr-i şa'bânun yiğirmi birinci? penç-şenbih gün Ce- 
beci-başı İbrahim Ağa kethiidalar, Bölük-başılar ve seferlü yazılan 
bin beş yüz nefer yarar müzeyyen ü mukemmel yoldaşlarıyle göçüp 
a'dâ-i din-i müşrikin üzerine fi sebili'llâh gazâya gitdiler: Ve Cebe- 
cilerün işlemiş! kaç kıst bâki ulüfeleri mukâbele ile mevcüd'yokla- 
nup virilmesi fermân olunmışdı. Ve Ağa zimmetinde olan akçadan 
mahsüb olmişdı. Eràzil ü Btrâkdan yazılan bi-edep tâ'ife çadura 
vardukları gibi küstahlığa âgâz idüp ulüfe diyü Ağa üstine hucüm 
eyleyüp çadırun tınâblarin kesüp çavuşların ve Bölük-başıların' dö- 
güp darbi giceyle Ağa'dan ulüfe alup ve ba'zı müstahık oldukların- 
dan ziyâde alduğı mukarrer ve cür'et idüp gavgaya sebeb olanlar 
nişânlanup on beş nefer eşkıyâ arz olunup ulüfeleri kat‘ olundı.. Fi 
sene 1002. 


İçerü sa'âdetlü Pâdişâh'dan Kapudan Paşa'ya 
donanma içün hazine çıkduğıdur. 


Ve evâhir-i şehr-i şa'bânü'l-mu'azzamda yek-şenbih* güni Di- 
vân-ı mu'allâdan vüzerâ-i izâm -eđâme llahu ta“âlâ iclâlehim- kal- 
kacak mahalde içerüden sa'âdetlü Pâdişâh-ı âlem-penâh -hallede 
llâhu ta'âlâ hilâfetehü- hazretleri iki yüz kise guruş ve akça gön- 
derüp Donanma-yı Hümâyün mühimmâtı içün Cığala-zâde Kapudan 
Sinan Paşa hazretlerine isâl idesiz fermân olunup fi'l-hâl dört ara- 
baya (205b) ellişer kise tahmil eylediler. Baş-rüznameci Mehmed 
Çelebi ve Rümili Muhâsebecisi Akbaba-zâde Mustafa Çelebi Kapu- 
dan Paşa'ya iletüp teslim eylediler. Ve Tersâne-i Amire Emini Der- 

viş Efendi <Elli iki yük akça ile dahi mesàlihimüz ancak itmâm 
bulur» diyü haber virdi. Fi 25 şa'bân, sene 1002. 


Divândan mu'âf buyurulduğıdur”. 


Ve Şekbek* eyyâmı olmağın iki gün ehl-i Divân mu'âf buyu- 
ruldı. Ramazânu'l-mübârek içün her kişi niyyetin tebdil idüp hâ- 
zırlanmağa teveccüh eyledi. 


Müderris Müfti-zâde vefât itdüğidür. 


Ve bu esnâda merhüm Müfti Şeyhi Efendi-oğlı Sultân Süley- 
man. müderrisi Abdürrahim Çelebi intikal eyledi. Mübtelâ olduğu 
maraz-ı silden ifâkat bulmadı. Rahmetwllâhi aleyh. Müderrislerde 
silsile oldı. 


Seferde serhadd-i Budun'da ceng-i azim olduğı 
haber geldüğidür. 


Gurre-i ramâzan-ı şerifde Divân-ı âlide haberler şâyi' oldı. Mey- 
dân-ı gazâda şerbet-i şahâdet içenlerün esâmi-i şerifeleri zikr olun- 
dı. Kal'a-i Hatvan üstüne Zıruncuk-oğlı didikleri mel'ün mübâlağa 
küffâr-ı hâksâr ile üşüp muhkem ceng ü neberd lizre iken Budun 
askeriyle Vezir-i dilir Hasan Paşa ve Rümili Beğlerbeği Sinan Paşa 
hazretleri-oğlı Mehmed Paşa yanında bulunan guzide leşker-i İslâm 
ile südde-i sa'âdet kullarından miüteferrika ve çavuşlardan cümle on 
bin mikdârı âdem ile yüz bin nefer pulât-püş âteş-efşân, melâ'in-i 
müşrikin üstüne varup çatdıkları gibi azim ceng ü kıtâl idüp Rümili 
Beğlerbeğisi pây-ı sebât üzre turmayup yarar dilâver u şecâ'at -şi'âr 
sancak beğlerinden ve be-nâm müteferrika ve çavuşlardan şerbet-i 
şahâdet nüş eyleyenlerden gayrı şühedâ-i sıddikin alayına mülhak . 
olüp ravza-i rıdvâna hırâmân olmışlar ve beğlerbeği güriz itdüğin 
görenler dahi karâr itmeyüp ma'reke Vezir Hasan Paşa üstüne olup 
âdemleri düşlip şehid olup ve kendüzi yaralanup bi'z-zarüre tab u 
tâkat kalmayup Budun cânibine teveccüh eyledükleri (206a) ve 
a'dâ-i din -haselehumu'lâhu ta'âlâ ilâ yevmi'd-din- tersine dönüp 
gitdükleri haberleri guzât u mücâhidin mektublarıyle i'lâm eylemiş- 
ler ve bu ceng ü âşüp şehr-i şa'bânun on birinci gün vâki' olduğın 

bildürmişler ve kal'a-i Hatvan'ı aldukdan sonra tutulan diller me- 
1â“in-i leşker-i bi-din? azimeti Estorgon'a ve Budun'adur dimişler. 
Ve hergiz asker-i şeyâtin bu vechile cem'iyyet-i azim ile ittifâk ve 
ahd u eymân eyledüklerin! bildürmişler. 


Âsitene-i sa'âdet bendelerinden şehid olanlar 
haberleridür. 


Ve sultan Süleyman Han Gâzi -veyhi'r-nahmetü ve'l-gufrân- ze- 
mânında âdâb-ı saltanat ve âyin-i devlet ile mü'eddeb olup umür-ı 
mülk ü milletde istihdâm olunup vüzerâ-i izâm-ı adl-intizâm nazar- 
larında terbiyet ile hâsıl olan kâr-âğâh ve mahrem-i râz serverân u 
dânişverân kârdân-ı devrândan Rahimi-aâde İbrahim Çavuş ve ya- 
nınca otuz altı nefer yarar çavuşlar ile meydân-ı kâr-zâr vedaru 


girde nice merdân-ı bi-din kellesin darb-ı şemşir* ile hurd u şikest 


eyledükden sonra işbu dâr-ı gurürdan sarây-ı surüra bâb-ı sa'âdet-i 
şahâdetden dâhil olup intikâl eyledikleri nakl olundı. Dillerde zikr-i 
cemilleri kaldı. Rahinetu'llâhi ta'âlâ aleyhim ecma'in. 


Nazm 

Serdârdan gelen düşmen leşkeri ahbârıdur. 


Sehr-i ramazânü'l-mübârekün on birinci gün Serdâr-ı âli-kadr 
Sinan Paşa hazretleri cânibinden haberler ta'âkub eyledi ki kıral-ı 
bed fi'âl dahi şimdiye dek kal'a-i Peç'den çıkmak vâki' olmamış 
hâlâ ecnâs-ı kefere-i fecere bir yere gelüp Macar ve Nemçe ve Ala- 
man ve Hırvat ve Firenk ve Leh ve Çeh ve Bulgar ve Sırf ( dp) 
ve Rüm tamâm cem'iyyet eyleyüp ahd ü eymân eyledüklerinde yal- 
nuz Firenkden yüz altmış bin nefer leşker deryâdan geçmişdür ve 

Venedik melâ'ini mâl-ı ferâvân gönderüp imdâd eylemişdür. Ve bu 
zikr olunan cunüd-ı şeyatin-i müşrikin dört alay olup güzidesine 
(206b) kıral karındaşı Hersek Matyaş nâm mel'ün serdâr ta'yin 
olunup Komaran ve kal'a-i Yanık mâ-beyninde tabur kurmuşlardur. 
Ve üç bölük melâ“in-i hâksâra dahi her bir bölük altmışar bin ne- 
ferden ziyâde Zıruncuk-oğlı Nadajdı ve Bakani baş ve buğ mukar- 
rer idüp ve her biri bir cânibden memâlik-i İslâmiyye'ye girüp kılâ*-ı 
İslâmı muhâsara eyleyüp terk-i can u baş diyüp gelmişlerdür. Ve 
kıralı la'in kal'a-ı Peş'den üç konak içerü kadimi taht-gâhı olan 
Pırag'a gitmişdür diyü ilâm eylemişler. Fi sene 1002. 


Düşmen-i din eline düşen lala‘ ahvâlidür. 


Ve adâ-i din gelip muhâsâra eyledükleri kılâ“ı aman virmeyüp 
alup fazilet-i gazâ vü şehâdet tâlibi olan mü'minin ü muvahhidin 
ibâdet-i mu'tâd kılıcı üstüne cihâd ile. can virince çalışup kal'a alı- 
nınca” dürüşüp döğüşmişler idi. Ve fezâ'il-i cihâd ile münâsebeti ol- 
mayup Allâh ta'âlânun sahtı ve gazabı cânibine: mübtelâ olanlar er- 
lik nâmından hissesi ve nasibi olmayanlar gayret ve nâmüs-ı din 
gözetmiyenler” kal'a-i İslâmı düşmen-i dine teslim eyleyüp kendü- 
ler hızlan üzre kurtulup âlât-ı9 harb u kıtâl ve zahire hâzır bulun- 
madı diyüp kal'a gibi hâke berâber olup gezerler ve bi'i-cümle şurür 
ve fiten-i âhirü'z-zemân bu devirde vukü'bulan kabâhat u fezâhat 
târih-i İslâmiyye'de olmamışdur. Görülüp, işidilmeyen umür-ı acibe, 
ki za'f-ı imân ve İslâmdan nâşi'dür, LehiwI-hükmi ve ileyhi türceün. 
Fi't-târihi'l-merküm, sene 1002. 


Yeniçeri ifesi Pâdişâh-ı âlem-penâha kağıt gönderüp 
ahvâl arz olunduğı gibi serdâra altı-yüz bin 
filori gitdüğidür. 


Ve Serdâr-ı asker-i İslâm Sinan Paşa hazretlerinden her-gâh 
südde-i sa'âdete mufassal u meşrüh arzlar gelüp kul mevâcibine ve 
ihrâcât-ı sefere hazine gönderilmek bâbında inâyet recâ idüp «Karz 
tarikiyle virilsün, yine mahsül-i memleketden tedricle edâ olunur 
yerine konur» diyüp ve erkân-ı devlet ile ulemâ-i izâm bi'l-ittifâk 
sa'âdetlir Pâdişâh-i âlem-penâh hazretlerinden (207a) recâ vü niyâz 
eyledüklerinde misâ'ade buyurulmayup inâd olunduğı dahi düşmen-i 

dinün malumu olmağla din ii devlet mesâlihine külli teşviş ü müzâ- 
yaka lâzım gelüp ve a'dâ-i dalâlet-nihâd cânibinün bu bâbda el-iyâzü 
bi'llâh kuvvet-i kalblerine ba'is olup yiğirmi pâre kal'a-i İslâm mu- 
hâsara olunup alınmağa sebebdür. Ve küffâr-ı hâksârun azimeti 
Budun üstüne mukarrer» diyü! Yeniçeri tâ'ifesi işidicek «Sofya'da 
oturak» diyüp karâr eylemişler. Ağa hazretleri «Göçelilm gidelüm>» 
diyicek «Gelecek yoldaşlara? katlanuruz» dimişler ve mâ-beynde 
meşveret idüp ulüfe zemanı geldi. Bizim Serdâr hazretlerinde ulü- 
felerimüz hâzır mıdur? Bilelüm yoksa bizde Sipâhi gibi muzâyaka 
çekmek-ile dişmene varmazuz diyüp turalım mı?» dirler. Ve içle- 
rinden bir sözine* kâdir dilir ü bahâdır yaya-başı ihtiyâr eğleyüp 
tafsil üzre sa'âdetlü Pâdişâha bir kağıd yazup «Zinhâr vüzerâdan 
ve erkândan bir kimseye virmeyip bizzat sa'âdetlü Pâdişâhımuzun 
mübârek eline sunup ahvâli söyleşsin» diyüp muhkem sipâriş ey- 
lemiğler. Ramazân-ı şerifün on birinci gün gicesi gelüp doğrı Da- 
rüssa'âde Ağası Hacı Mustafa Ağa'ya buluşup «Elbetde kul ağazın- 
dan Pâdişah hazretlerine haber ve: mektubun vardur. Bizzat ve 
bi'l-müşâfehe. görüp söylemeyince olmaz yoldaşların sözi sözdür» 
diyüp içerü girip bi'z-zarüre sa'âdetlü Pâdişâh hazretleri Şehzâde- 
ler Muallimhânesine çıkup iskemlide oturup Yaya-başıyı! nazar-ı şe- 
riflerine getürdüp «Yoldaşlarun sözi ve haberi nedür getir kağıdı 
bana vir» buyurup mektübı aldukdan sonra «Beni mi isterler yoksa 
hazine mi isterler?» buyurup «Sizi nice isterler Pâdişâh-ı âlem-penâh 
kalkmak kolay mıdur? Aklımuz vardur, bizüm bir yıllık ulüfelerimüz 
getürmeyince olmayasın biz gitmeziz. Sen gelmeyince kâfir ehl-i İs- 
lâma bu denlü iş itdi dahi kim bilür nice olacakdur ahiretde bunun 
cevâbını kim virecekdür didiler» diyüp ve Pâdişâh-ı (207b) âlem-pe- 
nâh hazretleri «İnşae'llâhu ta'âlâ yoldaşlarınun cümle ulufesiyle ha- 
zine yarın çıksun gitsün» buyurup irtesi salı gün ale's-seher vizerâ-i 
izâm hazretleri nazarına atmış kise safi filori çıkup her kise onar 
bin aded filoriden tamâm altı yüz bin altun bir Mısr hazinesi teslim 
olundı. Ale'l-fevr sandukları ve kiseleri ve ipleri hâzır u.müheyyâ 
olunup Divân-ı âlide viizerâ nazarında bağlanup ve on iki at arabası 
ihzâr olundu. Ve her arabaya beşer sanduk ki ellişer bin filori olur, 
tahmil olunup ve Ulufeciyân-ı yesâr Ağası Ahmed Ağa bölügiyle íl- 
.. gara kâdir hâzır yoldaş ve on nefer Dergâh-ı mu'allâ çavuşları ko- 
Sulup ve on iki gün va'de ile serdâr-ı a'zam hazretlerine Belgrad'a 
yetişdürmek fermân olundı. Ve arabacılara üçer bin akçe ücret viri- 

lüp ve zahire mühimmâtlarına muzâyaka çekdirilmemek içiin yol hi- 
kümleri virildi ve heman çıkıldı. Evvel konak Silivri yazıldı, Ve el- 
hamdü WWâhi tatálá Mukoallibu1-Kulñb, Muhavvili/tahvöl Allâh På- 
dişâh-ı âlem-penâhun mübârek kalbini mülhem bi's-savâb eyledi. Ku- 
lâb-ı halk müteselli olup fi'1-hâJ a'dâ-i dine havf u haşyet düşdi. Ve 
leşker-i İslâm bu hâleti çokdan ümid ürecâ iderler idi. Ve belki mu- 
kaddem olsa serhad ahvâli böyle olmaya idi didiler. Ammâ «El-umü- 
ru merhimetim bi-evkatihâdur, Ve'kabdi. yüldlebbir ve'llâhu yuo. 
dür» buyurmuşlardur. 


Südde-i sa“âdetde istihdâm olanlardan isteyenler" 
gazâya gitdülderidür. 


«Ve Âsitâne-i sa'âdetde istihdâma kalup ve mânde olan Bölük 
halkından isteyenler sefere gazâya varsunlar, işlemiş kaç kıst ulüfe- 
leri var ise virilsün ve ikişer akça terakkileri kayd olunsun» diyü 
fermân olundı. Çok kimse ulüfesini alup terakki ile sefer-i zafer-ese- 
re müteveccih oldı gitdiler. Fi evâsıt-ı ramazânü'i-mübârek, sene 
1002. - 


Tatar Hanı Gâzi Girây hazretlerinün suyı geçüp 
sefere gitdüğidür. 


Ve bu esnâda vilâyet-i Kırım ve Deşt-i Kıbçak Tatarı Hanı Gâzi 
Giray hazretlerine giden kapucılar geldi. «Han hazretleri" (208a) 
yüz bin nefer iki' yedekli süvari leşker-i Tatar-ı sabâ-reftâr ile küf- 
fâr-ı hâksâr diyârına Özi suyın dürli san'at u te'lifler ile geçüp gi- 
deli on altı gündür» diyü haber getürdiler, Ve keyfiyyet-i hallerin- 
den istifsâr olundukda kıyâmet-mehib asker-i acibdür. Zemin ü ze- 
mân tahammül itmez ve geçdükleri yerde eşyâdan bir şey kalmaz, 
harâbi-i âleme sebeb mahz-ı sahtu'llâhdan mahlük bi-rahm u bi- 
şefekatdiir. El-iydai, bilâhi ta'âl4 min saltih ve gazabihi> diyü 
cevâb virdiler. Fi evâsıt-ı ramazânii'l-miübârek, sene 1002. 


Sefere gitmeyenlerün tnnarları bedeli zabt 
olunduğıdur. 


Ve evâsıt-ı şehr-i ramazânda zu'amâ ve erbâb-ı timârdan çavuş 
ve müteferrika ve küttâbdan seferden kalanlarun timârı bedeli Ha- 

zine-i Âmire'ye alınmak fermân olundı. «Dirlik sefer mukâbelesin- 
de olup mu'âf olıcak bedeli ile Beytülmâl-i Müslimine mu'âvenet 
meşrü'dur» diy fetvâ virilmeğin sâbıkâ Karaman Defterdârı Def- 
ter-i Hakâni kâtiblerinden Karamani Mustafa Çelebi bedel cem'ine 
me'mür olup kâtibi ile yazup akçalar alunup tahvil olunup yük yük 
rüz-nâme-i hümâyüna teslim olunmağa ibtidâ olundı. Fi'-târihi'l- 
merküm, sene 1002. 


Âmme-i âlem Ok-meydanı sahrâsma münâcâta 
çıkduklarıdur. 


Ve evâsıt-ı şehr-i ramazânirl-mübârekde ahad güni Divân ol- 
mayup fermân-ı Pâdişâhi ile cümle erkân-ı devlet vüzerâ-i izâm ü 
ulemâ-i kirâm ve meşâyih-i enâm vazi' u şerif, kavi vü za'if halk-ı 
âlem âmmeten, tâmmeten ( ilb ) Kasım-paşa'da Ok-meydanı sah- 
râsına çıkup hezar tezellül ü inkisâr ve bi-şumâr tevâzu' u iftikâr 
arz eyleyüp Dergâh-ı Gaffaru'z-zünüb ve Settârü'l-uyüp ve Allâmü'’l- 
guyüp ve Fettâhu'l-kulüb ve Keşşâfirl-kürüb'da yüzleri hâk-i mezel- 


lete sürüp asker-i İslâm, dişmen-i din-i Muhammedi üstüne galib à 


kâhir olup, leşker-i din-i mübin mansür u muzaffer olmak içün 
du'âlar ve nâlişler ve tazarru‘ u zâriler ve çeşm-i hün-efşân ile tev- 
be vü istigfâr eyleyüp giryân ü buryân oldılar. 


Beyt 
ob pJsl pol S Cole Sl 
° Juil Jai Aİ yağ ats (208b). 


Ayasofya-i Kebir'de vâ'iz Kara-kılıç dimekle mevsüf Mevlânâ 
Muhyiddin Efendi pend ii nasihat itmekde ulemâ vü vüzerâ hazret- 
lerine emr-i ma'rüf ve nehy-i münker bâbında tagliz eyleyüp ve ef- 
sürde dillere kelâm-ı Hak beyân itmekle âteş salup bağırları yağın 
eritdi. Velâkin çendân rüşvet bâbındaki kesrete killet viremedi. 


Şirvan-zemin mahsülünden harir-i ham irsâliye 
geldüğidür. 
Vilâyet-i Şirvan muhâfazasında olan vezir-i şecâ'at-şi'âr ve sa- 
lâbet ü savlet-disâr Ca'fer Paşa edâme Uâhu ta'âld. iclâtehü- hazret- 

leri memleket mahsülünden elli yük harir-i hâm-ı a'lâ irsâliye ey- 
leyüp mahall-i müzâyakada yetişdi. Teşne-dillere âb-ı zülâl-misâl 
oldı. Mahrüsa-i İstanbul tüccârına yüki ellişer bin akçaya tarh olun- 
dı. İhrâcât-ı sefer derdine külli dermân oldı. Fi 17 ramazânü'l-mü- 
bârek, sene 1002. | 


Revan ve Nahçıvan Beğlerbeğiliği virildüğidüir. 


Ve evâhir-i ramazânü'l-mübârekde sâbıkâ Sinan Paşa hazret- 
leri kethüdâsı Kapucı-başılıkdan çıkan Revan Beğlerbeğisi Mustafa 
Paşa'dan re'âyâ-yı memleket ruk'alar sunup şikâyet eyledükleri ecl- 
den sa'âdetlü Pâdişâh-ı âlem-penâh hazretleri yerine adem gönde- 
rilsün! buyurmak ile vilâyet-i Habeş'den ma'zül Hüdâ-virdi Paşa 
arz olunup, beğlerbeği olmak fermân olundı. Divân-ı muallâya ge- 
lüp pâye-i serir-i a'lâya yüz sürdi. Fi 23 ramazânü'l-mübârek, sene 
1002. 


Gence defterdârlığı virildüğidür. 


Vilâyet-i Gence ve Karabağ Defterdârlığı sâbıkâ Diyarbekir 
Defterdârı Zarif Mehmed Efendi'ye buyuruldı. Hazine-i Âmire'ye 
pişin akça teslim eyleyip hil'at-ı fâhire ile teşrif olunup pâye-i se- 
rir-i âlem masire yüz sürdiler. Fi 23 ramazân, sene 1002. 


Ulûfe virildüğidür. 


Vâcib-i* resen sene 1002. Südde-i sa'âdetde mevcüd olan kul 
mevâcibi hezâr meşakkatle virildi. Donanma-yı Hümâyün ihrâcâtı- 
na emvâl-ı bi-pâyân sarf olundı. Vezir-i kârdân ya'ni Ferhad Paşa 
tedârükiyle bi-inâyeti'llâh müyesser oldı. Ve illâ hadd-i imkânda de- 
gildi. Elhamdü Wllâhi ale’ s-selâme. Fi evâhir-i ramazân. (209a) 


Mübârek bayram olduğıdur.' 


Gurre-i şehr-i şevvâlü'l-mükerrem, mübârek id-i said dü-şenbih 
gün oldı, elhamdi. Bâhi alâ ni'amihi”2-zâhâneti-fâhire. Müslimân- 
lar mazhar-ı eltâf-ı İlâhi-i gayr-i mütenâhi oldılar. Ve günahkâr 
ümmet afv-i taksirât ile deryâ-yı mağfirete müstağrak olup mağfur 

olalar. Bi-hakkn ve bi-hüv'meti Seyyidi'T-mürselin ve Hâtemi'n-ne- 
biyyin, Amin yâ Mw'in. 


Donanma-yı Hümâyün ile Serdâr-ı bâ-vakâr Vezir ve 
Kapudan Cığala-zâde deryâ seferine çıkduğıdur. 


Şehr-i şevvâl sene-i merkümenün on birinci penç-şenbih gün 
mâh-ı haziranun yiğirminci gün, ki güneş seratan burcında vakt-i 
tâbistanda Donanma-yı Hümâyün ile serdâr fermân olunan Vezir-i 
dilir ü şecâ'at-şi'âr ve adâlet-disâr kapudan Cığala-zâde Sinan Paşa 
` -edame Uâhu ta'âlâ iclâlehü- hazretleri südde-i sa'âdete cümle a'yân-ı 
sa'âdet vüzerâ-i izâm ve ulemâ-i kirâm ile hâzir olup ol rüz-ı pirüz- 
da kâ'ide-i kadime-i saltanat üzre Serdâr-ı âli kadr hazretleri hil'at-ı 
fâhire ile teşrif buyurulup ve kânün üzre dört kise akça teslim olun- 
dukdan sonra cenâb-ı Pâdişâhiye girüp pâye-i serir-ı a'lâya yüz sü- 
rüp çıkdukda râyet-i? feth-âyât önünce erkân-ı devlet vüzerâ-i izâm 
i'zâz u ihtirâm ile Emin İskelesine gelinüp* vüzerâ-i izâm -edâme 
Ilâhu tæâlâ iclâlehümr hazretleri cümlesi Serdâr Kapudan Paşa haz- 
retleri baştardasına girüp velvele-i top ve tüfeng tâk-ı ayyüka ta- 
raka bırakdı. Beşiktaş iskelesine çekdirüp ma'an gitdiler. Sadr-nişin 
Ferhad Paşa hazretleri ve İbrahim Paşa ve Cığala-zâde Sinan Paşa 
ve Mehmed Paşa ve Halil Paşa ve Hâdım Hasan Paşa kazayâ-yı 
umür-ı din ü devlet söyleşiip vedâlaşup ba'dehü kayıklarına binüp 
geldiler, 


Ve mukaddemâ hazine-i Enderün'dan sa'âdetlü Pâdişâh-ı din- 
penâh -eyyede'lâhu ta'âlâ ve kavvâhu- hazretleri yüz yetmiş yük 
akça çıkarup Donanma-yı Hümâyün mühimmatıyçün yüz pâre ka- 
luça" kürek çekdürür baştarda ve kadırga yapdırılmak bâbında 
muhkem tenbihat ile te'kid buyurulup Kapudan Paşa hazretlerine 
(209b) sipâriş buyurulduğı üzre tamâmen yât u yarakda ve âlât ve 
esbâb-ı harb u darb ve kıtâlde ihtiinâm u ikdâm-ı mâlâ-kelâm olu- 
nup fermân-ı âliye imtisâl idüp hâzır u âmâde olmışdı. Ve taşra Ha- 
zine-i Âmire'den Vezir-i sâhib-tedbir Ferhad Paşa -edöme'llâhu 
teâlâ iclâlehü- hazretleri himmet-i vâlâ-nehmetle dakika fevt it- 
meyüp yüz elli yük akça sarf eylediler. Ve üç bin nefer Yeniçeri 
Turnacı-başıyle ve bin beş yüz nefer Cebeci ve Topcı kethtidâ ve 
Bölük-başılarıyle cengci yarar yoldaşlar tâ'yin buyuruldı. Ve Kapu- 

danlık eyâletine müte'allık olan ümerâ vü zu'amâ ve sâ'ir fenar 
götüren Kapudan-ı"* deryâ korsanları re'isler ve azebler mübârek 
cum'a gün âmme-i âlem salât u selâm edâsından sonra yetmiş üç 
kıt'a mükemmel ü müzeyyen baştarda ve kadırgalar Beşiktaş is- 
kelesinden lenger koparup Sarây-ı Âmire önünde hem-vâr alay bağ- 
layup şenlik u şâdmânlık topların atup sit u sadâ ve gulguleden sük- 
kân-ı küh-ı Kâf belinledi. Temâmet-i halk-ı âlem dergâh-ı Ahadiy- 
yete ve bârgâh-ı Samediyyet'e dest-i niyâzi murtefi' kılup, Allâ- 
hümme unsurul-İslâme ve'-Müslimin duʻâların ve nâlişlerin mele-i 
a'lâya çıkardılar. Feleklerde melekler kılınan du'âlara âmin âmin di- 
diler. Ve bakiyye tekmil olacak mühimmât ile Tersane-i Amire Emi- 
ni Derviş Efendi birkaç gün te'hir ü tevakkuf lâzım oldı. Kürekçi mu- 
zâyakası bir mertebeye vardı ki kadimden Maryol levend bin akça be- 
del akçasiyla donanma seferi cânibine minnet ü safâ idi. Hâlen üç 
bin akçaya gitmeği ihtiyâr itmez oldılar. Bu sebeb ile elli ve alt- 
mış gün Donanma-yı Hümâyün çıkması te'hir olunup mevsim geçti 
Vezir-i kârdan Kapudan Paşa hazretleri bu husüsda kemâl-i ıztırâb 
ile muztarib olmışlardı. Allâh tebârek ve ta'âlâ uğurların hayr ey- 
leyüp düşvâr işlerin âsân eyleye. A'dâ-i din üzerine gâlib ü kâhir 
olup leşker-i İslâm mansür u muzaffer ve müeyyed olalar. Bi-hakkı 
ve bi-hüirmeti SeyyidiTmürselin ve Hâtemirn-nebiyyin. Amin. 


. (210a) 


Çaşnigir-başıhk ve doğancı ağalıkları virildüğidür. 


Ve evâhir-i şehr-i şevvâlde rikâb-ı hiimâyün ağalarından Çaş- 
nigir-başı Ya'kub Ağa maraz-ı lakve ve felçden zarüri terk-i dünyâ 
idüp âzim-i âhiret oldı. Ve merhüm paşa-oğlı sultân zâde Çakırcı- 
başı, Çaşnigir-başı olmak buyuruldı ve Çakırcı-başıhk sâbıkâ mec- 
cânen ma'zül olan yine İbrahim Ağa'ya fermân olundı. Ve Atmacacı- 
başı tarikiyle te-kâ'üd ihtiyâr eyleyüp sâbıkâ silahdâr-başılıkdan 
ma'zül olan Şehbâz Ağa'ya Atmacacı-başılık buyuruldı. Fi 25 şehr-i 
şevvâl, sene 1002. 


Misrâ' 


Ael şedâ'idi cânına geçmeğin öldi. 


giye PEEN DI le RAN S AEA ANE NASE 

Serhadd-i Tımuşvar'un kadimi serkes re'âyâsı isyâna 
bahâne isterken baş kaldırup kıtâl eyledükleridir. 


Sefer-i zafer-rehberde olan mu'temedün bih kimseler mektü- 
bında yazılan ahbâr-ı sahihadandur ki Tımışvar Beğlerbeğiliğinde 
fethden berü kadimi kefereden ze'âmet tasarruf iden birinün ze'âme- 
tin Beğlerbeği Mustafa Paşa âhara tevcih idüp azil itmekle mel'ün-ı 
mezbür kalkup kıral-ı latin yanına varup Tımışvar Beğlerbeğiliği 
re'âyâsı ale'l-ittifâk kıralun can u dilden hazır u müheyyâ kulları- 
dur, birkaç ademlerinüz ile nâmenüiz virin hâliyâ müterakkıb u mun- 
tazırlardur, yollara bakarlar dimekle kıral-ı lan birkaç yarar 


melâ“in ile istimâlet-nâme virüp «Göreyüm sizi yardım eylen âdem- . 


lerimüz vardukdâ fırsât bizim» diyip va'deler eyleiniş heman gel- 
düklerinde Modova sancağı re'âyâsı bi'l-ittifâk baş kaldırup Modova 
kal'asın âteşe urup isyân eylediklerinde ze'âmet sâhibi olan mel'un 
serdâr olup ve kıral-ı menhüsdan gelen kilâb-ı melâ'inin kimi vezir 
ve kimi erkân-ı devleti olmağla gelüp Haram ( ¿l> ) iskelesini âte- 
şe urup ve and Pançova nâm kasabayı yakup gâret idüp ve anda 
oturup cem'iyyet üzre olduğın Belgrad ve Semendire'de olan asker-i 
İslâm haber aldukda gayret-i din-i mübin ile bin mikdârı âdem atlu 
ve yaya yad u yarağla kalkup âsi düşmen-i din üzerlerine varup göz 
açdurmayup muhkem ceng ü neberd oldukda serdârları olan (210b) 
hâ'in-i mel'ün katl olunup ve binden ziyâde melâ“in-i hâksâr kılıçtan 
geçiip münhezim olup cem'iyyetleri dağılmış iken yine re'âyâ bir 
yere gelüp Peçkerek ( 3 XZ ) dimekle meşhür merhüm Mehmed 
Paşa vakfı re'âyâsı dahi ittifak idüp kasabayı âteşe urup ve tabur 
kurup cem'iyyet eyledüklerinde Belgrad'da Nüzl Emini olan Ali Ça- 
vuş serdâr olup ve işiden yanına gelüp külli leşker ile taburlarınun 
üstine varıldukda ceng Ü’ aşüb olup feth ü zafer mahallinde olup bi- 
zim nâ-insâf askerimiz toyumluk sevdâsına düşüp dönmeğle hik- 
met-i İlâhi zuhür eyleyiip küffâr alayı gâlib gelüp sıngınlık yüz gös- 
terdi. Serdâr Ali Çavuş kenara çıkdı. Ve bu sebeb ile melâ“in-i usât 
taburdan çıkup ateşe urdukları kurâ ve kasabât halkı Müslimânla- 
run ehl-i beyt u iyâllerin kefere-i fecere sürüp akbeh vechile tasar- 
ruf idüp ve hâşâ bâtıl din teklif eyleyiip butlarına? tapmak ihtiyâr 
itmeyenleri şehid eylemişler ve evlâd u etfâl-i Müsliminün sıgârın 
kiliselerine koyup çıkarmamışlar. Vukü' bulan dürlü hakâreti ser- 
dâr-ı leşker-i İslâm Sinan Paşa hazretleri ma'lümi oldukda Anadolı 

Beğlerbeğisi Mehmed Paşa hazretlerini serdâr ta'yin buyurup ve 
Karaman Beğlerbeğisi Mihalüclü Ahmed Paşa dahi bile koşulup ve 
Yeniçeriler Kethüdâsı yiğirmi nefer çorbaçılar ve üç bin nefer Yeni- 
çeri yoldaş ayrılup üzerlerine gider iken Tımışvar Beğlerbeğisi 
re'âyâ isyân idüp başkaldırduğun işidicek vilâyet-i Budun muhâfa- 
zasından iimreâ ve zu'amâ ve sipâhi ile kalkup ılgar ile Tımışvar'a 
yetişdi geldi didikleri gibi re'âya? bozılup yerli yerine oturduğun 
serdâr-ı a'zam hazretlerine arz u i'lâm eylediklerinde «Beğlerbeğile- 
re ve giden asker-i mansüreye haber gidüp dönsünler» diyü tenbih 
buyurulduğı bu mahalle sebt olundu. Fi 21 şevvâl, sene 1002. 


Defterdâr Efendiler azl olundu. Ve Hasan Efendi 
Yedi-kulle'ye habs olunup (2113) mâ-meleki zabt 
olunduğıdur. 


Evâ'il-i şehr-i şevvâlü'l-milkerremde acâ'ib-i umür-ı Divâniye- 
den zuhür eden havâdisten Defterdâr Burhaneddin Efendi nâ-gâh 
çüş u hürüş idüp ref“-i savt-ı a'lâ-ile Baş-defterdâr yerinde olan Ana- 
dolu Defterdârı Hasan Efendi içiin «Bizüm kalemimüzden ya'ni şık- 
kı sâniden mühimmât-ı miriye niçün akçe saldırup irâd u masraf 
itmeğe nişanlu tezkire virirsün» diyü beyhüde efgân eyleyüp ikisi 


de vüzerâ-i izâm huzürlarina varup husüs-ı madde su'âl buyurulduk- - 


da tehevvürlerinden bi-edebâne nâ-sâzkarlığa müte'allık kelimât 
&ylediler. Kelâmları içeri sa'âdetlü Pâdişâh-ı âlem-penâh hazretleri- 
ne arz oludukda ikisi de ma'zül buyuruldı. Ve Hasan Efendi Yedi- 
kulle'ye habs fermân olundı. Fi'l-hâl fırsat esiri olan a'yân-ı sa'âdet- 
den içeriye mübalağa mâl-ı ferâvândan haber virmekle Kapucılar 
Kethiidâsı Ahmed Ağa fermân-ı şerifle Hasan Efendi evlerini ve 
bağçesini mâ-melekini mühürlemek buyuruldı ve fermân yerine gel- 
di. Ve Hazine-i Amire müzâyakasmdan lâzım gelen kazâyâ vü belâ- 
yâya boyun uranlardan ulüfe virecek zemânda vüzera-i izâm hazret- 
leri Sinan Paşa ve Siyâvuş Paşa ve Ferhad Paşa kendü akçaların ge- 
türdüp karz tarikiyle Hazine-i Âmire'ye tahvil itdürdüp cidd ü cehd 
ile mevâcib tekmil olunup itmâm-ı maslahat eyleyip virmişlerdi. Ve 
Defterdâr Emir Efendi ve Hasan Efendi dahi niçe emvâl istikrâz 
idüp Hazine-i Âmire'nün bi'l-fi'il deynleridür edâ olunmamışdur, 
niçe yük akçalardür, virmeğe kâdir olmamışlardur. 

Nuh Paşa Baş-defterdâr ve Piri Beğ Şıkk-ı sâniye 
defterdâr olduğıdur. 


Ve gurre-i şehr-i zilka'detii'l-harâmda seferde serdâr-ı zafer- 
şi'âr hidmetinde olan Baş-defterdâr İbrahim Efendi yerine sâbıkâ 
Sivas Beğlerbeğisi olup gitmek müyesser olmayan Nuh Paşa gelüp 
oturmak fermân olundı. Kazâyâ arzında ve yimekde vüzerâ-i izâm 
huzurında kânun üzre iskemle ile oturmak buyuruldı. Ve Anadolu 
defterdârlığı (211b) riyâset hidmetinde olan Lâm Ali Çelebi'ye fer- 
mân olundı. Ve Şıkk-ı Sâni kalemi defterdârlığı Sadrıa'zam ve Ser- 
dâr-ı ekrem Sinan Paşa hazretleri seferde Defterdâr İbrahim Efen- 
di'yi azl idüp Mirlivâ Piri Beğ'e arz eylediğine fermân olundı. 


Defterdâr Hasan Efendi esbâb u erzâkı kabz 
olunduğıdur. 


Ve bu esnâda Yedi-kulle'ye habs buyurulan Hasan Efendi'ye mu- 
bâlâğa mâl-ı ferâvân ihtimâliyle arzâk u esbâbı tahrir olunmak buy- 
rulup Lâle-izâr-zâde Ahmed Efendi ta'yin olundu. Ve bulunan erzâ- 
kınun ekseri metâ“ı ticâret olup fülfül ve erz ve kettân ve sükker 
ve hinnâ ve çivid ve bakkam idi. Nakdiyyeden on bin altun ve ba'zı 
zi-kıymet tuhaf-ı cüz'i bulundı. Elbette medfün malı var diyü aran- 


makta külli ikdâm u ihtimâm eylediler. Ve kendüzini zecr u kahr 


ile tahvif eylediler. Ve kethiidâsına ve hâzinedârına ve hâdimine iş- 
kence virildi. Ve evkâf ve akârı nâmına olan mescid ve mu'allim-hâ- 
nesi furuht olunmak buyuruldı. Ve zimem defteriyle Müslimânlara 
karz virdüği akçalar taleb u tahsil olunmakda Bezzazistân Kethüda- 
sı Hacı Hüsrev'de on bin altun emânet zâhir olup zabt u kabz olun- 
dı. Ve bi'i-cümle bilâ-sebeb mazhâr-ı itâb u ikâb oldı. Halk ile hüsn-i 
müdârât üzre idi. Hayr ile halâs içün du'âlar eylediler. Fi evâ'il-i 
şehr-i zilka'de, sene 1002. 

Sinan Paşa hazretleri oğh Rümili Beğlerbeğiliğiyle 
vazâret fermân olunduğıdur. 


Ve Sadria'zam ve Serdâr-ı ekrem Sinan Paşa -edüme'lâhu ta'âlâ 
iclâlehü- hazretleri oğlı Rümili Beğlerbeğisi Mehmed Paşa -dâmet 
me'âlihi- hazretlerine şemşir-i zerrin ve hil'at-ı fâhire ile vezâret 
hükmi tahrir olunmak fermân olundı. Ve Kapu-halkı hidmetinde 
olan Müteferrika Yusuf Ağa'ya ta'yin olunup mufassal (212a) hatt-ı 
hümâyün-ı sa'âdet makrün teslim olunup gönderildi. Fi 4 zilka'de, 
sene 1002. 


Donanma-yi Hümâyün bakiyyesi emin efendi ile 
çıkup gitdüğidür. 


Ve şehr-i zilka'denün altıncı gün Donanma-yı Hümâyün bakiy- 
yesi kadırgalar ile Tersane-i Âmire Emini Derviş Efendi ve Trab- 
lusşam'dan ma'zül gelen Ca'fer Paşa baştardası ve! mükemmel ü mü- 
zeyyen yedeği-yle ma'ân sefere çıkmak fermân olundı. On bir kıt'a 
gemiler şenlik topların atup saldırdılar gitdiler. Allâhu ta“âlâ düş- 
men-i din üstüne gâlib ü kâhir idüp mansür u muzaffer eyleye, Âmin. 


Misr Kadısı Ma'ruf Efendi ref‘ olup Dukakin-zâde 
Osman Efendi olduğıdur. 


Ve mahrüsa-i Mısr Kadısı Mevlânâ Ma'ruf Mehmed Efendi nâ- 
gehâni azl buyuruldı. Gâlibâ içerüde Hacı Mehmed Ağa amel eyledi, 
bulundu didiler. . 


Sâbıkâ Mekke-i mükerreme Kadısı Dukakin-zâde Mevlânâ Os- 
man Beğ Efendi kadı-ı Mısr ölmak fermân olundı. Şehr-i zilka'denün 
on üçünci ahad güni Divân-ı âliye gelip pâye-i serir-i a'lâya yüz sür- 
diler, Heman eğlenmeyüp gidecek barça ile çıkup gitmek emr olundı. 

Vilâyet-i Gilân Hâkimi Han Ahmed'i Gence Beğlerbeğisi 
habs idüp Âsitâne-i sa'âdete arz itdüğidür. 


Ve evâ'il-i şehr-i zilka'dede südde-i sa'âdete haber gelüp vilâ- 
yet-i Bağdad'da takâ'üd ta'yin buyurılan vilâyet-i Gilân Hâkimi Han 
Ahmed? hidmetkâr ve nökerlerinün ehl ü iyâlleri Şirvân'da kalmağ- 
la yanında kimse kalmayup cümlesi hidmetin bırağup gitmeğin za- 
rüret-i hâl ile Han-ı derdmend ü nâ-murâd dahi Şirvân'a gitmek üzre 
Bağdad muhâfazasında olan Vezir-i müşir Hızır Paşa hazretlerinden 
müsâ'ade müşâhade itmekle ve kâfile-i tüccâr ile kalkup gitdüği er- 
kân-ı devletin mesmü'ları oldukda hükümet itmiş, kadimi memleke- 
ti sevda ve arzusiyle ve belki Özbek Hanı Abdullah Han ile ittifâk 
eyleye. Ve sebeb-i fidne vü fesâd ola diyü ihtimâl vehm ile dağdağa- 
ya düşdiler. Ve bu esnâda Gence Beğlerbeğisi (212b) Mahmud Paşa’ 
dan arzlar gelüp kâfile ile Han Ahmed geldüğin haber aldukda «Sen 
bilâ-izn ü temessük Bağdad'dan ne için kalkdun» diyüp habs itdüğin 
bildürmişler, E-hükmü lillahi MaliyyiT-kebir. Kendü ayağıyle gelen 
habs olmak adl değildüği zâhir ü müberhendür, bu fakir-i hakir-i 
kesiri”t-taksire kendü hattıyle mektübu gelüp hâl-i pür melâlini be- 
yân eylemiş cümletü'l-mülk olan sâhibsadr hâşâki fitne vü fesâd 
âdemisi ola. Seyyid-i sahihü'n-nesebdür vebâle girmeyesiz. Bir zâ- 
lim-i Hüdâ nâ-ters hakkında arzı garazdur didüm müfid olmadı sö- 
züm dinlemedi. Sakınun âhından, ehl-i ilim ü fazl mü'min ü muvah- 
hiddir, te'siri seri'dür, görürsüz inâyet eylen didüm mümkin olimadı. 
Ve'-omru yevme-izin Wah, Ekser tuhaf-ı mâ-meleki ahz u tasarruf 
olunup habs olduğın bildürdiler. 


Anadolu muhâsebeciliği sâbıkâ Yeniçeriler kâtibi. 
Mehmed Beğ”e virildüğidür. 


Ve Anadol muhâsebecisi Acem Molla Kösum Pfendi a'yân-ı 
sa'âdet şefâ'at-nâmesi ile sefer-i zafer-rehbere gidüp Yeniçeriler ki- 
tâbeti ümidiyle merâmına vâsıl olınca muhâsebecilik himâyet olun- 
mağa imkân olmadı. Sâbıkâ Yeniçeriler kâtibi olup ve birkaç gün 
Küçük rüz-nâmeci olan Kefen-iğnesi Mehmed Beğ Anadolı muhâ- 
sebecisi oldı. Fi evâsıt-ı şehr-i zilka'de, sene 1002. 

Beytülmâl emâneti Abdullah Çavuş'a virildüğüdür. 


Sâbıkâ Trablusşam Defterdârı olan Mehmed Efendi'ye ki cüm- 
le beytülmâl emânetleri birikdirilüp virilmişdi, ref‘. buyuruldı. Ab- 
dullah Çavuş Beytülmâl emini olmak fermân olundı. Fi evâhir-i 
şehr-i zilka'de, sene 1002. 


. Sefer-i zafer-eserden Yeniçeri ahbâr-ı sahilıa 
getürdüğidür. 


Ve âhir-i şehr-i zilka'de de sefer-i zafer-rehberden bir eli mec- 
rüh Tata kal'ası cenginden bir Yeniçeri ulüfesiyle mütekâ'id olup 
Divân-ı âliye geldi. Asker-i mansüre ahvâlinden ahbâr-ı sahiha be- 
yân eyledi. Tata kal'ası üstüne Serdâr hazretleri cem'iyyet-i azim 
ile varup muhkem ceng ü âşüb oldı. Âhir vere ile alınup zabt olun- 
duğın bildürdi. «Ve leşker-i Tatar ile Gâzi Giray Han hazretleri küf- 
fâr-ı hâksâr vilâyetine geliip dâhil olalıdan berü (213a) müşrikin ü 
füccâr-ı Macar ahvâli tebah olmışdur» diyü haber virdi. Ve bir sa'b 
derbentden gecerken Tatar. leşkerin gegürmemek içün seksen bin 
melâ“in-i bi-din taburdan çıkup karşulamağa gitmişlerdi. Varup ar- 
kurı yolların aldukda niçe gün ceng olup cânibeynden külli şikest 
oldukdan sonra bi-inâyeti'llâhi ta'âlâ feth ü nusrat gâziyân-ı leş- 
ker-i Tatar'a müyesser olup yiğirmi bin düşmen-i din düşüp, altı bin 
esir ü giriftâr olduğı ve mansür u muzaffer olup orduya ni'met-i 
ferâvân ile müjdeleri haberi geldüğin söyledi. Ve Han hazretleri küf- 
fâr-ı hâksâr leşkerine mülâki oldukları gibi cebelü ve cevşenlü 
melâ'ine Tatar'un okları kâr-ger olmayıcak atlarını nişâne eyleyüp 
tir-bârân eyledükleri mahalde dtları zir ü zeber olup yıkıldılar. Müh- 
nezim oldukları bu vechile -olduğın hikâyet ü rivâyet eyledi. 


Cığala-zâde Kapudan Paşa'nm tersane! Ağası 
nâgehâni mazhar-ı gazab-ı Pâdişâhi olduğıdur. 


Selh-i zilka'deti'I.harâmdan Vezir-i saltanat-ârâ Kapudan Cığa- 
la-zâde Sinan Paşa hazretleri deryâ seferine gitdükde kânün-ı kadim 
üzre tersâne ağalığı hidmetine Dergâh-ı âlide ze'âmetlü müteferrika- 
lardan mu'teddün-bih? ve kârdân Rıdvan Ağa'sını komışdı. Bir hu- 
süs içün nâ-müstehık şahs-ı ecnebi hatt-ı hümâyün irâd* ider. Çan- 

dán miisâ'âde itmeyüp bir nev' ile cevâb virüp hayr ola görelüm di- 
düği a'da lisânından mesâmii aliyye-i Pâdişâhi'ye bir güne dahi 
yetişdürürler. «Kalem der-dest-i düşmenest»> kıssası üzre nâğehâni 
tahrik-i ırk-ı gayret-i Şehenşâhiye bâ“is olup satve-i kâhire zuhürına 
sebeb oldı. Çavuş-başı Çoban Süleyman Ağa'yı gönderirler. Varup 
«Seni südde-i sa'âdete istediler» diyüp getürdüğinde Rıdvan Ağa nâ- 
murâd görürki hal bu yüzden*, dahi tecdid-i vudu‘ içün ruhsat recâ 
idüp iki rek'at namaz kılup hâcet dileyüp kalduğı mahalde cellâd-ı 
kazâ fi'l-hâl başın meydânda galtan eyledi. El hükmi ve'T-bakğ'u 
Wllâhi1-Metiki1-Vedüd. Cesedin mekânına defn eylemeye iletüp tes- 
lim eylediler, (213b) gazar ile gitdi. Fi't-târihi'l-merküm, sene 1002. 


Defterdâr Piri Beğ Südde-i sa'âdete geldüğidür. 


Gutre-i şehr-i zilhiccede sefer-i zafer-iktirânda sancağın oğlına 
feragât idüp ve kendüzine Âsitâne-i sa'âdetde Şıkk-ı Sâni defterdâr- 
lığı inâyet buyurılan Piri Beğ be-izzet ü devlet İstanbul'a gelüp dâ- 
hil oldılar. Ve ol hafta yerine oturup kânün üzre hil'at-ı fâhire geyüp 
teşrif olunup pâye-i serir-i saltanata yüz sürdiler. Fi 5 zilhicceti’l- 
harâm, sene 1002. 


Seferden Yeniçeriler gelüp ahvâl beyân 
eyledükleridür. 


Ve evâ'il-i şehr-i zilhiccede sefer-i zafer-eserden nevbetçi Ye- 
niçeriler gelüp haberler virdiler ki «Serdâr-ı âli hazretleri Yanık 
kal'ası muhâsarasında idi, biz ordudan ayrılduk leşker-i İslâm Allâh 
ta'âlânun inâyetiyle bi-hadd u bi-kıyâs gelüp cem'iyyet-i âzim oldı, 
yer ve gök götürmez asker didikleri budur, hiç bir târihde ne görül- 
miş ve ne işidilmişdür» didiler. 


«Ve Karaman Beğlerbeğisi Mihaliclü Ahmed Paşa Budun muhâ- 
fazasında iken ma'zül oldı. Karaman Beğlerbeğiliği Yeniçeri Ağası 
Mehmed Ağa'ya virildi. Ve Yeniçeri Ağası Rümili'nde mâl-ı bakâyâ 
tahsil idüp sefere gelen Kapucı-başı Yemişçi Hasan Ağa'ya virildi. 
Ve leşker-i Tatar küffâr-ı hâksâr ile mukâbele olup, muhkem ceng 
eylediler. Bi-inâyeti'llâh inkisâr ü inhizâm küffâra vaki' oldı. Asker-i 

Tatar gilib oldı diyü sahih haber idüği an-karib ma'lüm olur» di- 
diler, 


Âmme-i âlem niyâz u zâride olduklarıdur. 


Ve işbu aşr-ı zilhiccede ulemâ vü sülehâ ve âmme-i âlem” der- 
gâh-ı Ahadiyyet'e teveccüh ile tazarru‘ ve niyâz u nâlişde olup hu- 
süsan hüccâc-ı zevi'l-ibtihâc Haremu'llâh'da Lebbeyk-zenân? Hacc-ı 
ekber olmak üzre hutbeteyn cem' oldı. Guzât u mücâhidin feth u 
nusrat ümidinde cân ve baş terkinde bezl-i makdürda «AUâhiimme 
yâ müfettihu fettih, yâ müfernici. ferric iyyâke mafbüdiü ve iyyâke 
nesta'in» du'âlarına meşgül idiler. 


Bayram gün Mısr'dan kadırga gelüp Beğlerbeğisine 
 — vezâretle hükm gitdükğidür. 


Rüz-ı id-i sa'id-i adhâda ale's-seher diyâr-ı Mısırıyye'den (214a) 
kadırga gelüp iskleye yanaşdı. Harem-i muhtereme müte'allık havâ- 
tin-i mükerremeden Belkıs Hatun ki, hazine-i Mısr'dan ve cevâli- 
den vazife-i tekâ'üd ihtiyâr itmiş, sa'âdetlü Pâdişâh-ı sa'âdet -dest- 
gâh hazretlerinün kadimi hidmetkâr u emekdârı olmağın sıla ve zi- 
yârete gelüp ve Mısr Beğlerbeğisi Hadım Hâfız Ahmed Paşa hazret- 
lerinün dahi südde-i sa'âdete pişkeş ü hedâyasıyle arzıhâl ve hikâ- 
yetin getürüp isâl ü teslim eyledi. Ve Mısr Beğlerbeğiliği vezâret ile 
muhâfaza olunmak içün hükm-i şerif-i cihân-mutâ“ yazılmak fermân 
olundı. Fi evâsıt-ı zilhicce, sene 1002. 


Bayram gicesi nâgehâni ihrâk vâki' olduğıdur. 


Ve bayram gicesi kazâ-i İlâhi ile Tavuk-bazarı kurbında nâge- 
hâni Sinan Paşa hazretleri Türbesinün evkâfından Yeni hanı! yandı. 
İstanbul Ağası Mehmed Ağa Acemi oğlanları ile yetişüp çok yoldaş- 
lık eyledi. Sekbân-başı sonra geldi. Bi-inâyetillâhi ta'âlâ tiz münde- 
fi oldı. Ve İrtesi İstanbul Ağası azl olunup yerine Anatolı Ağası 
geldi, bi-avni'llahi ta'âlâ?, Bu esnada İstanbul Ağasına müteferrika- 
lık ile, mahlül piyâde beğliği düşmeğin yolıyle tevcih buyuruldı. Fi 
evâsıt-ı zilhicce, sene 1002. i 


S ME MA E E EA E AE EN 


386 MEHMET İPŞİRLİ 


Bu hâkden kemter vüzerâ-i izâm huzürlarmda 
Matbah-ı Âmire kitâbeti mahlül olup lib 
olduğumdur. 


Evâhir-i şehr-i zilhiccede Matbah-ı Âmire Kâtibi Mustafa Beğ 
dâr-ı âhirete intikâl eyledi. Yerine bu fakir-i hakir-i kalilivl-i'tibâr 
tâlib olup «Emr-i ma'işete âsândur» diyü niyâz eyledim. Vükelâ-i 
devlet «Pâdişâh-ı âlem penâh hazretleri hatt-ı hümâyün ile kilarcılık 
ulüfesiyle masraf kâtibi olan Fedâi İsma'il'e buyurmuşlardur» diyü 
cevâb virdiler. Kânün-ı kadim üzre amel buyurulursa hidemât-ı meb- 
rürede istihdâm olunup hâl ü kali ma'lüm ırzından utanup ve dirli- 
ginden korkar Matbâh-ı Âmire'nün (214b) emânetine istihkak ve 
isti'dâdı olan kâtib olmakdur ve illâ mukaddemâ hâkim-i mal olan- 
lar hademe-i matbahdan kimesneyi getürüp baş kâtip itmek olma- 
mışdur. Vâki' olan evzâ' ve etvâr-ı nâ-hemvâr hilâf-ı kânün umür- 
kitâbete nâ-ehl ahdâs getürüp hidmet sipariş buyurmak ile «Hâzi- 
ne-i Âmire böyle muzâyakalara düşmeküden hâli değildir» dimişdim. 


Hakikaten merhüm u mağfürun leh Sultân Süleyman Han zemâ- 
nında Matbah-ı Âmirö'nün müntehâ muhâsebesi kırk sekiz yükden te- 
câvüz itmemişdi. Ve Sultân Selim Han-ı mağfur rahmetu'llahi aleyh 
zemânınun dahi müntehâ muhâsebesi altmış üç yükden geçmemişdür. 
Hâlâ Pâdişâhımuz Sultân Murad Han -hallede'llol ta'âlâ hilâfetehü- 
saltanatında bu hâksâr Anatolı muhâsebeciliği hidmetinde iken bir 
sene muhâsebesi yüz elli altı yük üzerine akd olunmış gördüm ve hâ- 
lâ iki yüz yük akça üstüne akd olunmış yalnız an Hizâne-i Âmire 
yüz otuz beş yük akça alınmış ve mahrüsa-i Mısr'dan elli bin altun- 
luk me'külât gelür ve Rümili ve Anatolı mukata'âtından sene-ber- 
sene elli yük akçalık me'külât havâlâtdan alınduğı dahi mukarrer u 
nuhakkakdur. Ve bu cümleden sonra bahöâ-i revgan ve bahâ-i ganem 
ve mâkiyân elli yükden mütecâviz mâlâ-kelâm sâhibine niçe yıllar- 
dan berü hakkı virilmemiş deyn vardur gitdükce isrâfât u itlâfât 
hadden efzün olmaktadır. Allâh ta'âlâ hükkâmumuza insâf ve teneb- 
büh müyesser eyleye diyü a'yân-ı devlet nazarlarında söyledim kâr- 
ger olmadı. 


Ve kadıasker Mevlânâ Sun'ullah Efendi sadr-ı izzetde olanlara 
«Bu kişi kârdân u kâr-âgâhdur, şer‘ ile ve kânun ile su'âl ü cevâba 
kâdir kadimi sıdk u istikâmet üzre hidmet ide-gelmişdür, bunı istih- 

dâm eylesenüz yeğ değil midür» didiler. Cümleden «Eyüdür, biz de 
şâhidüz» diyü cevâb virüp velâkin «Pâdişâh-ı âlem-penâh hazretleri 
Fedâfye virdi» didiler. 


Matbah-emini ve şehr-emini ref olunup yerleri 
tevcih buyurulduğıdur. 


Ve evâhir-i şehr-i zilhiccede (215a) Çaşnigir Mehmed Ağa Mat- 
bah-ı Âmire emânetinden ref‘ buyurulup zemân-ı emanetinün! mu- 
hâsebesi görülmek fermân olundı. Ve yerine Kapu-ağası Gazanfer 
Ağa hazretleri çgraklarından Ömer Çavuş Matbah-ı Âmire emini ol- 
mak fermân olundı. Ve Şehr-emini Murad Efendi dahi ol gün ref' 
buyuruldı. Yerine sâbıkâ Ayasofya mütevellisi müteferrikalarından 
Şems Efendi Şehr-emini olmak fermân olundı. Sene 1002. 


Matbah-emini habs buyurulduğıdur. . 


Ve ma'zul olan Matbah-emini Mehmed Ağa Çavuş-başı Çoban 
Süleyman Ağa habsine virildi. Ve «Muhâsebesi görülüp hak taleb 
eyleyen rencberân deyni edâ olunsun» diyü. buyuruldı. Ve yerine 
emir olan Ömer Çavuş elli yük akça noksan üzre muhâsebe virmeğe 
müte'ahhid olup isrâfat u itlâfatdan niçe bid'atler ref' itdürmekle 
çok sa'y gösterdi. Matbah-ı Âmire'nün kadimi cellâb u ekkâl u kat- 
tâllerün ırkm kesiip gulü-girlik eyledi. Fi evâhir-i şehr-i zilhicce, 
sene 1002. 


` Hademe-i Matbah-ı Âmire'den tımara çıkanlardur 


Ve cümle iki yüz seksen altı nefer bâzâra giden ve kilârcılar- 
dan yüz otuz altı nefer kimseleri Ferhad Paşa -edâme lahu ta'âlâ 
iclalehü- hazretleri pâye-i serir-i a'lâya arz idüp hatt-ı hümâyün ile 


timâra çıkup ulüfeleri Hazine-i Âmire'ye kalmak fermân olundı. Ve 


«Hidmete cümle yüz elli nefer kifâyet ider» diyii buyuruldı. Fi sene 


1002. 


Ve yevmiyeleri altı yüz yiğirmi beş akça Hazine-i Âmire'ye kal- 
dı. Nân u güşt ve çuka ve miri at ve sâ'ir âdetleri kaldırıldı. Fi't- 
târthi'l-mezbür, 


388 MEHMET İPŞİRLİ 


Vilâyet-i Haleb'e defterdâr olanları tekrar meclis-i âli idüp 
su'âl eyledükleridür. 


Evâhir-i şehr-i zilhiccede Ferhad Paşa -edâle'lahu tafâlâ, iclâle- 
hü» hazretlerine tezkire-i hümâyün çıkdı. Mukaddemâ teftiş ve te- 
fahhus olunan Haleb defterdârlarından tahsil olınicak maldan su'âl 
buyuruldı. Ve fermân-ı Pâdişâhi ile cemiiyyet-i âzim sadrıa'zam haz- 
retleri evinde olup Kadıasker Mevlânâ Sun'ullah Efendi ve Mevlânâ 
Ali Çelebi Efendi (215b) ve cümle Haleb'e defterdâr olanlar dahi 
geldiler. Baş-defterdâr Nuh Paşa ve Lala Ramazan Paşa iskemliler 
üzre karşuda oturdılar. Ve vilâyet-i Haleb'e defterdâr olan sekiz ne- 
fer efendiler ile akd-i meclis-i âli oldı. Ve Kara-Burhaneddin Efen- 
di: mukaddemâ Vezir Hasan Paşa hazretleri evinde teftiş olunduk- 
ları üzre tekrâr savt-ı a'lâyıle mukâyese ve muvâzene mukaddemâ- 
tına âgâz eyledi. Ve defterdâr efendiler her biri cevâp virüp «Ze- 
mânlarımuzda galle kıymeti terakki ve tedenni eyledüğine göre ve 
tahsili miimkin olduğı üzre ve ziyâde ve noksân ile Âsitâne-i sa'âde- 
te muhâsebelerimiiz akd idüp virmişdük. Südde-i sa'âdetde dahi nev- 
rüz-ı hümâyün muhâsebeleri pâye-i serir-i saltanata ziyâde ve nok- 
san üzre okunan muhâsebâta niçin muvâzene ve mukâyese olunup 
sigaya çekilmeye» didiler. Ve mukğâta'a-i Haleb hidmetinde olan 
Kurd Çelebi dahi? defterdârlar muhâsebesine muvâfık söyledi. Ve 
Ferhad Paşa hazretleri bu esnâda buyurdılarki, sa'âdetlü Pâdişâh-ı 
âlem-penâh -hallede'lâha ta'âlâ& mülkehü- su'âl buyururlar ki, evvel- 
den Haleb hazinesi dört yüz bin altun üstüne gelirken şimdi sebeb 
ü bâ'is nedür ki iki yüz bin altun tamâm gelmez bana cevâb virin 
didiler. Hesâb olunursa hâlâ dahi ziyâdediir diyip cevâb virdiler. 
Ve bi'l-ciimle şifâ virür söz söylenmedi. Kadıasker Efendiler ise 
«Bize? şer-i şerif ile istimâ' idecek ve hiikm idecek kaziyye var ise 
görelim» diyip kalkup gittiler. Bir nice meclis olsa me'âl u netice 
çıkmaz ve faysal bulmaz, nizâ' lafzidür didiler. Ve ezkiyâ-i halk ha- 
zine-i Haleb hakkında ba'zı kabüle münâsib mukaddemat bast eyle- 
diler ki, şâhân-ı pişin ve hükkâm-ı mütekaddimin kat'â beğlerbeği- 
leri emvâle nâzır itmek olmazdı, muhal ü mümteni'di ve Haleb def- 
terdârlığı erkân-ı sa'âdet içinde makbül ü muteber olduğı müstakil 
olduğıyle idi. Hâlâ beğlerbeğiler nâzır olıcak yüz bin altun müntefi' 
(216a) olmağa kâni' değillerdür. «Bendem mukaddem olan dahi zi- 
yâde almış dirler ve Kapu-halkından emr ile istihdâma giden ha- 

vâlât dahi ümenâ vü ummâlden yüz bin altın der-âmed ile iktifâ it- 
mezler. Böyle zâlim gaddârlar Hazine-i Âmireye her sene musallat 
olıcak ve defterdârlar höd yılda birkaç varıcak akça neden gelür» 


dirler. «Ve bu zikr olinan mevâd Âsitâne-i sa'âdetden pişin câ'izeler 


ile virilecek hâl bu minvâl üzre olur, ana göre tedbir ü tedârük lâ- 
zım olur» didiler. «Viren ve alan kimler idüği zâhir» didiler. 


Dâr-ı musâdereye giren Defterdâr Hasan Efendi 
ahvâlidür. 


Ve evâhir-i şehr-i zilhicce selhinde ki, sene 1002 dür, Yedi-kulle- 
de habs buyurulan Defterdâr Hasan Efendi'yi ol gice Kapucılar Ket- 
hüdâsı Ahmed Ağa varup habsden at arabası ile alup Vezir İbrahim 
Paşa Hazretleri sarayına getürüp anda niçe su'âl ü cevâb oldukda 
«Kabz u zabt olunan mal u eraâkından mâ-adâ evleri! ve bağçesi ve 
evkâf u akarı içün otuz bin nakd altun tedârük idüp virürsen sana 
tarikınla diyâr-ı Mısr'un muhâfaza sancağiyle defterdârlığın tevcih 
itdürüp âzâd itdürdelim» dimişler. «Bunca yıllardan berü eğer yar 
n dost idindinse bu musibet ve muzâyakada bulunup seni halâs eyle- 
sünler» dinildi. Ve kendiniin müddet-i ömrüde cem: eylediği erzâk 
u esbâbını ve libâslarını sarâyda dellâller şüride-hâl mal-ı meyyit 
diyü bey' men-yezid ile furuht eyledüklerini seyr itdi. Allahümme 
ihfaznd yâ Feyyâz min demi'ÜT-belâyâ ve'lemirâz. Bi'l-âhire ba'zı 
ehibbâ vü esdikâ dest-gir ü kerem-nümâlık idüp araya girdiler. 


Beyt 

Nesr : Yiğirmi bin altun karz virüp teslim eyledi. «Bakiyye ka- 
lan emlâk ü esbâbı virilüp âzâd ola» diyü buyuruldı. Frt-târihi'l- 
merküm. 

Sefer-i zafer-eserden kapucılar gelüp ahbâr-ı 
sahiha getürdükleridür. 


Evâ'il-i şehr-i muharremü'l-harâm sene selâse ve elfde sefer-i 
zafer-eserde olan (216b) serdâr ve sipehsâlâr-ı asker-i mansüre Si- 
nan Paşa -dâme'llahu. ta âle iclâlehü- hazretlerine giden kapucılar 
geldi, ahbâr-ı sahiha getürdiler. Ve «Sâbıkâ söylenen tebeddülât ha- 
berleri vâki'dür, Yeniçeri Ağası Mehmed Ağa, Karaman Beğlerbe- 
gisi oldı. Ve Yemişçi Hasan Ağa Yeniçeri Ağası oldı. Ve Kapucı- 
başılığı merhüm Mehmed Paşa oğlı İbrahim Beğ istedi. “Arz olun- 
sun emr Padişahundur” diyü cevâb virdi. Ve Rümili Beğlerbeğiliği 
yine Hasan Paşa hazretlerine ve Budun Beğlerbeğiliğin oğlı Meh- 
med Paşa'ya ta'yin eyledi. Ve Anatolı Beğlerbeğisi Saturcı Meh- 
med Paşa azl olundı. Karaman Beğlerbeğisi Mehmed Paşa Anatoli 
Beğlerbeğisi oldı. Ve Karaman Beğlerbeğiliği Kastamonu Beği, sâ- 
bıkâ Yeniçeri Ağası Halil Beğ'e virildi. 


Ve cümle asker-i İslâm bir yere gelüp bir günlük mesâfe ça- 
dırlar? âlemi tutmışdur ve Tatar leşkerinün dahi hadd u pâyânı 
yokdur, sanki kıyâmet mahşeridür ve Yanık kal'asın kuşatmışlar 
meterislerden toplar atılup ceng olmakdadur. Ve küffâr-ı hâksâr 
dahi 'Tuna'nun öte yakasında taburım kurmış ucı bucağı görünmez 
leşker ile turur. Bugün yarın? inşae'llâhu ta'âlâ tokuşurlar virmek 
Allah ta'âlâ hazretindendür. Eğer tabur ve eğer kal'a ahvâlidür, bizi 
hayr du'âdan unutmasunlar gördüğün söyle, var haber vir didiler. 
Geldük ammâ umarın Allah ta'âlâ hazreti asker-i İslâm'a nusratlar 
eyleyüp Muhammed Mustafa -sullu'Mâhu aleyhi ve sellem- hürmeti- 
ne feth ü zaferler müyesser eyleye, an-karib müjde haberleri ile Kapu 
Kethiüdâsı Yusuf Ağa gelecekdür» diyü kapucılar Kasr-ı âli'de leb-i 
deryâda sa'âdetlii Pâdişâh-ı gerdün-cenâb hazretlerine takrir eyle- 
düklerinde yüzer sikke filori ve hil'at-ı fâhire ile teşrif buyuruldılar. 
Fi 11 şehr-i muharremi'l-harâm, sene 10083. 


Müderris Nihâli Çelebi azl olunup redd-i 
beled olduğıdur. 


Ve evâ'il-i şehr-i muharrem sene-i mezbürede merhüm Osman 
Paşa müderrisi* Nihâli Çelebi fazilet-i ilm ü ma'rifet ile müte'âref 

iken ve Kadıasker Mevlâna Sun'ullah Efendi'nin ihsàn-didesi ola- 
gelmiş iken haddinden (217a) ziyâde bi-edebâne nâ-şâyeste kelimât 
itmekle azl buyuruldı. Ve çavuş eline habse virilüp kal'a-ı Rodos'a 
gitmek fermân olundı. 


Mısrâ 

Beğlerbeğiler tebdil olduğıdur. 


Ve evâ'ili şehr-i mezbürede vilâyet-i Rakka Beğlerbeğisi Os- 
man Paşa Kethüdâsı Ferhad Paga Sehrizol Beğlerbeğisi. oldı. Ve 
Şehrizol Beğlerbeğisi Defterdârlıklardan çıkan Bâki Beğ-oğlı Osman 


Paşa Rakka Beğlerbeğisi olmak fermân olundı. Fi't-târihi'i-merküm. 
Ulüfe çıkduğıdur. 


Evâsıt-ı şehr-i muharrem sene-i mezbürede bi-avni'llâhi'-Me- 
liki"i-Vehhâb mevâcib-i lezez sene 1002 cidd ü cehd-i mevfür ile hüsn-i 
tedbir ü tedârük olınup virildi. Vezir-i isâbet-ârâ halk-ı âlemin bi- 
insaflıklarıyle keş-â-keşde sa'y u ihtimâm u ikdâm üzre olup taksir 
itmeyüp tahsil-i emvâl eyledi. 


Sâm- şerif kadılığı virildüğidür. 
Evâsıt-ı şehr-i muharremde Şâm-ı dârüsselâmda Beğlerbeği 


Murad Paşa ve Kadısı Mevlânâ Kethüdâ Mustafa Efendi'den arzlar 
gelip Südde-i sa'âdete biri birin bildürmişler. Pâye-i serir-i saltanata 

telhis olunup okundukda Kadı Efendi azl buyuruldı, yerine sâbıkâ 
kadı olan Hasan Kethüdâ-zâde Mevlâna' Efendi fermân olundı. Fi 
17 muharrem, sene 1003. i 


Tuna Defterdârı habs olunup mal taleb 
olunduğıdur. 


Ve mukaddemâ Haleb defterdârı? olanlardan ziyâde ve noksân 
muhâsebelerinde mukâyese ve muvâzene üzre su'âller olunmışdı. 
Âsitâne-i sa'âdetde hâlâ Tuna Defterdârı Mustafa Efendi'ye «Sen 
Defterdâr İbrahim Efendi'den iki senede yüz yetmiş bin altun aşağa 
muhâsebe virmişsin» diyü Çavuş-başı Çoban Süleyman Ağa'ya hab- 
se virildi. Ve evleri mühürlenip cümle tecemmüli raht u bahtı hisâb 
olundı. İki yüz bin akça ihâta eylemedi. Ve evleri hatununun olup bu 
hâl üzre kaldı. (217b) 


Kapudan Cığala-zâde hazretleri tereke ile memlü 
harbi kâfir kalyonlarm alup mahzen-i âmireye 
gönderdüğidür. 


Vezir ve Kapudan Cığala-zâde Sinan Paşa -edâme'âhu ta'âlâ 
iclâlehü hazretleri bu def'a deryâda Donanma-yı Hümâyün ile İs- 
panya la'inün dört pare tereke ile memlü: kalyonlarına rast ge- 
lüp biri memlü ahşâb* imiş âlât u esbâbın alup ihrâk bi'n-nâr eyle- 
mişler. Ve mâ-'adâ üç kıt'a kalyonların altı yiz nefer yarar güzide 
firenklerin zabt idüp yüz seksen bin keyl buğday ile kalyonları İs- 
tanbul'a mahzen-i âmireye gönderdiler. Ve iki nefer centlüm” sâhib-i 
hüsn ü cemâl bey-zâdeler kendümüz buğday içinde nihân eyleyip 
gizlü gene olalum dimişler. Fi'l-hakika kimse âgâh olmayup geldük- 
lerinde mahzen önünde âşikâr oldılar. Her biri melâhat u letâfetde 
dünya ve-mâ-fi-hâya bedel, nazardan cana can bağışlar mümtâz u 
ser-efrâzlar idi. Bi hamdi'llâh seyr itmek müyesser olmışdı. 


l Beyt 

Fi evâhir-i muharrem, sene 1003. 

Cevâhir-furüş Yahüdi kissasidur. ` ; 


.Ve evâhir-i muharremde acâ'ib-i umürdan bir garib kıssa zuhür 
eyledi. Meselâ bir cevher-furuş Yahüdi Harem-i muhterem baltacı- 
larından Rıdvan nám yarar ve secâ'at-şi'âr yiğit eliyle iki kıt'a zt- 
kıymet murassa‘ ve mücevher esbâb” getürüp «On yük akçaya olur 
eksiğe olmaz» diyüp içeriye mezbür baltacı ile göstermeğe gönderir. 
Biri miyân-bend ve biri sorguç ikisi de a'lâ cevâhir ile müzeyyen zi- 
kıymet esbâbı alup içerü iletüp yine aynı ile çıkarup Yahüdi'ye tes- 
lim ider. Ve bir niçe eyyâm görünmeyüp nâ-büd u nâ-peydâ olur. 
Ba'de zemânin Yahüdi'nün evlâdı Baltacı'dan «Babamız bu denlü 
mal ile sana geldi neyledün» diyü taleb eylediler ve «Katil eyledi» 
diyü ruk'alar sundılar. Bu ise «Ben haremde sâkin bende-i Pâdişâ- 
hum” ve ben ana esbâbını! teslim öyledim, dahi bilmem» diyüp in- 
kâr eyledi. Baltacılar ale'l-ittifak (218a) «Biz bu nâmı kabül itme- 
süz içimüzden bu kişiyi yolıyle ihrâç eylen. Ba'dehu geri şerif 
üzre ahvâli siz bilürsiz dimekle pâye-i serir-i a'laya arz olunup mez- 
bür Baltacı Rıdvan on sekiz akça ile Sipâhi oğlanı bölüğine ilhâk 
buyuruldı. Ol gice müsâfereten ağa odasına varup Yahüdi elinden 
virilen murassa' esbâbun biri nice imiş koynından çıkdı, âşikâren 
inkâr müşkil oldı. Ve irtesi içerü odunluk anbarı âb-hânesinde bir 
leg! bulundı» diyü şâyi' oldu. Öküz oğlanlarından Baltacı Rıdvan 
Beğ'ün hısımı yâr u hemdemi ol gün.s!,- AL 2 kodı. Ve Baltacılar 
odasında tavanda yüz zirâ' rengin Frengi katife pinhân bulundı. Ve 
Yahüdi'nin vârisleri âb-hânede bulunan leşe seğirdip çıkartdılar. 


` Kendülerün cife-i nâ-pâki idüği mukarrer oldı. Ve Baltacı Rıdvan 
Beğ «Meğer katı çok kimsenün yed-i rüşveti olup karışmaduğı müh- 


melât yok, ağzı iboklu yiğit olup benüm ağzum açdurman» di- 
yüp garâ'ib söylemek ihtimâliyle örtüp bastırdılar. Yahüdiler ise 
«Eh iz oyu aaye 3 4 » diyüp ölüsin! ağlayu gitdiler. Ba'dehü 
Rıdvan Beğ'i deryâya atdılar gitdi. Fi evâhir-i muharrem, sene 


- 1003. 


Sa'âdetlü Pâdişâh-ı âlem-penâhı -hallede'llâhu 
mülkehü- hazretlerinün vüzerâsıdur. 


Ve hâlâ sene 1002 de devlet ü saltanat-ı kâhirenin mesned-i 
vezâretinde mukim olup sadr-nişin olan vüzerâ-i izâm-ı zevi'l-ihtirâm 

-edâme'llâhu ta“âlâ iclâlehim- hazretleri bunlardur ki, beyân olunur. 
Sadrıa'zam ve Serdar-ı ekrem ve müşir-i mufahham Sinan Paşa 
-edâme'llâhu ta'âlâ iclâlehü- hazretleri ve Sadr-ı sâni serdâr Ferhad 
Paşa -edöme'lâlmı ta'âlâ iclâlehü- hazretleri, Vezir-i sâlis-i saltanat- 
ârâ Damad İbrahim Paşa hazretleri, râbi' Vezir-i dilir ü müşir Ka- 
pudan Cığala-zâde Sinan Paşa hazretleri, hâmis, Vezir-i bâ-vakâr 
Cerrah Mehmed Paşa hazretleri, sadis, Vezir-i celilü'l-kadr Damad-ı 
Şâh-ı cihân Halil Paşa hazretleri, (218b) sâbi', Vezir-i bâ-tedbir Ha- 
dım Hasan Paşa hazretleri; ve serhadd-i mansüre-i memâlik-i mah- 
rüsa-i Pâdişâhide eyâlet-i vezâret ile hükümet iden vüzerâ-i izâm-ı 
zevi'l-ihtişâm bunlardur ki şerh olunur : Vilâyet-i Yemen ve Aden 
Beğlerbeğisi Hasan Paşa hazretlerine, evlâd-ı Mutahhar'un kıl“ ve 
memleketlerin zabt eyleyüp, yedi neferin südde-i sa'âdete gönder- 
dükde vezâretle hükümet itmek-içün hükmr-i şerif-i cihân-mütâ' gön- 
derildi. Sene 992. f 


Vilâyet-i Azerbaycan Darü'1-mülk-i Tebriz fethinde beğlerbeği- 
lik ile muhâfazada olan şecâ'at-şi'âr Hadım Ca'fer Pasa hazretleri- 
ne vezâret ile hükümet itmek-içün hükm-i şerif gönderildi, fi sene 
995. Hâlâ vilâyet-i Şirvân muhâfazasına gitmişlerdir. 


Ve Rümili Beğlerbeğisi merhüm Mehmed Paşa-oğlı Hasan Paşa 
hazretlerine vezâret ile vilâyet-i Budun muhâfazasına eyâlet ile hü- 
kümet içün hükmr-i şerif gönderildi. Fi sene 1001. 


Vezir-i müşir Hızır Paşa hazretleri Âsitâne-i sa'âdetden vilâ- 
yet-i Bağdad muhâfazasına gönderildi. Fi sene 1001. 
Ve sadrıa'zam ve serdâr-ı ekrem hazretleri oğlı Rümili Beğ- 


lerbeğisi Mehmed Paşa hazretlerine sefer üzerinde Rümili Beğler- 
beğiliği ile vezâret içiin hükm-i şerif gönderildi. Fi sene 1002. 


Ve diyâr-ı Mısriyye Beğler'beğisi Hadım Hâfiz Ahmed Paşa haz- 
retlerine vezâret ile hükümet itmek içün hiükm-i şerif gönderildi. 
Fi sene 1002. 


Cem'an vüzerâ-i izâm, aded : 13, dâhil: 7, hâric, aded : 6. 

Hazret-i Serdâr-ı haşmet ii şevket-medâr Sinan Paşa 
kapu kethüdâsı Yusuf Ağa Kal'a-i Yanık ve tabur 
feth müjdesi ile geldüğidür. 


Ve sene 1003 şehr-i saferü'-muzafferün yedinci sebt güni Ser- 
dâr-ı a'zam ve ekrem Sinan Paşa -edâme'llajuu. (âlâ ielâlehü- haz- 
retlerinün Kapı Kethüdâsı Yusuf Ağa kapucılar ile sefer-i zafer- 
esere Rümili Beğlerbeği Sinan Paşa-zâde Mehmed Paşa'ya vezâret 
müjdesi hükmiyle gitmişlerdi. «Kal'a-i (219a) Yanık fethi ve küf- 
fâr-ı hâksârun taburları basılup melâ“in-i müşrikin münhezim olup 
nice bin a'dâ-i din kılıçdan geçip, orduları ve çadırları ve koçı ara- 
baları ve on pâre kadırgaları ve altı yüz pâre şaykaları alınup ve 
kuzât-ı leşker-i İslâm ve asker-i Tatar mâl-ı ganimet ile muğtenim 
olup nice yüz pâre top ve niçe bin kantar barutları kabz u zabt olu- 
nup, ibi-inâyeti'llahi ta'âlâ ve tevfikihi bir vechile feth ü nusrat mü- 
yesser olmışdır» diyü bildürdi. Ve ümerâ-i İslâm'dan niçeler dahi 
meydân-ı şecâ'atde şerbet-i şehâdet içüp dâr-ı rıdvân-ı na'ime hırâ- 
màn oldukların haber virdi. Ve bi'l-cümle âmme-i âleme müjdeler 
ve beşâretler eylediler. Ve terâkkiler ve hil'at-ı fâhire ile teşrif bu- 
yurulup pâye-i serir-i saltanata yüz sürdiler. Fi 7: şehr-i saferü'l- 
muzaffer, sene 10083. 

Ve uslüb-ı âyin-i ceng ve feth-i mübin-i kıl'â-i metin ve tedbir ü 
tedârük-i asâkir-i zafer-karin ne vechile tafsil üzre vukü'buldı ise 
Serdâr-ı âli-kadr hazretlerinin, vüzerâ-i izâm-ı vâlâ-makâm hazret- 
lerine mufassalan tahrir eyleyip ilám u inhâ eyledükleri mektüb-ı 
mergüb-ı sa'âdet uslübları aynı ile işbu mahalle sebt olundı. Fi't- 
tarihi'i-merküm. 


Serdâr-ı âli-kadr hazretlerinin erkân-ı sa'âdete 
gönderdükleri feth ii zafer mektubıdur, ki 
nakl olundı. 


Bundan akdem küffâr-ı hâksâr Estorgon ve Hatvan kal'aların 
muhâsara eyledükde bu muhibbinüz sur'at ü isti'câl ile yüriyüp Can- 
kurtaran nâm mahalle gelindükde kefere-i fecere kal'aları bıragup 
gitdüklerinde mufassalan ilâm olunmış idi. Mâh-ı şevvâlün yiğirmi 
dördünci güni umümen asâkir-i mansüre ile Can-kurtaran'dan kal- 
kup Tata nâm harbi kal'a üzerine gelindükde küffâr askeri dahi 


| 
| 

Tuna'nun öte yakasından karşumuza gelüp konup Tata kal'ası mel- 
ünların gözlerine karşu üç gün muhâsara olunup ve dördünci gün 
içinde olan melâ“in kal'ayı emân ile teslim eyledükden sonra (219b) 
mâh-ı zilka'denün ikinci güni andan dahi kalkup yol üzerinde Sa- 
martin nâm kal'a dahi muhasara olundukdan sonra ol dahi emânla 
alınup ba'dehü mah-ı zilka'denün on üçüncei güni Yanık nám kal'anun 
üzerine nuzül olunup azim toplar ile muhâsara olunmağa mübâşe- 
ret olundı. BE 


Kefere askeri kal'anun bu vechile muhâsara olunduğın istimâ* 
eyledüklerinde yüz bin güzide asker ki, serdârları olan kiralun ka- 
rındaşı Manyaş Hersek nâm la'in ile ve dahi niçe nam-dâr Nemçe 
ve Macar beğleri ile ve İspanya ve Venedik ve Leh ve Moskov ve 
Erdel ve Duka França ve Rim Papa'dan mu'âvenete gelen melâ'in 
ile Komaran a'dası içinde Tuna'nun öte yakasından? gelip kal'anun 
yanına kondılar. Zikr. olunan Komaran adasınun tül u arzı üçer gün- 
lük menzil yol ziyâde vâsi' ada olup iki cânibden nehr-i Tunâ câri 
olmağla içine geçilmek mümkin olmaduğından mâ'adâ Yarik kal'ası 
dahi hadden ziyâde vâsi' ve cevânib-i erbâ'asınun dıvarlarınun dol- 
ması otuzar Zirâ olmağla dıvarlarına top bir vechile kâr itmeyüp 
ve bir tarafdan nehr-i Tuna ve üç tarafdan Raba (Raab) ve Rinçe' 
nâm nehirler câri olup cevânib-i erba'ası deryâ-misâl sular oldu- 
gından mâ-adâ yanında dahi bu vechile yüz bin asker olup muttasıl 
atlu ve piyâdeleri kal'aya girüp piyâdeleri kal'a bedenlerinden ceng 
idüp atluları dahi kurduğımuz meterislere çıkup Her gün bu vechile 
muhârebe* vü mukâteleden hâli olunınazdı. Ve 'bi'l-cümle eğer vüs'at- 
de ve eğer metânet ü istihkâında unümen Rümili'nde olan ehl-i İs- 
lâm kal'alarından" birisi buna mu'âdil olmayup selâtin-i Osmâniy- 
ye'den birinün zemânlarında bu vechile bir kal'a muhâsara olunniak 
vâki' olmamışdur. Ve bu uslüb üzre iki hafta mikdârı muhâsara 
olundukdan sonra Tatar Han dahi umümen Tatar askeri ile gelüp 
miüşâvere olundukda (220a) «Cümle ehl-i vuküf adaya geçilüp me- 
lâinün taburlarına şikest virilmeyince kal'anın. fethi mümkin de- 
gildür» diyü ittifâk eylemekle, bir def'a ikdâm olunup öte yakâya 
birkaç bin Tatar askeri ve yüz mikdarı Yeniçeri geçdükde mel'ünlar 
haberdâr olup cümle asker ile gelüp hücüm eyleyüp öte yakaya ge- 
çenler cüz'i kimesne olmağla mukâvemet idemeyüp kimi şehid olup 
ve kimi berü yakaya geçüp ba'dehü melâ'in-i hâsirin bir defa dahi 

öte yakaya geçilmek havfından Tuna yalısına meterisler kazup gice 
ve gündüz Tuna yalısını bekleyüp bu muhibbinüze ve cümle asker-i 


İslâma dahi gayret gelüp öte yakaya geçmeğe köpri tedârüki içün 


ta Budun'dan ve Estorgon'dan arabalar ile gemiler ve şaykalar ge- 
türdilüp otuz sekiz gün mikdârı kal'a muhâsara olundukdan sonra 
mâh-ı zilka'denün yiğirmi ikinci güni, ki yemvü'l-hamisdür, ale's-sa- 
bâh kalkılup zikr olunan köpri ve şayka ve gemileri Tuna kenârına 
getürilüp Rümili Beğlerbeğisi ve Anatolı ve Karaman ve Haleb Beğ- 
lerbeğileri asker ile meterislere ve toplar üzerine konılup hemen ken- 
dümüz bir koldan Yeniçeri ve Kapu-kulı ve Cebeci ve sâ'ir asker ve 
tevâbi'imüz ile ve bir koldan dahi oğlumuz Mehmed Paşa Budun as- 
keri ile ve Tatar Han ile ta'yin olunup kendümüz bizzat Tuna kenâ- 
riha’ varup karadan olan yiğitleri el üşürüp Tuna'ya koyup içine 
Yeniçeri ve Kapu-kulı ve Cebeci ve sâ'ir ihtiyârı ile fedâi yazılan- 
lardan bir mikdârı tüfenglii kimesne öte yakaya gecüp birkaç atlu- 
lar dahi Tuna'yı yüzdürüp geçüp mel'ünların kurdukları meterislerin 
ve bes aded topların alup ve fi'l-hâl köpri binâsına mübâşeret olunup 
aşağa koldan oğlumuz Melımed Paşa dahi Budun Yeniçerisi ve kul 
oğullarından dört bin mikdârı kimesne geçüp mel'ünlar haberdâr 
olduklarında çümlesi alayları ile gelüp öte yakaya geçen tüfenglüle- 
rimüzün üzerine hücüm (220b) eyledüklerinde berhordâr olsunlar 
«Ke-enmehim, bünyânün mersüs» fehvâsınca sâbit kadem olup 


-mel'ünları tüfenge tutup? ve kendülerden aldukları beş aded topı üst- 


lerine atup ve bu cânibden dahi azim badaloşka toplar ve şâhi dar- 
buzenler kırılup ve tüfeng-endâzlar konılmış idi. Anlar dahi atılup 
hikmet-i İlâhi her atdukça mel'ünların alaylarına rast gelüp niçe 
melâ“ini dâhil-i nâr-ı cahim eyleyüp bir vechile fırsat bulmamağla 
aşağa koldan geçenler üzerine hucüm idüp, anda dahi fırsat bula- 
mayup ve bi'l-cümle bu minvâi üzre ol gün ahsama dek dört def'a hu- 
cüm idüp bir vechile fırsat bulmamağla ınağlüb u menküb tabur-ı 
meksürlarına gidüp «Kemmin f#etün Kaliletin galebet fi'eten Kesire- 
ten bi-izni'lláh> mazmünı bu mahalde zâhir oldı. Ba'dehü ol gün ak- 
gama dek ve ol gice sabáha dek köpri binâsına çalışup irtesi ikindi 
zemânında köpri güçle itmâm bulup asker-i mansüreden yiğirmi otuz 
bin ve Tatar askerinden kırk elli bir kimesne öte yakaya geçüp dahi 
ne kendümüz ve ne beğler'beğilerden bir kimse geçmedin öte cânibe 


geçen asker, mel'ünların taburları üzerine hücüm eyledüklerinde 


melâ'in-i hâsirin karârı firâra tebdil idüp leşker-i İslâm orduların 

ve barutların ve iki üç bin mikdârı çadırların yağma eyledüklerin- 
den mâ-adâ artlarından dahi irişüp beş bin mikdârı esbâb u tuhaf 
ve gümüş evâni ile memlü olan koçı arabaların alup Tatar tâ'ifesi ve 
sâ'ir asker mâl-ı ganimete bir mertebe müstağrak olmışlardur, ki bir 
târihde dahi olmamışdur. Bunlardan mâ-adâ on aded azim kadırga- 
ları ve altı yüz mikdârı şayka ve çam gemileri, ki içlerinden kırkar 
ellişer at alur? ahurları ve sobalı ve ocaklı odaları olup zikr olunan 
gemilere iki yiiz bin mikdârı asker girmek kâbil olup fikr-i fâsidleri 
Estorgon'ı ve Budun'ı alup ta aşağı Belgrad'a varup Erdel ve 
Boğdan ve Eflâk askerini kendülerine tâbi' idüp ta Karadeniz'e 
varınca ol yalıları (221a) almak imiş Hak ta'âlâ hazretleri bu vec- 
hile cezâların viricek zikr olunan kadırgaları ve gemileri dahi alı- 
nup içlerinde üç yüz mikdârı badaloşka ve kolonborna topları ve 
şâhi ve miyâne darbuzenler ve pırangı ve şaykaları alınup hattâ ol 
ma'rekede serdârları ölüp kıralun karındaşı olan Manyaş Hersek 
dahi mecrüh olup ve Duka França'nun karındaşı olup Frenk askeri- 
ne serdâr olan laini dahi top götürüp! ve nâm-dar beğlerinden ve 
beğ-zâdelerinden yüzden ziyâde mürd olup ve cengcilerinden ve cen- 
ge getürdükleri re'âyâdan esir olup katl olan otuz kırk bin mikdârı 
vardur «Fe-hezemühüm bi-iam”llâh» âyet-i kerimesi bu sâl-ı ferhun- 
de fâlün târihi vaki‘ olmışdı. Bi-hamdi'llâhi ta'âlâ bir mertebe gazâ 
vü feth-i cemil olmışdur ki bu yakinlarda dahi olmış değildür. 
Melâ'in-i hâsirinün tabırlarına bi-inâyeti'llâhi ta'âlâ şikest virülüp 
münhezim oldukdan sonra Yanık kal'asına dahi muhkem yapışılup? 
iki üç mahalden lağm olup bir ferd can u gönülden tekayyüd eyle- 
memekle kendüm bizzât meterislerle varup gice ve gündüz toz ve 
toprak içinde yatup kalkup, Hüdâ'ya ma'lumdurki eğer yürtyüşde 
ve eğer toprak içinde sürmekde bu muhlısları! ileriye varup takviyet 
virmeyince kimesne gayrete gelmezdi. Bu vechile dikkat eylemekle 
iki yerde gedik açılup muttasıl yürüyüşler olup mel'ünlar içerüden, 
asâkir-i İslâm taşradan top ve tüfeng ve taşla ve bi'l-cümle bu vec- 
hile leyl ü nehâr muhârebe vü mukâteleden hâli olmayup asker-i İs- 
lâm'dan ve beğlerden niçe kimesneler şehid olup*, hatta Karaman 
Beğlerbeğisi olan Halil Paşa meterisde top ile urılup şehid oldi 
Kal'a-i mezbüre muhâsarasında çekilen mihnet ü âlâm heman haz- 
ret-i Alim u Allâm'a ma'lümdur. Tafsili ol cânibe varanlardan 
ma'lüm olur. Muhassal-ı9 kelâm bu minvâl üzre altmış gün mikdâr 
kal'a muhasara ve leyl ü nehâr yürüyüşler olup iş bu muharremii’l- 

harâmun on ikinci güni, ki yevmü's-sülâsâdur, ol gice kal'a içinde 
Beğlerbeği olan Gorof ve Frenk askerinün serdârı olan Hersek ye 
sâ'ir keferenün (221b) cümlesi emân taleb itmekle emân virilüp 
emin ü sâlim Peç'e doğrı irsâl olundı. Zikr olunan kal'a mukaddemâ 
Sultân Süleyman Han-ı mağfur bu cânibe geldükde bir palanka olup 
ateşe urılup ihrâk olunmış. Ba'dehü istihkâm u metânet üzre kal'a 
binâ idüp ol zemândan bu ana gelince muttasıl her biri ta'mir idüp 
bu kadar zemân içinde alınacak kal'a değil idi, mahzâ Hak sübhâ- 
nehü ve ta'âlânun avn ü inâyeti ve ehibbànun hayr du'âsı berekâtın- 
da fethi müyesser olup hâliyâ içine beğlerbeği konulup kul yazılmak 
üzredür heman cenâbınuzdan dahi mercüdur ki bu cânibi hayr 
du'âdan ferâmüş buyurmayasın ve's-selâm. 


Masrâ' 
«İstaburı bozılup kâfirden alındı Yanık» sene 1003. 
Misr 
«Adüy-ı din sinup feth oldı Yanık» 
Msn 
«Hamdli'llâh aldı Yanık kal'asın Şah-ı cihân» sene 1003. 


Tatar Hanı Gâzi Girây hazretleri a“lemi”l-ülemâ mevâli-yi 
izâmdan Kefelü Mevlânâ Hüseyin Efendi'ye feth ü zaferi 
- beyân buyurdukları mektüb-ı mergüb-ı sa'âdet 
uslüblarıdur. Keyfiyyet-i sulüki tahrir 
eylemişlerdür. l 


Cenâb-ı fazilet-me'âb bizim Hüseyin Efendi hazretlerinün hu- 
zür-ı şerif-i me'âli-teşriflerine inhâ-i sadâkat intimâ oldur ki: Bun- 
dan akdem fermân-ı Pâdişâhi üzre sefer-i hümâyüna müteveccih olup 
Boğdan ve Eflâk ve Erdel vilâyetine uğramakda ba'zı mahzür vâ- 
rid olup düşmen-i din olan vilâyet-i Leh keferesinün içinden Macar 
dağlarm aşmak lâzım gelüp bu bâbda asker-i Tatar ile fi'l-cümle is- 
tişâre olunup mukarrer olıcak Cenâb-ı Hak ve Kâdir-i mutlak haz- 

retlerinün mevâhib-i gaybiyyesine tevekkül ve mefhar-ı âlemün 
mu'cizât-ı lâ-raybiyyesine tevessül idüp, asker-i zafer-peyker-i Tatar 
ile Erdel sınurına mahdüd Leh vilâyeti ortasına mah-ı şevvâlün se- 
kizinci güni dâhil olunup Ve haysii mâ-küntümm fe-vellâ vucühekim 
nass-ı şerifi mi'eddâsınca vilâyet-i mezbürenün kılâ* u buka: ve 
kurâ vu ziyâ'ından her ne cânibe ki teveccüh olundıysa a'vân-ı za- 
fer ve ensâr-ı nusret istikbâl idüp her çend cem' olup ceng ü cidâl 
ki (222a) eylediler. 


Nazm. 


PEE. aT Ob > oslas 
BİM SSS| ola 
2S ba Cad İŞ 5 

5 jb öl O G 


Nesr : Darb-ı tir-bârân ile ol büm-i sümlari perrân ve mekânların 
nirân idüp «fe-zükü felen-nezideküm illâ azâben» şerbet-i nâgüvârın 
izâka idüp müddet-i kalilede tahrib-i bilâd-ı küfr-bünyâdlarında ol 
denlü! ihtimâm olunmışdur ki intikâm-ı Akkerman ve Cankerman 
değil vilâyet-i Kırım'a eyledüği hüsrân alınmışdur. «zâlike #üve'- 
husrâni”-mübin» müşâhade eylediler. Ve zamâ'im-i leh aleyhi mâ- 
yestehikku leh talırib ve terhibinde vech-i etemm üzre dikkat u ihti- 
mâm olundukdan sonra hudüd-ı mezbüra mahdüd olan Erdel-i edall 
sınurına muttasıl olan bender-i dayyıku'l-memerr, ki Balkan dimek- 
le ma'rüfdur, vusül buldukda müşâhade eyledüği her tarafdan vâki' 
olan cibâlün kılâli? sakf-ı âsumâna hem-ser belki eyvân-ı keyvâna 
beraber ortasından geçen oy nün güzergâhı gayr-ı müstemer 
belki murür itmek ihtimâlinde akl kâsır aşağa yanında akan nehr-i 
azimün teselsüli zencir-kerden-i ukül ve pây-bend-i fuhül ves emvâc-ı 
girdâb ademden nümüdâr ve efvâcından tüfân* âşikâr bu maküle 
azimü'l-hatarda Erdel kıralı zikr olunan bender ağzında vâki' =y% 

nâm hisâr-ı küfr-inhisâr zâbıtına haber gönderüp anlar dahi piyâde 
ve süvarden ve ehl-i kurâdan nice bin tüfeng-endâz cem‘ idüp müsel- 
lah u mükemmel suvarlarına karavol ta'yin idüp ve yedi sekiz bin 
teberdâr tedârük idüp teberdârlar kulel-i cibâlden azimu'l--cism di- 

rekler kesüp tarafeynden yollara bırağup ve piyâdeler tüfengler ile 
zikr olan mazikda turup ve suvarlar akablarında hâzır olup, sunuf-ı 
mezküre ile ol arsa-ı tenk-bisât şatranca döndükde ferzâna bu ta- 
hayyür ile mat u mütefekkir ve leclâc-ı fikr* bu mansübede kâsır u 
mütehayyir olup, âhir semend tabı dilâverân-ı meydân-ı rezmde 
piyâde olup, sağir ii kebir, vazı‘ u şerif (222b) atdan inüp' piyâde 
olup, şibh-i tîr’ idüp, murürâ ikdâm ve akdâm-ı sa'y ile ihtimâm olu- 
na, rey u tedbir ile mukarrer oldukda bizzât kendümüz piyâde olup, 
tir ü kemânı ele alup, bilâ-tevakkuf u bi-tekellüf vech-i meşrüh üzre 
ol kavm-i şüma hücüm olunup sadâ-yı Allâh Allâh zemzeme-i tes- 
bih mele-i a'lâya peyveste oldukda gulgule-i gazânun sadme-i salâ- 
beti güş-i bi-hüş-i küffârı esamm ve zebân-ı ziyânkârların ebkem ey- 
leyüp «inne hâze'yevme usür» alâmâtı her cânibden müşâhede ve 
zâhir ve «inme azábi le-şedid» emâreti her tarafdan mübeyyen ü bâ- 
hir olup dilirân-ı Tatar kimi mânend-i nehenk sudan ubür ve kimi 
misâl-i pelenk kal'a-i küha su'üd u mürür ve kimi dide-i mürdan teng 
derbendden! geçmeğe âhenk itdükde o fırka-i füccâr mecma'-ı şeyâ- 
tin gibi târumâr olup kad-i meclisleri münhal ve: nazm-ı tedârük- 


'leri muhtell olduğı gibi merdân-ı kâr-zâr her cânibden yürüyüş idüp 


ol hâsirinün kimini tu'me-i tig-i âbdâr idüp kesr ü hezimete azimet 
itdükden sonra el-hamdü lilh ol ma“berden geçilip &.,s nâm hi- 
sarun önünde konulup seheri ol menzilden göçilüp, ikdâm-ı tamâm 
ile vilâyet-i küffârı her gün yaka yıka «x..,,5 nám varoşı ki Sol- 
nuk nâm hisar-ı İslâm'un serhaddidür, askerimüz ile nüzûl olunduk- 
da meğer Macar kâfirinin otuz bin askere serdâr olan Barıştuvan 

(iga, ) nám mel'ün ol gün ale's-seher ilerü giden karavolumuza 
rast gelüp muhlisınıza haber geldüği sâ'at ol ki âyin-i Tatar'dur, 
tertib idüp çarhacılık? içün Şirbeyi olan Kutlu Giray Beğ ve Emir 
Sultân Beğ ta'yin olunup kalb-i askerde kendümüz yürüyüp ol gün 
bir azim ceng oldu ki 

Ve âkıbetil-emr subh-ı zafer matla“-ı İslâm'dan tulü' idüp, tiğ-ı 
hün-bâd (223a) gâziyân-ı aftâb-ı âlem-tâb gibi ol rezm-gâh-ı sahrâ-i 
Deşt gibi lâlezâr ve tir-cân-ı sitândan-ı düşmen-i din ve harzar oldı. 


Beyt 

Nesr : Ol meydânda merdâne ceng ve diliráne âhenk idenlere niçe 
ihsân u in'âmumuz olup ve diri düşen küffârun nâmdârlarından ser- 
dâr-ı âli-mikdâr savbına haber içün irsâl olunup ve mâh-ı zilka'denün 
yiğirmi dördüncü güni Yanık nâm kal'a kurbında Sadrıa'zam Serdâr 
hazretleriyle mülâkât olunup ol gün ba'de'l-miişâvere herkes kendi 
çadırına mürâca'at idüp nehr-i Tuna'nun öte cânibinde olan kâfirün 
cem'iyyetine varılup evvel tabür-ı nekbet-numâ perişân olmadın 
kal'a-ı Yanık alınmak muhal ve bu minvâl üzre olmasa asâkir-i İs- 
lâm'a nice dürlü ihtimâl vardur, çünkü asker-i Tatar şinâverlik ile 
meşhürdur. Serdâr hazretleri muhlisinize teklif idiip nehr-i mezbür- 
dan beş on bin Tatar geçmek münâsib görildi. Biz dahi iki bin Yeni- 
çeri geçirelim canımıza minnetdür lâkin asker-i Tatar topa tüfenge 
kargu geçmek müşkildür diyü ol gün ihmâl olunup ve yarındaşı Def- 
terdâr efendiyle': kendü hattıyla yazup tezkire gönderüp bizim sözi- 
müz ihmâle haml olunduğı ma'nalar işrâb olunup gördük ki, biz dahi 
özr idersek rencide-hâtır olmak mukarrer asker-i Tatar'a nidâ it- 
dirüp her kişi sallar tedârükin görüp bir günden sonra tevakkuf 
olunmayup melâ“in üzerine varılup nehr-i Tuna'yı geçmek mukarrer 
olup mâh-ı mezbürun yiğirmi sekizinci güni asker-i Tatar'dan beş 
altı yüz mikdârı ademümiiz geçmiş iken Yeniçeri dahi bizden yukarı 
bir geçitden yiiz mikdârı geçmiş iken küffâr-ı bed-girdâr gördi ki 
her tarafdan hücüm iderler. Bu âb u âteş arasında hınzirlar olanca 
piyâdesiyle ve toplarıyle yiğirmi bin mikdârı âdem ile ol geçen 
(223b) asker-i İslâm'a hücüm idüp evvelâ Yeniçeri'yi bozup andan 
Tatar üzerine yürüyüş idüp dilâverân-ı Tatar bâ-vucüd-ı kıllet ile 
tir-bârân idüp nicesin hâke beraber idüp, âhir küffâr-ı bed-girdâr 
çok olmağla alayların ayırmayup bir yerden hücüm idüp ol kulları- 
mızun kimi mertebe-i şahâdet ile ser-efraz ve kimi şinaverlik ile tır- 

endâzlık ıdüp girü Tuna'yı geçüp bize vâsıl oldılar ve yarındaşı 
kal'ayı Yanık kurbında Papa nám İslâm'dan âb u alef getirmeğe 
gidenleri alef-i şemşir eyledükleri ma'lüm oldukda biz dahi ol câni- 
be varup lâkin askeri göstermeyüp ilerü bir mikdâr kara Tatar' 
dan gönderilüp anlara dahi tenbih olunup «Her bârki kâfiri göresin” 
şitâb ile bu cânibe iresin» dinilmiş idi. Kâfir-i bed-girdâr dahi us- 
lüb-ı sâbık üzre bunları müft-şikâr bilüp andan bi-haber ki 


, Beyt 

Nesr : Anları kovarak üzerimüze getürdikde biz dahi kemîngâhdan 
yanımuzda olan kollarımuz ile çıkup ol melâ“ine bir uğurdan hücüm 
eyledükde karârı firâra tebdil idüp ol mahalden ta kal'a-i Papa'ya 
varınca az kimesne halâs olup bir mertebede kırgın? eyledilerki bun- 
dan ziyâde olmaya bu haber kâfir-i Macar'un sem'ine iricek bir mer- 
tebede haşyet gelüp bi-avni'llâh her ne yerde kâfir göründüyse gü 
zilerimiz kovmaya başlayup şâd-kâm olup şir-i nevr gibi şikârlarun 
alurlardı. Ve bir nice zemândan sonra mâh-ı zilhiccenün yiğirmi 
ikinci güni hazret-i serdâr-ı âli-mikdâr Tuna üzerine bir âzim cisr 
tedârük idüp bir seher cümlemüz bir yere gelip kenâr-ı âb asker-i 
İslâm ile memlü ve dilâverân her tarafdan guluvv idüp cisr binâsı 
tamam olmadın gemiler ile beş altıyüz tüfeng-endâz Yeniçeri'ler ge- 
çüp mel'ünlar dahi cümle askeriyle gelüp ol tüfeng-endâzlara hücüm 
idüp çünki küffâr asker-i İslâmı (224a) miidafâ içün binâ eyledük- 
leri meterisleri Yeniçeriler alup nice def'a hücüm eylediler ve berü 
cânibden toplar ile niçe küffâr helâk olup asâkir-i Nemçe ve Macar 
ve Frenk, ki gelmişler idi, âb-ı rüy-ı askeri gitmek ile ol gün yine 
tabur-ı nekbetlerine avdet idüp ve ale's-sabâh ki bâdbân-ı gülgün-i 
şafak birle sefine-i şems bu: bahr-i ahdardan ubura başladuğı gibi 
tW'ife-i Tatar ke-emnehim yemşüne ale'l-mâ kâ'ide-i ubürı icrâ idüp 
iki sâ'at içinde yiğirmi bin âdem ile cümle-i?” ümerâ-i Tatar ve cümle 
kullarımuz ile Ahmed Ağa tuğumuz alup geçüp hemân-dem küf- 
fâr-ı nâ-bekârun taburına yürüyüş eyleyüp anlar dahi asker-i Tatar' 
un geldüğin görüp cümlesi süvâr olup berü yakadan asker-i İslâm 

başların uçup Cenâb-ı Hakk'a tazarru' u zâri idüp bu esnâda çerhacı- 
lar ortaya düşüp tarafeynden âteş-i harb ü kıtâl işti'âl bulup mukö- 
tele olunup bi-inâyeti'llâhi ta'âlâ ve hüsn-i tevfikihi küffârun tüfeng 
saçmalarına tir-i barân-ı Tatar gâlib gelüp gâziler ra'd-vâr görünme- 
če başlayup el-hamdü lillâh sümme'i-hamdi lillâh ki ol mel'ünlar ta- 
bur-ı nekbetlerinden çıkup firâra yüz tutdılar. Asker-i Tatar akabin- 
ce kıra kıra Yanık Hisarı'ndan sekiz mil mikdârı mesâfe kat‘ evvel 
“ firar idenleri dahi ardından irişüp ve ekseri alef-i şemşir olup ve ta- 
bur tâ'ifesi münhezim olıcak Yanık Hisarı'nda kalan bi-dinler imdâd 
u iânetden maktü'u'l-emel ve mensühu'l-amel kalıcak mâh-ı muhar- 
remü'l-harâmun on ikinci güni Hisar-ı Yanık emanla serdâr-ı âli mik- 
dâra kal'ayı* teslim idüp ve muhlisinüz kal'ayı Papa kurbında nuzül 
idüp bir haber şâyi' olduğı gibi kal'a-yı Papa küffârına bir nefer kâ- 
fir ile mektüb gönderilüp mazmünında kal'a-yı Yanık vere ile kal'ayı 
teslim eyledüğin. bildirüp siz dahi vere ile kal'ayı teslim iderseniz 
fe-bihâ ve illâ bi-inâyeti'llâhi ta'âlâ alurın ol gice cümlenüz kılıçdan 
geçmek mükarrerdür deyince dehşet-engiz cevâblardan ve heybet-i 
İslâm'dan anlar dahi kal'ayı bırağup ale's-sabâh (224b) kal'a-yı Papa 
haberin serdâr hazretlerine ilâm idüp anlardan âdem gelince cânib-i 
hakânımuzdan kal'a zabt olunup serdâr-ı âli-vakardan hâkim-i kala 
gelüp ânlara teslim olunup inşae'llâhu ta'âlâ küffar-ı Macar-ı füc- 
cârun artık hareket idecek halleri yokdur i'tidâd u i'timâdınız böyle 
ola. Bu haberi Bildürmek lâzım olmak ile Âsitâne-i şa'âdete bizim 
Ahmed Ağa muhlisinüz irsâl olunmışdur. Bâki ahvâli inşâe'llâ- 
hu'l-e'azz mezkür Ahmed Ağa huzürumuza bir bir ilâm ider. 


f Mrsrâ“ 
GS dal aS” a ala db 
El-muştakk Gāzî Giray* Han 
' Meydân-ı dâr u gir-i gazâda ve kala, cenginde 
şehid olan meşâhir-i ümerâ vü mirimirân 
esâmnileridür, neferen 8. 


Selanik sancağı Beği Hasan* Beğ, Avlonya sancağı Beği Süley- 
man Beğ”, Sirem sancaği Beği Yusuf Beğ, Mohaç sancağı Beği 

Beğ’ ve Tırhala sancağı Beği Emrullah Beğ ve Ankara sancağı Beği 
Ahmed Beğ, Silistre sancağı Beği Piri Beğ ve Karaman Beğlerbe- 
isi Halil Paşa ve âlay beğlerinden ve zu'amâ ve erbâb-ı timârdan 
meydân-ı neberd-i gazâda bin baş bir pula satıldı didikleri rüşen ü 
hüveydâ oldı. Ve şühedâ-i İslâm ravza-i rıdvânı bir adım idüp, dâr-ı 
nâ'im ü kerâmâta hırâmân oldılar. Ve bu vâsıta ile südde-i sa'âdete 
mülâzim olanlardan müteferrikâ ve çavuş ve Bölük-halkı ve Sipâhi 
ve Yeniçeri ve Topçı ve Top-arabacısı: bi-kıyâs rahmet-i Rahim ü 
Rahmâna gitdiler. Fi't-târihi'l-merküm, sene 1003, 


Serdâr hazretleri asâkir-i mansüre ile 
Komaran kal'ası üstüne gitdükleridiir. 


Ve serdâr ve sipehsâlâr-ı leşker-i İslâm Sinan Paşa hazretleri 
küffâr-ı haksâr leşkerinün taburın şikest idüp Yanık kal'ası fethin- 
den sonra asâkir-i mansüre ile göçüp ikinci konakda Komaran 
kal'asın muhâsara idüp, melâ'in-i müşrikin milketinün ma'müre bağ 
urâgın alan u tâlân idüp, leşker-i dilir-i nâ-fermân yağmada hayrân 


olup kal'a döğmeğe şurü' eyledüklerin bildirmişler, sâlifü'z-zikr Yu- 


suf Ağa ile gelen mekâtibde ilâm u inhâ (225a) olunmışdı. Fi 16 
muharremü'l-harâm, sene 1003. 


Tatar Han hazretlerinün teraklasidür. 


Ve bu esnâda sâliyâne-i Tatar Han hazretleri terakkisi kânün-ı 
kadim-i Osmâniyân üzre pâye-i serir-i saltanata arz olundukda beş ` 
yüz bin terakki fermân olundı. Velâkin sefer âhir oldukda hükmi 
gönderile diyü fermân olunmağın te'hir olundı didiler. Ve bu ma'nâ 
çendân pesendide-i halk olmadı. Fi evâsıt-ı şehr-i saferi'l-muzaffer, 
sene 1003, 


Donanma-yı hümâyün geldüğidür. 


Ve şehr-i saferün on sekizinci gün deryâya giden Donanma- 
yı Hümâyündan elli pâre kadırga ile Yeniçeri ve Cebeci ve Topcı sâ- 
limin ü gânimin Âsitâne-i sa'âdete gelüp şenlik ve şâdmânlık top- 
larm atup limana girdiler ve kapudan Cığala-zâde Sinan Paşa haz- 
rTetleri yiğirmi yedi pâre yarar forsa çekdirür baştardalar ile ümerâ 

ve kapudan korsan re'isler ile dümen çekdirüp düşmen haberin alup 
ayak bağından ayrılup istine gitdüklerin ilâm eylediler. Hergâh 
deryâ yüzinde ehl-i İslâma gezend irişdüren cezire-i Malta ve Duka 
França gemileri Mısır'dan gelen hüccâc ve tüiccârı ve bi'l-cümle ehl-i 
ruzgârı gezdürmeyüp arkurı yollarına gelüp inletmediük kimse ko- 
mamışlardur. Allâh ta'âlâ hazretinün dergâhına teveccüh idüp «Te- 
vekkeltü ale'llâh» diyüp fırsat u nusrat dileyüp meded Allâh du'âsıy- 
le gitdüklerin bildürdiler. Fit-târihi'l-mezbür. 


Vüzerâ-i izâm ve Müftilenâm hazretleri fermân-ı şerif 
ile hazret-i Ebi Eyyüb kasabasmda da'vâ 
dinledükleridür. 


Ve sene-i mezbüre saferinün evâsıtında Balaban nâm şahıs ka- 
saba-i hazret-i Ebi Eyyüb Ensari'de bir vakf dükkan husüsi için ri- 
kâb-ı hümâyüna ruk'a sunup «Semâniye müderrislerinden Kuş Yah- 
ya dimekle mâ'rüf Efendi da'vâmı hilâf-ı şer' u kânün hükm itmiş- 
dür» diyü dâd u feryâd itmeğin cümle vüzerâ-i izâm ile Müftilenâm 
Bostan-zâde Efendi! tekrâr da'vâyı şer'ile istimâ' etmek fermân olun- 
mağın (225b) emr-i Padişâhi ile varılup meclis-i âli oldı. Hakk Bala- 
ban'un idüği zâhir olıcak Müderris-i merkümun hücceti bâtıl olup 
dükkân Balaban'a hükm olundu. Fi 19 şehr-i safer, sene 1003. 


Ba'de zemânın mes'ele süret-i rastda arz olunup yine Yahya 
Efendi hükmi üzre ibkâ olundı diyü şâyi' olundı. 


Cündi-başı Küçük Usta intikâlidür. 


Ve şehr-i saferü”'l- muzafferün yiğirminci güni müteferrika cün- 
di-başı Küçük Usta yüz yedi yaşına varup? hakim-i Mısr Hayırbay 
kullarından idi. Bu cihân-ı fâniye vedâ' idüp azm-i âlem-i bakâ ey- 
ledi. Nurlı Dede mahallesinde kendi evi köşesinde medfün olup başı 
ucunda âb-ı höş güvâr sebil olunmak vasiyyet eyledi. Civâr-ı mağfi- 
ret-i Rahim ü Rahmâna gitdi. 


Mukâbeleci Kara Kaymak vefât itdüğidür. 


Sâhib-sa'âdet Ferhad Paşa hazretlerinin kâtib-i mahremi züb- 
detü'l-muharririn Yeniçeri mukâbelecisi Mehmed Çelebi nâgehâni 

mizacında külli fütür olup ahlâtı“ hareket idüp rutübet galebe itmek- 
le felç âriz olup bir mütetabbib-i hâzık fasd itmekle* hasta oldı. Mâh-ı 
saferün çihâr-şenbih sürisinde! gâr-ı fenâdan çıkdı, dâr-ı bakâya 
gitdi. Yeri ba'de'l-mezâd karındaşı kâtib-i diğer Mustafa'ya değdi. 
Bir gün oturup, mukâbeleci oldı. İrtesi Harem-i muhterem mensübâ- 
tından tensükât-ı9 lâyıka sâhibi İshak Çavuş'a fermân olundı. Gelip 
oturdı. Fi evâhir-i şehr-i safer, sene 1003. 


l Mwsrâ' 
«Öbür yani göğe ağdı ko ma'lüm oldu mikdârı» 


Vezir Hasan Paşa hazretleri tekrâr Şirvân 
muhâfazasına buyurulduğudur. 


Vezir-i müşir-i lâ-nezir Hadım Hasan Paşa hazretleri vilâyet-i 
Şirvân muhâfazasından getürdüği Sipâhilerün ulüfeleri ve bölükleri 
nizâ'ı faysal bulmayup bi'l-âhire yine Şirvân'a muhâfazaya alup git- 
mek fermân olundı. Anda muhâfazada olan Vezir-i dilir-i rüşen za- 
mir Ca'fer Paşa hazretleri Âsitâne-i sa'âdete müteveccih ola diyü 
buyuruldı. Fi 20 şehr-i safer, sene 1003. 


Hakikaten sâhib-i (226a) re'y-i hüsn-i! tedbir Hasan Paşa -edâ- 
me'lâhu ta âlâ iclâlehü- hazretleri kendüler diyâr-ı Mısrıyye'den ref: 
buyurulup südde-i sa'âdete geldüklerinde şedâ'id-i ruzgâra giriftâr 
olup dâr-ı müsâdereye girüp, mâ-meleki zabt u tasarruf olunduğı ehl-i 
âleme sebeb-i ibret u nasihat olmışdı. Ve Mün'im-i Zii'l-celâl inâye- 
tiyle mesned-i vezârete gelüp nice gün yine infisâl vâki' olduğı Ce- 
nâb-ı İzzet'den tenbihât ile mütenassıh olup insâf ile muttasıf olmak 
gerek idi didiler Ne an ki vilâyet-i Haleb'e defterdâr olanları mukâ- 
yese vü muvâzene sigasına çekip ehl-i ırz defterdârları teftiş eyle- 
yüp mübârek Kadir gicesinde terâvih namazında münâcâtlarından? 
çavuşlar gelip kaldırup hapse iletüp ve nevid-i mansıb ile nice yük 
akça borçlara mübtelâ itdürüp ellerinden malları alınmağa sebeb 
oldı didiler. 


Beyt 
Jj) ye ökas y) e° 
Ia (2252) l OD 

Nice eyyâm Hayâli-zâde Ömer Efendi Peyk-hânede çavuş elinde 
yatdı. Ve Tezkireci-zâde Mahmud Efendi dahi iki def'a çavuş odasın- 
da niçe günler yatdı. 


>Râh-ı hacc-ı şerif müjdecileri geldüğidür. 


Evâ'il-i şehr-i rebi'ulevvelde hüccâc-ı zevi'l-ibtihâc safâ-i hâ- 
tır ve höş-hâl ile itmâm-ı hâce-ı şerif eyledikleri müjdeciler Divân-ı 
adâlet unvâna gelüp a'yân-ı sa'âdete haber virüp mekâtib ve arzlar 
getirüp teslim eylediler. Kânün üzre hilat geyüp in'âmların aldılar. 


Mekke-i Mükerreme kadıhğı virildüğidür. 


Ve Ka'be-i mu'azzama Kadısı Mevlânâ Küçük Mustafa Efendi, 
kendüzin arz idüp azl ihtiyâr eylemeğin mahrüsa-i Edirne'de Sultân 
Selim Han müderrisi Dursun-zâde Mevlânâ Efendi: Mekke-i mü- 
kerremeye kadı olmak fermân olundı. Ve medrese-i Sultân Selim Han 
<oleyhi'r-rahmetil, ve'l-gufrân- Semâniye Medresesi'nden Kuş Yahya 
Efendi'ye yetmiş akça ile Feras olundı. Fi evâ'il-i rebi'ulevvel, sene 
1003. (226b) 


«Mezbür müstecâbü'd-da've ZN diyü rivâyet eyle- 
diler. Mekke-i Mükerreme kadılığı kendülere olup Tursun-zâde fen- 
di dürsun didiler. 


Meşhür-ı ulemâ, meczüb-ı Vahdet, Kâtib-zâde 
Zeymi Efendi azl buyurulduğıdur. 


Evö'il-i şehr-i rebi'ulevvelde Üsküdar'da Vâlide Sultân -tébct 
serâha- Medresesi'nde müderris meczüb-sıfât Mevlânâ Zeyni Efendi 


lisânından vazi' u şerif“ dilgir olmaduk kimse kalmamışdı. Padişâh-ı ` 


zemin ü zemân hazretleri köşf ü kerâmet buyurup merküm bed- 
zebânı àzl buyurup yerine Müfti-i merhüm Zekeriyya-zâde Yahyâ 
Çelebi Efendi müderris olmak fermân olundı. Ve ariların yeri" Şeh- 
zâde Sultân Mehmed Medresesi'ne Sahn'dan merhüm Hüseyin Efen- 
di-oğlı Mevlânâ Ahmed Efendi'ye buyuruldı. 

Yeniçerilerden ve Solaklardan Divân'da Ferhad Paşa 
hazretlerine bi-edebâne kelâm söyledükleridür. 


Ve evâ'ili şehr-i mezbürede vilâyet-i Boğdan Voyvodalığın 
Âsitâne-i sa'âdetden tecdid itmek tadârük olunduğunda Yeniçeri ve 
Solak tâ'ifesinün ribâ-hörları ittifâk ile sâhib-sa'âdet Ferhad Paşa 


hazretlerine ikindi divanında girüp «Bizüm bu denlü malımuz kara 


tarikiyle alınup Hazine-i Amire'ye dâhil olup bir mel'ün dahi bor- 
cunun öşr-i âşirin virmedin bu denlü mâl-ı eytâm ve vakf akçala- 
run“ zâyi' olup halâk olmasına sebeb olursun, defterdârlarun pişin 
akçaların ve beğlerün pişkeşlerün almayınca kimseye rüşvetsiz man- 
srb virmezsin, bu zulme kim mütehammil olur, başuna hayr gelmez, 
gözün aç senin itdüğin kimse itmedi» diyip çok bi-edebâne kelimât 
eylediler. Ve irtesi dahi Divân-ı âliye gelüp vüzerâ-i izâm huzürın- 
da kezâlik beyhüde sözler söylediler. Ve yine ol gün Divân-ı âliye 
haber geldi ki Leh (J ) vilâyetinden beş altı bin nefer kazak kâ- 
firiyle bir asil-zâde beğ gelip Boğdan re'âyâsı kargu varup beğliğe 
kabül idüp ittibâ' eyledükleri (227a) söylendi. Velâkin Mir-alem 
Kurd Ağa eliyle taze voyvoda tedârük olunup uslüb-ı sâbık üzre 
gönderilmek fermân olundu. Ve hidmet Baş-kapucı-başı Sultân-zâde 
Mustafa Ağa'ya ta'yin buyuruldı. Fi 9 şehr-i rebi'ulevvel, sene 1003. 


Vilâyet-i Eflâk Voyvodası Mihal lain isyân idüp 
Müslimânları katl u garet itdüğidür. 


Ve hikmet-i İlâhi ile yine bu esnâda vilâyet-i Eflâk Voyvodası 
olan Mihal mel'ün Âsitâne-i sa'âdetden gitdüginde: Yeniçeriler ve 
Solak ve sâ'ir halkdan mübâlağa mâl-i ferâvân alup ellerine âdet- 
leri üzre tezkireler virüp ve borçların eda itmeğe kâdir olmayup, 
hakkın taleb itmeğe varanlara «Asl malun ne ise tek anı ala-bil, 
yohsa başdan çıkarsın» diyüp envâ'-ı ihânet ii cefâya sâlik olmağla 
husümet u nizâ'a mü'eddi olup bi'z-zarüre mu'âraza vü münâkaşa 
mudârebeye varup isyân u tugyân idüp mukâbele vü mukâteleye baş- 
layup anda bulunan sâdâtdan Emir Şa'bân ve çavuşlardan ve Si- 
pâh ve Solak ve Yeniçerilerden cem'iyyetle yaraksız evine varan- 
lardan kimse halâs olmayup ve ol mahalden kurtulanlar kaçup bir 
kiliseye girüp cümlesi ceng iderek şerbet-i şahâdet içüp dâr-ı na'ime 
gitdüklerin feryatcılar gelüp haber virdiler. Ve «Yerköyi kal'asmda 

sâkin Dergâh-ı âli kapucılarından Halvacı Mehmed Beğ vilâyet dev- 
letlüsi? olup dört günde ulağla Âsitâne-i sa'âdete civâr kadılarından! 
arzlar getürüp haber-i isyân tahkikdir» diyü tasdik eyledi. Fi 11 
şehr-i rebi'ulevvel, sene 1003. 


Yeni voyvoda arz olunduğudur*. 


Ve bu ahvâl ma'lüm oldukda «Ribâ-hörlar cezâsın buldilar> di- 
yüp vükelâ-i saltanat devlet maslahatın kayırmayup tekrâr rüsvet-i 
ferâvân ile iş erleri meydânâ girüp yeni voyvoda tedârük olunup arz 
olundı. Ve hidmet-i Eflâk silahdâr başılılıkdan kapucı-beşı olan Ali 
Ağa'ya ta'yin buyuruldu. (227b) 


Divân-ı Hümâyün'un pirleri kelâmıdur ki nakl olundı. 


Ve Devlet-i Osmâniyye'niin kadimi perverde-i ni'meti ve bu sal- 
tanat-ı kâhirede hidemât ile hasıl olan ömr-dide ukalâ-i umür olan 
pirleriin kelâm-ı hikmet-âsârları böyle câri oldı ki Sultan Süleyman 
Han Gâzi -rahmetwTlâhi aleyh- zemân-ı şeriflerinde vilâyet-i Eflâk 
ve Boğdan re'âyası adl ü dad esiri muti u munkâd tâ'ifedür voyvoda- 
lar hükümetin ref‘ idüp, sâ'ir memâlik-i mahrüsa gibi harâc-güzâr 
eylemek ve şer-i şerif ve kânun-ı münif üzre tahrir itdürüp, cizye 
bağlayup öşr-i mahsül ile ehl-i İslâm hâkim nasb olunup, hö'ib ü 
hasir kefere elinden alınmağa niyyet ü azimet olunmuşdur. Ol zemâ- 
nun ehl-i insâf u mütedeyyin vüzerâ-i kardanları tecviz itmişlerdi. 
Şimdi ol rey u tedbirin tamâm zemânı ve kemâl evânıdur. Memâ- 
lik-i İslâmiyye'den olup zabt u hıfz u hırâset olunmak bâbında 
ulemâ-i dinden ehl-i ilm ü yakin hâkim” bir vezir-i adâlet-âyin ta'yin 
buyurulsa din ü devlete bu denlü menâfi'-i kesire müşâhiddür diyü 
haka'ik-i umür beyân eylediler müfid olmadı. 


Erbâb-ı re'y-i bâtıl yine ribâ-horlar ile müttefiku'l-kelim olup 
birin beşe ve ona ke'l-evvel maʻa ziyâde memleketden akçalar alınup 
kapudan kapuya rüşvetler virilüp, üslüb-ı sâbık-ı ile keferetü'l-fecere 
eline virdiler. Pâdişâh-ı âlem-penâh hazretleri «Hazine mühimdür, 
ümerâ vü hükkâm elinde mal hasıl olmaz, kendülere sa'y iderler, ha- 
zineye kefere enfa'dur» diyü buyurdu diyüp su'âle cevab virdiler. Fi 
evâsıt-ı şehr-i rebi'ulevvel, sene 1003. 

Tatar Han hazretleri seferden avdete icâzet istedüğidür. 


Ve İeşker-i mansüre-i Tatar Hanı Gazi Girây Han hazretlerinden 
âdem gelüp arzlar getürdi ki «Asker-i Tatar küffâr-ı haksârdan 
kâm u vâyesin aldı, şimden girü yurdın ve yuvasın özler, âram u ka- 
râr itmek muhaldür» diyü (228a) Cenab-ı Şehenşâhiden icâzet ü ruh- 
sat recâ eylediiği arz olundukda sa'adetlü Pâdişâh-ı din-penâh haz- 
retleri gitmeğe müsâ'ade buyurmayup ve'rızâ-yı hümâyünum gözle- 
yüp elbette vilayet-i Erdel'de kışlayasın buyurup ve cümle arz eyle- 
düği murâdatları ri'âyetle' fermân olunup ve âdemi Ahmed Ağa'ya 
hil'af-ı fâhire ile in'âm-ı vâfire virilüp ulağla ve hatt-ı hümâyün ile 
sefere yetiş diyü gönderildi. Fi 15 rebi'ulevvel, sene 1003. 


Ayasofya-i Kebir hatibi intikâlidür. 


Ve evâsıt-ı şehr-i rebi'ulevvelde Ayasofya-i Kebir Hatibi Mev- 
lânâ Süleyman Halife cum'a gün hutbe-i şerifeyi okuyup tamâm ey- 
ledükde, minberden aşağa inmeğe mecâli olmayup, hikmetu'llâh ile 
gaşy ârız olup ve kayyımlar koltuğına girüp minberden indirüp?, Ca- 
mi“-i şerif civârında ahbâbdan Hasan Ağa evine mihmân iledüp', bir- 
kaç gün âsâyişden sonra ilâc-pezir olmayup, terk-i dünyâ-yı fani 
idüp, azm-i âlem-i baka eyledi. Rahmetu'llâhi aleyh. 


Hutabâ-ı cevâmi'-i selâtin-ı izâm içinde silsile olup, Sultân Meh- 
med Han'da* &b-1 rüy-ı hutabâ-i hoş-edâ bedreka-i makâmât ve âyi- 
ne-i kerâmat Şeyh-zâde Hatib Mahmud Efendi Ayasofya'ya gelüp, 
Sultân Mehmed'e Sultân Bayezid'den gitdi. Ve Yeni Cami-i Mehmed 
Paşa'dan Sultân Bayezid Han'a geldi. Fi't-târıhi'I-merküm. 


` Vilâyet-i Eflâk ve Boğdan Voyvodaları Divân'a 
geldükleridür. 


Ve şehr-i rebi'ulevvel evâhirinde vilâyet-i Eflâk ve Boğdan Voy- 
vodaları Divân-ı âliye gelüp kânun-ı kadim üzre dokuz kat pişkeşle- 
rin çeküp ve sâ'ir virgüleri virilüp börklerini geyüp pâye-i serir-i 
a'lâya yüz sürdiler. Ve hidmete ta'yin buyurulan Kapucı-başılarına 
tenbih u te'kid olunup çıkup gitmek fermân olundı. «Heman turma- 
yup gitsinler» diyü yasak olundı. Fi evâhir-i rebi'ulevvel, sene 1003, 

Tuna yalıları zâbıtlarından arzlar gelip Yağı” küffâr ile 
Eflâk re'âyâsı (228b) isyân idüp memleket pâymâl 
olduğıdur. 

Şehr-i rebi'ülevvelün yiğirmi birinci güni Divân-ı âliye Tuna 
müfettişi ve nâzırı arzları ile feryâdcılar gelüp yetişdi. Eflâk Voy- 
vodası Mihal la'in isyân idüp karz akçaların alduğı Âsitâne-i sa'âdet 
kullarından eğer müteferrika ve çavuş ve Sâdât ve Sipâhi ve solak 
ve Yeniçeri ve Kapucı ve 'Cebeci ve Topcı kat'â sağ ve sâlim kimse 
kalmayup şehid oldılar. Ve mel'ün-ı mezbürun isyânı şehr-i rebi'ulev- 
velün ikinci güni olup, hile vü hud'a ile ehl-i İslâm askerine böyle 
gadr u hayf oldı, ki şerh u beyân olunmaz dimişler. 


Ve Erdel la'in cânibinden yardım gelen on beş bin nefer tüfeng- 
ci Macar küffâriyle gelip Yerköyi kal'asınun varoşın urup yağma 
eyledi. Ehl-i İslâm'dan çok kimsenün evlâd-ı sığarı esir ü giriftâr 


olup, halkı kirup geçirmekde ve harb ü kıtâldedür ve bi'l-fi'l Yer-. 


köyi kal'asın muhâsara idiip döğmektedür“, Cümleten memleket hal- 
kı ayağ üzere kalkup Tuna'nun berü yakasın yat u yarağla muhâfaza 
itmekdeyüz. Meded bize bir güzide serdâr ile yarar leşker gelsün ve 
kal'a-i Silistre ve Kili ve Akkerman topları amel-mândedür ve barut 
yetişmek. gerekdür ve sâ'ir lâzım olan esbâb-ı darb u harbden aslâ 
nesne yokdur ve bulunmaz. Başımuzâ gelen belâ vü mihnet gafleti- 
müzdendür, Âl-i Osmân'un kadimi cihâd ile feth eylediği memleket 
nehb ü gâret oldı, ma'mür kışla ve çiftlikler bi'l-külliye yağma vü 
tâlân olup ateş urdılar Allâh subhânehü ve ta'âlâ a'dâ-i dinin itdüği 
yanına kalmasun, ehl-i İslâmun dâdı alınsun diyüp tazarru' u nâliş- 
ler ile memleket halkı ilâm-ı hâl eylemişler. Füt-târihi'l-merküm. 


Maraş Beğlerbeğisi Mustafa Pasa Serdar buyurulduğıdur. 


Ve bu esnâda Mar'aş Beğlerbeğisi Mustafa Paşa sefer esbâbiyle 
hâzır u müheyyâ yat u yarağla mükemmel bulunmağın düşmen-i 
din üstine serdâr olup çıkmak fermân olundı, Ve Donanma-yı Hümâ- 
yün ile deryâdan gelen Turnacı-başı bin nefer Yeniçeri yoldaş ile 
ve (229a) beş yüz nefer Cebeci kethüdâlariyle ve Topcı ve Top-ara- 
bacıları on iki kıt'a şâhi ve sâde darbuzenler virilüp gönderildi. 

Ve sâbıkâ Çavuş-başı olan Mustafa Ağa Serdâr 
buyurulduğıdur. 


Ve der-akab sâbıkâ Çavuş-başı olan Mustafa Ağa dahi bir cânib- 
den serdâr olup gönüllü yazup yürimek fermân olundı. Sefere git- 
meyüp Âsitâne-i sa'âdetde mevcüd bulunan Bölük-halkından ve Ye- 
niçeri ve Cebeci ve Topcı ve Top-arabacısı on pâre şâhi ve sâde dar- 
buzenler virilüp ve asâleten serdârlık hükmi yazılup, livâ-i Silistre 
ve Niğbolı'da ze'âmet ve timârı olan müteferrika Çavuş ve kâtibler 
serdâr-ı mezbür ile sefere hâzır u müheyyâ olup çıkmak fermân olun- 
dı. Ve «Hidmete varmayanların ze'âmet ve timârların viresin» diyü 
mü'ekked hükm-i şerif-i cihân-mutâ' virildi. Fitt-târihi'l-merkum. 


Ferhad Paşa hazretleri âdemleri sefere Eflâk 
üstine fermân olunduğıdur. 


Ve Sadr-ı vezaret'de Ferhad Paşa -edáme*Tláhar ta'âlâ iclâlehü- 
hazretlerinün yanında ne denli dirlik tasarruf ider âdemleri var ise 
Mar'aş Beğlerbeğisi Serdâr Mustafa Paşa yanına sefere çıkmak bu- 
yuruldı. Piyâle Kethüdâ ve Kapucı-başı Sinan Ağa ve Hurrem Ağa 
ve Perviz Ağa ve Mir-âhür Memi Ağa ve Çaşniğir-başı ve Kilârcı- 
başı cümlesi çıkup gitdiler. Ve sâ'ir vüzerâ-i izâm âdemlerinün dir- 
liklülerine dahi sefere çıkup yetişmek buyuruldı. Fi 22 rebi'ulevvel, 
sene 1003. 


Serdâr-ı a'zam hazretleri Komaran kal'asm bırağup 
asker-i mansüre ile kışlaya teveccüh itdükleridiir. 


Ve şehr-i rebi'ulevvel evâhirinde Serdâr-ı a'zam ve ekrem Si- 
nan Paşa -edâme Nâhů ta'â1â iclalehü- hazretlerinden ulağla arz ve 
mekâtib-i şerifeleri geldi ki muhâsara olunan kal'a-i Komaran asâ- 
kir-i mansüre ile on altı gün ale't-tevâli meterislerden toplar kurılup 
döyülüp ceng-i feravân oldukdan sonra «Eman dileyüp meşvereti- 
müz vardur, mühlet virün kal'ayı teslim idelim» diyü hile ve hud'a 
ile asker-i İslâmı gaflete düşürüp şebihün itmek kasdında (229b) 
ve tedârükde olduğın yarar mürtedler çıkup leşker-i İslâm cânibin 
âgâh eyleyüp mütenebbih olup tururken melâ“in-i müşrikin nâgehâni 
ittifâk ile meterisleri basmağa çıkup hayli ceng oldı, bi'l-âhire seyf-i! 

İslâmdan halâs olanlar? kal'aya girdiler. Ve «Kapu-kullarınun her- 
gâh bi-hüde etvârı eksik olmayup bi-vakt oldı, bizüm turmağa tā- 
katımuz yokdur kış geldi terakkilerimüz dahi yerine geçmedi» diyüp 
tekâzilarından muhâsara terk olunup, bu def'a mukadder değilmiş 
te'hire kaldı, inşâe'llâhu'r-Rahmân yine an-karibii'z-zemân müyesser 
ola ve asâkir-i mansüre serdârlarına kışlalar ta'yin olunup ve harç- 
lıkcılara izn ü icâzet virilüp kendümüz dahi şehr-i Belgrad'a kışlaya 
teveccüh eyledük. Ve Tatar Han leşkerinün güzidesiyle Tımışvar'a 
kışlaya ta'yin olundılar. Ve Yeniçeri Ağası Yemişçi Hasan Ağa ve 
Kethiidâ Beğ ve Baş-çavuş* ve çorbacılardan lâzım olanlar Ağa'dan 
ayrılmayup Belgrad'a ve Zağarcı-başıyla iki bin beş yüz yoldaş Bu- 
dun'da ve Estorgon'da kışlaya kaldıkları i'lâm ve Bölük-halkı ağa- 
larıyla ve Kethüdalariyle ve Cebeci-başı kethüdaları ve neferleriyle 
serhadd-i mansürede ma'mur palangalarda ve kasabâtda varoşlarda 
kışla ta'yin olunduğı arz olunup gelen çavuşlar leb-i deryâda sa'âdet- 
lü Pâdişâh-ı Cem-câh hazretleri nazarına varup vâki' olan ahvâli 
takrir ü beyân eyledüklerin istimâ' eylediler. Ve hil'at-ı fâhire ve 
in'âm-ı vâfire ve terakkiler inâyet ii fermân olunup ve inşâe'llâhu 
ta'âlâ evvel-bahar-ı huceste-âsârda sefer-i zafer-rehbere niyyet ü azi- 
met-i dürüst? ile hâzır olasız diyü müekked ahkâm-ı şerife gönderil- 
mek buyuruldı. Fi 23 rebi'ulevvel, sene 1003. 


Hâdis Beğlerbeğilikler beyâmndadur. 


Ve fethi müyesser olan Yanık kal'ası Arnavud İskenderiyyesi 
Beği Osman Beğ yarar ve şecâ'at-şi'âr olmağm beğlerbeğilik ile vi- 
rilmiş ve Tatar Han'ı Gâzi Giray Han feth eyledüği kal'a-i Papa 
dahi beğlerbeğilik ile virilmiş ve Sigetvar dahi beğlerbeğilik ile 
(230a) tevcih buyurulmuş diyü haberler söylendi. Velâkin bu ted- 
bir ü tedârüki kudemâ-i devrân olan pirler çendân pesend itmedi- 
ler, uslüb-ı selefden hurüc iyi değildür, âyin-i devleti tağyir ide ide 
kânün bozuldı, fesâd u kabâhatı gitdükce zâhir olmadadur diyü söy- 
lediler. Fi 23 rebi'ulevvel, sene 1003. 


Hazine-i Âmire'den içerüye yetmiş bir buçuk yük akça 
gitdüğidür. 


Ve şehr-i rebi'ulevvel evâhirinde mukaddemâ Donanma-yı Hü- 
mâyün ihrâcatı içün sa'âdetlü Pâdişâh-ı âlem-penâh hazretleri Hazi- 

ne-i Enderun'dan yüz altmış yük akça gönderip bi-tarik"'i-karz vir- 
mişdi buyurulmağın seferden kalanların bedel akçalarından edâ olun- 
mak üzre Ferhad Paşa hazretleri yetmiş iki yük ve elli bin akça Ha- 
zine-i Âmire'den çıkarup vüzerâ-i izâm nazarlarında kiseler add olu- 
nup içerü pâye-i serir-i saltanata irsâl olundı. Fi 25 rebi'ulevvel, sene 
1003. 


İsyân iden Eflâk ve Boğdan Voyvodaları arzlar gönderüp 
ilâm-ı hal eyledükleri kizbleridür. 


Ve bu esnâda isyân iden Eflâk ve Boğdan voyvodaları mel'ün- 
larun Âsitâne-i sa'âdete arzlarıyle âdemleri gelüp «Hâşâ ve kellâ biz 
isyân itmedük velâkin üstümüze Erdel'den ve Leh'den yiğirmi binden 
ziyâde tüfengci leşker geldi, ehl-i İslâmdan ve gayriden bulduğın 
katl eylediler. Ve memleket-i Pâdişâhi'ye! müstevli olup, nehb ü garet 
iden anlardur, mukâvemet idemeyiip dağlara firâr eyledük, inşâe'l- 
lâhu ta'âlâ heman gelecek serdârlara ve leşkere muntazıruz, intikâm 
idüp haklarından gelinmek Pâdişâh-ı âlem-penâh devletinde âsân- 
dur» diyü arzıhâl eylemişlerdi. Ve ba'zı sâhib-haşmet ve câh olanla- 
ra a'dâ-i din-i müşrikin sahihdür isyân itmediler diyüp ekser re'y u 
tedbirde siist hareket idüp ve bu babda külli hatâ eylediler. Ukalâ 
şe'âmetin çekersiiz, melâ'in hile ider didükçe satvet ile kimseyi söy- 
letmediler. Fi evâhir-i rebi'ulâhir, sene 1003. 


Matbah-ı Ârmire'nün borçları emine itimâd olunmayup 
(230b) vüzerâ-i izâm huzürlarında erbâb-ı hukük 
noksân ile haklaşılduğıdur. 


Ve şehr-i mezbüre evâhirinde Matbah-ı Âmire'niin kadimi borç- 
ları içün? yağcılar ve kassablar ve tavukçılara birer mikdâr akça 
deyn erbâb-ı huküka vüzerâ-i izâm huzürlarında Divân-ı âlide viril- 
di. Ve nice? zemân murür idüp hakların almamak ile nısfından ve 
rub'ından ferâgat idenler ile helallaşdılar. Bu bid'at-ı seyyi'e ve 
nâ-revâ işleri re'y-i rekik ve nâ-hıred-mendlik ile ihtiyâr eylediler. 
El-hükmü Wdâhilaliyyi kebir. Ve «Btrâf u eknâf-ı âlemden zahi- 
hire ve me'külât taşıyup bin meşakkatle yiyecek getüren ehl-i ticâ- 
ret bu bazara râzı ve şâkir ola mı? Asl sermâyesinden zarâr iden 
bir dahi yiyecek mi getürür? Sebeb-i kath u galâdur» didiler. 

Kapudan Paşa hazretleri balayye-i Donanma-yı 
Hümâyün ile geldüğidür. 


Ve'evâhir-i şehr-i rebi'ulevvelde Vezir Cığala-zâde Kapudan Si- 
nan Paşa -edamellâhu ta'âlâ iclmlehü- Donanma-yı Hümâyünun ek- 
serin mukaddemâ Âsitâne-i sa'âdete gönderip güzide baştardalar ile 
taşrada düşmen arayu ser-diimen* kalmışlardı. Selâmet ü âfiyetle 
gelüp limana dâhil oldılar. Şenlik ve şâdmanlık topları atılıp âfâka 
velvele bırakdılar. «El-hamdü Illahi ale's-selâme» diyü her kişi has- 
retine miilâkât eyledi. 


Ayasofya-i Kebir çarşusmda ihrâk-ı azim olduğıdur. 


Ve evâhir-i şehr-i rebi'ulevvelde Ayasofya-i Kebir kurbında 
vâki‘ çarşuya" nâgehâni kazâ-i İlahi ile âteş düşüp evkâf u emlâkden 
çok hâne ve dükkân ihrâk oldı. Müslimânlara şaşkınlık düşüp, külli 
hasaret u musibet oldı. Ve bi'l-cümle Yeniçeri ve Acemi-oğlanı nâmı- 
na olanlar evler harâb itdiler. Allâhümme ecirnâ ming'n-ndr ve ied- 
hilna”-cennete ma'wLebrâr. Ve Pâdişâh-ı hüş-yâr bu bâbda tamâm 
müte'essir olup, «Civârımuzda bu alâmet bize işaretdür» buyurmış- 
lar. ; 


Şikâyet ez-ehl-i ruzgâr-ı perişân-etvâr". 


Vükelâ-i devlet ü saltanat Padişah-ı zemin ti zemân hazretleri- 
nün mal u (2313) hazine cânibine iltifât u meyllerin müşâhade ey- 
leyüp, leyl ü nehâr evkât-ı müteberrikelerin! tahsil-i emvâle sarf 
idüp, bi-had ü bi-kıyâs mal cem‘ itmeğe bezl-i makdür ider oldılar. 
Allâh ta'âlâ tenebbün ü teyakkuz müyesser eyleye. Hubb-ı mal u 
câhun me'âl ü neticesi ne idüği zâhir ü bâhirdür. Velâkin bu vâsıta 
ile tegayyürât-ı umür-ı mülk ü millet bir vechile mütebeddil ü müte- 
gayyir olmağa teveccüh itdi ki ukül-i fuhül deng ü hayrân kalup ha- 
vâdis-i ruzgâr tezâhüm ile ancak te'âkub idüp ehl-i hibre ve kâr-âgâh- 
lar engüşt ber-dehân ider oldılar. Alâ eyyi hâl bakâ-i izzete delâlet 
eylemez ancak elbette bir hâdise-i uzmâyı? mücibdür didiler. Fi't-tâ- 
rihi'l-merküm. 

Meczüb ile vaki‘ olan sohbetdür ki ba'dehü rumüzâtı 
bi-aynihi vukü' bulduğıdur. 


Sene 1003 şehr-i rebi'ulevvel evâ'ilinde hikmet-i İlâhi merdân-ı 
hakikat-bahş simasında’ harâbâti-veş uzun boylu köseç kızıl benizlü 
Ahmed nám derviş-sıfât bir şüride-i dergâh ile Sultân Mehmed Han 
Câmii hareminde musâhabet ü muvâneset düşdi. Gerdün-ı dün-per- 
ver ınkılâbât u ihtilâfatından hikâyet ü şikâyet iderken Pâdişâh-ı 
din-penâh u sitâre-sipâh -eyyede'lâhu ta'âlâ ve kavvâhü- ferr ü şü- 
küh ile yolı uğrayup geçdi. Mâ halaka'llâh duâ idüp seyr eyledük. 
Aziz-i* sâlifil'z-zikr bu fakir ii hakire hitâb idüp çok kelâm-ı hikmet 
âmiz ile rumüzât-ı garibe eyledi. Evvelâ didiler ki el-hamdii li'llâh 
umür-dide ve sal-horde kişilersiz, ruzgâr-ı zür-kârda bu denlü etvâr 
seyr idüp, hak-şinâs u ibret-bin olmazsız. Bununla ne denlü pâdişâh 
gördünüz didiler. Bi-sebât dünyâ ber-karâr değil, bu hâb-ı gaflet ne- 
dür? Ulemâ vü sulehâ ve viükelâ vü vüzerâ cümleten Allâh ta'âlânım 
emâneti olan ibâdeti hıyânetle hor u zelil eyleyüp, hükm-i ser“i şe- 
rifi tahfif ide ide mağlüb-ı ma'âsi olup, kulüb kararmış, ümmet-i 
Muhammed ve din-i Ahmedi'ye lâyık olmayan menhiyyât ve ahlâk-ı 
zemime bu sehr halkına huy u haslet olmış (231b) havf u haşyet-i 
Hakk kalkmış, Allâh ta'âlâ saklaya istihlâl-i ma'sıyet üzre olmışlar. 
Mefhar-ı mevcüdâtun -salla'llâhu ta'âlâ aleyhi ve sellem- 1rz-ı din-i 
mübini a'dâ-i müşrikin içinde böyle olmak revâ değil. İmtihân-ı İlâhi 
katı çok oldı, intihâb miiyesser olmadı. Bi-ilmi'llâhi ta'âlâ bu kış 
katı olur. İnsan u hayvân vuhüş u tuyür mutazarrır olacakdur. Ev- 
vel bu” geçen hâkimünüz gitdi gider. Emr-i ma'rüf ve nehy-i münker 
itmekde âciz ü kasır ve nefs-i emmâresine mübtelâ ilâc u dermân 
olmadı gitdi. Ve şimden girü bu kandilleri Sultân Mehmed Han ya- 
kar, gelüp ocağımuz söyühdürür, ancak kendüzi yanar çırağı kalur. 
Ve din düşmeni ehl-i İslâm ırzını odlara yakar, olmayacak işlere se- 
beb ii bâ“is olanlar dahi dünyâda ve ukbâda cezâların görür. İşbu bir 
iki ay tamam olınca maslahatı olur biter, yerine gelene dahi Allâh 
ta'âlâ teyakkuz u intibâh müyesser eyleye, yalnuz gelür cum'alarda 
hutbesi okunur, çok utanacak işler ider diy sarih remzler* eyledi. Ve 
ağlayu ağlayu cigerimüz toğradı. Bir aceb mü'essir kelâm ile mec- 
lisi âhir itdi. vedâ'laşup gitdi. Onat mukayyed olup, dikkatle bak- 
dım, mâtem libâsiyle kirlüce şemle sarınurdı. Vukü'ı üzre gâyet te'es- 
sürümden bu mahalle sebt olundı. Fi evâ'il-i şehr-i rebi'ulevvel, sene 
1003. 

Fflâk vilâyetine ta'yin olunan serdârların çıkup 
gitdiikleridiüir. 


Sene 1003 rebi'ulâhirenün evâ'ilinde Erbâ“in evvelinde güneş 
burc-ı cedide leyâli-i şeb-i yeldâda sâ'at-ı ruz 9 ve sâ'at-i leyâli 15 
iken kış kıyâmet esnâsında’ isyân iden Eflâk ve Boğdan voyvodaları 
olan mel'ünlara Leh'den ve Erdel'den gelen küffâr-ı hâksâr üstüne gi- 
decek serdârlar ile ta'yin olunan leşker-i İslâm Mar'aş Beğlerbeğisi 
Mustafa Paşa ve sâbıkâ Çavuş-başı Mustafa Ağa alayları ile çıkup 
gitdiler. Allâhu ta'âlâ işlerin âsân eyleyüp, a'dâ-i din üstüne gâlib ü 
kâhir olup (232a) mansür u muzaffer olmak nasib ü müyesser ola. 
Bi-hakkı ve bi-hürmeti Hâtemil'l-enbiyâi ve'l-mürselin. Âmin, âmin. 


Vâki“ hâldür. 


«Hükkâm-ı İslâm-penâhun mâlı rüşvete rağbet ü tehâlüklerin- 
den ve hırs u âza ibtilâlarından Âl-i Osmân'un selefi -rahimehumw 
âhu ta'âlâ- nice yıllar fi sebili'lâh cihâd u gazâlar idüp, sâye-i 
adl ü dâdlarında bu iki vilâyetiin re'âyasını maktü' cizye ile ve me- 
mâlik-i İslâmiyyeye niçe menâfi“-i kesire ile Dârüssaltanat'a lâzım 
iken ve maktü'ları sâl-be-sâ! Beytümâl-i Müslimin'e vâsıl olup 
âsüde-hâl vet nizâm bulmış iken, ribâ ve rüşvet ve tama'kârlık ile 
voyvodaları ve re'âyası niçe bin yiik akça Yeniçeri tâ'ifesine med- 
yün-ı müstağrak olmak ile mülk elden çıkdı. Sebeb ii bâ'is olanlar 
an-karib gazab ve saht-ı İlâhi'ye giriftâr olalar» diyü söyleyüp fâl-i 
acib eylediler. 


Kapudan Vezir Cığala-zâde Sinan Paşa hazretleri 
Divân-ı mu'allâya pişkeş çekdüğidür. 


Evâsıt-ı şehr-i rebi'ulâhire sene 1003 de Vezir ve Kapudan Cı- 
gala-zâde Sinan Paşa hazretleri Divân-ı âliye gelüp kânün-ı kadim 
üzre on ikişer kat akmişe-i nefise-i F'irengi pişkeş ii hedâyâ çekdi 
ve yiğirmi dört nefer peri-çehre tavâşi ve gulâmçeler ve iki yüz elli 
nefer kadanalu forsa ve on yedi nefer bâlâ-biilend cüssedâr be-nâm 
kapudanlar kadanalarıyle Divân-ı âli içinde çekildiler. Ve alınan kal- 
yonlar ve barçalar memlü terekeleri ve bahâları seksen altı yük akça 
hisâb olundı. Bu vechile şimdiye dek kapudanlar geldükde pişkeş 

çekmeyüp âhar uslüb kullanurlardı. «Pesendide tavrdur» diyü halk-ı 
âlem istihsân eylediler. Hil'at-ı fâhire ile teşrif buyurulup, pâye-i 
serir-i saltanata yüz siirdiler. Fi 12 rebi'ulâhire, sene 1003. 


Mekke-i Mükerreme Kadısı Mevlânâ Kuş Yahya Efendi 
Divâmwa geldüğidür. 


Ve mukaddemâ Semâniye Medresesi'nden mahrüsa-i Edirne'de 
Sultan Selim Han Medresesi'ne gidecek Mevlânâ Kuş Yahya Efendi 
bir tarik ile Ka'be-i mu'azzama (232b) Kadılığı ile teşrif buyuru- 
lup, Divân-ı âliye geldi pâye-i serir-i alâya girdiklerinde muvah- 
hidi yenlü muhayyer kaftan geymişdi. «Halk hilâf-ı mu'tâddur, 
ulemâ-i dinden tağyir vaz‘ sâdır olıcak takbih iderler» diyü söyle- 
diler, müfid olmadı. Vüzerâ ile girip el öpdi. Fi evâsıt-ı rebi'ulâhir, 
sene 1003. I 


Ayasofya-i Kebir tevliyeti virildüğidür. 


Ve Harem-i muhterem cânibine pişkeş ü hedâyâ nâmına virgü 
virilmekle iştihâr bulup ma'lüm olanlardan Re'is Derviş nâm mâlâ- 
ya'ni kırk akça Galata'da riyâset ulüfesin rüznâme-i hümâyündan 
almak üzre müşâhareye tebdil itdürüp ve «Ol dahi Hazine-i Âmire' 
ye kalsun, Ayasofya-i Kebir tevliyeti yüz akça ulüfe ile bana viril- 
sün, mâ-dâme tevliyet uhdemde ola ulüfem Hazâhe-i Amire'den ala- 
yum» diyiü şart eylemekle sâhib-i fazl u ma'ârif Mehmed Emin Efen- 
di gibi kimseyi azl idüp tevliyet mezbür Derviş'e virildi. Fi 12 
rebi'ulâhir, sene 1003. 


Müzahrafâtı alınup intisâb u ihtisâs ile Yahüdiyye Kerâ karı- 
nun çırak-ı efrühtelerinderi Harem-i muhterem mensübâtından oldı, 


Serdâr hazretlerinün selâm çavuşı gelüp yine 
gitdüğidür. 


Ve Serdâr-ı a'zam Sinan Paşa hazvetlerinün selâm çavuşı arz- 
lar ve mektüblar ile geliip, Tatar Han Gazi Giray hazretleri havâss-ı 
leşkeriyle vilâyet-i Tımaşvar'da kışlayacak oldı. Ve yarar ve güzide 
askeri çapup Erdel ve Leh'den niçe bin esir ü devâb sürüp, ganâ'imi 
Belgrad kışlasına gelüp, ni-met-i ferâvân gönderdüğini ilâm eyledi. 

Ve Serdâr'dan getürdüği arzlardaki murâdâtına çendân miisâ'ade 
olunmaduğı şâyi' oldı. 


Ve şiddet-i şitâ ziyâde iştidâd izre olup, sa'âdetlü Pâdişâh-ı 
âlem-penâh hazretlerinün mübârek mizâc-ı şerif ve unsur-ı latifin- 
de mesâne zahmetinden külli fütür olduğı söylendi. Serdâr mesâlihi 
görülmek mühimdür dinildükce «Şimdi anun zemânı değil» diyü ha- 
ber çıkduğından (233a) arzlara cevâb virilmedi, te'hir ü avk olundı. 
Bu kelâm sebeb-i inkisâr-ı tám olup, çavuş eğlenmedi gitdi. Fi evâ- 
sıt-ı şehr-i rebi'ulâhir, sene 1003. 


Hazret-i Rasül -sallâ'llâhu aleyhi ve sellem- livâsı Şâm 
Yeniçerileriyle gazâya gitdüğidür. 


Ve bundan akdem Serdâr-ı zafer-şi'âr Sinan Paşa -edâme'llâhu 
ta'âlâ. iclölehü- hazretleri sefer-i nusret-esere teveccühleri mukar- 
rer oldukda Şâm-ı darisselâmda mahfüz alem-i âlem-ârâ-yı haz- 
ret-i Seyyidi?l-kevneyn ve Rasulü's-sakaleyn Muhammedü”'l-Mustafa 
-sallaâı ta'âlâ aleyhi ve âlihi- ile altı yüz nefer at üstinden tü- 
feng-endâzlık ile yarak kullanur ve her biri bahadırlık ve dilâver- 
lik İle nam-ver yarar növkerlü benâm yiğitler sefere gitmek re'y 
idüp arz eylemişlerdi. Ve fi'l-hakika isâbet idüp, kulüb-ı mü'minin 
ve guzât-ı muvahhidine külli şevk u zevk ve isk u muhabbet tahri- 
kine bâdi olup ve kal'a-i Yanık muhâsarasında küffâr-ı dalâlet-âyin 
ile taburları mukâbelesinde râyet-i hazret-i Server-i- kâ'inât ve mef- 
har-i mevcüdât açıldukda mu'cizât-ı bâhirirl-berekâtları zuhür idüp, 
kıyakı ceng ü âşüb içinde sancakdâr şehid olduğı mahalde sancak 
düşmeyüp, yere toğrı dikilüp dilir ü bahâdırun biri kapup, alem-i 
cihângir-i hazret-i salla'llâhu aleyhi ve sellem harekete geldüği gibi 
küffâr-ı hâksâr leşker-i bi-şumâr iken firâra yüz tutup fi'l-hâl mün- 
hezim oldılar. Seyf-i İslâm'dan emân bulup halâs olanlar hikâyet ü 
rivâyet eylediler ki cânib-i âsumândan bi-hadd u bi-kıyâs leşker-i 
azim inüp, kadd u kâmetleri ayyüka peyveste, uzun kılıçlu ve nizelü 
ve uzun taylesânlu mehib-hey'et ü heybetle üstümüze ol sancak ile 
hücüm itdiler. Ân-ı vâhidde bi-kudreti'llâhi ta'âlâ cümleten kâfir 
askeri kırılup hâke beraber olduğın gördük. Dahi artık he Türk ne 
Tatar leşkerin görmedük, biz de barmaklarımuz kaldırmak ile «Lâ 
ilâhe illallâh» diyüp bizi kırmadılar diyü söylediler. Müslimân olan- 
lardan işitdük Fi evâsıt-ı şehr-i rebi'ulâhir, sene 1003. (233b) 


t 

Hazret-i -salla'llâhu aleyhi ve sellem- alemi Hazine-i 
Âmire'ye seferden geldüğidür. 


Ve şehr-i rebi'ulâhirenin on dördünci gün livâ-i şerif-i şeref- 
ârâ-i Ahmedi ile guzât u mücâhidin din-i Muhammedi -sulla'Nâhu 
aleyhi ve sellem- sefer-i zafer-rehberden Divân güni geldiler ve toğrı 
Divân-ı âliye Hazine-i Âmire'ye gelmek fermân olundı. Sadr-nişin 
olan sâhib-sa'âdet sancağı açmağa mâni' oldılar. Halk bi-edeb ol- 
mışlardur, bu vâsıtayla Divân-ı âliye girüp küstahlığa sebeb olur 
didiler. Ve mağlüb-ı ma'âsi mücrim ü günahkâr ümmet-i bi-ihtiyâr 
incizâb u mihnet ile ah vâh ve girye-künân istikbâl idüp sandukayı 
Hazine-i Âmire'ye teslim eylediler. 


Ve hüddâni-ı livâ-i âlem-ârâ ser-piyâdeğân ve ser-bölükâna on 
sekiz hil'at-ı fâhire virilüp teşrif buyuruldılar. Ve yine evvel-bahâr-ı 
huceste-âsarda be-nevbet altı yüz nefer Şam Yeniçerisi ve dilâver- 
leri Serdâr-ı zafer-şi'âr hazretlerine mülâki olup sefere hâzır u mü- 
heyyâ olmak fermân olundı. Ve murâdât u terakkileri bi't-tamâm 
virilmek buyuruldı. Ve halk-ı âlem livâ-i muzaffer-fer-i Seyyidü'1- 
enbiyâ ve'l-mürselin açılmasına azim müştâklar idi. Ol bâbda gör- 
memeğe bâ'is olana bed-du'âlar eylediler. 


Ve Pâdişâh-ı din-penâh hazretlerinin mübârek mizâc-ı şerif ve 
unsur-ı latiflerinde külli keder ü kelâl olduğın söyletmeğe sebeb 
oldı. Âmme-i halk «Hastadur» diyü güft ü güya başladılar. Selef 
pâdişâhlarınun vüzerâsı perdeden hâric kimseye nağme itdürdüp 
nâ-sâzkârlığa ve usüle' ruhsat mı? gösterirlerdi? Böyle bi-âhenk 
söze âgâz ideni girift iderlerdi. Fi evâhir-i şehr-i rebi'ulâhire, sene 
1003. 


Seferde azl buyurılan Yeniçeri Kâtibi geldüğidür. 


Evâhir-i şehr-i rebi'ulâhirede sefer-i zafer-eserden ma'zül olan 
Yeniçeri Kâtibi Yahya Beğ geldi. «Gâlibâ defâtir-i esâmi her üç ayda 
bir tertib ü tecdid olunup, Serdâr-ı âli-kadr hazretleri huzürında 
mukâbeleci ile. ma'an cevâba kâdir u hâzır olamaduğı bâ“is oldı» di- 
diler. Ve kitâbete tâlib olup (234a) sefere giden müteferrika Acem 
Molla Kasım kâtib buyurulduğı beyân olundı. 

Âli Efendi tekrâr Yeniçeri Kâtibi olduğıdur. 


Ve Asitâne-i sa'âdetde bakiyye Yeniçerilerün ulüfeleri ihrâcma 
kitâbet hidmetiyle mukayyed olan Baş-rüznâmeci Mehmed Çelebi 
yerine? sâbıkâ Defter-emini olup bir def'a Yeniçeri kâtibi olan Âli 
Efendi'ye cümle kitâbet-i Yeniçeriyân hatt-ı hümâyün ile asâleten 
müstakil fermân olundı. Fi evâhir-i şehr-i rebi'ulâhir, sene 1003. 


Sipâhi-oğlanları Kâtibi Kara Ömer Çelebi iftirâ ile azl 
olunup İstanbul'a gelüp çavuş eline virildüğidiir. 


Ve mukaddemâ Yeniçeri Kâtibi iken Sipâhi-oğlanları kâtibi 
olup, sefere giden Kara Ömer Çelebi bühtâna uğrayup, Serdâr-ı bâ- 


vakâr Sinan Paşa hazretleri Tımışvar'un timar defterdârlığm buyu- ` 


rup, mezbür Ömer Çelebi İstanbul'a gelüp birkaç gün müstetir ü 
mütevvâri iken, Sadr-nişin Ferhad Paşa hazretleri istedüp getür- 
diler söyletdi çavuş eline habse gönderdi? Ve bir niçe günden sen 
Kıbrıs'a gitmek gereksin buyurup, yine çavuş eline buyurdı, Fi evâ- 
hir-i rebi'ulâhir, sene 1008. 


Sipâhi-oğlanları Kâtibi olan Ali Çelebi azl olunup 
çavuş eline virildüğidür. 


Ve mezbür Ömer Çelebi yerine Sipâhi-oğlanları Kâtibi olan Si- 
lahdârlar Kâtibi Ali Çelebi'nin dahi hüneri çıkup seferden haberleri 
geldi. Eyüce câ'ize ile müteveffâ yerine âdem yazup ihyâ eyledüği 
kimseler nutka gelüp, «Falan Çelebinin yanar çerâğıyuz» dimişler 
ve «Kendiizi ahz olunup, mâ-meleki miriye zabt olundı. Ve yeri ah- 
dâsdan birine dahi buyuruldı> diyü hikâyet eylediler. Fi evâhir-i 
rebi'ulâhire, sene 1003. 


| I 
Midâdı âb-ı hayran oldu enfâsı dem-i İsâ 
Bölük kâtibleri şimdi iderler mürdeler' ihyâ 


Bu mazmüna bâdi mezbür nâ-merd* olmışdı. 

Sâbıkâ Çavuş-başı serdâr olan Mustafa Ağa'ya 
Silistre sancağı hükmi gönderildiği. 


Ve mütekaddimin-i selef -rwhimehwllâh, to'âlâ- vilâyet-i Eflâk 
ve Boğdan voyvodaları ve re'âyası olan melâ'in-i bi-din (234b) gâhu 
bi-gâh isyân u tuğyân itmek âdetleri olmağm, Tuna yakalarmun 
sancak beğlerini ve zu'amâ ve sipâhilerini Silistre ve Niğbolı ve Ben- 
der ve Akkerman kat'a bir sefere gitmek câ'iz görülmeyüp, vilâyet- 
lerin muhâfaza idüp oturmak kânün-ı kadim olması" bu maküle fit- 
ne vü fesâd def'i içün imiş. Ve hâlâ Niğbolı ve Silistre sancakları ta- 
mâmen serdâr yanında olup, memleket hà ve mu'attal kalmağla bu 
denli fetret-i azim olmışdur ki şerh u beyân mümkiy değildür. Bu 
cümle ile yine irtişâ-i ferâvân ile yeni voyvodalar nasb olunup, hid- ` 
mete Kapucı-başılar ta'yin buyurulup ve şiddet-i şitâda asker-i İs- 
lâm ile serdârlar gitdiler. Mar'aş Beğlerbeğisi Mustafa Paşa ve sâ- 
bıkâ Çavuş-başı Mustafa Ağa ve Sadr-nişin Ferhad Paşa hazretleri 
Kethüdâsı ve Kapucı-başılar ve üstünde dirlik olan cümle ağaları ve 
âdemleri çıkup gitdiler. Ve seferde olan Silistre sancağı Beği Piri 
Kethüdâ azl buyurulup, Silistre sancağı" Çavuş-başı Serdâr Mustafa 
Ağa'ya virildi. Ulağla ardmca hükmi gönderildi. Fi evâhir-i şehr-i 
rebi'ulâhire, sene 1003. 


Ulüfe tedârük olunup virildüğidür. 


Ve sene 1003 Masar mevâcibi hezâr zâr u zür ile şehr-i rebi'ulâ- 
hireniin yiğirmi birinci gün çıkup virildi. Yüz! elli üç buçuk yük akça 
oldı. Yeniçeri ve Sipâhiden cüz'i kimse Âsitâne-i sa'âdet hidmetinde 
olup ekseri seferde olmağla anun! dahi nısfma ulüfesi vâsıl olmaz. 
Ta'allül ii bahâne ile bâki kalur. Yiğirmi beş yük akça bu def'a dahi 
istikrâz olunmuşdur. Allâh ta'âlâ hızâne-i gaylbmdan edâ eyleyü-vire. 
Tetayyurât-ı ahvál ü etvâr hadden efzündur, alâ külli hâl an-ka- 
ribü'z-zemân azim hâdiseyi mücibdür dirler ve's-selâm. 


Yeniçeri Ağası seferde kışlamayup İstanbuda kışlamak 
evlâ görüldüğidür. 


Ve bu esnâda Serdâr-ı zafer-şi'âr cânibinde olan re'y u tedbir-i 
ber-savâbdan haberler geldi ki Yeniçeri Ağasi Hasan Ağa (235a) 

İstanbul'da kışlaması evlâ görilüp Belgrad'dan göçmesi mukarrer 
buyurulup, ma'an «kanlar geldiler: haber virdiler. Vilâyet-i Rümili 
teng yer olup kesret ü izdihâm-ı leşkere tahammül itmeyüp, zàd u 
zevâde bahâda ve? kaht u kılletde bi-insâf cevvâr tâ'ife bi-dâda baş- 
layup, aceze vü° mesâkin-i re'âyâ pâymâl olmak mukarrer ü muhak- 
kakdur. Ve Yeniçeri tâ'ifesinün ekseri İstanbul yeğdür diyü vatanla- 
rına gelmek ile, Ağa yanında dahi az kimse kalup ve sefer zemânın- 
da ağasız kalkup sefere gidenler memleket içinde niçe dürlü hâlâta 
bâ“is olur, sefere ağalarıyla kalkmak münâsibdür dinilmeğin gelme- 
ge ruhsat buyurulmışdı. Ve Yeniçeri Ağası Padişâhsız başka yerde 
kışlamak vâki' olmamışdur, kânüna muhâlif ve müte'azzirdür didiler. 
Fi evâhir-i rebi'ulâhir. 


Merhüm Kadı Bakâyi Efendi intikalidür. 


Ve selh-i şehr-i rebi'ulâhirde sâbıkâ mahrüsa-i Galata ve Üskü- 
dar'da kadı olan Mevlânâ Bakâyi Efendi kazâ-i İlâhi ile evi içinde 
başka meşgale vet kitâb-hânesinde firâşı mahallinde saçı ve sakalı 
ütülüp mum düşmiş, sureti yanmış vefât itmiş bulundı. «Avrat mek- 
rinden öldi» diyü ba'zı ekâvil nakl olundı, Ve'l-ilmü inde'llâh. 


Pâdişâhumuz -hallede'lâhm hilâfetenü- hazretleri şehzâde iken 
harem-i muhtelemlerinde hüddâm-ı zevi'l-ihtirâm hocalığında olup 
mesned-i vezârete gelen vüzerâ-i izâm hazretlerinün hocaları olmağ- 
la mevâli-yi izâm rütbesine gelmişdi. Ve mevâli-yi izâm ile ihtilâtda 
istiğnâdan hâli değildi. Ve nazm-ı tabı dahi var idi. Rahmetu'ilâhi 
aleyh. 


Beğlerbeğiler tebdilidür. 


Evâ'il-i şehr-i cumâdelülâda Erzurum Beğlerbeğisi olan merhüm 
Hüsrev Paşa oğlı Abdullah Paşa'dan re'âyâ-yı memleket te'addisin- 
den ruk'alar sunup şikâyet eylediler. Sadrıa'zam ve Serdâr-ı ekrem 
hazretlerinün damadı olmağla Van beğlerbeğiliğine tebdil buyuruldı. 
Van Beğlerbeğisi sâbıkâ Rümili Beğlerbeğisi Hasan Paşa Erzurum 
Beğlerbeğisi oldı. Fi 3 cumâdelülâ, sene 1003. (235b) 

Yeniçeri Ağası İstanbul'a geldüğidür. 


Ev&il-i şehr-i cumâdelülâda Yeniçeriler Ağası Yemişçi Hasan 
Ağa seferden geldi. Kemâl-i şiddet-i şitâ idi. Eyyâm-ı Erba'inden 
otuz gün geçmiş idi. Zemheriri yol üzre seferde geçirmişler ve Çorlı 
kırlarında" azim kar tufanı çekilmiş ki hergiz görülmiş ve işidilmiş 
değildür. Bli-hamdü lillâhi ale's-selâme geçen bilirmiş meseldür. 
İnsan mihnet-keşidedir birkaç sene idi İstanbul'da henğâmr-ı şitâ 
mülâyemet-i havâ ile geçerdi, fukarâ vü zu'afâ halleri düşvâr oldı. 


Bu sene hikmetu'llâh ile kış ziyâde iştidâd buldı. Muttasıl kar yağdı, 


erimedi turdı, mâl-â-mâl oldı. Memâlik-i Rümili ve vilâyet-i Üngü- 


rüs'de olan enhâr-ı azime tamâmen muhkem dondı. Sahra-i Sammâ- ` 


ya döndi. Serhadd-i mansürede kışlayan asker-i cerrâr-ı* İslâm ve 
leşker-i Tatar-ı berk-girdâr küffâr-ı hâksâr vilâyetine âmed-şüde 
âsân oldı. Husüsan vilâyet-i Eflâk ve Boğdan üstüne giden serdârlar 
ve. yanınca olan leşker-i ehl-i İslâm 'es-seferii Kıt'atun mine's-sdkar 
kelâmın iyânen müşâhade eylediler. Allâh subhânehu ve ta'âlâ mü- 
câhedelerine göre ecr-i ceziller ve şedâ'id-i ruzgâra sabr-ı cemiller 
müyesser ü mukadder eyleyüp a'dâ-i din üzerine gâlib ü kâhir olalar. 
Ehl-i İslâm mansür u muzaffer ve müşrikin-i melâ'in mağlüb n mu- 
hakkar ola. Bi-hakka ve bi-hürimeti Kan ve Seyyid” 
mâürselin Âmin, 


Pâdişâh-ı âlem-penâh hazretleri hastahğı şâyi olup 
halk dilinde söylendüğidür. 


Ve işbu şehr-i cumâdelülâ evâ'ilinde lisân-ı halk Pâdişâh-ı ze- 
min ü zemân hakkında dürlü dürlü söyleyüp ve Yeniçeri Ağasmun 
gelmesiyle höd efsâne ziyâde söylenmeğe başlandı. Ve Ağa arza gir- 


.meyicek ekâvil-i muhtelife nakl olunmakdan kaldı, hâdise mukarrer- 


dür dinildi. Şurür u fiten zemânı olmağla halkun hüşmend ü kâr- 
âzümde ve umür-dideleri ırz-ı din-i mübini sıyânet idüp ve a'dâ-i dîn- 
den nâmüs-ı devlet” saklayup bir birine pend ü nasihat üzre oldılar. 
Keşf-i sırr itmeyiip vükelâ-i saltanat (236a) vüzerâ-i izâm ve erkân-ı 
devlet kemâ-kân Divân-ı adâlet-unvânda kazâyâ-yı din ü devlet ve 
umür-ı mülk ü millet mesâlihin görmekde dakika fevt itmediler. Ve 
etıbbâ. vü hükemâ-i devlet şiddet-i şıtâda mesâne zahmeti artucalt 
mübâşeretden harekete gelmişdi. Müfid ü mübârek -ilâclar bezl-i 

makdür olunup el-hamdüli'llâh sevreti? geçdi. Hâlâ istirâhat üzre ol- 
dılar diyü efsâne ile halkı uyutdılar. Fe-emmâ bu mâ-beynde ba'zı 
emrâz-ı mühlike hucümiyle dahi ziyâde ıztırab u hayret el virdi. Vâ- 
lide-i sa'âdet-penâh hazret-i Şahzâde-i civân-baht ve sezâvâr-ı tâc 
u taht Sultân Mehmed Han hazretlerine vüzerâ-i izâm meşveretiyle 
alelittifâk mektüb-ı miiş'ir-i saltanat yazdılar. Ve Bostancı-başı 
Ferhad Ağa'yı yarar bostancı yoldaşlar ile salı gün seherden Mağni- 
sa'ya irsâl eylediler. 


Vüzerânun dahi, fevtinden çendan haberleri olmayup,; Vâlide 
Sultân hazretleri Pâdişâhun ahvâlinden istifsâr olundukda «Ei-ham- 
dü li'llâh dahi sağ ve sâlimdür» diyü Vezir kö'im-makâmı Ferhad 
Paşa'ya sıhhat haberiyle cevâb virüp, muhtefi Bostâncı-başı Ferhad 
Ağa'yı irsâl eylemişdi. Hattâ «Ne içün Vezirün mektübı gelmedi» 
didükde, «Onlara işâ“a olmamışdı, inşâllah vardukda ilâm olunsun» 
diyü Valide'niin mahtüm bir gümüşli maşrabayı virüp, ol cânibe git- 
-düklerinde muhkem ısmarlamış, «Cülüs olursa sana hatırında? ol- 
sun, ferâmüş eyleme» dimekle hâtırlarından dür itmezler imiş. He- 


man alup, içinde olan kağıdun mefhümı ma'lüm olup, ber-vech-i isti‘ * 


câl yola revâne olımışlar, vüzerâ geldüğinde ma'lüm idindiler*, Fi 6 
cemâziyelülâ, sene 1003. 


Ve bu esnâda Tersane-i Âmireden iki yarar kadırga fenar görür 
korsan Ali kırk re'is ile donanup deryâya çıkdı. Ve içerüde olan şeh- 
zâdeler vâlideleriyle muhkem hıfz olunup saklândı. Ve bus şâyi' oldı 
söylendi. Ve bi'l-cümle nihüft olan na'meyi küçek ii bizürk dinledi. 
Râstkârlık ile perdeden taşra nâ-sâz âvâz çıkmadı ve's-selâm. Fi 9 
cumâdelülâ, sene 1003. 


Hâdi-yi. Edirne : 
Ecel Sultân Muradi nâ-murâd itdi çü mülkünden; 
Geçip Sultân Mehmed. tahti adle »barrmurnâd oldu 
Bu müjde âlem-i ervwâha vâsıl olduğu sâat 
Sevindi. cümleten Osmâniyânun ruhi şâd old. 
O dem Sultân Selim'ün ruha pâki sorda hâtifden 
Kimin ömirine nake indi, kimün Kadri siyâd oldı. 
O Sultân'un cevâbunda didi târih idüp hâtif 
Muradun nâ-murâd oldu Muhammed ba“-murâd old. 

Sultân Murad bin Sultân Selim Han-ı mağfür-ı cennet-mekân 
hüb süretlü, açık kaşlı, kara gözlü, değirmi kumral sakallu, yassı 
yağrınlu, sinesi çok ( j, ), vasati'l-kâmet, semüzyüğe mâ'il, ak- 
benizlü, bâzâsı kuvvetli, silahşor (236b) âtda cüst ü çâlâk, heybetlü 
Pâdişâh-ı bi-dâr u kâmgâr idi. Dâ'im oturduğı tahtgâh-ı saltanatın- 
dan' a'dâ-i din ü millet üzere galebe idüp hasm-efken ve mansür u 
muzaffer olup düşmen sımakda idi. Ve Kızılbaş melâinün kal u 
kam'ı bâbında mücidd ü sâ“i olınağla on iki yıl ale't-tevâli diyâr-ı 
Şark'a asâkir-i zafer-şi'ârı serdârlar ile siirdi. Güzide-i memâlikin 
kabza-i iktidâra getürüp, dârü'l-mülk-i Tebriz-i aldı kal'a yapdırdı. 
Ve bu sebeb ile dirhem u denânir ahvâline ihtilâl geldi. Gitdüikee sim 
ü zer kıymete çıkdı. Serhadd-i mansüreden Şâhi sikkesi mağşüş u 
müşevveş kemayâr olup, aksâ-i Rümili'ne dek geçdi. Bi'l-âhire ednâ 
bahâya takdir olunup, revacdan kaldı. Yine geldüği yerlere gitdi. Ve 
bu vâsıta ile tüccâr metâ'ı girân-bahâya satılur* oldı. Melbüsât u 
me'külât es'ârı artdı. Kânün-ı kadim-i Osmâni yüz dirhem gümüşden 
dört yüz akça kesilür iken sekiz yük akça kesilmeğe ruhsat virildi. 
Ve bi'l-cümle ulüfe-hörlar evvelden aldukları altunun ve guruşun 
nısfın alur oldılar. Ve diyâr-ı Şark seferlerine giden serdârlar kapu 
kulların arturup ve umüm üzre terakkiler virmek ile nefer 
ziyâde olup, haşmet u şevket-i devlet izdiyâd bulmağla Hazine-i Âmi- 
re masârifi u ihrâcâtı fevkâa'l-hadde yetişdi. İrâd-ı Hazine-i Âmire 
masrafa kifâyet itmeyüp, azim muzâyakalar çekilmeğe başladı. Ve 
erbâb-ı seyf u ashâb-ı kalem cadde-i insâfdan hurüc idüp, pişkeş ü 
hedâyâ nâmiyle, rüşvetsiz mansıb u hidmet virilmeyiip, nâ-ehl ü nå- 
revâ gelüp sadr-ı hiikümete geçdi. Beytülmâl hâkimleri tiz tebdil ü 
tağyir olmak ile? mahsül-i mülk nâ-kârdânlar eline düşdi ve tekâ- 
lif-i şâkka-i saltanat alet te'âkub ve't-tevâli re'âyâ-yı memleket iis- 
tine müteceddidil-emsâl tahmil olunur oldı. . 


El-hàsilü'1-kelam ra'iyyet nâ-fermân ve leşker-i saltanat Pâdi- 
şâh üstüne dilir ve hükkâm hürmetsiz olup, dil uzatmakdan geçüp el 
uzatmağa (237a) başladılar. Her kişi istedüğin ider oldı. Bu uslüb 
ve âyin üzre etrâf u eknâf-ı memleketde kimse ârâm u karâr itmeyüp 
cevr ü zulm ve bi-dâddan İstanbul'a gelüp sıklet nihâyetin buldi Ma: 
işet ahvâli gâyetde sa'b u müşkil oldı. Mütekaddiminiin zabt u rabt 
eyledüleri nizâm u intizâm bi'i-külliye kaldı. Vüzerâ-i izâm ve ule- 

mâ-i kirâmda istiklâl komayup, tiz ref‘ olunmağla halkun hükkâm- 
dan havf u hicâbı götürüldü, rağbet kalmadı. 


Ve Pâdişâh-ı mağfür-ı kâm-âğâh cihandârlık âyinini ve Pâdi- 
şâhlik kâ'idelerini gâyet a'lâ bilürdi. 
Beyt | 
s> İş jja Eyl GS goli esli DU 
YT sisle ole HS o’ 35 NY, 


«Kendi adi ü insâfı ve takvâ vü afâfı üzre ulemâsında ve vize- 
râsmda murâd-ı dili muktazâsınca kimse bulmadım» diyü nazm u 


şi'rinde i$'âr idüp, hasbıhâl beyân iderlerdi. Hasbıhâl olan gazel bu 


gazeldür: 
Gazel 

Gö Tü KN . t Büği N bir âdem olda 
Havfa Mevl&'dem iki didesi, pür-nem olsa 
Usrü yüsrini kayırmiasa iki dünyânun 
Cümleten âlem iki aymna bir dem olsa 
Nefesi olda hayat 'irgürici münrdelere `. 
Bir kelâm nige bin pâöraye merhim olsa 
Zâhir ù bâtem ma'mdür ve yüzi nûra mibin 
Tö-eted nâzwr olanlar awa hurremi olsa 
Mahzen ilm-i ledün kâşif- sırra hikmet 
Ey Murâdi bize bir şöylece âdem. olsa 


«Ve alâ külli hâl âlem halkınun hulkı ve akvål u ef'âlleri elbet- 
te bu Devlet üzerine belâ ve mihnet. ü meşakkati ve belki yad yağı 
leşker gelmeği îcâb ider» diyüp «Bari ak akça kara gün içündür 
gerek olur» diyüp hazine cem' itmek bâbında ihtimâm ve sa'yu 
ikdâm ider olmışlardı. Bu husüsa ibtidâ merhüm Beğlerbeği feh- 
med Paşa tekarrüb idüp, bin yük akça cem: idi-vermişdi. Ve ken- 
düzine dahi bu bid'at mübârek olmadı. 

Ve merhüm Müfti Kadı-zâde Efendi ve merhüm Müfti Ma'lül 
zâde ve merhüm Çivi-zâde Efendi -nahimehimulâhı ta'âld- «Sizler 

(237b) Beytülmâl-i Müslimin emini ve hâkimisiz. Alçak hallü kim- 
seleri size getürüp terbiyet iderler hâkim-i mal idersiz, azacık' ze- 
mânda külli temevviil ü iktidâr hâsıl iderler. Anun götüri mah Bey- 
tülmâl-i sırfdur getürürse de almak gerekdür, getürmezse de al- 
mak gerekir?, almamak size vebâldür» diyü fetvâlar virmişlerdi. Bu 
takrib ile hazâ'in cem' olunur olmışdı. Ve memâlik-i mahrüsa em- 
vâli, ki Haleb ve Diyarbekirdür, milket-i Şirvân ve Revan ve? Nah- 
civan ve Azerbaycan ve Gürcistan'da yapılan kılâ'da muhâfaza-i 
memleket ve diyâr içün konulan kul mevâcibine ta'yin olunup Ha- 
zine-i Âmire'ye nısfı dahi gelmez olmışdı. Selâtin-ı mâziye bu ah- 
vâl ü etvârı bilüp ve iz'ân-ı pâk ile ol memleket ü diyâr zabtına 
mukayyed olmayup iltifât itmemişlerdi. Ve Sultân Selim Han-ı Ka- 
dim ve Sultân Süleyman Han -aleyhimö”'r-rahmetü. vel-gufrân- leş- 
ker-keşlik ile bizzât seferler idüp, darbet-i şemşirlerin gösterüp, 
bir alay melâ“ini terk eylemişlerdi. Ve nice yüz yıldan berii nizâm 
u intizâm bulmış ma'müre-i mülkün sipâh ve re'âyasını saklayup 
pâymâl itmekden sakınmışlardı. Hâsılı harcına vefâ itmez virân 
memleketdür, iki cihân fahri Muhammedü'l-Mustafa -salw Nâhu 
aleyhi ve sellem- bed-du'âsı yetişüp «Mez2eka'lâhu milkehü kemâ 
memeka kitâbi» buyurmışlardı. Husrev-i Perviz mülkidür, ki âbâ- 
dan olmasa gerekdür. Ve her çend bir pâdişâh gelüp adl u dâd ile 
ta'mir-i bilâd eylese biri dahi gelüp tama ve cevr ü zulm ile harâb 
eylemek kâr-ı ezelidir. Milket-i Kızılbaş husüsunda Pâdişâh-ı mağ- 
für vükelâ-i devletün re'y u tedbirin dinlemeyüp inâd itmekle gerçi 
zor-ı bâzü ile nâm-âverlik eyleyip kabza-i tasarrufa getürdi velâkin 
devlet ü saltanat-ı Rüm revnakı kalkup, Âsitâne-i sa'âdetün âyin 
ve uslüb-ı kadimi tebdil ü tağyir olmağa sebeb ü bâ“is oldılar. Ve 
masârif-i devlet fevka'l-had olup, itlâfât u isrâfât-ı muzahrafât ni- 
hâyetde olup hiç hir yerde hak üzre es'âr-ı Müslimin sürülmeyüp 
ve narh câri olmayup, Allâh tebârek (238a) ve ta'âlâ a'mâl u ef'âl 
ve akvâlimüze göre ahvâlimüze ihtilâl virüp berekâtı götürdi. Ah- 
lâk-ı halk yaramaz oldı. İnsâf ile mu'âmeleden kaldı. Ve selâtin-i 
selef -rahimehümüllhu ta'âlâ- eyyâm-ı devlet ü saltanatlarmda 
vüzerâ ve vilkelâ ve ulemâsıyla dikkat ü ihtimâmlar idüp, dirhem 
ü denânir husüsunda bezl-i makdür idüp, envâ'-ı tehdid ü siyâset 
ile bahâsında ve hâlis istihdâm itdirilmesinde kallâbları aslâ koma- 
yup, ukübet ile katl eyleyüp âleme ibret iderlerdi. 

Pâdişâh-ı mağfür zemânında terk-i siyâset olunup ve ekseriyâ 
sâ'ir memâlik-i pâdişâhi de altun ve guruş eski kıymeti üzre râyic 
olup, bid'at-ı .seyyi'e kabül olunmamışdı. Diyâr-ı Mısrıyye ve Ye- 
men ve Cezâ'ir-i Garb kadimden ola-geldüği üzre kullanup bahâ- 
sında zerre tefâvüd itdirmemişlerdi. Husüsan etrâf u eknâfda olan 
mulük-i küffâr altunlarında ve guruşlarında mücidd ü sâ“i olup, ic- 
râ-yı ahkâm-ı siyâset ile tağyir vaz“ itmeyiip «Pâdişâh-ı Rüm bize 
nümüne yeter, ahvâl ve emvâl-i saltanata ne mertebe ihtilâl gele- 
cekdür göresiz» dirlerdi. Ve müşir ü müdebbir-i mülk olan ukalâ ve? 
vükelâ-i devlete istiklâl-i vucüd virmeyüp «Tasarruf benimdir» di- 
mekle, mesâlih-i mülk kâr-âğâhlar elinden çıkup mültezim ü ummâl 
ellerine düşmişdi. Ve ma'müre-i mülk-i dünyâ Zzir-i nigininde eben 
an ceddin mevrüsi olup, böyle şehenşâh-ı mu'azzam bu vechile sal- 
tanat-ı kahire sahibi iken a'dâ-i din ü millet dirhem ü denânir bå- 
bında takbilı u ta'yib eyleyiip, ez kaf tâ be-kaf rüy-ı zemini geşt ü 
güzâr eyleyen tüccâr vech-i arzda hâsıl olan emti'a-i* nefiseyi berr 
ü bahrden tahtgâb-ı saltanat-ı Kostantiniyye'ye nakl idüp, envâ“-i 
fevâ'id ile behremend olup canlarına can katarlar iken her gelen 
tasavvurdan ziyâde eyleyüp, eyü gördüğin söylemeğe başlayup gi- 
der olmışlardı. Ale'I-husüs erböb-ı ticâretün metâ'larında gümrük 
husüsında çekdikleri mihmet ü. meşekkati hiç bir bendergâhda gör- 
memişlerdür. Bu devrde bid'at u cevre ez'âf-ı muzâ'af (238b) müb- 
telâ olmağla âmme-i âlem hile vü hud'aya sâlik olup bi'z-zarüre 
cadde-i istikametden çıkdılar. Hıyânetle mu'âmele itmeğe başladı- 
lardı. Ser-mâyelerinde bereket bulmayup zi-kudret ü miknet olan- 
lar dahi az zemânda ednâya muhtâc oldılar. Şe'âmet sirâyet eyledi 
ve virdükleri gümrük zekâtlarına geçmek şer'an mu'teber ü mak- 
bül olurken her senede âmed ü reftden birkaç kerre hadden ziyâde 


mültezim ve âmil Yahüd melâ'in! gümrük almağa ticâret değil ca- - 


nından bizâr olur oldılar. Selef pâdişahları sahimehümlüllâh ta âlâ- 


zemânlarında gümrük mukâta'âtı tahvili üç yılda iki yüz otuz beş ` 


yükden tecâviiz itmemişdi. Hâliyâ tahvili altı yüz ve yedi yüz yük 
akçaya furuht olunup, her üç ayda kıste'l-yevm üzre kul mevâcibi 
içün havâleler ile Hazine-i Âmire'ye akçalar teslim olunur. Hamr 
ve arak-ı kefere ve sâ'ir mukâta'ât külliyyen ziyâde ber-ziyâde fu- 
ruht olunup, aslâ ve kat'â muhâsebât-ı kadime ile münâsebet kal- 
mayup, defâtir-i sâbıkât amel-mânde olmışdur. Çuka ve kemha ve 
atlas ve çatma ve destâr ve bogası ve astar ve kutni zirâ'dan nâkıs 

olduğından mâ-adâ her metâ'un kıymeti ez'âf u muzâ'af olup, güm- 
rük ve bâc ana göre alınur oldı. 


Ve hükümet ü saltanat Allâh subhânehu ve ta'âlânun hikmet-i 
bâligası üzre mu'teddür. Hazz-ı nefs ve şehevât arzusiyle sürilicek 
seri'u'z-zevâl olduğından gayri şerr ü şüra sebeb ü bâ“is olup ve 
halkuw'llâhdan insâf u diyânet ve salâh mürtefi' olup gider. El-iyâğü 
billâh fesâd-ı âleme mü'eddi olur. Nitekim Devlet-i İslâmiyye'de 
kaç def'a ümmet-i din-i mübin içinde a'dâ elinden nice yüz bin kerre 
yüz bin ehl-i Tevhid kılıçdan geçüp ehl-i. sa'âdet ü şehâdet olmış- 
lardur. Hulefâ-i Abbâsiyye'niin âhiri Musta'sım bi'llâh üstüne Hü- 
lâgu Tatarı ne denlü ci'ân melâ'in ile Bağdad'a gelüp ehl-i tevârih 
ittifâk eylemişler, on iki kerre yüz bin Müslimân katl-i âm oldı. Hic- 
retün altı yüz elli altısında ve sekiz yüz dört tarihinde (239a) Ti- 
murleng niçe yüz bin leşker-i Tatar ile Memleket-i Rüm'a gelüp, 
Âli Osmân'dan Yıldırım Bayezid Han üstüne Ankara sahrasında 
kıtâl idüp şikest itmedi mi? Saltanat-ı Rüm höd here ü merc olup 
Timur'un vücüdı âlemden nâ-büd olmayınca gâziyân-ı ehl-i İslâm ne 
mihnetler çekmişlerdi. Ve şimdi bu zemânda ise hiç bir nesnede 
hayr u bereket kalmamışdur. Ve «Bin senesinin fitnesine bizi ye- 
tişdirme yâ Rabbi» diyü geçen ulemâ ve meşâyihün mecâlis-i âli- 
yelerinde du'â vii senâlarına Amin Amin dimez miydiik? Anlar git- 
diler ise emânetu'llâhı bize koyup gitdiler. Ve bizim Kitâbu'llâh'a 
ve sünnet-i Rasülu'llâh'a uyar dürüst söyliyelüm kangı amelimüz 
vardur ki kaht u: galâyı ve nekebât-ı dehri üstümüzden def'u ref: 
eyleye. Ve belki leyl ü nehâr a'mâl ü ef'âl-i seyyi'emüz kullabları ile 
meşakkat-i âlemi çeküp getürmekteyüz. 


“Naam 


Devlete göre âsitöne olur 

Her kuş-içim bir âşiyâne ohr ` 
Sanmjunuz Halk olur aemâne göre 
Belki. halka göle #emâne olur. 


Ve bu karnda husüsan Pâdişâh-ı mağfür Sultân Murad Han 
himmet-i âliyesine göre ulemâ ve vüzerâdan kendi; dil-hâhı üzre 
umür-ı devlet ü saltanata sezâvâr kimse bulmayup, müddet-i hilâ- 


432 MEHMET İPŞİRLİ 


fetindeki yiğirmi bir yıldan mütecâviz zemanda ne denlü veziria'zam 
ve müftilenâm ve kadıaskerler ve defterdâran-ı emvâl ale't-te'âkub 
ve't-tevâli mütebeddil il mütegayyir olduğundan? umür-ı devlete 
külli halel ü zelel ârız olup, a'dâ-i dîn-} müşrikin cânibinde dahi 
Pâdişâh-ı din-penâh hazretlerinün televvün ü tereddüdi sebebi ile 
keyd ü mekr ve hile ile ale'd-devâm tedbir ü tedârük üzre olup, 
Erdel mel'ünı ve kıral-ı bed-fi'âl ve habis? lain ve sâ'ir etrâf u ek- 
nâfda olan melâ“in ittifâk eyleyüp cem'iyyet-i azim ile serhadd-i me- 
mâlik-i İslâmiyye kılâ'ına hücüma bâ'is oldı. Bi'l-âhire asâkir-i İs- 
lâm-penâh harekete gelüp sefer iktizâ eyledi. Kendüzi Pâdişâh-ı 


âlem-penâh hazretleri kul tâ'ifesine hüsn-i zänn üzre olmayup, niçe ` 


kerre Divân-ı mu'allâya küstâhâne gelüp cür'et eyledükleri ecilden 
itimâd u i'tikâdı dürüst değildi. Asâkir-i mansüreyi serdârlar ile 
(239b) a'dâ-ı din ü millet üstine gönderüp istihdâm eylerdi. Bu vå- 
sıta ile dahi erkân-ı saltanat esnâfına ecnebiyye ve erâzil-i nâs ka- 
rışup, Yeniçeriler ocağına ve bölüklere dâhil olup, rüşvetler âşikâre 
virilüp-alınur her sınıfa ihtilâl-i külli gelüp, Devlet-i Osmâniyye'nün 
perişân-hâl olmasına, bâ'is nıçe dürlü etvâr ihtiyâr olunup, müsâma- 
ha iderek âdet ve kânün oldı. Mütekaddimin içinde küfre beraber 
olup ednâ mertebesine el-iyâzü bi'llâh zerre denlü müsâ'ade muhâl 
ü mümteni' olan ahvâl bu zemânda makbül ü mu'teber oldı. «Halâl ü 
zülâldür» diyip, hâşâ ahrârun evlâd-ı* zükůr ü inâsın dahi «Abid- 
«dür» diyüp alup düzüp koşup firâş-ı saltanata terbiye eyleyüp virdi- 
ler. Niçe zürriyât tevellüd eyledi. Ve zukürın harem-i muhteremde 
abid diyü kullanurdı. Âhir-i kâr dünyâ-yı nâ-pâydâr nâ-sâzkârlık 
eyleyüp on dokuz neferin bir uğurdan boğup gaddârlık eylediler. Yi- 
girmi yedi nefer kızlar Hski-saray'a igidüp anaları bâ-izz ü nâz fi- 
râş-ı saltanata varanlar kapucılar ve Bölük-halkına ve çavuşlara vi- 
rildi. Ve koricı Yeniçerilere çıkdı. Belki şimden giri kalan sülâle-i 


selâtin dahi edâniye virile. Kâdimi bu devlet ü saltanat vükelâsı ve 


ulemâsı hiç bu ma'nâya yakin yerlere, ırz u nâmüs eksikliği mahalle 
pâdişâhlar uğradırlar mıydı? Diyânet ü takvâ ile mu'âmele itmeyüp 
müsâmaha-i fetvâ ile âlemden berekât-ı İlâhi kalkmağa sebeb oldı- 
lar. Her tarafda e'âdi-yi din-i mübin İslâm ehline hücüm ider oldı. 
Allâh tebârek ve ta'âlâ beterinden saklaya, yüzimiüz karasına bak- 
maya, Ne'üzü billâhi min şurün enfüsünâ ve min seyyi'âk. p mâlinâ 
Allâhümme ashh ahwâlenâ ve ahvâle Sultânind ve ahvâle sö'iril- 
Müslimine ecmain. Inneke ente'i-devâdiri-Merim. 

